ALIRAN KRITIK HADITH SEMASA: ANALISIS METODE 
KRITIK ABU ISHAQ AL-HUWAYNI, MAHMUD SA‘ID 
MAMDUH DAN HAMZAH AL-MALYABARI 


UMARMUHAMMADNOOR 


AKADEMI PENGAJIAN ISLAM 
UNIVERSITI MALAYA 
KUALA LUMPUR 


2018 



ALIRAN KRITIK HADITH SEMASA: ANALISIS 
METODE KRITIK ABU ISHAQ AL-HUWAYNI, 
MAHMUD SA‘ID MAMDUH DAN HAMZAH AL- 

MALYABARI 


UMAR MUHAMMAD NOOR 


TESIS INI DISERAHKAN SEBAGAIMEMENUHI 
KEPERLUAN BAGIIJAZAH DOKTOR FALSAFAH 


AKADEMIPENGAJIANISLAM 
UNIVERSITI MALAYA 
KUALA LUMPUR 


2018 



ALIRAN KRITIK HADITH SEMASA: ANALISIS METODE KRITIK ABU 
ISHAQ AL-HUWAYNI, MAHMUD SA‘ID MAMDUH DAN HAMZAH AL- 

MALYABARI 


ABSTRAK 


Kalangan Ahli Sunnah pada hari ini telah berpecah menjadi beberapa aliran. Tiga 
daripadanya selalu muncul dalam perdebatan tentang status kesahihan hadith iaitu aliran 
Sufi, Salafi dan Ihya’ Manhaj al-MutaqaddimIn. Sebuah hadith yang dinilai sahih oleh 
salah satu aliran seringkali dinilai lemah oleh aliran yang lain, ataupun sebaliknya. Sebagai 
satu langkah untuk merapatkan barisan, penyelidikan ini bertujuan untuk mengkaji sebab- 
sebab perselisihan dalam kritik hadith tersebut dengan memfokuskan pengamatan kepada 
metode kritik Mahmud SaTd Mamduh daripada aliran Sufi, Abu Ishaq al-Huwaynl 
daripada aliran Salafi dan Hamzah al-Malyabarl daripada aliran Ihya’ Manhaj al- 
Mutaqaddimln. Metodologi ketiga-tiga tokoh dirumuskan menerusi analisis induktif yang 
diaplikasi terhadap pelbagai ucapan dan praktik mereka dalam menetapkan status perawi, 
kesambungan sanad, analisis ‘illah dan naiktaraf hadith lemah. Kajian kualitatif dalam 
penyelidikan ini turut mengaplikasi metode analisis sejarah, analisis teks dan analisis 
perbandingan. Data primer dan sekunder diperolehi menerusi metode dokumentasi. Hasil 



kajian mendapati bahawa ketiga-tiga tokoh bersepakat dalam kebanyakan prinsip dan 
kaedah utama dalam ilmu kritik hadith. Perbezaan metodologi di antara ketiga-tiga tokoh 
berpunca daripada perbezaan dalam merujuk sumber, perbezaan dalam penetapan kaedah 
dan perbezaan dalam menentukan sempadan ijtihad. Kajian turut mendapati bahawa 
metode kritik yang diamalkan oleh ketiga-tiga tokoh secara umumnya mewakili tiap-tiap 
aliran. Daripada aspek kekuatan, metode kritik hadith yang diaplikasi oleh tokoh aliran 
Sufi membuka peluang yang lebih besar dalam mensahihkan dan menghasankan hadith. 
Metode ini adalah kelanjutan daripada penerimaan metode fuqaha ’ dalam kritik hadith dan 
sikap aliran Sufi yang selalu berusaha mempertahankan tradisi daripada kritikan. Metode 
kritik hadith tokoh Salafi lebih bersederhana (muUadil) walaupun masih bercampur dengan 
metode kritik ahli fiqh (fuqaha ’) yang tidak selari dengan konsep dan praktik ahli hadith. 
Metode kritik tokoh aliran Ihya’ Manhaj al-MutaqaddimIn lebih menepati metode kritik 
ahli hadith kerana teliti membezakan antara metode ahli hadith daripada metode fuqaha ’ 
serta selalu tunduk kepada ketetapan ahli hadith terdahulu. Selain menyediakan kajian 
analisis, penyelidikan ini turut menghasilkan tujuh kaedah berinteraksi dengan khilaf kritik 
hadith semasa untuk panduan penyelidik dan masyarakat awam. Dapatan ini diharapkan 
dapat menjelaskan salah satu akar perselisihan pendapat di antara aliran-aliran Sunni 
Semasa, sekaligus memartabatkan ilmu kritik hadith dalam konteks moden. 



CONTEMPORARY SCHOOLS OF HADITH CRITICISM: AN ANALYSIS OF 
ABU ISHAQ AL-HUWAYNI, MAHMUD SA‘ID MAMDUH AND HAMZAH AL- 
MALYABARI’S HADITH CRITICISM METHODOLOGY 


ABSTRACT 


Sunni Society nowadays has been divided into several schools of thoughts. Three of them 
namely Sufi, Salafi and Ihya’ Manhaj al-MutaqaddimTn are actively involved in discussion 
on hadith critics. A hadith that is confirmed to be sound by one school often labelled by 
the other as weak or vice versa. Hence, as part of closing the gap, this study aims to examine 
the factors of disagreement in hadith criticism between these schools by focusing on 
methods applied by Abu Ishaq al-Huwaynl of Salafi, Mahmud Sa‘Td Mamduh of Sufi and 
Hamzah al-Malyabarl of Ihya’ Manhaj al-MutaqaddimIn, in rating hadith transmitters, 
evaluating the contiguity of transmission ( isnad ), analysing ‘‘illah (hidden defects), and 
corroborating weak hadiths. Primary and secondary data were obtained through 
documentation methods. Historical and textual analysis along with inductive and 
comparative methods are employed to examine and evaluate their opinions on hadith 
criticism. The study found that al-Huwaynl, Mamduh and al-Malyabarl agreed on most of 
the major principles in the hadith criticism. The disagreement however occurred due to 
differences in identifying authoritative sources, determining the border of ijtihad, and 



applying certain principles (qawa‘id). The critic methodology applied by each of the 
scholars generally represent the school he belongs to. Mamduh applied a lax method as a 
result of acccpti ng fuqaha's concept of criticism and maintaining sufi’s defensive position 
in preserving traditions in front of Salafi aggression. Despite the influence of fuqahd’ s 
concept, al-HuwaynI’s criticism overall can be seen as moderate ( mu’tadil ). Al- 
MalyabarT’s criticism however is more in line with ahl al-hadith ’s methodology as he 
carefully distinguished between methodology of ahl al-hadtth and fuqaha ’, and always 
adhered to the opinions of early critics ( al-nuqqad al-Mutaqaddinun). In addition to 
comparative analysis, this study also introduced seven practical guides to dealing with 
disagreement in hadith evaluation for academic and public reference. In conclusion, these 
findings are expected to explain one of the most important roots of polemic between 
contemporary Sunni schools of thoughts, as well as to contribute to the development of the 


science of hadith criticism in modern context. 

PENDAHULUAN 


0.1. Pengenalan 

Bab ini menjelaskan aspek-aspek yang menjadi pendahuluan bagi penyelidikan penulis. 
Dalam bab ini, penulis akan menjelaskan latar belakang, skop dan objektif kajian. 
Metodologi kajian turut dihuraikan untuk menggambarkan pendekatan yang penulis 
gunakan untuk mengumpul dan menganalisis data. Kajian-kajian lepas yang berkait secara 
langsung dan tidak langsung dengan kajian ini turut diulas untuk menzahirkan kepentingan 
dan sumbangan kajian ini dalam perkembangan ilmu pengetahuan secara amnya dan ilmu 
kritik hadith secara khasnya. Pada akhir bab, penulis menjelaskan struktur kandungan tesis 
untuk memperlihatkan secara ringkas taburan dan perpindahan idea. 


0.2. Latar Belakang Permasalahan Kajian 

Negeri Iraq pada abad 4 H/10 M adalah syurga bagi para pelajar hadith. Pelbagai majelis 
riwayat dapat ditemui di seluruh pelosok negeri. Mereka membaca, mengkaji dan meneliti 
hadith Nabi di bawah seliaan tokoh-tokoh hadith yang pakar dalam bidangnya. Justeru 
tidak menghairankan apabila ilmu hadith di Iraq berkembang lalu melahirkan ramai 



peminat ilmu hadith. Salah seorangnya ialah Abu ‘Abd Allah ‘Ubayd Allah bin 
Muhammad bin Hamdan al-‘UkbarI, terkenal dengan sebutan Ibn Battah (m. 387 H/997 
M). Tokoh ini sangat rajin mengembara untuk mencari hadith. Selepas menguasai hadith- 
hadith ahli Iraq, tokoh ini melanjutkan pencahariannya ke Hijaz, Iran dan negeri-negeri 
lain. 1 Salah satu pengalaman Ibn Battah yang menarik perhatian ialah cerita beliau apabila 
menimba ilmu di Nlsabur. Beliau berkata: “Saya pernah menghadiri majlis Abu Bakr al- 
Nlsaburl untuk mendengar pembacaan kitab al-Ziyadat. Kira-kira 30 ribu pelajar hadir 
dalam majlis tersebut. Tidak berapa masa kemudian aku kembali ke Nlsabur untuk 
menghadiri majelis Abu Bakr al-Najjad. Diperkirakan hanya 10 ribu pelajar sahaja yang 
menghadiri majlis tersebut. Kami hairan dan berkata: Dalam masa yang sangat singkat 
telah berkurangan duapertiga manusia?” 2 

Kisah di atas bukan hanya menceritakan penurunan kuantiti pelajar hadith pada abad 
4 H/10 M, namun secara tidak langsung turut menandakan penurunan kualiti kritik hadith. 
Kedua-dua faktor ini memang selalunya beriringan satu sama lain. Kepakaran kritik 
menurun seiring kematian tokoh-tokoh yang pakar dalam bidang ilmu hadith. Dalam 
mukadimah kitab al-Majruhin, Abu Hatim Ibn Hibban (m. 354 H/965 M) menulis: 


1 Ibn Battah seorang imam dalam sunnah dan fiqh yang sangat soleh dan mustajab doanya. Untuk riwayat hidup beliau, 
lihat Isma‘Il bin Kathlr, al-Bidayah wa al-Nihdyah (Mesir: Dar al-Rayyan li al-Turath, 1988), 8:187, Abu ‘Abd Allah 
Ahmad bin Muhammad al-Dhahabi, MTzan al-I’tiddl jiNaqd al-Rijal (Beirut: Dar al-Fikr, 1999), 3:16. 

2 Abu al-Faraj ‘Abd Al-Rahman bin ‘Ali Ibn al-JawzI, al-Muntazam fi Tdrikh al-Muluk wa al-Umam (Beirut: Dar al- 
Kutub al-Tlmiyyah, 1992), 13:287. Abu Bakr ‘Abd Allah bin Ziyad al-Nisaburl seorang pakar hadith dan guru Imam al- 
Daraqutnl. Lihat biografi beliau dalam Abu ‘Abd Allah Ahmad bin Muhammad al-Dhahabl, Tadhkirah al-Huffaz (Beimt: 
Dar al-Kutub al-Tlmiyyah, t.t.), 3: 819. Abti Bakr Alimad bin Salman bin al-Hasan Al-Najjad adalah penghulu ulama 
mazhab Hanbali di Iraq sekaligus seorang penulis prolifik. Lihat biografi beliau dalam Ibid., 3: 869. 



“Rasulullah telah mengkhabarkan bahawa ilmu akan berkurangan pada akhir zaman. Aku 
melihat semua ilmu semakin berkembang melainkan ilmu yang satu ini (ilmu hadith). 
Saban hari ilmu ini semakin berkurangan. Seolah-olah ilmu yang diperkatakan Nabi 
kepada umatnya akan berkurangan di akhir zaman adalah ilmu mengenal Sunnah.” 3 Ibn 
Hibban lalu menjelaskan bahawa punca pengurangan ilmu hadith di akhir zaman ialah 
kematian para pakar dalam ilmu ini. 4 

Penurunan kepakaran dalam ilmu hadith turut diamati dan dibimbangi oleh ramai 
tokoh hadith yang lain. Keperihatinan tersebut disebutkan oleh Ibn Mandah (m. 301 H/913 
M), Abu Sulayman al-Khattabl (m. 388 H/998 M), Abu ‘Abd Allah al-Hakim (m. 405 
H/1014 M), Abu Bakr al-Khatlb al-Baghdadl (m. 463 H/1070 M), Abu ‘Amr Ibn al-Salah 
(m. 643 H/1245 M) dan lain-lain. 5 Seiring peralihan masa dan perubahan generasi, ilmu 
kritik hadith semakin pupus. Tokoh yang benar-benar pakar dalam ilmu ini semakin sukar 
dijumpai. Bercerita tentang keadaan ilmu hadith pada abad 9 H/15 M, Shams al-Dln al- 
Sakhawl (m. 902 H/1496 M) menulis: 


Adapun pada hari ini, maka ilmu hadith telah hampir pupus di Iraq, Persia 
dan Azerbayjan. Bahkan ia tidak lagi dijumpai di Arran, Armenia, Jibal 
dan Khurasan yang dahulunya merupakan negeri hadith (ddr al-athar). 


3 Abu Hatim Muhammad bin Hibban al-Busti, Kitdb al-Majruhin Min al-Muhaddithin (Riyad: Dar al-Sayma‘i, 2000), 
1 : 20 . 

4 Ibid„ 21. 

5 Lihat Abu Sulayman Hamd bin Muhammad al-Kliattabl, Ma‘alim al-Sunan (Halab: t.p., 1932), 1:3; Abu ‘Abd Allah 
Muhammad bin ‘Abd Allah al-Hakim al-NTsaburl, Ma ‘rifah ‘Ulum al-Hadlth (Kaherah: Maktabah al-Mutanabbl, t.t.), 1- 
2, Abu Bakr Ahmad bin ‘Ali bin Thabit al-KhatTb al-Baghdadi, a\-Kifayah fi ‘Ilm al-Riwayah (Beirut: Dar al-Kutub al- 
Tlmiyyah, 1409 H), 3-4, ‘Uthman bin ‘Abd al-Rahman Ibn al-$alah al-ShahrazurT, ‘Ulum al-HadTth (Damsyik: Dar al- 
Fikr, 2002), 6, Abti al-Faraj ‘Abd al-Rahman bin Ahmad Ibn Rajab al-Hanball, Sharh ‘Ilal al-TirmidhJ (Riyad: Dar al- 
‘A(a, 2001), 1: 34. 



juga di Isbahan yang pernah menyaingi Baghdad dalam aspek ketinggian 
dan kuantiti (sanad). Yang berbaki hanyalah di Mesir dan Damsyik, 
semoga Allah menjaga kedua-duanya, juga sedikit di Mekah, sedikit di 
Granada, juga Malaga dan sedikit di Cepta dan Tunisia. Kami memohon 
kepada Allah pengakhiran yang baik. 6 


Selepas masa abad 10 H/16 M, ilmu hadith telah memasuki zaman kejumudan. 
Jumud bukan bermakna sumbangan dalam ilmu hadith terhenti sepenuhnya kerana kita 
masih dapat melihat penghasilan kitab-kitab hadith dalam pelbagai topik dan persembahan. 
Akan tetapi pembaharuan dan kreativiti ( ibda ‘) tidak lagi menonjol sepertimana pada abad- 
abad sebelumnya. Dalam tempoh kejumudan ini, penulisan ilmu hadith hanya sekadar 
meringkas ataupun mensyarah kitab-kitab yang lama. Pengajian hadith terhad hanya dalam 
kitab-kitab ringkasan ( mukhtasarat) yang dihafal tanpa penelitian yang mendalam. 7 Fasa 
kejumudan berlangsung selama beberapa abad dan meninggalkan kesan yang signifikan 
dalam pengajian dan pembelajaran ilmu hadith. 

Bermula daripada pertengahan abad 14 H/20 M, ilmu hadith mengalami masa-masa 
kebangkitan ( nahdah ) semula. Semangat ijtihad dan tajdid mewarnai wacana hadith pada 
masa ini sekaligus mencetuskan kepelbagaian pendapat, bahkan polemik antara kumpulan. 
Fenomena ini berlanjut dengan pembentukan aliran-aliran yang memiliki agenda yang 


6 Muhammad bin ‘Abd al-Rahman al-SakhawT, al-I’lan bi al-Tawbikh Liman Dhamm al-Tdrikh (Beirat: Dar al-Kutub 
al-’Ilmiyyah, t.t.), 300. 

7 Lihat Faruq Hamadah, Tatawwur Dirasat al-Sunnah al-Nabawiyyah: Nahdatuha al-Mu ‘asirah wa Afdquhd, Madkhal 
li Dirdsdt al-Sunnah al-Nabawiyyah (Damsyik: Dar al-Qalam, 2007),161-199. 



spesifik dan pengikut yang fanatik. Sebagaimana pengamatan Abu Su‘aylTk, “para 
pengkaji Sunnah pada zaman ini terpolarisasi kepada aliran-aliran ( madaris ) yang 
mengikuti tokoh-tokoh tertentu. Mereka sering melampau dalam mengagungkan dan 
membela guru serta menghentam lawan. Setiap aliran merasa tiada kefahaman hadith 
melainkan kefahaman mereka, dan tiada ilmu hadith melainkan yang berada di sisi 
mereka.” 8 Dua aliran telah dikenal pasti sering mewarnai perbincangan kritik hadith pada 
zaman ini, iaitu aliran Salafi dan Sufi. 9 Sebagai sebuah gerakan pembaharuan, aliran Salafi 
berusaha mengembalikan umat Islam kepada akidah dan praktik generasi Islam pada tiga 
abad yang pertama. 10 Sebaliknya, aliran Sufi berusaha mempertahankan tradisi dan 
institusi abad pertengahan yang berpegang kepada akidah Ash‘ari, fiqh mazhab dan 
tasawuf muktabar. 11 Selain kedua-dua aliran ini, wacana hadith moden turut memunculkan 
sebuah aliran yang berusaha menghidupkan semula metode kritik Ahli Hadith terdahulu 
sekaligus memandang kritis kajian-kajian hadith kalangan Muta’akhirTn dan semasa. Atas 


8 Muhammad ‘Abd Allah Abu Su‘ayhk, Juhud al-Mu’asirm fi Khidmah al-Sunnah al-Musharra/ah (Damsyik: Dar al- 
Qalam, 1995), 110. 

9 Kedua-dua aliran dsebutkan secara jelas oleh Faruq Hamadah dalam, Tatawwur Dirasat al-Sunnah , 215, Abu Su‘ayllk, 
Juhud al-Mu ’asirm, 110, Mahmud Sa’Id Mamduh, al-Ittijahat al-Hadithiyyah fi al-Qarn al-Rabi ‘ ‘Ashar (Kaherah: Dar 
al-Basa’ir, 2009), 43-47. 

10 Dalam dunia akademik Barat, beberapa gelaran turut digunakan untuk merujuk kepada kumpulan ini seperti neo- 
Jundamentalism, wahhabism, neo-traditionalism, radical reformism, Islamic puritanism dan lain-lain. Lihat Jonas 
Svennson, “Mind The Beard! Deterence, Purity And Islamization Of Everyday Life As Micro-Factors In A Salafi 
Cultural Epidemiology,” Comparative Islamic Studies 8 (2012) 186. 

11 Para pengkaji Barat merujuk kepada aliran ini dengan beberapa istilah. Fazlur Rahman merujuk mereka dengan istilah 
Neo-sujtsm. Lihat Fazlur Rahman, Islam (Chicago: University of Chicago, 1979) 193-196 dan Azyumardi Azra, Jaringan 
Ulama Timur Tengah dan Kepulauan Nusantara Abad XVII dan XVIII (Jakarta: Kencana, 2013) 125-126. Istilah 
Tradisional Muslim digunakan secara konsisten oleh Ron Geavs dalam “Tradition, Innovation, And Authentication: 
Replicating The Ahl As-Sunna Wa Jamaat In Britain”, Comparative Islamic Studies (2005) 4, 5, 6 & 7. Istilah Neo- 
Tradisionalism digunakan oleh Alexander Knysh dalam “The Contextualizing Contlict Between SalaU And Sufi,” 
Middle Eastern Studies 43 (Julai, 2007), 523. Dan gelaran Late Sunni Traditionalist digunakan oleh Jonathan Brown 
dalam “Even It’s Not True It’s True: Using Unreliable Hadiths in Sunni Islam,” Islamic Law and Society 18 (2011) 47. 



sebab-sebab yang akan dihuraikan nanti, penulis menamakan aliran ketiga ini sebagai 
aliran Ihya ’ Manhaj al-Mutaqaddimm. 

Sejauh pengamatan penulis, pengaruh ketiga-tiga aliran sangat ketara dalam setiap 
diskusi semasa yang membincangkan status kesahihan hadith. Pada hari ini, salah seorang 
tokoh Salatr yang sangat menonjol dalam hadith ialah Abu Ishaq al-Huwaynl, seorang 
murid al-Albanl (m. 1420 H/1999 M) dan pendiri kumpulan Ahl al-Hadlth yang sangat 
berpengaruh di seluruh dunia. 12 Pada masa yang sama, salah seorang tokoh Sufi yang aktif 
mempertahankan tradisi daripada kritikan Salafi ialah Mahmud Sa‘Id Mamduh. Beliau 
mempelajari ilmu hadith secara tradisional daripada tokoh-tokoh hadith Sufi yang sering 
terlibat polemik dengan tokoh-tokoh hadith Salafi. Tokoh aliran Ihya’ Manhaj al- 
Mutaqaddimln yang paling berpengaruh ialah Hamzah bin ‘Abd Allah al-Malyabarl yang 
menulis banyak kajian kritik tentang kritik hadith Muta’akhirln dan semasa ( mudsirm ). 
Meskipun merujuk kepada literatur dan tokoh yang secara amnya sama, akan tetapi ketiga- 
tiga tokoh sering berbeza pandangan dalam menetapkan status kesahihan hadith. Sebuah 
hadith yang dinilai sahih oleh salah seorang tokoh boleh jadi lemah di sisi tokoh aliran 
yang lain, begitu juga sebaliknya. Realiti ini mencetuskan persoalan di minda penulis: 
mengapa perbezaan dalam kritik hadith ini boleh berlaku? Bagaimana sebenamya tokoh- 


12 Richard Gauvain, “Salafism In Modem Egypt: Panacea or Pest”, Political Theology 11 (2010) 809. 




tokoh yang berbeza aliran ini menilai status hadith? Apa yang mesti dilakukan apabila 


berdepan dengan perbezaan kritik di antara mereka? 

Penulis tidak menjumpai jawapan untuk soalan-soalan ini dalam kajian-kajian lepas 
yang membahas kontlik Salafi dan Sufi. Kesemua kajian tersebut hanya berkaitan dengan 
aspek fiqh, akidah dan sosio-politik sahaja. Tiada kajian yang secara khusus mengkaji 
secara mendalam konsep dan kaedah yang menjadi pegangan ketiga-tiga aliran dalam 
menilai kesahihan hadith. Kekosongan ini sangat janggal memandang kedudukan hadith 
yang sangat penting dalam pembinaan konsep akidah, ibadah dan muamalah seorang 
muslim Sunni. Ketiga-tiga aliran sepakat merujuk kepada hadith sebagai sumber dalil dan 
hujah yang wajib diterima. Realiti ini mendorong minat penulis untuk melakukan sebuah 
penelitian yang mengkaji metode kritik yang diaplikasi oleh tokoh-tokoh aliran Salafi, Sufi 
dan Ihya’ Manhaj al-MutaqaddimIn, sekaligus membandingkan persamaan, perbezaan dan 
kekuatannya. Penulis berharap kajian ini sedikit sebanyak dapat memberikan sumbangan 
bagi usaha-usaha merapatkan barisan di antara sesama umat Islam dan memartabatkan ilmu 
hadith secara amnya. 


0.3. Pernyataan Masalah Kajian 

Berdasarkan huraian di atas, persoalan-persoalan yang hendak dijawap dalam kajian ini 
dapat diformulasikan sebagai berikut: 



0.3.1.Bagaimanakah terbentuknya aliran Salafi, Sufi dan Ihya’ Manhaj al-MutaqaddimTn? 

0.3.2.Bagaimanakah metode kritik tokoh-tokoh ketiga-tiga aliran dalam menetapkan status 
kesahihan hadith? 

0.3.3.Sejauhmanakah persamaan, perbezaan dan kekuatan kritik hadith ketiga-tiga tokoh 
aliran semasa ini? 

0.3.4.Bagaimanakah sepatutnya sikap seorang pengkaji dalam berinteraksi dengan 
pertembungan kritik hadith semasa secara objektif? 

0.4. Objektif Kajian 

Penulis berharap jawapan atas soalan-soalan di atas mencapai objektif-objektif yang 

hendak dicapai kajian ini sebagaimana berikut: 

0.4.1.Mendeskripsikan hakikat dan sejarah aliran Salafi, Sufi dan Ihya’ Manhaj al- 
Mutaqaddimln. 

0.4.2.Mengenal pasti metode kritik Abu Ishaq al-Huwaynl, Mahmud Sa‘Id Mamduh dan 
Hamzah al-Malyabarl dalam menetapkan status kesahihan hadith. 

0.4.3.Menganalisis dan membandingkan kekuatan metode kritik tokoh ketiga-tiga aliran. 

0.4.4.Memformulasi kaedah-kaedah praktikal sebagai panduan dalam berinteraksi dengan 


pertembungan kritik hadith semasa. 



0.5. Definisi Tajuk 


Tajuk yang dipilih bagi kajian ini ialah Aliran Kritik Hadith Semasa: Analisis Metode 
Kritik Abu Ishaq al-Huwayni, Mahmud Sa Id Mamduh dan Hamzah al-Malyabari. Tajuk 
ini mengandungi beberapa kata kunci yang memerlukan huraian sebagaimana berikut: 


0.5.1.Aliran 

Menurut Kamus Dewan, perkataan aliran dalam bahasa Melayu mengandungi tujuh 
makna: gerakan mengalir (air, tenaga elektrik, dan lain-lain), gerakan keluar atau masuk 
biasanya banyak-banyak (dari sebuah negara ke negara lain), saluran (seperti paip air, 
dawai elektrik, dan lain-lain), haluan pemikiran atau mazhab, (politik, pandangan hidup, 
dan lain-lain), jalan (cerita dan sebagainya), arah perkembangan, dan terakhir ialah yang 
termasuk dalam sesuatu golongan yang khusus. 13 

Dalam kajian ini, penulis menggunakan perkataan aliran sebagai istilah yang 
merujuk kepada haluan pemikiran atau mazhab. Padanan kalimat ini dalam bahasa Arab 
moden ialah al-ittijah, al-madhhab dan al-madrasah al-fikriyyah. Menurut Muhammad 
Abd al-Razzaq Aswad, istilah ini merupakan sebuah tajuk luas yang menghimpun pelbagai 
manusia yang disatukan oleh prinsip, landasan berpijak dan hala tuju yang sama. Beliau 

13 Lihat Hajah Noresah binti Baharom et. al., Kamus Dewan (Kuala Lumpur: Dcwan Bahasa dan Pustaka, 2005), 36, 
entri “aliran”. 



menjelaskan bahawa kajian analisis terhadap aliran-aliran dalam kajian hadith dan Sunnah 
terdiri daripada dua aspek. Pertama, metodologi yang diamalkan dalam mengeluarkan 
hukum, mentafsir dan mempertahankan Sunnah daripada kritikan luar. Dan kedua, 
sekumpulan pendapat dan pandangan yang terlahir daripada metodologi tersebut. 
Pengkategorian seorang tokoh ke dalam salah satu aliran ditentukan mengikut kesesuaian 
pandangannya dengan asas-asas metodologi dan pandangan-pandangan terpenting yang 
membezakan aliran tersebut dengan aliran-aliran lainnya. Kesesuian satu atau dua 
pandangan sahaja tidak melayakkan beliau untuk dinisbahkan kepada aliran tersebut. 14 

Berasaskan teori Aswad ini, penulis selalu berhati-hati setiap kali menisbahkan 
seseorang tokoh kepada salah satu aliran Salafi, Sufi ataupun Ihya’ Manhaj al- 
Mutaqaddimln. Penisbahan itu hanya dilakukan selepas memastikan salah satu daripada 
tiga perkara, iaitu pengakuan tokoh itu sendiri, ketetapan pengkaji lepas atau mendapati 
pandangan peribadi beliau selari dengan prinsip-prinsip yang menjadi pegangan salah satu 
aliran. Tanpa salah satu daripada tiga perkara ini, penulis sedapat mungkin tidak 
memasukkan seorang tokoh dalam salah satu aliran tersebut. 


14 Muhammad ‘ Abd al-Razzaq Aswad, al-Ittijdhdt al-Mu ‘asirah fi Dirasat al-Sunnah al-Nabawiyyah fi Misr wa Bilad al- 
Shdm (Damsyik: Dar al-Kalim al-Tayyib, 2008), 25. 




0.5.2.Kritik Hadith 


Kritik daripada sudut bahasa mengandungi dua makna. Pertama, analisis, penilaian dan 
teguran terhadap karya seni, sastera dan sebagainya. Dan kedua, teguran keras, kecaman, 
bidasan. 15 Mengikut makna yang pertama, perkataan “mengkritik” bermakna membuat 
analisis dan penilaian tentang karya seni, sastera dan sebagainya. Adapun mengikut makna 
yang kedua, mengkritik bermakna memperkatakan atau mengulas keburukan dan 
kelemahan sesuatu ataupun seseorang. Dalam kajian ini, istilah kritik digunakan dengan 
makna yang merujuk kepada makna yang pertama, iaitu analisis dan penilaian terhadap 
sesuatu riwayat. Kalimat ini sepadan dengan kalimat naqd dalam bahasa Arab yang 
bermaksud “memisahkan (wang) asli daripada yang palsu.” Makna kalimat ini lalu 
berkembang dan digunakan untuk setiap aktiviti yang bertujuan untuk memastikan 
ketulinan sesuatu benda. 16 

Adapun hadith, maka secara bahasa kalimat ini bermakna: “baharu”, “ucapan”, atau 
“kisah”. Kebanyakan Ahli Hadith menggunakan istilah ini sinonim dengan istilah khabar 
dan athar, walaupun sesetengah daripada mereka terkadang membezakan ketiga-tiga 
istilah ini dengan teliti. 17 Menurut Nur al-Dln ‘Itr, ketiga-tiga istilah ini digunakan oleh 
Ahli Hadith dengan makna yang sama, iaitu “setiap perkara yang disandarkan kepada Nabi 

15 Noresah, Kamus Dewan, 712, entri “kritik”. 

16 Jamal al-DTn Muhammad bin Mukram Ibn Manzur, Lisan al-’Arab (Beirut: Dar al-Sadir, 1955), 3: 425-427, entri 
“naqd”. 

17 Lihat huraian tentang perbezaan ketiga-tiga istilah ini di sisi Ahli Hadith dalam Alimad bin ‘ Ali bin Hajar al-‘ Asqalanl, 
Nuzhah al-Nazar Sharh Nukhbah al-Fikar (Damsyik: t.p., 2000), 41. 




Muhammad s.a.w. sama ada berbentuk perkataan, perbuatan, pengakuan ( taqnr ), sifat 


fizikal dan akhlak, serta yang disandarkan kepada sahabat dan tabiin.” 18 

Dalam kajian ini, penulis menggunakan gabungan kalimat “kritik” dan “hadith” 
sebagai sebuah istilah spesifik yang merujuk kepada usaha-usaha meneliti dan menapis 
hadith. Definisi sempuma istilah ini diajukan oleh Ahmad Nur Sayf sebagai “sebuah 
disiplin ilmu yang membahas penapisan hadith-hadith yang sahih daripada hadith-hadith 
yang lemah, menjelaskan ‘illah (kecacatan yang tersembunyi), memberi penilaian Jarh 
(lemah) dan Ta ‘dil (kuat) bagi para perawi dengan istilah-istilah khas dan makna-makna 
yang difahami oleh kalangan ahli ilmu ini.” 19 Sepanjang diskusi dalam kajian ini, penulis 
konsisten menggunakan istilah kritik hadith dengan makna sedemikian. 


0.5.3.Semasa 

Dalam bahasa Melayu, kalimat semasa mengandungi tiga makna. Pertama, sama masa atau 
pada ketika yang sama. Kedua, sewaktu dan pada ketika. Ketiga, masa (zaman) yang 


18 Lihat Nur al-DTn ‘Itr, Manhaj AI-Naqdji ‘Uliim al-Hadllh (Damsyik: Dar al-Fikr Al-Mu’asir, 1997), 29. 

19 Ucapan ini dinukil daripada beliau oleh Muhammad ‘Ali Qasim Al-‘Uman, Dirasat fi Manhaj Al-Naqd ‘Ind Al- 
Muhaddithin (Jordan: Dar al-Nafa’is, 2000), 11, Taha bin ‘Ali Bu Surayh al-TunisI, al-Manhaj al-Naqdi ‘ind al-Hafiz 
Ihn ‘Abd al-Bar min Khildl al-Tamhid (Beirut: Dar Ibn Hazm, 2008), 185. 



tengah diperkatakan. 20 Perkataan lain yang sama makna dengannya ialah kontemporari 
yang bererti “pada masa yang sama, semasa ataupun sesama, pada masa kini”. 21 

Dalam kajian-kajian hadith moden, kalimat semasa atau kontemporari ( mu ‘ asarah ) 
telah menjadi istilah tersendiri yang merujuk kepada tempoh masa yang spesifik. Menurut 
Muhammad ‘Abd al-Razzaq Aswad, perbincangan tentang penentuan tempoh masa yang 
tepat bagi istilah ini dipengaruhi unsur-unsur subjektif sehingga melahirkan beberapa 
definisi yang berbeza mengikut kecenderungan setiap pengkaji. Selepas menyebutkan 
enam definisi berbeza yang diajukan oleh untuk para pengkaji sebelum beliau, Aswad 
berpandangan bahawa istilah mikdsarah merujuk kepada tempoh masa yang berlangsung 
pada awal suku kedua abad 14 hijrah hingga hari ini (bersamaan dengan awal abad 20 
hingga awal abad 21 masihi). Menurut beliau, pada tempoh masa itu telah berlaku 
polarisasi aliran-aliran pemikiran semasa yang bersamaan dengan keruntuhan kekhalifahan 
Turki Othmani. 22 Penggunaan perkataan semasa dalam kajian ini merujuk kepada makna 
tersebut. 


20 Noresah, Kamus Dewan, 862, entri “semasa”. 

21 tbid., 818. 

22 Lihat Aswad, al-Ittijahat al-Mu ‘asirah, 32-33. 




0.5.4.Metode 


Dalam bahasa Melayu, metode ialah “cara melakukan sesuatu,” “sistem”, atau “buku 
pelajaran kaedah belajar”. Metodologi adalah sistem yang merangkumi kaedah dan prinsip 
yang digunakan dalam suatu kegiatan, disiplin dan sebagainya. 23 Dalam bahasa Arab 
moden, perkataan yang sama makna ialah manhaj yang didelinisikan sebagai “jalan yang 
nyata ( al-tarTq al-wadih ).” Istilah ini selanjutnya digunakan dalam kajian-kajian hadith 
moden dengan makna yang lebih spesilik. Menurut Nur al-DTn ‘Itr, metode atau manhaj 
ialah “cara-cara ( turuq ) yang dilakukan oleh Ahli Hadith dalam meriwayatkan dan 
menyusun hadith, menyebutkan sanad-sanadnya, serta tujuan-tujuan fiqh dan teknikal 
sanad yang mereka isyaratkan.” 24 Secara lebih ringkas, ‘Ali al-Biqa‘I mcndelinisikan 
manhaj sebagai “kaedah-kaedah yang diamalkan oleh Ahli Hadith dalam meriwayatkan, 
mengomentari dan menyusun hadith mengikut kriteria-kriteria tertentu.” 25 

Kajian ini menggunakan kalimat metode, metodologi dan manhaj merujuk kepada 
makna istilah di atas. Oleh kerana fokus utama kajian ini berkaitan rapat dengan penetapan 
status kesahihan hadith, penulis menggunakan ketiga-tiga istilah tersebut untuk merujuk 
kepada kaedah-kaedah yang difahami dan diaplikasi oleh seseorang tokoh dalam 
menetapkan status ‘ adalah atau dabt perawi, status riwayat perawi majhul dan mukhtalit, 


23 Noresah, Kamus Dewan, 887, entry “metode”. 

24 Lihat Nur al-DTn ‘Itr, Mandhij al-Muhaddithtn al- ‘Ammah fi al-Riwayah wal-Tasntf (Mesir. Dar al-Salam, 2014), 8-9. 

25 ‘Ali Nayif al-Biqa‘I, Mandhij al-Muhaddithtn al- ‘Ammah wa al-Khassah: al-Sind‘ah al-Hadtthiyyah (Beirut: Dar al- 
Basha’ir al-Islamiyyah, 2009), 20. 



status kesambungan sanad muclallas dan mu‘an‘an, kaedah menyingkap shududh dan ‘illah 
yang tersembunyi, kaedah menaiktaraf hadith lemah berbilang sanad dan kaedah lain yang 
akan dibincangkan dalam kajian ini. 


0.6. Skop dan Batasan Penyelidikan 

Ilmu kritik hadith adalah sebuah keistimewaan yang hanya dimiliki oleh umat Islam. Tiada 
tamadun dan agama lain yang memiliki dan mengamalkan mekanisma penapisan riwayat 
yang sangat teliti sepertimana yang diamalkan oleh tokoh-tokoh Islam. Menurut Ibn 
Taymiyyah (m.728 H/1328 M) 26 , keistimewaan ini secara lebih khusus lagi adalah milik 
kalangan ahli Sunnah sahaja. 27 Aliran-aliran lain seperti Syiah, Muktazilah dan Khawarij 
tidak mengamalkan tradisi yang sangat teliti ini. Justeru, oleh kerana penelitian ini adalah 
sebuah kajian tentang kritik hadith, ruang lingkup penelitian ini dibatasi hanya kepada 
aliran-aliran semasa yang mengamalkan tradisi Ahli Hadith dalam meneliti kesahihan 
sanad dan matan. Aliran-aliran itu ialah hanya berasal daripada aliran Ahli Sunnah sahaja. 


26 Abu al-‘Abbas Alimad bin ‘Abd al-Hallm bin ‘Abd al-Salam al-Harranl al-DimasyqI al-Hanball, seorang ulama 
ensiklopedik yang menguasai pelbagai bidang ilmu. Kepakaran beliau dalam ilmu hadith diperakui oleh Ahli Hadith 
seperti al-Dhahabl, Ibn Hajar dan lain-lain. Beliau dilahirkan di Harran pada tahun 661 H/1263 M. lalu berpindah ke 
Damsyik dan wafat di kota ini pada tahun 728 H/1328 M. Untuk biografi ringkas tokoh ini lihat al-Dhahabl, Tadhkirah 
al-Huffaz, 4:192, Khayr al-DIn bin Mahmud al-ZirkilI, al-A ‘lam (Beirut: Dar al-‘Ilm li al-Malayln, 2002) 1:144. 

27 Lihat nukilan ucapan para ulama tentang perkara ini dalam ‘ Abd al-Fattah Abu Ghuddah, al-Isndd min al-Dm: Sajhah 
Mushrigah min TarTkh Samd ‘ al-Hadlth ‘ind al-Muhaddithm (Beirut: Dar al-Basha’ir al-Islamiyyah, 2014), 19-29. 



Aliran selain daripada mereka seperti Syiah, orientalis, modenis Islam, Islam Liberal dan 


lain-lain berada di luar cakupan kajian ini. 28 

Dalam kajian ini, penulis akan mengkaji kepelbagaian metode kritik hadith yang 
diamalkan oleh tiga aliran Sunni semasa, iaitu Salafi, Sufi dan Ihya’ Manhaj al- 
Mutaqaddimln, serta mengamati persamaan, perbezaan dan kekuatan metode kritik setiap 
aliran. Oleh kerana setiap aliran mencakupi ramai tokoh, fokus analisis dihadkan kepada 
seorang tokoh yang mewakili tiap-tiap aliran, iaitu Abu Ishaq al-Huwaynl daripada aliran 
Salafi, Mahmud Sa‘Id Mamduh daripada aliran Sufi, dan Hamzah al-Malyabarl daripada 
aliran Ihya’ Manhaj al-MutaqaddimIn. Penulis akan mengamati metodologi ketiga-tiga 
tokoh tersebut berkenaan empat konsep yang menentukan kesahihan hadith, iaitu status 
perawi, kesambungan sanad, analisis ‘illah dan kaedah naiktaraf hadith lemah. Tiap-tiap 
konsep asas ini mengandungi beberapa kaedah cabang yang menuntut kajian tersendiri. 
Dalam membincangkan penentuan status perawi, penulis akan mengkaji kaedah yang 
diamalkan ketiga-tiga tokoh dalam menilai ‘adalah dan dabt perawi sekaligus menyentuh 
perbahasan tentang tawthiq ijmalT, tawthTq dimm, riwayat majhJd dan mukhtalit. Di bawah 
konsep kesambungan sanad, perbincangan akan menyentuh kaedah-kaedah penetapan 


28 Meskipun aliran-aliran ini menyentuh perbincangan tentang aspek kesahihan hadith, akan tetapi konsep dan kriteria 
yang mereka amalkan bertentangan dengan konsep dan praktik Ahli Hadith. Untuk kajian terperinci berkenaan konsep 
kesahihan hadith di sisi Syiah Imamiah, lihat Ahmad Harith Suhaimi, Tawtlnq al-Sunnah Bayna al-ShT‘ah al-Imdmiyyah 
waAhl al-SunnahJi Ahkam al-Imdmah waNikdh al-Mut‘ah (Beirut: Daral-Salam, 2003), 143-307. Untuk ulasan ringkas 
namun kemas tentang perkembangan kajian hadith di Barat pada abad 20 M, rujuk A. Kevin Reinhart, "Juynbolliana, 
Gradualism, The Big Bang and Hadith Study in the Twenty-First Century”, Journal of American Oriental Society 130, 
no. 3 (2010), 413-444 dan Jonathan A. C. Brown. Hadith: Muhammad 's Legacy in the Medieval and Modern World 
(London: Oneworld Publication, 2014), 197-237. 



samct, juga sanad mu‘an‘an dan mudallas. Di bawah topik analisis ‘illah, penulis akan 
mengkaji persepsi ketiga-tiga tokoh berkenaan tafarrud dan mukhalafah yang tercermin 
dalam mudtarib dan ziyadah al-thiqah. Berkenaan konsep naiktaraf hadith lemah, penulis 
akan mengkaji kaedah dan syarat yang ditetapkan ketiga-tiga tokoh dalam mengangkat 
hadith lemah kepada darjat hasan ataupun sahih. 

Fokus kajian yang telah disebutkan menuntut penulis untuk mengkaji semua karya 
tulisan Mamduh, al-Huwaynl dan al-Malyabarl. Bagaimanapun, oleh kerana karya tulisan 
ketiga-tiga tokoh menyentuh topik perbahasan yang bervariasi, tidak semua tulisan mereka 
adalah relevan dengan kajian ini. Justeru, penulis membataskan rujukan hanya kepada 
karya tulisan yang mengandungi penjelasan konsep dan metodologi kritik hadith sahaja. 
Berkenaan dengan Mamduh, penulis mengamati metode kritik beliau sebagaimana yang 
terkandung dalam Bisharah al-Mu ’min bi Tashih Hadith Ittaqu Firasah al-Mu ’min, 29 
Wusul al-Taham bi Ithbat Sunniah al-Subhah wa al-Radd ‘ala al-Albanl, 30 Mubahathah 
al-Sairin bi Hadlth Allahumma Innl As’aluka bi Haq al-Sa’ilIn, 31 Tanblh al-Muslim ila 
Ta ‘addl al-AIbanl ‘ala Sahlh Muslim, 32 Raf‘ al-Manarah li Takhrlj Ahadlth al-Tawassul 
wa al-Ziyarah, 33 Ihtifal bi Ma‘rifah al-Ruwat aI-Thiqat alladhlna Laysu fi Tahdhlb al- 


29 Buku ini mendiskusikan status kesahihan hadith berkenaan tirasat mukmin yang diriwayatkan menerusi enam sanad. 

30 Buku ini mendiskusikan status kesahihan hadith penggunaan biji tasbih diriwayatkan menerusi satu sanad dan beberapa 
shahid. 

31 Buku ini mendiskusikan status kesahihan hadith doa pergi ke masjid yang mengandungi tawassul dengan makhluk. 
Hadith ini diriwayatkan menerusi satu sanad dan beberapa shahid. 

32 Dalam buku ini, Mamduh mendiskusikan tentang status kesahihan 50 hadith yang dilemahkan al-Albanl. 

33 Beliau mentakhrij dan mendiskusikan status kesahihan 34 hadith. 


Kamal, 34 al-Ittijahat al-Hadithiyyah fi al-Qarn al-Rabi‘ al- ‘Ashar, ulasan beliau ke atas 
kitab al-Naqd al-Sahih lima ‘turida ‘alayh min Ahadith al-Masabih karya al-‘Ala’T, 35 dan 
al-Ta ’rifbi Awham man Qassama al-Sunan ila S a hih wa Da ’if 36 

Untuk metode kritik Abu Ishaq al-Huwaynl, analisis ditujukan kepada buku-buku 
beliau yang bertajuk Fasl al-Khitab ji Naqd al-Mughni ‘an al-Hifz wa al-Kitab, 37 Junnah 
al-Murtab bi Naqd al-Mughni ‘an aI-Hifz wa al-Kitab, 38 al-NafiIah fi al-Ahadith al- 
Da’ifah wa al-Batilah, 39 Is’af al-Labith bi Fatawa al-Hadith, 40 Kashj al-Makhbu’ bi 
Thubut Hadith al-Tasmiyah ‘Ind al-Wudu’, Nahy al-Suhbah ‘an aI-NuzuI bi al-Rukbah, 
Ghawth al-Makdud bi Takhrij Muntaqa Ibn al-Jarud, 41 Tanbih al-Hajid ila ma Waqa ‘a 
min al-Nazarfi Kutub al-Amajid dan Badhl al-Ihsan bi Taqrib Sunan al-Nasa 7 Abi ‘Abd 
al-Rahman. 42 Sebuah buku bertajuk Nathl al-Nibal menghimpun ucapan al-Huwaynl 
berkenaan para perawi yang diambil daripada buku-buku beliau yang telah dan belum 
diterbitkan. 43 Penulis menjadikan buku ini sebagai rujukan utama dalam mengkaji 
pandangan beliau berkenaan status perawi hadith. 


34 Mengandungi 2676 nama perawi. 

35 Kitab ini karya tulis al-’Ala’i yang membincangkan status kesahihan 19 hadith yang dinilai palsu oleh Ibn al-Jawzi. 
Beliau menyempurnakan perbahasan kitab dengan kitab bertajuk al-Mcis ‘a al-Rajih bi Tatmim al-Naqd al-Sahih. Kitab 
ini mengandungi perbahasan tentang status 16 hadith. 

36 Buku ini mendiskusikan status kesahihan 990 hadith. 

37 Mengandungi 28 tajuk perbincangan tentang kesahihan hadith dalam tema-tema terrtentu. 

38 Mengandungi 101 tajuk perbincangan tentang kesahihan hadith dalam tema-tema tertentu. 

39 Mengandungi perbincangan tentang status kesahihan 100 hadith. 

40 Mengandungi 369 fatwa yang berkaitan dengan status kesahihan hadith. 

41 Mengandungi takhrij dan perbincangan 1114 hadith. 

42 Mengandungi takhrij dan huraian status kesahihan 81 hadith. 

43 Penulis buku setebal empat jilid ini ialah seorang rnurid kanan al-Huwaynl yang bernama Abu ‘Amr Ahmad bin 
Atiyyah al-Wakil. Buku ini mengandungi 5217 nama perawi. 



Berkenaan al-Malyabarl, penulis mengeluarkan metode kritik hadith beliau yang 
terkandung dalam Nazarat al-Jadidah fi ‘Ulum al-Hadith, aI-Muwazanah Bayna al- 
Mutaqaddimin wa al-MutaakhirlnJT Tashih al-Ahadith wa Ta ‘Uliha, al-HadTth al-Ma ‘lul: 
Qawa’id wa Dawabit, Ziyadah al-Thiqah fi Kutub Mustalah al-HadTth: Dirasah 
Mawdu ‘iyyah Naqdiyyah, ‘Abqariyyah al-Imam Muslim fT TartTb Ahadith Musnadih al- 
SahTh: Dirasah TahlTliyyah, Kayfa Nadrus ‘Ilm Takhrij al-Hadith, ‘Ulum al-HadTth fi 
Daw ’ TatbTqat al-MuhaddithTn aI-Nuqqad, Ma Hakadha Turadu Ya Sa ’d al-Ibil: Hiwar 
‘IlmTMa ’a al-Duktur RabT‘ Hawl Manhaj al-MuhaddithTn al-Nuqqad al-Qudama ji Naqd 
al-HadTth, dan Su ’alat HadTthiyyah. 

Sebuah kajian perbandingan tidak akan sempurna jika tidak dilanjutkan dengan 
analisis dan tarjTh. Seepas mendeskripsikan metode kritik ketiga-tiga tokoh, penulis 
melakukan analisis perbandingan yang bertujuan untuk mendedahkan persamaan dan 
perbezaan yang terdapat dalam metode kritik tersebut. Apabila persamaan adalah perkara 
normal akibat persamaan sumber-sumber rujukan, penulis melihat perbezaan sebagai 
fenomena yang mesti dikaji. Penulis berusaha mengetahui faktor-faktor yang 
menyebabkan seseorang tokoh memilih pandangan yang berbeza dengan tokoh yang lain, 
implikasi pandangan tersebut dalam medan kritik hadith, serta kekuatan atau kelemahan 
pandangan itu dalam neraca metodologi Ahli Hadith. Sebagai lanjutan daripada analisis 
ini, penulis mencadangkan beberapa kaedah praktikal untuk diaplikasi apabila berhadapan 
dengan pertembungan pendapat berkenaan status kesahihan hadith di kalangan tokoh- 



tokoh semasa. Kaedah-kaedah tersebut dirumuskan daripada ucapan dan praktik Ahli 


Hadith terdahulu dan semasa. 

Meskipun ketiga-tiga tokoh yang menjadi subjek kajian ini masih hidup, penulis 
tidak dapat mengamalkan kaedah temu bual akibat keterbatasan kewangan dan masa. 
Ketiga-tiga tokoh tinggal di luar negara dan sangat sibuk dengan aktiviti ilmu dan dakwah. 
Penulis telah berusaha untuk menghubungi mereka namun tiada maklum balas. Selain itu, 
penulis berpandangan bahawa kaedah temubual tidak kritikal memandangkan data-data 
yang terkandung dalam karya tulis mereka lebih daripada mencukupi untuk keperluan 
penyelidikan ini. Oleh itu, penulis tidak memaksa diri dan mementingkan temu bual 
dengan mereka secara langsung. 


0.7. Justifikasi Pemilihan Tokoh 

Selain memenuhi kriteria “kesemasaan (mu ‘asarah/contemporaryy ’ sebagaimana yang 
ditetapkan dalam tajuk kajian, pemilihan Mamduh, al-Huwaynl dan al-Malyabarl untuk 
mewakili ketiga-tiga aliran dilakukan atas tiga pertimbangan. Pertama, ketiga-tiga sarjana 
ini memiliki ketokohan dan keilmuan yang berautoriti dan dihormati dalam aliran mereka 
masing-masing. Mamduh menimba ilmu hadith secara langsung daripada tokoh-tokoh 
hadith rujukan utama aliran Sufi, iaitu ‘Abd Allah (m. 1413 H/1993 M) dan ‘Abd al-‘Aziz 
al-Ghumarl (m. 1417 H/1996 M). Daripada kedua-dua guru ini, beliau menerima warisan 



intelektual seorang ulama hadith Sufi yang dikatakan telah mencapai darjat hafiz, iaitu 
Ahmad al-Ghumarl (m. 1380 H/1960 M). 44 Abu Ishaq al-Huwaynl, pada masa yang sama, 
menerima ilmu hadith daripada tokoh rujukan utama aliran Salafi: Nasir al-Dln al-Albanl 
(m. 1420 H/1999 M). Kepakaran beliau dalam kritik hadith diiktiraf dan diperakui oleh al- 
Albanl sendiri. 45 Sementara itu, al-Malyabarl adalah tokoh terawal yang mendedahkan 
perbezaan metodologi antara kalangan Mutaqaddimln dan Muta’akhirln sebelum 
membentuk sebuah aliran tersendiri. Oleh yang demikian, metode kritik beliau benar-benar 
mewakili aliran baharu dalam kritik hadith. 46 

Kedua, ketiga-tiga tokoh merupakan penulis yang prolifik dengan karya tulis yang 
bervariasi. Mamduh menulis 32 tajuk buku; 5 di antaranya dalam ketebalan melebihi satu 
jilid. 47 Abu Ishaq al-Huwaynl menulis 154 tajuk buku, sebahagian besarnya telah 
diterbitkan. 48 Berbanding Mamduh dan al-Huwaynl, buku-buku hasil tulisan al-Malyabarl 
lebih sedikit. Hingga hari ini, beliau menerbitkan 11 buku dan 5 artikel ilmiah. Walaupun 
begitu, semua karya tulis beliau menyentuh isu-isu yang paling sensitif dalam wacana 


44 Gelaran ini hanya diberikan untuk seseorang yang terkenal mempelajari hadith daripada kalangan pakar, menguasai 
martabat dan tingkatan para perawi, mampu menilai status kesahihan hadith, serta menghatal kebanyakan matan-matan 
hadith. Lihat Mahrnud Sa‘Td Mamduh, TazyTn al-Alfaz bi TatmTm Dhuyul Tadhkirah al-Huffaz (Kaherah: Dar al-Basa’ir, 
2009), 15. 

45 Lihat Abu ‘Amr Ahmad bin ‘Atiyyah al-Wakll, Nathl al-Nibdl bi Mu jam al-Rijdl al-ladhma Tarjama lahum FadTlah 
al-Shaykh al-Muhaddith Abu Ishdq al-Huwaym (Kaherah: Dar Ibn ‘Abbas, 2012), 19. 

46 Untuk penegasan bahawa al-Malyabarl telah memulakan suatu aliran baharu, lihat Ahrnad al-ZahranI, NaqdMujazafdt 
al-Duktur al-Malyabdn wa Bayan Butlan al-Farq bayna Manhaj al-Mutaqaddimm wa Manhaj al-Mutaakhinn fi TashTh 
al-HadTth wa Ta 'iTlih (Abu Zabi: Dar al-Imam Malik, 2004), 11. 

47 Lihat senarai tajuk tersebut dalam Yusul'Mar’ashlT, Nathr al-Jawdhir wa al-DurarjT ‘Ulamd al-Qarn al-Rdbi ’ ‘Ashar 
(Beirut: Dar al-Ma’rifah, 2006), 1:2155-2156. 

48 Lihat al-Wakil, Nathl al-Nibal, 71-94. 



hadith semasa. 49 Semua ini menyediakan limpahan data bagi penulis untuk mengenalpasti 
metode kritik setiap tokoh sekaligus aliran yang mereka wakili. 


Ketiga, setiap tokoh saling mengenal pemikiran dan idea tokoh yang lain sehingga 
menyumbang kepada pengukuhan identiti dan keunikan pemikiran ketiga-tiga tokoh. 
Mamduh pemah secara jelas membincangkan dan mengkritik metode kritik hadith al- 
Huwaynl dan al-Malyabari. 50 Pada masa yang sama, al-Malyabarl pernah mengulas konsep 
tafarud yang diamalkan oleh al-Huwaynl dan tawthTq dimnl yang diplikasi oleh 
Mamduh. 51 Pada masa yang sama, kritikan al-Huwaynl kepada pemikiran yang 
membezakan antara Mutaqaddimln dan Muta’akhirln menunjukkan bahawa beliau juga 
mengkaji idea-idea yang dilontarkan al-Malyabarl. 52 Selain itu, pelbagai bantahan beliau 
kepada al-Ghumarl secara tidak langsung adalah kritikan ke atas Mamduh yang 
mengamalkan metode kritik yang serupa dengannya. 53 


49 ‘Abd al-Salam Abu Samhah, “al-STrah al-Dhatiyyah Dr. Hamzah al-Malyabarl,” laman sesawang Multaqa Ahl al- 
HadJth, dicapai pada 6 Disember 2016, http://www. ahlalhdeeth.com/vb/showthread.php ?t=331578. 

50 Untuk kritikan ke atas al-Huwaynl, lihat Mahmud Sa ‘Jd Mamduh, “ al-Shaykh Mahmud Sa ‘Jd Mamduh wa al- 

HuwaynT', laman sesawang Youtube, dicapai 2 Februari 2017, https://www.youtube.com/watch?v=02BnjJky4mM. 
Untuk kritikan ke atas al-Malyabarl, lihat Mahmud Sa ‘JdMamduh, “MahmudSa ‘JdMamdiih Yatahaddath ‘an al-Fawdd 
al-HadJthiyyah al-Mu‘asirah ”, laman sesawang Youtube, dicapai 2 Februari 2017, 

https://www.youtube.com/watch?v=Sdt2f5Ascpg&index=3&list=PLUYhfrTvAHmSw-C7GSYGWljh9MuD165UT. 

51 Lihat Hamzah ‘Abd Allah al-Malyabarl, Nazarat JadJdah fJ ‘Ulum al-HadJth (Beirut: Dar Ibn Hazm, 2003), 122, al- 
Malyabarl, al-Muwazanah bayna al-MutaqaddimJn wa al-MutaakhirJn fi TashJh al- Ahadith wa TaTiliha (Beimt: Dar 
IbnHazm, 2001), 122. 

52 Untuk kritikan tersebut, Abu Ishaq al-Huwaynl, “As ’ilah Hawla TakhrJj al-HadJth”, laman Islamway.net, dicapai pada 

Februari 2017, http://ar.islamway.net/lesson/10983/%D8%A3%D8%B3%D8%A6%D9%84%D8%A9- 

%D8%AD%D9%88%D9%84-%D8%AA%D8%AE%D8%B1%D9%8A%D8%AC- 
%D8%A7%D9%84%D8%A3%D8%AD%D8%A7%D8%AF%D9%8A%D8%AB. 

53 Al-Huwaynl sangat sering mengkritik pemikiran hadith tokoh-tokoh keluarga al-Ghuman. Lihat misalnya Abu Ishaq 
al-Huwaynl, al-Patdwa al-HadJthiyyah al-Musammd Is ‘af al-Labith bi Fatawa al-Hadith (Mesir: Dar al-Taqwa, 2011), 
1:119-130, al-Wakll, Nathlal-Nibdl, 1:.77, 84 dan 89. 



0.8. Kepentingan Kajian 


Penelitian ini berkait rapat dengan matlamat utama ilmu hadith, iaitu menetapkan 
kesahihan dan kelemahan hadith. 54 Penulis berusaha membuktikan kebenaran sebuah 
hakikat penting yang selalu diabaikan, iaitu kritik hadith adalah bersifat ijtihadi 
sebagaimana yang ditegaskan oleh Ibn Taymiyyah (m.728 H/1328 M). 55 Sebelum beliau, 
Imam al-Tinnidhl (m. 279 H/892 M) 56 secara jelas mengatakan bahawa Ahli Hadith sering 
berbeza pandangan dalam menilai status perawi sepertimana yang sering berlaku dalam 
pelbagai ilmu lainnya. 57 Makna zahir ucapan ini terlalu luas membuka peluang 
penyalahgunaan oleh sesetengah kalangan untuk melemahkan hadith yang telah disahihkan 
oleh Ahli Hadith ataupun sebaliknya. Justeru, kajian ini akan membuktikan bahawa ruang 
ijtihad dalam kritik hadith terhad berdasarkan kaedah-kaedah yang telah ditetapkan oleh 
Ahli Hadith. Penerimaan sesuatu ijtihad dalam kritik hadith ditentukan oleh keserasiannya 
dengan kaedah-kaedah tersebut. 58 


54 Menurut Badr al-DTn Ibn Jama‘ah (m.733 H/1333 M), memastikan status kesahihan hadith adalah matlamat akliir ilmu 
hadith. Lihat Jalal al-DTn al-Suyutl, TadrTb al-Rdwlfi Sharh TaqrTb al-NawawT (Kaherah: Dar al-Hadlth, 2002), 25. 

55 Lihat Alrmad bin ‘Abd al-Halim Ibn Taymiyyah al-Harranl, Raf‘ al-Maldm ‘an al-A ’immah al-A Tam (Riyad: Al- 
Ri’asat al-’Ammah li Idarat al-Buhuth al-Tlmiyyah wa al-Ifta’ wa al-Da’wah wa al-Irshad, 1413H) 19. 

56 Bcliau adalah Abu ‘Isa Muhammad bin Tsa bin Sawrah al-Tirmidhl, salah seorang pakar hadith yang disepakati 
ketokohannya dalam bidang kritik hadith dan penilaian status perawi. Buku beliau yang masyhur dengan sebutan Sunan 
al-TirmidhT membuktikan kepakaran beliau dalam ilrnu ini. Untuk biografi ringkas beliau, lihat al-Dhahabl, Tadhkirah 
al-Huffaz, 2:154. 

57 Abu al-Faraj ‘Abd al-Rahman bin Ahmad Ibn Rajab al-Hanball, Sharh ‘Ilal al-TirmidhT (Riyad: Dar al-‘Ata, 2001), 
1:321. 

58 Salah seorang tokoh semasa yang memahami konsep ini terlalu luas ialah Zafar Ahrnad al-TahanawI (m. 1394 H/1974 
M). Beliau sering menggunakan kaedah ini untuk menjustifikasi kritik hadith fiiqaha’ Hanafiyyah yang menyalahi 



Kajian ini juga akan memantapkan teori Abu Bakr al-BayhaqI (m. 458 H/1066 M) 59 
tentang kepelbagaian metodologi kritik hadith dalam kalangan ulama hadith. Dalam 
beberapa bukunya, pakar hadith ini berkali-kali menegaskan tiga kategori hadith: hadith 
yang disepakati sahih, hadith yang disepakati lemah, dan hadith yang diperselisihkan. 
Beliau turut menjelaskan bahawa sebab-sebab perselisihan dalam kalangan Ahli Hadith 
berpunca daripada perbezaan dalam menilai perawi, menetapkan keterputusan sanad dan 
menganalisis ‘illah. Beliau lalu berkata: “Oleh yang demikian, wajib ke atas ulama hadith 
yang terkemudian memperhatikan perselisihan mereka, dan berusaha mengetahui 
metodologi mereka dalam menerima dan menolak (hadith), lalu memilih sebahagian 
daripada pendapat mereka yang paling benar.” 60 

Sumbangan kajian ini bukan terhad dalam ilmu hadith sahaja. Perbezaan kritik hadith 
sejak dahulu hingga hari ini adalah salah satu faktor penting yang menyebabkan perbezaan 
pendapat antara pelbagai aliran atau mazhab. Permasalahan yang terdedah kepada 
perbezaan pendapat seringkali dimanipulasi untuk melebarkan jurang dalam kalangan 


kaedah-kaedah Ahli Hadith. Lihat misalnya ucapan beliau dalam Zafar Ahmad al-TahanawI, Qawa ‘idfi ‘Ulum al-Hadllh 
(Riyad: Shirkah al-Abikan, 1984), 49, 50, 390 dan 396. Sikap ini kemudian dibantah oleh Abu Muhammad Badl‘ al-DIn 
al-Rashidi, Naqd Qawa ‘idfi ‘Ulum al-Hadlth li al-Shaykh ZafarAhmad al-TahdnawIbi Tahqlq al-Shaykh ‘Abd al-Fattdh 
Abu Ghuddah (Kuwait: Dar Ghiras, 2003), 91-94. 

59 Abu Bakr Ahmad bin ‘ Ali bin Musa al-Khasrajurdl al-BayhaqI, seorang pakar hadith dan penyokong mazhab Shafi‘I 
terbesar di Khurasan. Beliau dilahirkan di Bayhaq pada tahun 384 H/ 994 M. Selepas mempelajari ilmu hadith daripada 
tokoh-tokoh ulama di negerinya, beliau melanjutkan pengajian di Kufah, Baghdad, Mekah dan lain-lain. Salah seorang 
guru beliau ialah Abu ‘Abd Allah al-Hakim al-NIsaburl (m. 405 H/1012 M), penulis kitab al-Mustadrak dan lain-lain. 
Menurut al-Dhahabl, al-BayhaqI sangat pakar dalam hadith, fiqh, penjelasan ‘ilal (cacat-cacat) hadith dan menghimpun 
hadith-hadith yang bertentangan. Lihat biograti ringkas beliau dalam al-Dhahabl, Tadhkirah al-Huffaz, 3:220. 

60 Lihat Ahmad bin al-Husayn al-BayhaqI, Ma‘rifah al-Sunan wa al-Athar (Damsyik: Dar Qutaybah, 1991), 1:182, 
Ahmad bin al-Husayn al-BayhaqI, Dalci ‘il al-Nubuwwah wa Ma ’rifah Ahwdl Sahib al-SharI‘ah (Kaherah: Dar al-Hadlth, 
2007), 1: 46, Ahmad bin al-Husayn al-BayhaqI, Risalah al-Imdm Abl Bakar aI-BayhaqI ild al-Imdm AblMuhammad al- 
Juwaynl (Beirut: Dar al-Basha’ir al-Islamiyyah, 2007), 68-69. 



umat Islam. Justeru, memahami sebab-sebab khilafyang berlaku antara aliran (. intm-faith ) 


akan memudahkan proses dialog untuk mencapai kesepakatan. Menurut Yusuf al- 
Qaradawl, fiqh al-ikhtilaf (memahami fenomena perselisihan pendapat dalam kalangan 
umat dan sebab-sebabnya) merupakan salah satu aspek fiqh yang sangat dituntut pada masa 
ini. Konsepsi yang sempurna berkenaan perkara ini mesti dibina di atas kaedah-kaedah 
yang kukuh berlandaskan al-Quran, Sunnah dan ijmak ulama. 61 Beliau turut menegaskan 
bahawa tugasan terpenting seorang reformis abad ini ialah “menyatukan kekuatan umat 
yang terpecah, mendekatkan yang jauh dan mendamaikan yang bermusuh selagi terdapat 
ruang.” 62 


0.9. Ulasan Kajian Lepas 

Setakat penelitian dan analisa penulis, belum ada kajian lepas di peringkat akademik yang 
secara spesifik menganalisis dan membandingkan metode kritik hadith aliran Salafi, Sufi 
dan Ihya’ Manhaj al-MutaqaddimIn. Walaupun begitu, tidak dinafikan terdapat banyak 
kajian terdahulu yang telah membincangkan kontlik Salafi dan Sufi serta aliran-aliran 
dalam wacana hadith semasa. Bagi memudahkan penerangan, penulis mengklasifikasi 
kajian-kajian lepas tersebut di bawah tiga tajuk: kajian lepas tentang konflik Sufi dan 


61 Yusuf al-Qaradawi, Kayfa Nata ‘amal Ma ‘a al-Turdth wa al-Tamadhhub wa al-Ikhtilaf (Kaherah: Maktabah Wahbah, 
2011), 138. 

62 Yusuf al-QaradawI, Fusulfi al- ‘Aqidah bayna al-Salafwa al-Kha!af( Kaherah: Maktabah Wahbah, 2005), 155. 



Salafi, kajian lepas tentang kepelbagaian aliran dalam Wacana Hadith Semasa, dan kajian 


lepas tentang metode kritik Mamduh, al-Huwaym dan al-Malyaban. 


0.9.1.Kajian Lepas Tentang Konilik Sufi dan Salafi 

Pelbagai kajian sosio-antropologi yang ditulis oleh pengkaji moden membahagi umat Islam 
ahli Sunnah pada hari ini kepada dua aliran: Salafi dan Sufi. Mereka turut mengamati 
hubungan kedua-dua aliran yang selalu diwarnai dengan polemik dalam isu-isu furuk 
akidah dan fiqh. Konllik Salafi dan Sufi tersebut bukan hanya berlaku di negera-negara 
bermajoriti muslim, akan tetapi turut menular hingga masyarakat Islam minoriti di dunia 
Barat. Fenomena ini menarik perhatian ramai pengkaji yang berminat meneliti fenomena 
tersebut untuk mendapatkan kefahaman tentang sebab-sebab kontlik berserta kesan yang 
ditinggalkan dalam sosio-politik umat Islam semasa. 

Dalam sebuah artikel bertajuk The Contextualizing Conflict Between Salafi And Sufi, 
63 Alexander Knysh menganalisis dan menelusuri faktor-faktor dalaman dan luaran yang 
meruncingkan konflik Salafi dan Sufi di negara-negara Kaukasus Utara (Dagestan dan 
Chechnya) dan Yaman. Kajian yang mengaplikasi metode penelitian sosio-antropologi ini 
mendapati bahawa ideologi Sufi adalah bahagian yang tidak terpisahkan daripada sejarah, 


63 Alexander Knysh, “The Contextualizing Contlict Between Salafi And Sufi,” Micldle Eastern Studies 43, no. 4 (Julai, 
2007), 503-530. 



sosio-budaya dan politik umat Islam di negeri-negeri berkenaan. Sebaliknya, Salafi sering 


dilihat sebagai perkara asing dan baharu. Para penyokong aliran ini adalah kalangan muda 
yang berpendidikan sekular dan menginginkan kebebasan daripada struktur kuasa dan 
loyaliti tradisional. Mereka menggunakan ideologi Salafi sebagai the ideology of protest 
kerana ajarannya yang senang difaham dan jauh daripada cerita-cerita pelik. Knysh turut 
mendapati bahawa konllik Sufi-Salafi sering diekploitasi oleh pihak berkuasa untuk 
menekan pihak-pihak tertentu. Pihak penguasa lebih suka bekerjasama dengan aliran Sufi 
kerana memandang aliran ini “kurang jahat ( less evil )” berbanding Salali. Pada masa yang 
sama, pihak sufi memanfaatkan kedudukan istimewa ini untuk meluaskan pengaruh 
sekaligus menekan pihak-pihak yang menentang mereka. 

Konllik Salafi dan Sufi dalam masyarakat Islam minoriti di Barat menjadi fokus 
kajian Ron Geaves dalam artikelnya yang bertajuk Tradition, Innovation, And 
Authentication: Replicating The Ahl As-Sunna Wa Jamaat In Britain. 64 Dengan 
mengaplikasi analisis tranformasi sosial, beliau mengamati usaha-usaha yang dilakukan 
oleh masyarakat minoriti Islam dari Asia Selatan di Britain yang beraliran Sufi-tradisional 
dalam mempertahankan tradisi di tengah kritikan tokoh-tokoh aliran Salafi/Wahhabi. 
Kedua-dua pihak memperebutkan gelaran Ahli Sunnah Wal Jamaah yang mengandungi 
nilai-nilai legitimasi dan keaslian. Menurut Geaves, kalangan tradisional Islam di Britain 


64 Ron Geaves, "Tradition, Innovation and Authentication: Replicating The Ahl As-Sunna Wa Jamaat Ln Britain” 
Comparative Islamic Studies 1 (2005 ), 1-20. 



telah melakukan pelbagai kaedah inovatif dalam mempertahankan gelaran tersebut 
sekaligus melegitimasi tradisi di persekitaran urban Barat. Kaedah-kaedah tersebut 
meliputi aspek pendidikan dan penggunaan teknologi maklumat. Kalangan tariqat 
menganjurkan persidangan antarabangsa yang menghimpun tokoh-tokoh Islam tradisional 
dari setiap penjuru dunia untuk menunjukkan kesatuan akidah dan amalan, sekaligus 
menafikan tuduhan bahawa tasawuf berasal daripada pengaruh bukan Islam. Meskipun 
memiliki banyak kekurangan, namun usaha-usaha ini berjaya mengekalkan pengaruh dan 
legasi aliran tradisional kepada generasi seterusnya. 

Tidak dinafikan, konflik Sufi dan Salafi seringkali melibatkan faktor emosi yang 
mengaburkan kejernihan dalam melihat isu-isu tertentu. Pelbagai dakwaan diajukan tanpa 
sokongan bukti yang meyakinkan. Dalam sebuah artikel bertajuk Salafism In Modem 
Egypt: Panacea or Pest, Richard Gauvain menguji dakwaan popular yang menuduh 
ideologi Salafi sebagai faktor asing yang mengancam ketenteraman umat Islam di Mesir. 65 
Menggabungkan kaedah temubual dan dokumentasi, beliau mengkaji sejarah dan aktiviti 
dakwah Salafi di Mesir untuk mengukur sejaumana kebenaran dakwaan tersebut. Dapatan 
Gauvain merumuskan bahawa aliran Salafi tidak sepenuhnya asing daripada masyarakat 
Mesir. Sebaliknya, aliran ini memiliki akar sejarah yang berasal daripada sosio-budaya 
Mesir sendiri. Para pengasas pertubuhan Ansar al-Sunnah (sebuah pertubuhan dakwah 
Salafi di Mesir yang diasaskan pada tahun 1926 M) adalah graduan Universiti al-Azhar. 


65 Richard Gauvain, “SalaĔsm In Modem Egypt: Panacea or Pest”, Political Theology 11 (2010), 802-825. 




Hubungan mesra antara organisasi ini dengan Saudi Arabia berlaku bukan pada awal 


penubuhan akan tetapi selepas fasa-fasa kemapanannya. Gauvain turut membuktikan 
bahawa pemikiran Salafi mampu berintegrasi dengan seluruh lapisan masyarakat di Mesir. 
Dalam hukum kekeluargaan dan hubungan gender, fatwa tokoh-tokoh Salafi malah 
mempertahankan tradisi dan budaya Mesir. Temuan ini sekaligus menafikan pandangan 
yang menuduh ideologi Salafi mengancam ketenteraman. 

Sebuah kajian lain yang mencabar pandangan stereotaip tentang konflik Salafi dan 
Sufi ditulis oleh Mark Woodward, Muhammad Sani Umar, Inayah Rohmaniyah dan 
Mariani Yahya menulis artikel bertajuk Sala.fi Violence Ancl Sufi Tolerance? Rethinking 
Conventional Wisdom. 66 Artikel ini berusaha menguji pandangan popular dalam kalangan 
akademik dan jurnalis yang selalu mengaitkan ideologi Salafi dengan keganasan dan 
ideologi Sufi dengan toleransi. Selepas analisis data-data etnografi dan historik berkenaan 
kes-kes keganasan di Asia Tenggara dan Afrika Barat sejak abad 17 M hingga 2008, kajian 
ini menafikan hubungan signifikan antara orientasi teologi dan tendensi keganasan. 
Sebaliknya, mereka mendapati bahawa kedua-dua aliran mencakupi pelbagai kumpulan 
yang mengamalkan pendekatan variatif dalam isu-isu keganasan. Artikel ini tegas 
merumuskan bahawa faktor-faktor teologi, termasuk khilaf antara Sufi dan Salafi, tiada 
kaitan dengan sikap keganasan ataupun kesederhanaan. Kajin ini turut menyebutkan 


66 Mark Woodward et. al., “Salafi Violence And Sufi Tolerance? Rethinking Conventional Wisdom,” Perspectives on 
Terrorism 7 (Dis, 2013), 58-78. 



bahawa para penggubal dasar sering menerima cadangan yang silap apabila menilai potensi 


keganasan dalam gerakan-gerakan Islam berdasarkan orientasi teologi aliran-aliran 
tersebut. 


Dalam sebuah artikel yang bertajuk Jamal al-Din al-Qasimi and The Salafi Approach 
to Sufism, Mun’im Sirry mengkritik persepsi umum yang menetapkan sikap anti-tasawuf 
dalam kalangan Salafi. Beliau menafikan perkara tersebut sekaligus membuktikan bahawa 
sebahagian tokoh-tokoh Salafi memiliki kecenderungan yang kuat terhadap sufism. 67 
Artikel ini secara khusus menganalisis pemikiran tokoh Salafi Damsyik Jamal al-DTn al- 
Qasiml (m. 1332 H/1914 M) 68 dalam buku Dalail al-TawhTd, terutama dalam bab Butlan 
al-Huliil wa al-Ittihad (membatalkan konsep inkarnasi dan penyatuan dengan tuhan). 
Tokoh Salafi ini ternyata mempertahankan teori wihdat al-wujud yang dicadangkan oleh 
Ibn ‘Arabl (m .638 H/1240 M), 69 seorang tokoh Sufi Damsyik, daripada kritikan Ibn 
Taymiyyah (m.728 H/1328 M). Daripada kajian ini, Sirry merumuskan bahawa pendirian 
tokoh-tokoh Salafi berkenaan idea-idea sufistik tidak seragam. Menurut beliau, secara 
amnya tokoh-tokoh Salafi Damsyik tidak memandang negatif tasawuf. Kritikan mereka 
hanya ditujukan kepada penyimpangan dan sikap melampau sesetengah kalangan Sufi pada 


67 Mun’im Sirry, “Jamal al-Din al-Qasimi and The Salafi Approach to Sufism”, Die Welt des Islams 51 (2011), 75-108. 

68 Jamal al-DIn (Muhammad Jamal al-DIn) bin Muhammad Sa‘Id bin Qasim al-Hallaq al-QasimI, seorang ulama Syam 
yang berpegang kepada akidah Salaf dan melarang taqlid. Beliau dilahirkan di Damsyik pada tahun 1283 H/1866. Karya 
tulis beliau meliputi 72 tajuk buku dan artikel yang berkaitan dengan akidah, tafsir, hadith, tasawuf, fiqh dan lain-lain. 
Untuk biografi ringkas beliau, lihat al-ZirkilI, al-A ‘Idm, 2:135. 

69 Syeikh al-Akbar Muhyi al-DIn Muhammad bin ‘Ali bin Muhammad bin ‘Arabl al-Hatiml al-Ta’1 al-AndalussI. Beliau 
dilahirkan di Andalus pada tahun 560 H/1165 M, lalu mengembara ke pelbagai negeri sebelum menetap di Damsyik. 
Buku-buku karangan beliau melebihi 400 tajuk buku. Beliau wafat pada tahun 638 H/1240 M dan dimakamkan di 
Damsyik. Untuk biografi ringkas beliau, lihat al-ZirkilI, al-A ‘Idm, 6:281. 



masa itu. Dalam konteks yang lebih luas, temuan ini mampu meluruskan kesalahfahaman 
yang terdapat dalam persepsi ramai kalangan berkenaan hakikat konllik yang berlaku di 
antara aliran Salafi dan Sufi. 

Dalam sebuah artikel yang bertajuk Is Islam Easy to Understand orNot?, 70 Jonathan 
Brown mendiskusikan slogan kontroversi Salafi yang menggalakkan orang awam 
mengambil hukum daripada al-Quran dan hadith secara langsung. Slogan ini tidak 
dinafikan adalah salah satu topik sensitif dalam polemik Salafi dan Sufi moden. Tanpa 
kriteria dan syarat spesifik yang mengatumya, slogan ini berpotensi melahirkan fatwa- 
fatwa pelik yang terpesong daripada al-Quran dan Sunnah. Kajian Brown melihat bahawa 
galakan tokoh-tokoh Salafi untuk memjuk langsung kepada sumber asal bukan sebuah 
pandangan yang jelas dan konsisten. Dalam banyak kesempatan, mereka sebaliknya selalu 
menegaskan bahawa masyarakat awam tidak memiliki kelayakan untuk melaksanakan 
perkara ini. Justeru Brown mengajak untuk memahami slogan tersebut hanya sekadar 
ucapan retorik di tengah perdebatan sengit antara aliran Salafi dan tokoh-tokoh perdana 
( mainstream ) ahli Sunnah tentang syarat-syarat kelayakan ijtihad dan fungsi mazhab. 

Aspek metodologi dalam pemikiran Salafi moden turut menarik perhatian beberapa 
pengkaji di Barat. Salah seorang peneliti yang banyak mengkaji perkara ini ialah Adis 
Duderija dalam beberapa artikel tulisan beliau. Merujuk kepada aliran ini dengan gelaran 


70 Jonathan Brown, Is Islam Easy To Understand Or Not?: Salafis, The Democratization Of Interpretation And The Need 
For The Ulema”, Journal ofIslamic Studies 26 (2015), 117-144. 



Neo-Traditional Salaji (NTS), Duderija menegaskan bahawa kefahaman Islam yang 
menjadi pegangan NTS adalah kelanjutan daripada pemikiran aliran Ahli Hadith terdahulu 
yang diterajui oleh Ahmad bin Hanbal (m. 241 H/855 M) dan lain-lain. 71 Dalam artikel 
beliau yang bertajuk Constructing the religious Self and the Other: Neo-traditional Salaji 
Manhaj. Duderija menegaskan bahawa perbezaan utama antara NTS dan aliran pengikut 
mazhab melibatkan dua perkara. Pertama, perbezaan tentang status hadith ahad, status 
taqlid dan penggunaan akal (ra V) dalam mentafsirkan al-Quran. Kedua, kefahaman 
berbasis mazhab memandang usul fiqh sesuatu yang terbuka untuk pelbagai interpretasi, 
akan tetapi NTS melihatnya sebagai sesuatu yang tertutup dan autoritarian. 72 

Satu lagi faktor terpenting dalam konilik Salafi dan Sufi adalah berkait rapat dengan 
aspek pendidikan. Untuk memastikan kelangsungan dan penyebaran ideologi mereka, 
kedua-dua aliran mengambil berat institusi pendidikan yang akan mencetak generasi 
pelapis dan menanamkan sifat loyaliti. Masooda Bano and Keiko Sakurai menghimpun 
antologi artikel yang mengkaji fungsi dan kesan tiga institusi pendidikan Islam bertaraf 
antarabangsa di Saudi, Mesir dan Iran dalam penyebaran ideologi Salafi, Wasati dan Syiah. 
Kompilasi artikel itu diterbitkan dalam sebuah buku yang bertajuk Shaping Global Islamic 
Discourses: The Role Ofal-Azhar, al-Medina and al-Mustafa . 73 Kajian ini mengkaji proses 

71 Adis Duderija, “Neo-Traditional Salati Qur’an-Sunna Henneneutics and Its Interpretational Implications,” Religion 
Compass 5 (2011): 317. 

72 Lihat Adis Duderija, Constructing the religious Self and the Other: Neo-traditional Salalt Manhaj”, Islam and 
Christian-Muslim Relations 21 (2010): 78. 

73 Masooda Bano dan Keiko Sakurai, ed., Shaping Global Islamic Discourses: The Role Of Al-Azhar, al-Medina and al- 
Mustafa (Edinburgh University Press, 2005 ). 



perpindahan idea-idea penting dari tempat-tempat asalnya ke seluruh dunia Islam sekaligus 
menganalisis kesan-kesan yang ditimbulkan dalam kalangan masyarakat tempatan. Sistem 
pendidikan, kurikulum dan penyebaran alumni turut diamati dengan teliti. 

Semua kajian akademik di atas membuktikan sebuah fakta yang tidak dapat dinafikan 
berkenaan kewujudan aliran pemikiran yang berbeza dalam kalangan Ahli Sunnah Semasa. 
Dua aliran telah dikenal pasti dan meninggalkan kesan signifikan dalam wacana ilmu dan 
sosio-politik pada hari ini, iaitu Salafi dan Sufi. Meskipun berkongsi asas epistemologi 
yang sama, akan tetapi kedua-dua aliran tersebut terpisahkan oleh jurang perbezaan yang 
cukup lebar. Polemik antara kedua-dua aliran meliputi aspek-aspek penting yang menarik 
untuk difahami. 


0.9.2.Kajian Lepas Tentang Kepelbagaian Aliran dalam Wacana Hadith Moden 

Seiring kebangkitan intelektual di dunia Islam moden, wacana ilmu hadith turut mengalami 
keghairahan. Pelbagai kajian yang berkaitan dengan kajian sanad dan matan hadith 
bermunculan di pasaran. Kepelbagaian metodologi dan pendekatan yang ditawarkan para 
penulis buku-buku hadith seringkali mencetuskan percanggahan yang berakhir dengan 


pembentukan aliran-aliran tersendiri. 




Salah satu kajian terawal yang membincangkan aliran-aliran dalam wacana hadith 
moden dilakukan oleh Muhammad ‘Abd al-Razzaq Aswad dalam sebuah tesis Ph.D. 
bertajuk al-Ittijahat al-Mu ‘asirah ji Dirasat al-Sunnah al-Nabawiyyah fi Misr wa Bilad al- 
Sham. Dalam kajian tersebut, beliau mengatakan bahawa “topik ini baharu, tiada ulama 
ataupun pengkaji yang pernah menulis tentang perkara ini.” 74 Dengan mengamalkan 
kaedah penelitian kepustakaan dan temu bual, Aswad berusaha menganalisis semua kajian 
hadith dan Sunnah yang pemah diterbitkan di Mesir dan Syam pada tahun 1325 hingga 
1425 H (1907 hingga 2004 M). Beliau mendapati bahawa kecenderungan dan pendekatan 
dalam wacana hadith moden terbahagi kepada empat aliran: majoriti ulama hadith, Salafi, 
Rasionalis dan aliran menyimpang. Beliau selanjutnya menjelaskan karakteristik tiap-tiap 
aliran dengan memperkenalkan tokoh-tokohnya dan sumbangan mereka dalam ilmu 
hadith. 

Menurut penulis, kajian Aswad ini hanya sekadar ulasan deskriptif tanpa kedalaman 
analisis. Aspek metodologi dalam menilai kesahihan hadith disentuh secara ringkas apabila 
membincangkan ketokohan Nasir al-Dln al-Albanl (tokoh hadith Salalr) dalam menilai 
hadith. Beliau menyebutkan beberapa aspek metodologi dalam kritik hadith al-Albanl yang 
selalu menjadi sasaran kritik daripada aliran lain seperti merujuk kepada kitab-kitab 
ringkasan, tidak membezakan antara darjat thigah dan saduq, lemah dalam analisis ‘illah, 


74 Muhammad ‘ Abd al-Razzaq Aswad, al-Ittijdhdt al-Mu ‘asirah fi Dirasdt al-Sunnah al-Nabawiyyah fi Misr wa Bilad al- 
Shdim (Damsyik: Dar al-Kalim al-Tayyib, 2008), 13. 


dan lain-lain. 75 Analisis berkenaan metode kritik yang diaplikasi aliran lain kekal tidak 
tersentuh. 

Kajian lain yang mengulas kepelbagaian aliran dalam wacana hadith semasa ialah 
tesis Ph.D. bertajuk al-Ittijahat al-Hadithiyyah fi al-Qarn al-Rabi ‘ ‘Ashar oleh Mahmud 
Sa‘Id Mamduh. 76 Kaedah penelitian yang beliau amalkan adalah kaedah kepustakaan 
dengan skop kajian yang luas sehingga meliputi negeri-negeri Islam di Timur tengah dan 
India. Beliau membahagi perbahasan tesis ini menjadi empat aliran utama, iaitu aliran yang 
fokus kepada kajian sanad secara dirayah, aliran yang fokus kepada kajian sanad secara 
riwayah, aliran yang fokus kepada kajian matan, dan aliran yang menghimpun kajian sanad 
dan matan sekaligus. Beliau turut mengkhaskan Aliran Pelbagai yang tidak termasuk dalam 
empat kategori di atas. Dalam ulasan setiap aliran, Mamduh memperkenalkan tokoh- 
tokohnya serta mengulas pemikiran dan sumbangan mereka dalam wacana ilmu hadith 
moden. 

Secara amnya, penulis melihat kajian ini sangat baik dalam memperkenalkan tokoh- 
tokoh hadith abad 20 M. Namun begitu, sepertimana kajian Aswad, kajian ini sangat sedikit 
membincangkan metodologi kritik yang menjadi pegangan tiap-tiap aliran. Perbincangan 
tentang aspek ini hanya disentuh dalam kadar minima tanpa ulasan yang mendalam. 

75 Ibid., 410-413. 

76 Mahmud Sa’Td Mamduh, al-Ittijahdt al-Hadtthiyyah fi al-Qarn al-Rdbi ‘ ‘Ashar (Kaherah: Dar al-Basa’ir, 2009). Asal 
buku ini ialah sebuah tesis Ph.D. bertajuk al-Ittijahat al-Hadlthiyyah fi al-Qarn al-Rdbi ’ ‘Ashar: Atharuha wa Ta ’thiruha 
yang diajukan untuk meraih gelaran doktor di Universiti Muhammad Khamis V Rabat Maghribi pada tahun 1427 H/2006 
M. 



Contoh-contoh kes disebutkan hanya sebagai sokongan bagi teori tertentu. Mamduh tidak 


berusaha melakukan deduksi daripada contoh-contoh tersebut untuk mengenalpasti metode 
kritik yang menjadi pegangan aliran tokoh tersebut. 

Sebuah kajian tentang aliran-aliran dalam pengajian hadith semasa turut ditulis oleh 
Abu Layth al-Khayrabadl 77 dalam sebuah buku bertajuk Ittijahat fi Dirasat al-Sunnah: 
Qadunuha Wa Hadlthuha. Dalam buku ini, beliau menyenarai dan mengulas secara kritis 
aliran-aliran yang muncul dalam kajian hadith klasik dan moden. Antara aliran moden yang 
dibincangkan dalam buku ini ialah aliran Orientalis, aliran Modenisasi Sunnah, aliran 
Qur’aniyun, aliran Dikotomi Sunnah Legaslatif dan Non-legislatif (tashri’iyah wa ghayr 
tashrTiyah ) dan aliran Islamlsasi Ilmu selain beberapa kecenderungan individu tertentu. 
Perbincangan tentang metode kritik hadith tidak dijumpai sama sekali kerana kerangka 
penghujahan buku ini mengambil pendekatan usul fiqh bukan usul hadith. Perkara tersebut 
sangat jelas daripada definisi sunnah yang menjadi pilihan penulis buku ini: “Adapun 
maksud kami dengan sunnah dalam kajian ini adalah sepertimana definisi ahli usul, ialah 
yang menjadikan sunnah sebagai sumber kedua dalam syariat islam sebagaimana yang 
telah aku isyaratkan, bukan sunnah dalam definisi Ahli Hadith.” 78 


77 Muhammad Abu al-Layth al-Khayrabadi, Ittijahdt fi Dirasat Al-Sunnah: Qadimuha wa Hadithuha (Kuala Lumpur: 
Dar al-Shakir, 2011), 10. 

78 Ibid. 



Seorang sarjana Barat yang aktif mengkaitkan perbahasan hadith dengan aliran-aliran 


semasa (terutama Salafi dan Sufi) ialah Jonathan Brown. Dalam tesis beliau yang bertajuk 
The Canonization of al-Bukhari clan Muslim, Brown menyebutkan empat aliran dalam 
kajian hadith Dunia Islam Moden. Aliran pertama ialah Modenis Islam ( Islamic Modernist) 
yang mengamalkan pandangan skeptikal terhadap hadith seperti Sir Ahmad Khan dan lain- 
lain. Aliran kedua, lawan daripada aliran pertama, ialah Tradisionalis Madhhab (Madhhah 
Tradisionalist ) yang berusaha mempertahankan tradisi akidah, fiqh dan tasawuf sebagai 
satu-satunya cara memahami Islam. Di antara kedua-dua aliran ini, terletak aliran Salafi 
yang terbahagi menjadi Salafi Modenis ( Modernist Salafi ) dan Salafi Tradisional 
(Tradisionalist Salafi). Meskipun kedua-dua aliran menyerukan pembaharuan dan galakan 
untuk kembali kepada sumber yang murni, kalangan modenis menerima sebahagian tradisi 
teologi dan fiqh yang masih sesuai untuk menjawab isu-isu kemodenan. Perkara ini berbeza 
dengan sikap kalangan tradisional yang tegas menolak semua bentuk kemodenan. 79 
Pembahagian keempat-empat aliran ini secara konsisten muncul dalam pelbagai penulisan 
Brown yang lain. 80 Bagaimanapun, perbincangan yang berusaha menganalisis metode 
kritik yang diaplikasi aliran-aliran moden ini dalam menilai hadith kekal tidak dapat 
dijumpai. 


79 Jonathan Brown, The Canonimtion of al-Bukhari dan Muslim: The Formation and Function of The Sunni Hadith 
Canon (Leiden: Brill, 2007), 305. 

80 Bagaimanapun, beliau terkadang merujuk kepada aliran Tradisionalis Madhhab dengan istilah lain iaitu Tradisional 
Sunni Muta’akhirln ( Late Sunni Traditionalism). Lihat Jonathan Brown, Hadith, 240-265, Jonathan Brown, “Even It’s 
Not True It’s True: Using Unreliable Hadiths in Sunni Islam”, Islamic Law and Society 18 (2011), 1-52. 



0.9.3.Kajian Lepas tentang Metode Kritik Mamduh, al-Huwaynl dan al-Malyabarl 


Ketiga-tiga sarjana ini memiliki nama besar dalam wacana hadith semasa. Ketokohan 
mereka menarik perhatian para pengkaji untuk menulis kajian kritis tentang mereka sama 
ada dalam bentuk sokongan ataupun bantahan. 

Berkenaan dengan Mamduh, penulis mendapati 18 buku yang dihasilkan oleh tokoh- 
tokoh luar aliran untuk membantah buku-buku beliau. Daripada pelbagai aspek yang 
disentuh, bantahan-bantahan tersebut mengulas metode Mamduh dalam kritik hadith. 
Dalam bukunya yang bertajuk Hadm al-Manarah liman Sahhah Ahadith al-Tawassul wa 
al-Ziyarah, ‘Amr Abdul Mun’im Salim 81 menumpukan kritikan beliau kepada pemikiran 
Mamduh dalam kitabnya Raf‘ al-Manarah li TakhrJj Ahadith al-Tawassul wa aI-Ziyarah. 
Salim menilai tokoh Sufi ini sering memanipulasi ucapan ulama agar selari dengan 
pandangan peribadinya. Perawi yang disepakati lemah (seperti Atiyyah al-‘Awfl, ‘Abd 
Allah al-‘UmarI dan Rawh bin Salah) cuba dikuatkan dengan kaedah-kaedah yang tidak 
munasabah. Selain itu, kaedah beliau dalam berkenaan naiktaraf hadith lemah dikatakan 
telah menyalahi mazhab Ahli Hadith. 82 


81 ‘Amr Abdul Mun’im Salim, Hadm al-Manarah liman Sahhah Ahadith al-Tawassul wa al-Ziyarah (Tanta: Dar al- 
Diya’, 2001). 

82 Ibid., 8-10. 



Sebuah ulasan sistematik tentang kritik hadith Mamduh turut dilakukan oleh ‘Abd 
al-Fattah Mahmud Surur dalam Ihkam al-HadJd ‘ala Mahmud Sa ‘Td. Menurut beliau, 
metode kritik Mamduh mengandungi penyimpangan yang terangkum dalam tiga prinsip: 
merubah darjat perawi, mencipta kaedah baharu dan mensucikan penulis-penulis kitab. 
Prinsip pertama membuka jalan untuk mempermainkan penilaian status hadith dengan 
menempatkan perawi majruh lebih tinggi daripada yang telah ditetapkan ulama. Berkaitan 
dengan prinsip kedua, Surur melihat Mamduh selalu berusaha menempatkan hadith lemah 
sama taraf dengan hadith sahih dengan pelbagai kaedah rekaan. Prinsip ketiga bermaksud: 
apabila seorang penulis kitab telah menetapkan syarat sahih, maka hadith-hadith dalam 
kitab tersebut tidak boleh dilemahkan. Mamduh menolak setiap kritikan yang ditujukan 
kepada setiap hadith yang terkandung dalam kitab-kitab sahlh walaupun mengandungi 
cacat yang jelas. Lebih menghairankan, beliau turut menjadikan diam Abu Dawud sebagai 
hujah untuk menatrkan ‘illahP 

Kritikan terhadap metode kritik Mamduh turut menjadi perhatian Tariq ‘Iwad Allah 
dalam tiga buku. Dalam Rad‘ al-Jam a\-Muta‘add,T ‘ala al-Albam, Tariq mengulas 
kesilapan-kesilapan Mamduh dalam membincangkan status sanad dan matan tanpa 
mengendahkan kaedah-kaedah ulama terdahulu. Beliau turut menyatakan bahawa ucapan 
Mamduh berkenaan perawi sungguh pelik. Beliau sering menguatkan status perawi lemah 


83 ‘Abd al-Fattah Mahmud Surur, Ihkam al-Hadld ‘ala Mahmud Sa 'Id (Riyad: Adwa’ al-Salaf, 2007), 7-9. 




dan melemahkan perawi thiqah dengan pelbagai cara. 84 Dalam TalTah Fiqh al-Isnad, Tariq 
menyoroti metodologi yang menjadi asas kritik Mamduh dalam kitab al-Ta ‘rlfbi Awham 
man Qassama al-Sunan ila Sahih wa Da ’if. Beliau menilai Mamduh tidak amanah dalam 
ilmu kerana sering menukil ucapan ulama secara sepotong-sepotong, dusta secara sengaja, 
dan menafsirkan ucapan ulama tidak pada tempatnya. 85 Dalam buku yang ketiga bertajuk 
Tali‘ah Siyanah al-Hadith wa ahlih, Tariq menyatakan bahawa Mamduh “mengalami 
kecelaruan personaliti dan kesamaran identiti... Dalam bertahan, ia memiliki kaedah khas, 
peraturan baharu, dan senjata yang tiada siapa yang menggunakan sebelumnya. Dalam 
menyerang, ia memiliki kaedah, peraturan dan senjata yang berbeza.” 86 

Pelbagai kritikan turut ditujukan kepada idea-idea reformasi Hamzah al-Malyabarl. 
Konsep beliau yang membezakan antara Ahli Hadith Mutaqaddimln dan Muta’akhirln 
dalam kritik hadith mendapat kecaman ramai daripada kalangan Sufi dan Salafi sekaligus. 
Sebuah buku yang keras mengkritik al-Malyabarl ditulis oleh Rabl ‘ al-Madkhall di bawah 
tajuk al-Tankil bima fi Tawdih al-Malyabarimin al-Abatil. Buku ini adalah salah satu mata 
rantai daripada polemik panjang yang berlaku antara al-Malyabarl dan al-Madkhali 
berkenaan sistematika hadith dalam Sahih Muslim. Menurut al-Malyabarl, sistematika 
tersebut disusun mengikut karakteristik sanad ( khasais al-Isnddiyyah ) seperti ketinggian 


84 Tariq ‘Iwad Allah, Rad' al-Jam al-Muta ‘addl ‘ala al-Albanl (Abu Dabi: Dar al-Mahajjah, 2009), 9. 

85 Lihat Tariq ‘Iwad Allah, TalT‘ah Fiqh al-Isnad wa KashfHaqIqah al-Mu ‘tarid ‘ala A 'immah al-Nuqqad (Abu Dabi: 
Dar al-Mahajjah, 2002), 26, 38, 50, 54 dan 71. 

86 Tariq ‘Iwad Allah, Taltah Siydnah al-Hadtth wa ahlih min Ta ‘addlMahmud Sa ‘Td wa Jahlih (Kaherah: Maktabah 
Ibn Taymiah, 1998), 8. 




(‘uluw ), kemasyuran ( shuhrah ) bahkan penerangan cacat ( bayan ‘ illah ). Al-MadkhalT 
menafikan idea ini sekaligus menuduh al-Malyabarl mereka-reka pandangan baharu untuk 
meruntuhkan Sahlh Muslim. 87 

Diskusi yang lebih lembut dilakukan oleh Muhammad ‘Umar Salim Bazmul dalam 
bukunya: Mustalah Manhaj al-Mutaqaddimm wa al-Muta ’ akhirm: Munaqashat wa 
Rudud. Di bawah seliaan al-Madkhall, penulis buku ini mendedahkan kelemahan konsep 
Mutaqaddimln dan Muta’akhirTn yang diseru oleh Hamzah al-Malyabarl dan tokoh-tokoh 
yang sefahaman dengannya. Bazmul menjelaskan bahawa istilah al-MutaqaddimTn dan 
Muta’akhirln yang terdapat dalam ucapan para ulama terdahulu mengandungi makna 
perbezaan masa bukan kelainan metodologi. Beliau turut mengatakan bahawa pemisahan 
metodologi antara MutaqaddimTn dan Muta’akhirln tidak wujud sebelum tahun 1425 
H/2003M. Sepertimana pandangan al-Madkhall, beliau berpendapat bahawa pandangan ini 
berpotensi meruntuhkan ilmu hadith bahkan merosak agama. 88 

Sebuah buku bertajuk Naqd Mujazafat al-Duktur al-MalyabarT wa Bayan Butlan al- 
Farq bayna Manhaj aI-Mutaqaddimm wa Manhaj al-Mutaakhirm fi Tashih al-HadTth wa 
Ta ’lilih ditulis oleh Ahmad al-ZahranI untuk mendiskusikan idea-idea al-Malyabarl. Beliau 
menjelaskan bahawa buku ini adalah sebuah ulasan kritis terhadap “pemisahan ( tafnq ) 


87 Rabi' bin Hadi ‘Umayr al-Madkhali, al-Tankll bimd fi Tawdih al-Malyabari min al-Abdtil (Kaherah: Dar al-Minhaj. 
2004), 307. 

88 Muhammad bin ‘Umar bin Salim Bazmul, Manhaj al-Mutaqaddimin wa al-Mutaakhirin: Munaqashat wa Rudud 
(Kaherah: Dar al-Athar, t.t.), 150-152. 



antara Ahli Hadith Mutaqaddimln dan Muta’akhirTn dalam metode kritik, tashih dan 
tad‘Tf\ 89 Tiada yang baharu dalam kajian ini selain pengulangan sentimen pihak-pihak 
pengkritik. Beliau merumuskan bahawa pemikiran al-Malyabarl tidak memiliki landasan 
ilmiah dalam tradisi ilmu hadith. Sebaliknya, idea-idea tersebut adalah kelanjutan daripada 
pihak-pihak tertentu yang hendak menjatuhkan kredibiliti tokoh-tokoh hadith Salafi 
terutamanya al-Albam. 90 

Salah satu idea kontroversi al-Malyabarl adalah ketetapan beliau bahawa Ibn al- 
Salah tidak menutup pintu ijtihad dalam kritik hadith. Ucapan beliau berkenaan perkara ini 
telah disalah-fahami oleh para ulama selepasnya. Menurut beliau, Ibn al-Salah hanya 
menutup peluang mensahihkan hadith-hadith yang diriwayatkan menerusi sanad 
mutaakhirln yang tidak memenuhi kriteria kepiawaian Ahli Hadith terdahulu. Pandangan 
ini dibantah oleh Shakir al-Khawalidah dalam sebuah artikel bertajuk Ru ’yah al-Duktur 
Hamzah al-Malyaban li TashTh al-AhadTth wa Tahsiniha ‘ind Ibn ai-Saiah: Dirasah 
Naqdiyyah. Dengan mengaplikasi metode komparatif, Khawalidah menimbang hujah 
kedua-dua pihak seterusnya merumuskan bahawa interpretasi al-Malyabarl lemah kerana 
tidak memiliki sokongan data yang memadai. Selain itu, ucapan dan praktik Ibn al-Salah 
sendiri tidak selari dengan ketetapan beliau. 91 


89 Ahmad al- Zahram, Naqd Mujazafat al-Duktur al-Malyabdrt wa Bayan Butlan al-Farq bayna Manhaj al- 
Mutaqaddimtn wa Manhaj al-Mutaakhirtn fi Tashth al-Hadtth wa Ta Tilih (Abu Zabi: Dar al-Imam Malik. 2004), 8. 

90 Ibid., 444-447. 

91 Shakir Dhib Fayyad al-Kliawalidah, “Ru’yah al-Duktur Hamzah al-Malyabarl li Tashlh al-Ahadlth wa Tahsiniha ‘ind 
Ibn al-Salah: Dirasah Naqdiyyah,” al-Majallah al-Urduniyyahfi al-Dirasat al-Isldmiyyah 3 (2011): 161-174. 



Di antara ketiga-tiga tokoh, metode kritik Abu Ishaq al-Huwaynl paling kurang 
mencetuskan kontroversi. Kritikan yang ditujukan kepada beliau berkaitan dengan isu-isu 
akidah, fiqh dan politik. Penulis tidak mendapati buku-buku ataupun artikel-artikel yang 
mengulas metode kritik beliau secara negatif. Sebaliknya, beberapa buku didedikasi untuk 
menyusun secara sistematik faedah-faedah ilmu hadith yang terdapat dalam buku-buku 
beliau. Ucapan-ucapan al-Huwaynl berkenaan status perawi dikumpulkan dalam empat 
jilid buku yang bertajuk Nathl al-Nibal bi Mujam al-Rijal al-Iadhma Tarjama Lahum 
FadTlah al-Shaykh al-Muhaddith Abu Ishaq al-Huwaym. Hadith-hadith yang telah 
disahihkan oleh al-Huwaynl dikumpulkan dalam dua jilid kitab bertajuk al-Mamhah bi 
Silsilah al-Ahadith al-Salnhah AIIatT Kharrajaha FadTlah al-Shaykh Abu Ishaq al- 
HuwaynT. Koleksi kritikan Abu Ishaq terhadap al-Hakim turut dikumpulkan dalam empat 
jilid kitab bertajuk Mustadrak Abi Ishaq al-Huwayni ‘ala Abi ‘Abd Allah al-Hakim. 
Terakhir, al-Mujam al-Mufahras li al-AhadTth al-Nabawiyyah wa al-Athar al-Salajiyyah 
li FadTlah al-Shaykh al-Muhaddith Abi Ishaq al-Huwaynl menghimpun semua hadith dan 
athar yang telah ditakhrij oleh Abu Ishaq dalam satu buku. Keempat-empat kitab dihasilkan 
oleh penulis yang sama iaitu Abu ‘Amr Ahmad bin ‘Atiyyah al-Wakll, salah seorang murid 
yang paling rapat dengan al-Huwaynl di Mesir. Buku-buku tersebut bagaimanapun hanya 
menghimpun ucapan-ucapan Abu Ishaq tanpa ulasan kritis sama sekali berkenaan metode 


kritik hadith beliau. 



Kerancakan diskusi di atas kembali membuktikan kepelbagaian aliran dalam kritik 
hadith semasa. Ketiga-tiga tokoh mengamalkan pendekatan kritik yang mencetuskan 
bantahan daripada pihak yang tidak sealiran dengannya. Secara tidak langsung, realiti ini 
menyokong pandangan penulis yang mengkhaskan al-Malyabarl dalam aliran tersendiri 
yang terasing aliran Salafi dan Sufi melihat kepada bantahan kepada beliau yang berasal 
daripada kedua-dua aliran. Jika diamati, kajian-kajian di atas berkaitan dengan tema-tema 
spesifik tanpa tendensi untuk membandingkan dan mengangkat persamaan dan perbezaan 
tiap-tiap aliran. Selain itu, sifat polemik buku-buku bantahan tersebut membuat para 
penulisnya memfokuskan pendedahan aspek-aspek negatif yang sangat subjektif. 


0.9.4.Kesimpulan daripada Ulasan Kajian Lepas 

Semua kajian di atas memberikan maklumat dan data yang berlimpah tentang sejarah, 
konteks dan isu-isu yang diperdebatkan dalam konflik global Salafi dan Sufi. Aspek-aspek 
yang diamati dalam kajian-kajian tersebut sangat luas dan beragam sehingga meliputi 
aspek ideologi, hukum dan sosio-politik. Beberapa kajian turut menetapkan kepelbagaian 
aliran dalam kajian hadith semasa yang terbentuk daripada perbezaan kecenderungan, 
metodologi dan pendekatan. Tiap-tiap pengkaji membahagi dan menamakan aliran-aliran 
tersebut mengikut kesesuaiannya dengan fokus penyelidikan mereka. Meskipun begitu, 


penulis tetap tidak menemukan kajian yang membincangkan secara serius persamaan, 



perbezaaan dan kekuatan metode kritik yang diamalkan oleh tiap-tiap aliran dalam 
menentukan status kesahihan hadith. Selain itu, kemunculan sebuah aliran baharu dalam 
wacana hadith moden, yang penulis namakan dalam tesis ini sebagai Ihya’ Manhaj al- 
Mutaqaddimln, tetap tidak tersentuh sama sekali. Oleh yang demikian, penulis melihat 
sebuah ruang penyelidikan yang perlu dilakukan untuk menampung kelompongan ini. 
Dalam kajian ini, penulis akan mengkaji bagaimana tokoh hadith daripada aliran Salafi, 
Sufi dan Ihya’ Manhaj al-MutaqaddimIn menetapkan kesahihan hadith, serta menganalisis 
persamaan dan perbezaan yang terkandung dalam metode kritik mereka, dalam sebuah 
penelitian yang objektif. 


0.10. Metodologi Penyelidikan 

Kajian ini merupakan sebuah penyelidikan kualitatif. Dalam menjalankan kajian ini, 
penulis mengamalkan dua metode utama iaitu pengumpulan data dan analisis data. 


0.10.1. Metode Pengumpulan Data 

Dalam pengumpulan data, penulis menggunakan metode dokumentasi. Sumber-sumber 
data yang berkaitan dengan topik kajian dikumpulkan daripada sumber-sumber autentik 


seperti buku, jurnal dan disertasi atau tesis. Kebanyakan sumber-sumber tersebut 



diperolehi daripada perpustakaan, pusat sumber, koleksi peribadi penulis dan laman-laman 
internet yang menyediakan buku-buku dalam bentuk pdf seperti waqfeya.com, narjes- 
library.com, dan lain-lain. Penulis mendapatkan manfaat yang sangat banyak daripada 
kemudahan yang disediakan oleh digital library UM. Menerusi portal ini, penulis memiliki 
akses kepada pelbagai disertasi, tesis dan jumal ilmiah dari pelbagai universiti di seluruh 
dunia. Selain itu, penulis turut memanfaatkan maklumat yang berasal daripada artikel, 
video dan audio di laman-laman intemet yang berwibawa seperti ahlalhadeeth.com, al- 
heweny.me (laman rasmi Abu Ishaq al-Huwaynl), Islameb.net, Islamway.net, Youtube dan 
lain-lain. 

Penulis membahagi data-data yang terkumpul menjadi dua: primer dan sekunder. 
Data-data primer bagi penyelidikan ini ialah buku-buku, artikel dan kuliah yang dihasilkan 
langsung oleh Mahmud Sa‘Id Mamduh, Abu Ishaq al-Huwaynl dan Hamzah al-Malyabarl. 
Adapun sumber rujukan sekunder bagi kajian ini meliputi bahan-bahan yang mengulas ke 
atas karya ketiga-tiga tokoh. Begitu juga bahan-bahan yang mengandungi perbincangan 
tentang isu-isu kritik hadith terdahulu dan semasa, kitab-kitab mustalah hadith, kitab-kitab 
biografi perawi irijat), Hlal dan lain-lain, sama ada ditulis oleh ulama terdahulu ataupun 
semasa. Termasuk rujukan sekunder dalam kajian ini ialah bahan-bahan rujukan yang 
membincangkan sejarah dan pemikiran aliran-aliran dalam Islam. 



0.10.2. Metode Analisis Data 


Setelah semua data yang diperlukan terkumpul, penulis mengolah data-data tersebut serta 
menganalisisnya sebelum membuat kesimpulan. Dalam analisis data, penulis mengaplikasi 
beberapa metode. Salah satunya ialah metode kajian pensejarahan (historical method ) yang 
bermatlamat untuk memastikan dan menuliskan sejarah berpandukan fakta dan data yang 
terkandung dalam dokumen bertulis. Dalam perkara ini, penulis selalu memastikan 
sumber-sumber yang dirujuk adalah autentik dan berwibawa. Setiap kali menyebutkan 
nama seorang tokoh, penulis menyertakan bersamanya tahun wafat beliau (jika beliau telah 
meninggal dunia) untuk memberikan maklumat berkenaan tingkatan generasi dan tempoh 
hidup tokoh tersebut. Metode ini diaplikasi di seluruh kajian terutama pada bab satu yang 
mendeskripsikan tentang sejarah aliran Salafi, Sufi dan Ihya’ Manhaj al-MutaqaddimTn, 
huraian biografi tokoh-tokohnya dan penjelasan konflik yang berlaku antara tokoh atau 
aliran. 

Penulis turut mengaplikasi metode analisis induktif yang berusaha merumuskan 
kesimpulan umum daripada data-data yang bersifat khusus. Metode ini diaplikasi pada bab 
dua apabila penulis berusaha mendapatkan gambaran sempuma tentang metode kritik 
hadith al-Huwaynl, Mamduh dan al-Malyabarl. Penulis menganalisis satu persatu ucapan 
dan praktik tiap-tiap tokoh berkenaan kaedah-kaedah dan teori-teori kritik hadith dari 
pelbagai sumber primer, lalu mengamati konsistensi mereka dalam aspek-aspek tersebut, 
selanjutnya merumuskan metodologi mereka dalam kaedah-kaedah tersebut. Metode 



analisis ini turut diaplikasi pada bab empat yang mencadangkan kaedah-kaedah 
berinteraksi dengan khilaf kritik hadith semasa. 

Metode analisis teks ( textual analysis ) menjadi salah satu asas terpenting dalam 
penelitian ini. Metode ini digunakan untuk mengetahui maksud sebenar yang terkandung 
di dalam sesebuah teks. Penulis mengamalkan metode ini apabila memahami dan 
mentafsirkan ucapan tokoh jarh wa ta‘dil berkenaan status perawi, penilaian pakar 
berkenaan status sanad, pendedahan ‘illah dan lain sebagainya. Seringkali ucapan-ucapan 
tersebut bersifat samar dan berpeluang untuk perdebatan ataupun kesalahfahaman. Salah 
satunya ialah makna thiqah di sisi Ibn Hibban yang mencakupi para perawi majhul. Begitu 
juga makna tafarrud yang diperdebatkan sama ada bermakna ‘illah ataukah tidak. Aplikasi 
metode analisis teks akan terlihat jelas dalam perbincangan bab dua dan tiga. 

Oleh kerana kajian ini berkaitan dengan tiga tokoh dan tiga aliran, maka metode 
perbandingan ( comparative method ) diaplikasi untuk menilai persamaan dan perbezaan 
metode kritik ketiga-tiga tokoh dalam menetapkan kesahihan hadith. matlamat 
perbandingan ini bukan hanya mengetahui persamaan dan perbezaan, namun juga menilai 
kekuatan hujah setiap pegkaji dengan mengamati kesesuaian pendapat tersebut dengan 
ucapan dan praktik Ahli Hadith terdahulu. Metode perbandingan ini diamalkan pada bab 
tiga yang dikhaskan untuk bahagian analisis. 



0.11. Sistematika Penulisan Kajian 


Dalam penulisan kajian ini, penulis membahagi perbahasan menjadi pendahuluan dan 5 
bab. Bab pendahuluan menjelaskan latar belakang dan persoalan kajian, serta objektif dan 
kepentingan kajian. Ulasan tentang kajian lepas dan metodologi kajian turut dihuraikan 
untuk menjelaskan sumbangan kajian ini dalam perkembangan ilmu hadith semasa. 

Bab satu membincangkan definisi dan sejarah perkembangan ilmu kritik hadith, 
serta menjelaskan faktor-faktor yang menyebabkan khilaf dalam kritik hadith. 
Perbincangan dilanjutkan dengan huraian deskriptif berkenaan sejarah dan pemikiran 
aliran Salafi, Sufi dan Ihya’ Manhaj al-MutaqaddimTn, sekaligus memperkenalkan tokoh- 
tokoh hadith paling terkemuka daripada ketiga-tiga aliran. Sebuah perbahasan dikhaskan 
untuk mendeskripsikan biograti ringkas dan ketokohan Abu Ishaq al-Huwaynl, Mahmud 
Sa‘Td Mamduh dan Hamzah al-Malyabarl. Bab ini ditutup dengan kesimpulan. 

Bab dua membincangkan secara terperinci metode kritik hadith yang diamalkan oleh 
al-Huwaynl, Mamduh dan al-Malyabarl. Diskusi difokuskan kepada empat aspek penentu 
kesahihan hadith iaitu penetapan status perawi, penentuan kesambungan sanad, kaedah 
analisis ‘illah dan konsep naiktaraf hadith lemah berbilang sanad. Bab ini lalu ditutup 
dengan kesimpulan. 

Bab tiga menganalisis dan membandingkan metode kritik hadith Mamduh, al- 
Huwaynl dan al-Malyabarl untuk mengenalpasti persamaan, perbezaan dan kekuatan 



metode kritik mereka berkenaan empat aspek penentu kesahihan di atas. Analisis 
berpandukan kaedah-kaedah yang ditetapkan oleh Ahli Hadith serta mengemukakan 
beberapa contoh praktikal yang memperlihatkan impak perbezaan konsep dalam aplikasi 
kritik hadith. Bab ini lalu ditutup dengan kesimpulan. 

Bab empat ditujukan untuk menghasilkan kaedah-kaedah praktikal yang dapat 
diamalkan apabila berdepan perbezaan kritik Ahli Hadith semasa daripada pelbagai aliran. 
Perbahasan dimulakan dengan latar belakang dan kepentingan kaedah, dilanjutkan dengan 
huraian tujuh kaedah beserta contoh. Bab ini ditutup dengan kesimpulan. 

Dan bab lima atau penutup mengandungi beberapa rumusan dan cadangan. Penulis 
mengaitkan rumusan dengan empat objektif kajian yang telah ditetapkan di bahagian 
pendahuluan ini. Beberapa cadangan penulis tujukan kepada kalangan penyelidik, ahli 
akademik dan masyarakat awam untuk memartabatkan ilmu hadith sekaligus merapatkan 
jurang yang memisahkan umat Islam. 



BAB SATU: KRITIK HADITH DAN ALIRAN SEMASA 


1.1. Pengenalan 

Bab ini bertujuan untuk meletakkan landasan teori bagi kajian. Penulis membahagi 
perbahasan bab ini menjadi tiga bahagian. Pada bahagian pertama, penulis akan 
membincangkan definisi dan sejarah ilmu kritik hadith serta mengulas faktor-faktor yang 
menyebabkan perbezaan pendapat dalam kritik hadith. Pada bahagian kedua, penulis akan 
memperkenalkan aliran-aliran Ahli Sunnah yang berpengaruh dalam kritik hadith semasa 
iaitu Salafi, Sufi dan Ihya’ Manhaj al-MutaqaddimTn. Deskripsi tentang tiap-tiap aliran 
menyentuh aspek definisi, sejarah dan pemikiran selain memperkenalkan tokoh-tokoh 
hadith aliran tersebut. Selepas itu, pada bahagian ketiga, penulis akan memperkenalkan 
biografi dan ketokohan tiga ulama yang menjadi fokus kajian ini iaitu Abu Ishaq al- 
HuwaynT, Mahmud Sa‘Id Mamduh dan Hamzah al-Malyabarl. Bab ini kemudian ditutup 
dengan kesimpulan. 


1.2. Kritik Hadith 



Kritik ( criticism, critique ) berasal dari kata kritikos dalam bahasa Yunani yang membawa 


maksud menghakimi, membanding dan menimbang. Seseorang yang melakukan 
pertimbangan dan penghakiman terhadap sesuatu perkara disebut krites (hakim). Meskipun 
makna asal kalimat ini adalah “upaya mencari-cari kesalahan (fault-findingy\ namun sejak 
abad 17 M kalimat ini digunakan dengan makna “ulasan atas karya sastera dan seni yang 
membincangkan kelebihan ataupun kekurangannya”. Jika diamati, penggunaan ini 
sebenamya tidak lari daripada makna asal kalimat ini kerana terkandung unsur 
“penghakiman” dan “pencarian kesalahan” di dalam istilah tersebut. 92 Merujuk kepada 
kamus-kamus bahasa Inggeris mahupun Melayu, kita dapat melihat asal makna istilah ini 
masih terpelihara. Kritik selalu diterjemahkan dengan dua makna, iaitu pertama: analisis, 
penilaian dan ulasan terhadap sesuatu karya sastera dan lain-lain, dan kedua: kecaman 
ataupun ulasan tentang keburukan seseorang atau sesuatu. 93 

Dalam bahasa Arab, lafaz yang semakna dengan kritik seperti di atas ialah naqd. 
Pada asalnya, kalimat ini bermakna “menzahirkan” dan “menampakkan” sesuatu lalu 
digunakan untuk merujuk aktiviti memastikan ketulinan wang logam. Pakar bahasa Arab 
Ibn Faris (m. 395 H/1005 M) berkata: “Naqd: nun, c/d/ dan dal\ asal sahih yang bermaksud 
menampakkan dan menzahirkan sesuatu. Termasuk dalam bab ini adalah: naqd Dirham, 


92 Raymond Williams, Keywords: a Vocabulary ofCulture and Society (New York: Oxford University Press, 1983), 85. 

93 Untuk bahasa Melayu, rujuk misalnya Hajah Noresah bt. Baharom et al. (2005), “Kamus Dewan”, 830 entri “kritik”. 
Untuk bahasa Inggeris, lihat misalnya A. S. Homby, Oxford Adranced Leamers Dictionary of Current English (New 
York: Oxford University Press, 2010), 361, entri “critic”. 



yakni menyingkap keadaannya (yang berkaitan dengan) kualiti atau lain sebagainya. 


Dirham naqd adalah (Dirham) yang cukup berat dan baik kualitinya; seolah telah diteliti 
dan dipastikan keadaannya.” 94 Seorang pakar Bahasa Arab yang lain al-Laith bin al- 
Muzaffar berkata: “ al-Naqd ialah memeriksa wang Dirham, memberikannya kepada orang 
lain lalu orang itu menerimanya.” 95 

Dalam ilmu hadith, istilah Naqd al-Hadith merujuk kepada kajian yang dilakukan 
pakar hadith dalam memastikan status kesahihan sesebuah hadith, menjelaskan ‘illah 
(kecacatan) yang tersembunyi, sekaligus memberi penilaian jarh dan ta’dil bagi para 
perawinya. 96 Istilah ini telah digunakan dalam kalangan ahli hadith sejak awal abad kedua 
hijrah/lapan masihi. Penggunaan ini didasari oleh kemiripan yang berlaku antara kajian 
kritik hadith dengan aktiviti profesional dalam meneliti keaslian wang. Perkara itu antara 
lain dijelaskan oleh pakar hadith Baghdad yang bergelar Hafiz al-Mashriq iaitu al-Khatlb 
al-Baghdadl (m. 463 H/1070 M): 


Sebuah (ilmu) yang paling mirip dengan ilmu hadith adalah ilmu berkenaan 
matawang logam dan kritik Dinar dan Dirham. Keaslian Dinar dan Dirham 
tidak diketahui menerusi wama, kehalusan, kecerahan, noda ataupun 
ukirannya; tidak juga menerusi saiz besar ataupun kecilnya; tidak juga nipis 
dan tebalnya. Seorang pakar dapat mengetahuinya apabila ia melihat logam 
tersebut. Ia seterusnya dapat memastikan adakah ia palsu, tiruan, asli 
ataupun penipuan. Begitu juga kritik hadith. Ia adalah suatu ilmu yang Allah 


94 Abu al-Husein Ahmad bin Faris, Mujam Macjdyis al-Lughah (Beirut: Dar al-Fikr, 1979), 5:467. 

95 Jamal al-DTn Muhammad bin Mukram Ibn Manzur, Lisan al-‘Arab (Beirut: Dar al-Sadir, 1955), 3:425-427, entri 
“naqd”. 

96 Lihat Muhammad Mustata al-A‘zamT, Manhaj al-Nacjd ‘Ind al-Muhaddithtn: Nash ’atuhu wa TarTkhuh (Saudi Arabia: 
Dar Al-Kawthar, 1990), 5; Muhammad ‘ Ali Qasim Al-‘UmarT, DirasatJTManhaj al-Naqd ‘Ind al-Muhaddithm (Jordan: 
Dar al-Nafa’is, 2000), 11. 



campakkan ke dalam hati (seorang pakar) setelah sekian lama melakukan 
penelitian dan kajian. 97 


Selain Naqcl, istilah lain yang turut sering digunakan dengan makna yang sama 
dengan kritik ialah tamyiz. Al-Quran telah menggunakan kalimat ini dengan makna 
“membezakan antara satu perkara dengan yang lain.” Menurut Mustafa Azami, 
penggunaan TamyTz untuk kerja-kerja menilai kesahihan hadith terdapat dalam literatur 
hadith terdahulu. Salah satunya sebuah buku bertajuk al-TamyTz yang ditulis oleh Muslim 
bin al-Hajjaj (m. 261 H/875 M) yang mengandungi kaedah-kaedah praktikal dalam 
mengkritik kesahihan dan kesilapan riwayat. 98 


1.2.1. Sejarah Perkembangan Kritik Hadith 

Ilmu kritik hadith adalah sebuah metode kajisemak yang sangat teliti dan komprehensif. 
Lebih penting lagi, metode kajian ini sangat islamik. Menurut Hammam Sa‘Id, ilmu kritik 
hadith bukan tercipta oleh akal manusia akibat hajat dan keperluan, akan tetapi prinsip- 
prinsip teras ilmu ini dikeluarkan daripada nilai-nilai etika daripada al-Quran seperti 
larangan berdusta, menolak berita orang fasik, dan berhati-hati menerima maklumat. 


97 Alimad bin ‘Ali al-Khatib al-Baghdadi, Al-Jami’ li Akhldq al-Rdwl wa Addb al-Sdmi’ (Beirut: Dar al-Kutub al- 
‘Umiyyah, 2003), 398. 

98 Mustata Azami, Studies in Early Hadith Methodology and Literature (T.tp.: American Trust Publications, 1978), 48. 



Beliau berkata: “Sebenarnya metode ahli hadith adalah metode al-Quran, dan salah satu 


bentuk kemukjizatan agama Islam. Sebagaimana Allah menjaga kitab-Nya yang mulia 
daripada perubahan dan kerosakan, Allah turut menjaga Sunnah secara amnya daripada 
pupus dan dilupakan.” 99 

Bermula daripada kaedah kajisemak yang sederhana, kritik hadith berkembang 
menjadi sebuah ilmu yang halus dan kompleks. Sejarah panjang ilmu ini telah melalui tujuh 
fasa yang memiliki karakteristik tersendiri. Mengikut pembahagian Faruq Hamadah, tujuh 
fasa itu ialah fasa peletakan asas ( marhalah al-ta 'sTs ) pada abad pertama H/6 M, fasa 
pembentukan teori ( marhalah ta ’sTl ) pada abad 2 H/7 M, fasa kematangan dan kemantapan 
(marhalah al-nadj wa al-rusukh) pada abad 3 H/9 M, fasa pemurnian dan penyempurnaan 
(marhalah al-tamhTs wa al-muraja ‘ah wa al-naqd wa al-istikmal ) pada abad 4 dan 5 H/10 
dan 11 M, fasa klasifikasi dan sistematika ( marhalah al-tabwTb wa al-jam ’ wa al-tartTb) 
pada abad 6 hingga abad 9 H/12 hingga 15 M, fasa kejumudan ( marhalah al-jumud) pada 
abad 9 hingga abad 14 H/15 hingga 20 M, dan fasa kebangkitan semula ( marhalah al- 
inbi‘ath wa al-nahdah) pada permulaan abad 14 H/20 M hingga hari ini. 100 Meskipun 


99 Hamam ‘ Abd al-Rahlm Sa‘Id, al-Fikr al-Manhajl ‘Ind al-Muhaddithtn (Qatar: t.p., 1404H), 20. Lihat juga Hamzah 
Abu al-Fath Husayn Qasim al-Nu‘aymT, al-Manhaj al-‘Ilmi li al-Ta‘amul Ma‘a al-Sunnah al-Nabawiyyah ‘ind al- 
Muhaddithtn. Beirut: Dcir al-Nafa’is, 1999), 7-9. 

100 Faruq Hamadah, Tatawwur Dirasat al-Sunnah, 41. 



terdapat perbezaan pendapat dalam beberapa rinciannya, pembahagian ini disepakati oleh 
para pengkaji sejarah ilmu hadith lainnya. 101 

Abad 3 H/ 9M disepakati oleh para pengkaji sebagai masa keemasan dan kemuncak 
ilmu hadith. 102 Pada masa ini, hadith telah sempuma dihimpun dan dipelihara meskipun 
menghadapi cabaran hebat daripada aliran-aliran pemikiaran yang memusuhi Sunnah. 
Hamadah menjelaskan: 


Pada abad kedua dan ketiga, Sunnah telah dipelihara secara sempurna 
dalam aspek penentuan status jarh dan ta ‘dll para perawinya, 
ketersambungan dan keterputusan sanadnya, penambahan dan 
pengurangan matannya, penceritaan dan (interpretasi) makna kalimat- 
kalimatnya, penulisan kitab-kitabnya dan pengeluaran pengajaran dan 
kandungan hukumnya. Semua mujtahid berada pada peringkat ini. Semua 
kaedah dan metode periwayatan hadith telah jelas. Tiada lagi yang berbaki 
selepas abad ini melainkan sedikit usaha-usaha penyempurnaan dan 
penambahbaikan sahaja. 103 

Hatim al-‘AwnT menambahkan bahawa proses tadwln (pengumpulan hadith dalam buku- 
buku rujukan) berkait rapat dengan pembentukan metodologi kritik seperti ruh dengan 
jasad. Menurut beliau, kematangan metode kritik hadith mencapai kemuncaknya 


101 Para pengkaji yang membincangkan fasa-fasa perkembangan ilmu hadith kebanyakannya sepakat dalam pembahagin 
tujuh fasa ini meskipun berlaku sedikit perbezaan dalam penamaan dan perincian. Menurut Nur al-DIn ‘Itr misalannya, 
tujuh fasa tersebut ialah: fasa pertumbuhan yang berakhir pada akhir abad 1 H/6 M, fasa penyempurnaan ( takamul ) pada 
permulaan abad 2 hingga awal abad 3 H/abad 8 hingga 9M, fasa kodifikasi ( tadwtn ) pada abad 3 hingga pertengahan 
abad 4 H/abad 9 hingga 10 M, fasa penulisan kitab-kitab ilmu hadith yang bermula pada pertengahan abad 4 hingga 
permulaan abad 7 H/abad 10 hingga 13 M, fasa kematangan pada abad 7 hingga abad 10 H/abad 13 hingga abad 16 M, 
fasa kejumudan pada permulaan abad 10 hingga permulaan abad 14 H/ abad 16 hingga abad 20 M, dan fasa kesedaran 
semula yang berlaku pada hari ini. Lihat ‘Itr, Manhaj al-Naqd, 36-72. 

102 Lihat Hamadah, Tatawwur Dirasat , 42-68, ‘Itr, Manhaj al-Naqd, 61, al-Sharif Hatim bin ‘Arif al-‘AwnI, Idd’dt 
Bahthiyyah fi 'Ulum al-Sunnah al-Nabawiyyah wa Ba ’d al-Masa’il al-Shar‘iyyah (Riyad: Dar al-Sayma’I, 2007), 296- 
305. 

103 Hamadah , ibid., 42-68. 



bersamaan dengan kesempumaan tadwin. Kesempumaan ini membawa mereka kepada 


sumbangan yang paling hebat dan paling sempurna dalam menyaring hadith sahih daripada 
hadith daif. Justeru, siapa yang ingin mendapatkan kaedah-kaedah metode kritik riwayat 
dan penilaian hadith sahih dan da ‘Tf maka hendaklah ia mengambil metodologi ulama abad 


Para pengkaji berbeza pandangan dalam menilai kondisi ilmu hadith pada abad 4 dan 
5 H/10 dan 11 M. Menurut Hamadah dan ‘Itr, kedua-dua abad ini menyempurnakan 
warisan intelektual yang terhimpun pada fasa-fasa sebelumnya. Pada masa ini, hadith dan 
ilmu-ilmu yang berkaitan dengannya disemak, dilengkapkan dan disusun semula dalam 
kitab-kitab tersendiri. Kedua-dua tokoh turut menetapkan bahawa ilmu hadith pada masa 
ini mencapai “kemuncak dalam kejelasannya”. 105 Pandangan ini bagaimanapun tidak 
dipersetujui oleh Hatim al-‘AwnT. Menurut beliau, abad 4 H/10 M adalah permulaan 
fenomena kemerosotan kualiti dalam kritik hadith yang ditandai dengan percampuran 
ilmu-ilmu rasional (, al-‘ulum al-‘aqliyyah) dalam perbincangan ilmu hadith. Pada masa ini 
juga berlaku sebuah fenomena baharu dan asing dalam dunia akademik umat Islam, iaitu 
pemisahan jelas antara ahli hadith dan ahli fiqh. Beliau turut mengamati bahawa kalangan 
ahli hadith pada masa ini mula tertarik kepada kalam al-Ash‘arI dan terpengaruh dengan 
pemikiran deduktif ilmu ini. Meskipun begitu, beliau mengakui bahawa sesetengah tokoh 


104 Al-‘Awni, Ida’atBahthiyyah, 305. 

105 Hamadah, Tatawwur Dirasat , 79, ‘Itr, Manhaj al-Naqd, 63. 


hadith abad ini masih setia kepada warisan ilmu ahli hadith abad 3 H/9 M dan 


mengawalnya daripada pengaruh ilmu kalam. 106 

Kemerosotan kualiti dalam ilmu hadith semakin ketara pada abad 5 H/ll M dan 
seterusnya. Kepakaran dan kelayakan ijtihad dalam kritik hadith semakin hari semakin 
berkurangan. Apabila menganalisis keadaan ilmu hadith pada abad 6 hingga 9 H/12 hingga 
15 M, Hamadah mengamati suatu fenomena yang sangat penting. Menurut beliau, para 
ulama pada abad-abad tersebut telah kehilangan pengkhususan akibat peringkasan ilmu 
yang berlaku secara besar-besaran. Semua ilmu-ilmu Islam diringkas dalam matn (jamak: 
mutun), iaitu ringkasan yang hanya mengandungi topik-topik utama ilmu berkenaan. 
Meskipun menyediakan kemudahan bagi pelajar, namun ringkasan-ringkasan ini pada 
masa yang sama mendangkalkan kedalaman ilmu. Pada masa ini, kajian dalam ilmu-ilmu 
Islam hanya sekadar huraian dalam kitab-kitab shuruh dan hawashi yang difokuskan 
kepada analisis linguistik tanpa kedalaman diskusi. Salah satu akibat daripada 
pendangkalan ini adalah kehilangan pengkhususan ilmu. Seorang tokoh pada masa ini 
seringkali disebut dengan pelbagai gelaran yang mengaburkan pengkhususan ilmu seperti 
“fulan adalah seorang muhaddith, yang juga faqJh, usuli, dan lughawT Semua ini 


106 Al-‘Awm, Ida’at Bahthiyyah, 305-307. Lihat juga al-Sharif Hatim bin ‘Arif al-‘Awm, al-Manhaj al-Muqtarah li 
Fahm al-Mustalah: Dirasah Ta ’khiriyyah Ta 'siliyyah li Mustalah al-Hadith (Riyad: Dar al-Hijrah, 1996), 71. 



menyumbang kepada kekeringan pemikiran dalam ilmu hadith yang berakhir dengan 


kejumudan pada masa-masa berikutnya. 107 

Fasa kejumudan dalam ilmu hadith bermula sejak abad 9 hingga 14 H/15 hingga 20 
M. 108 Sepanjang tempoh masa ini, wacana pembelajaran hadith bertakuk kepada kitab- 
kitab yang terhad dan tanpa kajian yang mendalam. Literatur ilmu hadith yang dihasilkan 
pada fasa ini kebanyakannya ialah ringkasan-ringkasan yang ditampilkan dalam bentuk 
prosa ataupun bait-bait syair. Pengaruh ilmu-ilmu lain dalam perbincangan kritik hadith 
terlihat begitu nyata ekoran sifat “serba boleh” para penulis kitab-kitab mustalah. 109 
Kelemahan dalam kritik hadith turut berlaku di Universiti al-Azhar yang menjadi kiblat 
ilmu umat Islam pada masa itu. 110 Menjelaskan keadaan ilmu hadith pada abad 14 H/20 M, 
Ahmad Shakir (m. 1377 H/1958 M) menulis: “Adapun pada masa kita ini, orang ramai 
telah meninggalkan ilmu riwayat sepenuhnya. Mereka mengabaikan ilmu hadith melainkan 
sedikit sahaja. Sangat jarang engkau temui seseorang yang layak disebut sebagai pelajar 
ilmu hadith, terlebih lagi engkau temui seseorang yang layak disebut sebagai 
muhaddith. 1 


107 Lihat analisis berkenaan tenomena ini dan kesannya dalam Hamadah, Tatawwur Dirasat, 120. 

108 Ini adalah pandangan Hamadah. Lihat Ibid, 161. Menurut ‘Itr, fasa kejumudan bennula pada abad 10 H/16 M hingga 
pennulaan abad ini. Lihat ‘Itr, Manhaj al-Naqd, 69. 

109 Hamadah , Tatawwur Dirasat, 199. 

110 Hakikat ini diungkapkan oleh ramai pengamat seperti Rashld Rida, Muhammad Amln al-KhulI dan al-Kawtharl. Lihat 
ucapan mereka dalam Mamduh, al-Ittijdhdt al-Hadlthiyyah, 42-43. 

111 Lihat Ibid., 43. 



Ketika ilmu hadith mengalami kejumudan di seluruh dunia Islam, ilmu ini 
mengalami kebangkitan di India. 112 Hammad al-Ansarl (m. 1418 H/1997 M) mengatakan 
bahawa para peneraju gerakan hadith (harakah hadTthiyyah) di India kebanyakannya 
adalah murid-murid al-San‘anI (m. 1182 H/1768 M) dan al-Shawkanl (m. 1255 H/1839 
M). 113 Dari India, semangat kebangkitan ini pelan-pelan menular ke Mesir, Syam, Iraq, 
Maghrib, Arab Saudi dan lain-lain. Dengan bantuan kemudahan teknologi percetakan, 
semangat ini berubah ini menjadi fenomena kebangkitan yang mencapai kemuncaknya 
pada abad 14 H/20 M hingga hari ini. 114 Tanda-tanda kebangkitan tersebut terlihat pada 
empat perkara. Pertama, penerbitan buku-buku dan jumal-jumal yang berkaitan dengan 
hadith dan ilmu hadith. Kedua, penubuhan pusat-pusat kajian hadith di pelbagai universiti 
di Timur dan Barat. Ketiga, semakin banyak kajian-kajian berkenaan fiqh perbandingan 
yang merujuk kepada hadith sebagai salah satu rujukan dalil terpenting. Dan keempat, 
semakin banyak kajian yang mencabar tesis orientalis berkenaan hadith dan Sirah. 115 


1.2.2. Percanggahan Kritik Hadith 


112 Untuk pengiktirafan para ulama moden terhadap sumbangan ulama India dalam bidang hadith, lihat Muhammad Zahid 
al-Kawtharl, Maqdldt al-Kawtharl (Kaherah: Dar al-Salam, 1998), 67-68, ‘Itr, Manhaj al-Naqd, 70, Mamduh, al-Ittijdhdt 
al-HadTthiyyah, 28-29, Abu Su‘ayllk, Juhud al-Mu ‘asinn , 31-32. 

113 ‘Abd al-Awwal bin Hammad al-Ansarl, al-Majmii'fi Tarjamah al-‘Alldmah al-Muhaddith al-Shaykh Hammad bin 
Muliammad al-Ansdrl (Madinah: t.p., 2002), 2:692. 

114 Kebangkitan ilmu sangat erat berkaitan dengan kemudahan mesin cetak yang mula diperkenalkan kepada dunia Islam 
abad 18 M. Kaitan tersebut dikaji dengan sangat baik oleh sejarahwan Francis Robinson dalam “Technology and 
Religious Change: Islam and the Impact of Print”, Modern Asian Studies 27, no. 1 (Februari 1993), 229-251. 

115 Lihat Hamadah, Tatawwur Dirasat , 208-217. 



Kritik hadith tidak dinalikan adalah bersifat ijtihadi. Setiap pakar memiliki kecenderungan 


sendiri dalam menilai kesahihan hadith. Walaupun begitu, percanggahan pendapat dalam 
menilai hadith jarang berlaku dalam kalangan ahli hadith terdahulu akibat kesamaan 
prinsip, kejelasan metodologi dan ketiadaan pengaruh subjektif akibat perbezaan aliran 
ataupun madhhab. Kalaupun berlaku perbezaan pendapat dalam menilai sesetengah hadith, 
perbezaan itu berkaitan dengan kaedah-kaedah spesifik (juz’iyyat ) dan tidak berkaitan 
dengan prinsip metodologi. Para tokoh hadith terdahulu bahkan menjadikan kesamaan 
pendapat dalam menilai hadith sebagai bukti kesahihan ilmu kritik yang mereka 
amalkan. 116 

Keadaan ini mula berubah apabila ilmu Sunnah semakin melemah. Tokoh-tokoh 
tertentu mula mengamalkan metode kritik yang menyalahi kaedah-kaedah ahli hadith 
sehingga mencetuskan fenomena percanggahan kritik dalam penentuan status hadith. 
Antara tokoh terawal yang selalu menyalahi ahli hadith dalam menilai hadith ialah Abu 
Ja‘far Muhammad bin Jarlr al-Tabarl (m. 310 H/922 M) dalam kitabnya TahdhTb al-Athar. 
Tokoh mujtahid ini secara sengaja dan sedar memilih kaedah-kaedah kritik yang menyalahi 
kalangan ahli hadith. Setiap kali membuka perbahasan dalam sesuatu bab, beliau 


116 Seorang tokoh daripada kalangan ahli ra’y datang kepada Abu Hatim (m. 277 H/ 890 M) dan meminta beliau 
membuktikan kesahihan ucapan beliau dalam menilai status hadith. Pakar hadith ini menyuruhnya untuk membandingkan 
setiap ucapan beliau dalam kritik hadith dengan tokoh-tokoh yang memiliki hatalan sepertinya. Selepas melihat kesamaan 
pendapat dalam ucapan pakar-pakar hadith, tokoh ahli ra’y mengiktirat kesahihan ilmu beliau. Lihat kisah ini dalam 
‘Abdul Rahman bin AbT Hatim, al-Jarh wa al-Ta ‘dil (Beirut: Ihya al-Turath al-‘ArabI, 1952), 1:349-350. 



menyebutkan sebuah hadith lalu berkata: “Hadith ini menurut kami sahih. dalam masa yang 


sama, hadith ini berkemungkinan lemah mengikut madhhab lain kerana beberapa 
kecacatan.” 117 Beliau lalu menyebutkan cacat-cacat tersebut dan mengabaikannya. Kajian 
teliti berkenaan metode kritik yang diaplikasi oleh al-Tabarl dalam kitab ini menunjukkan 
bahawa beliau mengamalkan sudut pandang fuqaha ’ (ahli fiqh) yang hanya berpada dengan 
zahir sanad dan selalu mengabaikan aspek ‘illah dan shudiidh . 118 Metode kritik al-Tabarl 
dalam kitab ini menandakan bermulanya kepelbagaian pendapat dalam wacana kritik 
hadith. 

Semakin besar penglibatan unsur subjektiviti dalam kritik hadith semakin besar 
peluang perbezaan pendapat berlaku. Seiring penurunan kelayakan ijtihad dan pengukuhan 
madhhab fiqh, perbezaan pendapat dalam menilai status hadith menjadi sesuatu yang tidak 
dapat dihindari. Setiap penyokong madhhab berusaha menarik ilmu hadith agar memihak 
kepada madhhabnya. Sikap itu misalnya terlihat dalam kritik hadith tokoh hadith 
bermadhhab Hanati Abu Ja‘far al-TahawI (m. 321 H/933 M) yang didakwa sering 
memanipulasi ilmu hadith agar selari dengan madhhabnya. Al-Bayhaql (m. 462 H/1066 
M) misalnya menuduh tokoh ini “sering melemahkan hadith-hadith sahih di sisi ulama 
hadith apabila menyalahi pandangannya, dan mensahihkan hadith-hadith lemah di sisi ahli 


117 Ucapan ini membuka setiap perbincangan tentang hadith dalam setiap bab. Lihat misalnya Muhammad bin Jarlr al- 
Tabarl, TahdhTb al-Athdr (Kaherah: Matba‘ah al-Madanl, t.t.), 1:4, 149, 208, 274, 290 dan 406. 

118 Lihat ulasan tentang metode kritik al-Tabarl dalam Muhammad Nasir al-DIn al-Albanl, Silsilah al-Ahadith al-Da ’Tfah 
wa al-Mawdu ‘ah wa Atharuha al-Sayyi’fi al-Ummah (Riyad: Dar al-Ma‘arif, 1988), 5:173, ‘Abd Allah al-Sa‘d, Kayfa 
Takunu Muhaddithan (Riyad: Dar al-Tdawah, 1437H), 32-34. 



hadith apabila selari dengan pandangannya.” 119 Tidak diragukan, khilaf kritik yang berlaku 
antara al-TahawI dan al-BayhaqI memiliki motif sentimen madhhab. Kedua-dua tokoh 
berusaha menarik ilmu kritik hadith kepada madhhab mereka masing-masing meskipun al- 
Bayhaql dinilai lebih menguasai ilmu hadith berbanding al-TahawI. 120 

Polemik di atas menunjukkan hubungan erat antara kritik hadith dan madhhab fiqh 
yang menjadi ikutan seseorang pengkritik. Dalam sebuah kajian yang meneliti perkara ini, 
Nayif ‘Ali al-Biqa’I merumuskan bahawa beberapa teori kritik hadith “masih menjadi 
perdebatan di antara madhhab-madhhab (fiqh). Setiap madhhab memiliki ijtihad tersendiri 
berkenaan kaedah-kaedah konseptual dan aplikasinya yang dibina di atas metodologi yang 
sangat kokoh dan teliti.” 121 Dalam konteks semasa, kritik hadith kekal menjadi salah satu 
faktor terpenting dalam khilaf ijtihad tokoh-tokoh fiqh moden. Mahmud Mish‘al 
menyebutkan bahawa “perbezaan pendapat dalam mensahihkan dan melemahkan hadith 
( al-lkhtilaf Ji Tashlh al-Ahadlth wa TadTfihdy adalah salah satu penyebab perbezaan 


119 al-Bayhaqi, Ma ’rifali al-Sunan wa al-Athar (Damsyik: Dar Qutaybah, 1991), 1: 219. 

120 Menurut Ibn Taymiyyah (m.728 H/132 8M), Abu Ja‘far al-TahawT meriwayatkan athar lebih banyak berbanding al- 
BayhaqT. Akan tetapi al-BayhaqI lebih sering menapis athar dan membezakan yang sahih daripada yang lemah 
berbanding al-TahawI.” Lihat ‘Abd al-Rahman bin Muhammad bin Qasim, ed. Majmu ‘ al-Fatdwd Shaykh al-Isldm 
Ahmad bin Taymiyyah (Madinah: Majma ‘ al-Malik Fahd, 2004), 24:154. Sentimen madhhab turut terdapat dalam kajian- 
kajian hadith Ibn al-Turkmanl (m. 744 H/1343 M) dalam bantahannya ke atas al-BayhaqI dalam kitab al-Jawhar al-Naqi 
fi al-Rad 'ala al-Bayhaqi. Beberapa penelitian akademik telah dilakukan untuk mengkaji bantahan-bantahan Ibn al- 
Turkmanl mendapati bahawa sentimen mazhab sangat mempengaruhi bantahan-bantahan tersebut. Dalam kebanyakan 
permasalahan yang diperselisihkan, kaedah-kaedah kritik hadith selalu memihak kepada al-Bayhaqi. Lihat Muhammad 
Khayr Ramadan Yusuf. al-Jawahir wa al-Durar fimd Nafa 'a wa Nadar (Beirut: Dar al-Basha’ir al-Islamiyyah, 2007), 
155-156. 

121 Nayif‘Ali al-Biqa’I, al-ljtihadfi ‘Ilm al-Hadlth wa Atharuhfi al-Fiqh al-Islamt (Beirut: Daral-Basha’ir al-Islamiyyah, 
1998), 564. 



pendapat dalam isu-isu fiqh semasa. 122 Menurut beliau, meskipun teknologi telah 
memudahkan kajian dalam kritik hadith, namun para pengkaji hadith masih jarang 
mencapai kata sepakat berkenaan status pelbagai hadith kerana kecenderungan aliran dan 
kumpulan. 123 Percanggahan kritik mencetuskan polemik berpanjangan dalam beberapa 
masalah fiqh yang terus menjadi polemik hingga hari ini seperti hukum tawasul, memakai 
gelang emas bagi wanita, solat sunat sebelum solat Jumaat dan bilangan rakaat solat 
tarawih. 124 

Sentimen madhhab dan aliran semakin kental apabila kritik hadith berkaitan dengan 
isu-isu akidah yang sensitif. Setiap pihak yang terlibat seringkali melihat perkara ini bukan 
lagi antara betul dan silap, akan tetapi antara selamat dan sesat, bahkan antara Islam dan 
kufur. Perdebatan hangat seperti ini misalnya terlihat dalam polemik hukum bermusafir ke 
makam Nabi antara Taql al-DTn al-Subkl (m.756 H/1355M) dari aliran Shafi‘T-Ash‘arT dan 
Ibn ‘Abd al-Hadl (m.744 H/1343 M) dari kalangan HanbalI-SalafL Kedua-dua tokoh 
berselisih pendapat tentang status kesahihan beberapa hadith dalam topik ini. Salah satunya 
riwayat Musa bin Hilal daripada ‘Abd Allah bin ‘Umar daripada Nafi’ daripada Ibn ‘Umar 
bahawa Rasulullah bersabda: 


122 Faktor yang lain ialah: keruntuhan sistem khilatah dan perbezaan dalam mempraktikkan kaedah fiqh dalarn kejadian- 
kejadian semasa. Lihat Mahmud Isma‘Il Muhammad Mish‘al, Athar al-Khilaf al-Fiqhifi al-Qawa‘id al-Mukhtalaffiha 
wa Madd Tatbiqihdfi al-Furu ‘ al-Mu ‘asirah (Kaherah: Dar al-Salam, 2007), 163. 

123 Ibid., 169. 

124 Al-Biqa’T, al-Ijtihad, 577-601, Mish‘al, Ibid.,Yl\-\TA. 



Terjemahan: Sesiapa yang menziarahi kuburku, maka ia pasti 
mendapat syafaatku. 

Menurut al-Subkl, hadith ini bertaraf hasan, jika tidak sahih, kerana diriwayatkan menerusi 
sanad yang terdiri daripada para perawi thiqah. 125 Sebaliknya, Ibn ‘Abd al-Hadl 
menetapkan hadith ini munkar dan lemah kerana mengandungi banyak kecatatan. Menurut 
beliau, hadith ini tidak dapat menjadi sandaran dalam hujah melainkan oleh “orang yang 
sangat lemah dalam ilmu hadith.” 126 

Huraian di atas membuktikan bahawa khilaf dalam kritik hadith sering berlaku dalam 
sejarah ilmu hadith dan fiqh madhhab. Oleh kerana itu, fenomena ini selalu disentuh dalam 
kitab-kitab mustalah. Selepas mendefinisikan hadith sahih, Ibn al-Salah (m. 643 H/1245 
M) menjelaskan bahawa ahli hadith terkadang berselisih dalam status kesahihan hadith 
kerana berbeza pendapat dalam memastikan syarat-syarat kesahihan. Sesetengah khilaf 
berpunca daripada perselisihan dalam menetapkan status kesahihan mursal. 127 Dalam 
kesempatan yang lain, Ibn al-Salah turut menjelaskan bahawa perbezaan dalam syarat- 


125 Lihat ‘Ali bin ‘Abd al-Kafi al-Subki, Shija Al-Saqam fi Ziyarat Khayr al-Anam (Beirat: Dar al-Kutub al-‘Ilmiyyah, 
2008), 97. 

126 Muhammad bin Alimad bin ‘Abd al-Hadl, Al-Sarim al-MankT fi al-Rad 'ala al-Subki (Beirat: Dar al-Kutub al- 
‘Ilmiyyah, 1985), 15. 

127 Abu ‘Amr ‘Uthman Ibn al-Salah al-Shahrazuri, ‘ Ulum al-Hadlth (Damsyik: Dar al-Fikr, 2002), 11-12. 



syarat sahih turut berlaku antara Imam al-Bukhari dan Imam Muslim sehingga tercetus 


istilah: shart al-Bukhan dan shart Muslim . 128 

Khilaf kritik dalam kalangan ahli hadith telah menarik perhatian ramai pengkaji 
semasa. Kajian mereka sepakat mengembalikan sebab-sebab khilaf kepada perselisihan 
dalam penetapan kaedah-kaedah yang mendasari penilaian status hadith seperti penentuan 
status perawi, penetapan sama‘ perawi daripada perawi yang lain, kaedah menerima 
tambahan ( ziyadah ) dalam sanad atau matan, dan lain-lain. 129 Kajian paling lengkap 
berkenaan topik ini dilakukan oleh Khaldun al-Ahdab dalam sebuah tesis bertajuk Asbab 
Ikhtilaf al-Muhaddithln. Dapatan kajian ini mendedahkan bahawa percanggahan pendapat 
para pakar ( al-nuqqdd) berpunca daripada “perbezaan pendapat dalam kefahaman dan 
ijtihad, iaitu ijtihad dalam menetapkan kaedah-kaedah ilmu dan usul hadith, dan ijtihad 
dalam mengaplikasi kaedah-kaedah dan prinsip-prinsip tersebut.” Khaldun berkata: 
“Realiti ini ialah kunci memahami perselisihan pendapat yang berlaku di kalangan ahli 
hadith.” 130 


Beberapa kajian turut membuktikan bahawa percanggahan dalam kritik hadith bukan 
hanya berlaku di antara tokoh-tokoh hadith, akan tetapi turut berlaku antara ahli hadith dan 


128 Lihat Abu ‘Amr ‘Uthman Ibn al-Salah al-Shahrazuri, Siyanah Sahih Muslim (Beirut: Dar al-Kutub al-‘ Ilmiyyah, 
2003), 14. 

129 Para pengkaji yang membincangkan perkara ini antaranya ialah al-Hakim al-Naysaburl dalam al-Madkhal ila 
Ma’rifat kitab al-Iklil (Damshik: Dar al-Fayha, 2001), 48-82; Nur al-DTn ‘Itr dalam al-Imdm al-Tirmidhi wa al- 
Muwazanah Bayna Jdmi‘ih wa al-Salnhayn (Beirut: Muassasah al-Risalah, 1988), 247-264, Mustata bin al-‘AdawI 
dalam al-Tarshid (Tanta: Dar al-Bayda, t.t.), 25-32. 

130 Khaldun al-Ahdab, Asbdb Ikhtilaf al- Muhaddithtn: Dirasah Naqdiyyah Muqdranah Hawla Asbdb al-lkhtilaffi Qabul 
al-Ahadtth wa Raddihci (Jeddah: Dar al-Sa‘udiyyah, 1405H), 8. 




fuqaha’ atau ahli usul. 131 Beberapa kecacatan (‘ illah ) yang dilihat menjejaskan kesahihan 
seringkali diabaikan oleh para fuqaha’ dan ahli usul. 132 Menurut ‘Abd al-Karhn Isma‘Tl 
Sabbah, kalangan fuqaha mengamalkan metode kritik yang lebih longgar daripada ahli 
hadith berkaitan dengan penetapan ‘adalah perawi, penentuan kadar dabt dan penetapan 
kesambungan sanad, selain mengabaikan faktor shudhudh dan ‘///a/i. 133 Ini bermakna 
bahawa metode penerimaan hadith di sisi fuqaha ’ lebih longgar berbanding ahli hadith. 
Peluang mensahihkan hadith lebih terbuka dalam metode kritik ahli fiqh. Hadith-hadith 
yang dinilai lemah oleh ahli hadith terkadang dinilai sahih oleh kalangan fuqaha ’. 


1.3. Aliran-Aliran Ahli Sunnah Semasa 

Apabila fajar abad 15 H/21 M terbit di ufuk timur, umat Islam sedang menyaksikan 
kebangkitan ilmu hadith yang mengakhiri era kejumudan yang berlangsung tujuh abad. 
Pada masa yang sama, kalangan Ahli Sunnah telah terpecah menjadi beberapa aliran dan 
kumpulan. Menurut pakar-pakar sosiologi yang mengkaji etnografi umat Islam, dikotomi 


131 Beberapa penelitian telah dilakukan untuk mengkaji perbezaan metode kritik ahli hadith, ahli usul dan ahli fiqh. ‘Abd 
Allah Sha‘ban ‘ Ali dalam Ikhtildfcit al-Muhaddithm wa al-Fuqahd ’ fi al-Hukm ‘ala al-Hadith (Kaherah: Dar al-Hadlth, 
t.t.) dan Amlrah binti ‘Ali bin ‘Abd Allah al-$a‘idl mengkaji topik ini dalam sebuah tesis bertajuk al-Qawa‘id wa al- 
Masa’il al-HadJthiyyah al-Mukhtala.fi fihd bayna al-Muhaddithm wa ba ‘d al-Usuliyym wa Atharu Dhdlika fii Qabul al- 
Ahadlth aw Raddiha (Riyad: Maktabah al-Rushd, 2005). 

132 Lihat Muhammad bin ‘Ali bin Wahb al-QushayrI (dikenal dengan Ibn Daqlq al-‘Id), al-Ilmdm biAhadlth al-Ahkdm 
(Riyad: Dar al-Atlas, 1997) 1:59-60, Muhammad bin ‘Abd al-Rahman al-SakhawI, Fath Al-MughJth bi Sharh Aljiyah al- 
HadJth (Beirut: Dar al-‘Alam al-Kutub, 2003) 1:16-17. 

133 Lihat ‘Abd al- Kanm Isma‘Il $abbah, al-HadJth al-Salnh wa Manhaj ‘Ulama’ al-MuslimJn fi al-TashJh (Riyad: 
Maktabah al-Rushd, 1998), 207-212. 



Salafi dan Sufi merupakan pembahagian yang paling asas bagi masyarakat Islam Ahli 
Sunnah pada hari ini. 134 Meskipun sepakat dalam sebahagian besar prinsip akidah dan fiqh, 
kedua-dua aliran sering terlibat dalam polemik yang berpanjangan. Bagi aliran Salafi, 
cabaran terbesar umat abad ini ialah kepupusan Sunnah dan penyebaran bid‘ah akibat 
kebergantungan melampau kepada madhhab dan tradisi. Aliran Sufi sebaliknya melihat 
bahawa agresi Salafi kepada warisan dan tradisi Islam lebih berbahaya berbanding 
ancaman Barat. 135 


Kedua-dua aliran turut memainkan peranan penting dalam perbincangan tentang 
status kesahihan hadith. Mengikuti khilaf kritik yang berlaku di antara kedua-dua aliran 
Ahli Sunnah ini, kita dapat melihat seolah-olah berlaku “perang kritik” di antara mereka. 
Sebuah hadith yang disahihkan oleh salah satu aliran seringkali dilemahkan oleh aliran 
yang lain, begitu juga sebaliknya. Pelbagai tuduhan negatif turut mewarnai perbincangan 
yang sepatutnya menjunjung tinggi nilai-nilai ilmiah. Fenomena ini diungkapkan dengan 
sangat baik oleh Abu Su‘ayllk sebagai berikut: 


Para pengkaji Sunnah telah terpolarisasi dalam aliran-aliran. Setiap aliran 
meliputi murid-murid yang mengikut guru-guru tertentu. Mereka bahkan 
taksub dengan guru-guru itu. Bukan itu sahaja, setiap aliran membantah 
aliran yang lain dengan penuh emosi dan menggelarkan mereka dengan 
gelaran-gelaran yang tidak patut. Setiap aliran terlalu melampau dalam 
mengagungkan dan mempertahankan guru serta menyerang musuh, 
sehingga tiap-tiap aliran merasa bahawa tiada pemahaman dan ilmu 
tentang hadith melainkan di sisi mereka. Seolah-olah ilmu hadith hanya 


134 Lihat Woodward et. al., “Salati violence and Sufi Tolerence?”, 60. 

135 Brown, The Canonization of al-BukhariandMuslim,301. 



untuk mereka dan kondisi mereka seolah-olah berkata: kamilah pemegang 
warisan hadith satu-satunya. 


Abu Su‘ayhk lalu menyebutkan dua aliran yang paling berpengaruh pada zaman ini, iaitu 
aliran Syeikh al-Albanl yang berhaluan Salafi dan aliran al-Ghumarl yang berhaluan 
Sufi. 136 

Dalam perbincangan berikut ini, penulis akan menelusuri sejarah Sufi dan Salafi 
beserta polemik yang berlaku di antara kedua-duanya. Keutamaan akan diberikan kepada 
aspek ilmu kritik hadith. Selain itu, penulis turut mendedahkan sebuah lagi aliran kritik 
hadith moden yang terluput daripada pengamatan para pengkaji. Tokoh-tokoh pelopor 
aliran ini berasal daripada aliran Salafi yang memilih metodologi kritik hadith yang 
berbeza, lalu menyebar dan menarik sokongan daripada kalangan Sufi. Atas sebab-sebab 
yang akan dijelaskan nanti, penulis menamakan aliran ini sebagai Ihyct ’ Manhaj al- 
Mutaqaddimm (revitalisasi metodologi ahli hadith klasik). 


1.3.1. Aliran Salafi 

Secara bahasa, Salafi berasal daripada kalimat Salaf yang mengandungi makna “telah 
lepas, terdahulu dan terhadapan”. Kalimat ini kemudian digunakan sebagai istilah yang 
merujuk kepada sebuah pemahaman Islam yang berusaha menghidupkan semula akidah 

136 Abu Su‘ayllk, Juhud al-Mu ‘asirm, 110. Pengamatan serupa turut dikongsikan oleh Hamadah, Tatawwur Dirasat, 215 
dan Mamduh, al-Ittijdhdt al-Hadithiyyah, 43-47. 



dan amalan tokoh-tokoh al-Salaf al-Salih (tiga generasi awal Islam). Sulayman Aba al- 
Khayl menjelaskan: “Salafi ialah kalangan yang berpegang kepada perkara-perkara yang 
menjadi pegangan Salaf Salih daripada tiga generasi yang pertama, berjalan di atas jalan 
mereka dan mengikuti jejak langkah mereka hingga hari kiamat, sama ada daripada 
kalangan fuqaha \ ahli hadith, ahli tafsir atau selain mereka.” 137 

Menentukan tarikh awal kemunculan aliran ini adalah satu topik perdebatan yang 
panjang dan hangat. Kalangan Salafi sendiri umumnya menafikan pemikiran mereka 
adalah aliran ataupun madhhab. Menurut mereka, Salafi ialah praktik Islam sebenar yang 
bermula pada zaman sahabat dan tabiin. Tokoh pemikir dan sejarahwan Mesir Muhammad 
Tmarah berpandangan bahawa gerakan Salali adalah fenomena Abbasiyyah yang bermula 
apabila Ahmad bin Hanbal (m. 241 H/855 M) menentang hegemoni Muktazilah dan 
mengajak umat Islam kembali kepada “Islam tradisional sebagaimana yang difahami dan 
dipraktikkan oleh salaf’. 138 Menurut Abu Zahrah (m. 1394 H/1974 M), aliran Salafi timbul 
pertama kali pada abad 4 H/10 M apabila sekumpulan ulama Hanball berbincang tentang 
amalan di kubur, menolak takwil dan bid‘ah, lalu menisbahkan pandangan tersebut kepada 
Ahmad bin Hanbal. 139 Tokoh-tokoh aliran Sufi semasa seperti Muhammad SaTd al-Buti 


137 Sulayman bin ‘Abd Allah bin Hamud Aba al-Khayl, aI-Salafiyyah: HaqJqaluha wa Usiiluha wa Mawqifuha min al- 
TakjJr: Da ‘wah al-Shaykh Muhammad bin ‘Abd al-Wahhdb Anmudhajan (Riyad: Dar al-’Asimah, 2015), 33. Lihat juga 
Mutrih Sulayman al-QawsI, al-Manhaj al-Salaji: Ta‘nfuh, Tdnkhuh, Majalatuh, Qawa‘iduh, Khasa’isuh (Riyad: Dar 
al-Fadilah, 2002), 41, ‘Ala Bakar, Maldmih Ra ’Tsiyyah li al-Manhaj aTSala.fi (Iskandariyah: al-Dar al-Salafi, 2011), 16- 
18. 

138 Lihat Muhammad ‘Imarah, Tayydrdt al-Fikr al-IsldmT (Kaherah: Dar al-Shuruq, 2007), 130-132. 

139 Muhammad Abu Zalrrah, TdrJkh al-Madhahib al-Isldmiyyah fi al-Siyasah wa al- ‘Aqd’id wa Tdnkh al-Madhdhib al- 
Fiqhiyyah (Kaherah: Dar al-Fikr al-’ArabI, 1996), 190. 



(m. 1434 H/2013 M) dan ‘Ali Juma‘ah berpandangan bahawa gerakan Salafi adalah produk 
abad 19 masihi yang muncul sebagai reaksi ke atas kondisi umat Islam yang jumud, 
tenggelam dalam bid‘ah dan khurafat. 14() 

Dalam kajian akademik Barat, aliran Salafi selalu dilihat sebagai cmtithesis aliran 
Sufi. Gelaran yang sering digunakan apabila merujuk kumpulan ini adalah Neo- 
jundamentalism, Wahhabism, Neo-traditionalism, Radical Reformism dan Islamic 
Puritanism. 141 Duderija merujuk kepada aliran ini dengan istilah Neo-Traditional Salafism 
(NTS) yang didefinisikan sebagai “sebuah gerakan Islam semasa yang memiliki pandangan 
dunia yang didasari oleh manhaj pentafsiran al-Quran dan Sunnah Salafi-revivalist.” 142 
Sebuah kajian sejarah konseptual yang dilakukan Henri Lauziere merumuskan bahawa 
istilah Salafi sebagai sebuah gerakan dan konsep beragama seperti yang kita kenali pada 
hari ini belum berlaku sebelum era 1920-an. 143 Dapatan ini selari dengan pandangan al- 
Buti dan Ali Juma‘ah yang menetapkan bahawa gerakan Salafi adalah produk moden. 
Meski begitu, tiada yang menafikan bahawa akar pemikiran aliran ini telah wujud jauh 
sebelum itu. Jonathan Brown menyatakan bahawa gerakan Salafi pertama kali muncul pada 
abad 13 M, lalu berkembang pesat pada abad 18 M. 144 Beliau turut menjelaskan bahawa 

140 Lihat Muhammad Sa‘Td Ramadan al-Butl, al-Salafiyyah: Marhalah Zamaniyyah Mubdrakah Id madhhab lslamt 
(Damsyik: Dar al-Fikr, 2008), 231, ‘Ali Juma‘ah, al-Mutashaddidiin (Mesir: al-Hay’ah al-‘Amah li-Qusur al-Thaqafah, 
2006), 4. 

141 Jonas Svennson, "Mind the Beard,” 186. 

142 Adis Duderija, “Constructing the religious Self and the Other: Neo-Traditional Salafi Manhaj”, Islam and Christian- 
Muslim Relations, 21,1 (2010), 75. 

143 Lihat Henri Lauziere, “The Construction of Salafiyya: Reconsidering Salafism from the Perspective of Conseptual 
History”, Intemational Journal for Middle East Studies 42, 3 (2010), 369-389. 

144 Jonathan Brown, Salafis and Sufis in Egypt (Washington: Carnegie Endowment for International Peace, 2011), 3. 



Salafi moden berkembang dalam empat tahap. Tahap pertama berlaku pada abad 18 M di 
tanah Hijaz menerusi gerakan pembaharuan yang diterajui oleh Muhammad bin ‘Abd al- 
Wahhab (m. 1206 H/1792 M) dan sokongan Bani Sa‘ud. Tahap kedua, gerakan Salafi 
Sana‘a yang dimulakan oleh Muhammad bin Isma‘Tl al-San‘anT (m. 1182 H/1768 M) dan 
dilanjutkan oleh Muhammad bin ‘Ali al-Shawkanl (m. 1255 H/1839 M). Tahap ketiga ialah 
Salafi Damsyik yang berkembang pada pertengahan kedua abad 19 M yang dipelopori oleh 
‘Abd al-Razzaq al-Baytar (m.1335 H/1917 M), Jamal al-DTn al-QasimT (m.1332 H/1914 
M) dan Tahir al-Jaza’irT (m.1338 H/1920 M). Terakhir, aliran Salafi Baghdad yang 
dikembangkan oleh keluarga al-Alusi: Mahmud al-Alusi (m.1270 H/1853 M), Nu‘man al- 
Alusl (m. 1317 H/1899 M) dan Mahmud ShukrT al-AlusT (m. 1342 H/1924 M). 145 

Gerakan Salafi moden tampil sebagai sebuah aliran pertengahan di antara aliran 
tradisionalis yang jumud mempertahankan tradisi dan aliran modenis yang mengabaikan 
sama sekali kepentingan tradisi. Dalam usaha mereka mengembalikan kemumian Islam, 
aliran Salafi dengan kritis mengevaluasi pelbagai pemikiran dan institusi keagamaan yang 
terbentuk pada abad pertengahan Islam (medieval Islam). Meskipun berkongsi semangat 
pembaharuan yang sama, namun keempat-empat aliran Salafi ini mengamalkan 
pendekatan yang berbeza dalam membincangkan isu-isu tradisi. Apabila ketiga-tiga aliran 
Salafi moden mengambil pendekatan yang lebih lembut dalam membincangkan isu-isu 
yang berkenaan dengan tasawuf, aliran Salafi Najd (dikenal juga dengan sebutan Wahhabi) 


145 Brown, The Canonization of al-Bukhari and Muslim, 310. 




mengambil pendekatan tegas dalam perubahan. Sikap ini beserta pembatasan fungsi akal 


dalam agama menjadi antara perkara-perkara yang mengundang pelbagai kritikan 
termasuk daripada tokoh-tokoh Salafi sendiri. Muhammad ‘Abduh (m.1323 H/1908 M), 
seorang tokoh Salafi modenis dari Mesir, menilai gerakan pembaharuan WahhabT sangat 
baik jika tiada sifat melampau dalam tindakan mereka. 146 

Dalam konteks semasa, aliran Salafi berkembang menjadi sebuah aliran yang 
beragam kecenderungan, pemikiran dan pendekatan. 147 Mereka terus aktif menyeru 
kepentingan untuk merujuk semula praktik Islam yang mumi sebagaimana yang diamalkan 
oleh Salaf. Gerakan ini tems mendapat sambutan di pelbagai negeri-negeri di Timur 
Tengah, lalu tersebar ke pelbagai belahan dunia yang lain termasuk negeri-negeri Islam di 
Asia Tenggara. Penyokong dakwah ini kebanyakannya adalah kaum muda dan kalangan 
yang menginginkan nafas baharu dalam beragama. 148 Melanjutkan sentimen Salafi klasik 


146 Lihat Muhammad ‘Imarah, cd-Salafwa al-Salafiyyah (Kaherah: Wizarah al-Awqaf, 2008), 57-58. Untuk sikap Jamal 
al-DTn al-QasimT dan SalatT Damsyik terhadap tasawuf, sila rujuk Mun’im Sirry, “Jamal al-DIn al-QasimI and the Salafi 
Approach to Sufism”, Die Welt des Islams 51,1 (2011), 75-108. 

147 Pembahagian aliran Salafi moden berbeza-beza mengikut sudut pandang pengkaji. Quintan Wictorowicz membahagi 
Salafi semasa menjadi tiga aliran iaitu purist, politicos dan jihadis. Asas pembahagian ini berdasarkan pendekatan 
kumpulan-kumpulan tersebut dalam mengaplikasi nilai-nilai akidah di konteks moden. Lihat Quintan Wiktorowicz, 
“Anatomy of the Salatl Movement,” Studies in Conflict & Terrorism 29 (2006): 207-239. Seorang pengkaji Arab, Hasan 
Abu Haniyyah, membagi Salati menjadi Salati Historik ( al-Salafiyyah al-Tdrikhiyyah), Salati Wahhabl ( al-Salafiyyah 
al-Wahhabiyyah), Salati Reformis ( al-Salafiyyah al-Isldhiyyah), Salati Kebangsaan (al-Salajiyyah al-Wataniyyah), 
Salafi Gerakan (al-Salafiyyah al-Harakiyyah), Salati Jihadis (al-Salafiyyah al-Jihddiyyah), dan Salafi Tradisional (al- 
Salafiyyah al-TaqlTdiyyah). Beliau mengatakan bahawa meskipun aliran ini pelbagai, akan tetapi disatukan oleh prinsip 
yang sama, iaitu kembali kepada akar. Lihat Hasan Abu Haniyyah, “al-Ana wa al-Akliar fi al-Salafiyyah al-MiTasirah: 
Siyasah al-Huwiyyah wa al-I‘tiraf’, dalam Al-Wahhdbiyyah wa al-Salafiyyah: Awrdq Bahthiyyah, ed. Ra’id al-Samhurl 
(Beirut: Arab Network for Research and Publishing, 2016), 51-68. 

148 Lihat Aba al-Khayl, al-Salafiyyah, 117-138. 



pada abad 7 H/13 M, aliran Salafi moden selalu berselisih dengan aliran Sufi dalam 


pelbagai perkara yang berkaitan akidah, usul dan furuk. 


1.3.1.1. Prinsip dan Pemikiran Salafi 

Salafi moden mendakwa satu-satunya kumpulan yang paling berhak ke atas gelaran Ahli 
Sunnah wal Jamaah kerana mereka adalah satu-satunya aliran yang “berpegang kepada 
Sunnah dan bersepakat padanya, tidak berpaling kepada selainnya, samada dalam perkara- 
perkara konseptual akidah mahupun hukum-hakam amali.” 149 Keteguhan di atas Sunnah 
yang dimaksudkan ialah menempatkan teks lebih tinggi daripada akal. Setiap teks tentang 
sifat-sifat Allah diimani dan ditetapkan ( ithbat ) makna zahimya sesuai dengan keagungan 
Allah tanpa tashbih (menyerupakan dengan makhluk), tahnf (merubah lafaz), ta’tTl 
(mengosongkan makna), takyif (menjelaskan kaifiat) dan tamthil (membuat 
perumpamaan). 150 Menurut mereka, wacana sifat adalah cabang daripada wacana zat. 
Sebagaimana kita tidak dapat mengetahui hakikat zat Allah selain meyakini kewujudan- 


149 Fahd bin Nasir al-Sulayman, ed., Fatawa Arkdn al-Islam li Fadilah al-Sheikh al- ‘Alldmah Muhammad bin Sdlih al- 
'Uthaymm (Beirut: Muassasah al-Risalah Nashirun, 2009), 21. Pandangan ini adalah kelanjutan daripada ketetapan tokoh 
Salafi klasik Abu Ya’la Muhammad bin al-Husayn al-Farra’, Ibtal al-Ta ’wilat liAkhbdr al-Sifat (Kuwait: Dar al-Ilaf al- 
Duwaliyyah, 1410 H), 43. 

150 Ibid., 74. Konsep menetapkan makna zahir ini tidak sama dengan tashbth (menyerupakan tuhan dengan makhluk) 
dan tajstm (menetapkan jisim bagi tuhan). Serupa dalam nama dan sifat tidak bermakna serupa dalam hakikat. Aliran 
Salafi menetapkan kufur ke atas pandangan yang menyerupakan sifat-sifat Allah dengan sifat-sifat makhluk. Lihat fatwa 
Ibn Uthaymin dalam ibid., 90 dan 93. Oleh yang demikian, dakwaan bahawa akidah Salafi adalah tajsim adalah tidak 
teliti. 



Nya, kita tidak dapat mengetahui hakikat sifat-sifat Allah selain mengiktiraf 


keberadaannya. 151 

Oleh kerana takwil adalah tanda menempatkan akal lebih tinggi daripada wahyu, 
kaedah pentafsiran ini haram dilakukan. 152 Setiap orang yang melakukan takwil, seperti 
aliran Ash‘arl dan MaturidT, telah terkeluar daripada cakupan Ahli Sunnah wal Jamaah. 153 
Sebagai lanjutan daripada pengharaman takwil, tokoh-tokoh Salafi menafikan majaz dalam 
al-Qur’an. ‘Abd al-‘Aziz Ibn Baz (m. 1420 H/1999 M) menegaskan: “Pandangan sahih 
yang menjadi pegangan muhaqqiqiin ialah: tiada majaz dalam al-Quran mengikut takrif 
yang dikenal oleh ahli ilmu balaghah. Semua yang terdapat di dalamnya adalah hakikat.” 154 
Dalam sebuah buku khas yang mengulas topik ini, Muhammad al-Amln al-ShinqTti (m. 
1393 H/1973 M) menyatakan bahawa “penetapan majaz dalam al-Quran adalah batu 
loncatan ( dharTah) untuk menafikan sifat-sifat kesempumaan dan keagungan Allah”. 155 


151 Prinsip ini ditetapkan tokoh-tokoh Salafi klasik seperti Abu Ya‘la (m. 458 H/1066 M) dan Ibn Taymiyyah (m. 728 
H/1328 M), lalu diikuti oleh tokoh-tokoh Salafi moden seperti Ibn Uthaymin dan lain-lain. Lihat Abu al-Husein 
Muhammad bin Abi YaTa al-Farra’, Tabaqdt Handbilah (Riyad: Dar al-Malik ‘Abd al-‘AzIz, 2010), 3:394, Ibn Qasim, 
ed Majmu'al-Fatawd Ibn Taymiyyah, 3:196, 207, 4:7, 5:59, 6:355, al-Sulayman, Fatawa Arkan al-Islam, 86. 

152 Mustata Hilml, Qawa ‘id cil-Manhaj al-Salaji JTal-Fikr al-IslamT: Buhiith fial- ‘Acjidah cil-Isldmiyyah. (Beirut: Dar al- 
Kutub al-Tlmiyyah, 2005), 162. 

153 Mengeluarkan aliran Ash‘arl daripada cakupan Ahli Sumiah wal Jamaah ditegaskan oleh Ibn Baz, Ibn ‘Uthaymln, 
Safar al-Hawall, dan lain-lain. Lihat al-Sulayman, Fatdwd Arkan al-Isldm, 69, Safar bin ‘Abd al-Rahman al-Hawall, 
Manhaj al-Ashd ‘irahji al- ‘AqJdah: Ta‘qib ‘ala Maqaldil al-Sdbunl (Kuwait: al-Dar al-Salafi, 1986), 16. 

154 Abd al-‘Aziz bin ‘Abd Allah bin Baz, cd-Fatawd (Riyad: Dar al-Da‘1 li al-Nashr wa al-TawzI’, 1428 H), 67 

155 Muhammad al-Amln bin Muhammad Muklitar al-Shinq!tI, Man ‘ Jawaz al-Majaz ji al-Munazzal li al-Ta ‘abbud wa 
al-I‘jaz (T.tp.: Dar ‘Alam al-Fawa’id, t.t.), 3. 




Pandangan yang menafikan majaz, bagaimanapun, menyalahi pegangan jumhur ulama 


daripada kalangan ahli bahasa, usul fiqh dan tafsir sepanjang masa. 156 

Berkenaan dengan fungsi hadith, aliran Salafi menempatkan Sunnah setaraf dengan 
al-Quran, dengan makna: sumber maklumat yang terkandung dalam hadith wajib diyakini 
dan diamalkan. Setiap hadith yang telah dipastikan kesahihannya layak menjadi pegangan 
akidah dan hukum walaupun tidak mencapai darjat mutawatir. Justeru, mereka menentang 
sekerasnya penolakan hadith ahad dalam penetapan akidah seperti yang ditetapkan oleh 
aliran Sufi. Menurut al-Albanl (m. 1420 H/1999 M), pemisahan aspek akidah dan hukum 
dalam penerimaan hadith ahad adalah falsafah asing yang tidak dikenal oleh kalangan 
Salaf dan Imam Empat yang menjadi ikutan umat hingga hari ini. 157 Aliran Salafi turut 
menolak penggunaan hadith lemah dalam semua aspek keagamaan tcrmasuk jadd 'il al- 
a‘mal (kelebihan beramal) dan targhlb wa tarhTb (galakan untuk melakukan ataupun 
meninggalkan sesuatu amalan). 158 Menurut Abu Ishaq al-Huwaynl, penerimaaan hadith 
lemah dalam fada ’il akan berakhir dengan penerimaan dan pengamalan hadith-hadith batil 


156 Pandangan yang menatikan majaz lemah di sisi ramai ulama terdahulu. Lihat misalnya Abu Ishaq IbrahTm bin ‘Ali 
al-ShIrazI, al-Luma ‘ fi Usid al-Fiqh (Damsyik: Dar Ibn Kathlr, 2002), 38, ‘Abd Allah bin Muhammad bin al-Sayyid al- 
Batlyusl, al-Insaf fi al-Tanbih ‘ala al-Ma‘ani wa al-Asbdb allati Awjabat al-Ikhtilaf bayn al-Muslimin fi Ara’ihim 
(Beirut: Dar al-Fikr, 2003), 71, Muhammad bin Bahadur al-ZarkashI, al- Al-Burhan fi ‘Ulum al-Qur’an (Kaherah: Dar 
al-Hadlth, 2006), 474-475, Jalal al-DIn ‘Abd al-Rahman al-Suyutl, Al-Itqan fi ‘Ulum al-Qur’an. (Damsyik: Dar al- 
Mustafa, 2008), 2:753. 

157 Muhammad Nasir Dln al-Albanl, al-Hadith Hujjah bi Nafsih fial- ‘Aqd ’id wa al-Ahkdm (Riyad: Maktabah al-Ma‘arif, 
2005), 52. 

158 Lihat kajian tentang pendirian tokoh-tokoh Salaff terhadap hadith lemah dalam Brown, “Even If Its Not True Its True”, 
38-45. Ditanya tentang hukum bertakbir selepas membaca surah-surah terakhir daripada al-Quran sebelum khatam, Ibn 
Baz menjawab: “Sebaiknya perkara ini tidak diamalkan sebab perkara ibadah tidak sabit dengan hadith-hadith lemah.” 
Lihat Ibn Baz, Fatawa . 104. 



dan palsu akibat sikap tasahul (bermudah) ulama muta’akhirm dalam kritik hadith. Mereka 


sering menai kk an taraf hadith palsu dan munkar kepada darjat lemah, lalu membenarkan 
beramal dengannya dengan alasan fada ’il. Beliau berkata: “Berapa banyak hadith yang 
telah dihukum batil atau palsu oleh pakar-pakar hadith terdahulu diamalkan oleh ulama- 
ulama Muta’akhirTn itu kerana kaedah tersebut.” 159 Lebih penting lagi, larangan beramal 
dengan hadith lemah berkait rapat dengan matlamat utama dakwah Salafi iaitu 
membanteras bid‘ah dan khurafat. Al-AlbanT menegaskan: “Setiap kali kita mengharuskan 
beramal dengan hadith lemah, bid‘ah selalu mengiringi.” 160 

Menurut kebanyakan tokoh-tokoh Salafi, ucapan dan amalan sahabat Nabi bukan 
hujah. Tokoh Salalr Jordan ‘Ali al-Halabl menegaskan kaedah ini dalam bantahan beliau 
kepada Mamduh berkenaan hukum penggunaan biji tasbih untuk ber/ikir: 


Asal dalam pensyariatan hukum ialah apa-apa yang terkandung dalam al- 
Quran dan hadith sahih. Kedua-duanya ialah asal syariat. Daripada kedua- 
duanya dikeluarkan hukum-hakam syarak, justeru tiada syarak melainkan apa- 
apa yang terkandung di dalam kedua-duanya. Jika kita ketahui ini, maka kita 
akan mengetahui bahawa apa-apa yang diriwayatkan daripada sahabat dan 
tabiin, dan telah sahih daripada mereka, mesti dilihat daripada dua aspek. 
Pertama, jika dengan perbuatan itu mereka mengikuti al-Kitab dan Sunnah, 
maka ia diterima. Kedua, jika dengan perbuatan itu mereka menyalahi al-Kitab 
dan Sunnah, atau mencipta perkara baharu, maka tidak diterima. 161 


159 Abu Ishaq al-Huwaym, al-Fatawa al-Hadithiyyah al-Musammd Is 'af al-Labith bi Fatawa al-Hadith (Mesir: Dar al- 
Taqwa, 2011), 2:153. 

160 ‘Adil bin Sa’ad, ed., Fatawd al-Albdm (Beirut: Dar al-Kutub al- ‘Ilmiyyah, 2011), 152. 

161 ‘Ali bin Hasan bin ‘Ali al-Atharl al-Halabl, Ihkdm al-Mabanifi Naqd Wusiil al-Tahanl (Riyad: Maktabah al-Ma‘arif, 
1991), 7. 



Pengukuhan kaedah ini selanjutnya dapat ditemui dalam pelbagai fatwa dan diskusi hukum 


tokoh-tokoh Salafi. Mereka melarang setiap perkara yang tidakbersandarkan dalil daripada 
al-Quran dan Sunnah walaupun terdapat tauladan daripada sahabat Nabi ataupun tokoh 
tabiin. Apabila Muhammad ‘Ali al-Sabunl berhujah atas keharusan memendekkan janggut 
dengan perbuatan Ibn ‘Umar, Ibn Baz (m. 1420 H/1999 M) mengulas: “Ini tiada hujah 
padanya sebab sekadar ijtihad daripada Ibn ‘Umar. Hujah adalah riwayat beliau bukan 
ijtihad beliau.” 162 

Pandangan monolitik Salafi dalam konsep bid‘ah melahirkan konsep semua bid‘ah 
adalah sesat. Mereka tidak menerima pembahagian bid‘ah menjadi hasanah (baik) dan 
sayyiah (buruk). 163 Pengamatan penulis ke atas penggunaan istilah bid‘ah dalam fatwa 
tokoh-tokoh Salafi moden mendapati bahawa konsep ini meliputi setiap amalan yang tidak 
dilakukan oleh Nabi dan Salaf seperti mengangkat tangan untuk berdoa selepas solat, 
memperingati maulid Nabi, meraikan hari jadi, kenduri arwah, bertabaruk dengan kubur, 
meletakkan tangan di atas dada sebelah kiri ketika solat, solat zuhur selepas melaksanakan 
solat Jumaat, membaca talqin dan al-Quran di kubur dan lain-lain. 164 Termasuk bid‘ah ialah 
amalan-amalan yang berdalilkan hadith lemah sebagaimana penegasan al-Albanl (m. 1420 
H/1999 M): “Setiap amalan ataupun doa yang tidak berasal daripada hadith sahlh ( thabit) 


162 ‘ Abd al-‘Aziz bin ‘ Abd Allah bin Baz, Majmu ’ Fatawa wa Maqdldt Mutanawwi ‘ah (Riyad: Dar al-Qasim li al-Nashr, 
1420H), 8:370. 

163 Lihat penolakan al-Albanl terhadap konsep bid‘ah hasanah dan lima hukum bid‘ah dalam Ibn Sa‘ad, Fatawa al- 
Albanl, 168-171. 

164 Lihat ibid.,l'A!S, 4:285, 9:211, 13:385, Fahd, Fatawa Arkan al-Islam, 168, 174, 389, 404, 413, Ibn. Sa‘ad, Fatawa 
al-Albam, 126 dan 129. 



di sisi ulama hadith, maka beramal dengannya ialah bid‘ah.” 165 Apabila amalan tidak 
dilakukan oleh Nabi atau hadith berkenaan lemah, akan tetapi amalan tersebut pemah 
dilakukan oleh sahabat Nabi, maka mereka melarangnya (sama ada makruh atau khilaf 
awla ) meskipun tidak ditetapkan bid‘ah. 166 Selain berkaitan dengan perbuatan, bid‘ah turut 
ditetapkan ke atas perbuatan yang ditinggalkan ( tark ). Sesiapa yang meninggalkan sesuatu 
perbuatan dengan sengaja dan meyakininya bahagian daripada agama padahal bukan, maka 
menurut aliran Salafi dia telah melakukan bid‘ah. 167 

Tokoh-tokoh Salafi moden membenarkan orang awam mentaqlid madhhab atau 
ulama. 168 Namun bagi yang mampu mengkaji dalil, sikap taksub madhhab ( tamazhub ), 
iaitu terikat kepada satu madhhab dalam setiap masa dan tempat walaupun menyalahi dalil, 
adalah dilarang. Abu Ishaq al-Huwaynl menjelaskan: “Kami mengajak untuk menimbang 
madhhab dengan sunnah. Ketetapan hukum yang memiliki dalil, kita ikuti. Ketetapan yang 
tidak memiliki dalil, kita tinggalkan.” 169 Menurut Jonathan Brown, ucapan tokoh-tokoh 
Salafi moden yang seolah-olah menggalakkan merumuskan hukum secara langsung 


165 Ibn Sa’ad, Fatdwd al-Albdni, 152. 

166 Menjawab persoalan tentang hukum menggunakan biji tasbih untuk berzikir, Ibn Baz menjawab bahawa berzikir 
dengan jari-jari adalah lebih baik. Beliau tidak menghukum bid‘ah penggunaan biji tasbih kerana “sesetengah salaf 
melakukannya”. Lihat Ibn Baz, al-Fatawa , 321. 

167 Sa‘Id bin Nasir al-Ghamidl (1999), Haqiqat al-Bid ‘ah wa Ahkamuha (Riyad: Maktabah al-Rushd, 1999), 1:282-320. 

168 Pandangan ini disepakati oleh tokoh-tokoh Salafi seperti Ibn Baz, al-Albanl dan Ibn Uthaymin. Lihat ‘Amr ‘Abd al- 
Mun‘im Sallm, Fatawa al-Shaykh al- ‘Alldmah Muhammad Nasir al-Din al-Albdnifi al-Madinah wa al-Imardt (Tanta: 
Dar al-Diya’, 2006), 42-43. Menurut Atawneh, pandangan ini telah bergeser daripada pegangan Suli Hanbali versi Ibn 
Taymiah dan murid-muridnya. Lihat Muhammad al-Atawneh, “Wahhabi Legal Theory as ReHected in Modern OtTicial 
Saudi Fatwas: Ijtihad, Taqlid, Sources, and Methodology,” lslamic Law and Society 18 (2011), 330-339. 

169 Abii Ishaq al-Huwaynl, Ghawth al-Makdud bi Takhrij Muntaqd Ibn al-Jdritd (Beirut: Dar al-Kitab al-‘ArabI, 2007), 
1:280. 



daripada al-Quran dan Sunnah bukan ditujukan kepada kalangan awam, akan tetapi kepada 


kaum elit terpelajar sahaja. Ucapan-ucapan tersebut mesti diletakkan dalam konteks 
perdebatan yang berlaku antara mereka dan kalangan yang menempatkan madhhab lebih 
tinggi daripada hadith Nabi. 170 Sokongan perkara ini dapat ditemui dalam bantahan Ibn 
Baz (m. 1420 H/1999 M) ke atas pandangan al-Sabunl yang mewajibkan mentaqlid imam 
yang empat. Ibn Baz berkata: “Ucapan ini tidak diragukan adalah silap. Hal itu demikian 
kerana tidak wajib mentaqlid imam yang empat ataupun selain mereka walau betapa tinggi 
ilmunya. Kebenaran berada dalam mengikuti al-Quran dan Sunnah bukan mentaqlid 
manusia.” 171 


I.3.I.2. Tokoh-Tokoh Hadith Salafi 

Semangat pembaharuan dan penjemihan yang terkandung dalam pemikiran Salafi 
membuat aliran ini sangat mementingkan ilmu hadith. Mereka selalu memastikan 
kesahihan setiap hadith yang digunakan sebagai hujah, nasihat, bahan kuliah dan lain 
sebagainya. Mereka berusaha sedapat mungkin menjauhkan diri daripada penggunaan 
hadith lemah apalagi palsu. Perhatian tokoh-tokoh Salafi kepada hadith meliputi kedua- 
dua aspek ilmu hadith iaitu Riwayah dan Dirayah. Dalam aspek Riwayah , beberapa tokoh 


170 Jonathan Brown, Is Islam Easy To Understand Or Not?, 144. 

171 Ibn Baz, Majmu ’ al-Fatdwa , 3:52. 




Salafi memiliki buku-buku Thabt yang menghimpun riwayat-riwayat mereka seperti 


Muhammad Siddlq Hasan Khan al- QinnawjT (m. 1307 H/1890 M), Jamal al-Dln al-QasimI 
(m. 1332 H/1914 M), Bahjat Baytar (m. 1396 H/1976 M), Hammud al-Tuwayjirl (m. 1413 
H/1993 M), Isma‘11 al-Ansarl (m. 1417 H/1997 M), Hammad al-Ansarl (m. 1418 H/1997 
M) dan lain-lain. 172 Bagaimanapun, sesetengah tokoh Salafi yang lain kurang 
mementingkan aspek Riwayah seperti al-Albanl (m. 1420 H/1999 M), Ibn Baz (m. 1420 
H/1999 M), Ibn ‘Uthaymln (m.1421 H/2000 M) dan ‘Abd Allah al-Jibrln (m. 1430 H/2009 
M). 173 Sa‘ad Al Humayd bahkan dengan tegas mengatakan bahawa sanad pada hari ini 
sekadar “fonnaliti yang telah kehilangan hakikatnya” dan tidak berfaidah. 174 

Dalam bidang dirayah, dunia Islam pada hari ini menyaksikan ramai tokoh hadith 
semasa yang berasal daripada aliran Salafi. Seorang daripada mereka ialah Abu al-Ashbal 
Ahmad bin Muhammad Shakir. Beliau dilahirkan pada tahun 1309 H/1891 M di Kaherah, 
namun menghabiskan semua peringkat pendidikan awal beliau di Sudan kerana mengikut 
ayah beliau yang bertugas sebagai qadi (hakim syariah) di negeri tersebut. Ahmad Shakir 
lalu melanjutkan pengajian di Universiti al-Azhar dan memperoleh shahadah al- 
‘alimiyyah pada tahun 1337 H/1919M. Selepas itu beliau menjawat sebagai qadi selama 


172 Yusuf ‘Abd al-Rahman al-Mar‘ashli, Mujam al-Ma‘ajim wa al-Mashakhat wa al-Faharis wa al-Baramij wa al- 
Athbdt (Riyad: Maktabah al-Rushd, 2002), 2:293, 351, 563, 3:77, 100, 120. 

173 Lihat ‘Abd Allah Muhammad al-Shamranl, Thabt Mu ’allafdt al-Muhaddith al-Kablr Muhammad Nasir al-DIn al- 
Albdnlal-Arna ’utl (Riyad: Dar Ibn al-JawzI, 1422 H), 17. 

174 Sa‘d ‘Abd Allah A1 Hurnayd, Fatawa Hadlthiyyah (Riyad: Dar ‘Ulum al-Sunnah, 1999), 1:187. Pandangan yang 
meremehkan sanad ini tidak dipersetujui oleh ramai tokoh daripada kalangan Salafi sendiri. Lihat ulasan tentang perkara 
ini dalam Dhiyab bin Sa‘ad A1 Hamdan al-Ghamidl, aI-Wijazah fi al-Athbdt wa al-Ijazah (Beirut: Dar Qurtubah, 1428 
H), 53-56. 



dua puluh tahun. Dalam ilmu hadith, Ahmad Shakir mendapat ijazah daripada tokoh-tokoh 
ulama Salafi pada zaman itu seperti Jamal al-DTn al-QasimI (m. 1332 H/1914 M) dan Tahir 
al-Jaza’irT (m. 1338 H/1920 M) di Damsyik, RashTd Rida (m. 1354 H/1935 M) di Mesir, 
juga Musnid Hijaz ‘Abd al-Sattar al-SiddIqT al-DihlawT (m. 1355 H/1936 M). 175 Kitab- 
kitab klasik yang beliau terbitkan mengandungi nilai ilmiah yang tinggi kerana tahqlq dan 
takhrTj yang teliti. Ahmad Shakir meninggal dunia pada tahun 1377 H/1957 M. 176 

Seorang tokoh Salafi yang sangat aktif dalam kajian hadith ialah Abu ‘Abd Allah 
‘Abd al-Rahman bin Yahya al-Mu‘allimI. Beliau dilahirkan pada tahun 1313 H/1895 M di 
Yaman. Selepas mempelajari ilmu-ilmu keislaman secara tradisional di negerinya, al- 
Mu‘alliml berpindah ke India dan bekerja sebagai editor di Dairah al-Ma‘arif al- 
‘Uthmaniyyah. Pengalaman 30 tahun meneliti manuskrip klasik mengembangkan 
kepakaran beliau dalam ilmu hadith, ‘ ilal (ilmu berkenaan tentang cacat tersembunyi dalam 
hadith) dan rijal (ilmu tentang status perawi hadith). Apabila Zahid al-Kawtharl (m. 1371 
H/1952 M) mencela ulama hadith terdahulu dalam bukunya Ta 'nib al-Khatib , al-Mu‘allimI 
menulis sebuah bantahan setebal dua jilid yang bertajuk al-Tankil bima fi Ta ’nib al- 
Kawthari min al-Abatil. Beliau juga menulis al-Anwar al-Kashifah bima fi Kitab Adwa’ 
‘ala al-Sunnah min al-Zalal wa al-Tadlil wa aI-Mujazafah untuk membantah Mahmud 
Abu Rayyah yang meragukan kehujahan hadith. Kedua-dua buku tesebut mengandungi 


175 Mamduh, al-Ittijahdt al-Hadtthiyyah, 70. 

176 Sebuah buku khas berkenaan bioghrafi beliau ditulis oleh Rajab ‘Abd al-Maqsud bertajuk al-Subh al-Safirfi Hayah 
al- ‘Alldmah Ahmad Shakir (Kuwait: Maktabah Ibn Kathlr, 1994). 



kaedah-kaedah penting berkenaan pelbagai aspek dalam ilmu hadith. 177 Beliau lalu 


berhijrah ke Mekah lalu meninggal dunia di negeri ini pada tahun 1386 H/1967 M. 178 

Tidak dapat dinafikan, tokoh hadith yang paling berpengaruh dalam aliran Salafi 
ialah Abu ‘Abd al-Rahman Muhammad Nasir al-DTn bin Nuh NajatT al-Albanl. Beliau 
dilahirkan di Albanla pada tahun 1332 H/1914 M. Ayah beliau seorang ulama Sufi 
bermadhhab Hanafi yang berhijrah ke Damsyik apabila kondisi politik Albania 
mengancam keselamatan para ulama. Kecenderungan Salafi al-Albanl bermula selepas 
berjumpa dengan tokoh Salafi Damsyik Bahjat al-Baytar (m. 1396 H/1976 M) dan 
membaca tulisan-tulisan Rashld Rida (m. 1354 H/1935 M). Beliau lalu tertarik untuk 
mendalami ilmu hadith tanpa bimbingan di Maktabah al-Zahiriyyah. Beliau biasa 
menghabiskan masa berjam-jam setiap hari untuk membuat kajian dan penelitian. Hasil 
kajian beliau diterbitkan dalam pelbagai tajuk yang menarik sekaligus kontroversi. 
Sekurang-kurangnya 65 buku dihasilkan untuk mengkritik buku-buku karang beliau, 23 
daripadanya ditulis oleh tokoh-tokoh Salafi sendiri. 179 Pada tahun 1381 hingga 1383 
H/1961 M hingga 1963 M, al-Albanl bertugas sebagai pensyarah jemputan di Universiti 


177 Beberapa pengkaji semasa menghimpun warisan intelektual al-Muallimi dalam ilmu hadith seperti Abu Anas Ibrahim 
bin Sa‘Id al-Subayhl, al-Nukat al-Jiyad al-Muktakhabah min Kaldm Shaykh al-Nuqqdd: Dhahabi al- ‘Asr al- ‘Alldmah 
Abd al-Rahman bin Yahya al-Mu‘allimT (Riyad: Dar al-Taybah, 2010) dan Abu Usamah Islam bin Mahmud al-Najjar, 
Bulugh al-Amam min Kaldm al-Mu ‘allimial-Yamdm: Fawa ’id wa Qawa ‘idfi al-Jarh wa al-Ta ‘dil wa ‘Ulum al-Hadlth 
(Riyad, Adwa’ al-Salaf, 1418 H). 

178 Lihat riwayat hidup beliau dalam Mamduh, al-Ittijdhdt al-Hadlthiyyah, 141-146, al-Mar‘ashlI, Nathr al-Jawahir, 
1:694-695. 

179 Lihat al-Shamranl, Thabt Mu ’allajat , 161-178, Aswad, Al-Ittijdhdt, 400-401. 



Islam Madinah. Beliau lalu berpindah ke Amman dan meninggal dunia di ibu kota Jordan 


tersebut pada tahun 1420 H/1999 M. 180 

Selain ketiga-tiga tokoh di atas, aliran Salafi memiliki ramai tokoh yang menjadi 
rujukan dalam hadith seperti Ibn Baz (m.1420 H/1999 M), Bakr Abu Zayd (m. 1393 
H/2008 M), Muqbil Hadi al-Wadi‘I (m. 1422 H/2001 M), RabT’ bin Hadi al-Madkhall, 
Mashhur Hasan Salman, ‘Ali bin al- Hasan al-Halabl, Salim bin ‘Id al-Hilall, Abu al-Hasan 
Mustafa al-Sulaymanl, Abii Ishaq al-Huwaynl dan lain-lain. Buku-buku mereka sangat 
popular dan sebahagiannya telah diterjemahkan dalam pelbagai bahasa. Hingga hari ini, 
kesan pemikiran mereka terus terasa dalam setiap wacana kritik hadith di seluruh dunia 
termasuk rantau Asia Tenggara. 


1.3.2. Aliran Sufi 

Sufi sebuah istilah Arab yang berbentuk kata sifat (adjektif). Para ulama berbeza 
pandangan berkenaan akar perkataan ini sama ada daripada kalimat suf (kain wol), sa/a 
(jemih), sijah dan lain-lain. Muhammad Mayyarah al-Malikl (m. 1072 H/1266 M), seorang 
tokoh Sufi berasal dari Maghrib, merumuskan: “Berkenaan akar kalimat tasawuf, terdapat 
beberapa pandangan. Kesimpulan bagi semua pandangan itu ialah (tasawuf adalah) 


180 Lihat bioghrati beliau dalam Muhammad al-Majdhub, Ulamd’ wa Mufakirun ‘Araftuhum (Kaherah: Dar al-Shawaf, 
1992), 1:287-325. 



mengamalkan sifat-sifat terpuji dan meninggalkan sifat-sifat tercela.” 181 Huraian panjang 
Ibn Khaldun (m.808 H/1406 M) berkenaan sejarah perkembangan ilmu tasawuf 
memperlihatkan tokoh-tokoh ilmu ini bukan hanya berbincang tentang pembersihan hati 
dan pembentukan akhlak. Wacana tasawuf di kalangan Muta’akhirTn turut mengulas 
konsep-konsep teologi dan falsafah yang sangat rumit. 182 

Pada abad 5 H/ll M, pemikiran Sufi bercampur kental dengan teologi Ash‘arT dan 
fiqh madhhab. Mengikut Jalal Musa, “di tangan Abu al-Qasim al-QushayrT (w. 465 H/1072 
M), tasawuf hampir menjadi Ash‘arl (kcida an yakiina Ash‘arTyyan)”. m Al-Qushayrl 
adalah seorang tokoh Sufi sekaligus pengikut fanatik aliran Ash‘arl dan madhhab Shafi‘T. 
Beliau melanjutkan projek ilmu yang bertujuan memadukan teologi Ash‘arT dengan 
tasawuf yang telah dimulakan oleh Abu ‘AlT al-Daqqaq (m .405 H/1014 M). 184 Pertalian 
ketiga-tiga elemen semakin erat dalam pemikiran Abu Hamid al-GhazalT (m.505 M/llll 
M) dan menjadi unsur yang tidak terpisah dalam dunia kesarjanaan Islam. Jalal Musa 
menegaskan bahawa pengaruh pemikiran al-GhazalT dalam fiqh, tasawuf dan kalam terus 


181 ‘Abd Allah bin SiddTq al-Ghuman, al-l‘!dm bi Anna al-Tasawwuf min Shari‘ah al-Isldm (Maghrib: Markaz al-Imam 
al-Junayd, 2014), 31. Secara bahasa, kalimat ini lebih tepat apabila dikatakan berakar daripada kalimat suf. Pandangan 
ini selari dengan fakta sejarah yang menetapkan kaitan rapat antara tokoh-tokoh Sufi dengan pemakaian wol. Ibn Khaldun 
menjelaskan: “Mereka (ahli Sufi) secara klias memakainya kerana hendak menyalahi orang ramai yang suka memakai 
baju-baju yang mahal.” Ibn Khaldun, Muqaddimah Ibn Khaldun (Beirut: Dar al-Fikr, 2003), 462. 

182 Lihat Ibid., 462-472. 

183 Jalal Muhammad Musa, Nash’ah al-Ash‘ariyyah wa Tatawwuruha (Beirut: Dar al-Kitab al-Lubnanl, 1982), 366. 
Pertalian antara teologi Ash‘arl dan tasawwuf sebenarnya telah wujud jauh sebelum itu. Abu al-Hasan al-Ash‘arI, 
pengasas aliran ini, seorang tokoh kalam yang bermazhab Shafi‘I dan penganut tasawuf. Lihat ‘ Abd al-Wahhab bin ‘ Ali 
al-Subkl, Tabaqatal-Shdfi‘iyyah al-Kubrd. Beirut: Dar al-Kutub al-‘Ilmiyyah 1999), 2:254-255. 

184 Abu ‘ Ali al-Daqqaqpakar akidah penyokong mazhab Ash‘arl sekaligus tokoh tasawuf terkemuka. Lihat riwayat hidup 
beliau dalam Abu al-Qasim ‘ Ali bin al-Hasan bin Hibah Allah Ibn ‘ Asakir, TabyTn Kadlnb al-MuftariJima Nusiba ild al- 
Imdim Ablal-Hasan al-Ash ‘arl (Damsyik: Matba‘ah al-Tawf!q, 1347H), 175 . 



berlanjutan hingga abad 9 H/15 M. Beliau “mengasas semula madhhab ahli Sunnah wal 


Jamaah di atas prinsip-prinsip diskusi dan kritik yang berakhir dengan keyakinan menerusi 
intuisi dan penyingkapan (dhawcj wa kashj), bukan dengan panca indera dan akal. 
Kalangan Ash‘arl sebenamya ialah representasi madhhab ini di dunia Islam.” 185 

Selepas akidah Ash‘arl menjadi ikutan rasmi majoriti umat Islam pada abad 6 dan 7 
H/12 dan 13 M, gabungan tiga elemen ini menjadi tradisi intelektual yang diwarisi dari 
generasi ke generasi. 186 Pada abad-abad pertengahan ini, keilmuan seorang ulama tidak 
diperakui melainkan apabila ia seorang sufi. 187 Kesan gabungan tiga elemen ini dapat 
dilihat jelas misalnya dalam diri tokoh yang paling berpengaruh pada abad 10 H/16 M iaitu 
Ibn Hajar al-Haytaml (m. 974 H/1566 M). Selain seorang faqih bermadhhab Shafi‘I dan 
berakidah Ash‘arl, beliau pembela tegar tokoh-tokoh dan amalan Sufi. Menurut ‘Abd al- 
‘Aziz al-Shayi‘, pengamatan sekilas ke atas senarai guru-guru dan sanad-sanad beliau 
mengukuhkan perkara ini. Beliau meriwayatkan dan mengajarkan kitab-kitab Ash‘arl dan 
tasawuf kepada murid-muridnya. Beliau memiliki sanad khirc/ah dalam tasawuf. Selain itu, 
beliau sangat mengagungkan tokoh-tokoh tasawuf seperti Ibn ‘Arabl dan al-Tilmisanl, 


185 Musa, Nash ’at al-Ash ‘artyyah, 457. 

186 Pada abad 6 dan 7 H/12 dan 13 M, akidah Ash‘arT adalah ikutan rasmi kerajaan Bani Saljuq di dunia Islam bahagian 
timur, kerajaan Bani Ayyub di dunia Islam bahagian tengah, dan kerajaan Muwahidun di dunia Islam bahagian barat. 
Lihat penjelasan Taqiy al-DIn Abu al-‘Abbas Ahmad bin ‘Ali al-MaqnzI, al-Mawa‘iz wa al-I‘tibar bi Dhikr al-Khitat 
wa al-Athar (Kaherah: Maktabah al-Thaqafah al-DIniyyah, 1987), 2:358-359, Muhammad ‘Imarah, Tayyarat al-Fikr al- 
Islami 197. Taj al-Din al-Subki turut mengatakan bahawa akidah Ash‘arl telah menjadi kesepakatan ahli fiqh daripada 
kalangan mazhab Shafii, Malikl, Hanafi dan pegangan tokoh-tokoh besar mazhab Hanball di masa beliau. Lihat senarai 
nama mereka dalam al-Subkl, Tabaqdt al-Shdji ‘iyyah, 2:263-269. 

187 ‘Abd al-Awwal bin Hammad al-Ansarl, al-Majmu' fi Tarjamah al-‘Allamah al-Muhaddith al-Shaykh Hammad bin 
Muhammad al-Ansan (Madinah: t.p., 2002), 2:697. 



sekaligus memusuhi pihak-pihak yang mengkritik tasawuf seperti Ibn Taymiyyah dan Ibn 
al-Qayim. 188 Tokoh ini juga menegaskan bahawa gelaran Ahli Sunnah wal Jamaah adalah 
merujuk kepada akidah Ash‘arl dan Maturldl, 189 tentu sahaja dengan doktrin-doktrin 
teologi yang telah bersebati dengan tasawuf. 


Pada masa moden, ideologi Sufi dalam pengertian yang disebutkan berkait rapat 
dengan institusi pendidikan Islam yang paling berpengaruh di dunia Islam moden iaitu 
Universiti al-Azhar. Menurut Jonathan Brown, meskipun al-Azhar tidak bersifat monolitik, 
akan tetapi institusi ini sangat erat dengan ideologi Sufi (, sufism ). 190 Perkara tersebut dapat 
dilihat daripada tokoh-tokoh pemimpin institusi ini dan kurikulum yang diajarkan kepada 
pelajar. Tokoh-tokoh al-Azhar mengembangkan sebuah ideologi tersendiri yang dikenal 
dengan istilah “Mcmhaj Azhan”. Berbincang tentang konsep ideologi ini, mantan Mufti 
Mesir sekaligus tokoh terkemuka al-Azhar ‘Ali Juma‘ah menulis: 

Manhaj Azhari mengajarkan madhhab al-Ash‘arI, iaitu akidah ikutan 
majoriti umat Islam dalam wacana akidah. Juga mengajarkan empat 
madhhab Sunni (Hanali, Malikl, Shatr‘1 dan Hanball) tanpa mengingkari 
keharusan ijtihad individu ataupun kolektif, tanpa mengingkari keharusan 
mengambil madhhab lapan yang diamalkan lainnya (Ibadl, Zahirl, Imaml 
dan Zaydl), bahkan mengambil keluasan fiqh Islami selain Madhhab 
Lapan ini yang dinukil dalam kitab-kitab fiqh yang bilangannya melebihi 
80 madhhab, atau mengambil langsung daripada al-Quran dan Sunnah 
dengan disesuaikan keperluan dan maslahat Mesir, atau selari dengan asas 


188 Lihat Muhammad ‘Abd al-‘Aziz Shayi \Ara’Ibn Hajar al-Haytamial-I‘tiqadiyyah: ‘Ardwa TaqwTm jiDaw’ ‘AqTdah 
a/-5'a/fl/(Riyad: Dar al-Minhaj, 1427 H), 55-56. 

189 Beliau menetapkan perkara ini dalam beberapa bukunya. Lihat misalnya Shihab al-DTn Ahmad bin Muhammad bin 
‘Ali bin Hajar al-Haytaml, Tuhfat al-Muhtdj fi Sharh al-Minhdj (Mesir: Maktabah al-Thaqafah al-DTniyyah, t.t.) 4:518, 
Ibn Hajar al-Haytaml, al-Fatawa al-HadTthiyyah (Damsyik: Dar al-Taqwa, 2004), 513. 

190 Jonathan Brown, Salafis and Sujis in Egypt, 12. 



kehidupan dunia di sekitar kita. Manhaj Azhari Yang Sederhana bertujuan 
mewujudkan matlamat-matlamat luhur iaitu menjaga jiwa, akal, agama, 
kemuliaan dan kepemilikan insan. Semua ini membentuk sistem universal 
dan hak-hak asasi manusia, pada masa yang sama mencerminkan objektif 
Syariat yang tertinggi dan simbol tamadun Islam dan kemanusiaan. 
(Manhaj al-Azhari) turut mengajarkan, dalam aspek akhlak, pelbagai 
madhhab tasawuf yangmendidik manusia untuk mengosongkan hatinya 
daripada sifat-sifat buruk seperti angkuh dan degil, lalu mengisinya 
dengan sifat-sifat baik seperti merujuk sumber yang sahih, mengajak 
kepada ilmu yang bermanfaat, kepimpinan yang baik, taat kepada Allah, 
rasul-Nya dan pemerintah. 191 


Selari dengan ideologi ini, pandangan umum tokoh-tokoh al-Azhar terhadap aliran Salafi 
adalah tidak bersifat simpatik. Pengamatan Richard Ghuvain ke atas dakwah tokoh-tokoh 
al-Azhar di United Kingdom pada tahun 2009 menunjukkan pandangan negatif terhadap 
aliran Salafi. Mereka melihat aliran ini sebagai “kekuatan yang berbahaya dan nyata 
mengancam ketenteraman dunia Islam”. 192 

Dalam konteks akademik semasa, terutama dalam kajian-kajian etnografi umat Islam 
yang dilakukan pengkaji Barat, aliran Sufi dilihat sebagai penjaga tradisi dan warisan 
intelektual abad pertengahan yang menghadapi kritikan hebat daripada aliran Salafi. Kaitan 
rapat antara aliran ini dan tradisi menyebabkan sesetengah pengkaji menamakan mereka 
sebagai Traditional Muslims, Neo-tradisionalism, Traditional Madhhabi dan Late Sunni 
Tradition. Para pengkaji sepakat bahawa bahawa aliran ini mewakili pandangan majoriti 
umat Islam di dunia Sunni terutama di Afrika Barat dan Asia Tenggara. Satu kajian yang 

191 Juma‘ah, al-Mutashaddidun, 13. 

192 Gauvains, “Salahsm In Modem Egypt”, 824. 




dijalankan oleh Centre for the Study of Religion and Conjiict di Universiti Arizona pada 
tahun 2013 mendapati bahawa 77.5% muslim di Indonesia memandang baik amalan 
berkunjung ke makam sebagaimana yang digalakkan oleh Sufi, dan hanya 2.1% sahaja 
yang memandang negatif amalan ini. Kajian yang sama di Nigeria mendapati 78.3% 
muslim memandang baik amalan tersebut dan hanya 15.4% sahaja yang melarangnya. 193 
Berkenaan dengan Mesir, sebuah Negara Islam Timur Tengah yang paling berpengaruh 
secara politik dan budaya, Jonathan Brown menegaskan bahawa ideologi Sufi ( Sufism ) 
mesti difahami sebagai keadaan asal (default setting ) corak beragama umat Islam di negeri 


Sepertimana aliran Salafi, aliran Sufi turut mencakupi pelbagai kumpulan-kumpulan 
yang sangat bervariasi. Dalam mempertahankan tradisi, sesetengah kumpulan 
menampilkan sikap yang melampau sehingga dikritik oleh tokoh-tokoh utama aliran ini 
sendiri. 'Abd Allah al-Ghumarl misalnya mengkritik pandangan Ahmad al-SawI al-Malikl 
(m. 1241 H/1825 M) yang menyatakan bahawa “keluar daripada empat madhhab adalah 
sesat dan menyesatkan, bahkan boleh membawa kepada kekufuran.” Beliau turut 
mengecam pemikiran ekstrem tarekat Tljaniyyah yang disebutnya sebagai “Wahhabl 
tarekat Sufi”. 195 Termasuk kumpulan ekstrem daripada kalangan Sufi ialah kumpulan 


193 Woodward et. al, “Salafi violence”, 63. 

194 Brown, Salajts and Sufis, 11. 

195 Lihat ‘Abd Allah al-Ghumarl, Khawatir Dmiyyah (Kaherah: Maktabah al-Qahirah, 2004), 2:26. Pendedahan tentang 
keburukan tarekat Tljaniyyah turut dilakukan oleh tokoh Sufi yang berpindah kepada Salafi Muhammad al-ZamzamI, al- 
Zdwiyah wa Md Fihd min al-Bida ‘ wa al-A ‘mal al-Munkarah (T.tp.: t.p., t.t.), 19. 



Ahbash dan pengikut Tarekat al-‘Azamiyah yang bermudah mengkatirkan setiap orang 


yang menyalahi pandangan mereka. 196 


I.3.2.I. Prinsip dan Pemikiran Aliran Sufi 

Tokoh-tokoh aliran Sufi moden mendakwa kefahaman mereka mewakili majoriti umat 
Islam di seluruh dunia. 197 Pandangan-pandangan mereka dalam akidah adalah kelanjutan 
teologi Ash‘arT yang melihat akal dan wahyu saling menyokong dalam menjelaskan 
hakikat. Apabila teks wahyu menyalahi prinsip-prinsip akal, maka sama ada teks tersebut 
tidak autentik atau kandungannya tidak boleh difahami secara literal. Kaedah takwil yang 
meraikan kaedah-kaedah bahasa Arab diamalkan dalam berinteraksi dengan teks-teks 
wahyu yang secara zahirnya menyerupakan Allah dengan makhluk. Dalam bantahannya 
kepada kalangan Salafi yang mengharamkan takwil, tokoh Ash‘arl semasa dari Syria 
Muhammad SaTd Ramadan al-ButT (m. 1434 H/2013 M) menegaskan: “Tidak benar 
bahawa tidak ditemui ulama salaf yang mentafsirkan ayat-ayat sijat atau sebahagiannya 
dengan ta ’wTl tafsilT. Dan tidak benar -andai sekalipun tidak diketemukan ulama salaf yang 


196 Untuk penjelasan tentang sikap negatit Tarekat al-‘Azmiyyah, sila rujuk Muhammad ‘Imarah, Fitnah al-Tak/Tr bayna 
al-ShVah wa al-Wahhdbiyyah wa al-Sujiyyah (Kaherah: Dar al-Salam, 2009), 89-93. Tentang Alibash, sila rujuk Yusuf 
al-QaradawI, al-Fatawa al-Mu ‘asirah (Kuwait: Dar al-Qalam, 2003), 3: 685-710 dan Mani ‘ bin Hammad al-Juhanl, et. 
al , al-Mawsu‘ah al-Muyassarah fi al-Adyan wa al-Madhdhib wa al-Ahzdb al-Mu‘asarah (Riyad: Dar al-Nadwah al- 
‘Alamiyyah, 1420H), 1:427-432. 

197 Lihat misalnya Mahrnud SaTd Mamduh, Kashf al-Sutur ‘ammci Ushkila min Ahkdm al-Qubur (Abu Dhabi: Maktabah 
al-Faq!h, t.t.), 7, Hasan bin ‘Ali al-Saqqaf, aI-Salafiyyah al-Wahhabiyyah : Ajkdruha al-Asasiyyah wa Judhuruhd al- 
Tarikhiyyah (Beirut: Dar al-Imam al-Rawwas, t.t.), 14, Hamad al-Sinan dan Fawzl al-‘Anjari, Alil al-Sunnah al- 
Asha‘irah: Shahadah ‘Ulamd’ al-Ummah wa Adillatuhum (Kuwait: Daral-Diya’, 1427 H), 248. 



menggunakan pendekatan ini- bahawa mentakwil sifat-sifat ini selari dengan kaedah- 
kaedah bahasa Arab dan memperhatikan qarmah yang diamalkan dalam kitab Allah adalah 
suatu ta ‘til (pengosongan makna lafaz).” 198 

Aliran Sufi menetapkan bahawa hadith ahad secara asalnya bukan asas akidah. 
Muhammad Sa‘Id al-Butl menjelaskan: “Maknanya, seorang manusia tidak dipaksa untuk 
meyakini sesuatu berita melainkan apabila terbina di atas bukti-bukti yang mutawatir. Jika 
dalil tersebut dibina di atas khabar ahad, maka perkara tersebut terpulang kepada 
keyakinan peribadi sahaja.” 199 Meskipun begitu, sikap ini bukan bermakna hadith ahad 
tidak diamalkan sama sekali dalam akidah. Menurut Nur al-Dln ‘Itr, hadith ahad boleh 
menjadi dalil akidah jika disokong oleh faktor-faktor penguat seperti hadith berkenaan 
diterima sebagai hujah secara ijmak, diriwayatkan oleh rangkaian sanad yang terdiri 
daripada imam-imam yang hafiz dan tidak gharlb, atau diriwayatkan menerusi silsilah yang 
diiktiraf sebagai sanad paling sahi (asah al-asanid). 200 

Tokoh-tokoh aliran Sufi bersetuju dengan Salafi bahawa hadith lemah bukan hujah 
dalam wacana akidah dan hukum. Bagaimanapun, aliran ini menerima hadith lemah dalam 
wacana tafsir, adab, targhlb wa tarhlb dan jadci 11 al-a 'mal apabila sanadnya tidak terlalu 
lemah, kandungannya termasuk dalam prinsip umum syariat (asl ‘am), dan motif amal 

198 Al-Butl, al-Salajiyyah, 134. Lihat juga bahasan ini dalam al-Butl, Kubra al-Yaqmiyyat al-Kawniyyah: Wujud al- 
Khdliq wa Wazlfah al-Makhluq (Damsyik: Daral-Fikr, 2008), 136-142. 

199 Lihat penegasan perkara ini dalam al-Butl, Kubrd al-Yaqtniyydt, 36; Yusuf al-QaradawI, Al-Sunnah Masdaran li al- 
Ma ’rifah wa al-Hadarah (Kaherah: Dar al-Shuruq, 2008), 94-97. 

200 Lihat ‘Itr, Manhaj al-Naqd, 246-247. 



hanya untuk berjaga-jaga ( ihtiyat ) sahaja. 201 Mengamalkan hadith lemah yang memenuhi 
syarat-syarat ini bukan bid‘ah apalagi mencipta ibadah. 202 ‘Abd Allah al-Ghumarl (m. 1413 
H/1993 M) mengatakan bahawa konsep ini disepakati oleh semua ahli hadith terdahulu. 
Tiada yang menolak konsep beramal dengan hadith lemah selain Abu Bakr bin al-‘ArabT 
lalu diikuti oleh SiddTq Khan al-QinawjT, al-Albanl lalu datang mengulang-ulang ucapan 
mereka. Al-GhumarT menegaskan: “Para ahli hadith yang bersepakat membenarkan 
beramal dengan hadith lemah dalam Jadci ’il meneladani Rasulullah. Baginda beringan- 
ringan dalam perkara fada’il yang tidak dilakukan dalam fardu.” Beliau lalu mengajukan 
contoh solat duduk yang dibenarkan dalam sunat namun dilarang dalam fardu, niat puasa 
di siang hari yang dibenarkan dalam puasa sunat namun dilarang dalam puasa wajib. 203 

Sikap terbuka kepada hadith lemah menjadi salah satu faktor keluasan konsep bid‘ah 
di sisi aliran Sufi. Berbeza dengan pandangan monolitik Salafi, mereka membahagi bid‘ah 
menjadi hasanah (baik) dan sayyi ’ah (buruk). Kedua-duanya berkaitan dengan lima hukum 
taklTfi: wajib, sunat, haram, makruh dan mubah. 204 Menurut ‘Abd Allah al-Ghumarl, hadith 
yang menetapkan sesat semua bid‘ah bersifat umum Cdm) dan ditakhsls oleh sekurang- 
kurangnya sebelas hadith. 205 Beliau turut menegaskan bahawa konsep ini disepakati oleh 


201 Lihat ibid., 291-296. Untuk diskusi lengkap berkenaan penerimaan hadith lemah di kalangan ulama hadith semasa 
dari pelbagai aliran, rujuk Jonathan Brown, “ Even if it ’s not True it ’s True ”, 2-52. 

202 ‘Itr, ibid., 294. 

203 ‘Abd Allah al-Ghumarl, Sabil aTTawjiqfiTarjamah ‘Abd Alldh bin al-Siddiq (Kaherah: Maktabah al-Qahirah, 2012), 
83. Lihat juga Mahmud Sa‘Td Mamduh, al-Ta ‘rif bi Awhdm Man Qassam al-Sunan ild Sahih wa Da ’if (Dubai: Dar al- 
Buhuth li al-Dirasat al-Islamiyyah wa Ihya al-Turath, 2002), 1:75. 

204 Lihat ‘Abd Allah al-Ghumarl, Itqdn al-Sun ’ah fi Tahqiq Ma ’na a!-Bid’ah (Beirut: ‘Alam al-Kutub, 2006), 11-15. 

205 Lihat hadith-hadith itu dalam ibid., h. 17-28. 




semua ulama usul melainkan Abu Ishaq al-Shatibl (m.790 H/1388 M) yang menetapkan 
semua bid‘ah adalah tercela namun mengiktiraf konsep al-Maslahah al-Mursalah yang 
menghukum amalan-amalan baharu ( muhdathat ) antara sunat dan wajib. Al-Ghumarl 
selanjutnya merumuskan: “Perbezaan pendapat antara al-Shatibl dan ulama yang lain 
hanya bersifat luaran ( khilaf lafzT) tanpa membawa impak hukum. Kedua-dua pihak 
sepakat menerima perkara-perkara baru yang tidak pernah berlaku di zaman Nabi, namun 
berbeza dalam penamaan istilah sama ada bid‘ah hasanah ataukah al-Maslahah al- 
Mursalah .” 206 

Menurut aliran Sufi, amalan ibadah dan tradisi yang tidak pemah dilakukan oleh 
Nabi ataupun Salaf Salih tidak automatik terlarang. Amalan-amalan tersebut mesti dikaji 
dengan mengamati dalil-dalil yang lain. Dalam sebuah buku yang khas membincangkan 
perkara ini, ‘Abd Allah al-Ghumarl (m. 1413 H/1993 M) menjelaskan bahawa sekadar tark 
(meninggalkan sesuatu perbuatan) tanpa penetapan haram bukan hujah untuk menetapkan 
keharaman perbuatan tersebut. Perbuatan yang ditinggalkan Nabi mengandungi pelbagai 
kemungkinan seperti lupa, bimbang diwajibkan, menjaga perasan para sahabat dan lain- 
lain. Penjelasan tentang konsep ini diambil daripada Ibn Lub (m.782 H/1381M) dan Ibn 
Hazm (m.456 H/1063 M). Menurut beliau, ucapan ulama lain yang menyalahi konsep ini 


206 Lihat Ibid., 16. Lihat juga huraian definisi bid‘ah dan hakikat polemik yang berlaku antara aliran Sufi dan Salati 
berkaitan perkara ini dalam al-Butl, al-Salafiyyah, 145 dan seterusnya. 



adalah satu kesilapan akibat mencampurkan dua konsep usul yang berbeza iaitu tark dan 


al-sukutfi maqam al-bayan. 201 

Semua prinsip di atas menyebabkan aliran Sufi membenarkan banyak perkara yang 
dilarang oleh aliran Salafi. Mereka menggalakkan mempelajari ilmu kalam, mengamalkan 
tasawuf dan tarekat, memperingati maulid Nabi, berzikir dengan menggunakan biji tasbih 
dan lain-lain. 208 Aliran ini turut membenarkan taqlid kepada madhhab malah 
mewajibkannya ke atas setiap orang yang tidak memiliki kelayakan ijtihad. Menurut 
mereka, seruan berlepas daripada madhhab membuka jalan bagi melepaskan ikatan agama 
sepenuhnya. Muhammad Zahid al-Kawtharl (m. 1371 H/1952 M) berkata: “Anti madhhab 
ialah jambatan menuju kepada ateisma ( al-lamadhhabiyyah qantarah ila al- 
ladmiyyah ).” 209 Muhammad Sa‘Id Ramadan al-Butl (m. 1434 H/2013 turut mengatakan 
bahawa sikap tidak bermadhhab adalah bid‘ah terbesar yang mengancam syariat Islam. 210 


I.3.2.2. Tokoh-Tokoh Hadith Sufi 


207 ‘Abd Allah al-Ghuman, Husn al-Tafahhum wa al-Dark li Mas 'alcih al-Tark (Kaherah: Maktabah al-Qahirah, 2009), 

12-13. 

208 Lihat penghujahan bagi amalan-amalan tersebut dalam‘Abd Allah al-Ghumarl, Itqan al-Sun ’ah, 35 dan seterusnya. 
Berkenaan ilmu kalam, aliran Sufi berpendapat bahawa semua celaan Salaf terhadap ilmu ini dan tokoh-tokohnya 
ditujukan kepada Muktazilah. Itu kerana pada masa tersebut hanya ahli bid‘ah yang berbincang tentang falsafah dan ilmu 
kalam. Lihat al-Butl, al-Salafiyyah, 152. 

209 Al-Kawtharl, Maqdldt al-Kawthart, 106. Zafar al-Tahanawi mengkritik pandangan yang mengharamkan taqlid dalarn 
Qawa’idfi ‘Ulum al-Hadith (Halab: Maktab al-Matbu’at al-Islamiyyah,1984 ), 459-463. 

210 Sebagaimana tercermin dalam tajuk buku beliau al-Lamadhhabiyyah Akhtar Bid‘ah Tuhaddid al-Shan‘ah al- 
Isldmiyyah (Damsyik: Dar al-Farabi, 2004). 



Aliran Sufi moden mementingkan ilmu hadith dalam kedua-dua aspeknya iaitu Riwayah 
dan Dirayah. Dalam aspek Riwayah, mereka mengambil berat periwayatan hadith secara 
bersanad yang menghubungkan mereka dengan tokoh-tokoh hadith terdahulu hingga 
kepada Rasulullah. Pelbagai buku dalam bentuk thaht, fahras dan mujam milik tokoh- 
tokoh Sufi telah diterbitkan. Antara tokoh yang paling menonjol dalam bidang ini ialah 
Muhammad bin Ja‘far al-Kattanl (m.1345 H/1927 M), ‘Abd al-Hay al-Kattanl (m. 1382 
H/1962 M) dan Yasln al-FadanI (m.1410 H/1990 M). 211 Kajian Dirayah, terutama yang 
mengkaji kritik hadith, turut mendapat perhatian tokoh-tokoh Sufi dalam buku-buku yang 
mempertahankan tradisi daripada kritikan hebat tokoh-tokoh Salafi. Buku-buku tersebut 
selanjutnya menjadi rujukan penting bagi tokoh-tokoh pelapis yang datang terkemudian. 

Salah seorang tokoh aliran Sufi yang sangat produktif dalam hadith ialah Abu al-Fadl 
‘Abd Allah bin Muhammad bin Siddlq al-Ghumarl al-Hasanl al-ldrlsl. Beliau dilahirkan 
pada tahun 1328 H/1910 M di bandar Tanjah, utara Maghribi. Ayah beliau seorang tokoh 
Sufi yang pakar dalam ilmu-ilmu tradisional. Selain menimba ilmu daripada ayahnya, ‘Abd 
Allah turut berguru dengan para ulama seramai 30 orang menerusi kaedah talaqql dan 43 
orang menerusi ijazah. 2n Beliau mengatakan telah membaca lebih daripada 50 ribu hadith 
sehingga memiliki intuisi khas untuk menetapkan sumber dan darjat setiap hadith yang 
didengarnya. Buku-buku karangan beliau dalam hadith meliputi himpunan, takhrij dan 


211 Lihat Mamduh, al-Ittijahat al-Hadithiyyah, 271, 277 dan 286. 

212 Lihat ‘Abd Allah Al-Jubari, Al-Ijtihdd al-Fiqhi ‘ind al-Hdfiz ‘Ahd Allah hin al-Siddtq ai-Ghumdn al-Hasant (Beirut: 
DarIbnHazm, 2011), 37. 



kritik. Sebahagian daripada perbahasan beliau tidak pemah dibahas oleh para ulama 
sebelumnya. 211 Kepakaran beliau dalam ilmu ini diperakui oleh para ulama di masanya 
termasuk guru-guru dan pihak-pihak yang tidak sealiran dengannya. Salah seorang murid 
beliau sekaligus tokoh aliran Sufi yang paling berpengaruh di Mesir: ‘Ali Juma‘ah berkata: 
Beliau adalah kemuncak ilmu hadith di masa kini; mujtahid dalam fiqh, hadith, usul, 
mantiq dan lain-lain.” 214 Tokoh besar ini wafat pada tahun 1413 H/1993 M. 215 

Tokoh lain yang sangat penting dalam wacana hadith moden ialah Muhammad Zahid 
al-Kawtharl. Beliau seorang pakar hadith yang tegar membela madhhab Hanafi dan akidah 
Maturldl. Beliau dilahirkan di sebuah desa berdekatan dengan Istanbul Turki pada bulan 
Syawal 1296 H/1879 M. Kepakaran beliau dalam ilmu-ilmu tradisional Islam membawa 
dirinya ke jawatan timbalan Shaykh al-Islam bagi kerajaan Turki Usmani. Selepas rebutan 
kuasa kaum sekular di Turki, beliau melarikan diri ke Mesir dan menetap di negeri ini 
hingga akhir hayatnya. Al-Kawtharl menguasai ilmu kalam, fiqh, usul dan memiliki 
pengkhususan dalam ilmu rijal (para perawi hadith). Beliau juga memiliki pengetahuan 
luas tentang manuskrip-manuskrip klasik dan tempat-tempat keberadaannya. ‘Abd Allah 
al-Ghumarl berkata: “Kami sangat kagum dengan keilmuan, keluasan bacaan dan tawaduk 
beliau, akan tetapi kami tidak menyukai taksub melampau beliau kepada madhhab 


213 Sebuah buku yang menghimpun perbahasan-perbahasan tersebut ialah Fadwa Bankiran. al-Ijtihcidat wa al-Idqfat al- 
‘Ilmiyyah li al-Sayyid ‘Abd Allah bin Siddiq al-Ghumdn (Beirut: ‘Alam al-Kutub, 2009). 

214 Lihat al-Jubari, al-Ijtihad al-Fiqhi , 122. 

215 Lihat riwayat hidup dalam Mamduh, al-Ittijahat al-Hadithiyyah , 451-452, al-Mar‘ashlI, Nathr al-Jawahir, 1:1886- 
1890. Al-GhumarT menulis sebuah autobiografi bertajuk Sabll al-Tawfiq ji Tarjamah ‘Abd Alldh bin a!fiiddiq (Kaherah: 
Maktabah al-Qahirah, 2012). 



Hanad.” 216 Sikap taksub al-Kawthari mencetuskan kritikan daripada pihak lawan dan 
kawan. 217 Tokoh ini meninggal dunia di Kaherah pada tahun 1371 H/1952 M. 218 

Seorang lagi tokoh Sufi yang berpengaruh dalam konllik hadith Sufi-Salafi semasa 
adalah ‘ Abd Allah bin Muhammad al-Hararl al-Habshl. Tokoh pengasas aliran Ahbash ini 
dilahirkan di desa Harar Ethiopia pada tahun 1910 M. Selepas menghafal al-Quran pada 
usia 7 tahun, beliau menghafal kitab-kitab mutun dalam pelbagai ilmu seperti nahwu, fiqh 
dan lain-lain. Antara guru-guru beliau dalam ilmu hadith ialah Muhammad Sarraj al- 
JabartT, antara murid tokoh Sufi yang terlalu keras terhadap Ibn Taymiyyah iaitu Yusuf al- 
Nabhanl (m. 1350 H/1932 M). Dalam tasawuf, beliau berbaiat kepada tarekat Tljanl dan 
Rifa‘I. Al-Hararl pemah terlibat perdebatan bertulis dengan al-Albanl berkenaan status 
kesahihan hadith biji tasbih. Mengulas peristiwa ini, ‘Abd Allah al-Ghumarl berkata: ‘V//- 
‘Allamah Shaykh ‘Abd Allah al-Hararl membantah beliau (al-Albanl) dalam bukunya al- 
Ta ‘aqqub al-Hathlth ‘ala Man Ta ‘ana Fnna Sah min al-HadTth. Bantahan tersebut baik 
dan mantap. Beliau membatalkan pandangan (al-Albanl) sekaligus mendedahkan 


216 Al-GhumarT, Sabil al-Tawfiq , 57. 

217 Pelbagai buku ditulis untuk membantah pandangan-pandangan beliau. Antara tokoh-tokoh Salafi yang menulis 
bantahan ke atas beliau ialah ‘Abd al-Rahman al-Muallimi dalam bukunya al-Tantdl bimafi Ta inb al-KautharT min al- 
AbdtTl (Riyad: Maktabah al-Ma‘arif li al-Nashr wa al-TawzT’, 2001) dan Bakr Abti Zayd dalam bukunya Bara’ah Ahl al- 
Sunnah min aI-WaqT‘ahfi ‘Ulama’ al-Ummah. Beberapa kritikan turut ditulis oleh tokoh-tokoh Sufi seperti Ahmad al- 
Ghumarl dalam buku yang bertajuk Bayan TalbTs al-MuftarT Muhammad Zahid al-Kawthan (Riyad: Dar al-Sayma‘I, 
1996). 

218 Untuk biografi singkat al-Kawthari, lihat Muhammad Khayr Ramadan Yusuf, Mujam aTMu’allifin al-Mu‘asinn 
(Riyad: Maktabah al-Fahd al-Wataniyyah, 2004) 2:598-599. Sebuah buku khas berkenaan biografi beliau oleh seorang 
murid beliau bernama Ahmad Khayrl, al-Imdm al-Kawthan (Kaherah: Maktabah al-Azhariyyah li al-Turath, t.t.). 



kejahilannya dalam ilmu hadith.” 219 Al-Haran meninggal dunia di Beirut pada tahun 
1389H/1969M. 

Selain tokoh-tokoh di atas, aliran Sufi memiliki ramai tokoh hadith yang sangat aktif 
melakukan kajian dan kritik dalam ilmu hadith. Mereka antaranya ialah Abd al-Hay al- 
LaknawT (m. 1304 H/1886 M), Zafar Ahmad al-TahanawI (m. 1394 H/1974 M), Ahmad 
al-Ghumarl (m. 1380 H/1960 M), ‘Abd al-‘Az!z al-Ghumarl (m. 1417 H/1996 M), ‘Abd 
al-Fattah Abu Ghuddah (m. 1417 H/1997 M), Muhammad ‘Awwamah, Hasan al-Saqqaf, 
Mahmud Sa‘Td Mamduh dan ramai lagi. Buku-buku mereka telah diterbitkan dan dapat 
ditemui dengan mudah di pasaran. Hingga hari ini, nama-nama tersebut terus muncul 
mewakili aliran Sufi dalam setiap perbincangan kritik hadith. 


1.3.3. Aliran Ihya’ Manhaj Mutaqaddimin 

Secara bahasa, Ihyd ’ Manhaj al-Mutaqaddimm bermakna: menghidupkan semula 
metodologi ahli hadith klasik. Penulis menggunakan gelaran ini untuk merujuk kepada 
sebuah aliran baharu dalam kritik hadith semasa yang berbeza daripada aliran Salafi dan 
Sufi. Mereka mencadangkan pembaharuan dalam ilmu hadith dan berusaha menghidupkan 
semula metodologi ahli hadith fasa riwayah (sebelum abad kelima hijrah). Penulis 


219 Al-Ghumari, Itqan al-Sun ’ah, 46. 




mengakui bahawa penamaan ini tidak pemah dilakukan sebelumnya. Kebanyakan yang 


berbincang tentang aliran ini berasal daripada pihak yang menentang, justeru 
menggunakan gelaran-gelaran negatif untuk merujuk kepada mereka seperti al- 
Malyabanyyah (nisbah kepada Hamzah al-Malyabarl), Khawarij Ilmu Hadith, Penghancur 
Sunnah dan lain sebagainya. 220 Dalam sebuah penyelidikan akademik yang menjunjung 
tinggi nilai-nilai objektif, semua gelaran ini menurut penulis tidak sesuai untuk digunakan. 
Sebagai altematif, penulis bemsaha memberikan gelaran baharu yang lebih selari dengan 
agenda utama aliran ini. Salah seorang tokoh aliran ini Hatim al-‘AwnI menulis: 
“Sesungguhnya antara asas dakwah saya dalam kitab al-Manhaj al-Muqtarah li Fahm al- 
Mustalah ialah kembali kepada sumber yang jernih bagi Sunnah dan ilmu-ilmunya, dan 
mengajak untuk menghidupkan semula metodologi imam-imam Sunnah ( ihya manhaj 
a ’immah al-sunnah ) dalam usul dan furuk ilmu ini, serta membersihkannya daripada 
akumulasi taqlid dan ilmu-ilmu asing yang menyusup ke dalam Islam dan tamadunnya.” 221 
Imam-imam Sunnah yang beliau maksudkan ialah tokoh-tokoh hadith pada fasa riwayah 
yang diistilahkan dengan Mutaqaddimm. Menurut al-‘AwnI dan yang sealiran dengannya, 
kalangan ini adalah satu-satunya ahl al-istilah yang ucapan dan amalan mereka layak 


220 Lihat misalnya sebuah artikel yang dimuat naik oleh Abu Hafs al-Musnadl al-Atharl, “Liman La Ya ’rif Al- 
MalyabarTyyah Udkhul Lita’rif Man Hum ,” laman sesawang Sahab, dicapai 3 Februari 2017, 
http://www.sahab.net/forums/?showtopic=124894, Abu ‘Ubaydah Alimad al-Hammal, “ Al-Maqdlat al-‘Ilmiyyah al- 
Salajiyyah fi Kashf Shubah al-Malyabartyyah,” laman sesawang Ajurry, dicapai 2 Februari 2017, 
http://www.ajurry.com/vb/showthread.php?t= 12424. 

221 Al-Shanf Hatim al-‘AwnI, Ijmd' al-Muhaddithm ‘ald ‘Adam ishtirat al-‘Ilm bi al-Sama‘fi al-Hadlth al-Mu’an’an 
bayna al-Muta 'dsirm (Mekah: Dar ‘Alam al-Fawa’id, 1421H), 5. Istilah ini juga terdapat dalam ucapan Hamzah ‘Abd 
Allah al-Malyabarl, al-Muwazanah Bayna al-Mutaqaddimtn wa al-Muta 'akhirtn fi TashTh al-HadTth (Beirut: Dar Ibn 
Hazm, 2001), 32 dan al-Malyabarl, Su’alatHadTthiyyah (Mekah: Multaqa Alil al-Hadlth, 1426H), 25. 



dijadikan hujah dalam kritik hadith. 222 Oleh yang demikian, penulis berpandangan bahawa 
gelaran Ihya ’ Manhaj al-MutaqaddimIn adalah lebih tepat digunakan untuk aliran ini. 


Penulis tidak mendapati sebelum kajian ini sebuah kajian akademik yang mengkaji 
tokoh-tokoh dan pemikiran aliran ini secara spesirik dan komprehensiri Padahal kehadiran 
aliran ini dalam wacana kritik hadith semasa tidak dapat dinarikan. Pemikiran yang 
diperjuangkan tokoh-tokoh aliran ini melampaui kecenderungan peribadi kepada 
pembentukan suatu aliran tersendiri. Jika kita membandingkan idea-idea yang dicadangkan 
oleh al-Malyabari, ‘Abd Allah al-Sa‘ad, Hatim al-‘AwnT, Ibrahim al-Lahim dan lain-lain, 
kesamaan perspektif dan halatuju sangat jelas terlihat. Selain itu, pihak penentang selalu 
memperlakukan tokoh-tokoh aliran ini sebagai sebuah aliran tersendiri. Al-Albanl 
misalnya menyebut mereka sebagai “sekumpulan pemuda yang baru mengenal sedikit ilmu 
hadith dan teori-teori mustalah namun tidak pernah mempraktikkannya.” 223 Begitu juga 
Ahmad al-ZahranI yang menyebut al-Malyabarl sebagai pengetua aliran baharu dalam 
kritik hadith. 224 Semua perkara di atas, menurut penulis, memadai untuk menyatakan 
bahawa pemikiran yang kita diskusikan ini adalah sebuah aliran tersendiri dalam wacana 
kritik hadith semasa. 


222 Al-‘Awni menulis sebuah artikel bertajuk “Bayan al-Had alladhi Yantahi ‘Indah Ahl al-Istildh wa al-Naqd fi ‘Ulum 
al-Hadtth,” dalam Ida’dt Bahthiyyah, 259-340. 

223 ‘Ukashah ‘Abd al-Mannan, Fatawa al-Shaykh al-AlbdmwaMuqdranatuha biFatdwci al- ‘Ulama (Kaherah Maktabah 
al-Turath al-Islami, 1994), 160. 

224 Lihat al-ZahranI, Naqd Mujazafat, 11. 


Tokoh-tokoh aliran ini memperjuangkan penjernihan ilmu hadith dengan pelbagai 


cara. Mereka berusaha mengeluarkan kesan-kesan pemikiran ahli kalam dan fuqaha’ yang 
telah bercampur dengan metode kritik ahli hadith dengan cara menerbitkan kajian-kajian 
akademik yang menjelaskan hakikat metodologi ahli hadith MutaqaddimTn, penulisan 
semula buku-buku mustalah hadith dan penganjuran seminar-seminar ilmiah untuk 
meluruskan kekeliruan. Kumpulan ini membentuk sebuah gerakan ilmiah dan aliran 
intelektual yang cukup diperhitungkan di pelbagai universiti Islam di Timur Tengah pada 
hari ini. Pemikiran dan pendekatan mereka meninggalkan kesan yang mendalam dalam 
pelbagai kajian akademik dalam peringkat ijazah tinggi. 225 


I.3.3.I. Prinsip dan Pemikiran 

Fokus keperihatinan aliran Ihya’ Manhaj al-MutaqaddimTn bukan akidah ataupun fiqh, 
akan tetapi kondisi ilmu kritik hadith pada hari ini yang telah menyimpang daripada konsep 
dan aplikasi ahli hadith terdahulu. Penyimpangan tersebut mengakibatkan kesilapan dalam 
mentafsirkan istilah-istilah teknikal ilmu hadith yang berakhir dengan pertembungan kritik 
antara ahli hadith moden dengan pakar-pakar terdahulu. Hamzah al-Malyabarl berkata: 


225 Antara kajian akademik yang mengambil inspirasi daripada pemikiran aliran ini ialah Hasan Fawzl Hasan Al-SaTdi, 
al-Manhaj al-Naqdi ‘Inda al-Mutaqaddimm min al-Muhadilhln wa Athar Tabayun al-Manhaj (disertasi master, 
Universiti Ayn Shams, Kaherah, 2000), ‘Abd al-Qadir Mustata ‘Abd al-Razzaq Muhammadl, aI-Shaz wa al-Munkar wa 
Ziyadah al-Thiqah: Muwazanah Bayna al-MutaqaddimJn wa al-Muta’akhirJn (tesis kedoktoran, Universiti Saddam, 
Baghdad, 2002), Abu Bakr KafT. Manhaj al-Imdm al-BukhdrJ fi TashJh al-AhadJth wa Ta ‘Uliha. (Tesis kedoktoran, 
Universiti al-Amir ‘Abd al-Qadir li al-Ulum al-Islamiyyah, Algeria, 1998), dan lain-lain. 



“Apabila kita mengamati khidmat tokoh-tokoh semasa kepada Sunnah dan metodologi 
mereka untuk membelanya, kita akan mendapati kesan-kesan cacat metodologi yang sangat 
ketara. Mereka menilai sahih, hasan dan da l Tf sebuah hadith berpandukan pengamatan 
zahir sanad dan status perawi. Perkara ini merupakan fenomena penyimpangan metodologi 
(al-inhirdf al-manhaji ) yang paling jelas dalam usaha-usaha pemeliharaan dan pembelaan 
Sunnah.” 226 

Menurut aliran ini, penyimpangan metodologi dalam kritik hadith bermula apabila 
ilmu hadith beralih daripada fasa riwayah ( marhalah al-riwayah ) kepada fasa pasca- 
riwayah (marhalah ma ba ‘d al-riwayah ) yang berlaku kira-kira pada abad 4 atau 5 H/10 
atau 11 M. Peralihan ini sekaligus menandakan pemisahan dua generasi ahli hadith yang 
memiliki kepakaran, pendekatan dan tradisi ilmu yang berbeza. Ahli hadith pada fasa 
riwayah (dikenali dengan istilah: Mutaqaddimln) hidup pada masa-masa formatif ilmu 
hadith yang bersamaan dengan proses-proses pengumpulan, penapisan dan pembukuan 
hadith. Mereka diperakui memiliki pelbagai keistimewaan seperti hafalan yang kuat, 
perjumpaan langsung dengan perawi, melihat sendiri usul (kitab catatan) perawi, dan lain- 
lain. Ahli hadith pasca-riwayah (diistilahkan dengan: Muta’akhirTn) tidak lagi memiliki 
semua keistimewaan tersebut. Malah perbahasan ilmu hadith pada fasa kedua ini telah 
berubah menjadi teori-teori deduktif yang bercampur dengan pandangan ahli kalam. 


226 Hamzah bin ‘Abd Allah Al-Malyabari, Ziyadcih al-Tliiqah fi Kutub Mustalah al-Hadith: Dirasah Mawdu‘iyyah 
Naqdiyyah (Mekah: Multaqa Alil al-Hadlth, 1425H), 115. 




fuqaha ’ dan ahli Usul. Apabila para penulis kitab-kitab mustalah menghimpun teori-teori 


kritik hadith, konsep ahli hadith Mutaqaddimin terkubur kerana dominasi metode kritik 

fuqaha ’. 227 

Walaupun pada asalnya pemisah antara Mutaqaddimln dan muta’akhirln ialah 
sempadan masa, namun pemisah utama kedua-duanya ialah metodologi. Setiap orang yang 
mengamalkan metode kritik yang difahami dan diaplikasi oleh ahli hadith Mutaqaddimln 
maka ia termasuk dalam kalangan ini. Kaedah-kaedah tersebut ditandai dengan pendekatan 
yang mengambil berat aspek ‘illah dan qannah 228 serta berpandukan kajian teliti yang 
berasaskan hafalan, kefahaman dan kepakaran. Sebaliknya, setiap orang yang 
mengamalkan metode kritik muta’akhirln yang menetapkan status kesahihan berpandukan 
zahir sanad dan tidak mengambil berat aspek ‘illah dan qannah, maka ia termasuk dalam 
kalangan muta’akhirln. Oleh kerana asas perbezaan adalah metodologi, terkadang dua 
tokoh hadith yang hidup semasa ditempatkan dalam kumpulan yang berbeza sepertimana 
yang berlaku pada Ibn ‘Abd al-Hadl (m. 744 H/1343 M) dan Taqiy al-Dln al-Subkl (m. 


227 Sebuah kajian yang menjelaskan kronologi perubahan perspektif dan pengaruh ilmu-ilmu rasional (kalam dan usul 
fiqh) dalam ilmu hadith dilakukan oleh Hatim al-‘AwnT, al-Manhaj al-Muqtarah, 67-159. 

228 Qannah (jamak: qara ’iri) ialah aspek-aspek di luar sanad dan matan yang memberi petunjuk kepada seorang pakar 
hadith akan kewujudan cacat tersembunyi. Bentuk-bentuk qarlnah sangat banyak dan tidak dapat dihimpun dalam satu 
kaedah umum. Istilah ini digunakan oleh Ibn Rajab, al-‘Ala’I dan Ibn Hajar apabila menjelaskan kaedah ahli hadith 
terdahulu dalam menganalisis cacat tersembunyi dalam hadith. Lihat Abu Mu‘adh Tariq ‘Iwad Allah, al-Irshadat fi 
Taqwiyat al-Ahddlth bi al-Shawahid wa al-Mutdba ‘dt (Mesir: Maktabah Ibn Taymiyyah, 1998), 54. 



756 H/1355 M) yang hidup pada abad 8 hijrah. Menurut al-Sa‘d, Ibn ‘Abd al-Hadi 


termasuk dalam kalangan Mutaqaddimin dan al-Subki dalam kalangan Muta’akhirm. 229 

Salah satu konsep terpenting yang membezakan aliran ini adalah pandangan mereka 
terhadap kitab-kitab mustalah. Jika tokoh-tokoh Salafi dan Sufi melihat buku-buku ini 
seolah-olah manual yang sedia diaplikasi dalam medan kritik, aliran Ihya’ Manhaj al- 
Mutaqaddimln sebaliknya berpandangan bahawa buku-buku tersebut tidak menyediakan 
huraian lengkap dan sempuma tentang metodologi kritik ahli hadith. Menumt Nasir al- 
Fahd, buku-buku tersebut dihasilkan hanya untuk membantu pelajar memahami istilah- 
istilah ahli hadith, namun para pengkaji moden malah menggunakan teori yang terkandung 
dalam buku-buku tersebut untuk menentang penilaian ahli hadith terdahulu. Mereka lalu 
menyalahkan dan menuduh ahli hadith terdahulu menyalahi kaedah yang terkandung 
dalam kitab-kitab Mustalah. 230 Meskipun berpandangan kritis kepada kitab-kitab mustalah, 
sikap ini tidak bermakna bahawa aliran Ihya’ Manhaj al-MutaqaddimIn menafikan sama 
sekali kepentingan kitab-kitab tersebut. Menurut mereka, kitab-kitab itu mesti 
dimanfaatkan sebagai pembuka jalan sebelum mendalami konsep dan aplikasi ahli hadith 
Mutaqaddimln secara langsung daripada kitab-kitab mereka. 231 


229 ‘Abd Allah bin ‘Abd al-Rahman Al-Sa’ad, al-Kalam ‘ala Hadith Ibn ‘Umarji Fadl Ziydrah Qabr al-Nabi s.a.w. 
(Riyad: Dar al-Muhaddith, 1420H), 11-14. 

230 Lihat Nasir bin Hamd al-Fahd, Manhaj al-Mutaqaddimm fi al-Tadlis. (Riyad: Adwa’ al-Salaf, 2001), 49. Lihat 
juga ‘Abd al-Qadir Mustafa ‘ Abd al-Razzaq al-Muhammadl, al-Shadh wa al-Munkar wa Ziyadah al-Thiqah: Muwazanah 
Bayna al-Mutaqaddimm wa al-Muta 'akhirin (Beirut: Dar al-Kutub al-’Ilmiyyah, 2005), 8. 

231 Lihat Hamzah ‘Abd Allah al-Malyabarl, Nazarat Jadidah fi ‘Ulum al-Hadith (Beirut: Dar Ibn Hazm, 2003), 17-18, 
‘Iwad Allah, al-Irshadat, 35. 



Aliran Ihya’ Manhaj al-MutaqaddimIn turut berpandangan bahawa kelayakan untuk 
menilai status kesahihan hadith hanya dimiliki kalangan Mutaqaddimln sahaja. Tanpa 
sokongan tersurat ataupun tersirat daripada mereka, kalangan muta’akhirln dan semasa 
tidak boleh menetapkan status kesahihan hadith. Hal ini kerana ketiadaan shadh dan ‘illah 
yang menjadi salah satu syarat terpenting kesahihan hadith hanya boleh dipastikan oleh 
pakar hadith bertaraf mujtahid mutlaq. Sebagaimana dalam fiqh, darjat tertinggi ini hanya 
dimiliki oleh nuqqad dan huffaz terdahulu sahaja. 232 Tugasan ahli hadith semasa dalam 
wacana kritik hadith terhad dalam memastikan dan memahami pandangan Mutaqaddimln 
sahaja. 2 ” Di tengah komuniti intelektual moden yang memandang tinggi ijtihad dan 
mencela taqlid, cadangan ini dipandang sebagai seruan untuk kembali kepada taqlid 
buta. 2 ’ 4 Tokoh-tokoh Ihya’ Manhaj al-MutaqaddimIn menafikan kekeliruan ini. Bersandar 
kepada ucapan Ibn al-Qayyim (m. 751 H/1350 M), Ibn al-Waz!r (m. 840 H/1436 M) dan 
al-San‘anI (m. 1182 H/1768 M), mereka menegaskan bahawa menerima pendapat pakar 
berkenaan status perawi atau hadith bukan taqlid yang tercela, sebaliknya termasuk dalam 
kemestian menerima maklumat daripada sumber yang terpercaya. 235 


232 Lihat al-’AwnT, Idd ’dt Bahthiyyah, 359. Lihat juga al-Muhammadl, al-Shadh wa al-Munkar, 6. 

233 al-Malyabarl, al-Muwazanah, 20. 

234 Tuduhan ini dilontarkan oleh tokoh-tokoh Salafi seperti ‘Abd Allah al-‘Ubaylan dan Ahmad al-ZahranI. Lihat ‘Abd 
Allah bin Salih al-‘Ubaylan, Raddal-Jamllfi al-Dhab ‘an Irwa’al-Ghalll (Lubnan: Dar al-LuTuah, 2010), 5, al-ZahranI, 
Naqd Mujazafdt, 281. 

235 Lihat ‘Iwad Allah, al-Irshadat, 35. Sebelumnya, perkara ini pernah ditegaskan Isma‘11 al-Ansarl dalam bantahan 
beliau kepada al-Albanl. Lihat Isma‘11 bin Muhammad al-Ansarl, Tashlh Saldh al-Tarawih ‘Ishrln Rak‘ah wa al-Rad 
‘ala al-Albdmfi TadTjih (Riyad: Maktabah al-Imam al-ShaHT, 1988), 88. 



I.3.3.2. Tokoh-tokoh Hadith 


Perspektif ilmu hadith yang dibawa oleh aliran Ihya’ Manhaj al-MutaqaddimTn adalah 
baharu dan berbeza daripada perspektif aliran perdana. Mereka berusaha menghidupkan 
semula metode kritik ahli hadith di tengah dominasi kritik fuqaha’ dalam kajian-kajian 
kritik hadith Muta’akhirln dan semasa. Menurut al-Malyabarl, orang pertama yang 
memperjuangkan perspektif ini adalah al-BayhaqI (m. 462 H/1066 M) ketika beliau 
menegur ahli fiqh madhhab ShatiT Abu Muhammad al-Juwaynl (m. 483 H/1091M) yang 
berbincang tentang ilmu hadith dengan cara yang menyimpang daripada metode ahli 
hadith. 236 Apabila teori-teori kritik hadith dihimpun oleh Ibn al-Salah (m. 643 H/1245 M) 
bercampur dengan konsep fuqaha\ lalu diikuti oleh para penulis kitab-kitab mustalah 
hingga hari ini, metode kritik ahli hadith tetap dipelihara oleh sekumpulan ulama seperti 
Ibn Rajab al-Hanball (m. 795 H/1393 M), Ibn ‘Abd al-Hadl (m. 744 H/1343 M) dan ‘Abd 
al-Rahman al-Mu‘allimI (m. 1386 H/1967 M). Tokoh-tokoh tersebut selalu membezakan 
antara metode kritik ahli hadith yang diamalkan oleh kalangan Mutaqaddimln dan metode 
kritik fuqaha ’ yang diamalkan oleh Muta’akhirln. 

Menurut penulis, tokoh yang paling aktif menyebarkan idea tajdid ilmu hadith ini 
pada masa moden ialah Hamzah al-Malyabarl. Penulis akan membincangkan biografi 


236 Al-Malyabarl, Su 'cilcit HadTthiyyah, 70. Surat yang mengandungi teguran al-Bayhaqi kepada al-Juwayni telah dicetak 
dalam buku tersendiri dengan tajuk Risalah al-Imam AbT Bakr al-BayhaqT ila al-Imdm AbT Muhammad al-JuwaynT 
(Beirut: Dar al-Basha’ir al-Islamiyyah, 2007). 



beliau dalam sebuah perbincangan khas. Bersama beliau dalam dakwah ini ialah ‘Abd 
Allah bin Abd al-Rahman al-Sa‘d, seorang tokoh hadith Arab Saudi. Beliau menimba ilmu 
secara tradisional daripada tokoh-tokoh Salafi seperti Ibn Baz (m. 1420 H/1999 M), Ibn 
‘Uthaymln (m. 1421 H/2000 M), Ibn Jabrin (m. 1430 H/2009 M), Ibn ‘Aqll (m. 1432 
H/2011 M), ‘Abd Allah al-Duwaysh (m. 1409 H/1989 M) dan ramai lagi. Dalam bidang 
riwayat, beliau diijazahkan oleh ramai ulama hadith Salafi dan Sufi seperti Hamrnud al- 
Tuwayjirl (m. 1413 H/1993 M), Isma‘11 al-Ansarl (m. 1417 H/1997 M), Hammad al-Ansarl 
(m. 1418 H/1997 M) dan Yasln al-FadanI (m. 1410 H/1990 M). 237 Sejak kecil Abd Allah 
al-Sa‘d sangat gemar membaca kitab-kitab hadith terutama yang ditulis oleh kalangan 
Mutaqaddimln. Beliau kemudian menjadi kalangan terawal yang mengamati dan 
mendedahkan perbezaan metodologi antara ahli hadith Mutaqaddimln dan Muta’akhirln. 
Mahir al-Fahl bahkan menyebut beliau sebagai pengetua “madhhab” ini. Sebuah kritikan 
ditujukan oleh al-Albanl kepada beliau yang kemudian dibantah semula. 238 Pemikiran- 
pemikiran al-Sa‘d disampaikan secara lisan dalam kuliah-kuliah beliau dan artikel-artikel 
ringkas yang diterbitkan sebagai kata pengantar bagi buku-buku tertentu. Artikel-artikel 


237 Senarai guru-guru dan sanad beliau dihimpun oleh murid beliau Ahrnad bin ‘Abd al-Razzaq al-‘Anqan, Nazm al- ‘Iqd 
bi Tarllb Asdnld al-Sa ‘d (Riyad: Dar al-Idawah, t.t.). 

238 Untuk kritikan al-Albanl, lihat sebuah artikel yang berasal daripada transkrip diskusi al-Albanl dengan murid- 
muridnya bertajuk “Min Bida ‘ al-Muhdathln ‘ala al-Muhaddithln , oleh Muhammad Atiyyah Sayih, laman sesawang 
Sahdb dikemaskini 8 Jun 2007, http://www.sahab.net/foiums/?showtopic=82108. Abd Allah al-Sa‘ad menjawab balik 
kritikan tersebut dalam sebuah kuliah. Untuk rakaman ucapan beliau, rujuk Abu al-Ashbal al-Dar‘amI, “ 1‘cidah Raf‘ 
Muhadarah al-Shaykh ‘Abd Allah al-Sa ‘d fl Munagashcih Shaykh al-Albanl,” laman sesawang Multaqd Ahl al-Hadlth , 
dikemaskini pada 27 Mei 2009, http://www.ahlalhdeeth.com/vb/showthread.php ?t=174933. 



tersebut kemudian dihimpun dalam sebuah buku setebal tiga jilid bertajuk Kayfa Takunu 


Muhaddithan . 239 

Seorang lagi tokoh hadith yang aktif menyuarakan pembaharuan ialah Hatim bin 
‘Arif Al-‘AwnI. Nasab beliau bersambung hingga ke Hasan bin Ali bin Abi Talib, cucu 
Rasulullah s.a.w. Beliau dilahirkan di Taif pada tahun 1385 H/1965 M. Selepas 
menyelesaikan pengajian di peringkat ijazah doktor falsafah di Universiti Umm al-Qura 
pada tahun 1421 H/2000 M, beliau menjawat sebagai pembantu profesor di Jabatan al- 
Quran dan Sunnah di universiti berkenaan. Dalam bidang riwayat, beliau mendapatkan 
ijazah daripada pelbagai ulama hadith di Hijaz, Yaman, Maghrib dan lain-lain. 
Kecenderungan dan pembelaan tokoh ini kepada manhaj Mutaqaddimln sangat jelas dalam 
buku-bukunya terutama al-Manhaj al-Muqtarah, al-Mursal al-Khafi wa ‘Aldqatuh bi al- 
Tadlis dan Ijma ‘ al-Muhaddithin. 240 

Selain yang telah disebutkan, tokoh-tokoh hadith semasa yang aktif menyokong dan 
memperjuangkan dakwah aliran Ihya’ Manhaj al-MutaqaddimTn ialah ‘Amr ‘Abd al-Lat!f 
(m. 1429 H/2008 M), Tariq ‘Iwad Allah, Ahmad al-Khalll, Abu al-Mu‘atT al-Nurl, Ibrahlm 
al-Lahim, ‘Amr ‘Abd al-Mun‘im Sallm, dan ramai lagi. 241 Hingga saat ini, tokoh-tokoh ini 


239 Lihat ‘AnqarT, Nazm al- ‘Iqd, 11 dan seterusnya. Sebuah artikel yang mengulas tentang pembaharuan ‘Abd Allah al- 
Sa‘d dalam ilmu hadith, lihat Klialid al-Ghanarm, ‘“ Abd AUah al-Sa ‘d wa al-Tajdidfi ‘Ihn al-Hadith,” laman sesawang 
aI-Sharq, dicapai 10 Oktober2012, http://www.alsharq.net.sa/2012/10/10/528141. 

240 Untuk bioghrati tokoh ini, sila layari laman rasmi beliau dalam al-Awni.com, http://www.dr- 
alawni.com/about.php?show=biography, dicapai 3 Februari 2017. 

241 Lihat Al-Harith bin ‘ Ali al-Hasanl, Muntaqa aI-AIfaz bi Taqrlb ‘Ulum al-Hadtth li al-Huffaz. Kuwait: Maktabah Dar 
al-Bayan, t.t.), 9. 



aktif menerbitkan kajian-kajian yang membawa angin perubahan dalam ilmu hadith. Buku- 
buku mereka telah diterbitkan dan dapat diperolehi dengan mudah di pasaran. 


1.4. Biografi Tiga Tokoh: al-Huwaynl, Mamduh dan al-Malyabarl. 

Oleh kerana penelitian ini mengkaji metode kritik hadith yang diamalkan oleh al-Huwaynl, 
Mamduh dan al-Malyabarl sebagai perwakilan daripada aliran Salafi, Sufi dan Ihya’ 
Manhaj al-MutaqaddimIn, perbincangan berkenaan riwayat hidup ketiga-tiga tokoh perlu 
dilakukan secara khusus. Di bawah ini, penulis akan menceritakan secara ringkas biografi 
ilmiah ketiga-tiga tokoh dengan pemberatan kepada aspek kritik hadith. Selain 
menyebutkan guru-guru mereka, penulis akan menjelaskan ketokohan mereka dalam ilmu 
hadith dan kewibawaan mereka di mata tokoh-tokoh sealiran dengan mereka. 


1.4.1. BiograH Abu Ishaq al-Huwaynl 

Beliau adalah Hijazi bin Muhammad bin Yusuf bin Sharlf al-Huwaynl al-Athari. Abu Ishaq 
merupakan kuniyah pilihan beliau kerana mengharap berkat tokoh-tokoh terdahulu yang 
pernah dipanggil dengan sebutan ini. Beliau dilahirkan pada hari ahad 1 Zulkaedah 1375 


H/ 10 Jun 1956 M di desa Huwayn, Kafr al-Shaykh, Mesir. Keluarga beliau berasal 



daripada suasana perkampungan yang kuat beragama. Ayah beliau seorang tokoh 
terkemuka yang selalu berpuasa dan solat malam. 

Semua pendidikan formal al-Huwaynl dalam jurusan sekular. Selepas menyelesaikan 
pendidikan di sekolah rendah dan menengah milik kerajaan, beliau mengambil jurusan 
Bahasa Sepanyol di Universiti ‘ Ayn Shams di Kaherah. Empat tahun kemudian beliau lulus 
dengan keputusan mumtaz (cemerlang) dan terpilih untuk melanjutkan pengajian di 
Sepanyol. Namun selepas dua bulan duduk di Sepanyol, beliau pulang ke Mesir kerana 
tidak menyukai suasana di negeri tersebut. Beliau mempelajari Ilmu-ilmu agama secara 
tradisional daripada beberapa ulama Mesir seperti Muhammad Najlb al-MutT‘I, ‘Abd al- 
Hay Zayyan, ‘Abd al-Fattah Jazzar, Musa Shahln Lashin dan lain-lain. Beliau turut 
berjumpa dan menimba ilmu daripada tokoh-tokoh Salafi tanah Hijaz seperti Ibn Baz, Ibn 
‘Uthaymln, ‘Abd Allah bin Qa‘ud dan ‘Abd Allah bin Jibrln. 242 


1.4.1.1. Ketokohan dalam Hadith 

Minat Abu Ishaq kepada ilmu hadith bennula di peringkat universiti. Sebagai pemuda desa 
yang cetek ilmu agama, beliau mempercayai setiap ucapan penceramah dan beramal tanpa 
dalil. Minda kritis beliau tercetus selepas membaca buku TalkhTs Sifah Salat al-Nabi karya 


242 Laman rasmi Abu Ishaq al-Huwaym, http://alheweny.me/pages/page/about, dieapai 21/12/2016. 




al-Albanl. Daripada buku ini, beliau sedar bahawa kebanyakan amalan yang beliau lakukan 
selama ini tidak berasal daripada Sunnah. Sebuah buku al-Albanl yang lain, iaitu Silsilah 
al-Ahadith al-Da ’Tfah, turut menyedarkan beliau bahawa banyak hadith yang disampaikan 
oleh guru ikutan beliau ‘Abd al-Hamld Kashak temyata lemah dan palsu. Abu Ishaq 
bercerita: “Buku ini memotivasi diriku untuk mempelajari ilmu hadith.” 243 Oleh kerana 
tidak ada guru yang mengajar ilmu hadith di Mesir pada masa itu, al-Huwaynl belajar 
mentakhrij dan menilai status hadith dengan berpandukan buku-buku al-Albanl. 

Al-Albanl adalah mentor al-Huwaynl walaupun secara tidak langsung. Kesan beliau 
dalam pembentukan minda dan kepakaran al-Huwaynl sangat besar. Kedua-dua tokoh 
berjumpa untuk pertama kali pada tahun 1407H/1986M di Amman. Perjumpaan itu 
berlanjut dengan satu bulan diskusi tentang isu-isu penting ilmu hadith. Tiga tahun 
kemudian, yakni pada tahun 1410 H/1989 M, kedua-duanya berjumpa semula di tanah suci. 
Sekali lagi al-Huwaynl memanfaatkan perjumpaan ini untuk bertanya pelbagai soalan 
kepada al-Albanl. Beliau turut menghadiahkan kepada ahli hadith Salafi ini kitab-kitab 
karangan beliau yang mengandungi kajian kritik hadith seperti Badhl al-Ihsan, Fasl al- 
Khitab dan Ghawth al-Makdud. Selepas menelaah buku-buku ini, al-Albanl mengiktiraf 
kepakaran al-Huwaynl dalam kritik hadith. 244 ‘Abd Allah bin Adam al-Albanl, anak 


243 Abu Ishaq al-Huwayni al-Athan, Tanbih al-Hajid ild md Waqa 'a min al-NazarfiKutub al-Amajid (Abu Dhabi: Dar 
al-Mihajjah, 2003), 1:10. 

244 Lihat pujian al-Albanl untuk al-Huwaynl dalam Muhammad Nasir al-DIn al-Albanl, Silsilah al-Ahddith al-Sahthah 
wa Shay’ min Fiqhiha wa Fawa’idiha (Riyad: Maktabah al-Ma‘arif, 1996), 5:585, 7:1676-1677. 



saudara al-Albanl yang menetap di Kuwait, bercerita: pada musim sejuk tahun 1410 H, al- 
Albanl berkunjung ke rumah kami. Aku mengajukan kepadanya beberapa persoalan. Salah 
satunya ialah: “Siapakah orang yang engkau lihat memiliki kelayakan untuk ditanya dalam 
ilmu hadith selepas kepergian engkau?” Al-Albanl menjawab: “Seorang syeikh dari Mesir. 
Namanya Abu Ishaq al-Huwaynl. Beliau pemah datang kepadaku di Amman, dan aku 
melihat beliau memiliki kepakaran dalam ilrnu ini.” 245 

Projek dakwah al-Huwaynl adalah kelanjutan perjuangan al-Albanl iaitu 
“mendekatkan Sunnah kepada umat ( taqrib cil-Sunnah bayna yaday al-ummah)”. 246 Projek 
ini meliputi 34 tajuk buku dalam 54 jilid dan berkaitan dengan 10,540 hadith. 247 Secara 
umum, karya tulis al-Huwaynl dapat dibahagi menjadi dua kategori, iaitu kritik hadith dan 
istinbat hukum. Termasuk dalam kategori kritik hadith ialah buku-buku klasik yang beliau 
terbitkan selepas menyunting manuskirip dan mentakhrij hadith-hadithnya seperti Kitcib 
al-Zuhd karya Asad bin Musa, Kitab al-Samt wa Adab al-Lisan karya Ibn Abl al-Dunya, 
Musnad Sa’d bin AbT Waqqas daripada kitab Musnad al-Bazzar, Khasa’is AmTr al- 
Mu ’mimn ‘Ali bin AbT Talib karya al-Nasa’1, Juz ’ FThi Majlisan min Imla ’ AbT ‘Abd al- 
Rahman al-Nasa’T, kitab aI-Ba‘th karya Abu Bakr bin Abl Dawud, Fada’il Fatimah al- 


245 Abu ‘Amr Ahmad bin ‘Atiyyah al-Wakll, Nathl al-Nibdl bi Mujam al-Rijdl al-ladhlna Tarjama lahum Fadilah al- 
Shaykh al-Muhaddith al-Huwaym (Kaherah: Dar Ibn ‘Abbas, 2012), 1:19. 

246 Abu Ishaq al-Huwaynl, Ghawth al-Makdiid bitakhnj Muntaqd Ibn al-Jcirud (Beirut: Dar al-Kitab al-‘ArabI, 2007), 
3:6. 

247 Abu ‘Amr Ahmad bin ‘Atiyyah al-Wakll, al-Mujam al-Mufahras li al-Ahadtth al-Nabawiyyah wa al-Athdr al- 
Salafiyyah li Fadilah al-Shaykh al-Muhaddith Abi Ishdq al-Huwayni. Iskandariah: Ddr al-Safa wa al-Marwah, 2007), 
17 dan 29. Sebahagian besar buku-buku beliau masih berbentuk manuskrip dan belurn diterbitkan. 



Zahra ’ karya Ibn Shahin dan lain-lain. Termasuk dalam kategori ini, buku-buku beliau 


yang mengandungi diskusi kritis berkenaan status hadith-hadith tertentu seperti Fasl al- 
Khitab JT Naqd al-Mughm ‘an al-Hifz wa al-Kitab yang mengandungi bantahan terhadap 
kitab al-Mughni ‘an al-Hifz wa al-Kitab fi Qawlihim lam Yasih fi Hadha al-Bab karya 
‘Umar bin Badr al-Musill dan al-Najilah Ji al-Ahadith al-Da ’ifah wa al-Batilah yang 
menghimpun hadith-hadith bermasalah. 

Dalam kategori istinbat, buku-buku al-Huwaynl ialah al-Insliirah Ji Adab al-Nikah 
tentang adab-adab rumah tangga muslim, Nahy al-Suhbah ‘an al-Nuziil bi al-Rukbah 
berkenan kaifiat sujud, Iqamah al-Dala ’il ‘ala ‘Umum al-Masa ’il yang menghimpun fatwa 
fiqh yang diajukan masyarakat, dan Is ‘af al-Labitli bi Patawa al-Hadith yang menghimpun 
fatwa-fatwa berkenaan status dan kandungan hadith. Al-Huwaynl menegaskan beliau 
hanya berhujah dengan hadith-hadith sahih dan hasan sahaja. Beliau berkata: 


Aku tidak memasukkan hadith lemah dalam buku ini sebab tidak boleh 
berhujah dengan hadith lemah dalam ilmu mengikut madhhab yang rajih 
di sisi kami. Ini merupakan madhhab al-Bukharl, Muslim, Ibn MaTn, Ibn 
Hazm dan ulama-ulama terdahulu lainnya; juga guru kami al-Albanl, 
Sheikh al-Muhaddith yang unggul: Abu al-Ashbal (yakni Ahmad Shakir), 
dan al-Dhahabl zaman ini iaitu al-Mu‘allimI al-Yamanl. 248 


248 Abu Ishaq al-Huwayni, al-InshirahJiAddb al-Nikdh (Beirut: Dar al-Kitab al-‘Arabi, 2006), 17. 



Selain al-Albanl, kepakaran al-Huwaynl dalam hadith diperakui oleh tokoh-tokoh 
Salafi seperti Bakr Abu Zayd, Muhammad ‘Amr ‘Abd al-Lat!f, Ahmad Ma’bad ‘Abd al- 
Karlm, Wahid bin Ball, Muhammad Hassan dan ramai lagi. 249 Semangat ijtihad dan hujah 
sangat jelas dalam setiap perbahasan al-Huwaynl. Tokoh Salafi ini berani berbeza pendapat 
dengan para ulama terdahulu dalam kritik hadith dan hukum fiqh yang berkaitan 
dengannya. Menjawab kritikan sesetengah pihak kepada dirinya dalam perkara ini, al- 
Huwaynl menegaskan bahawa beliau sangat menghargai para ulama terdahulu dan tidak 
pernah merendahkan mereka. Namun begitu, mereka adalah manusia yang terdedah kepada 
silap dan lupa. Beliau berkata: “Jika aku benar, apa penghalang daripada menerima 
pandanganku? Jika aku silap, pihak penentang sepatutnya menjelaskan kesilapanku dengan 
bukti (dalil). Bukan sesuatu yang benar dan adil apabila diterima ucapan seseorang hanya 
kerana ia lebih dahulu dan diabaikan hak pihak yang benar hanya kerana ia 
terkemudian.” 250 Bagaimanapun, semangat ijtihad yang melampau membuat al-Huwaynl 
mengeluarkan kata-kata yang kontroversi. Salah satunya ucapan beliau apabila mengulas 
kritik hadith ‘Ali bin al-Madlnl (m. 234 H/848 M): “Bukan seperti ini sepatutnya menilai 
‘ilal hadith.” 251 Ucapan al-Huwaynl yang seolah-olah merendahkan tokoh rujukan dalam 
kritik hadith sekaligus Mahaguru Imam al-Bukharl ini segera menuai kritikan hebat di 


249 Lihat al-Wakil, al-Mujam al-Mufahras, 16-17. 

250 Abu Ishaq al-Huwaynl, Badhl al-Ihsdn bi Taqrlb Sunan al-Nasa’1 Abi ‘Abd al-Rahmdn (Kaherah: Maktabah al- 
Tarbiyah al-Islamiyyah, 1990), 2:9. Al-Huwaynl, Al-Najllah fi al-AhadTth al-Da‘Tfah wa al-Batilah (Kaherah: Dar al- 
Sahabah, 1405 H), 11. 

251 Abu Ishaq al-Huwaynl, Junnah al-Murtdb biNaqd al-Mughm 'an al-Hifi wa al-Kitdb (Beirut: Dar al-Kitab al-‘ArabI, 
1994), 1:262. 



kalangan para pengkaji hadith semasa. Sesetengah sumber mengatakan bahawa beliau 


menyesal dan menarik semula ucapan ini. 252 

Al-HuwaynT menegaskan bahawa penentuan status hadith adalah perkara ijtihadi 
yang terdedah kepada khilaf. 253 Meskipun sangat menghormati al-Albanl, dan menyebut 
tokoh hadith Salafi ini dengan pelbagai gelaran kehormat, 254 al-Huwaynl seringkali 
berbeza pandangan dengan al-Albanl berkenaan beberapa hadith. Salah satunya hadith 
larangan berpuasa pada hari Sabtu yang disahihkan oleh al-Albanl namun dinilai mudtarib 
oleh al-Huwaynl. 255 Beliau turut berbeza pandangan berkenaan status hadith: “Riba 
memiliki 72 pintu, yang paling rendah ialah ibarat seseorang berzina dengan ibunya 
sendiri”. Meskipun al-Albanl mensahihkan hadith ini kerana kumpulan sanadnya (bi 
majmu ‘ turuqih), 256 al-Huwaynl tetap menilai hadith ini batil. 257 Begitu juga hadith ‘Amir 
bin Shaqlq daripada Abu Wa’il daripada ‘Usman berkenaan sunat menyela janggut dalam 
wuduk. Al-Albanl berpandangan hadith ini lemah kerana ‘Amir bin Shaqlq dinilai layyin 
al-hadTth. Al-Huwaynl sebaliknya menilai hadith ini hasan kerana ‘Amir bin Shaqlq 


252 Lihat “ Hawla Qawl al-Shaykh al-Huwaym Md Hdkadhd Tu ‘allil al-Akhbdr Ya Ibn al-MadtnT” laman sesawang 
Multaqci Ahl al-Hadtth, dicapai pada 4 Februari 2017, http://www. ahlalhdeeth.com/vb/showthread.php ?t=17549. 

253 Lihat Abti Ishaq al-Huwaynl, Kaslif al-Makhbu’ bi Thubut Hadtth al-Tasmiyah ‘Ind al-Wudu’ (Giza: Maktabah al- 
Taw‘iyah al-Islamiyyah, 1408H), 6. 

254 Antaranya “shaykhuna”, “hafiz al-waqt”, “shaykh al-imdm” dan lain-lain. Al-Huwaynl menjelaskan bahawa yang 
beliau maksudkan dengan kalimat shaykhuna (guru kami) yang terdapat dalam semua buku-bukunya ialah al-Albanl. 
Lihat Abu Ishaq al-Huwaynl, al-Inshirah, 18. 

255 Lihat penilaian al-Albanl bagi hadith ini dalam Nasir Dln al-Albanl, Irwa ’ al-Ghaltlfi TakhrJj AhadTth al-Manar al- 
SabJl (Beirut: al-Maktab al-Islaml, 1979), 4:118-125. Lihat diskusi Al-Huwaynl dalam al-Wakll, Nathl al-Nibdl, 4:375. 

256 Lihat Nasir al-DIn al-Albanl, Silsilah al-Ahadith al-SahJhah, 4: 488. 

257 Lihat diskusi Al-Huwaynl dalam al-Wakll, Nathl al-Nibdl., 4:22. 



menurutnya hasan al-hadlth. 258 Semua ini membuktikan kelemahan pandangan sesetengah 
pihak yang mengatakan bahawa kritik hadith al-Huwaynl sekadar mentaklid pandangan- 
pandangan al-Albanl sahaja. 


I.4.I.2. Al-Huwaynl dan Aliran Sufi 

Penulis berpandangan bahawa al-Huwaynl termasuk dalam kalangan Salafi moderat. 
Apabila membincangkan perkara-perkara khilafiyyah, beliau tidak bermudah 
membid‘ahkan apalagi mengkafirkan. Sikap berlembut ini membuat beberapa kalangan 
daripada aliran Salafi menuduh beliau telah menyimpang daripada jalan Salaf. 259 Meskipun 
begitu, al-Huwaynl tidak diragukan sangat kuat berpegang dengan doktrin-doktrin Salafi 
dan aktif mengkritik pandangan-pandangan yang menyalahi Sunnah dan al-Salaf al-Salih. 
Beliau menentang keyakinan aliran Sufi bahawa Nabi Khidir masih hidup dan air kencing 
Nabi suci. Beliau turut menafikan amalan doa awal dan akhir tahun, perayaan maulid Nabi, 


258 Lihat al-Huwaynl, Junnah al-Murtdb, 212. 

259 Lihat “Mukhdlafat Abi Ishdq al-Huwayni laman sesawang Ajurry, dicapai 3 Februari 2017, 
http://www.ajurry.com/vb/showthread.php?t=4480. 



dan lain-lain. 260 Beliau juga mengkritik sikap jumud dalam mentaqlid madhhab yang 


berakhir dengan penolakan hadith-hadith sahih. 261 

Sebagaimana tokoh-tokoh Salafi lainnya, al-Huwaynl memandang negatif ahli kalam 
termasuk tokoh-tokoh Ash‘arl yang menjadi ikutan kebanyakan umat Islam di Mesir. 
Dalam kritikannya kepada Muhammad al-GhazalI dan bukunya al-Sunnah al-Nabawiyyah 
bayna Ahl al-HadTth wa Ahl al-Fiqh, al-Huwaynl menuduh tokoh ini seorang pengikut 
Ash‘arl yang taksub kerana sangat mengagungkan akal. Beliau berkata: “Dan sangat 
berlebih jika kami sebutkan semula bahawa kalangan Asha‘irah (pengikut aliran Ash‘arl) 
sangat mengagungkan akal mereka dan mendahulukannya di hadapan teks-teks ( nusus ) 
yang sahih dan mantap.” 262 Menukil Safar al-Hawali, al-Huwaynl lalu menegaskan bahawa 
sumber ilmu dalam epistemologi Asha‘irah adalah akal. Jika berlaku pertembungan antara 
akal dan naql (wahyu), maka akal mesti didahulukan. Sebahagian ulama Ash‘arl bahkan 
menegaskan bahawa mengambil makna literal al-Quran dan Sunnah adalah salah satu akar 


260 Lihat ulasan al-Huwaynl berkenaan Nabi Khidir dalam al-Huwaynl, Junnah al-Murtdb, 77-81, al-Wakil, Nathl al- 
Nibdl , 1:552. Untuk polemik berkenaan status kesucian air kencing Nabi, lihat ‘Amr Rushdl, “ Sujiyyah Tuhdjim al- 
Salajiyyah wa Abu Ishdq al-Huwaynt bi Sabab Tahdrah Bawl al-Rasul,” dicapai 3 Februari 2017, 
http://www.elfagr.org/199529. Berkenaan peringatan Maulid Nabi lihat Abu Ishaq al-Huwaynl, “ Hukm al-Ihtifdl bi al- 
Mawlicl al-Nabawl li al-‘Alldmah Abi Ishaq al-Huwaym,” laman sesawang youtube, dicapai 3 Februari 2017, 
https://www.youtube.com/watch?v=08mKqIAMiS8. 

261 Lihat ulasan panjang Abu Ishaq al-Huwaynl, Fatdwd AbT Ishdq al-Huwaym (Shubra: Dar al-Taqwa, 2008), 1:23. 

262 Abu Ishaq al-Huwaynl, al-Simt al-La 'dlTfi al-Rad ‘ala al-Shaykh Muhammad al-Ghazali (Giza: Maktabah al-Taw 
‘iyah al-Islamiyyah, 1989), 9. 



kekufuran. 263 Pandangan ini tentu sahaja tidak teliti dalam menjelaskan hakikat pemikiran 


teologi kalangan Asha‘irah. 264 

Melanjutkan legasi al-Albanl, al-Huwaynl sangat sering mengkritik tokoh-tokoh Sufi 
semasa seperti al-Kawtharl dan al-Ghumarl. Berkenaan dengan al-Kawtharl, al-Huwaynl 
menyebut tokoh ini “syeikh Jahmiyyah dan imam para pentaksub madhhab Hanati”. 265 
Ketaksuban beliau kepada Abu Hanifah menyebabkan beliau sering menyindir dan 
mencela para ulama terdahulu. Al-Huwaynl berkata: “Aku tidak mengetahui seseorang 
orang yang terselamat daripada lidahnya melainkan penganut akidah Jahmi dan madhhab 
Hanati!” 266 Dalam kesempatan yang lain, beliau berkata: “Al-Kawtharl mencela tokoh- 
tokoh Muta’akhirln seperti Sheikh al-Islam Ibn Taymiyyah, Ibn al-Qayim, al-Dhahabi dan 
seumpamanya, bahkan celaan teruk beliau turut menimpa penutup para hujfaz besar, iaitu 
al-Hafiz Ibn Hajar al-‘AsqalanI.” 267 Menurut penulis, perkara ini bukan berpunca daripada 
sentimen negatif akibat perbezaan aliran yang berlaku antara al-Huwaynl dan al-Kawtharl, 
akan tetapi sebuah fakta yang turut diperakui oleh tokoh-tokoh aliran Sufi sendiri. 268 
Sebahagian daripada mereka mentafsirkan sikap ini sebagai pilihan peribadi al-Kawtharl 
yang berpunca daripada keluasan ilmu dan kelayakan ijtihad yang beliau miliki. 


263 Ibid., 14. 

264 Lihat diskusi Salah al-DTn al-Idlibl tentang dakwaan al-Hawali berkenaan perkara ini dalam Salah al-DIn al-Idlibl, 
‘Aqa ‘id al-Asha ‘irah fi Hiwar Hcidi ’ Ma ‘a Shubuhat al-Munciwi ’Jn (Kaherah: Dar al-Salam, 2008), 66-87. 

265 al-Huwaynl, Fatawd AbJ !shdiq, 1:177. 

266 Al-Huwaynl, Junnah al-Murtab, 13-21. 

267 Al-Wakil, Nathl al-Nibdl , 4:63. 

268 Lihat misalnya ‘Abd Allah al-Ghuman, SabJl al-TawfJq, 57-58, Mamduh, al-Ittijdhdt al-HadJthiyyah , 148. 



Bagaimanapun, semua sepakat bahawa sikap taksub dan mencela ulama terdahulu adalah 


sesuatu yang tidak patut dilakukan oleh sesiapapun terlebih lagi kalangan ilmuan. 

Al-Huwaynl memberikan perhatian khas kepada buku-buku Ahmad al-Ghumarl 
sebagaimana yang dilakukan al-Albanl pada masa-masa akhir kehidupannya. ‘Ali al- 
Halabl menceritakan bahawa al-Albanl berasa sempit hati apabila membaca kitab al- 
MudawT karya ahli hadith Sufi Ahmad al-Ghumarl (m.1380 H/1960 M) dan berharap agar 
“sekumpulan pelajar yang kuat (dalam ilmu hadith) mengkaji dan membantah kitab ini 
dalam sebuah kitab yang bertajuk misalnya al-KawT ‘ala al-MuddwT , 269 Al-Huwaynl 
mendapati bahawa al-Ghumarl sering menguatkan hadith-hadith lemah, melemahkan 
hadith-hadith sahih dan mencipta tuduhan palsu kepada ahli hadith. Jika tidak menemui 
jawapan yang kuat untuk menuduh perawi thiqah , beliau mereka-reka tuduhan kepada ahli 
hadith. Beliau pernah menuduh al-Bukharl memiliki kecenderungan nasb (membenci ahli 
bayt) hanya kerana meriwayatkan daripada perawi-perawi yang memuji pihak yang 
memusuhi ‘Ali. 270 Tentang kritikan-kritikan al-Ghumarl terhadap ‘Abd al-Ra’uf al- 
Munawl (m. 1031 H/1622 M), al-Huwaynl secara amnya mengakui kekuatan hujah al- 
Ghumarl meski tidak menyukai kata-kata kesat yang beliau gunakan. 271 Beliau bercerita 


269 ‘Ali bin al-Hasan al-Halabl, Ma ’a Shaykhina Nasir al-Sunnah wa al-Din, Muhammad Nasir al-Din al-Albam, 
Mujaddid al-Qarn wa Muhaddith al- ‘Asr, fi Shuhur Hayatih al-Akhirah (Jordan: Jamiyyah al-Quran wa al-Sunnah, 
1999), 20. Buku ini dapat dimuat turun dari http://alhalaby.com/play-2387.html. Kitab al-Mudawi mengandungi kritikan 
Ahmad al-Ghumarl terhadap dua kitab Sharh al-Jdmi‘ al-Saghir yang ditulis oleh ‘Abd al-Ra’uf al-MunawI 
(m. 1031H/1622M). 

270 Lihat al-Wakil, Nathl al-Nibal, 1:487. 

271 Lihat Ibid., 1:488. 



telah menulis beberapa buku bantahan ke atas al-Ghumarl bertajuk al-Tarikil wa al-Khasaf 
bi Sahib Kitab Dar’ al-Daf ‘An Man ‘Ashiqafa ‘Aff, al-Zanad al-WarTfi al-Rad ‘ala al- 
GhumarT dan al-KawT ‘ala al-MudawT. 212 Akan tetapi, buku-buku tersebut setahu penulis 
belum diterbitkan hingga hari ini. 

Al-Huwaynl juga sering mengkritik penilaian hadith dan fatwa fiqh ‘ Abd Allah al- 
Ghumarl (m. 1413 H/1993 M). Menurut beliau, tokoh Sufi ini seorang ilmuan yang “sering 
melampau dan kesat lidah terutama kepada imam-imam Salafi seperti al-Dhahabl, Ibn 
Taymiyyah, Ibn al-Qayyim dan seumpamanya”. 273 Beliau juga sering mengamalkan 
kaedah-kaedah menyimpang dalam menolak kesahihan hadith-hadith tertentu. Salah 
satunya ialah hadith berkenaan kematian Firaun dalam kufur yang disahihkan sanadnya 
namun dihukum munkar kandungannya. 274 Menurut al-Huwaynl, ketetapan ini berpunca 
kerana beliau mengamalkan kaedah seorang tokoh ahli kalam Ash‘arl: Fakhr al-Dln al- 
Razl (m.606H/1210M) dalam menolak hadith sahih apabila tidak selari dengan akalnya. 275 
Beberapa buku dihasilkan untuk menjelaskan kecacatan kritik hadith ‘Abd Allah seperti 
Juz FTh HadTth Ma Bayna BaytT Wa MinbarT Rawdah Min Riyad al-Jannah. 276 Setahu 
penulis, buku ini hingga saat ini masih berbentuk manuskrip dan belum diterbitkan. 


272 Lihat Abu Ishaq al-Huwayni al-Athari, Nahy al-Suhbah ‘an al-Nuzul bi al-Rukbah (Beirut: Dar al-Kitab al-‘Arabi, 
1988), 17. 

273 Al-Wakil, Nathl al-Nibdl , 4:37. 

274 Hadith riwayat al-Bukharl ini menurut al-Ghuman sahih sanadnya namun lemah matannya. Lihat pandangan beliau 
dalam ‘Abd Allah al-Ghuman, Khawatir Dtniyyah, 1:22. 

275 Ibid., 4:509. 

216 Ibid., 1:80. 



Sebagai murid al-Albanl, al-Huwaynl sangat kecewa dengan tindakan tokoh-tokoh 
tertentu yang berusaha meruntuhkan ketokohan al-Albanl sekaligus menafikan keilmuan 
beliau. Sebahagian daripada mereka mengatakan bahawa kritik hadith beliau sering silap 
dan kontradiktif. Sebahagian yang lain mengatakan bahawa beliau tidak menguasai ilmu 
usul dan fiqh sehingga melahirkan fatwa-fatwa yang pelik. Menurut al-Huwaynl, khilaf 
bahkan silap dalam menilai hadith adalah perkara biasa yang sering berlaku pada ulama 
hadith. Perkara ini tidak boleh dijadikan alasan untuk mencela al-Albanl sebagaimana yang 
sering dilakukan pihak-pihak yang sengaja mencari-cari dan memperbesarkan kesalahan 
beliau. Beliau berkata: “Telah diterbitkan beberapa buku untuk membantah Syeikh al- 
Albanl; sebahagiannya berkaitan dengan hadith dan sebahagiannya berkaitan dengan fiqh. 
Kedua-duanya diiringi dengan pergaduhan yang melampau. Andai mereka membatasi 
ucapan mereka dalam perbincangan ilmiah sahaja, niscaya akan terlihat sifat objektif 
mereka.” 277 Untuk membersihkan nama al-Albanl, beliau menulis sebuah buku bertajuk 
al-Thamar al-Danlfi al-Dhab ‘an al-AIbam. 


1.4.2. Biografi Mahmud Sa‘id Mamduh 

Nama lengkap beliau ialah Mahmud SaTd bin Muhammad Mamduh bin ‘Abd al-Hamld 
bin Muhammad bin Sulayman al-QahirI al-Misrl. Beliau berpegang dengan teologi Ash‘arl 


277 Al-Huwayru, Tanblh al-Hajid, 1: 40. 




dalam akidah, madhhab Shafi‘T dalam fiqh, dan tarekat Shadhill dalam tasawuf. Beliau 
dilahirkan pada tahun 1372 H/1953 M di distrik Hay Kubari al-Qubbah di Kaherah, Mesir. 
Ayahnya seorang keturunan Turki ‘Uthmanl dan ibunya memiliki nasab yang bersambung 
hingga Husein bin ‘Ali bin Abi Talib. 

Semua pendidikan formal Mamduh berada dalam jurusan sekular. Selepas 
memperolehi sijil ‘ Alimiyyah dalam bidang jurutera pertanian ( muhandis zira‘T) dari 
Universiti al-Azhar, Mamduh bekerja sebagai pensyarah di institusi berkenaan. Beliau 
ditawarkan ke jawatan dekan sebelum dipaksa meletak jawatan atas arahan pihak 
Keselamatan Dalam Negeri Mesir selepas dituduh bersubahat dengan Hizb al-Tahrlr yang 
berusaha mengembalikan sistem khilafah. Selepas dipenjara lapan bulan (sejak 20 Mei 
1974 hingga 7 Januari 1975), Mamduh memfokuskan perhatian kepada ilmu agama. Beliau 
menimba ilmu daripada ramai ulama Sufi seperti Ahmad ‘Ashur, Muhammad Mustafa 
(terkenal dengan sebutan Hamid al-‘Ula), Muhammad Hafiz al-TTjanl, Muhammad Najlb 
al-MutT‘1, ‘Abd Allah al-Lahajl, Isma‘11 al-Zayn, Muhammad ‘Awad Manqash al-Zab!dI, 
Ahmad Jabir dan lain-lain. Beliau mendaftar sebagai calon doktor di Universiti King 
Muhammad V di Rabat Maghribi dalam pengkhususan hadith. Pada tahun 1405 H/1985M 
beliau lulus dengan sebuah kajian disertasi bertajuk Al-Ittijahat Al-HadTthiyyah FTAl-Qarn 
Al-Rabi ’ Al- ‘Ashar (Aliran-Aliran Hadith Pada Abad Ke 14 Hijrah) di bawah seliaan Faruq 


Hamadah. 



I.4.2.I. Ketokohan dalam Hadith 


Mamduh mengkaji ilmu hadith dalam kedua-dua aspeknya, iaitu riwdyah dan dirayah. 
Dalam riwayah, beliau menerima ijazah daripada tokoh-tokoh hadith dari Mesir, Mekah, 
Madinah, Maghrib, India, Yaman dan al-Jazair. 27s Tokoh paling berpengaruh bagi beliau 
dalam bidang ini ialah seorang tokoh Sufi bergelar musnid al- ‘asr, seorang ulama yang 
berasal dari Padang (Indonesia) dan menetap di Mekah, Abu al-Fayd Muhammad Yasln 
al-FadanI (m. 1410 H/1990 M). 279 Mengikut Mamduh, hubungan beliau dengan tokoh ini 
sangat rapat dan mesra. Di bawah seliaan al-FadanI, beliau mengkaji pelbagai cabang ilmu 
seperti nahwu, balaghah dan usul, termasuk membaca enam kitab hadith ( al-kutub al- 
sittah) iaitu al-Bukharl, Muslim, Abu Dawud, al-Tinnidhl, al-Nasa’1 dan Ibn Majah. 280 

Selain mementingkan formaliti riwayat, Mamduh turut mengambil berat aspek 
dirayah dan kritik sanad. Beliau menimba ilmu ini daripada tokoh-tokoh ulama keluarga 
al-Ghumarl: ‘Abd Allah, ‘Abd al-‘Az!z, ‘Abd al-Hay, Hasan dan Ibrahim, kesemuanya 
anak Muhammad bin Siddiq al-Ghumarl, sekaligus adik Ahmad al-Ghumarl yang dinilai 
Mamduh satu-satunya tokoh hadith moden yang layak bergelar Hafiz. Walaupun tidak 
berjumpa dengan Ahmad al-Ghumarl, Mamduh menerima ilmu beliau menerusi guru-guru 
tersebut. Dengan bimbingan ‘Abd al-‘Az!z, beliau mengkaji kitab-kitab Mustalah dan 


278 Lihat senarai nama guru-guru beliau dalam al-Mar‘ashli, Mujam al-Ma ‘ajim, 1:113; al-Mar‘ashh, Nathr al-Jawahir, 
2156-2157. 

219 Lihat riwayat hidup beliau dalam al-Mar‘ashlI, ibid., h. 2147-2150; Mamduh, al-Ittijdhdt al-Hadtthiyyah, 286-290. 
280 Al-Mar‘ashll, ibid., 2155. 



berlatih melakukan kritik sanad secara praktikal. 281 Beliau turut menerima jalan tasawuf 
daripada beliau. Mamduh berkata: “Beliau mengijazahkan kepada saya Tarekat al- 
Siddiqiyyah al-Darqawiyyah al-Shddhiliyyah dan memakaikan khirqah kepada saya. 
Beliau berpesan agar saya melazimi zikir, meninggalkan menuntut ilmu satu hari dalam 
seminggu untuk beribadah.” 282 

Tokoh yang paling berpengaruh dalam membentuk pemikiran dan kepakaran 
Mamduh dalam hadith ialah ‘ Abd Allah al-Ghumarl. Menurut Mamduh, beliau “menemui 
pada diri tokoh ini sesuatu yang tidak ditemui pada orang lain.” 283 Sebagaimana yang 
disebutkan sebelum ini, Abd Allah adalah tokoh hadith Sufi yang sangat berpengaruh. 
Hubungan antara Mamduh dan Abd Allah terjalin mesra. ‘Abd Allah sering menyebut 
beliau sebagai “anak kami yang mulia (al-fddiiy \ 2H4 Beliau turut menulis buku bertajuk 
Ilusn al-Tafahhum wa al-Dark atas permintaan Mamduh. 285 

Daripada senarai buku hasil tulisannya, kita dapat melihat bahawa Mamduh seorang 
penulis yang produktif. Tajuk-tajuk buku tersebut menyentuh pelbagai aspek yang berkait 
erat dengan ilmu hadith. Dalam bidang biografi (tarjamah) perawi dan tokoh hadith, 


281 Abd al-Az!z bin Muhammad bin SiddTq al-Ghuman dilahirkan di Tanjah, Maghribi, padatahun 1338 H/1920M. Beliau 
menimba ilmu hadith daripada abangnya, Ahmad Al-GhumarT dan ramai ulama al-Azhar seperti Abd al-Mu’ti al- 
Sharshimi, Abd al-Salam Ghunaym al-Dimyati dan lain-lain. Bcliau wafat di negeri kelahirannya pada tahun 
1417H/1996M. Lihat Mamduh, Al-Ittijahdt al-Hadithiyyah, 192-195. Mamduh menulis sebuah thabt yang menghimpun 
senarai guru dan sanad ‘Abd al-‘AzTz al-Ghumarl bertajuk Fath al-Aztz bi Asamd al-Sayyid ‘Abd al- ‘AzTz (Damsyik: Dar 
al-Basa’ir, 2005). 

282 Mamduh, Al-Ittijahat al-Hadlthiyyah, 196. 

283 Al-Mar‘ashll, Nathr al-Jawdhir, 2155. 

284 Lihat misalnya Abd Allah al-Ghumarl, Sabil a-Tawfiq, 3. 

285 Lihat al-Ghumarl, Husn al-Tafahhum, 7. 



Mamduh menulis Ihtifal bi Ma‘rifah al-Ruwat al-Thiqat alladhma Laysu fi Tahdhib al- 
Karndl, Tazym al-Alfaz bi Tatmim Dhuyul Tadhkirah al-Huffaz dan al-Qawl al-Mustawfi 
fi al-Intisar li Atiyyah al- ‘AwJT. Beliau turut menulis biografi ‘Abd Allah al-Ghumarl 
bertajuk al-Kawkab al-SarTJi Managib SayyidT ‘AbdAllah bin al-SiddTq al-GhumarT. Juga 
sebuah buku berkenaan biografi ‘Abd al-Fattah Abu Ghuddah yang bertajuk al-Shadha al- 
Fayyah bi Akhbar SayyidT ‘Abd al-Fattah. Matlamat penulisan buku ini ialah untuk 
membantah tokoh Salafi Bakr Abu Zayd yang menuduh Abu Ghuddah memanipulasi teks 
(.tahnf nusus) agar selari dengan madhhab dan alirannya. 286 Beberapa buku ditujukan 
untuk menghimpun sanad guru-guru beliau seperti Irtishaf al-RahTq Min AsanTd ‘Abd Allah 
bin al-SiddTq yang menghimpun sanad ‘Abd Allah al-Ghumarl, I‘lam Ahl al-Rusukh bi 
AsariTd al-Shuyukh yang menghimpun sanad Isma‘Il al-Ansarl. Dua buku ditulis untuk 
menghimpun sanad al-FadanI iaitu I‘lam al-QasT wa al-DanT bi Ba ’d ma ‘Ala min AsanTd 
al-Fadam dan TashnTjal-Asma‘ bi Shuyukh al-Ijazah wa al-Sama ‘. 

Dalam bidang takhrij dan kritik hadith Mamduh menulis Is ‘af al-Mulihhin bi TartTb 
AhadTth Ihya’ ‘Ulum al-DTn, Bisharah al-MuTnin bi Tashih HadTth Ittaqu Firasah al- 
Mu Tnin, Raf‘ al-Manarah li TakhrTj AhadTth al-Tawassul wa al-Ziyarah, al-Mas ‘a al- 
RajTh bi TatmTm al-Naqd al-SahTh dan Mubahathah al-Sairin bi HadTth Allahumma InriT 
As 'aluka bi Haq al-Sa 'ilTn. Beberapa buku berkaitan denan isu-isu penting dalam mustalah 


286 Lihat Mamduh, Al-Ittijahat al-Hadithiyyah, 221. Untuk tuduhan Bakr Abu Zayd, lihat Bakr bin ‘ Abd Allah Abu Zayd, 
al-Rudud (Riyad: Dar al-‘Asimah, 1414H), 161-162. 



hadith seperti Husul al-Ma ’mul bi TafsTl Ahwal al-RawT al-Majhul, al-Ta ‘rif bi Jawaz al- 
‘Amal bi al-HadTth al-Da ‘Tf dan Naz.ard.tfi Ara ’ al-Shaykh ‘Abd al-Rahman al-Mu ‘allimT 
al-Yamam. Beliau turut aktif melakukan tahqiq (pemumian manuskrip beserta komen 
ilmiah) bagi kitab-kitab hadith klasik seperti al-Naqd al-SahTh lima ‘Turida ‘Alayhi Min 
AhadTth al-MasabTh karya Salah al-Dln al-‘Ala’I (m. 761 H/1359 M) dan al-TarjTh li 
HadTth Salah a-TasbTh karya Ibn Nasir al-Dln al-DimashqI (m. 842 H/1438 M). Selain itu, 
buku-buku beliau turut menyentuh topik-topik hukum dan akidah seperti Sharh al-Sudur 
bi Ahkam al-Qubur dan Mubtada ‘atfi al-Asma ’ wa al-Sifat. 281 


Salah satu pendirian kontroversi Mamduh, bahkan di kalangan Sufi sendiri, ialah 
kecenderungan beliau kepada Syiah. 288 Beliau menyatakan bahawa Syiah Zaydiyyah 
adalah “madhhab yang sahlh nisbahnya kepada Ahlulbait”. Menurut beliau, pandangan ini 
selari dengan sikap ulama-ulama besar aliran Sufi seperti al-Kawtharl dan keluarga al- 
Ghumarl. 289 Kecendemngan beliau kepada Syiah turut ketara dalam Ghayat al-Tafdil wa 
Tark al-Qat’ fi al-Tafdil. Dalam buku ini, beliau membahas semula pandangan mapan 
dalam kalangan ahli Sunnah yang menempatkan kedudukan ‘Ali bin Abl Talib selepas Abu 
Bakar, ‘Umar dan ‘Usman. 290 Kecenderungan ini meninggalkan kesan dalam halatuju 


287 Al-Mar’ashli, Nathr al-Jawahir, 2155-2156. 

288 Lihat ulasan Muhammad Ziyad al-Tuklah berkenaan kecenderungan Mamduh kepada Syiah dalam “ Abhdth ‘An Kitcib 
al-Ittijahat al-Hadtthiyyah fi al-Qarn al-Rabi’ Ashar,” Laman Mullaqa Ahl al-Hadtth, kemaskini 10 Disember 2013, 
http://www.ahlalhdeeth.com/vb/showthread.php?t=227375. 

289 Mamduh, Al-Ittijdhdt al-Hadtthiyyah. 609-610. 

290 Buku ini diterbitkan pada tahun 2005 oleh Dar al-Imam al-Tirmidhl di Kaherah. Kandungan buku ini segera 
mencetuskan perdebatan di kalangan aliran Sufi sendiri. Lihat perdebatan itu dalam “ Jawdb al-Shaykh Mahmud Sa ‘td 
Mamduh ‘ala Mas’alah Tafdtl al-Sahabah,” laman sesawang Muntadci al-Aslayn, dicapai 3 Februari 2017, 
http://www.aslein.net/showthread.php ?t=3352. 



projek penerbitan Yayasan Iqra’ yang berada di bawah seliaan beliau. Dalam kata 
pengantar projek Takhnj Majma ‘ al-Zawa’id, Salih bin ‘Abd Allah Kamil dan Mahmud 
Sa‘Id Mamduh (kedua-duanya pengetua projek tersebut) menegaskan pendirian inklusif 
Yayasan yang tidak mengamalkan “politik sekat dan pinggirkan (hasr wa al-iqsd ’).” 
Mereka sebaliknya mengiktiraf dan membenarkan merujuk kepada aliran-aliran selain Ahli 
Sunnah wa al-Jamaah seperti Syiah Zaydiah, Imamiah dan Ibadiah. 291 


I.4.2.2. Mamduh dan Aliran Salafi 

Mamduh mewarisi daripada keluarga al-Ghumarl pandangan negatif terhadap aliran Salafi 
dan tokoh-tokohnya. 292 Beliau selalu mengkritik al-Albanl dengan kata-kata negatif seperti 
“belajar hadith sendiri”, “mendapat sokongan material yang kuat daripada gerakan 
Wahhabl”, “sangat kasar”, “mudah menuduh pihak yang tidak sependapat sebagai ahli 
bid‘ah”dan lain-lain. 293 Dalam kritik hadith, Mamduh berusaha meruntuhkan ketokohan 
ahli hadith Salafi ini dengan menunjukkan kesalahan kritik hadith beliau. Selepas mengkaji 
semula bahagian ibadat (qism al- ‘ibadat) daripada kitab-kitab al-Albanl yang membahagi 
Sunan menjadi sahih dan da‘If, Mamduh merumuskan bahawa 85 % hadith yang beliau 


291 Lihat Mahmud Sa‘Td Mamduh et.al, TakhrTj AhadTth Majma’ al-Zawa’id wa Manba’ al-Fawa’id (Kaherah: 
Muassasah al-Iqra’, 2010) 1:9 dan 23. 

292 Lihat pandangan beliau berkenaan Muhammad bin ‘Abd al-Wahhab dan dakwah beliau dalam Mamduh, Kashf al- 
Sutur. 43-54. 

293 Mamduh, al-Ittijahat al-HadTthiyyah, 232-241 dan 257. 



lemahkan sebenamya adalah sahih ataupun hasan . 294 Selain itu, beliau turut mendedahkan 
pelbagai kontradiksi (, tanaqudat ) dan ralat ( taraju ‘at ) al-Albanl dalam penetapan status 
hadith . 295 Beberapa buku bahkan dihasilkan untuk membantah secara khas kritik hadith al- 
Albanl seperti Wusiil al-Taham bi Ithbat Sunniah al-Subhah wa al-Radd ‘aia al-AIbanT 296 
dan TanbTh al-Muslim ila Ta‘addT al-AIbam ‘ala SahTh Muslim . 297 Buku beliau yang 
terbesar, bagaimanapun, ialah aI-Ta’nf bi Awham man Qassama al-Sunan ila SahTh wa 
Da ‘Tf yang dikhaskan untuk mendiskusikan hadith-hadith hukum dalam kitab-kitab Sunan 
yang dilemahkan oleh al-Albanl. 

Sentimen negatif ini menjadikan Mamduh seorang tokoh yang kontroversi. Di sisi 
aliran Sufi, beliau adalah seorang tokoh hadith bergelar al-muhaqqiq al-‘allamah 
sepertimana pujian Salim bin ‘Abd Allah al-Shatirl, Habib ‘Umar bin al-Hafiz, Hasan al- 
Saqqaf dan lain-lain. Yusuf Hashim al-Rifa’I, seorang tokoh aliran Tradisional di Dubai, 
menyebut Mamduh “antara tokoh besar ahli hadith dan ulama Ahlu Sunnah wal Jamaah 
semasa; seorang penulis buku-buku yang terpercaya dan muktamad ”. 298 Sejarahwan Yusuf 


294 Mamduh, al-Ta ’rif, 1:19. 

295 Lihat Ibid., 1:25-27. Usaha merosak imej al-Albanl dengan cara seperti ini turut dilakukan tokoh-tokoh Sufi yang lain 
seperti Hasan al-Saqqaf dalam Tanaqudat al-Albdnial-Wddihdt (T.tp.: t.p., 2007). 

296 Buku ini ditulis untuk mensahihkan hadith-hadith tentang biji tasbih yang dilemahkan oleh al-Albanl. Bantahan ke 
atas buku ini ditulis oleh murid al-Albanl di Jordan ‘Ali bin Hasan al-Halabl, Ihkam al-Mabdm fi Naqd Wusul al-Tahdm 
(Riyad: Maktabah al-Ma‘arif, 1991). 

297 Kritik ke atas kandungan buku ini ditulis oleh tokoh-tokoh Salafi seperti ‘ Abd al-Razzaq bin Khalltah al-Shayijl, Tariq 
‘Iwad Alllah dan ‘Ali al-Halabl. Lihat Abu ‘Ubaydah Mashhur Hasan A1 Salman. Kutub Haddhar Minhci al-Ulamd’ 
(Riyad: Dar al-Sayma‘1, 1995), 1:292-293. 

298 lihat pengantar buku Mahmud SaTd Mamduh, Ghayat al-Tabjil wa Tark al-Qat ’fi al-Tafd.il: Risdlah fi al-Mufddalah 
bayna al-Sahabah (Tt.: Dar al-Imam al-Tirmidhi. 2005), 25. Lihat juga kata-kata pujian yang diucapkan oleh Hasan bin 
‘ Ali al-Saqqaf, Majmu ’ Rasd ’il al-Saqqdf (Heimt Dar al-Imam al-Rawwas, 2007), 1:289. 



al-Mar‘ashli menyebutnya sebagai “tokoh ‘alim muhaqqiq yang sangat berwibawa dan 
tenang.” 299 Pada masa yang sama, tokoh-tokoh aliran Salali memandang Mamduh sebagai 
pembela kesesatan dan ahli bid‘ah yang jahil ilmu hadith. 300 Mashhur Al Salman 
memasukkan buku beliau dalam senarai buku-buku yang wajib dijauhi. 301 


Pada tahun 2005, Mamduh dalam sorotan berkaitan al-juz ’ al-mafqiid (bahagian yang 
hilang) daripada manuskrip Musannaf ‘Abd al-Razzaq. Kes ini bermula apabila ‘Isa bin 
‘Abd Allah al-Himyarl, dekan jabatan Syariah dan Hukum di Universiti Imam Malik 
Dubai, mendakwa menemui manuskrip tersebut. Penemuan ini sangat penting di dunia 
akademik kerana kitab Musannaf yang diterbitkan oleh Hablb al-Rahman al-A’zamI pada 
tahun 1390 H/1970 M kekurangan bahagian pertama kitab ini. Selain itu, bahagian yang 
hilang ini dipercaya mengandungi hadith Nur Muhammad yang masyhur di kalangan 
Sufi 31)2 Apabila al-Himyarl menerbitkan manuskrip tersebut, Mahmud menulis kata 
pengantar yang menyokong penemuan ini. 303 Beberapa masa kemudian para pengkaji 


299 Al-Mar‘ashli, Mujam al-Ma‘ajim , 3:219. 

300 Tokoh Salati pertama yang menyitatkan beliau seperti itu ialah Muhammad Nasir al-DTn al-Albanl, Addb al-Zafaf fi 
al-Sunnah al-Mutahharah (Amman: al-Maktabah al-Islamiyyah, 1409H), 54. 

301 Lihat Mashhur, Kutub Haddhar Minhd al-Ulamd’, 1:292. 

302 Beberapa tokoh Muta’akhirln menetapkan hadith ini terdapat dalam Musannat' ‘Abd al-Razzaq. Mereka ialah al- 
Qastallani (m.923H/1517M), Ibn Hajar al-Haytaml (m.974H/1566M) dan Isma‘11 al-‘AjlunI (m .1162 H/1748 M). Lihat 
Shihab al-DIn Ahmad bin Muhammad Al-Qastallanl, al-Mawahib al-Ladunniyah bi al-Minah al-Muhammadiyyah 
(Beirut: al-Maktab al-Islaml, 2004), 1:71, Shihab al-DIn Alimad bin Hajar al-Haytaml, Ashraf al-Wasa’il ila Fahm al- 
Shama’il (Beirut: Dar al-Kutub al-Ilmiyyah, 1998), 37, Isma‘11 bin Muhammad al-‘AjlunI, Kashf al-KhaJa wa Muzll al- 
Albds ‘an ma Shtahara min al-Ahadith fi Alsinat al-Nas (T.tp.: Maktabah al-Tlm al-Hadlth, t.t.), 1:303. Bagaimanapun, 
ahli hadith Sufi dan Salafi moden sepakat menghukum palsu hadith ini. Mereka antaranya ialah ‘Abd Allah al-Haran, al- 
Risdlah fi Butlcin Awwaliyyah al-Nur al-MuhammadT. (Beirut: Dar al-Mashari‘ al-Islamiyyah, 2001), ‘Abd Allah bin 
Siddlq al-Ghumarl, “Murshid al-Ha’ir fi Bayan Wad‘ Hadlth Jabir,” dicetak dalam aI-Rasa’il al-Ghumariyyah (Beirut: 
Dar al-Jinan, 1991), dan Muhammad Alimad ‘Abd al-Qadir al-Shinq!tI dalam Tanblh al-Hudhdq 'ald Butlan ma Sha‘a 
bayna al-Andm min HadTth al-Nur al-Mansub li Musannaf ‘Abd aI-Razzaq (Riyad: Maktabah Dar al-Yaq!n, 1402H). 

303 Lihat pengantar Mamduh yang dicetak bersama Abd al-Razzaq al-San‘anI, al-Juz’ al- Mafqud min al-Bdb al-Awwal 
min al-Musannaf (Lahor: Muassasah al-Sharaf, 2005), 3-4. 



hadith semasa sepakat membuktikan bahawa manuskrip tersebut adalah palsu. 304 Mamduh 
mengaku silap dan menarik semula sokongan beliau. 305 Insiden ini sedikit sebanyak telah 
merosak kredibiliti Mamduh di mata ahli hadith semasa. 


1.4.3. BiograH Hamzah al-Malyabari 

Hamzah bin ‘Abd Allah bin Ahmad al-Malyabarl dilahirkan sebagai yatim di Kerala, 
selatan India, pada tahun 1952. Beliau memulai pengajian asas beliau secara formal di 
sekolah agama di negerinya. Pada tahun 1973, beliau menyelesaikan pengajian tinggi di 
Sekolah tinggi Agama cil-Baqiyat al-Salihat di Wilore. Nama beliau termasuk dalam 
senarai 10 calon penerima biasiswa ke Mesir menerusi program kesefahaman antara 
Kementerian Pendidikan Tinggi India dan Universiti al-Azhar. Selepas menunggu biasiswa 
yang tidak kunjung tiba, pada tahun 1977 beliau memutuskan untuk berlayar ke Mesir atas 
biaya sendiri. Beliau mendaftar sebagai mahasiswa pengkhususan ilmu hadith di Fakulti 
Usuluddin Universiti al-Azhar. Dalam tempoh empat tahun, beliau berjaya menyelesaikan 
pengajiannya dengan disertasi yang mengkaji dan mentakhrlj 300 hadith daripada Musnad 
Ahmad bin Hanbal. Mengikut pengakuan beliau sendiri, kajian tersebut tidak memiliki 


304 Perkara ini ditetapkan oleh ramai pengkaji seperti Ahmad Ma’bad ’Abdul KarTm, al-TarTfi, Abdullah al-Sa’ad, 
termasuk para pengkaji daripada Syria: 'Urnar bin Muwaffaq al-NasyuqatT dan AdTb al-Kamadanl. Ailikel-artikel 
bantahan para pengkaji tersebut dihimpun oleh Muhammad Ziyad ‘Umar al-Tuklah, ed., Majmu ‘ fi KashfHaqtqah al- 
Juz ’ al-Mafqud (al-Maz ‘um) min Musannaf ‘Abd al-Razzdq (Riyad: Dar al-Muhaddith, 1428 H). 

305 Sebagaimana yang beliau nyatakan di akhir al-Ittijdhdt al-Hadlthiyyah , 727-730. 



nilai ilmiah yang memuaskan. Beliau selalu mentaklid kritik hadith Ahmad Shakir kerana 


belum menguasai ilmu hadith dengan sebenar-benarnya. 306 

Pada tahun 1982, Hamzah al-Malyabari menyambung pengajian Pasca Siswazah di 
Universiti Um al-Qura di Mekah. Selama enam tahun beliau menghabiskan masa untuk 
mengkaji, menganalisis dan berdiskusi dalam suasana ilmiah yang kondusif. Kematangan 
intelektual beliau utamanya dibentuk oleh buku-buku ‘Abd al-Rahman al-Mu‘allimT, Ibn 
Rajab al-Hanball dan Ibn Hajar al-‘AsqalanI. Tidak kurang pula kesan yang ditinggalkan 
oleh penyelia tesis beliau, Ahmad Nur Sayf. Topik penelitian beliau ialah tahqiq dan takhrij 
sebahagian daripada kitab Ghayah al-Maqsad fi Zawa’id al-Musnad. Selepas 
menyelesaikan pengajiannya pada tahun 1987, al-Malyabari bertugas sebagai pensyarah di 
Universiti Um al-Qura. Pada hari ini, beliau adalah seorang profesor dalam ilmu hadith 
yang berpengalaman 24 tahun lebih mengajar di pelbagai universiti di Timur Tengah, 
menerbitkan 11 buku dan 5 artikel ilmiah, menghadiri seminar dan membentang kertas 
kerja di pelbagai negara, dan menjadi penilai ilmiah bagi artikel-artikel ilmiah dalam 
pelbagai jumal. 307 


306 BioghraH ini diambil daripada temubual Laman Multaqa Alil al-Hadlth bersama al-Malyabarl, “Liqa’ al-Multaqd bi 

FadTlah al-Shaykh Hamzah al-Malyabari dicapai 24 November 2013, 

http://www.ahlalhdeeth.com/vb/showthread.php ?p=17177#postl7177. 

307 Lihat ‘Abd al-Salam Ahmad Abu Samhah, “ al-STrah al-Dhatiyyah Dr. Hamzah al-Malyaban laman sesawang 
Multaqd Ahl al-Hadith, dicapai 3 Februari 2017, http://www.ahlalhdeeth.com/vb/showthread.php ?t=331578. 



I.4.3.I. Ketokohan dalam Hadith 


Agenda ilmu al-Malyabarl tertokus kepada usaha untuk menghidupkan semula metode 
kritik ahli hadith Mutaqaddimln dan menjelaskan kekeliruan metodologi yang terdapat 
dalam kajian-kajian hadith Muta’akhirTn dan semasa. Beliau telah melihat jurang 
metodologi antara kritik hadith Mutaqaddimln dan Muta’akhirln selama penelitian beliau 
dalam menyiapkan tesis. Walaupun begitu, beliau tidak menerbitkan buah pemikiran 
sebelum menguji dan mengkajinya dengan teliti. 

Pada tahun 1995, al-Malyabarl menerbitkan buku pertama beliau yang bertajuk 
Nazarat al-Jadidahfi ‘Ulum al-Hadith (Sorotan Baharu dalam Ilmu Hadith). Asal buku ini 
ialah sebuah kertas kerja bertajuk Ulum al-HadTth fi ‘Asr al-Imam al-Bukhari yang 
dibentang dalam seminar antarabangsa pada 23 dan 24 Oktober 1993 di Samarqand. Dalam 
buku ini, beliau membezakan dengan jelas antara kalangan Mutaqaddimln dan 
Muta’akhirTn serta perbezaan metodologi yang berlaku di antara kedua-duanya. Pada tahun 
yang sama, beliau menerbitkan buku kedua bertajuk al-Muwazanah Bayna al- 
Mutaqaddimin wa al-Muta ’akhinnji Tashih al-Ahadith wa Ta ‘liliha (Perbandingan antara 
kalangan Mutaqaddimln dan Muta’akhirln dalam mensahihkan dan melemahkan hadith). 
Buku ini secara praktikal menunjukkan perbezaan metodologi yang berlaku dalam kritik 
hadith ulama hadith Muta’akhirln dan semasa dalam menganalisis dan menilai hadith- 
hadith tertentu. Selepas itu beliau terus menerbitkan buku-bukunya berkenaan aspek-aspek 
yang berkaitan dengan kritik hadith seperti al-HadTth al-Ma‘lul: Qawa‘id wa Dawabit 



(1996), Tashih al-HadTth ‘Indlbn al-Salah (1997), ‘Abqariyyah al-Imam Muslim fi Tartib 
Ahadith Musnadih al-Sahih: Dirasah Tahliliyyah (1997), Kayfa Nadrus ‘Ilm Takhrij al- 
Hadith (1998), Uliim al-Hadith ji Da’u Tatbiqat al-Muhaddithin al-Nuqqad (2003), dan 
Sualat Hadithiyyah (2005). 

Buku-buku al-Malyabarl selalu mendapat sambutan yang menggalakkan daripada 
kalangan pengkaji hadith semasa. Mereka melihat buku-buku tersebut mengandungi buah 
pemikiran yang dapat menjemihkan pelbagai aspek yang samar dalam ilmu hadith. 
Seorang pakar hadith Salafi di Mesir, ‘Amr ‘Abd al-Lat!f (m. 1429 H/2008 M) 
menasihatkan para pelajar hadith “untuk membaca buku-buku Syeikh Hamzah al- 
Malyabarl.” 308 Sebahagian kalangan bahkan mengatakan bahawa al-Malyabarl adalah 
“pembaham ilmu hadith ( mujaddid ‘ilm al-mustalah)” . 309 Seorang ilmuan hadith di Iraq 
iaitu ‘Abd al-Qadir al-Muhammadl berkata: “Secara ringkasnya, buku-buku beliau 
mencerminkan kesedaran baharu terutama berkenaan dengan sifat salajiyyah al-hadith 
(mengembalikan ilmu hadith kepada manhaj salaf). Buku-buku tersebut selari dengan 
gerakan para ulama yang hendak membebaskan kalangan semasa daripada ikatan taqlid 


308 ‘'Hiwar Ma‘a al-Shaykh Muhammad ‘Amr bin ‘Abd al-Latlf, laman sesawang Islamway, dieapai 3 Februari 2017, 
http://ar.islamway.net/article/2758/%D8%AD%D9%88%D8%A7%D8%B1-%D9%85%D8%B9- 
%D8%A7%D9%84%D8%B4%D9%8A%D8%AE-%D9%85%D8%AD%D9%85%D8%AF- 
%D8%B9%D9%85%D8%B1%D9%88-%D8%A8%D9%86- 

%D8%B9%D8%A8%D8%AF%D8%A7%D9%84%D9%84%D8%B7%D9%8A%D9%81. 

309 Al-MalyabarT, Su’dldtHadithiyyah. 132.** 



yang kering serta mengembalikan ilmu hadith kepada manhaj periwayatan dan pendalilan 


Salaf.” 310 


I.4.3.2. Al-Malyabari dan Aliran Salafi 

Sejauh pengamatan penulis, kajian-kajian al-Malyabarl tidak menyentuh isu-isu sensitif 
yang diperdebatkan oleh kalangan Salafi dan Sufi. Semua perbahasan dan penelitian beliau 
berkaitan teori-teori mustalah yang menjadi asas metode kritik hadith ulama terdahulu dan 
semasa. Meskipun begitu, sesetengah kalangan berusaha mengkaitkan perbahasan- 
perbahasan tersebut dengan perbincangan akidah dan aliran untuk mencemar imej beliau. 
Kebanyakan tuduhan itu berasal daripada tokoh-tokoh Salafi sendiri, sebuah aliran yang 
al-Malyabarl merasa dirinya sebahagian daripada mereka. 

Kritikan paling keras terhadap al-Malyabarl dan pemikirannya terkandung dalam 
bantahan Rabl’ bin Hadl al-Madkhall. Kedua-dua tokoh ini telah terlibat dalam polemik 
sejak tahun 1986 ketika al-Malyabarl masih berstatus pelajar di Universiti Um al-Qura dan 
al-Madkhall sebagai ketua program siswazah di Universiti Islam Madinah. KonHik 
bermula apabila al-Malyabarl mengirimkan kajian tujuh muka surat untuk menegur 
beberapa kesalahan ilmiah Rabl’ al-Madkhall dalam kitabnya Baina al-Imamayn: Muslim 


310 “ Su’dl ‘an Kutub al-Shaykh al-Duktur Hamzah al-Malyabari laman sesawang Multaqd Ahl al-Hadith, dicapai 3 
Februari 2017, http://www.ahlalhdeeth.com/vb/showthread.php?t=l 01795. 



wa al-Daraqutm? n Teguran ini dijawab dua bulan kemudian dalam sebuah bantahan 
setebal 81 muka surat yang dipenuhi makian dan tuduhan. 312 Al-MadkhalT bahkan 
meragukan akidah al-Malyabarl serta mengirim surat secara sulit kepada pihak universiti 
untuk memecat beliau. Bagaimanapun, surat tersebut tidak mendapat sambutan 
sepertimana yang dikehendaki. 313 Setelah peristiwa tersebut, tokoh ini terus melakukan 
serangan kepada al-Malyabarl dalam beberapa buku antaranya Manhaj Muslim fi SahThih 
wa Rad al-Shubuhat Hawlah dan al-TankTl lima JT TawdTh al-MalyabarT min al-AbatTl. 
Untuk membantah kedua-dua buku tersebut, al-Malyabarl menulis Ma Hakadha Turadu 
Ya Sa’d al-Ibil: Hiwar ‘IlmT Ma’a al-Duktur RabT’ Hawl Manhaj al-Muhaddithm al- 
Nuqqad aI-Qudama fi Naqd al-HadTth. 

Tokoh lain yang sangat keras kepada al-Malyabarl adalah seorang tokoh Salafi dari 
Madinah: ‘Ali Rida bin ‘Abd Allah. Selepas al-Malyabarl menerbitkan buku-bukunya yang 
mendedahkan perbezaan antara metode kritik Mutaqaddimln dan Muta’akhirTn, ‘Ali Rida 
menulis pelbagai artikel di dunia maya untuk menjelaskan bahaya pemikiran ini. Seperti 
al-Madkhall, beliau menuduh al-Malyabarl mencipta akidah baharu dan membantu musuh- 
musuh Sunnah dan Salafi. ‘Ali Rida berkata: 

Hakikatnya, Doktor (al-Malyabarl) telah meletakkan dirinya sebagai 

pembantu orientalis dan lain-lain, juga membantu kalangan madhahabiyln 


311 Kitab ini asalnya ialah tesis al-Madkhall semasa menuntut di Universiti Malik ‘Abd al-‘Az!z cawangan Mekah, lalu 
diterbitkan oleh Maktabah al-Rushd di Riyad. 

312 Hamzah ‘Abd Allah al-Malyabarl, Md Hakadhd Turadu Yd Sa 'd al-Ibil: Hiwar Thm Ma ’a al-Duktur Rabl’ Hawl 
Manhaj al-Muhaddithm al-Nuqqdd al-Qudamd fi Naqd al-Hadlth (Beirut: Dar Ibn Hazm, 2004), 8. 

313 Lihat surat tersebut dalam ibid., 35. 



(pentaklid madhhab) yang selalu menolak hadith dengan andaian-andaian. 
Al-MalyabarT tidak lebih daripada mereka sedikitpun. Bahkan beliau 
hendak meruntuhkan Sunnah dan madhhab Salafi dengan cara-cara 
terselubung yang bermatlamat untuk menghalang beramal dengan hadith 
dan kembali kepada kekacauan para fanatik madhhab. 314 

Beliau selanjutnya mempopularkan gelaran al-MalyabarTyyah untuk merujuk kepada idea- 
idea reformasi al-Malyabarl, dan gelaran bagi para pengikut aliran ini sebagai al- 
MalyabarTyym. Usaha beliau dalam mengkritik dan membantah idea-idea al-Malyabarl 
pernah mendapat perhatian dan pujian daripada al-Albanl. 315 

Perbincangan seperti ini telah mengalihkan wacana ilmiah yang objektif kepada 
aktiviti tuduh menuduh yang tidak sihat. Setahu penulis, al-Malyabarl tidak pemah 
membalas tuduhan tersebut dengan tuduhan. Sebaliknya, beliau menggalakkan para pelajar 
untuk menimba ilmu daripada semua ulama selagimana menjauhi sikap taksub. 316 Untuk 
menepis keraguan berkenaan dengan akidahnya, al-Malyabarl untuk menegaskan bahawa 
akidah beliau adalah akidah Salaf tanpa perubahan, penambahan ataupun pengurangan. 
Beliau membenci bid‘ah dan semua perkara yang menyalahi Salaf. Beliau berkata: “Di 
India, orang menuduhku Wahhabl. Di luar India, orang menuduhku Sufi. Hairannya, 
tuduhan ini disebarkan oleh pihak-pihak yang tidak mengenali diriku dan tidak pernah 
duduk bersamaku, dan akupun tidak mengenalinya. Segala puji bagi Allah. Sejauh 


314 ‘Ali Rida ‘ Abd Allah, Taqdlm Kitdb Mujdzafat al-Duktur Hamzah al-Malyaban, dalam laman sesawang Shabakah 
Shabdb al-Sunnah, dicapai 3 Februrari 2017, http://www.al-sunna.net/articles/file.php?id=2862. 

315 Lihat ‘Ali Rida bin ‘Abd Allah, Majmu‘ah al-Rasd’il al-HadTthiyyah (Britain: al-Bukhary Islamic Center, 2004), 
1:196. 

316 Lihat al-Malyabarl, Su ’dldt, 84. 



pengetahuanku, tuduhan itu tidak pernah terbit daripada orang yang benar-benar 


mengenaliku.” 317 


1.5. Kesimpulan 

Sebagai sebuah ilmu, kritik hadith telah melalui sejarah yang sangat panjang. Bermula 
daripada metode kaji selidik yang sederhana, ilmu ini berkembang menjadi sebuah metode 
penyelidikan riwayat yang sangat kompleks dan teliti. Selepas mencapai masa-masa 
keemasan pada abad ke-3 H/9 M, ilmu kritik hadith terus mengalami kemunduran hingga 
mencapai tahap jumud selepas abad ke-9 H/15 M. Selari dengan sifat ijtihadi ilmu hadith, 
perselisihan pendapat dalam menilai status perawi dan riwayat sangat sering berlaku. 
Seorang tokoh menilai sahih sebuah hadith yang dilemahkan tokoh lain atau sebaliknya. 
Khilaf dalam kritik hadith ini semakin kerap berlaku apabila sentimen madhhab dan aliran 
mempengaruhi kajian kritik hadith. Polemik yang berlaku antara al-TahawT dan al- 
Bayhaql, juga al-Subkl dan Ibn ‘Abd al-Hadl, adalah sebahagian daripada cerminan khilaf 
kritik hadith yang berlatar belakang kecenderungan subjektif. 

Dalam konteks semasa, ketika ilmu hadith baru sahaja mengalami kebangkitan 
semula selepas tujuh abad masa kejumudan, fenomena khilaf kritik makin jelas terlihat. 


317 Multaqa ahl al-Hadith, Liqd ’ cil-Multaqd bi Fadllah al-Shaykh Hamzah al-Malyabari. 




Tokoh-tokoh aliran Sufi dan Salafi sangat sering berbeza pandangan dalam menilai 
kesahihan hadith-hadith tertentu. Kedua-dua aliran memiliki sejarah polemik yang cukup 
panjang dan berkaitan dengan isu-isu yang sangat luas. Wacana kritik hadith moden turut 
melahirkan aliran ketiga yang berusaha melakukan pembaharuan dan menghidupkan 
semula metode kritik ahli hadith fasa riwayah. Bagaimana ketiga-tiga aliran melakukan 
kritik hadith, dan sejauhmana persamaan dan perbezaan metodologi di antara ketiga- 
tiganya, akan menjadi topik diskusi penulis pada bab-bab selanjutnya. 



BAB DUA: METODE KRITIK TOKOH TIGA ALIRAN 


2.1. Pengenalan 

Selepas menetapkan kepelbagaian metodologi dan aliran dalam kritik hadith semasa, 
dalam bab ini penulis akan mendeskripsikan metode kritik hadith aliran Sufi, Salafi dan 
Ihya’ Manhaj al-MutaqaddimIn. Tumpuan kajian ditujukan kepada metode kritik seorang 
tokoh daripada tiap-tiap aliran, iaitu Abu Ishaq al-Huwaynl daripada aliran Salafi, Mahmud 
SaTd Mamduh daripada aliran Sufi, dan Hamzah al-Malyabarl daripada aliran Ihya’ 
Manhaj al-MutaqaddimIn. Topik diskusi akan difokuskan kepada empat konsep yang 
menjadi asas kesahihan hadith, iaitu kaedah penetapan status perawi, kaedah penilaian 
status kesambungan sanad, kaedah analisis ‘illah dan kaedah menaiktaraf hadith lemah. 
Bab ini akan ditutup dengan sebuah kesimpulan yang merumuskan poin-poin penting 
dalam perbincangan. 


2.2. Metode Kritik Abu Ishaq al-Huwaynl 

Selari dengan semangat tajdid dan pemurnian ajaran agama yang menjadi agenda 
terpenting aliran Salafi, al-Huwaynl sangat mementingkan aspek kesahihan hadith. Beliau 



tegas menetapkan bahawa hanya hadith sahih atau Hasan sahaja yang layak diamalkan. 
Hadith palsu dan dci‘Tf selepas dikenalpasti, tidak boleh diamalkan dalam semua aspek 
keagamaan termasuk dalam fadail al-a ‘mal (motivasi beramal). Beliau berkata: 


Pandangan yang tepat dalam perkara ini, sekaligus menjadi pegangan saya 
dalam beragama, ialah tidak boleh berhujah dalam apapun perkara agama 
melainkan dengan hadith sahih atau Hasan. Di sisi kami, tiada perbezaan 
antara hukum syarak yang berkaitan dengan halal dan haram ataupun 
galakan beramal. Ini adalah madhhab ulama-ulama besar seperti Ibn 
Ma‘In, al-Bukharl, Muslim, Abu Hatim, Abu Zur‘ah, Ibn Khuzaimah, Ibn 
Hibban, Abu Zakariyya al-Nlsaburl dan lain-lain yang terlalu ramai untuk 
disebutkan. 318 

Al-Huwaynl turut menolak ucapan ‘Ali Juma‘ah, Mufti Mesir sekaligus murid al-Ghumarl 
yang beraliran Sufi, apabila mengatakan bahawa tiada yang melarang beramal dengan 
hadith da T/ selain al-Albanl yang menyalahi semua ulama terdahulu seperti al-Shafi‘I dan 
lain-lain yang bersepakat berhujah dengan hadith da ‘Tf Al-Huwaynl berkata: “Beliau telah 
berdusta dalam semua ini.” 319 


Hadith sahih di sisi al-Huwaym selari dengan konsep yang ditetapkan dalam kitab- 
kitab Mustalah, iaitu hadith yang bersambung sanad dengan rangkaian para perawi yang 


318 Al-WakH, Nathl al-Nibdl , 4:470. 

319 Ibid. al-Huwaynl menyebutkan bahawa beliau telah menulis sebuah buku yang membantah pandangan-pandangan 
‘Ali Jumaah dan Muhammad Sayyid al-TantawI bertajuk Qat' al-Abhar Min al-Muftl wa Shaykh al-Azhar (belum 
diterbitkan). Polemik antara al-Huwaynl dan ‘Ali Juma‘ah mencapai kemuncaknyapada tahun 2011 apabila ‘Ali Juma‘ah 
memtail saman ke atas Abu Ishaq al-Huwaynl yang telah mengaibkan beliau dalam sebuah rancangan televisi. Penyokong 
kedua-dua pihak lalu menganjurkan demonstrasi untuk menunjukkan sokongan. Krisis ini bagaimanapun berakhir dengan 
kesediaan ‘Ali Juma‘ah membatalkan saman tersebut selepas pengantaraan Parti al-Nur. Untuk liputan tentang kes ini, 
lihat “ Azmah Juma‘ah wa al-Huwaym... Ild Ayna YantahTT', laman sesawang Islam Online, dicapai 5 Februari 2017, 
http://islamonline.net/l 759, “ Muftl Misr Yu 'lin Inhd ’ Khusumatih Ma ‘a al-Shaykh al-HuwaynT," laman Islammemo.cc, 
dicapai 5 Februari 2017, http://islammemo.cc/akhbar/arab/2011/12/23/140460.html. 



‘adl dan dabit, dan sunyi daripada shadh ataupun ‘illah. Kekurangan salah satu daripada 
syarat-syarat ini menghalang penetapan sahih bagi sesebuah hadith. Justeru, apabila Nur 
al-Dln al-Haythaml (m. 807'H/1404 M) menilai sebuah hadith yang diriwayatkan Salim 
bin Abl al-Ja‘d daripada Thawban: “para perawinya adalah para perawi sahih”, al-Huwaynl 
mengingatkan bahawa ucapan ini tidak bermakna sanad berkenaan sahih. Itu kerana ucapan 
ini hanya meliputi dua syarat daripada lima syarat sahih. Meskipun para perawinya ‘ adl 
dan dabit, sanad ini tetap lemah kerana terputus antara Salim dan Thawban. 320 Jika kelima- 
lima syarat ini terpenuhi akan tetapi darjat dabt salah seorang perawinya tidak mencapai 
darjat thiqah, misalnya saduq atau hasan al-hadlth, al-Huwaynl menilai Hasan hadith 
berkenaan. Antara perawi yang selalu dinilai Hasan hadith-hadithnya ialah Muhammad bin 
Ishaq, Muhammad bin ‘Amr, dan Bahz bin Haklm. 321 Selain istilah sahih dan Hasan, al- 
Huwaynl turut menggunakan beberapa istilah lain yang menunjukkan status penerimaan 
(qabul) iaitu jayyid, salih dan la ba ’sa bih. 322 

Konsep sahih di sisi al-Huwaynl melampaui penampilan luaran sanad ( zdhir sanad). 
Sebaliknya, beliau selalu mengambil berat aspek ‘illah sekaligus mengkritik metode kritik 
cetek yang diamalkan sesetengah ahli hadith seperti al-Hakim (m. 405 H/1012 M), al- 
Haythaml (m. 807 H/1404 M), dan al-‘AynI (m. 855 H/1451 M). 323 Beliau turut 


320 Lihat al-WakH, Nathl al-Nibal, 3:148. 4: 571. 

321 Lihat misalnya al-Huwaynl, Ghawth al-Makdud, 1:46. 156 dan 253. 

322 Lihat misalnya ibid., 1:229, 2:21 dan 3: 44. 

323 Lihat misalnya al-Huwaynl, Badhl al-Ihsan, 1:261, al-Wakll. Nathl al-Nibal, 1:144. Al-Hakim adalah Abu ‘ Abdillah 
Muhammad bin ‘Abdillah bin Bayya‘ al-NIsaburl penulis kitab al-Mustadrak 'ala al-Saluhayn. Al-Haytharm adalah Nur 



mengingatkan bahawa sanad yang mengandungi rangkaian perawi thiqah tidak mesti sahih 


terutama jika kandungan matannya meragukan. Justeru, beliau sering melakukan 
pemisahan antara hukum ke atas sanad dan hukum ke atas matan. Beliau berkata berkenaan 
sesebuah hadith: “Sanadnya lemah dan ia adalah hadith sahih,” 324 atau “sanad ini lemah 
dan ia adalah hadith Hasan”. 325 Bukan setakat itu sahaja, al-Huwaynl turut melakukan 
pemisahan hokum antara lafaz-lafaz yang terkandung dalam hadith. Berkenaan hadith: 
“Siapa yang menyembunyikan ilmu yang bermanfaat kepada manusia berkaitan dengan 
perkara agama, maka Allah akan mengekang mulutnya dengan kekangan api neraka pada 
hari kiamat”, beliau menilai hadith ini sahih melainkan kalimat: yang bermanfaat kepacla 
manusia berkaitan dengan perkara agama. 326 

Al-Huwaynl tidak menerima sebarang penetapan status hadith yang menyalahi 
kerangka metodologi ahli hadith. Beliau berkata: “Kalangan yang berakal sepakat bahawa 
perbincangan dalam setiap ilmu mesti merujuk kepada tokoh-tokoh yang pakar dalam ilmu 
tersebut. Tiada yang dibenarkan untuk berbicara tentang kesahihan ataupun kelemahan 
hadith melainkan ahli hadith sahaja.” 327 Justeru, beliau tegas menolak kaedah penentuan 
status hadith menerusi kashf (penyingkapan ghaib) yang diamalkan oleh sesetengah 


al-DIn Abu al-Hasan ‘ Ali bin AbT Bakar bin Sulayman al-QahirT, penulis kitab Majma' al-Zawa ’id. Dan al-‘AynT adalah 
Badr al-DTn Abu Muhammad Mahmud bin Alimad bin Musa al-Hanafl, penulis kitab ‘Umdat al-Qdnfi Sharh al-Bukhan. 

324 Lihat Mamdtih, Badht al-Ihsan, 1:342, 376. 

325 Untuk beberapa contoh, lihat al-Huwaynl, Badhl al-Ihsan, 1:304, 321, al-Huwaynl, Ghawth al-Makdud, 1:131 dan 
142. 

326 Lihat al-Huwaynl, aI-Fatawa al-Hadithiyyah, 1:74. 

327 Ibid., 2: 126. 



kalangan Sufi. Beliau mengkritik keras sikap al-Isma‘Il ‘AjlunT (m. 1162 H/1749 M) yang 
menukil kaedah ini daripada Ibn ‘Arabl (m. 638 H/1240 M) lalu mendiamkannya. Al- 
Huwaynl berkata: “Al-‘AjlunI telah melakukan kesilapan besar apabila menukil ucapan 
batil ini namun tidak membantahnya. Tidakkah mendiamkan ucapan ini sama sahaja 
dengan meruntuhkan kitab beliau sendiri yang terbina di atas kaedah-kaedah ahli 
hadith?” 328 al-Huwaynl turut menolak kaedah mensahihkan hadith dengan sokongan 
mimpi dan realiti (wcigi ’) sebagaimana yang sering dilakukan oleh Ahmad al-Ghumarl (m. 
1380 H/1960 M). Al-Huwaynl berkata: “Apa fungsi ilmu hadith kalau begitu?!” 329 

Al-Huwaynl sangat prihatin dengan fenomena tasahul sesetengah ahli hadith 
Mutaqaddimln yang bermudah dalam mensahihkan hadith, dan sesetengah kalangan 
Muta’akhirln yang bermudah dalam menaiktaraf hadith lemah. 330 Menurut al-Huwaynl, 
kritik Mutasahil ini apabila bercampur dengan madhhab mengharuskan hadith lemah 
dalam jadta ’il akan membawa masuk hadith-hadith munkar dan palsu ke dalam agama. 
Beliau berkata: 


Sikap longgar ( tasamuh ) ini membawa banyak kemudaratan, terutama 
apabila berkaitan dengan fada’il ‘amal. Madhhab popular di sisi 
Muta’akhirln ialah keharusan beramal dengan hadith lemah dalam jada ’il 


328 Al-Huwaynl, al-Nafilah, 11. al-Wakll, Nathl al-Nibdl, 4:78, 490. Isma‘Il bin Muhammad al-‘Ajlunl adalah ahli hadith 
dari Damsyiq dan penulis kitab Kasyf al-Khafa wa Muzil al-Ilbds ‘Amma sythara min al-AhadTth 'ala Alsinat al-Nas. 

329 Al-Wakll, Nathl al-Nibal, 3:533, 4:108. Lihat kajian tentang aplikasi kaedah ini di sisi al-Ghuman dalam Fadwa 
Bankiran, Manhaj al-Naqd al-Hadlthi wa TatbTgdtuh ‘inda al-A’immah: Jaldl al-DTn al-SuyutT wa ‘Abd al-Ra’uf al- 
MunawT wa Ahmad bin al-SiddTq al-Ghumdn. Beirut: ‘Alam al-Kutub, 2011), 251-254. 

330 Penggunaan istilah “Muta’akhirln” dan “mutaqaddimin” oleh al-Huwaynl merujuk kepada kalangan yang terikat 
dengan masa tertentu. Beliau memang tidak menyebutkan sempadan masa yang memisahkan antara kedua-dua kalangan 
ini, akan tetapi dengan mengamati nama-nama yang beliau sebutkan, penulis memastikan bahawa para ulama abad 6 
H/12 M hingga 10 H/16 M tennasuk dalam kalangan Muta’akhirln. 




‘amal, berbeza dengan pandangan yang lebih kuat di sisi kami iaitu 
dilarang beramal dengan hadith lemah sama sekali. Apabila seorang ahli 
hadith bermudah lalu menghukum sebuah hadith batil, munkar ataupun 
wahi dengan da‘Tf sahaja, maka para penceramah akan segera 
menggunakannya kerana kaedah tadi. Bukti apapun yang engkau berikan 
untuk menunjukkan keparahan cacat hadith tersebut tidak akan diterima 
dengan alasan l al-hafiz fulan menilainya lemah sahaja’. Sungguh ramai 
orang yang terjerumus dalam menggunakan hadith-hadith batil dan wcihl 
kerana sikap bermudah al-Hafiz al-‘Iraqi dalam kritik hadith-hadith Ihya’ 
‘Ulum al-DTn . 331 


2.2.1. Penentuan Status Perawi 

Status perawi adalah syarat pertama dan utama dalam konsep sahih Abu Ishaq al-Huwaynl. 
Status tersebut dikenalpasti selepas merujuk dan mengkaji ucapan tokoh-tokoh al-jarh wa 
al-ta‘dTl. Oleh kerana tokoh-tokoh yang menilai perawi sering berbeza pendapat, al- 
Huwaynl dengan teliti membezakan kalangan Mutasahil (longgar), Mutashaddid (ketat) 
dan Mu ‘tadil (sederhana). Pandangan Mutasahil dan Mutashaddid tidak diamalkan jika 
bertentangan dengan kalangan Mu ‘tadil. 

Menurut beliau, tokoh-tokoh hadith yang termasuk dalam kalangan Mutasahil ialah 
al-Tirmidhl (m. 279 H/892 M), Ibn Hibban (m. 354 H/965 M), Ibn Sa‘d (m. 168 H/785 H), 
Ahmad al-‘ljll (m. 261 H/875 M), Abu al-Fath al-AzdI (m. 374 H/984 M), Ibn Shahln (m. 
385 H/995 M), al-Haythaml (m. 807 H/1404 M) dan al-BusIrl (m. 840 H/1436 M). Beliau 


331 Ibid., 3:461. 



turut menilai Yahya bin Ma‘Tn (m. 233 H/848 M) dan Ibn Hajar (m. 852 H/1448 M) 
Mutasahil apabila menilai para perawi kalangan tabi‘In. Tokoh-tokoh hadith yang 
termasuk dalam kalangan Mutashaddid ialah Yahya al-Qattan (m. 198 H/813 M), Abu 
Hatim al-RazT (m. 327 H/938 M) dan al-JawzajanT (m. 259 H/873 M). Adapun ahli hadith 
Mu‘tadil antaranya ialah Abu Zur‘ah (m. 264 H/878 M) dan al-BukharT (m. 256 H/870 
H). 332 

Penetapan status perawi mesti dilakukan selepas menghimpun semua ucapan ulama 
tentang dirinya. Apabila berlaku perbezaan pendapat, kaedah jamak dan tarjih diamalkan 
dengan mengamati bilangan dan bentuk ucapan para ulama yang terlibat. Tarjih pihak yang 
lebih ramai dapat dilihat dalam perbincangan al-HuwaynT tentang status Bukayr bin ‘ Amir 
al-BajalT, ‘Abd Allah bin ‘Umar al-‘UmarT, ‘Umar bin Muhammad, Sa‘Td bin AbT Hilal 
dan al-Hakam bin al-Fudayl. 333 Apabila kedua-dua pihak yang melemahkan dan 
menilainya thiqah sama kuat, maka jalan tengah diambil dengan menetapkan status Hasan 
bagi perawi berkenaan. Perkara itu beliau lakukan kepada beberapa perawi seperti 
Muhammad bin ‘Amr bin ‘ Alqamah dan ‘Abd al-Rahman bin AbT al-Zinnad. 334 Ketetapan 
jarh selalu diutamakan ke atas ta‘dil apabila bentuk jarh tersebut spesifik dan mufassar 
(menjelaskan sebab). 335 Ketetapan jarh yang mubham (tidak menjelaskan sebab) tidak 


332 Lihat al-Huwaynl, Ghawtli al-Makdud , 1: 96, 97, 115, 148, 3: 284, al-Wakll, Nathl al-Nibdl, 1:360, 2:341, 600, 3:260, 
4:55,215. 

333 Lihat al-Huwaynl, Gawth al-Makdud, 1:77, 80 dan 88,2:121. 174 dan 138. 

334 lbid„ I:36dan85. 

335 Apabila Ahmad Shakir menguatkan status Ibrahim bin Abi Yahya yang telah dilemahkan oleh kebanyakan ahli hadith, 
al-Huwaynl berkata: “Pandangan ini tidak selari dengan prinsip ahli hadith, padahal Syeikli (Alnnad Shakir) tennasuk 



dapat melemahkan perawi yang telah dinilai thiqah oleh ahli hadith yang lain. 336 Rumusan 
kaedah jamak dan tarjih ini dirumuskan oleh al-Huwaynl sebagai berikut: 


Ini adalah kaedah yang sangat penting berkenaan para perawi yang 
diperselisihkan. Kita mesti mengamati penilaian jarh dan ta ‘dTl ke atas 
dirinya. Jika sama kuat, maka hadith beliau dinilai Hasan dalam sokongan 
(shawdhid). Jika pihak ta‘dll lebih kuat, dan jarh tidak menyebutkan sebab 
(ghayr mufassar ), maka perawi ini lebih dekat kepada penilaian kuat. Jika 
pihak jarh lebih kuat, maka perawi tersebut dilemahkan. 337 


Menurut al-Huwaynl, kecenderungan madhhab dan aliran seseorang perawi tidak 
boleh dijadikan sebab untuk melemahkan riwayatnya. 338 Justeru beliau tidak menyokong 
sikap subjektif Abu Ishaq al-JawzajanI (m. 259 H/873 M) yang terlalu sering melemahkan 
perawi Syiah atas dasar fanatik madhhab. 339 Justeru, beliau tidak ragu-ragu menerima para 
perawi yang menganut ajaran bidaah jika terbukti thiqah dalam riwayat seperti ‘Awf bin 
Abl Jamllah (Muktazilah), ‘Abd al-Rahman bin Salih al-AzdI (Syiah), Thawr bin Yazld 
(Qadariyah) dan Jaafar bin Sulayman al-Dabbl (Syiah). 340 Sebaliknya, beliau tegas 


tokoh terkemuka dalam bidang ini. Aku tidak tahu apa yang menyebabkan beliau menyimpang daripada jalan ini. Telah 
maklum bahawa jcirh mesti didahulukan terutama apabila mufassar. Tuduhan dusta adalah salah satu faktor utama yang 
menyebabkan status matruk. Ibrahim ini dituduh dusta oleh Yahya bin al-Qattan dan Ibn Ma’in.” Lihat al-Wakll. Nathl 
al-Nibdl. 1:126. 

336 Kaedah ini beliau tegaskan apabila menolak jarh al-Daraqutni ke atas Mu‘adh bin ‘Abd Allah. Lihat al-Huwaynl , 
Gawth al-Makdud, 3:189. 

337 Al-Wakll. Nathl al-Nibal, 3:71. 

338 Ibid., 1:448, 1:498,2:631. 

339 Abu Ishaq Ibrahlm bin Ya‘qub al-JawzajanI seorang ahli hadith dari Syam. Al-Huwaynl mensifatkan beliau: “Seorang 
Nasibl dan menyimpang daripada Amirul MuTninln ‘ Ali bin Abl Talib. Apabila berbincang tentang perawi thiqah, beliau 
tidak meninggalkan (celaan sedikitpun). Beliau menyebut mereka: sesat, memiliki madhhab yang bumk, tercela, 
terpesong daripada jalan kebenaran.” Lihat al-Wakll, Nathl al-Nibdl, 4:411. 

340 Lihat ibid., 1:331 dan 356, 2:291 dan 631. 



melemahkan para perawi yang tegar membela Sunnah apabila hafalan mereka terbukti 


lemah seperti Nu‘aym bin Hammad dan Ibn Battah. 341 


2.2.1.1. Tawthiq Dimm 

TawthTq Dimnl adalah penetapan status thiqah bagi perawi yang dibina di atas ucapan- 
ucapan berbentuk umum seperti “si fulan hanya meriwayatkan daripada thiqah sahaja”, 
“semua guru si fulan adalah thiqah’ ’ dan yang seumpama dengannya. Meskipun kaedah ini 
pernah diaplikasi oleh sesetengah ahli hadith, al-Huwaynl tidak menerimanya sebagai 
kaedah yang sah dalam menetapkan status perawi. 342 Hal ini demikian kerana riwayat 
seorang tokoh bukan sebuah penetapan thiqah dan sifat umum kaedah ini selalu menyalahi 
realiti. Beliau berkata: “Yang benar ialah ucapan seorang hafiz: sijulan ticlak meriwayatkan 
melainkan daripada thiqah adalah ucapan yang selalu mengandungi kecacatan. Berapa 
ramai imam yang dikatakan sedemikian namun kita dapati guru-gurunya lemah bahkan 
sangat lemah?!” 343 

Oleh yang demikian, al-Huwaynl berpandangan bahawa TawthTq DimnT tidak dapat 
mengangkat taraf perawi Majhul dan perawi Da ‘Tf. Justeru, beliau tetap melemahkan ramai 
perawi lemah walaupun pemah diriwayatkan oleh tokoh-tokoh yang dikatakan hanya 

341 Ibid., 3:437 dan4:37. 

342 Lihat ibid., 1: 151, 4:297 dan 569. 

343 Lihat ibid., 1:62, 63, 151, 265, 2:23, 182, 233, 461, 606, 3:391, 395 dan 422. 


meriwayatkan daripada thiqah sahaja. Beliau menilai lemah Nafi‘ bin Khalid al-Tahl 
meskipun pemah diriwayatkan oleh Abu Zur‘ah, Isma‘11 bin Yazld yang pemah 
diriwayatkan oleh Ahmad bin Hanbal, Ziyad bin ‘Amr bin Hind yang diriwayatkan oleh 
Mansur bin al-Mu‘tamir, dan Muhammad al-‘ArzamI yang diriwayatkan oleh Shu‘bah. 
Tokoh-tokoh ini (iaitu Abu Zur‘ah, Ahmad, Mansur dan Shu‘bah) adalah imam-imam yang 
dikatakan hanya meriwayatkan daripada perawi thiqah sahaja. 344 

Salah satu bentuk TawthTq DimnT adalah TawthTq bi al-Riwayah. Kaedah ini 
menetapkan bahawa apabila seorang pakar menilai sahih sebuah hadith, maka secara tidak 
langsung beliau menilai thiqah semua perawi yang terkandung dalam sanad hadith 
tersebut. Sekali lagi, al-Huwaynl tidak mengiktiraf kaedah ini sekaligus mengkritik tokoh- 
tokoh Muta’akhirln yang mengamalkan kaedah ini untuk menguatkan status perawi. Salah 
seorangnya ialah Ibn al-Qattan (m. 628 H/1230 M) yang menilai thiqah Zaynab binti Ka‘b 
bin ‘Ujrah hanya kerana Imam al-Tirmidhl (m. 279 H) pernah mensahihkan hadith yang 
beliau riwayatkan. Begitu juga Ibn Hajar (m. 852 H/1448 M) yang menggunakan tashlh al- 
Tirmidhl untuk menguatkan Maymun Abu ‘Abd Allah al-Kindl. 345 Al-Huwanl 
melemahkan pandangan kedua-dua tokoh hadith ini dan berkata: “TashTh seorang imam 


344 Lihat ibid., 1:265, 2:23, 3:248 dan 422. 

345 Ibn Hajar Al-Asqalanl, Al-Qawl al-Musaddad fl al-Dhab ‘an al-Musnad li al-Imam Ahmad (Kaherah: Maktabah Ibn 
Taymiyyah, 1401H), 17. 



untuk hadith tertentu tidak bermakna bahawa semua perawi dalam sanadnya thiqah di 


sisinya.” 346 

Meski begitu, al-Huwaynl mengakui bahawa para perawi yang terkandung dalam 
Sahih al-Bukharl dan Muslim adalah thiqah. Ini adalah penerimaan beliau bagi kaedah 
TawthTq Dimnl walaupun dalam cakupan yang terhad. Walaupun begitu, beliau 
menegaskan bahawa istilah shart dan rijal al-Bukharl dan Muslim hanya sah diberikan 
kepada setiap perawi yang dijadikan hujah sahaja. Adapun perawi yang disebutkan secara 
berhimpun (. maqriin ) dengan perawi lain, atau diriwayatkan hanya sebagai sokongan 
(mutaba‘ah atau shahid), atau disebutkan secara mu ‘allaq, maka perawi-perawi ini bukan 
Rijal al-Bukhan ataupun Rijal Muslim. Beliau turut mengingatkan bahawa kedua-dua 
imam terkadang meriwayatkan daripada perawi lemah dengan kaedah Intiqa’, iaitu 
menyeleksi hadith-hadith sahih yang mereka riwayatkan dengan objektif tertentu. Kedua- 
duanya mensahihkan hadith yang pilihan tersebut dan tidak mensahihkan hadith-hadith 
yang mereka tinggalkan. Justeru, jika kita menjumpai perawi tersebut meriwayatkan hadith 
yang tidak terkandung Sahlhayn, kita tidak boleh mensahihkannya atas dasar perawinya 
adalah rijal kedua-dua kitab tersebut. 347 


346 Al-Huwaynl, Ghawth al-Makdud, 3:78, al-Wakll, Nathl al-Nibdl, 3:417 dan 4:598. 

347 Lihat al-Huwaynl, Badhl al-Ihsan, 1:130, al-Wakll, Nathl al-Nibdl, 1:119. Mengabaikan konsep ini adalah salah satu 
punca kesilapan al-Hakim (m.405 H/1012 M) dalam al-Mustadrak. Justeru al-Huwaynl mengatakan bahawa tokoh ini 
“memiliki pemahaman dan aplikasi yang pelik.” Lihat Abu ‘ Amr Alimad bin ‘ Atiyyah al-Wakll, Mustadrak Abl Ishdq 
al-Huwaynl 'ala AbJ ‘Abd Alldh al-Hdkim al-NisdburJ (Kaherah: Dar Ibn ‘Abbas, 2012), 11. 



Meskipun menolak konsep TawthTq DimnT, al-Huwaynl bersetuju bahawa kaedah ini 
memberi nilai tambah bagi status perawi. Apabila disokong oleh TawthTq kalangan 
Mutasahil, TawthTq DimnT mengangkat status perawi lemah kepada darjat Hasan. Perkara 
ini beliau sebutkan apabila berbincang tentang status Haklm bin Haklm bin ‘Abbad bin 
Hunayf. Perawi ini dinilai Ibn al-Qattan (m. 628 H/1230 M) “tidak dikenal statusnya (la 
yu ‘rafu haluh )” namun Ibn Hibban (m. 354 H/965 M) dan al-‘ljll (m. 261 H/875 M) sepakat 
menilainya thiqah. Al-Huwaynl berkata: “Kami tidak setuju dengan beliau (Ibn al-Qattan). 
Al-Tirmidhl dan Ibn Khuzaymah pernah mensahihkan hadithnya. Jika dihimpunkan 
dengan TawthTq al-‘ljll dan Ibn Hibban, darjat beliau terangkat.” Beliau seterusnya 
merumuskan bahawa status Haklm bin Haklm “ hasan al-hadTth, insha Allah.” 348 


2.2.I.2. Perawi Majhul 

Mengikut al-Khatlb al-Baghdadl (m. 463 H/1071 M), “ Majhul di sisi ahli hadith ialah 
seseorang yang tidak masyhur sebagai pelajar hadith, tidak dikenal oleh para ulama, dan 
seseorang yang tidak diketahui hadithnya melainkan daripada satu sanad sahaja.” 349 Beliau 
turut menjelaskan bahawa jahalah (kesamaran status) terangkat apabila perawi berkenaan 
diriwayatkan oleh dua orang tokoh masyhur meskipun tidak mengangkat beliau kepada 


348 Al-Huwaym, Ghawth al-Makdud, l :\5Q, al-Wakil, Nathl al-Nibdl, 1:498. 

349 Abu Bakr Alimad bin Thabit al-Khatlb al-Baghdadl, al-Kifayah fi ‘Ilm al-Riwayah (Beirut: Dar al-Kutub al-Tlmiyyah, 
1988), 88. 



darjat thiqah. Perawi berkenaan hanya terangkat daripada status Majhul al- ‘Ayn (tidak 
dikenali identitinya) kepada Majhul al-Hal (tidak diketahui statusnya). Menurut al-Khatlb 
dan jumhur ahli hadith, riwayat Majhul al-Hal atau Mastur tidak mencapai darjat sahih. 350 

Konsep Majhul yang diamalkan al-Huwaynl sangat dekat dengan definisi al-Khatlb. 
Kajian penulis terhadap kitab Nathl al-Nibal, sebuah kitab yang khas menghimpun para 
perawi yang diperkatakan oleh al-Huwaynl, mendapati 384 perawi Majhu/ yang terbahagi 
menjadi dua: Majhul al- ‘Ayn dan Majhu/ al-Hal. Status Majhu/ al- ‘Ayn ditetapkan ke atas 
setiap perawi yang tidak diketahui identitinya terlebih lagi status ‘ adcilah (kesalehan 
peribadi) dan dabt (kekuatan hafalan) beliau. Kesamaran identiti tersebut berlaku akibat 
ketiadaan atau sedikit maklumat berkenaan perawi berkenaan. Termasuk dalam perkara ini 
ialah para perawi yang tidak memiliki murid melainkan satu orang sahaja ( Wuhdan ). 351 
Perawi Wuhdan, menurut al-Huwaynl, termasuk kategori Majhul. Tanpa sokongan ta ‘dll 
dari pakar hadith yang muktamad, riwayat perawi seperti ini dinilai lemah sebagaimana 
ketetapan beliau ke atas IsmaTl bin ‘Ubayd, Abu al-Mu‘tamir bin ‘Amr, 352 dan lain-lain. 

Sebagaimana ketetapan ahli hadith, al-Huwaynl menyatakan bahawa riwayat dua 
orang tokoh masyhur mengangkat status perawi daripada Majhul al- ‘Ayn kepada Majhul 


350 Lihat ibid., Ibn al-Salah. ‘Ulum al-HadTth, 113. 

351 Al-Huwaynl, Ghawth al-Makdud, 1:198. 

352 Tiada yang meriwayatkan daripada Isma‘11 bin ‘Ubayd selain Ibn Khaytham. Meskipun Ibn Hibban menilainya thiqah, 
aLHuwaynl tetap berkata: “Sanad ini lemah.” Lihat al-Huwaynl, ibid., 2:153. Adapun Abu al-Mu‘tamir bin ‘Amr, maka 
tiada yang meriwayatkan daripadanya selain Ibn Abl Dhi’b. Justeru, al-Huwaynl mengatakan bahawa “hadith beliau 
lemah”. Lihat ibid., 2:204. 



al-Hal , 353 Para perawi tersebut antaranya ialah Majhiil al-Hal dalam kritik hadith al- 
Huwaynl antaranya adalah ‘ Abbad bin Ziyad, ‘Abd al-Rahman bin Maysarah, Muhammad 
bin Ziyad al-Burjuml, dan Mughirah bin Barzah. 354 Apabila meneliti praktik beliau, 
penulis turut mendapati bahawa beliau mengangkat perawi Majhul al- ‘Ayn kepada Majhul 
al-Hal dengan hanya riwayat satu orang perawi namun disokong oleh TawthJq seorang 
imam yang muktamad. Perkara ini beliau tegaskan apabila berbincang tentang status 
seorang perawi bernama Sa‘Id bin Salamah al-MakhzumI. 355 

Dalam kritik hadith al-Huwaynl, seorang perawi yang tidak dijumpai penilaian ahli 
hadith tentang dirinya termasuk dalam kategori Majhul al-Hal. Begitu juga setiap perawi 
yang disebutkan namanya namun didiamkan oleh Ibn Abl Hatim (m. 327 H/938 M) dalam 
kitab al-Jarh wa al-Ta‘dTl, atau al-Bukharl (m. 256 H/870 M) dalam al-Tankh al-Kabir. 
Al-Huwaynl menilai lemah para perawi seperti ini sekaligus mengkritik Ahmad Shakir 
yang selalu menilai thigah mereka. 356 Al-Huwaynl menjelaskan bahawa hadith-hadith 
yang diriwayatkan para perawi seperti ini boleh diterima hanya jika dijumpai Mutaba ‘ah 
yang menyokongnya. Jika tidak, maka wajib bertawaquf padanya. 357 

Al-Huwaynl menjelaskan bahawa penetapan status thiqah yang berasal daripada 
kalangan Mutasahil tidak menafikan status Majhul perawi. Menurut beliau, Ibn Hibban 


353 Al-WakH, Nathl al-Nibal, 2:234. 

354 Lihat al-Huwaynl, Ghawth al-Makdud, 1:142, al-Wakll, Nathl al-Nibal, 2:306 dan 3:198. 

355 Lihat ibid, 2:78. 

356 Lihat al-Wakll, ibid., 2:107 dan 3:435. 

357 Ibid., 2:283. 



termasuk dalam kalangan Mutasahil kerana tidak memandang jahalah (kesamaran status) 
sebagai satu kecacatan. 358 Tokoh salafi ini menegaskan bahawa menerima Tawthiq Ibn 
Hibban secara mutlak adalah cerminan sikap bermudah dalam kritik hadith. 359 Walaupun 
begitu, beliau menjelaskan bahawa TawthTq Ibn Hibban yang didasari oleh kajian memang 
memiliki kekuatan tertentu. Beliau berkata: 


Jika Ibn Hibban menyatakan dengan jelas bahawa seseorang perawi itu 
thiqah, maka ini menunjukkan beliau mengkaji semua riwayatnya lalu 
merumuskan bahawa perawi tersebut Mustaqvn al-Hadith. Berbeza jika 
beliau hanya menyebut nama perawi itu dalam kitab al-Thiqat tanpa 
menjelaskan statusnya. Ini menunjukkan, apalagi jika perawi itu hanya 
memiliki sedikit riwayat, bahawa beliau tidak memiliki maklumat banyak 
perihal perawi tersebut. Beliau menyebutkan nama perawi tersebut 
mengikut kaedah yang beliau tetapkan dalam al-Thiqat : l adl ialah 
seseorang yang tidak diketahui jarh pada dirinya. 360 

Selain itu, al-Huwaynl selalu menerima TawthTq Ibn Hibban yang berkaitan dengan perawi 
yang berada dalam Tabaqah guru-guru Muslim dan al-Nasa’1. Apabila menerima TawthTq 
Ibn Hlbban kepada seorang perawi bernama Yahya bin Bishr al-Balkhl, beliau berkata: 
“TawthTq Ibn Hibban bagi Tabaqah ini setaraf dengan TawthTq para ulama yang lain 


358 Al-Huwaynl, Bacllil al-Ihsan, 1:152-155. 

359 Ibid., 1:152, al-Wakll, Nathl al-Nibal, 1:280, 277, 592, 4:136 dan 562. Al-Huwaynl mengecam tokoh hadith aliran 
Sufi Zahid al-Kawtharl (m.1371 H/1952 M) yang menerima dan menolak Tawthuj Ibn Hibban secara subjektil'. Al- 
Huwaynl berkata: “Ini adalah sikap mempermainkan ilmu yang mulia ini. Engkau melihatnya mengambilkira Tawthkj 
Ibn Hibban apabila terdapat kepentingan bagi dirinya seperti dalam hadith ini dan hadith lain berkenaan tawasul. Beliau 
mengabaikannya apabila bertentangan dengan hawa nafsunya seperti hadith Aw 'cil dan lain-lain.” al-Wakll, Nathl al- 
Nibal, 1:388. 

360 lbid., 4:594. 



sebagaimana yang telah ditetapkan oleh Syeikh al- ‘Allamah Dhahabi al- ‘Asr al-Mu‘allimi 


al-Yamam.” 361 

Kita dapat merumuskan bahawa TawthTq Ibn Hibban di sisi al-Huwaynl tidak 
menguatkan perawi lemah ataupun mengangkat perawi Majhul? 62 Walaupun begitu, 
TawthTq tersebut diterima dalam menafikan sifat matruk, selanjutnya melayakkan hadith 
perawi berkenaan diterima sebagai mutaba‘ah ataupun shahid. Perkara ini ditegaskan oleh 
al-Huwaynl apabila membincangkan status Salam bin Shurahbll, Masruq bin Aws, al- 
Qasim bin ‘Asim, dan al-Marqa’ bin al-Sayli. 363 Selain itu, jika disokong oleh pakar hadith 
kalangan Mutashaddid ataupun Mu ‘tadil, TawthTq Ibn Hibban turut diambilkira sebagai 
factor penguat. Namun, jika sokongan tersebut berasal daripada tokoh-tokoh Mutasahil 
juga, maka penulis melihat kontradiksi dalam pandangan al-Huwaynl. Beliau terkadang 
menerima gabungan TawthTq tokoh-tokoh Mutasahil dalam menguatkan status perawi 
Majhul sepertimana yang ditunjukkan dalam diskusi beliau tentang status Hujayyah bin 
‘Adl dan Yusuf bin Abl Burdah. 364 Pada masa yang lain, beliau mengabaikan gabungan 


361 Lihat al-Huwaynl, Ghawth al-Makdud, 3:105, al-Wakll, Natlil al-Nibdl, 3:522 dan 4:55. 

362 Penulis merumuskan kesimpulan ini selepas mengamati pandangan al-Huwaynl berkenaan perawi-perawi yang dinilai 
lemah atau Majhul oleh ahli hadith namun dinilai thiqah oleh Ibn Hibban seperti Hani’ bin Nuwayrah, ‘Abd al-‘Aziz bin 
Qays, ‘Umar bin Ju’thum, Yazld bin ‘Utarid, Isma‘Il bin ‘Ubayd, Ja’far bin Yahya bin Thawban, al-Harith bin Makhlad 
dan Amr bin Habshl. Lihat al-Huwaynl, Ghawth al-Makdud, 1:107, 2:153, 3:137 dan 157, al-Wakll, Nathl al-Nibdl, 2:75, 
4:49 dan 54. 

363 Lihat al-Huwaynl, ibid., 2:151, 3:95, 176 dan 299. 

364 Lihat Ibid., 2:21, al-Wakll, Nathl al-Nibdl, 3:594. 



tersebut sebagaimana yang berlaku apabila membincangkan status Rabkah bin Najid dan 


‘Asim bin Shumaykh. 365 


2.2.I.3. Perawi Mukhtalit 

Perawi thiqah tidak selamanya thiqah. Hafalan beliau terkadang mengalami penurunan 
kualiti akibat pertambahan usia, musibah yang menimpa, jatuh sakit dan lain-lain. 
Perubahan hafalan kerana sebab-sebab tersebut dalam ilmu hadith dikenal sebagai ikhtilat. 
Perawi yang mengalaminya disebut mukhtalit. Shams al-Dln al-SakhawI (m. 902 H/1497 
M) berkata: “Hakikat ( ikhtilat ) ialah kerosakan akal dan kekacauan ucapan dan perbuatan 
kerana nyanyuk, musibah, kehilangan dan penyakit; seperti kematian anak dan kecurian 
harta sepertimana (yang berlaku pada) al-Mas‘udI, atau kehilangan buku sepertimana Ibn 
Lahl‘ah, atau terbakar buku sepertimana Ibn al-Mulaqqin.” 366 

Dalam berinteraksi dengan riwayat mukhtalit, ahli hadith mengamalkan metode yang 
sangat selektif. Mereka hanya menerima hadith-hadith yang diriwayatkan sebelum ikhtilat 
sahaja. Adapun hadith-hadith yang diriwayatkan selepas ikhtilat atau tidak diketahui sama 
ada sebelum ataupun selepas ikhtilat, maka dilemahkan. 367 Ketiga-tiga perkara tersebut 


365 Lihat al-Wakll, ibid., 1:53, 592 dan 2:234. 

366 Muhammad bin ‘Abd al-Rahman al-SakhawI, Fath al-Mughtth bi Syarh Aljiyyah al-Hadtth (Beirut: Dar ‘Alam al- 
Kutub, 2003), 4:371. 

367 Lihat Ibn al-Salah, 'Ulum al-Hadtth, 392, Alimad bin ‘ Ali Ibn Hajar al-‘Asqalanl, Nuzhat al-Nazarfi Tawdth Nukhbat 
al-Fikar (Damsyik: t. p., 2000), 104, Muhammad bin Ahmad Ibn al-Kayyal, al-Kawakib al-Niyyaratfi Ma’rifat Man 
Ikhtalat min al-Ruwat al-Thiqdt (Mekah: al-Maktabah al-Imdadiyyah, 1999), 62. 



dikenalpasti menerusi pengamatan kepastian tempoh sama‘ (penerimaan hadith) tokoh 
yang meriwayatkan daripada perawi mukhtalit tersebut. 368 

Al-Huwaynl mengingatkan untuk berhati-hati menuduh ikhtilat seorang perawi 
thiqah kerana akan membawa implikasi besar dalam penentuan status hadith. Tuduhan 
ikhtilat tertolak apabila berasal daripada sumber yang diragukan. Beliau menegaskan 
perkara penting ini apabila mengulas dakwaan ikhtilat yang ditetapkan ke atas Muhammad 
bin Ahmad bin Nasr menerusi perawi Majhul. Beliau berkata: “Kami tidak berpegang 
dengan riwayat yang lemah seperti ini untuk menetapkan jarh kepada seorang perawi 
thiqah .” 369 

Apabila mengkaji interaksi al-Huwaynl dengan para perawi Mukhtalit, penulis 
melihat beliau membahagi para perawi seperti ini dalam tiga kategori. Pertama, para perawi 
Mukhtalit yang kekal diterima riwayatnya meskipun disahkan ikhtilat. Mereka ialah para 
perawi thiqah yang tidak meriwayatkan hadith selepas disedari mengalami ikhtilat seperti 
Hajjaj bin Muhammad al-MasIsI, Jarlr bin Hazim dan Qurrah bin Hablb. 370 Kedua, para 
perawi yang dilemahkan secara mutlak kerana bercampur hadith-hadith yang beliau 
riwayatkan sebelum dan selepas ikhtilat sebagaimana yang berlaku pada Layth bin Abl 
Sulaym. 371 Ketiga, para perawi yang meriwayatkan hadith selepas ikhtilat namun dapat 

368 Al-‘AsqalanI, Nuzhat al-Nazar, 104. 

369 Al-Wakll, Nathl al-Nibdl, 3:135. Beliau turut menatikan ikhtildt Hajjaj bin Muhammad kerana menerusi sanad yang 
tidak sahih. Lihat ibid., 1:410. 

m Ibid„ 1:344, 412 dan 3:57. 

371 Ibid., 3:85. 



dibezakan dengan pasti hadith-hadith yang diriwayatkan sebelum ikhtilat dan selepasnya. 
Untuk kategori terakhir ini, al-Huwaynl menetapkan status riwayat mereka mengikut 
tempoh samct perawinya. Beliau berkata: “Siapa yang mendengar daripada perawi 
mukhtalit sejak lama ( qadTm) ketika ia masih hafal dan ddhit, maka hadithnya sahih. Siapa 
yang mendengar daripadanya selepas ikhtilat (bidkharah), maka hadithnya lemah. 
Meskipun begitu, hadith ini berpeluang dinaiktaraf apabila diriwayatkan menerusi jalan 
lain yang sama taraf atau yang lebih baik daripadanya.” 372 

Sejauh pengamatan penulis, al-Huwaynl konsisten dalam mengaplikasi kaedah di 
atas. Apabila berinteraksi dengan hadith-hadith Ata’ bin al-Sa’ib (seorang perawi thiqah 
namun mukhtalit di akhir hayatnya) misalnya, al-Huwaynl menukil ijmak ahli hadith atas 
kesahihan hadith-hadith yang diriwayatkan oleh murid-murid beliau yang disepakati 
mendengar sebelum ikhtilat seperti Sufyan al-Thawrl, Shu‘bah, Zuhayr, Za’idah, Hainmad 
bin Zayd dan Ayyub al-Sakhtiyanl. Beliau melemahkan riwayat murid-murid beliau yang 
mendengar selepas ikhtilat seperti Abu ‘ Awanah dan Jarlr. Selain kedua-dua kumpulan ini, 
terdapat kalangan lain yang tidak dapat dipastikan tempoh sama‘ mereka daripada ‘Ata’ 
bin al-Sa’ib sebagaimana yang berlaku pada riwayat Hamrnad bin Salamah. Untuk 
kalangan terakhir ini, al-Huwaynl memilih sikap bertawaquf. 373 


372 Ibid., 2:205. 

373 Ibid.,\ :467. ‘Ata’ bin al-Sa’ib al-KuU seorang perawi yang mengalami ikhtilat di akhir hayatnya. Ahli hadith 
mensahihkan riwayat kalangan yang menerima hadith daripada beliau sebelum ikhtildt seperti Sutyan al-Tahwrl dan 
Shu‘bah, sekaligus melemahkan riwayat kalangan yang menerima selepas ikhtilat. Lihat Ibn al-$alah, ‘Uliim al-Hddllh, 
392, Burhan al-DTn al-Halabl, al-Ightibat biman Rumiya min al-Ruwdt bi al-Ikhilat (Kaherah: Dar al-Hadlth, 1988), 231. 



Perkara yang sama beliau lakukan apabila menganalisis riwayat ‘Abd Allah bin 


Lahl‘ah, seorang tokoh Mesir yang mengalami ikhtilat selepas buku-bukunya terbakar. 374 
Beliau mengkritik sikap al-BusTrl (m. 840 H/1436 M) yang melemahkan semua riwayat 
Ibn LahT‘ah, Ahmad Shakir (m.1377 H/1957 M) yang mensahihkan semua riwayat beliau, 
dan al-Haythaml (m. 807 H/1404 M) yang tidak konsisten sehingga terkadang 
mensahihkan, menghasankan dan melemahkannya. Al-Huwaynl menegaskan bahawa 
sikap yang lebih tepat apabila berinteraksi dengan riwayat Ibn Lahl‘ah adalah memastikan 
periode samct murid-murid Ibn LahTah, selanjutnya menolak semua riwayat mereka 
melainkan riwayat kalangan yang mendengar sebelum ikhtilat sahaja. 375 


2.2.2. Kaedah Kesambungan Sanad 

Rantaian sanad yang bersambung mencerminkan ketularan riwayat daripada satu generasi 
ke generasi selepasnya. Ahli hadith sepakat bahawa sanad yang terputus adalah bahagian 
daripada hadith lemah walaupun tingkat kelemahan tersebut berbeza-beza mengikut 
Tabaqah dan ketokohan perawinya. Menceritakan madhhab ahli hadith berkenaan Mursal, 
Imam Muslim bin al-Hajjaj (m. 261 H/875 M) berkata: “Mursal dalam prinsip madhhab 
kami dan madhhab ulama-ulama hadith adalah bukan hujah.” 376 Seperti itu juga penegasan 


374 ‘Abdullah bin LahT‘ah disebutkan dalam senarai perawi yang mengalami ikhtilat oleh Burhan al-DTn al-Halabl, al- 
Ightibat, h.190. 

375 Mereka ialah seperti Yahya bin Ishaq, Ibn Wahb, Ishaq bin ‘Isa dan Ibn al-Mubarak. Lihat ibid.. 4:100. 

376 Muslim bin al-Hajjaj al-QushayrI. Sahlh Muslim (Riyad: Dar al-Salam, 1998), 20. 



Abu Hatim (m. 277 H/890 M) dan Abu Zur‘ah (m. 264 H/878 M) apabila kedua-duanya 
sepakat berkata: “Tidak boleh berhujah dengan hadith-hadith mursal. Hujah hanya dibina 
di atas hadith-hadith yang sahih dan bersambung.” 377 

Selari dengan pandangan muktamad ahli hadith, al-Huwaynl menetapkan bahawa 
sanad yang terputus tidak sahih, sekaligus bukan hujah dalam agama, termasuk Mursal. 
Beliau berkata: “Kategori ini, iaitu Mursal, sering kali diperselisihkan kesahihannya antara 
ahli hadith dan ahli fiqh. Yang benar ialah Mursal bukan hujah kecuali jika disokong oleh 
dalil lain yang menyokongnya.” 378 Sesetengah Mursal bahkan dikira sangat lemah kerana 
kecacatan yang terlalu parah. Salah satunya Mursal Ibn Shihab al-ZuhrI. Menurut al- 
Huwaynl, Mursal al-ZuhrI sangat lemah “kerana beliau seorang tokoh tabiin kecil (sighar 
al-tabi ‘in ), justeru kebanyakan riwayat beliau adalah mu‘dal (gugur dua orang perawi atau 
lebih).” 379 

Rujukan utama al-Huwaynl dalam menetapkan status bersambungan sanad ialah 
ucapan dan ketetapan ahli hadith terdahulu. Apabila seorang pakar menetapkan ataupun 
menafikan sama ‘ (penerimaan riwayat secara langsung) antara seorang perawi dan perawi 
yang lain, maka ucapan tersebut wajib diterima. Bagaimanapun, ketetapan ini boleh ditolak 
apabila dijumpai bukti riwayat yang menunjukkan sebaliknya. Bagaimanapun, bukti 


377 ‘Abd al-Rahman Ibn Abi Hatim al-Razi, al-Marasil (Beirut: Mu’assasah al-Risalah, 1983), 15. 

378 Al-Wakll, Nathl al-Nibdl , 4: 471. 

379 Ibicl.. 4:443. 




riwayat tersebut mesti dipastikan kesahihannya terlebih dahulu. 380 Beliau menegaskan: 


“Jika dijumpai sama‘ perawi daripada gurunya dengan sanad yang sahih dan tiada cacat, 
maka wajib didahulukan ke atas pendapat ulama yang menafikan. Itu kerana sandaran 
mereka dalam menetapkan dan menafikan sama ‘ adalah sanad.” 381 

Implikasi daripada kaedah ini membuka peluang bagi al-Huwaynl menyalahi 
ketetapan pakar-pakar hadith terdahulu. Kita dapat menjumpai pelbagai ucapan beliau yang 
menghukum muttasil sanad-sanad yang telah ditetapkan mursal oleh ahli hadith terdahulu. 
Antaranya ialah riwayat Aban bin ‘Uthman daripada ayahnya (‘Uthman bin ‘Affan), Hasan 
al-Basrl daripada Abu Bakrah, Sulayman bin Yasar daripada A’ishah, Ju‘ayd bin ‘Abd al- 
Rahman daripada al-Sa’ib bin Yazld, dan Zurarah bin Abl Awfa daripada ‘Abd Allah bin 
Salam. Meskipun pakar-pakar hadith terdahulu telah menghukum mursal sanad-sanad ini, 
akan tetapi al-Huwaynl menghukumnya bersambung kerana bukti-bukti riwayat yang 
beliau jumpai. 382 


2.2.2.I. Sanad Mu‘an‘an 


380 Abti Ishaq al-Huwaynl kekal menghukum terputus riwayat Hasan al-Basrl daripada Abu Sa‘Id al-Khudn meskipun 
menemukan riwayat yang menyatakan sama ‘ kerana kelemahan riwayat tersebut. Lihat al-Wakll, Nathl al-Nibdl, 3:61. 

381 Abu ‘ Amr Ahmad bin ‘Atiyyah al-Wakll, al-Manthah bi Silsilah al-Ahadith al-Sahthah Allatt Kharrajahd Fadtlah 
al-ShaykhAbii Ishdq al-Huwaynt (Kaherah: Dar Ibn ‘Abbas, t.t.), 1: 27, al-Wakll, Nathl al-Nibal, 2:496 dan 3:509. 

382 Al-WakH, Nathl al-Nibdl, 1:100, 1:439, 2:9 dan 137. 



Sanad Mu ‘an ‘an (u* 1 *-*) ialah sanad yang mengandungi penggunaan lafaz ‘an (daripada) 
apabila menceritakan bentuk riwayat seorang perawi daripada perawi sebelumnya. Apabila 
perawi tersebut menggunakan lafaz anna (sesungguhnya...), maka sanadberkenaan dikenal 
sebagai Mu’annan (lP>). Walaupun kedua-dua lafaz ‘an dan anna tidak menyatakan 
sama‘, akan tetapi jumhur ahli hadith menghukum bersambung (muttasil) kedua-dua 
bentuk tersebut apabila memenuhi dua syarat: sabit perjumpaan (liqa ’) dan kedua-dua 
perawi bukan mudallis. Pandangan ini turut dinisbahkan kepada al-Bukharl (m. 256 H/870 
H), ‘Ali bin al-Madlnl (m. 234 H/849 M) dan lain-lain. Muslimbin al-Hajjaj (m. 261 H/875 
M) bagaimanapun menafikan kepastian liqd sebagai syarat bersambung sanad mu ‘an ‘an. 
Menurut beliau, mu ‘asarah (kesemasaan antara kedua-dua perawi) telah memadai. 383 

Abu Ishaq al-Huwaynl menjelaskan bahawa lafaz ‘an. anna dan seumpamanya tidak 
mencerminkan sama ‘ (penerimaan hadith secara langsung). 384 Namun begitu, jika perawi 
yang menggunakan lafaz itu bukan mudallis, dan antara dirinya dengan tokoh yang beliau 
riwayatkan terikat oleh Kesemasaan Nyata (mu ‘cisarah bayyinah), maka al-Huwaynl tegas 
menghukum muttasil sanad berkenaan. Konsep Kesemasaan Nyata yang beliau maksudkan 
ialah kedua-dua perawi hidup dalam negeri dan tempoh masa yang sama. Beliau 
menjelaskan: 

“Terdapat suatu bentuk kesemasaan yang nyata dan tidak dapat dibantah, 

iaitu beberapa penduduk negeri yang sama meriwayatkan sebahagiannya 

383 Lihat ‘Itr, Manliaj al-Naqd, 350- 353. 

384 Al-WakH, Nathl al-Nibal, 3:492, 4:285. 



daripada yang lain bersama ketiadaan tadlTs. Misalnya seorang ahli 
Madinah meriwayatkan daripada seorang ahli Madinah, seorang ahli 
Mekah meriwayatkan daripada ahli Mekah yang lain, seorang ahli Mesir 
meriwayatkan daripada ahli Mesir yang lain, dan seterusnya. Menurut 
saya, bentuk kesemasaan ini lebih kuat berbanding riwayat seseorang ahli 
Madinah daripada seseorang ahli Mesir walaupun terbukti perjumpaan 
mereka berdua dalam sesebuah sanad. Saya menemukan kaedah ini dalam 
ucapan lebih daripada seorang hafiz , 385 


Menurut al-Huwaynl, konsep Kesemasaan Nyata ini bukan hanya madhhab Muslim 
namun turut diperakui oleh al-Bukharl. 386 Pembuktian yang dihasilkan oleh kaedah 
Keesemasaan ini lebih kuat dalam menetapkan kesambungan riwayat berbanding 
kenyataan sama ‘ yang diperolehi menerusi sanad. Hal itu kerana kenyataan samd‘ dalam 
sanad boleh dilemahkan apabila sanad mengandungi kecacatan. Akan tetapi Kesemasaan 
Nyata tidak dapat dibantah melainkan oleh pembuktian yang benar-benar kuat. 387 

Aplikasi kaedah ini sekali lagi membuka peluang bagi al-Huwaynl menghukum 
muttasil sanad-sanad yang telah dihukum terputus oleh pakar hadith terdahulu. Beliau tegas 
menghukum muttasil riwayat Zayd bin Abl Unaysah daripada ‘Ubayd bin Fayruz, ‘Urwah 
bin al-Zubayr daripada Zayd bin Thabit, Mujahid daripada Abu Hurayrah, Mujahid 
daripada A’ishah, Ibrahim bin ‘Abd al-Rahman bin ‘Awf daripada Zayd bin Thabit, Abu 


385 Ibid., 2:26. 

386 Ibid., 2:32. 

387 lbid., 3:109. 



al-Duha daripada Janr bin ‘Abd Allah al-Bajab, meskipun sanad-sanad ini dihukum 


terputus oleh ahli hadith terdahulu. 388 

Meskipun kaedah Kesemasaan Nyata ini terlihat kukuh, akan tetapi penulis melihat 
keganjilan dalam pemikiran al-Huwaynl. Dalam sebuah perbincangan kritik hadith, beliau 
menegaskan bahawa pertemuan dan perjumpaan (,luqya wa ru ’yd) seorang perawi dengan 
perawi lain tidak mesti bermakna sama. Beliau merumuskan kaedah ini daripada 
pengakuan Musa bin ‘Uqbah yang menatikan sama beliau daripada semua sahabat Nabi 
selain Uinmu Khalid, padahal beliau pemah melakukan haji bersama Ibn ‘Umar dan 
berjumpa dengan Sahl bin Sa‘d. 389 Menurut penulis, jika kita menetapkan bahawa 
perjumpaan tidak mesti menghasilkan sama maka kesamaan negeri dan masa lebih patut 
untuk tidak menetapkan kesambungan. Hal itu kerana pertemuan dan perjumpaan lebih 
kuat berbanding kesamaan negeri dan masa. Terlebih lagi, jika sama‘ perawi berkenaan 
telah dinafikan oleh seorang pakar hadith terdahulu yang sangat mengetahui seluk beluk 
riwayat dan perawi. 


2.2.2.2. Sanad Mudallas 


388 Lihat Ibid., 1:119, 2:26, 32, 3:109 dan 4:161. 

389 Al-HuwaynT menceritakan bahawa beliau membincangkan kaedah ini dengan al-Albanl lalu dipersetujui oleh gurunya 
ini. Lihat ibid., 3:408. 



Mudallas berasal daripada perkataan dalas, iaitu “percampuran cahaya dan kegelapan”. 


Kalimat ini seterusnya digunakan untuk setiap usaha menutupi aib dan cacat dalam sesuatu. 
Tadlis dalam jual beli artinya “menyembunyikan cacat barangan daripada pandangan 
pembeli.” 390 Istilah ini turut sering digunakan dalam ilmu Riwayat dengan makna menutupi 
aib dalam sanad atu matan agar tidak diketahui ramai. Ibn al-Salah (m. 643 H/1245 M) 
menjelaskan: “ TadlTs dalam sanad ialah seorang perawi meriwayatkan daripada tokoh yang 
dijumpainya sebuah hadith yang tidak beliau dengar daripadanya, namun menunjukkan 
seolah-olah beliau mendengar langsung daripadanya; atau (meriwayatkan) daripada orang 
yang semasa dengannya namun tidak pemah dijumpai dengan kata-kata yang menunjukkan 
seolah-olah beliau pernah berjumpa dan mendengar langsung daripadanya.” 391 Pelaku 
perbuatan tadlTs ini disebut dengan istilah Mudallis. 

Menurut al-Huwaynl, tadlTs adalah sebuah cacat yang dapat menjejaskan kesahihan. 
Beliau turut berpandangan bahawa tuduhan mudallis ke atas seorang perawi tidak boleh 
diterima melainkan dengan bukti yang kukuh. Beliau pernah menolak tuduhan tadlTs ke 
atas ‘Amr bin Dlnar dan Layth bin Abl Sulaym kerana tidak disokong oleh bukti. 392 
Apabila sabit tuduhan tadlTs ke atas seorang perawi, al-Huwaynl mengambil langkah 
berhati-hati. Beliau tidak mensahihkan hadith perawi tersebut melainkan apabila beliau 
menyatakan lafaz sama ‘. Aplikasi kaedah ini jelas terlihat dalam interaksi beliau dengan 


390 Ibn Manzar, Lisan Al-Arab, 6:86, entri “dalasa”. 

391 Ibn al-Salah, ‘Ulum al-Hadith, 73 dan 289. 

392 Lihat al-Huwaynl, Ghawth al-Makdud, 3:173, al-Wakll, Nathl al-Nibdl, 4:554. 




para perawi Mudallis seperti Hablb bin Abi Thabit, Hajjaj bin Artah, Qatadah, Hasan al- 
Basrl, Hushaym, Sulayman al-A‘mash, Muhammad bin Ishaq, Abu Ishaq al-SabI‘1, ‘Abbad 
bin Mansur, al-Mubarak bin Fudalah, Makhul, Ibn Jurayj, Yahya bin Abl Kathlr, ‘Abd 
Allah bin Lahi‘ah, Abu al-Zubayr, dan Abu Sa‘d al-Baqqal. 393 

Bagaimanapun, penulis mengamati tiga perkara yang dikecualikan daripada kaedah 
ini. Pertama, seorang perawi yang jarang melakukan tadlTs tidak diboleh diperlakukan 
sama seperti perawi mudallis. Mengulas status Hakam bin ‘Utaybah yang sangat jarang 
melakukan tadlTs, al-Huwaynl berpendapat riwayat beliau tidak boleh dilemahkan kerana 
faktor tadlTs melainkan terpaksa. 394 Kedua, apabila tokoh yang diriwayatkan oleh perawi 
mudallis itu termasuk dalam kalangan guru-gurunya yang sangat rapat dengannya maka 
riwayat beliau dihukumkan bersambung. Oleh yang demikian, beliau menerima ‘an ‘anah 
(bentuk periwayatam dengan lafaz ‘an) daripada Sulayman al-A‘mash apabila 
meriwayatkan daripada Ibrahnn al-Nakha‘1, Abu Wa’il dan Abu Salih. 395 Ketiga, hadith 
mudallis yang tidak menyatakan samd ‘ dapat disahihkan apabila murid yang meriwayatkan 
hadith itu daripada beliau telah memastikan ketiadaan tadlTs dalam riwayat tersebut. 
Perkara ini berlaku dalam semua riwayat Abu al-Zubayr yang diriwayatkan oleh al-Layth 
bin Sa‘d. 396 Begitu juga riwayat Abu Ishaq al-Sabl ‘I, Sulayman al-ATnash dan Qatadah 


393 Lihat al-Huwaynl, ibicl, 1:232, 272, 2:9, 28, 3:63, 216, 225 dan 267, al-Wakll, ibid., .4:98. 

394 al-Huwaynl, ibicl., 2:127, al-Wakll, ibid., 1:493. 

395 Al-WakH, ibid., 4:363. 

396 Al-Huwaynl, Ghawth al-Makdud, 3:159. Abu al-Zubayr seorang perawi mudalis di sisi Abu Ishaq. Beliau selalu 
melemahkan riwayatnya apabila tidak menyebutkan samd'. Lihat misalnya ibid., 2:148, 3:186, 188 dan 247. 



apabila diriwayatkan oleh Shu‘bah bin al-Hajjaj. 397 Bagaimanapun, al-Huwaynl 
berpandangan bahawa riwayat Shu‘bah daripada selain ketiga-tiga tokoh ini tidak 
menjamin ketiadaan tadlis. Justeru beliau tetap melemahkan riwayat Shu‘bah daripada 
Baqiyah bin al-Walld kerana sifat tadlTs Baqiyyah. 398 

Al-Huwaynl turut menjelaskan beberapa bentuk tadlTs yang sangat teruk. Salah 
satunya ialah tadlTs taswiyah, iaitu menggugurkan perawi lemah yang terdapat pada 
Tabaqah selepas gurunya. Al-Huwaynl menetapkan bahawa perawi yang terbukti pernah 
melakukan tadlTs taswiyah tidak boleh disahihkan riwayatnya melainkan apabila beliau 
menyatakan sama‘ pada semua tingkatan sanad. 399 Lebih teruk daripada itu ialah tadlTs 
sukut yang pemah dilakukan ‘Umar bin ‘Ali al-MuqaddamI. Beliau bukan hanya 
menggugurkan perawi da ‘/“/'dalam sanad, akan tetapi turut merubah kalimat sama ‘. Beliau 
mengatakan: “telah memberitahu kami”, lalu diam sekejap, lalu melanjutkan: “Hisham bin 
‘Urwah...” Al-AlbanT melihat perbuatan ini melayakkan semua riwayat al-MuqaddamI 
mesti dilemahkan. Namun begitu, al-Huwaynl berpandangan riwayat al-MuqaddamT mesti 
diperlakukan seperti para perawi mudallis lainnya. 400 


397 al-Huwaynl, ibid., 2:192, 3:20. al-Wakll, Nathl al-Nibdl, 2:180. 

398 Lihat al-Wakll, ibid., 1:304 dan 2:183. 

399 Menurut al-Huwaynl, para perawi yang terbukti melakukan tadlis taswiyah ialah al-Walid bin Muslim, Baqiyyah bin 
al-Walid dan Muhammad bin Musaffa. Lihat al-Huwaynl, Ghawth al-Makdiid, 2:150, 3:166 dan 216, al-Wakll, Nathl al- 
Nibdl, 1:299 dan 4:430, al-Wakll, al-Manihah, 2:301. 

400 Al-Huwaynl, ibid., 2:200. al-Wakll, Nathl al-Nibdl, 2:587. 



2.2.3. Kaedah Analisis ‘illah 


Secara bahasa, ‘illah memiliki beberapa makna iaitu penyakit, peristiwa yang 
menyibukkan seseorang daripada hajatnya, uzur, dan sebab. 401 Dalam ilmu hadith, ‘illah 
adalah “sebab-sebab yang tersembunyi, halus dan menjejaskan kesahihan hadith. Hadith 
yang mengandungi ‘illah (mu ‘allal ) ialah hadith yang mengandungi cacat yang 
melemahkan ( ‘iliah qddihah ) meskipun secara luaran terlihat sahih; perkara ini berlaku 
pada sanad yang para perawinya thiqah dan memenuhi syarat-syarat sahih secara 
zahirnya.” 402 Perbincangan tentang ‘illah dan kaedah-kaedah untuk menyingkapnya 
melibatkan perbincangan yang sangat luas. Setiap pakar hadith terkadang memiliki cara 
tersendiri yang mereka praktikkan untuk mencapai matlamat tersebut. Menurut Ibn al- 
Salah (m. 643 H/1245 M), menyingkap ‘illah hanya boleh dilakukan selepas 
mengumpulkan semua jalur sanad dan mengamati fenomena tafarrud dan mukhalafah 
bersama qarinah-qannah (petanda-petanda) yang mengingatkan pakar bahawa telah 
berlaku kesilapan dalam riwayat. 403 

Apabila mengamati metode al-Huwaynl dalam menyingkap ‘ illah dalam hadith, 
penulis dapat melihat semangat ijtihad dan penolakan taqlid dalam setiap analisis dan 
perbincangan beliau. Tokoh Salafi ini tidak segan membantah dan mengkritik ulama 


401 Nur al-Din ‘Itr, Lamahat Mujazah fi ‘Ilm al- 'Ilal, (T.tp.: t.p., 2003), 11 

402 Ibn Salah, ‘Ulum al-Hadith, 90. 

403 lbid. 



terdahulu dan terkemudian dengan hujah yang menurut beliau kuat dan bernas. Analisis 


beliau dalam menyingkap ‘illah menggabungkan teori yang terkandung dalam kitab-kitab 
Mustalah dan pengamatan praktik ahli hadith terdahulu. Menurut beliau, prinsip asas dalam 
perkara ini ialah ketekunan dalam mengamati praktik dan aplikasi ahli hadith di samping 
kajian yang berterusan dan minda yang bijak. 404 Beliau melihat tokoh-tokoh Muta’akhirTn 
yang menulis kitab-kitab Mustalah tidak memiliki dhawq (intuisi kepakaran) ahli hadith 
terdahulu, sebaliknya kebanyakan daripada mereka adalah ahli fiqh yang memerlukan ilmu 
hadith untuk menyokong madhhab mereka. Justeru, sesetengah teori ilmu hadith yang 
mereka sebutkan tidak selari dengan praktik ahli hadith terdahulu. 405 


2.2.3.I. Tafarrud 

Tafarrud berasal daripada kalimat fard, bermakna: sendiri ( wahdah ). Menurut ‘Abd al- 
Jawad Hamam, tafarrud ialah “riwayat yang dibawakan oleh seorang perawi tanpa 
sokongan perawi-perawi lain, sama ada (tafarrud tersebut berkaitan) dengan asal hadith 
ataupun sebahagiannya, sama ada mengandungi mukhalafah (percanggahan) ataupun 


404 Lihat al-Wakll, Nathl al-Nibdl, 3:170. 

405 Ibid., 4:495. Kesedaran ini selari dengan pemikiran al-Malyabarl sebagaimana yang akan penulis huraikan apabila 
membincangkan metode kritik beliau nanti. 



tidak, sama ada dengan tambahan ( ziyadah ) ataupun tidak, sama ada di dalam sanad 


ataupun matan, sama ada perawi itu thiqah ataupun tidak.” 406 

Fenomena tafarrud menjadi salah satu perhatian terbesar ahli hadith. Perkataan yang 
sering mereka gunakan untuk merujuk kepada fenomena ini ialah “Si fulan ber -tafarrud 
dengan hadith ini daripada si fulan”, atau “tiada yang meriwayatkan hadith ini melainkan 
si fulan”, atau “si fulan tidak disokong riwayatnya (la yutaba ‘ ‘alayhi )”. Hadith yang 
diriwayatkan secara tafarrud discbut jard (jamak: afrad) atau gharlb (jamak: ghara’ib ). 
Dari aspek kesahihan, hadith-hadith yang mengandungi tafarru tetap terbahagi menjadi 
sahih, Hasan dan da ‘Tf . 407 

Al-Huwaynl menegaskan bahawa lajarnid bukan cacat yang menjejaskan kesahihan 
hadith. Seperti sanad-sanad yang lain, sanad hadith fard atau gharib dinilai mengikut status 
perawinya. Jika ia thiqah atau saduq, maka tafarrud- nya diterima. Jika ia lemah, maka 
tafarrud- nya dihukumkan da ‘Tf. Beliau menjelaskan: “Para ulama telah menetapkan 
bahawa seseorang yang ber -tafarrud jika ia dabit dan hafiz, dan apabila ia ber -tafarrud 
daripada seorang guru, maka tafarrud- nya diterima selagimana tidak ada bukti yang 
menandakan kesalahan.” 408 


406 ‘Abd al-Jawad Hamam. al-Tafarrud fi Riwdyah al-Hadtth wa Manhaj al-Muhaddithln fi Qabulih aw Raddih 
(Damsyik: Dar al-Nawadir, 2008), 81-90. 

407 ‘Itr, Manhaj al-Naqd, 401-402. 

408 Al-Huwaynl, al-Patawd al-Hadtthiyyah, 1:120. 



Aplikasi konsep ini sangat jelas dalam semua analisis dan kritik hadith al-Huwaym. 


Tokoh Salafi ini konsisten mensahihkan hadith-hadith yang mengandungi tafarrud para 
perawi thiqah seperti ‘Abd al-‘Az!z al-Darawardl, Hashim bin al-Barld, Mufaddal bin 
Fudalah, Hammam bin Yahya, Hubaysh bin Mubasshir, Damrah bin Rabl‘ah dan ramai 
lagi. 409 Apabila menjumpai seorang pakar hadith terdahulu yang melemahkan sesebuah 
hadith kerana tafarrud perawi thiqah, beliau tidak segan mengkritik dan menolak 
ucapannya. Beliau pernah menolak pandangan Ibn ‘Abd al-Bar (m. 463 H/1071 M) yang 
melemahkan tafarrud ‘Abd al-Razzaq daripada Ma‘mar daripada al-Thawrl. Beliau 
berkata: “Sanad ini sahih. ‘Abd al-Razzaq dan Ma‘mar kedua-duanya imam thiqah. ,,A1 ° 
Beliau turut membantah Shu‘bah bin al-Hajjaj (m. 160 H/777 M) yang melemahkan 
tafarrud IsmaTl bin Raja’, sekaligus menilai pakar hadith ini telah melakukan kontradiksi 
kerana menolak tafarrud Isma‘11 bin Raja’ dalam hadith ini namun menerima tafarrud 
‘Abd Allah bin Dlnar dalam hadith jual-beli wala’. Al-selanjutnya merumuskan: 
“Pandangan yang benar di sisi ahli ilmu ialah seorang perawi thiqah hafiz yang ber- 
tafarrud dengan sebuah hadith ataupun sebuah ziyadah (tambahan perkataan dalam hadith) 
mesti diterima melainkan jika terdapat penghalang. Riwayat tersebut tidak boleh ditolak 


409 Lihat al-Huwaynl, Ghawth al-Makdud, 1:45, 252, 2:143, 148 dan 3:237, al-Huwaynl, Nahy al- Suhbah, 39. 

410 Al-Huwaynl, Ghawth al-Makdud, 3:252-253. Sebelum Ibn ‘Abd al-Bar, hadith ini turut dilemahkan oleh al-Bukharl 
sebagaimana dinukil oleh Abu ‘Isa Muhammad bin ‘Isa al-Tirmidhl, al-‘llal al-Kablr (Beirut: ‘Alam al-Kutub, 1989), 
199. 




hanya kerana tafarrud-nya, sama ada tambahan tersebut menetapkan hukum ataupun tidak. 


Demikian mengikut pandangan yang rajih di sisi ahli ilmu.” 411 

Penulis melihat al-Huwaynl sering menetapkan status Hasan bagi hadith-hadith yang 
mengandungi tafarrud perawi saduq, hasan al-hadlth dan yang setaraf dengannya. Salah 
satunya ialah tafarrud Bukayr bin Shihab daripada Sa‘Id bin Jubeir dengan ulasan: “Bukayr 
dinilai thiqah oleh Ibn Hibban, Abu Hatim berkata: syeikh, al-DhahabT berkata: saduq. 
Justeru, hadith beliau Hasan.” 412 Beliau turut sering melemahkan tafarud yang dilakukan 
para perawi lemah seperti ‘Amr bin al-‘Ala’, Yusuf bin Asbat, ‘Abd Allah al-‘UmarT, Ibn 
LahT‘ah, Masruq bin al-Marzuban, Qaza‘ah bin Suwayd, dan Nadr bin Kathlr. 413 Beliau 
berkata: “Jika kita melihat kalangan perawi yang buruk hafalannya ber -tafarrud dengan 
beberapa hadith daripada tokoh-tokoh thiqah dan masyhur tanpa sokongan murid-murid 
yang lain, kita mengetahui bahawa hadith-hadith tersebut adalah (berpunca) daripada 
kesilapan mereka.” 414 Beliau bahkan tidak ragu menghukum munkar, batil bahkan palsu 
setiap menjumpai tafarrud perawi yang berstatus sangat lemah seperti munkar al-hadlth, 
pendusta, pemalsu hadith dan matruk 415 


411 Al-Wakll, Nathl al-Nibal, 2:185-186. 

412 Al-Huwaynl, Baclhl al-Ihsan, 1:341. 

413 Lihat al-Huwaynl, Ghawth al-Makdud, 1:90 dan 2:151, al-Wakll, Nathl al-Nibdl, 2:597, 3:59, 431 dan 4:108. 

414 Al-Wakll, ibid., 443. 

415 Lihat misalnya al-Huwaynl, al-Najilah, 1: 48, al-Huwaynl, al-Fatdwd al-Hadtthiyyah, 2:73-74, al-Wakll, Nathl al- 
Nibdl, 1:288. 



2.2.3.2. Mudtarib 


Hadith Mudtarib mengandungi mukhdlafah (pertembungan) dalam sanad ataupun 
matannya. Istilah ini berasal daripada kalimat idtaraba al-mawj (ombak bergelora) dan 
idtraba al-amr (situasi kacau bilau). 416 Ahli hadith menggunakan istilah mudtarib untuk 
setiap hadith yang berlaku “pertembungan riwayat padanya; sesetengah perawi 
meriwayatkan sebuah versi yang berbeza dengan versi perawi lain.” 417 Menurut Ibn al- 
Salah (m. 643H/1245M), mudtarib mestilah melibatkan pertembungan riwayat yang sama 
kuat sehingga tidak dapat dilakukan jamak ataupun tarjih. Jika masih boleh dijamak atau 
ditarjih, maka pertembungan tersebut tidak dihukumkan mudtarib. Hadith mudtarib 
termasuk dalam kategori hadith da ‘Tf kerana pertembungan riwayat menandakan 
kelemahan dabt perawinya. 418 

Konsep Mudtarib dalam kritik hadith al-Huwaynl selari dengan huraian kaedah di 
atas. Beliau menyatakan bahawa “ idtirab mengakibatkan kelemahan hadith kerana ia 
menunjukkan bahawa perawi hadith tersebut tidak menghafal riwayatnya dengan tepat 
(dabit). Fenomena ini berlaku dalam sanad, matan atau kedua-duanya sekali. Jika salah 
satu riwayat dapat ditarjih kerana hafalan perawinya, kerapatan (, suhbah ) dengan gurunya, 


416 Ibn ManzHr, Lisan al- ‘Arab, 1:544, entri “taraba”. 

417 Ibn al-Salah, ‘Ulum al-Hadith, 93. 

418 Lihat Ibn al-Salah, ibid., ‘Abd al-Rahimbin Husein al-‘lraql, al-Taqytd wa al-Idah lima Utliqa wa Ughliqa min Kitdb 
Ibn al-Saldh. Beirut: Dar al-Kutub al-‘Ilmiyyah, 1999), 103-104, Badr al-Din Muhammad bin Ibrahlm bin Jama‘ah al- 
Kinanl, al-Manhal al-Rdwt fi Mukhtasar ‘Ulum al-Hadtth al-Nabawt (Beirut: Dar al-Fikr, 1986), 52, Ahmad bin 
Muhammad al-Dhahabl ,Al-Muqizah fi ‘Ilm Mustalah al-Hadtth (Beirut: Maktab al-Matbu‘at al-Islamlyyah, 1425H), 51- 
52. 



atau faktor-faktor lain, maka mesti ditetapkan hokum mengikut pihak yang lebih kuat, 


justeru hadith berkenaan tidak lagi disebut mudtarib .” 419 

Tarjih adalah perkara pertama yang selalu diusahakan oleh al-Huwaynl dalam 
pertembungan riwayat. Beliau mengamati serta menimbang kuantiti dan kualiti semua 
pihak yang terlibat dalam pertembungan tersebut. Pihak yang lebih ramai ditarjih ke atas 
pihak yang lebih sedikit. Perkara ini beliau lakukan misalnya dalam pertembungan riwayat 
daripada ‘Abd al-Razzaq berkenaan hadith memandang tunang sebelum menikah. Tujuh 
tokoh meriwayatkan hadith ini daripada ‘Abd al-Razzaq daripada Ma‘mar daripada Thabit 
daripada Anas secara marju ‘. Namun dua orang perawi menyalahi riwayat tersebut lalu 
meriwayatkannya daripada ‘Abd al-Razzaq daripada Ma‘mar daripada Thabit daripada 
Bakr al-MuzanI secara mawquf. Meskipun Abu al-Hasan al-DaraqutnI (m. 385 H/995 M) 
mentarjih riwayat mawquf namun al-Huwaynl menyalahi pandangan ini dan berkata: 
“Tidak diragukan bahawa bilangan yang banyak lebih tepat berbanding yang sedikit. 
Terutama apabila terdapat di dalamnya tokoh-tokoh yang sangat kuat hafalannya (jibal a- 
hifz). Justeru sangat sukar dalam situasi seperti ini menyalahkan tujuh orang tokoh, yang 
mengandung kalangan seperti ini, untuk membenarkan dua orang.” 420 


419 Al-Huwaynl, Nahy al-Suhbah, 37. 

420 AI-Huwaynl, Ghawth al-Makdud, 3:19. Untuk beberapa contoh lain bagi kes tarjih berdasarkan kuantiti perawi yang 
dilakukan al-Huwaynl, lihat al-Huwaynl, Ghawth al-Makdiid, 3: 129 dan 220. 



Selain pengamatan kuantiti perawi, al-Huwaynl turut mengamati kualiti perawi 
sebagai asas tarjih. Perawi yang lebih kuat hafalannya ditarjih ke atas perawi yang lebih 
rendah. Perkara ini menuntut beliau untuk menetapkan tingkatan hafalan tiap-tiap perawi. 
Penulis melihat beliau cukup sempuma dan teliti melakukan perkara ini. Beliau 
menetapkan bahawa Shu‘bah lebih kuat daripada Sufyan al-Thawrl, 421 Shu‘bah lebih kuat 
daripada Hammad bin Zayd, 422 Ibn ‘Uyaynah lebih kuat daripada Hammad bin Zayd dalam 
meriwayatkan daripada ‘Amr bin Dlnar, 423 Hisham al-Dastawa’1 lebih kuat berbanding 
Ma‘mar, 424 dan lain sebagainya. 

Apabila pertembungan riwayat melibatkan pihak-pihak yang sama kuat, al-Huwaynl 
berusaha menjamak riwayat-riwayat tersebut. Semua riwayat tersebut disahihkan namun 
dengan tafsiran tertentu. Jika seorang perawi thiqah meriwayatkan sebuah hadith yang 
sama daripada dua tokoh yang berbeza, beliau mentafsirkan bahawa perawi tersebut 
berkemungkinan mendengar daripada kedua-duanya pada masa yang berlainan. 425 Beliau 
mendakwa kaedah jamak ini sering diamalkan oleh Ibn Hajar (m. 852 H/1448 M) dalam 


421 Al-Huwayru, ibid., 2:154. 

422 Ibid., 3:88. 

423 Ibid., 2:165. 

424 Ibid., 3:351. 

425 Sebagai contoh, Maymun bin Mahran suatu ketika meriwayatkan hadith larangan memakan haiwan yang bertaring 
daripada Sa‘Id bin Jubayr daripada Ibn ‘Abbas. Pada ketika yang lain beliau meriwayatkan hadith yang sama daripada 
Ibn ‘ Abbas secara langsung. Al-Huwaynl mengatakan bahawa Maymun berkemungkinan mendengar hadith ini dua kali. 
Pada kali yang pertama daripada Sa‘Id bin Jubayr, lalu beliau bertemu Ibn ‘Abbas dan mendengar hadith ini secara 
langsung daripadanya. Lihat al-Huwaynl, Ghawth al-Makdud, 3:178. Untuk beberapa contoh praktikal yang lain, lihat 
al-Wakll, Nathl al-Nibdl. 2:150. 




Fath al-Bari. 426 Jika seorang perawi thiqah meriwayatkan sebuah hadith yang sama secara 
mawsul dan mursal, atau secara marfu‘ dan mawquf al-Huwaynl mentafsirkan perawi 
berkenaan berkemungkinan meriwayatkan kedua-dua hadith tersebut dalam kondisi 
psikologi yang berbeza. Ketika tengah bersemangat beliau meriwayatkannya secara 
mawsul dan marju Ketika tidak bersemangat, beliau meriwayatkannya secara mawquf dan 
mursal 421 Tafsiran-tafsiran ini tidak bersandarkan kepada bukti riwayat, sebaliknya 
berpunca daripada kemungkinan-kemungkinan rasional ( ihtimalat ‘aqlTyyah) sahaja. 


2.23.3. Ziyadah Thiqah 

Wacana ziyadah thiqah berkaitan dengan pertembungan riwayat yang melibatkan 
tambahan ( ziyadah ) dalam sanad ataupun matan. Tambahan tersebut terdapat dalam salah 
satu jalur sanad namun tidak dijumpai dalam jalur-jalur yang lain. Jika status perawi 
tambahan tersebut thiqah, sesetengah ulama menerimanya secara mutlak. 428 Menurut Ibn 
al-Salah (m. 643 H/1245 M), tambahan dalam matan mesti diterima melainkan apabila 


426 Lihat al-Huwaynl, Badhl al-Ihsan, 2:132. Pada bab ketiga nanti, penulis akan membuktikan bahawa ucapan Ibn Hajar 
jelas menyalahi dakwaan ini. Beliau sebaliknya seringkali mengkritik Badr al-‘Aynl yang dinilainya sering mengamalkan 
andain-andaian spekulatif yang menyalahi praktik ahli hadith. Ibn Hajar turut menegaskan bahawa “andaian-andaian 
spekulatif tidak memiliki tempat dalam ilmu riwayat.” 

427 Untuk beberapa contoh praktikal, lihat al-Wakll, Nathl al-Nibal, 3:211 dan 351. 

428 Menerima Ziyadah al-Thiqah secara mutlak adalah madhhab al-Hakim (m. 405 H/1012 M) dalam al-Mustadrak dan 
beliau menisbahkannya kepada fuqaha’. Lihat Muhammad bin ‘Abd Allah al-Hakim al-Nisabun, Al-Mustadrak ‘ala al- 
Sahihayn (Beirut: Dar al-Fikr, 2002), 1:98. Al-Khatlb al-Baghdadl (m. 463 H/1071 M) turut berpandangan sedemikian 
dalam al-KiJayah, namun praktik beliau dalam TamyTz al-Maztd menyalahi teori ini. Lihat pengamatan tentang 
kontradiksi teori dan praktik ini dalam ‘Abd al-Rahman bin Ahrnad Ibn Rajab al-Hanball, Sharh ‘Ilal al-TirmidhT 
(Riyadh: Dar al-‘Ata\ 2001). 1:428. 



kandungannya menafikan riwayat yang lebih ramai. Beliau turut menegaskan bahawa 
tambahan dalam sanad diterima secara mutlak. Justeru, riwayat mawsul yang bertentangan 
dengan mursal mesti selalu disahihkan. 429 

Pandangan al-Huwaynl berkenaan konsep Ziyadah al-Thiqah sangat unik jika 
dibandingkan dengan pandangan beliau berkenaan konsep-konsep dan kaedah-kaedah ilmu 
hadith lainnya. Sejak awal perbahasan, penulis selalu mengamati kesesuaian antara 
konsepsi beliau dengan kaedah dan konsepsi yang terkandung dalam kitab-kitab Mustalah. 
Akan tetapi, berkenaan dengan Ziyadah Thiqah ini, penulis melihat beliau secara terang 
menyalahi kaedah yang ditetapkan dalam kitab-kitab tersebut. Beliau bahkan tegas 
mengatakan ketetapan para penulis kitab Mustalah dalam perkara ini tidak selari dengan 
praktik ahli hadith terdahulu. Beliau berkata: “Pendapat yang mengatakan bahawa Ziyadah 
al-Thiqah mesti diterima tidak ucapkan oleh pakar hadith. Sebaliknya, kaedah ini 
diucapkan oleh kalangan yang tidak mahir dalam hadith seperti para fuqaha’ yang 
mengkaji hadith hanya untuk menyokong madhhab fiqh rnereka.” 430 

Menurut rumusan al-Huwaynl, Ziyadah al-Thiqah tidak mesti selalu diterima 
ataupun selalu ditolak. Tambahan tersebut perlu diteliti terlebih dahulu dengan mengamati 
pelbagai qarinah yang menunjukkan kesahihan atau kelemahan tambahan tersebut. Beliau 

429 Lihat Ibn al-Salah, ‘Ulum al-Hadith, 72. Salah seorang tokoh hadith Muta’akhirln yang tegas mempertahankan kaedah 
penerimaan ziyadah thiqah secara mutlak ialah al-NawawI (m.676 H/1277 M). Lihat penegasan beliau dalam Yahya bin 
Sharaf al-NawawT, irshdd Thullab al-Haqd’iq ildMa ‘rifah Sunan Khayr al-Khald’iq (Damsyik: Dar al-Yamamah, 2002), 
91 dan 98. 

430 Al-Huwaynl, aI-Fatawa al-Hadllhiyyah, 1:420, al-Wakll, Nathl al-Nibdl, 4:549. 



berkata: “Aku bukan termasuk orang yang menerima ziyadah thiqah secara mutlak 
sebagaimana pandangan jumhur ahli usul dan fuqaha\ Sesungguhnya kalangan pakar 
daripada ahli hadith ( al-hudhhaq min ahl al-hadlth ) melakukan perincian: terkadang 
mereka menerimanya dan terkadang menolaknya. Mereka berjalan bersama qannah- 
qarmah. ,,m Beliau turut mengingatkan bahawa tambahan hanya diterima daripada perawi 
yang disepakati thiqah, hafiz dan mutqin sahaja. Tambahan perawi yang diperselisihkan 
statusnya, apalagi disepakati kelemahannya, tidak dapat disahihkan sama sekali. Apabila 
Ahmad Shakir menerima tambahan Sharlk bin ‘Abd Allah al-NakhaT, al-Huwaynl 
mengulas: “ Ziyadah hanya diterima daripada tokoh yang hafiz mutqin, dan tidak terkenal 
sering silap akan tetapi hanya sesekali sahaja ( nadir ), bersama sifat amanah dan dabt. 
Adapun seseorang yang dinilai para pakar sebagai sering silap dan buruk hafalan ( kathTr 
al-ghalat wa sayyi’ al-hifz ), maka mustahil tambahannya disahihkan secara bersendiri, 
terlebih lagi jika menyalahi tokoh-tokoh besar.” 432 

Menurut al-Huwaynl kaedah di atas berlaku untuk tambahan dalam sanad dan matan 
tanpa perbezaan. Pandangan ini menyalahi ketetapan Ibn al-Salah (m. 643 H/1245 M) dan 
al-NawawI (m. 676 H/1277 M) yang menyatakan bahawa Ziyadah al-Thiqah dalam sanad 
mesti selalu diterima secara mutlak. Al-Huwaynl turut tegas menafikan dakwaan al- 


431 Al-Wakll, Nathl al-Nibdl, 3:315 dan 392. 

432 Al-Huwaynl, Baclhl al-Ihsan, 2:408. 




Nawawi yang menisbahkan kaedah ini kepada Imam Muslim dan pakar-pakar hadith 


lainnya. Beliau berkata: 


Ahli hadith, termasuk Muslim salah seorang tokohnya, mentarjih mawsul 
ataupun mursal mengikut darjat thicjah , daht dan bilangan perawi serta 
yang seumpama dengannya. Siapa yang mengamati kitab al-Tamyiz Imam 
Muslim akan membuktikan kesahihan ucapan saya. Begitu juga siapa yang 
mengamati kitab-kitab l ilal seperti ‘‘ilal Ahmad, ‘ ilal Ibn Abi Hatim dan 
Hlal al-DaraqutnI akan melihat bahawa ahli hadith tidak menerima 
ziyadah thiqah secara mutlak. Berapa banyak hadith-hadith yang mereka 
lemahkan meskipun diriwayatkan oleh tokoh-tokoh hadith dan perawi 
yang besar sebab mereka ber -tafarrud dengannya. Andai ziyadah thiqah 
diterima secara mutlak, maka tiada istilah shadh sama sekali. 433 


Sejauh pengamatan penulis, al-Huwaynl konsisten mengamalkan kaedah ini dalam 
kritik hadith. Beliau menerima ataupun menolak tambahan mengikut kualiti atau kuantiti 
perawi. Antara perawi thiqah yang selalu diterima tambahannya ialah Shu‘bah, Sufyan al- 
Thawrl, al-Awza‘I, Sufyan bin ‘Uyaynah, ‘Isa bin Yunus, ‘Ali bin Mushir, Hamrnad bin 
Salamah, Ibrahhn bin Tahman dan Isma‘11 bin Ja‘far. 434 Adapun para perawi yang selalu 
dilemahkan tambahannya kerana status hafalan yang teruk ialah Muhammad bin al-Fudayl, 
Sharlk bin ‘Abd Allah, Mus‘ab bin Shaybah, Muhammad bin ‘Ubayd, Husein al-KarablsI, 
dan ramai lagi. 435 Al-Huwaynl terkadang mensahihkan kedua-dua riwayat mawquf dan 
marfu‘ apabila berasal daripada Ayyub al-Sakhtiyani. Menurut beliau, perawi ini sering 


433 Al-Huwaynl, al-Fatawa al-Hadtthiyyah, 1:418. 

434 Lihat al-Huwaynl, Badhl al-Ihsan , 1:120 dan 2:27, al-Huwaynl, Ghawth al-Makdud, 1:207, 212, 2:52 dan 3:164, al- 
Huwaynl, al-Fatawa al-Hadtthiyyah, 1:96. 

435 Al-Huwaynl, Badhl al-Ihsan, 1:276, 1:133, 2:120. 166 dan 193, al-Wakll, Nathl al-Nibdl, 3:268. 



me-mawquf-kan hadith mar/Ti ‘ kerana terlalu berhati-hati. 436 Meskipun menjadikan praktik 
ahli hadith terdahulu sebagai rujukan utama, beberapa penilaian al-Huwaynl tidak selari 
dengan kesimpulan kritik pakar-pakar terdahulu akibat perbezaan pendapat berkenaan 
sesetengah faktor pemberat ( murajjihat ) yang menjadi pilihan. 437 


2.2.4. Kaedah NaikTaraf Hadith Lemah 

Pengamatan al-Huwaynl terhadap praktik dan aplikasi ahli hadith kalangan Muta’akhirln 
mendapati bahawa mereka cenderung bermudah dalam menguatkan hadith lemah yang 
berbilang sanad. Beliau berkata: “Kebanyakan Muta’akhirln daripada kalangan yang tidak 
menguasai kritik hadith menyangka bahawa sekadar berbilang sanad dapat menguatkan 
hadith, sebagaimana praktik al-Haythaml (m. 807 H/1404 M), tanpa meneliti kadar 
kelemahan tersebut adakah teruk atau ringan. Berapa banyak hadith lemah bahkan palsu 
yang disahihkan atau dihasankan kerana mengabaikan kaedah-kaedah ahli hadith.” 438 
Sikap bermudah ini mencetuskan reaksi melampau daripada sesetengah pengkaji hadith 
semasa yang menafikan sama sekali konsep naik taraf hadith lemah walaupun berbilang 
sanad. Menurut al-Huwaynl, pandangan yang tepat dalam perkara ini ialah hadith-hadith 


436 Lihat al-Huwaynl, Baclhl al-Ihsan, 1:84, 2:37, 76 dan 152. 

437 Lihat misalnya bantahan beliau terhadap analisis al-DaraqutnT (m. 385 H/995 M) dalam al-Huwaynl, Ghawth al- 
Makdud, 1:167 dan al-Wakll, Nathl al-Nibdl, 4:292. Bantahan beliau ke atas analisis Ibn ‘Abd al-Bar (m. 463 H/1071 
M) dalam al-Huwaynl, Badhl al-Ihsan, 2:102 dan al-Huwaynl, al-Fatdwd al-Hadlthiyyah, 1:97. Bantahan beliau ke atas 
Hamzah al-Kinanl dalam al-Huwaynl, Badhl al-Ihsan, 2:193. 

438 Al-WakH, Nathl al-Nibdl, 1:542. 



lemah dapat saling menguatkan apabila memenuhi syarat-syaratnya. Bagaimanapun, 


kaedah ini hanya boleh diaplikasi oleh seseorang yang memiliki kepakaran dalam kritik 
hadith selepas sekian lama mengkaji, meneliti dan memperhatikan praktik pakar-pakar 
terdahulu. 439 

Menurut al-Huwaynl, konsep naik taraf ini terhad hanya untuk hadith-hadith yang 
mengandungi kelemahan ringan sahaja, iaitu hadith-hadith yang dilemahkan kerana 
sanadnya terputus, perawinya Majhul atau buruk hafalan. Mutaba ‘ah atau shahid yang 
menyokongnya mesti lebih kuat atau sama taraf dengan hadith tersebut. Hal itu demikian 
kerana mutaba ‘ah dan shahid berfungsi sebagai bukti sokongan yang dituntut mencapai 
darjat kekuatan tertentu. 440 Hadith Da ‘Tf yang memenuhi syarat-syarat di atas boleh 
terangkat kepada Hasan ataupun Sahih. Salah satunya ialah hadith Muhammad bin Ishaq 
(seorang perawi mudallis) daripada Aban bin Salih secara ‘an ‘anah. Hadith yang pada 
asalnya lemah kerana tadlis Ibn Ishaq ini terangkat kepada Hasan kerana sokongan riwayat 
daripada Sharlk bin ‘Abd Allah (seorang perawi yang lemah hafalannya). Al-Huwaynl 
berkata: “Mengikut pandangan yang kuat ( zahir ), hadith ini Hasan kerana gabungan kedua- 
dua jalur tersebut.” 441 


439 Ibid., 3:461. Pengkaji semasa yang beliau maksudkan ialah Abu ‘Abd al-Rahman ‘Ubayd Allah Ibrahim bin Hamdi 
dalam bukunya yang bertajuk Irwa’al-Zami bi TakhrTj Sunan al-DdrimT. Al-HuwaynT mendiskusikan pandangan ini 
dalam al-Huwaynl, Kaslif al-Makhbu ’, 5. 

440 Lihat al-Huwaynl, Nahy al-Suhbah, 47-48, al-Huwaynl, al-Najilah, 59. 

441 Al-Huwaynl, Ghawth al-Makdud, 3:345. Untukbeberapa contoh hadith lemah yang dinaik taraf, lihat ibid., 1:90, 148, 
2:214 dan 3:148. 



Al-Huwaynl mengingatkan bahawa hadith yang mengandungi cacat parah tidak 
dapat dinaiktaraf ataupun digunakan sebagai mutaba‘ah dan shahid. Termasuk dalam 
kategori ini ialah riwayat perawi matriik, muttaham dan munkar al-hadith terlebih lagi para 
pendusta ataupun pemalsu. Oleh sebab itu, beliau tidak menerima mutaba l ah daripada 
riwayat Ibrahhn bin Abl Yahya, Hamzah bin Abl Muhammad, ‘Uthman al-WaqqasI dan 
‘Umar bin Musa al-Wajihl. 442 Meskipun secara prinsipnya mursal diterima sebagai 
sokongan, akan tetapi al-Huwaynl mengabaikan mursal Ibn Shihab al-ZuhrI dan al-Hasan 
al-Basrl kerana kelemahannya yang terlalu parah. 443 Beliau turut menetapkan bahawa 
sebuah hadith lemah kekal lemah, meskipun berbilang sanad, apabila semua sanad tersebut 
lemah dan matannya munkar. Salah satunya ialah hadith “Riba memiliki 70 pintu, yang 
paling rendah ialah seperti berzina dengan ibunya sendiri”. Meskipun dinilai Hasan oleh 
al-SakhawI (m. 902 H/1497 M) dan dinilai sahih oleh al-Albanl (1420 H/1999 M) kerana 
kumpulan sanadnya ( bi majmu ‘ turuqih ), 444 al-Huwaynl menetapkan hadith ini munkar 
bahkan batil. 445 


2.3. Metode Kritik Mahmud SaTd Mamduh 


442 Keempat tokoh ini dinilai matruk. Lihat ibid., 1:80, al-Huwaym , al-Fatdwa al-Hadithiyyah, 1:27, 28 dan 30. 

443 Abti Ishaq al-Huwaynl, Fasl al-Khitah bi Naqd al-Mughm 'an al-Hify wa al-Kitab (Beirut: Dar al-Kutub al-‘Ilmiyyah, 
1985), 8, al-Wakll, Natlil al-Nibdl. 3:589 dan 4:443. 

444 Lihat al-Albanl, Silsilah Ahadith al-SahThah, 4:488. 

445 Lihat al-Huwaynl, Ghawth al-Makdud, 2:217, al-Wakll, Nathl al-Nibal, 2:514 dan 4:22. 




Metode kritik tokoh aliran Sufi ini secara amnya berpandukan kaedah-kaedah ilmu hadith 


yang terkandung dalam kitab-kitab Mustcilah. Beliau menegaskan bahawa asas muktamad 
dalam menentukan status hadith ialah mengikuti jalan ahli hadith dalam mendiskusikan, 
mengkritik, membentang dan menentukan rumusan. 446 Meskipun begitu, Matnduh selalu 
menyertakan pandangan fuqaha dan ahli Usul dalam membincangkan konsep-konsep 
teknikal ilmu hadith. Beliau malah menggalakkan untuk meraikan perbezaan metodologi 
antara ahli fiqh dan ahli hadith sekaligus melarang “dimenangkan salah satu manhaj 
(metodologi) ke atas manhaj yang lain.” 447 Penulis mengamati kecenderungan beliau 
kepada manhaj ahli fiqh seringkali lebih berat. Oleh sebab itu, beliau pernah mengkritik 
ahli hadith tnengamalkan sikap “melampau dalam berhati-hati ( ihtiyat ) yang membawa 
kepada sikap tashaclclud (sukar mensahihkan hadith).” 448 

Walaupun Mamduh memiliki kecenderungan tasawuf yang kuat, penulis tidak 
pernah melihat beliau berhujah dengan kashj' dalam menilai status hadith. Sebaliknya, 
kritik beliau terhadap pandangan al-LaknawT (m. 1304 H/1886 M) yang mensahihkan 
hadith menerusi U/.v/i/'scolah-olah tidak menyokong pengamalan kaedah tersebut. Mamduh 
berkata: “Yang benar ialah al-LaknawI sepatutnya metnbincangkan hadith ini dengan 
menyebutkan semua jalur sanad, mengkaji kesambungan sanad, status perawi, lalu 


446 Mahmud Sa‘Td Mamduh et. al, Takhnj AhadTth Majma ‘ al-Zawa ’id wa Manba ‘ al-Fawa ’id (Kaherah: Muassasah al- 
Iqra’ al-Khayriyyah, 2010), 1:42. 

447 Mamduh, al-Ta ‘nf, 1:181. 

448 Ibid., 3:278. 



menghimpun semua jalur lalu merumuskan ketetapan umum, serta memanfaatkan ucapan 


imam-imam huffaz ,” 449 

Hadith Sahih menurut Mamduh mesti memenuhi lima syarat: semua perawi yang 
dalam sanadnya termasuk ahl al- ‘adalali dan ahl al-dabt, sanadnya tidak terputus, selamat 
daripada cacat yang merosakkan ( ‘illah qadihah ) dan shududh , 450 Hadith Hasan memenuhi 
semua syarat di atas akan tetapi dabt perawinya lebih rendah berbanding perawi sahih. Jika 
status perawi hadith Sahih ialah Thiqah, maka perawi hadith Hasan ialah Saduq atau Hasan 
al-HadTth. 

Mamduh turut mengingatkan bahawa penilaian ke atas sebuah hadith yang memiliki 
banyak jalur sanad tidak boleh ditetapkan berdasarkan kajian ke atas satu sanad sahaja. 
Sebaliknya, penilaian itu mesti dirumuskan selepas mengkaji semua sanad tersebut secara 
kolektif. Kelemahan salah satu sanad tidak menjejaskan kesahihan hadith apabila hadith 
itu telah Sahih menerusi sanad yang lain. Konsep ini menatijahkan pemisahan antara kritik 
sanad dan kritik matan. Beliau berkata: “Apabila engkau melihat seorang pendusta atau 
pemalsu dalam sanad, janganlah segera menghukum palsu hadith tersebut. Kita mesti 
membezakan antara menghukum sanad dengan menghukum matan.” 451 Dalam kritik yang 
memisahkan sanad dan matan seperti ini, sebuah hadith boleh jadi lemah sanadnya namun 


449 Mamduh, al-Ittijdhdt al-Hadtthiyyah, 331. 

450 Mamduhet. al, TakhrijAhadlth, 1:43. 

451 Mamduh, al-Ta 'rif, 2: 226. 


sahih matannya, begitu juga sebaliknya. Justeru, apabila al-Albanl melemahkan hadith 
“ Sebut-sebutlah kebaikan orang yang telah mati ” kerana perawinya iaitu Imran bin Anas 
berstatus Munkar al-Hadlth, Mamduh menyanggah dan berkata: “Hadith ini sahih. 
Kelemahan sanad tidak memberi kesan dalam matan apabila telah sahih menerusi jalur- 
jalur ( turuq ) yang lain. Hadith ini memiliki dua shcihid: daripada hadith A’ishah dan 
Mughirah bin al-Shu‘bah.” 452 

Metode kritik Mamduh bukan setakat memisahkan antara sanad dan matan, akan 
tetapi turut memisahkan secara teliti setiap patah kata yang terkandung di dalam matan. 
Dalam sepotong hadith yang diriwayatkan, boleh jadi beberapa perkataan di dalamnya 
sahih dan yang lain lemah. Perkara ini sangat sering dijumpai dalam metode kritik hadith 
Mamduh. Salah satunya diskusi beliau tentang hadith Abu Umamah al-Bahill daripada 
Rasulullah s.a.w. bersabda: 

Terjemahan: Sesungguhnya air tidak menjadi najis kerana 
(bercampur dengan) sesuatu benda apapun melainkan apabila telah 
berubah bau, rasa ataupun wamanya. 


452 Ibid., 5: 231. 



Membantah pandangan al-Albam yang melemahkan hadith ini, Mamduh menegaskan 


bahawa bahagian awal hadith ( Sesungguhnya air tidak menjadi najis kerana sesuatu benda 
apapun) adalah sahih kerana sokongan pelbagai sanad yang lain dan sokongan ijmak. 
Kelemahan hadith ini hanya pada bahagian akhirnya sahaja. 453 


2.3.1. Kaedah Penentuan Status Perawi 

Status perawi di sisi Mamduh merupakan asas terpenting dalam penetapan status hadith. 
Diskusi tentang perkara ini selalu menjadi perhatian utama dan pertama dalam kritik hadith 
beliau. Mamduh menceritakan kesepakatan fuqaha’, ahli hadith dan ahli Usul bahawa 
seorang perawi hadith sahih mesti thiqah, iaitu memenuhi sifat-sifat ‘ adalah dan dabt yang 
memadai. Kajian aspek ‘ adalah bertujuan mengenalpasti status keislaman dan kejujuran 
perawi. Dan aspek dabt ditujukan untuk memastikan perawi berkenaan menyampaikan 
riwayat yang beliau terima dengan tepat. 454 Sebagaimana jelas terlihat, perbincangan 
Mamduh tidak murni meruju kepada ahli hadith, akan tetapi mencampurkan pandangan 
mereka dengan pandangan fuqaha’ dan ahli Usul. 

Menurut Mamduh, status perawi boleh ditetapkan dengan merujuk kepada hanya 
ucapan satu orang imam. Syaratnya ucapan itu tidak bertentangan dengan imam yang lain, 

453 Ibid., 2:136 

454 Mahmud Sa‘Td Mamduh, al-lhtijal bi Ma ‘rifah al-Ruwdt al-Thiqdt alladhma Laysu fl Tahdhtb al-Kamdl (Dubai: Dar 
al-Buhuth wa al-Dirasat al-Islamiyyah, 2003), 1: 23. 



tokoh tersebut tidak Mutasahil (sering bermudah) atau terpengaruh dengan unsur-unsur 
subjektif ( tahamul ). 455 Apabila berlaku pertembungan jarh dan ta ‘dTl, Mamduh selalu 
berusaha menjamak kedua-dua pandangan. Jika kedua-dua pihak sama kuat, maka beliau 
mengambil jalan tengah dan menetapkan status Hasan bagi perawi berkenaan. 456 Jika tidak, 
maka beliau mentarjih ta ‘dTl ke atas jarh yang tidak menjelaskan sebab ( ghayr mufassar). 
Beliau berkata: “Seorang perawi yang terdapat pada dirinya jarh dan ta ’dTl sekaligus, 
namun jarh berbentuk mubham tidak mujassar, maka jarh tersebut mesti ditolak, tidak 
diamalkan dan tidak endahkan.” 457 Aplikasi kaedah ini selalunya berkaitan dengan usaha- 
usaha beliau dalam mempertahankan para perawi yang dilemahkan oleh ahli hadith 
terdahulu seperti ‘Atiyyah al-’Awfl, Fudayl bin Marzuq dan Rawh bin Salah. 458 

Jika pertembungan tersebut melibatkan kalangan Mutasahil (longgar), Mutashaddul 
(ketat) dan Mu‘tadil (sederhana), maka Mamduh selalu memenangkan pandangan 
Mu ‘tadil. Pengkategorian tokoh-tokoh hadith dalam ketiga-tiga kategori ini sedikit berbeza 
daripada yang terdapat dalam metode kritik al-Huwaynl. Beliau menalikan tasahul 
daripada al-Tirmidhl (m. 279 H/892 M), Ibn Hibban (m. 354 H/965 M), al-Hakim (m. 405 
H/1012 M) dan Ahmad al-Tjll (m. 261 H/875 M). Empat tokoh ini dinilai Mu‘tadi\ oleh 


455 Mamduh et. al, TakhrTj AhadTth, 18. 

456 Lihat misalnya diskusi beliau berkenaan status Musa bin Wardan, Hajjaj bin Farafisah, Darraj Abu al-Samh dan 
Fudayl bin Marzuq dalam taklirij Muhammad Sa‘Id Mamduh yang dicetak bersama Salah al-DTn KhalTl bin KaykaldT 
al-‘Ala’I, al-Naqd al-SahTh lima ‘turida ‘alayh min AhadTth al-MasabTh (Kaherah: Dar al-Basa’ir, 2009), h. 61, 63 dan 
69. Lihat juga Mahmud Sa‘Td Mamduh, Raf’ al-Manarah li TakhrTj AhadTth al-Tawassul wa al-Ziyarah (Kaherah: al- 
Maktabah al-Azhariyyah li al-Turath, 2006) 177. 

457 Mamduh, Raf’ al-Manarah, 181. 

458 Lihat ibid., 147, 177 dan 197. 



Mamduh walaupun ditetapkan dalam kategori Mutasahil oleh al-Huwaym dan kalangan 


Salafi. 459 

Sepertimana al-Huwaynl, Mamduh berpandangan bahawa madhhab dan aliran yang 
menjadi anutan seorang perawi tidak mempengaruhi status riwayatnya. Beliau mengatakan 
bahawa praktik ahli hadith di medan kritik tidak melihat kefasikan sebagai cacat dalam 
riwayat walaupun hangat diperdebatkan secara teoretikal dalam kitab-kitab Mustalah . 46 ° 
Bagaimanapun, penulis melihat Mamduh tidak konsisten dalam aplikasi kaedah ini. Beliau 
mengingatkan kaedah ini apabila perbincangan berkaitan dengan perawi Syiah, namun 
melupakannya apabila berbincang tentang perawi nasibT (pembenci ahli bait). Apabila 
seorang ahli hadith melemahkan perawi yang berkait rapat dengan ahli bait, beliau 
menyindir dan menuduhnya sebagai kalangan nasibi yang berusaha menyelewengkan ilmu 
hadith. 461 Beliau bahkan mencadangkan setiap tuduhan tasyayyu ‘ (menyokong fahaman 
Syiah) tidak boleh diterima sebelum dikaji semula. 462 Pada masa yang sama, Mamduh 
menilai negatif setiap perawi nasibi dan menilai mereka majriih secara mutlak. 463 


459 Lihat ulasan beliau dalam Mamduh, Raf’ al-Mandrah, 152, 175, 177 dan 190, dan Mamduh, al-Ta ‘nf 1:358, 3:451. 

460 Mamduh , al-Ta ‘nf 1:227, Mamduh, al-Ittijahat al-Hadlthiyyah, 87. 

461 Beliau pernah menujukan tuduhan ini kepada Zakariya al-Sajl, Ibn Hajar, al-Dhahabl, Ibn al-Subkl dan al-‘ljll. Lihat 
Mamduh, Raf‘ al-Manarah, 194, Mamduh, al-Ittijdhdt al-Hadlthiyyah, 101, 581-583. 

462 Mamduh, al-Ittijahat al-Hadlthiyyah, 579. Menurut Mamduh, salah seorang tokoh hadith yang patut dicurigai apabila 
menuduh Syiah seorang perawi ialah Yahya bin Ma‘In (m. 233 H/848 M) dan al-Dhahabl (m. 748 H/1348 M). Lihat 
Ibid., 84 dan 587. 

463 Mengulas ucapan Abti Ishaq al-JawzajanI (m. 259 H/873 M) yang melemahkan ‘Utbah bin Abl Haklm, Mamduh 
berkata: “Jangan sibukkan dirimu dengannya. Al-Jawzajanl sendiri majruh secara nas kerana beliau Nasibl.” Mamduh, 
al-Ta ‘nf 2:321. Penulis melihat sikap ini adalah kelanjutan daripada sentimen Ahmad al-Ghumarl (m. 1380 H/1960 M) 
yang melampau dalam fanatik kepada ahli Bayt. Tokoh hadith Sufi ini pemah menuduh al-Bukharl nasibl hanya kerana 
melemahkan Muhammad bin ‘Abd Allah bin al-Hasan, seorang tokoh ahli bait yang bergelar al-Nafs al-Zakiyyah Lihat 



2.3.1.1. Tawthlg Dimni 


Selain ucapan imam-imam jarh wa ta ’dil, Mamduh berpandangan bahawa penetapan status 
perawi boleh dilakukan menerusi kaedah Tawthlq Ijmall atau Dimnl. Beliau menjelaskan 
bahawa kaedah ini adalah “penetapan status thiqah kepada perawi dengan mengamalkan 
aturan umum ( dabit kulli) seperti ucapan: guru-guru sifulan adalah thiqah, perawi yang 
didiamkan si fulan adalah thiqah, dan lain-lain.” 464 Menurut beliau, Tawthiq ini 
menempati darjat lebih rendah daripada penetapan dalam bentuk kenyataan (nas). Kaedah 
ini juga bersifat kebanyakan ( aghlabi ) bukan keseluruhan (kullT) kerana sesetengah tokoh 
yang diperkatakan sedemikian terbukti turut meriwayatkan daripada perawi lemah. 

Penulis melihat cakupan kaedah ini dalam metode kritik Mamduh sangat luas. Selain 
ucapan-ucapan di atas, kaedah ini turut meliputi semua perawi yang dikatakan oleh 
Muslim: “Tulislah (hadith) daripadanya”, semua tokoh yang diperselisihkan samada 
sahabat ataupun bukan, semua pegawai Khalifah ‘Umar bin ‘Abd al-‘Az!z, semua perawi 
yang diriwayatkan oleh al-Sha‘bI dan Hasan al-Basrl dengan menyebut namanya, semua 
perawi yang didiamkan oleh Ibn MaTn, dan semua perawi yang disebutkan oleh Malik 


Ahmad bin Muhammad SiddTq al-Ghumarl, al-Mudawi li ‘Ilal al-Jdmi’ al-Saglur wa Syarhay al-Mundwl (Beirut: Dar 
al-Kutub al-‘Ilmiyyah, 1996), 1:343. 

464 Mamduh, al-Ihtifal , 1: 69. 



dalam kitabnya. 465 Beliau turut menetapkan bahawa semua perawi yang terdapat dalam 


buku al-Dhahabi yang bertajuk Man Tukullima FTh adalah saduq. 466 

Mamduh menjelaskan bahawa Tashlh (penetapan sahih) dan TahsTn (penetapan 
Hasan) selari dengan TawthTq. Sebuah hadith yang telah ditetapkan Sahih atau Hasan oleh 
seorang pakar secara tidak langsung adalah penetapan Thiqah bagi semua perawi dalam 
sanad hadith tersebut. Jika perawi tersebut pernah dilemahkan oleh sesetengah ahli hadith, 
maka TashTh ini ditafsirkan sebagai sebuah pandangan altematif. Jika para perawi tersebut 
tidak pernah dinilai thiqah oleh sesiapapun, maka TashTh ini adalah ketetapan Thiqah 
baginya. Jika perawi tersebut pernah dinilai Thiqah oleh ahli hadith yang lain, maka TashTh 
ini semakin mengukuhkan status beliau. 467 Menumt Mamduh, kaedah ini diamalkan oleh 
tokoh-tokoh hadith kalangan Muta’akhirTn seperti Ibn al-Qattan (m. 628 H/1230 M), Ibn 
Daqlq al-‘Id (m. 702 H/1302 M), al-Dhahabl (m. 748 H/1348 M), IbnHajar (m. 852 H/1448 
M), Zakariyya al-Ansarl (m. 926 H/1520 M) dan al-SakhawI (m. 902 H/1497 M). 468 

Mamduh selalu menggunakan kaedah ini untuk menguatkan para perawi yang dinilai 
lemah atau Majhul oleh tokoh-tokoh Salafi seperti Shablb bin Sa‘Id al-Habtl, 469 Tahir bin 


465 Lihat Ibid.. 1:71-72, Mamduh, al-Ta‘rif, 2:64, 4:399, Mamduh, Raf‘ al-Mandrah, 148, Mamduh, al-Ittijdlidt al- 
HadTthiyyah, 47. 

466 Lihat Mamdtih, Raf‘ al-Manarah, 180. 

467 Lihat penjelasan dan hujah Mamdtih dalam aTIhtijal, 1:41-42, al-Ta ‘rTf, 1:199 dan 201, Raf‘ al-Manarah, 126, 127, 
210, 213, 235, al-Ittijahdt al-HadTthiyyah, 108. 

468 Lihat al-Ta ‘nf 1:201-208. 

469 Mamdtih mengatakan bahawa al-Tabaranl pemah menilai sahih hadithnya, justem beliau Thiqah di sisinya. Mamdtih, 
Raf‘ al-Manarah, h. 126. 



‘Isa al-Misrl, 470 Tha‘labah bin ‘Abbad, 471 Dawud bin AbT Salih, 472 dan ramai lagi. Dalam 
usahanya menguatkan status ‘Atiyyah al-‘Awfi yang dilemahkan kebanyakan ahli hadith, 
Mamduh berkata: “Beliau dinilai thiqah oleh Ibn MaTn, Ibn Sa‘ad dan Ibn Shahln. 
Hadithnya berkali-kali dihasankan oleh al-Tirmidhl. Abu Dawud mendiamkannya. 
Hadithnya turut dihasankan oleh lebih daripada seorang hdfiz. ,,41i Beliau lalu merumuskan 
bahawa hadith beliau mesti diterima dan dianggap sebagai Hasan li-Dhdtih ,,41 ‘ 4 


Mamduh meluaskan cakupan kaedah Tawthiq DimnJ sehingga meliputi setiap hadith 
yang terkandung dalam kitab-kitab bertajuk $ahlh. Semua hadith dalam $ahlh Ibn 
Khuzaymah dan $ahlh Ibn Hibban adalah sahih, justeru semua rijal-nya adalah Thiqah. 
Beliau meluaskan lagi hingga meliputi kitab-kitab yang mengandungi hadith-hadith pilihan 
seperti al-Muntaqa karya Ibn al-Jarud (m. 307 H/920 M) dan al-Mukhtarah karya al-Diya’ 
al-MaqdisI (m. 643 H/1245 M). Semua hadith dalam kedua-dua kitab ini adalah Sahih di 
sisi penulisnya, justeru semua perawinya Thiqah. Diam Abu Dawud (m. 275 H/889 M) 
apabila meriwayatkan sebuah hadith dalam al-Sunan turut dimaknai tashih sekaligus 
TawthTq perawinya. 475 Mamduh terus meluaskan cakupan konsep ini sehingga meliputi 
tokoh-tokoh yang bukan pengkhususan hadith. Seorang faqlh mujtahid yang berhujah 


470 Ibid., 127. 

471 Ibid., 213. 

472 Ibid., 235. 

473 Mamduh, takhrij al-Naqd al-Sahth, 89. ‘Atiyyah bin Sa‘ad al-‘Awfl al-Kufi seorang tokoh Syiah yang lemah di sisi 
ahli hadith. Lihat ucapan pakar-pakar hadith berkenaan beliau dalam Ibn Hajar al-‘AsqlanT, Tahdhtb al-Tahdhtb (Beirut: 
Mu’assasah al-Risalah, 2001), 3:114. Meskipun begitu, Mamduh berusaha menguatkan status tokoh ini. Beliau bahkan 
mengkhaskan perkara ini dalam sebuah buku bertajuk al-Qawl al-Mustawjtfi al-Intisar li Atiyyah al- ‘Awji. 

474 Mamduh, Raf‘ al-Manarah, 215. 

475 Lihat misalnya Mamduh, al-Ta ‘nf, 4:57, Mamduh, al-Ittijdhdt al-Hadtthiyyah, 89. 



dengan sesebuah hadith, padahal terdapat mu‘arid (dalil penentang) bagi hadith tersebut, 
ditafsirkan sebagai Tashlh sekaligus TawthJq para perawinya. Seorang ulama yang terkenal 
hanya berhujah dengan hadith Sahih sahaja apabila menyebutkan sebuah hadith ditafsirkan 
sebagai tashJh sekaligus TawthJq perawinya. 476 Penulis tidak pemah melihat seseorang 
yang meluaskan konsep Tawthlq ini sepertimana yang dilakukan oleh Mamduh. 


2.3.I.2. Perawi Majhul 

Sebagaimana al-Huwaynl, Mamduh membahagi Majhul kepada dua kategori: Majhul al- 
‘Ayn dan Majhul al-Hal. Perawi yang berstatus Majhul al- ‘Ayn ialah “seseorang yang 
(memiliki) sedikit riwayat, tidak dinilai thiqah (oleh sesiapa) dan tiada yang meriwayatkan 
daripadanya melainkan seorang sahaja.” Menurut beliau, Ibn al-Salah (m. 643 H/1245 M) 
menyebut perawi seperti ini sebagai Majhul Zahir dan Batin. Adapun Majhul al-Hal, maka 
istilah ini diberikan kepada setiap perawi yang diriwayatkan oleh dua orang atau lebih, atau 
diriwayatkan oleh seorang perawi yang thiqah masyhur. Dalam istilah Ibn al-Salah, perawi 
ini disebut Mastur atau Majhul Batin 477 

Mamduh berpandangan riwayat satu orang perawi Thiqah telah memadai untuk 
mengangkat Majhul al- ‘Ayn kepada Majhul al-Hal. Beliau berkata: 


476 Mamduh, al-Ta ‘rf 199-201. 
w lbid., 1:276. 



Memadai dengan riwayat satu orang thiqah untuk mengangkat Majhul al- 
‘Ayn adalah madhhab yang kuat dan kaedah yang diamalkan. Ini adalah 
madhhab Ibn Khuzaymah, Ibn Hibban, al-Hakim, Ibn ‘Abd al-Bar, bahkan 
juga Ibn Abl Hatim, dan lain-lain. Oleh yang demikian, jika seorang 
perawi thiqah yang masyhur meriwayatkan daripada seseorang perawi, 
maka riwayat beliau memadai untuk mengangkat status Majhul al- ‘Ayn 
selanjutnya menempatkan perawi berkenaan ke dalam kalangan Majhu/ 
al-Hal atau Mastur , 478 

Beliau selanjutnya menerima riwayat Mastur apabila memenuhi dua syarat: kandungan 
hadith yang beliau riwayatkan tidak munkar dan perawi daripadanya thiqah , 479 Perawi 
Mastur daripada kalangan tabi‘in bahkan mesti diterima tanpa syarat. 480 Kaedah ini 
diperolehi daripada Ahmad al-Ghumarl (m.1380 H/1960 M) yang melihat sifat Majhul 
bukan cacat hakiki akan tetapi sekadar sangkaan yang boleh terangkat. Kedua-dua syarat 
yang disebutkan berfungsi untuk memastikan ketekalan riwayat perawi tersebut sekaligus 
membawanya kepada darjat qabiil. m 


Mamduh memiliki pandangan yang positif berkenaan Tawthfq Ibn Hibban (m. 354 
H/965 M). Beliau tidak bersetuju dengan pandangan Salafi yang menetapkan tokoh hadith 
ini sebagai Mutasahil. Menurut beliau, para perawi dalam kitab al-Thiqat terbahagi dua. 
Pertama, para perawi yang diperselisihkan statusnya oleh ahli hadith, namun Ibn Hibban 
menilai mereka thiqah selepas mengkaji riwayatnya. Menurut Mamduh, ahli hadith sepakat 


478 Mamduh, al-Ta ‘rif, 1:279. 

479 Ibid., j. i.h. 281.' 

480 Mamduh, al-Ta‘nf, 1:291. Mamduh selalu menggunakan kaedah ini untuk mensahihkan riwayat Majhtil daripada 
kalangan tabi‘in. Untuk mendapatkan beberapa contoh, lihat Mamdtih, al-Ta‘rTf, 2: 255 dan 276, 4:184, 5:41 dan 237, 
6:115/ 

481 Al-GhumarT membincangkan kaedah ini dalam bukunya al-Ajwibah al-Ahmadiyyah 'ala al-As’ilah al-‘Aztziyyah. 
Mamdtih menukil idea-idea penting buku ini dalam al-Ta ‘rTf 1:283-285. 



menerima Tawthiq Ibn Hibban bagi kategori ini. Kedua, para perawi yang tidak dinilai 


thiqah ataupun lemah oleh mana-mana ahli hadith, akan tetapi guru dan murid beliau 
thiqah, dan matan hadith yang beliau riwayatkan tidak munkar. Perawi sebegini thiqah di 
sisi Ibn Hibban walaupun jumhur ahli hadith menilainya Majhul al-hal. Selepas 
menyokong pandangan Ibn Hibban dalam perkara ini, Mamduh merumuskan bahawa 
TawthJq Ibn Hibban setara dengan ahli hadith yang lain, justeru memiliki kekuatan yang 
signifikan dalam menafikan status Majhul daripada seorang perawi. 482 

Apabila diterjemahkan dalam medan kritik, konsep penerimaan TawthTq Ibn 
Hlbban ini menatijahkan penilaian Thiqah bagi ramai perawi yang dilemahkan oleh 
kalangan Salafi. Mereka antaranya ialah Ibrahlm bin Muslim, Sadaqah bin Abl Sahl, 
Ya’qub bin Mujamma‘, Khuzaymah dan Kinanah Mawla Saliyyah, Abu Hablb bin Ya’la 
bin Munyah, Iyas bin Khallfah, ‘Isa bin Hittan al-RaqqasyI, Husayn al-Hibranl, ‘Asim al- 
‘Anazl, ‘Ubayd Allah bin ‘Abd Allah bin Mawhab, ‘Amr bin al-Hurayth, ‘Umayr Mawla 
‘Umar bin al-Khattab dan Zaynab al-Sahmiyyah. 483 Meskipun beliau selalu menegaskan 
perkara ini dalam pelbagai kesempatan, namun begitu penulis menemukan beberapa kes 
yang menunjukkan bahawa beliau tidak konsisten dalam pendirian ini. Beliau tetap dinilai 
Majhul beberapa perawi meskipun terdapat TawthTq Ibn Hibban bagi mereka seperti al- 


482 Lihat Ibid., 1:389, Mamduh, Raf‘ al-Mandrah, 151, Mamduh, al-Ittijahdt al-Hadtthiyyah, 93. 

483 Lihat Mamduh, al-Ta‘rif, 2:84, 255, 274, 277 dan 280, 3:250, 3: 270 dan 310, 4: 318, Mamduh, al-Ittijdhdt al- 
HadJthiyyah, 42 dan 99, Mamduh, Raf‘ al-Manarah, 110, Mahmud Sa‘Td Mamduh, Wusiil al-Tahdnt bi Ithbdt Sunniyat 
al-Subhah wa al-Rad ‘ala al-Albdm (Beirut: Dar al-Imam al-Rawwas, 2007), 30 dan 32. 



Qasim bin ‘Abd Allah bin ‘Amr, Haklm bin Syarlk, Yahya bin al-Qasim dan Sa‘Id bin 
Zur‘ah. 484 Berkenaan dengan Ya’la bin Abl Yahya yang dinilai Majhul oleh Ibn Abl Hatim, 
Mahmud berkata: “Tidak bermanfaat sebutan namanya oleh Ibn Hibban dalam kitab al- 
Thiqdt ,” 485 

Mamduh turut menyalahi pandangan popular di kalangan Salafi yang menetapkan 
Majhul bagi setiap perawi Wuhdan (perawi yang hanya memiliki seorang murid sahaja). 
Menurut beliau, perawi Wuhdan tidak mesti selalu dihukumkan Majhul kerana status 
perawi ditentukan mengikut status ‘ adalah dan dabt- nya bukan bilangan muridnya. 

Beliau juga menafikan status Majhul setiap perawi yang didiamkan oleh Ibn Abl 
Hatim (m. 327 H/938 M) dalam kitab al-Jarh wa al-Ta‘dTl. Beliau menjelaskan: “Diam 
Ibn Abi Hatim terhadap perawi bukan bermakna perawi tersebut Majhiil, berbeza dengan 
pandangan al-Albanl dan Hammad al-Ansari. Diamnya beliau itu adalah kerana tidak 
menemukan penilaian jarh ataupun ta ‘dil bagi perawi tersebut.” 486 Berpandukan madhhab 
fuqaha ’ yang menerima riwayat mastur , Mamduh selanjutnya menetapkan bahawa perawi 
berkenaan termasuk dalam kalangan maqbul kerana tidak dijumpai jarh. m Meski begitu, 
ulasan beliau terhadap status Hakam bin Sharlk yang hanya diriwayatkan oleh ‘Ata’ bin 
Dlnar seolah menyalahi ketetapan ini. Perawi ini didiamkan oleh al-Bukharl dan Ibn Abl 


484 Mamduh, al-Ittijahat al-Hadithiyyah, 33, 34 dan 102. 

485 lihat ibid., 58. 
m Ibid„ 274. 

487 Mamduh, al-Ta ‘nf 1: 239-240. 



Hatim, namun Ibn Hibban menyebut namanya dalam kitab al-Thiqat. Selari dengan kaedah 
beliau sendiri, sepatutnya perawi ini berstatus maqbul, bahkan thiqah kerana sokongan 
TawthTq Ibn Hibban. Hairannya, beliau malah menilai perawi ini Majhul sekaligus 
mengkritik Ahmad Shakir yang mensahihkan hadithnya. 488 Penulis tidak menemukan 
tafsiran yang munasabah untuk sikap ini selain kecenderungan beliau yang selalu ingin 
menyalahi tokoh-tokoh Salafi. 


2.3.I.3. Perawi Mukhtalit 

Kaedah Mamduh dalam berinteraksi dengan perawi mukhtalit selari dengan ketetapan 
kitab-kitab Mustalah. Beliau berkata: “Apabila seorang perawi thiqah mengalami ikhtilat 
kerana usia tua atau lain-lain, maka riwayat orang yang meriwayatkan daripadanya 
sebelum ikhtilat diterima. Adapun orang yang meriwayatkan daripadanya selepas ikhtilat , 
atau sebelum dan selepas sekaligus, atau tidak diketahui masa riwayatnya, maka 
penerimaan riwayat semua orang ini digantung (; tawaquf). ,,m 

Bagaimanapun, penulis melihat tokoh hadith Sufi ini memiliki kaedah-kaedah khas 
untuk mensahihkan riwayat mukhtalit. Kaedah-kaedah tersebut tidak dapat kita jumpai 
dalam kritik hadith tokoh-tokoh Salafi. Salah satunya ialah beliau mensahihkan riwayat 


488 Lihat Mamduh, takrij al-Naqd al-Sahih, 33. 

489 Mamduhet. al, TakhrTj AhadTth, 1:32. 


Mukhtalit apabila sanad seumpamanya pernah disahihkan oleh al-Bukhari ataupun 


Muslim. Perkara ini beliau tegaskan apabila berdiskusi tentang status kesahihan riwayat 
Isra’Il bin Yunus daripada datuk beliau Abu Ishaq al-SabT‘ 1. 490 Meskipun bersetuju bahawa 
riwayat ini berlaku selepas ikhtilat, Mamduh tetap mensahihkannya kerana “al-Bukharl 
dan Muslim berhujah dengan hadith beliau daripada datuknya... justeru tidak elok bagi 
seorang ahli hadith bertawaquf dalam hadith Abu Ishaq hanya kerana perkara ini.” 491 


Apabila tempoh sama‘ seseorang perawi yang tidak diketahui sama ada berlaku 
sebelum atau selepas ikhtilat, Mamduh berusaha memastikan sama‘ dengan pelbagai cara. 
Salah satunya ialah membandingkan usia perawi itu dengan usia tokoh yang mendengar 
sebelum ikhtilat sebagaimana ulasan beliau berkenaan status riwayat Abu Hanlfah daripada 
‘Ata’ bin al-Sa’ib. Beliau mengatakan bahawa Abu Hanlfah lebih tua dan lebih dahulu 
menuntut ilmu berbanding Shu‘bah dan al-Thawrl. Jika kita menetapkan sama‘ kedua-dua 
tokoh ini daripada ‘Ata’ bin al-Sa’ib berlaku sebelum ikhtilat, maka riwayat Abu Hanlfah 
tentu lebih dahulu daripada mereka. 492 Cara yang lain ialah membandingkan tarikh wafat 
kedua-dua perawi seperti yang beliau lakukan dalam memastikan status riwayat Suhayl bin 
Abl Salih dan Muhammad bin ‘Ajlan daripada Abu Ishaq al-SabT‘1. Suhayl dan Ibn ‘Ajlan 


490 Abu Ishaq ‘Amr bin ‘Abdillah al-SabT‘T al-Kufl seorang perawi thiqah yang mengalami ikhtildt di akhir hayatnya. 
Sesetengah ulama menatikan perkara ini dan berpendapat bahawa beliau hanya lupa sedikit sahaja. Lihat Ibn al-$alah, 
‘Ulum al-Hadtth, h. 392, Burhan al-DIn al-Halabl, al-Ightibdt, h. 273. 

491 Mamduh, al-Ta‘rif, 4:410. Kaedah ini turut menjadi sandaran beliau dalam mensahihkan riwayat Zuhayr bin 
Mu‘awiyah, ‘Ammar bin Ruzayq, Mis‘ar bin Kidam dan Abu Bakr bin ‘Ayyasy daripada Abu Ishaq al-SabI‘I meskipun 
mereka semua mendengar selepas ikhtilat. Lihat ibid., 4:30, 303 dan 331, 6:110. 

492 Ibid, 4:244. ‘Ata bin al-Sa’ib seorang perawi thiqah asal Kufah yang mengalami ikhtildt di akhir hayatnya 
sebagaimana yang telah disebutkan sebelum ini. Syu’bah dan Sufyan al-Thawrl disepakati mendengar daripada beliau 
sebelum ikhtilat. 



lebih dahulu wafat berbanding Shu‘bah dan al-Thawrl. Jika kita menetapkan bahawa 
Shu‘bah dan al-Thawrl mendengar hadith daripada al-SabI‘1 sebelum ikhtilat , maka Suhayl 
dan Ibn ‘Ajlan tentu lebih dahulu daripada mereka. 493 


2.3.2. Kaedah Kesambungan Sanad 

Secara teori, Mamduh menetapkan bahawa mursal (keterputusan sanad yang berlaku antara 
tokoh tabiTn dan Rasulullah s.a.w.) termasuk kategori hadith lemah. Namun secara 
praktikal, beliau tetap berhujah dengan Mursal semua tokoh tabi‘in tanpa membezakan 
antara kalangan besar ( Kibar al-Tabi‘Tn) ataupun kecil ( Sighar al-Tabi‘Tn). Beliau 
menegaskan bahawa mursal hujah di sisi Abu Hanlfah, Malik dan salah satu riwayat yang 
paling masyhur daripada Ahmad. Beliau bahkan berhujah dengan jenis-jenis Mursal yang 
telah dilemahkan oleh ahli hadith seperti Mursal Ibn Shihab al-ZuhrI, Mursal Hasan al- 
Basrl dan Mursal Ibrahlm al-Nakha’I. 494 Seperti ‘Abd Allah al-Ghumarl (m. 1413 H/1993 
M), Mamduh sering menggunakan istilah Mursal SahTh yang untuk pengukuhan beramal 
dengannya. 495 


493 Ibid., 4:303. Sebagaiman penulis sebutkan sebelum ini, Abu Ishaq al-SabT‘T seorang ulama tabi‘in di Kufah yang 
mengalami ikhtildt. Shu‘bah dan Sufyan al-Thawrl disepakati mendengar daripada beliau sebelum ikhtildt. Lihat Ibn al- 
Kayyal, al-Kawakib al-Niyyarat, 341-356. 

494 Lihat Mamduh, al-Ta ‘nf, 2:36, 3:478, 4:513 dan 6:24. 

495 Lihat misalnya Mamduh, Kashf al-Sutur, 106, Mamduh, Raf‘ al-Manarah, 157 dan 161, Mamduh, al-Ta 'nf\ 4:513. 
Untuk penggunaan istilah mursal sahTh di sisi al-Ghumarl, lihat misalnya ‘ Abd Allah bin Muhammad bin al-Sidd!q al- 
GhumarT, al-Subh al-Safirfi TahqTq Salah al-Musajir (Beirut: ‘ Alam al-Kutub, 1999), 16. 



Mamduh menjelaskan bahawa aspek kesambungan sanad dapat dikenalpasti 
menerusi kenyataan eksplisit (, tasrlh ) atau pengamatan petanda ( gannah ). Kenyataan 
perawi yang menunjukkan sama‘ ialah seperti “aku mendengar ( sami‘tu )”, “beliau 
memberitahuku ( haddatham )” atau yang seumpama dengannya. Jika seorang perawi tidak 
pernah menyatakan lafaz tersebut dalam riwayat, petanda yang mengisyaratkan sama‘ 
seperti perjumpaan (licjd ’) dan kesemasaan ( mu ‘asarali ) boleh digunapakai apabila perawi 
berkenaan bukan mudallis, 496 

Dalam aplikasi di medan kritik, Mamduh menghukum terputus sebuah sanad jika 
pakar hadith terdahulu menafikan sama‘ perawi. Namun beliau mengabaikan penafian 
tersebut apabila menjumpai bukti sama ‘ dalam riwayat yang sahih. Sebagaimana ketetapan 
al-Huwaynl, Mamduh turut berpandangan bahawa dalil utama dalam penetapan status 
kesambungan sanad ialah riwayat. Jika ketetapan pakar menyalahi bukti riwayat, maka 
bukti riwayat lebih utama untuk dijadikan pegangan. 

Kaedah ini membuka peluang bagi Mamduh untuk menyalahi pelbagai ketetapan 
pakar hadith terdahulu. Beliau misalnya menetapkan kesahihan sama‘ ‘Abd Allah bin 
Nujay daripada ‘Ali bin Abl Talib walaupun telah dinatikan oleh Ibn MaTn (m. 233 H/848 
M). 497 Beliau berhujah dengan sebuah riwayat dalam Musnad al-Bazzar, Khasais al- 
Nasa Tdan Sunan al-BayhaqT yang menyatakan secara jelas sama ‘ Ibn Nujay daripada ‘Ali. 


496 Mamduh, Takhnj Ahadith, 1:33. 

497 Salah al-DTn KhalTl bin KaykaldT al-‘Ala’I, Jdmi ‘ al-TahsTlfi Ahkdm al-Marasll (Beirut: ‘ Alam al-Kutub, 1986), 217. 



Mamduh berkata: “Jika engkau menemukan pendapat yang menatikan sama ‘Abd Allah 
bin Nujay daripada ‘Ali, maka janganlah berpegang dengannya. Pandangan yang 
mensabitkan didahulukan ke atas yang menatikan.” 498 Kaedah dan hujah serupa turut 
beliau gunakan untuk menghukum muttasil riwayat ‘Irak bin Malik daripada ‘A’ishah 
meskipun ditetapkan mursal oleh Ahmad bin Hanbal (m. 241 H/855 M). 499 


2.3.2.I. Sanad Mu‘an‘an 

Kritik hadith Mamduh berkenaan sanad mu ‘an ‘an mensabitkan khilaf antara Muslim dan 
al-Bukharl sekaligus mentarjih madhhab Muslim. Menurut beliau, mu‘asarah, imkan al- 
liqa (kemungkinan perjumpaan) dan ketiadaan tadlTs cukup untuk menghukum 
bersambung sanad mu‘an‘an dan mu’annan. Ketetapan Mu‘asarah antara dua perawi 
dilakukan menerusi kajian tarikh lahir dan wafat perawi. Ketetapan Imkan al-liqa 
dilakukan dengan mengenal pasti tempat-tempat yang pernah didatangi oleh kedua- 
duanya. Mamduh mengingatkan bahawa kaedah ini hanya boleh diaplikasi apabila tidak 
dijumpai bukti yang menafikan sama‘. Mengulas ucapan Ibn al-Qattan (m.628H/1230M) 
yang menghukum muttasil riwayat Abu Hazim daripada Ibn ‘Umar mengikut madhhab 
Muslim, Mamduh menatikan pendapat beliau kerana “terdapat bukti yang menunjukkan 


498 Lihat Mamduh, al-Ta ‘rif 2:291. Beliau turut mengkritik Abu Ishaq al-Huwaym yang menghukum silap riwayat yang 
menyebutkan sama ‘ ini dalam tahqiq Khasd ’is al-Nasa 7. 

499 Lihat thid.. 2:55. 



Abu Hazim tidak mendengar daripada Ibn ‘Umar, iaitu ucapan anak Abu Hazim kepada 
Yahya bin Salih: Siapa yang mengkhabarkan kepadamu bahawa ayahku mendengar 
daripada seorang tokoh sahabat selain Sahl bin Sa ‘d, maka ia telah berdusta. ,,50 ° 

Aplikasi madhhab Muslim ini sering membuat Mamduh menghukum Muttasil sanad- 
sanad yang ditetapkan Mursal oleh ahli hadith terdahulu. Kes yang paling jelas dalam 
perkara ini ialah diskusi Mamduh berkenaan scund ‘ al-Mutallib bin Hantab daripada Jabir. 
Pakar hadith terdahulu seperti al-Bukharl (m. 256 H/870 M), al-Dariml (m. 255 H/868 M), 
Abu Hatim (m. 277 H/890 M) dan al-Tirmidhl (m. 279 H/892 M) sepakat menallkan sama ‘ 
al-Mutallib daripada Jabir walaupun menetapkan idrak (mendapati kesemasaan) antara 
beliau dengan beberapa tokoh sahabat seperti Sahl bin Sa‘d, Anas bin Malik, dan Salamah 
bin al-Akwa‘. Menurut Mamduh, ahli hadith sepakat mensabitkan idrdk namun menafikan 
sama‘, justeru beliau menilai Muttasil sanad ini berdasarkan madhhab Muslim. Beliau 
berkata: “ Idrak di sisi Muslim memadai untuk menetapkan sama. Muslim telah menukil 
ijmak dalam Sahlh-nya untuk menyokong madhhab beliau. Pihak yang mensabitkan 
didahulukan berbanding pihak yang menatikan.” 501 

Pelbagai kes lain menunjukkan kekerapan penggunaan kaedah ini dalam kritik hadith 
Mamduh. Keteguhan beliau dalam mendahulukan bukti riwayat berbanding ketetapan 
pakar membuat beliau sering menyalahi imam-imam hadith terdahulu. Beliau menetapkan 


500 Mamduh dalam ta’liq al-Naqd al-Sahih, 35. 

501 Lihat Mamduh, al-Ta 'rTf, 6:151. 




sama Abu Rafi‘ daripada Ibn Mas‘ud yang dihukum mursal oleh al-DaraqutnI, sama 
Qudamah bin Wabarah daripada Samurah bin Jundab yang dinafikan al-Bukharl, sama‘ 
Hasan al-Basrl daripada Jabir dan ‘Irnran bin al-Husayn yang dinafikan ramai huffaz. 
Dalam semua kes ini, Mamduh mendakwa mengaplikasi madhhab Muslim. 502 


23.2.2. Sanad Mudallas 

Mamduh menetapkan bahawa tadlTs bukan cacat tersembunyi ( ‘illah khafiyyah ) kerana 
para perawi mudallis telah dikenalpasti oleh para ulama. 503 Beliau mencadangkan untuk 
memperlakukan riwayat mereka mengikut Maratib (tingkatan-tingkatan) Ibn Hajar (m. 852 
H/1448 M) dalam kitab Ta’nf Ahl al-Taqdis bi Maratib al-MawsuJin bi al-Tadlis. Ibn 
Hajar membahagi para perawi mudallis kepada lima tingkatan mengikut kekerapan dan 
keparahan tadlis mereka. Perawi dalam Tingkatan Pertama dan Kedua diterima riwayatnya 
meskipun berbentuk ‘an ‘anah. Para perawi dalam Tingkatan Ketiga dan Keempat hanya 
diterima apabila menyatakan lafaz sama‘. Perawi dalam Tingkatan Kelima dilemahkan 
hadithnya secara mutlak. 504 


502 Lihat Ibid., 2: 90-92. 147, 4:98, 5:63. 

503 Mamduh, al-Naqd al-Sahth, 53. 

504 Lihat Ibn Hajar al-‘AsqalanI, Ta‘rlf Ahl al-Taqdts bi Mardtib al-Mawsujin bi al-Tadlis (Beirut: Dar al-Kutub al- 
‘Ilmiyyah, 1987), 23-24. 



Kritik hadith Mamduh berkenaan riwayat mudallis secara amnya patuh dengan 


pembahagian tingkatan ini. Sebelum menetapkan status riwayat perawi mudallis, beliau 
selalu memastikan terlebih dahulu martabat perawi tersebut dalam Maratib Ibn Hajar. 
Beberapa perawi beliau tempatkan dalam Tingkatan Pertama dan Kedua, iaitu Sulayman 
bin Tarkhan, Hafs bin Ghiyath, Sulayman al-A‘mash, Makhul, dan Yahya bin Abl Kathlr. 
Beliau lalu menerima riwayat mereka meskipun tidak menjelaskan lafaz samd‘. Beberapa 
yang lain dipastikan dalam Tingkatan Ketiga dan Keempat iaitu Talhah bin NalT, 
Muhammad bin Musaffa, Hajjaj bin Artah, Baqiyyah bin al-Walld, Ibn Jurayj, Qatadah, 
Mubarak bin Fudalah dan lain-lain. 505 Riwayat mereka perlu diteliti terlebih dahulu 
sebelum diputuskan bersambung ataupun terputus. Menurut Mamduh, ‘an ‘anah mudallis 
bukan suatu kepastian terputus, akan tetapi hanya berkemungkinan terputus. Justeru, para 
pengkaji digalakkan untuk bertawaquf hingga mendapat kejelasan. Bersegera menghukum 
terputus riwayat mudallis menurut Mamduh adalah satu kesilapan. 506 

Dalam mengamati metode kritik Mamduh, penulis mendapati beberapa kaedah yang 
diaplikasi untuk mensahihkan riwayat mudallis. Pertama, jika riwayat mudallis terdapat 
dalam salah satu, apalagi kedua-dua, kitab Sahlhayn, maka riwayat tersebut tidak boleh 
dilemahkan. Sebaliknya keberadaan hadith beliau dalam kedua-dua kitab ini telah 


505 Lihat Mamduh, al-Ta ‘rtf 2:58, 67, 193, 255 dan 324, 3:156, 4:518, Mamduh, al-Ittijahat al-Hadithiyyah, 38, 54, 55, 
66 dan 86. 

506 Mamduh, al-Ta ‘nf, 2:214, 5:572. 



menjamin ketiadaan tadlis walaupun tanpa sama‘. 507 Kedua, riwayat mudallis yang 
diterima dan diamalkan oleh ulama adalah sahih. Mengulas ladlls Abu Ishaq al-SabT‘T, 
Mamduh berkata: “Abu Ishaq memang temasuk dalam Tingkatan Ketiga. Akan tetapi, 
engkau melihat para imam huffaz terdahulu dan terkemudian sering berhujah dan 
mensahihkan hadithnya meskipun tanpa menyatakan sama‘. Mengamalkan riwayat lebih 
kuat berbanding memasukkan beliau dalam senarai perawi Tingkatan Ketiga yang hanya 
diterima ketika menyatakan samd l . ,,50S Ketiga, TashTh Ibn Khuzaymah (m. 311 H/923 M) 
dan Ibn Hibban (m. 354 H/965 M) menjamin ketiadaan tadlTs dalam riwayat tersebut. 
Mamduh menegaskan bahawa “siapa yang melemahkan sebuah hadith dalam SahTh Ibn 
Hibban dengan alasan kewujudan perawi mudallis yang tidak menyatakan sama\ maka ia 
telah meruntuhkan Sunnah tanpa sedar.” 509 Keempat, riwayat tokoh mudallis daripada 
guru-guru yang sangat rapat dengannya dihukumkan bersambung meskipun tanpa 
menyebutkan sama‘. Perkara ini berlaku misalnya pada semua riwayat Abu Mu‘awiyah 
daripada Sulayman al-A‘mash, dan semua riwayat Shu‘bah daripada guru-gurunya. 510 


507 Lihat Ibid., 2:75 dan 407,4:218-219. Mamduh mengkritik al-Albanl yang selalu melemahkan ‘ an‘anah Abu al-Zubayr 
daripada Jabir kerana tadlis. Menurut beliau, tindakan ini silap seklaigus menatikan tuduhan tadlis daripada Abu al- 
Zubayr. Beliau menegaskan tiada ahli hadith yang menetapkan tadlis ke atas beliau sebelum al-Nasa’I (m. 303 H/915 M), 
lalu diikuti oleh Ibn Hazm (m. 456 H/1063 M) dan ahli hadith Mutaakliirln. Kalaupun sabit tuduhan tersebut, menurut 
Mamduh Abu al-Zubayr rnesti diletakkan dalam Tingkatan Kedua bersama kalangan yang diterima riwayatnya secara 
mutlak. Lihat huraian panjang dan penghujahan beliau dalarn Mahmud Sa‘Td Mamduh, Tanbth al-Muslim ila Ta ‘addlal- 
Albdnl 'ala SahTh Muslim (Riyad: Maktabah al-Imam al-ShalTT. 1988), 29-47. 

508 Mamduh, al-Ta ‘nf 4:400 dan 6:291. 

509 Ibid., 4:304. Aplikasi kaedah ini sangat sering dijumpai dalam kritik hadith Mamduh. Untuk beberapa contoh, lihat 
ibid., 4:304, 542, 549 dan 6:130. 

510 Lihat aplikasi kaedah ini dalam Mamduh, al-Naqd al-Sahth, 86, Mamduh, al-Ta ‘rTf, 2:35, 39, 76 dan 4:392, Mamduh, 
TanbTh al-Muslim, 36. 



2.3.3. Kaedah Analisis ‘illah 


Mamduh menegaskan bahawa penyingkapan ‘illah yang tersembunyi hanya dapat 
dilakukan selepas menghimpun dan menganalisis semua jalur sanad. Beliau berkata: 


Wajib bersungguh-sungguh dalam menghimpun jalur-jalur dan bentuk- 
bentuk riwayat untuk mengenalpasti ‘illah jika ada. Apabila seorang 
thiqah meriwayatkan sesuatu riwayat yang menyalahi tokoh yang lebih 
utama daripadanya -kerana kekuatan hafalan ataupun lebih banyak 
bilangan- dalam memursalkm yang mawsiil, memawqujkan yang marju \ 
mengganti perawi lemah dengan thiqah atau seumpamanya lalu tidak 
dapat dijamak antara kesemua riwayat tersebut, maka diamalkan kaedah- 
kaedah hadith dan diasingkan antara shadh dan mahfuz. 5n 


Ucapan ini menunjukkan bahawa konsep ‘illah dalam metode kritik Mamduh hanya 
berkaitan dengan mukhalafah (pertembungan riwayat) sahaja. Tafarrud tidak disebutkan 
sebagai ‘illah ataupun petanda ‘illah. Apabila berinteraksi dengan mukhalafah, Mamduh 
selalu berusaha untuk menjamak kedua-dua riwayat atau mentarjih salah satunya. Riwayat 
yang lebih kuat dinilai mahfuz, sedangkan riwayat yang menyalahinya dinilai shadh. 

Beralih ke medan praktikal, penulis mendapati Mamduh terkadang mengabaikan 
ketetapan ini. Beliau sering mengabaikan aspek-aspek ‘illah meskipun telah diperingatkan 
oleh pakar terdahulu. Sebaliknya, beliau hanya mencukupkan penilaian status hadith 


511 Mamduh, Takhrij Ahadith, 1:46. 




berpandukan pengamatan zahir sanad sahaja. Beliau bahkan pernah mengatakan bahawa 
mengambilkira aspek l illah dalam kritik hadith adalah tindakan yang ekstrem 
(, tashaddud ). 512 Menurut penulis, sikap ini adalah natijah daripada prinsip asas metode 
kritik Mamduh yang cenderung kepada Manhaj fuqaha’. Sedia maklum bahawa kalangan 
fuqaha selalu mengabaikan aspek illah yang sangat diambilberat oleh kalangan ahli 
hadith. 513 


Meskipun melihat mukhalafah sebagai ‘illah, namun Mamduh berpandangan bahawa 
shadh tidak selalu lemah. Sesetengah hadith yang dinilai shadh turut dinilai Sahih. 
Pandangan ini beliau nyatakan apabila menganalisis riwayat Ibn Shihab al-ZuhrT, daripada 
Abu Salamah, daripada Abu Hurayrah: Rasulullah s.a.w. bersabda: 


jilj lijjp -fdr\ SbU ksj 3f'\ 


Terjemahan: Siapa yang mendapatkan satu rakaat daripada solat 
jumaat, maka ia telah mendapatkan solat (jumaat tersebut). 


512 Penegasan ini dapat dijumpai apabila mendiskusikan hadith riwayat Sa‘Id bin ‘Ubaydillah al-Thaqafl, daripada 
‘Abdullah bin Buraydah, daripada ayahnya bahawa Rasulullah s.a.w. bersabda yang bermaksud: “Tiga perkara yang tidak 
sopan, iaitu kencing berdiri, mengusap dahi sebelum selesai solat dan meniup ketika sujud.” Hadith ini dinilai mudtarib 
oleh al-Bukliarl. Selepas menjelaskan makna ucapan al-Bukliarl dan membantahnya, Mamduh berkata: “ahli hadith 
sering melampau dalam mengamalkan sikap berjaga-jaga ( ihtiyat) sehingga berakhir dengan sikap ekstrem (tashaddud), 
dan mengembalikan tambahan kepada kekurangan.” Beliau selanjutnya menyokong pandangan Badr al-DIn al-‘ Aynl (m. 
855 H/1451 M) yang mensahihkan hadith ini. Lihat Mamduh, al-Ta ‘nf 3:278. 

513 Metode fuqaha’ yang selalu mengabaikan ‘illah telah dinyatakan oleh beberapa tokoh hadith Muta’akhirin seperti Ibn 
‘Aqll al-Hanball (m. 513 H/1119 M), Daqlq al-Td (rn.702 H/1302 M), al-SakhawI (m. 902 H/1497 M) dan ramai lagi. 
Untuk nukilan beserta ulasan, lihat ‘ Abd Allah al-Sa‘d, Kayfa Takunu Muhaddithan, 2:16-27. 



Tambahan kalimat: solat Jumaat dalam hadith ini diriwayatkan oleh sekumpulan perawi 
lemah. Kumpulan perawi lain yang lebih kuat dan lebih ramai tidak menyebutkan 
tambahan ini. 514 Meskipun mentarjih riwayat yang lebih ramai, Mamduh tidak menilai 
shadh riwayat yang menyalahinya. Beliau berkata: “Yang benar ialah: riwayat kedua 
marjuh, namun tidak silap malah Sahih juga.” 515 Menurut penulis, menetapkan shadh ke 
atas sesebuah riwayat namun tetap mensahihkannya juga adalah satu pandangan 
kontradiktif yang berpunca daripada kecenderungan mengabaikan ‘illah secara mutlak. 516 


2.3.3.I. Tafarrud 

Sebagimana kritik hadith al-Huwaynl, Mamduh tidak memberi perhatian kepada ketetapan 
tafarrud daripada ahli hadith terdahulu. Beliau berpandangan bahawa “ tafarrud perawi 
tidak mencacatkan (hadith) melainkan jika kandungannya menyalahi riwayat yang lebih 
thiqah, menyalahi usiil (prinsip-prinsip agama) atau lafaznya pelik ( rakik ).” 517 Justeru, 
apabila beliau melihat Abu Ja‘far al-‘UqaylI (m. 322 H/934 M) menilai Musa bin Hilal 


514 Perkara ini ditegaskan oleh Abu Ahmad bin ‘Adi al-Jurjam, al-Kamilfi Du‘afa’ al-Rijdl (Beirut: Dar al-Kutub al- 
‘Ilmiyyah, 1997), 2:257. 

515 Mamduh, al-Ta 'nfi 4:120. 

516 Konsep ini pernah diucapkan oleh Ibn Hajar (m.852/1448M) dalam al-Nukat, lalu dimusykilkan oleh tokoh-tokoh 
selepas beliau. Menurut al-San‘anT (m. 1182 H/1768 M), kaedah seperti ini hanya berlaku dalarn metode kritik ahli fiqh 
dan usul, tidak dalam metode kritik ahli hadith. Selain Mamduh, pandangan ini turut diamalkan tokoh hadith Suli dari 
Syiria ‘Abd al-Fattah Abu Ghuddah (m. 1417 H/1997 M) apabila menguatkan hadith ‘Abd Allah bin ‘Awn al-Kharraz 
tentang hukum mengangkat tangan ketika takbir. Mengulas pendirian Abu Ghuddah ini, al-Malyabarl berkata: “Aku 
sangat hairan ucapan ini boleh tercetus daripada Syeikh (Abd al-Fattah) yang memiliki penguasaan tinggi dalarn hadith 
dan ilmu-ilmunya.” Lihat Muhammad bin Isma‘il al-$an‘anl, Tawdth al-Ajkdr li Ma ‘dnt Tanqth al-Anzar (Beirat: Dar 
al-Kutub al-‘Ilmiyyah, 1997), 1:377, al-Mayabari, al-Muwdzanah, 232. 

517 Mamduh, al-Ittijdhdt al-Hadtthiyyah, 183. 



“tidak sahih hadithnya, tiada yang menyokong beliau ( layutaba ‘ ‘alayhi)”, Mamduh tidak 
mentafsirkan ucapan ini sebagai jarh. Sebaliknya, ucapan ini hanya sekadar menetapkan 
fenomena tafarrud dalam riwayat ini sahaja. Mamduh lalu memahami daripada ucapan ini 
bahawa Musa bin Hilal tidak terlalu kuat di sisi al-‘UqaylT namun tidak matriik, akan tetapi 
berada dalam pertengahan di antara kedua-duanya. 518 Apabila mengulas ucapan Ibn Hajar 
yang menetapkan tafarrud Warqa’ bin ‘Umar al-Yashkurl, Mamduh berkata: “Warqa’ 
thiqah. Jika benar beliau ber -tafarrud, lalu apa?! Tiada seorang pun yang mengatakan 
bahawa setiap tafarrud thiqah tertolak.” 519 Kata-kata seperti ini selalu beliau ucapkan 
setiap kali berdepan ketetapan tafarrud daripada ahli hadith berkenaan riwayat perawi 
Thiqah. 520 

Penulis dapat merumuskan bahawa hadith Jard dan gharib dalam metode kritik 
Mamduh diperlakukan sama seperti hadith-hadith yang lain. Status kesahihan hadith- 
hadith ini ditetapkan mengikut status perawinya. Tafarrud perawi Thiqah adalah Sahih, 
tafarrud perawi Saduq dan yang seangkatan dengannya adalah Hasan, dan tafarrud perawi 
da 7/ adalah Lemah. Penulis melihat kesamaan metode kritik antara beliau dan al-Huwaynl 
dalam perkara ini. 


518 Mamduh, Raf al-Manarah, 287. 

519 Mamduh, aI-Naqd al-Sahth, 16. 

520 Untuk beberapa contoh lain, lihat Mamduh , al-Ta ‘rTf, 2:292 dan 3:397. 




Penulis dapat memberikan sokongan bukti yang banyak untuk kesimpulan ini. Salah 


satunya ialah ulasan Mamduh berkenaan sebuah hadith yang mengandungi tafarrud 
Ibrahhn bin Tahman daripada Mansur: “Sanad ini kesemua perawinya Thicjah. Ia berada 
dalam kemuncak Sahih ( ghayah fi al-sihhah ), bahkan ia Sahih mengikut shart shaykhayn 
(al-Bukharl dan Muslim).” 521 Selepas menetapkan status Hasan bagi Safwan bin Hubayrah, 
Mamduh turut menghasankan hadith yang beliau riwayatkan secara tafarrud: “Tafarrucl 
tanpa mukhalafah terbuka untuk sahih dan lemah. Justeru, sanad ini Hasan.” 522 Tafarrud 
yang dinilai da ‘Tf bahkan mawdid Mamduh tetapkan ke atas riwayat ‘Umar bin Abi 
Khath‘am daripada Yahya bin Abi Kathlr yang menyebutkan keutamaan membaca surah 
al-Dukhan di malam hari. Oleh kerana status ‘Umar yang sangat lemah dan kandungan 
hadith menjanjikan ganjaran yang melampau, Mamduh tidak menafikan ketetapan Ibn al- 
Jawzl (m. 597 H/1201 M) yang menghukum palsu hadith ini. 523 

Aspek tafarrud kekal terabaikan dalam pelbagai polemik hadith yang berlaku antara 
Mamduh dan tokoh-tokoh Salafi. Perhatian beliau hanya tertuju kepada status perawi 
sekaligus mengabaikan faktor-faktor yang mengisyaratkan kepada ‘illah. Perkara ini 
misalnya terlihat dalam diskusi beliau berkenaan status hadith Ibn ‘Umar daripada Nabi 
s.a.w. bersabda: 


' \ f -M 0 " ' ® ~ o ' 

521 Mamduh, Kashf al-Sutur, 117. IbrahTm bin Tahman dan gurunya thiqah di sisi Mamduh. 

522 Mamduh, al-Ta ‘nf, 5:29. 

523 Mamduh, al-Naqd al-Sahth, 107-108. 



Terjemahan: Siapa yang menziarahi kuburku, maka wajib baginya 


syafaatku. 

Hadith ini disepakati mengandungi tafarrud Musa bin Hilal daripada ‘Ubayd Allah al- 
‘Umari. Tokoh Salatr abad pertengahan Ibn ‘Abd al-HadT (m.744 H/1343 M) menghukum 
munkar hadith ini dan berkata: “Riwayat Musa bin Hilal daripada beliau (‘Ubayd Allah) 
tanpa (sokongan) murid-murid beliau yang selalu bersamanya dalam menjaga dan 
memelihara hadith-hadithnya merupakan pertanda yang paling ketara bahawa hadith ini 
munkar tidak mahfuz ,” 524 Mamduh membantah dengan mengatakan bahawa tafarrud 
hanya dilemahkan jika berasal daripada perawi lemah sahaja. Oleh kerana Musa bin Hilal 
bukan lemah, malah berstatus la ba ’sa bih atau salih al-hadith, maka tafarrud beliau mesti 
diterima. Beliau bahkan mengatakan: “Jika kita menilai tafarrud perawi seperti ini sebagai 
munkar, maka kita akan membuang sebahagian besar Sunnah.” 525 


2.3.3.2. Mudtarib 


Mamduh menegaskan bahawa idtirab adalah satu ‘illah yang melemahkan hadith. Hadith 
yang dihukum Mudtarib dengan demikian adalah termasuk dalam kategori hadith lemah. 526 


524 Muhammad bin Alimad bin ‘Abd al-Hadl. Al-Sarim al-MankTfi al-Rad 'ala al-Subkt (Mekah: Dar al-Baz, 1985), 16. 

525 Mahmud, Raf' al-Manarah , 297-298. 

526 Lihat Ibid., 292. Namun begitu, beliau mengatakan bahawa sebilangan ahli hadith, salah seorangnya Ibn Hazm, 
memiliki hujah yang kuat untuk menafikan kelemahan hadith mudtarib.. Beliau mengalihkan rujukan dalam perkara ini 
kepada Ibrahim bin Muhammad bin al-SiddTq al-Ghuman, ‘Ilm ‘Ilal al-Hadith (Maghribi: Wazarah al-Awqaf, 1995). 



Beliau mengingatkan bahawa ketetapan mudtarib tidak boleh dilakukan selagimana 
peluang jamak dan tarjih masih terbuka. Mamduh berkata: “Perkara yang telah menjadi 
ketetapan ulama hadith ialah mudtarib hanya berlaku apabila semua riwayat saling 
menafikan tanpa boleh dijamak. Justeru, dalam perkara ini terdapat tiga tingkatan: jamak, 
tarjih lalu mudtarib. Tartib ini satu kemestian di sisi orang-orang yang berakal.” 527 

Sejauh pengamatan penulis, Mamduh sangat sukar menetapkan status mudtarib 
akibat terlalu aktif mengaplikasi kaedah jamak dan tarjih. Misalnya ulasan beliau 
berkenaan pertembungan riwayat daripada Musa bin Hilal daripada ‘Ubayd Allah bin 
‘Umar atau daripada ‘Abd Allah bin ‘Umar. Mamduh berkata: “Ahli hadith dalam perkara 
ini memiliki dua solusi ( maslakan ). Solusi yang pertama ialah tarjih, iaitu memenangkan 
riwayat ‘Ubayd Allah bin ‘Umar. Dan solusi yang kedua ialah menetapkan bahawa hadith 
ini berasal daripada ‘Ubayd Allah dan ‘Abd Allah sekaligus. Musa bin Hilal telah 
meriwayatkan daripada kedua-duanya.” 528 

Seperti al-Huwaynl, Mamduh sering mencadangkan pelbagai solusi yang dibina di 
atas kemungkinan rasional (ihtimdl ‘aqlT) tanpa bukti. Kes-kes pertembungan selalu 
ditafsirkan sebagai kepelbagaian. Apabila Ibn LahT‘ah meriwayatkan sebuah hadith yang 
sama daripada dua tokoh yang berbeza, iaitu Habban bin Wasi‘ dan Hafs bin Hashim, 


527 Mamduh, Raf‘ al-Manarah, 296. Kaedah ini kembali beliau tegaskan dalam Mamduh, al-Ta ‘rif 2: 50, 155, 294, 6: 
152. 

528 Mamduh, Raf‘ al-Mandrah , 291-292. 



Mamduh berkata: “Boleh dijamak antara kedua-dua jalur ini dengan mengatakan: Ibn 
LahT‘ah memiliki dua orang guru dalam hadith ini, iaitu Habban bin Wasi‘ dan Hafs bin 
Hashim.” 529 Pertembungan riwayat Mursal dengan Mawsul dan pertembungan riwayat 
Mawquf dengan Marju ‘ selalu berakhir dengan mensahihkan kedua-dua versi dengan 
andaian perawi berkenaan meriwayatkan kedua-duanya dalam keadaan psikologi yang 
berbeza. Apabila sedang bersemangat ( nashat ), beliau meriwayatkan secara Mawsiil atau 
Marjii ‘. Apabila sedang tidak bersemangat ( kasl ), beliau meriwayatkannya secara Mursal 
ataupun Mawquf ! 530 


2.3.3.3. Ziyadah Thiqah 

Selari dengan pandangan muktamad dalam kitab-kitab Mustalah, Mamduh menegaskan 
bahawa tambahan perawi thiqah dalam matan mesti selalu diterima selagimana tidak 
menafikan riwayat yang lebih thiqahf M Teori ini sering digunakan untuk mempertahankan 
pelbagai tambahan dalam hadith yang dilemahkan oleh al-AlbanT. 532 Beliau juga sering 
mensahihkan riwayat Marju’ yang bertembung dengan Mawquf dengan penegasan: 
“Masalah pertembungan Marfu‘ dan Mawquf sangat masyhur. Yang ditarjihkan oleh al- 


529 Mamduh, al-Ta ‘rTf, 4:509. Kaedah jamak seperti ini sangat sering beliau lakukan. Untuk kes-kes seumpama ini, lihat 
Ibid., 2:308, 4:220, Mamduh, Kashf al-Sutur, 112. 

530 Untuk beberapa contoh, lihat Mamduh, Kashf al-Sutur, 108, Mamduh, al-Ta ‘nf 4:65. 

531 Mamduh , Raf‘ al-Mandrah, 145. 

532 Untuk beberapa contoh, lihat Mamduh, al-Ta ‘nf 2:37, 111, 197, 215, 252 dan 3: 8. 



Khatlb kemudian al-NawawI ialah riwayat Marfu‘ merupakan tambahan thiqah, dan 
tambahan tersebut mesti diterima.” 533 Menurut beliau, kaedah ini turut menjadi pegangan 
muktamad ahli hadith di dunia Islam bahagian barat seperti Ibn Hazm (m. 456 H/1063 M), 
‘Abd al-Haq (m. 581 H/1185 M) dan Ibn al-Qattan (m. 628 H/1230 M). 534 

Apabila mengamati konsep penerimaan Ziyadah al-Thiqah dalam kritik hadith 
Mamduh, penulis mengamati bahawa konsep Thu/ah yang beliau maksudkan dalam 
wacana ini lebih luas daripada konsep Thiqah yang difahami dalam definisi hadith Sahih. 
Cakupan konsep ini bukan hanya meliputi para perawi yang berstatus hdfiz, mutqin dan 
yang seangkatan dengannya, akan tetapi turut meliputi para perawi yang berstatus saduq, 
hasan al-hadTth, maqbul dan yang setaraf dengannya. Mamduh menerima setiap tambahan 
lafaz dalam sanad dan matan daripada semua perawi ini. Perkara ini terlihat misalnya 
dalam penerimaan beliau bagi tambahan SaTd bin ‘Ubayd Allah al-Thaqafi selepas beliau 
menilai perawi ini hasan al-hadTth . 535 Konsep ini, sekali lagi, membuka peluang bagi 
beliau untuk mensahihkan hadith-hadith yang dilemahkan oleh tokoh-tokoh yang lain. 

Meskipun Mamduh menerima tambahan perawi Thiqah, dengan makna yang cukup 
luas seperti penjelasan di atas, penulis tidak dapat memahami mengapa tokoh Sufi ini 
menolak tambahan Za’idah bin Qudamah dalam hadith tasyahud. Za’idah menambahkan 


533 Ibid., 2:53. 

534 Lihat ibid., 2:301. Untuk beberapa contoh aplikasi kaedah ini dalam metode kritik Mamduh, lihat ibid., 2: 245, 329, 
4:89, Mamduh, Raf al-Mandrah, 228. 

535 Mamduh, al-Ta ‘nf, 3: 278. 



kalimat tahrTk (menggerak-gerakkan jari telunjuk) yang tidak disebutkan oleh para perawi 
yang lain. Meskipun mengiktiraf bahawa Za’idah seorang perawi yang sangat kuat (min 
al-athbat), 536 namun Mamduh tetap menyalahi kesimpulan al-Albanl yang mensahihkan 
tambahan ini. 537 Beliau malah melemahkan tambahan ini dengan alasan “semua perawi 
daripada ‘Asim bin Kulayb tidak menyebutkan tahrTk yang hanya disebutkan oleh Za’idah 
bin Qudamah secara tafarrud. Perkara ini mengakibatkan tawaquf berkenaan tambahan 
Za’idah yang menyebutkan tahrTk .” 538 Penulis melihat perkara ini sebagai salah satu bentuk 
kontradiksi yang mencacatkan kritik hadith Mamduh. 


2.3.4. Kaedah NaikTaraf Hadith Lemah 

Secara amnya ahli hadith sepakat bahawa hadith lemah dapat terangkat kepada darjat 
Hasan ataupun Sahih apabila memenuhi syarat-syarat tertentu. Ibn al-Salah (m. 643 H/1245 
M) menjelaskan bahawa perkara ini dibenarkan untuk hadith yang dilemahkan kerana cacat 
dalam hafalan perawi atau keterputusan sanad. Hadith yang mengandungi cacat yang parah 
kerana perawinya pendusta, pemalsu dan matruk, atau sanadnya shadh, silap atau munkar. 


536 Lihat ibicl., 3: 427 dan 4:375. 

537 Al-Albanl mensahihkan lafaz ini dan menetapkan sunat menggerakan jari ketika tashahhud. Lihat hadith ini dalam 
Muhammad Nasir al-DIn al-Albanl, Sifah Saldh al-Nabi min al-Takbtr Ila al-Tcislim Kaanak Tcirdhd. Riyad: Maktabah 
al-Ma‘arif, t.t., 158. Sebuah kajian tentang status lafaz ini dilakukan oleh Ahmad bin Sa‘Id al-Ashbahl, seorang ahli 
hadith dari Yaman, di bawah seliaan Muqbil Hadi al-Wadi‘I. Kesimpulan kajian menetapkan tambahan Za’idah bin 
Qudamah shadh dan lemah. Lihat Alimad bin Sa‘Id bin ‘Ali al-Ashbahl, al-Bisharah fi Shudhudh Tahrlk al-Usbu ’ fi al- 
Tashahhud wa Thubut al-Isharah (T.tp.: Dar al-Haramayn, t.t.), 12 dan 39. 

538 Ibid., 4:13. 



tidak dapat terangkat kepada Hasan apalagi Sahih meskipun berbilang sanad. 539 
Bagaimanapun, kaedah ini menjadi semakin longgar apabila beralih kepada tokoh-tokoh 
hadith selepas beliau. Status shadh, munkar dan silap tidak lagi dilihat sebagai penghalang 
untuk menaiktaraf hadith lemah. Jalal al-DTn al-SuyutT (m. 911 H/1505 M) menegaskan 
bahawa “riwayat matriik dan munkar jika berbilang jalannya dapat terangkat kepada da ‘Tf 
gharTb bahkan boleh terangkat kepada Hasan.” 540 

Penulis melihat metode kritik yang diamalkan Mamduh dalam perkara ini sangat 
dekat dengan teori di atas. Beliau menetapkan bahawa konsep naiktaraf hadith lemah tidak 
terhad hanya untuk hadith-hadith yang mengandungi cacat ringan seperti Majhid al- ‘ayn, 
mursal, muncjati ‘ dan mu ‘dal sahaja. 541 Peluang ini turut terbuka untuk semua riwayat yang 
berada dalam kategori mu ‘tabar bih, iaitu selain muttaham, mughaffal (perawi yang lalai), 
selalu silap dan pemalsu hadith. Beliau berkata: “Seorang pengkaji hadith mesti selalu 
mengingat perbezaan antara mu ‘tabar bih dan yang bukan mu ‘tabar bih. Itu kerana saya 
melihat sesetengah mereka mengatakan bahawa hadith lemah yang terangkat hanyalah 
yang ringan kelemahannya sahaja, padahal tidak begitu sebagaimana yang engkau ketahui 
sekarang ini.” 542 


539 Ibn al-Salah, ‘ Ulum al-Hadith, 34. 

540 Rujuk Jalal al-DIn al-Suyutl, Ta‘aqqubat al-Suyuti 'ala Mawdu‘at Ibn al-Jawzi (Mansurah: Dar al-Mekah al- 
Mukarramah, 2004), 52, Jalal al-DIn al-Suyutl, Tadrib al-Rawi fi Syarh Taqrib al-Nawawi (Kaherah: Dar al-Hadlth, 
2004), 139 

541 Lihat Mamduh, al-Ta ‘rif 6:299. 

542 Ibid., 1:315. 



Penulis mengamati bahawa konsep mu ‘tabar bih di sisi Mamduh mencakupi para 


perawi yang sangat lemah sehingga ahli hadith berselisih sama ada beliau termasuk dalam 
kalangan matruk atau tidak. Mengulas status Husayn bin Qays al-Rahabl yang dinilai 
matruk oleh Ahmad dan Ibn Hajar, Mamduh berkata: “Perawi ini di sisi Ahmad lemah, 
akan tetapi tidak jatuh kepada matriik sepenuhnya, hanya matriik nisbT sahaja, iaitu matruk 
apabila bersendirian ...jarh seperti ini tidak menghalangnya untuk dijadikan shahid .” 543 
Ucapan seperti ini kembali terlihat dalam usaha beliau mempertahankan status Kharijah 
bin Mus‘ab yang dinilai matruk oleh kebanyakan ahli hadith: “Perawi ini meskipun bukan 
hujah namun layak menjadi riwayat sokongan ( btibar ).” 544 

Bagaimanapun, penegasan bahawa perawi matruk dapat dinaiktaraf sangat jelas 
terkandung dalam ulasan Mamduh berkenaan status Muhammad bin ‘Ubayd Allah al- 
‘ArzamT. 545 Beliau berkata: 


Kelemahan beliau berpunca daripada keburukan hafalannya yang parah. 
Beliau bukan pendusta dan bukan muttaham (tertuduh) berdusta. Beliau 
matruk sahaja sehingga tidak dijadikan hujah apabila bersendirian. 
Riwayatnya tidak dinilai Hasan secara bersendirian dalam mutaba ‘at dan 
shawahid. Akan tetapi apabila dikuatkan dengan riwayat yang seumpama 
dengannya, maka hadithnya boleh terangkat kepada da ‘Tf. Perkara seperti 
ini telah diingatkan oleh al -Hafiz al-Suyutl dalam al-La’alT al- 
Masnu ‘ah. 546 


543 Lihat ibicl., 2:330-331. 

544 Ibid., 2:221. 

545 Muhammad bin ‘LTbayd Allah bin Maysarah al-‘ArzamT al-KiitT dinilai matruk oleh Ahmad, al-Fallas, dan lain-lain. 
Al-DhahabT berkata: “Beliau adalah salah seorang guru Shu‘bah yang disepakati kelemahannya (al-mujma ‘ 'ala 
da‘flhim).” Al-DhahabT, Mizan al-I‘tiddl (Beirut: Dar al-Fikr, 1999), 3:608. 

546 Mamduh, al-Ta ‘nf, 2:335. 



Selepas nukilan ini, tiada keraguan di sisi penulis bahawa perawi matruk dalam kritik 
hadith Mamduh boleh menguatkan dan dikuatkan. Hadith mereka berpeluang untuk 
terangkat daripada darjat palsu (dan yang seumpamanya) kepada da‘Tf sahaja. Kaedah ini 
beliau tegaskan berkali-kali dalam bantahan beliau terhadap kritik hadith al-Albanl. Selain 
al-‘Arzami, beberapa perawi matriik yang beliau terima sebagai sokongan ialah Ishaq bin 
‘Abd Allah bin Abl Farwah dan ‘Ufayr bin Ma‘dan. 547 

Selain Marju ‘ menguatkan Marju ‘, Mamduh berpendapat bahawa riwayat Mawquf 
dapat digunakan untuk menguatkan Marfu ‘. Beliau mendakwa kaedah ini telah ditetapkan 
oleh Imam al-Tinnidhl dalam kitab al-Tlal dan disyarahkan oleh Ibn Rajab. 548 Selain itu, 
hadith Mursal turut dapat menguatkan Marfu ‘ di sisi Mamduh, termasuk Mursal al-ZuhrI 
dan seumpamanya yang telah dilemahkan oleh ahli hadith. Perkara ini beliau tegaskan 
misalnya dalam perbincangan tentang hukum mengusap wajah selepas doa. Selepas 
meriwayatkan hadith mursal daripada al-ZuhrI, Mamduh berkata: “Ini adalah mursal yang 
sahih sanadnya. Menjadi bertambah kuat kerana diamalkan oleh para perawinya. Mursal 
ini sahaja dikira sebagai hujah oleh semua ulama.” 549 


547 Lihat ibid., 3:276. Ishaq bin ‘Abd Allah bin AbT Farwah (m. 144 H) disepakati mcitruk oleh ahli hadith. Al-Dhahabl 
berkata: “Aku tidak menjumpai seorangpun yang meluluskannya ( masshdhu ).” Lihat al-Dhahabl ,Mizan al-I‘tidal, 1:216. 
Meskipun ‘Ufayr bin Ma‘dan lebih baik daripadanya, akan tetapi perawi ini dinilai al-Dhahabl: disepakati atas 
kelemahannya (mujma' 'ala da‘fih ). Lihat al-Dhahabl, Diwdn al-Du ‘afa wa al-Matrutdn (Mekah: Maktabah al-Nahdah 
al-Hadlthah, 1967), 277. 

548 Ibid., 2:249. Penulis tidak dapat memastikan ucapan Imam al-Tirmidhl yang beliau maksudkan. 

549 Ibid., 4:513. 




Penulis mengamati sekali lagi meluaskan konsep sokongan sehingga tidak hanya 


terhad untuk sokongan riwayat dalam bentuk mutaba‘ah dan shawahid sahaja. Praktik 
(‘ amal ) perawi hadith dan ulama turut dikira sebagai faktor penguat bagi hadith sekaligus 
dapat mengangkat hadith lemah kepada Hasan ataupun Sahih. Tokoh yang selalu beliau 
rujuk dalam membina kaedah ini ialah seorang Muhaddith bermadhhab Hanafi: Ibn al- 
Turkmanl (m. 750 H/1349 M). 550 Aplikasi kaedah ini dapat dijumpai dalampelbagai ulasan 
Mamduh berkenaan hadith-hadith hukum yang dilemahkan oleh aliran Salafi. 551 Mamduh 
turut berpandangan bahawa hadith lemah dapat terangkat apabila kandungannya 
digunapakai oleh seluruh umat Islam. Beliau berkata: “Apabila diriwayatkan sebuah hadith 
dengan sanad yang lemah, ia menjadi termasuk dalam kategori maqbul yang lebih luas 
daripada sahih dan Hasan apabila digunapakai oleh seluruh umat (talaqqathu al-ummah bi 
al-qabuT). Adapun jika diamalkan oleh sesetengah imam, seperti hadith ini, maka amal 
tersebut menguatkan hadith.” 552 Menurut penulis, perbincangan beliau dalam perkara ini 
telah terkeluar daripada wacana ahli hadith kepada wacana ahli fiqh. Pendekatan beliau 
murni mengamalkan kerangka fiqh dan usul. 


550 Lihat Ibid., 2: 271. Beliau adalah ‘Ala’ al-DTn ‘Ali bin ‘Uthman bin IbrahTm bin Mustafa al-Mardlnl. Beliau seorang 
tokoh hadith bermadhhab Hanati yang menetap di Kaherah. 

551 Antaranya hadith Ummu Jahdar al-‘ Amiriyyah yang menyuruh mengulang semula solat yang dilakukan dengan baju 
yang terkena najis, hadith Abu Qatadah berkenaan hukum melakukan solat sunat di tengah hari Jumaat, hadith Ibn ‘Umar 
berkenaan menggantikan sujud tilawah di atas kenderaan dengan isyarat, dan hadith solat tasbih. Lihat Ibid., 2: 419, 
4:128, 4:429, Mamduh, edit., al-TarjTh li Hadlth Saldt a-Tasblh (Beirut: Dar al-Basha’ir al-Islamiyyah, 1988), 42. 

552 Mamduh, Raf‘ al-Manarah, 229. 




2.4. Kritik Hadith Hamzah al-Malyabari 


Al-MalyabarT menampilkan perspektif yang berbeza daripada kritik hadith yang diamalkan 
oleh Mamduh dan al-Huwaynl. Asas metode kritik beliau dibina di atas pembahagian ahli 
hadith menjadi kalangan Mutaqaddimln dan Muta’akhirln. Secara ringkasnya, kalangan 
ahli hadith Mutaqaddimln ialah para pakar hadith yang hidup sebelum abad ke 5 H/11 M 
dan mengamalkan metode kritik hadith yang belum terpengaruh dengan unsur-unsur asing. 
Kalangan mutaakhirln ialah ahli hadith yang datang selepas metode kritik hadith telah 
bercampur dengan pemikiran deduktif fuqaha \ ahli kalam dan ahli usul. 553 Menurut al- 
Malyabarl, dikotomi ini adalah fakta sejarah yang tidak dapat dinatikan. 554 Beliau lalu 
merumuskan: “Selepas menyedari perbezaan metodologi ini, sepatutnya kita dahulukan 
kalangan Mutaqaddimln sebab mereka lebih menguasai hadith, sebagaimana semua 
disiplin ilmu yang lain. Sejak dahulu hingga sekarang, orang ramai selalu mendahulukan 
pandangan pakar dalam sebuah ilmu jika berlaku perselisihan dalam ilmu tersebut.” 555 

Dalam kritik hadith al-Malyabarl, kitab-kitab Mustalah karya ulama Muta’akhirln 
ditempatkan sebagai rujukan sekunder. Rujukan primer dalam ilmu hadith ialah ucapan 


553 Al-Malyabari, Su 'cilcit HadTthiyyah, 22. Fasa Muta’khirin tersebut bermula selepas tahun 5 H hingga hari ini. 

554 Al-Malyabari berkata: “Yang menghairan dan pelik ialah kalangan yang menentang dikotomi Mutaqaddimln dan 
Muta’akhirin sendiri membezakan kedua-duanya dan sangat sering menggunakan istilah ini dalam pelbagai perbincangan 
tentang ilmu hadith. Aku mendengar sesetengah syeikh menuduh manliaj ini rekaan dan bidaah dalam agama, namun 
pada masa yang sama beliau membezakan antara Mutaqaddimln dan Mutakhirin berpuluh-puiuh kali ketika 
menghuraikan konsep Hasan dan masalah-masalah ilmu hadith lainnya.” Al-Malyabari, al-Muwazanah, 57. 

555 Hamzah ‘Abd Allah al-Malyabari, ‘Ulum al-HadTth fi Daw’ TathTqdt al-Muhaddithm al-Nuqqdd (Beirut: Dar Ibn 
Hazm, 2003), 79. 




dan praktik ahli hadith Mutaqaddimln dalam buku-buku mereka. 556 Mengikut pengamatan 
beliau, istilah-istilah teknikal yang digunakan ahli hadith terdahulu telah mengalami 
pergeseran makna apabila beralih ke dalam kitab-kitab Mustalah. Perbahasan hadith selalu 
dikaitkan dengan status perawi sehingga melahirkan sangkaan keliru bahawa kesahihan 
dan kelemahan hadith ditetapkan mengikut status perawi. Salah satu implikasi daripada 
kekeliruan ini ialah kemunculan metode kritik yang memisahkan antara sanad dan matan 
yang tidak pernah dilakukan oleh ahli hadith daripada kalangan Mutaqaddimln. Mereka 
tidak pernah mengasingkan kritik sanad daripada kritik matan kerana menyedari bahawa 
setiap patah kata dalam matan berasal daripada ucapan perawi yang terdapat dalam sanad. 
Justeru, jika didapati sebuah cacat dalam matan, maka ia mestilah berpunca daripada 
kesilapan perawi walaupun beliau berstatus Thiqah. Melemahkan sebuah matan namun 
mensahihkan sanadnya, ataupun mensahihkan matan namun melemahkan sanadnya, 
menurut beliau adalah satu tindakan yang kontradiktif. 557 

Al-MalyabarT melihat definisi hadith Sahih dalam kitab-kitab Mustalah tidak bukan 
sebuah “ukuran yang teliti dan konsisten untuk menjelaskan konsep Sahih di sisi ahli 
hadith”. 558 Beliau menjelaskan bahawa hadith Sahih tidak sepatutnya dihadkan hanya bagi 
perawi thiqah sahaja. Riwayat perawi lemah (selagimana tidak matruk) terkadang 
disahihkan apabila didapati tepat. Sebaliknya, riwayat perawi Thiqah terkadang 


556 IbkL, 11. 

557 Lihat al-Malyabarl, Nazarat JadJdah, 93, al-Malyabarl, Su’dlat HadTthiyyah, 22 dan 124. 

558 Al-MalyabarT, Su’dldt HadJthiyyah, 134. 




dilemahkan apabila terbukti silap. 559 Hal ini kerana kesahihan hadith tidak ditetapkan 
mengikut status perawinya, akan tetapi mengikut kadar ketepatan riwayat tersebut 
menerusi pengamatan qarmah dan konteks riwayat ( mulabasat ). 560 

Dari sini kita melihat kritik hadith al-Malyabarl tidak bennula dengan perbincangan 
tentang status perawi, akan tetapi dimulai dengan proses takhrij yang berusaha 
mengumpulkan semua jalur sanad untuk melihat salah satu daripada tiga fenomena sanad: 
muwafaqah, tafarrud, mukhalafah atau muwafaqah. Fenomena muwafaqah ialah semua 
riwayat tersebut saling menyokong dan membenarkan satu sama lain. Perkara ini 
menunjukkan konsistensi sekaligus menandakan kesahihan riwayat tersebut. Sebaliknya, 
tafarrud dan mukhalafah menandakan telah berlaku kesilapan dalam riwayat tersebut 
sebagaimana yang akan dijelaskan nanti dalam perbincangan tentang analisis ‘illah. 
Perbincangan tentang para perawi diperlukan apabila menganalisis kedua-dua fenomena 
ini untuk menentukan penilaian yang tepat ke atasnya. 561 Modus operandi ini sungguh 
berbeza dengan proses kajian yang biasa dilakukan oleh tokoh-tokoh aliran Salafi dan Sufi 
yang menjadikan status perawi sebagai perbincangan yang paling pertama kritik hadith. 
Tidak menghairankan apabila cadangan ini mencetus perdebatan hebat di kalangan 
pengkaji. 562 


559 Al-MalyabarT, Nazarat Jadldah, 85. Untuk beberapa contoh hadith yang disahihkan pakar hadith Mutaqaddimin 
meskipun menerusi riwayat perawi lemah, lihat al-Malyabarl, ‘Ulum al-Hadtth, 57-61. 

560 Al-MalyabarT, ‘Ulum al-Hadith, 63. 

561 Al-MalyabarT, Su’dlat al-Hadtthiyyah, 13-16. 

562 Sebahagian perdebatan itu dirakamkan dalam lampiran buku al-Malyabarl, Sudlcit al-Hadtthiyyah, 189-270. 



2.4.1. Penentuan Status Perawi 


Sebagaimana penulis sebutkan sebelum ini, al-Malyabarl menegaskan bahawa status 
perawi penentu status hadith. 563 Sebaliknya, status perawi sebenarnya hanyalah rumusan 
yang ditetapkan ahli hadith kepada beliau selepas kajian yang dilakukan ke atas semua 
riwayatnya. Semakin banyak kesilapan beliau dalam riwayat, semakin rendah statusnya 
dalam tangga jarh wa ta 'dll, begitu juga sebaliknya. 564 Menurut beliau, praktik pengkaji 
hadith semasa yang menilai status hadith berpandukan status umum perawi merupakan 
metode kritik yang menyalahi praktik ahli hadith Mutaqaddimln. Perhatian ahli hadith 
Mutaqaddimln selalu tertuju kepada qara’in yang menunjukkan ketepatan ataupun 
kesilapan riwayat. Mereka menghubungkan status hadith dengan status perawi hanya 
ketika tiada sebarang qarlnah dalam riwayat tersebut. 565 

Al-MalyabarT setuju bahawa kajian terhadap perawi mesti ditujukan kepada dua 
aspek, iaitu ‘adalah dan dabt. Beliau menjelaskan bahawa status ‘adalah perawi ditentukan 
menerusi interaksi langsung atau kemasyhuran perawi tersebut di kalangan ulama. Dalam 
ketiadaan maklumat berkenaan seseorang perawi, ahli hadith tetap menetapkan status 
l adalah kepada beliau selagimana tiada maklumat yang membuktikan kefasikannya. 


563 Lihat al-Malyabari, ‘Ulum al-Hadilh, 62, al-Malyaban, Su’alal Hadilhiyyah, 13. 

564 Al-Malyabarl, Su 'cilcit al-HaclJlhiyyah, 107 dan 189. 

565 Ibicl., 13. 



Sementara itu, aspek dabt ditetapkan menerusi kaedah sabr, iaitu mengumpul dan meneliti 
riwayat perawi berkenaan satu persatu. 566 Menurut beliau, kaji selidik dabt menerusi 
kaedah ini tidak dapat dilakukan lagi pada hari ini. Justeru, tiada jalan lain bagi pengkaji 
hadith semasa selain mentaklid ketetapan ulama terdahulu. Jika berlaku perselisihan, maka 
kaedah jamak dan tarjih dilakukan mengikut prinsip-prinsip dan kaedah-kaedah yang telah 
ditetapkan oleh al-Mu‘allimT. 567 

Al-MalyabarT mengingatkan bahawa matlamat kajian biografi perawi ialah untuk 
mengenalpasti tingkat ketepatan dan kesilapan beliau dalam riwayat. Kajian tersebut tidak 
boleh sekadar menukil ucapan tanpa analisis komprehensif (fiqh al-tarjamah ) dan terasing 
daripada realiti hadith yang dikaji. Dalam proses ini, seorang pengkaji tidak boleh hanya 
merujuk kepada satu sumber rujukan, terlebih lagi kitab-kitab ringkasan. Sebaliknya beliau 
wajib merujuk kepada sumber rujukan asal untuk memastikan ucapan sebenar seorang 
imam dan memahami sebab-sebab TawthJq dan Tajrlh yang ditetapkan ke atas perawi. 568 
Beliau berkata: 

Antara cacat metodologi yang teruk adalah seorang pengkaji hanya 
mencukupkan dengan satu sumber rujukan dalam mengumpulkan ucapan- 
ucapan (ulama), lalu berusaha untuk menjelaskannya secara tergesa-gesa 
tanpa mengkaji konteks yang dapat membantunya untuk memahami 


566 Ibid., 34. 

567 Ibid., 185. 

568 Lihat Hamzah bin 'Abd Allah al-Malyabarl dan Sultan al-‘Ukayilah. Kayfa Nadrus ‘Ilm al-Takhnj (Atnman: Dar al- 
Razl, 1998), 99, al-Malyabarl, Su'dldtHadlthiyyah, 14, 28 dan 34. 



ucapan tersebut, dan sebelum memastikan keautentikan ucapan tersebut, 
serta ketiadaan silap atau salah dalam tulisan. 569 


Beliau turut mengingatkan bahawa istilah-istilah yang digunakan ulama jarh wa 
ta ‘dTl kadang berbeza dari satu ulama kepada ulama yang lain. Bahkan seorang ulama yang 
sama terkadang menggunakan sebuah istilah dengan makna yang berlainan apabila dalam 
konteks yang berbeza. 570 Sebagai contoh, kalimat ‘ja ba ’sa bih (tidak mengapa 
dengannya)” hanya bermakna thiqah apabila diucapkan oleh Ibn Ma‘In (m. 233 H/848 M). 
Kalimat ini tidak boleh ditafsirkan sedemikian dalam ucapan ulama yang lain. 571 


2.4.1.1. Tawthiq Dimm 

Dalam kitab beliau yang bertajuk al-Hadith al-Ma ‘lul , al-Malyabarl mengkhaskan sebuah 
perbahasan bertajuk “ Tashih al-Hadith la Ya ‘nl bi al-Darurah TawthTq RawTh (Penilaian 
sahih bagi sesuatu hadith tidak mesti bermakna penilaian Thiqah bagi para perawinya).” 
Perbahasan ini adalah ulasan kritis ke atas kalangan yang memahami bahawa TashTh 
seorang pakar untuk sesebuah hadith adalah secara tidak langsung sebuah TawthTq untuk 
setiap perawi yang terkandung dalam sanad hadith tersebut. Sebagaimana penjelasan 


569 al-Malyabari dan al-‘Ukayilah, Kayfa Nadrus ‘Ilm al-Takhnj, 185. 

570 Lihat al-Malyabarl, Su ’dldt Hadtthiyyah, 36. 

511 Ibid„ 131. 


sebelum ini, kaedah ini diamalkan oleh sesetengah tokoh hadith Muta’akhirm dan sangat 


aktif digunakan oleh Mamduh untuk menguatkan para perawi lemah. 

Al-MalyabarT berpendapat bahawa kaedah ini tercipta daripada definisi sahih di sisi 
Muta’akhirln yang meletakkan perawi thiqah sebagai syarat utama. Orang yang membaca 
definisi ini menyangka bahawa penetapan sahih bagi sebuah hadith secara tidak langsung 
adalah kepastian Thu/ah (‘adl dan dabit) bagi semua perawi hadith tersebut. Beliau 
mengakui bahawa aspek ‘adalah memang syarat utama yang perlu diambilkira dalam 
semua perawi sahih. Namun ‘adalah berbeza dan tidak sama dengan dabt. Meskipun 
Tashlh memang bermakna Ta’dil (penetapan ‘adalah) bagi perawi secara am, akan tetapi 
hanya menetapkan kesempumaan dabt secara terhad. Apabila seorang pakar mensahihkan 
sebuah hadith, ini bermakna bahawa beliau menilai semua perawi dalam sanad hadith 
tersebut l adl, sekaligus menilai dabt mereka sempurna dalam riwayat tersebut. Penilaian 
ini bersifat spesifik dan terhad kepada riwayat ini sahaja, justeru tidak berkaitan dengan 
riwayat-riwayat mereka yang yang lain. Al-Malyabarl menegaskan: “Memutlakkan 
perkara ini adalah satu kesilapan sebagaimana yang jelas terlihat apabila kita bandingkan 
kaedah ini dengan ucapan dan praktik para pakar (. nuqqad ).” 572 

Al-Malyabarl turut mengingatkan bahawa penilaian ke atas perawi di sisi ahli hadith 
ditetapkan selepas mengkaji semua riwayatnya. Kajian itu dilakukan secara teliti dan 


572 Hamzah bin ‘Abd Allah Al-Malyaban, “al-Hadith al-Ma‘lul: Qawa’id wa Dawabit”, dicetak diakliir Nazardt Jadtdah, 
122 . 




komprehensif tanpa meninggalkan satu pun hadith yang beliau riwayatkan. Kaedah 


Tawthlq DimnT yang mentafsirkan TashTh satu hadith bermakna TawthTq secara mutlak 
menyalahi konsep ini. Beliau berkata: “Secara realitinya, status perawi- sama ada jarh 
ataupun ta ‘dil- tidak dapat diketahui melainkan menerusi kajian semua riwayatnya, 
sebagaimana yang telah dinukil daripada ucapan Imam Muslim dan ditetapkan dalam 
kitab-kitab Mustalah. Menilai thicjah perawi menerusi tashih satu hadith sahaja adalah satu 
tindakan yang tidak tepat.” 573 Menurut beliau lagi, TashJh bermakna TawthJq hanya 
berlaku dalam satu keadaan sahaja, iaitu apabila perawi berkenaan ber -tafarrud dengan 
sebuah hadith. Jika pakar mensahihkan riwayat tersebut, maka tashJh pada masa ini boleh 
ditafsirkan bahawa beliau menilai thiqah perawinya. Sebab sedia maklum, tafarrud hanya 
diterima daripada para perawi thiqah sahaja. 574 


2.4.I.2. Perawi Majhul 

Menurut al-MalyabarT, riwayat Majhul tidak mesti diterima ataupun ditolak secara mutlak. 
Ahli hadith MutaqaddimTn menilai riwayat tersebut dengan meneliti ketepatan riwayatnya. 
Jika riwayat tersebut munkar dan menyalahi riwayat orang ramai, atau menyalahi sunnah 
Nabi yang thabit, atau riwayatnya ghanb tiada asal, tiada sokongan daripada amal sahabat 


573 Ibid., 123. 

574 Ibid. 




Nabi dan lain-lain, maka riwayat tersebut tertolak. Jika riwayat tersebut memiliki sokongan 


daripada perawi lain, pada masa yang sama beliau tidak ber -tafarrud daripada tokoh yang 
masyhur, maka riwayatnya disahihkan. Sesetengah ulama seperti Ibn Ma‘In (m.233 H/848 
M) bahkan menilai thiqah perawi Majhul yang meriwayatkan hadith sahih. Penilaian 
thiqah ini bagaimanapun bersifat spesifik dalam hadith berkenaan sahaja dan tidak mutlak 
untuk semua riwayat beliau yang lain. 575 Penulis melihat metode ini adalah kelanjutan 
daripada konsep beliau yang tidak menilai hadith dengan perawinya, akan tetapi menilai 
perawi dengan hadithnya. Oleh sebab itu, riwayat perawi Majhul sekalipun berpeluang 
untuk disahihkan apabila mengandungi tanda-tanda kesahihan. 

Al-MalyabarT melihat bahawa tanpa sokongan pakar hadith yang lain TawthTq Ibn 
Hibban tidak menguatkan perawi Majhul. Menurut beliau, Ibn Hibban termasuk dalam 
kalangan Mutasahil yang sering menilai thiqah perawi Majhiil daripada kalangan tabi‘In 
dan selepasnya. Beliau memasukkan dalam kitab al-Thiqat setiap perawi yang dijumpai 
dalam Tarikh al-Bukhan meskipun tidak mengetahui apa yang diriwayatkan, siapa guru- 
gurunya dan siapa yang meriwayatkan daripadanya. 576 Merujuk kepada hasil kajian al- 


575 Al-MalyabarT, Su’alatHadJthiyyah, 34-35. 

576 Menurut al-Malyabarl, tasdhul Ibn Hibban dalam perkara ini sangat dekat dengan sikap al-‘Ijli, Ibn Sa‘d, Ibn Ma‘In, 
al-Nasa’I dan lain-lain. Mereka sering menilai Thiqah perawi kalangan tabi‘In dan tabi‘ al-tabi‘In apabila mendapati 
riwayat mereka konsisten ( mustaqtmah ), meskipun hanya memiliki seorang murid atau hanya meriwayatkan satu hadith 
sahaja. Lihat al-Malyabarl dan al-Ukayilah, Kayfa Nadrusu ‘Ilm al-Takhrij, 111. Berkenaan tasdhul Ibn Hibban dalam 
berhujah dengan perawi Majhul, lihat al-Malyabarl, al-Hadtth al-Ma Tul: Qawa’id wa Dawdbit (Beirut: Dar Ibn Hazm, 
1996), 96. 



Mu‘allimi, al-Malyaban membezakan antara perawi yang dinyatakan thiqah oleh Ibn 
Hibban dengan para perawi yang hanya disebutkan namanya sahaja. Beliau berkata: 


Siapa yang dikatakan Ibn Hibban: mustagim hadlth, maknanya ialah 
TawthTq tersebut dibina atas kajian ( sabr ) terhadap hadith-hadithnya. 

Begitu juga ucapan lain yang menunjukkan penilaian tersebut 
berpandukan kajian atas hadith-hadithnya. Adapun perawi yang hanya 
disebutkan namanya dalam kitab al-Thiqat tanpa mengatakan apa-apa 
penilaian berkenaan dengannya, maka ini tidak menunjukkan penilaian itu 
berasaskan kajian hadith-hadithnya. Boleh jadi perawi ini sebenamya 
Majhul, 511 

Oleh yang demikian, beliau menerima TawthTq Ibn Hibban yang menunjukkan bahawa 
penilaian tersebut telah melalui mekanisma kajian yang teliti. Salah satunya ialah TawthTq 
Ibn Hibban dan al-‘ljll untuk Salim Mawla Shaddad muktamad. TawthTq ini diterima 
kerana “dibina di atas sahr riwayat, bukan termasuk TawthTq perawi-perawi Majhiil yang 
tidak dikenal melainkan daripada satu atau dua sanad sahaja.” 578 


2.4.I.3. Perawi Mukhtalit 

Hamzah al-Malyabarl bersetuju menerima kaedah dan prinsip asas berinteraksi dengan 
perawi mukhtalit yang digariskan para ulama. Menurut beliau, perbahasan ini termasuk 
dalam perbincangan tentang riwayat perawi Thiqah yang disahihkan dalam satu keadaan 
dan dilemahkan dalam keadaan yang lain. Antara tokoh-tokoh yang beliau tetapkan 


577 Al-Malyaban, Su’alatHadithiyyah, 27. 

578 Al-Malyabarl, Md Hakadhd Turadu Yd Sa ’d al-Ibil, 635. 



mengalami ikhtilat ialah Simak bin Harb, SharTk al-QadT dan ‘Abd al-Razzaq bin 
Hammam. Hadith yang mereka riwayatkan sebelum ikhtilat secara amnya tidak 
mengandungi cacat. Namun hadith yang mereka riwayatkan selepas ikhtilat mesti 
dilemahkan . 579 Dalam bantahannya ke atas RabT‘ al-Madkhali, al-Malyabarl berkata: 


Simak bin Harb Thiqah daripada ahli bahagian yang pertama di sisi 
Muslim. Adapun orang yang memperkatakan dirinya, hal itu berkaitan 
dengan ikhtilat beliau yang berlaku di akhir hidupnya dan khas dalam 
riwayatnya daripada ‘Ikrimah. Perkara itu tidak berkesan dalam hadith ini 
sebab diriwayatkan sebelum ikhtilat dan daripada selain ‘Ikrimah. 
Demikianlah, sepatutnya seorang pengkaji bijaksana dalam menimbang 
perkara; beliau mengambil yang baik dan yang meninggalkan yang buruk, 
serta menempatkan setiap orang pada tempatnya .” 580 


Al-Malyabarl mengingatkan untuk tidak bermudah menetapkan tuduhan ikhtilat 
kepada seseorang perawi Thiqah. Beliau mencadangkan untuk memastikan terlebih dahulu 
hakikat ucapan ulama Jarh wa al-Ta ‘dil berkenaan perawi tersebut. Sebagai contoh ‘Abd 
Allah bin Lahl‘ah yang dikatakan mengalami ikhtilat selepas buku-bukunya terbakar. 
Menurut al-Malyabarl, perawi ini dipermasalahkan ahli hadith bukan kerana ikhtilat akan 
tetapi kerana talqm, yakni menerima dan meriwayatkan setiap kitab yang dikatakan 
miliknya tanpa dipastikan terlebih dahulu. Sesetengah murid beliau menutup cacat ini 
dengan memastikan daripada kitab-kitab asalnya atau mengambilnya daripada tokoh-tokoh 


579 Ibid., 32, al-Malyabarl, al-Muwazanah, 81, Hamzah ‘Abd Allah al-Malyabarl, ‘Abqariyah al-ImamMuslim ji Tartib 
Ahadtth Musnadih al-Sahth (Beriut: Darlbn Hazm, 1997), 149. 

580 Al-Malyabarl, Md Hakadhd Turadu Yd Sa ’d al-Ibil, 664. 



yang telah memastikan perkara tersebut seperti Ibn al-Mubarak, Ibn Wahb, Ibn al-Muqri’ 


dan lain-lain. Bagaimanapun, kebanyakan murid beliau yang lain, termasuk murid-murid 
lama ( qudama ) seperti Shu‘bah, al-Thawrl dan al-Awza‘I, tidak melakukan perkara ini, 
justeru riwayat mereka mengandungi kelemahan. Al-Malyabarl merumuskan: 


Ibn Lahl‘ah tennasuk seorang hafiz dan samudera ilmu di Mesir, akan tetapi 
beliau lemah kerana buruk hafalan dan menerima talqin. Apabila hadith 
beliau diriwayatkan oleh al -Abadilah (Ibn al-Mubarak, Ibn Wahb dan Ibn al- 
Muqri’) dan lain-lain yang menghindari riwayat-riwayat talqin, maka 
kelemahannya lebih ringan. Justeru riwayat tersebut disahihkan apabila 
menyokong riwayat perawi thiqah yang lain. Akan tetapi jika ber -tafarrud 
atau menyalahi perawi thiqah yang lain, hadith tersebut lemah dan ma ‘lul 
meskipun menerusi riwayat ‘ Abadilah (Ibn al-Mubarak, Ibn Wahb dan Ibn 
al-Muqri’) dan lain-lain yang meneliti riwayatnya, sama ada kisah terbakar 
buku-bukunya sahih ataupun tidak. Ini adalah pandangan semua ulama.” 581 


2.4.2. Kaedah Kesambungan Sanad 

Menurut al-Malyabarl, rujukan utama para pengkaji hadith hari ini dalam menetapkan 
kesambungan sanad adalah ketetapan pakar-pakar terdahulu. 582 Untuk menetapkan 
kesambungan sanad, ahli hadith terdahulu telah meneliti dengan saksama semua sanad 
yang tersebar di kalangan huffaz pada masa itu. Sebahagian sanad-sanad masyhur pada 
zaman tersebut pada hari ini mungkin telah pupus. Selain itu, mereka turut meneliti bukti 
dan qannah yang menunjukkan sama ada perawi tertentu berjumpa dan mendengar 


581 Al-Malyabari dan al-‘Ukayilah, Kayfa Nadrus ‘Ilm al-Takhrij, 199. 

582 Al-MalyabarT, ‘Utiim al-Hadtth, 51. 


daripada tokoh sebelumnya ataupun tidak. 583 Al-MalyabarT berkata: “Oleh sebab itu, kita 
sering melihat pakar hadith terkadang menilai munqati ‘ sebuah sanad yang mengandungi 
tahdlth (lafaz haddtahana). Terkadang mereka menilai muttasil sanad yang mengandung 
‘an‘anah mudallis. Jika engkau hendak mengetahui perkara ini, bukalah buku-buku l ilal 
dan bacalah dengan teliti.” 584 


Meskipun menerima bukti riwayat sebagai salah satu rujukan dalam penetapan 
sama‘, namun al-Malyabarl sangat berhati-hati dalam mengaplikasi kaedah ini. Beliau 
mengingatkan bahawa riwayat-riwayat yang membuktikan sama itu terkadang 
mengandungi cacat yang sangat halus. Justeru, menerima ketetapan pakar adalah rujukan 
yang lebih selamat. Beliau berkata: 


Penetapan bersambung ataupun terputus sesebuah sanad, meskipun pada 
asalnya ditentukan mengikut lafaz-lafaz yang terkandung dalam sanad, 
lebih sering bergantung kepada keilmuan pakar berkaitan dengan 
sejauhmana darjat sama seorang perawi daripada tokoh sebelumnya 
dalam hadith yang beliau riwayatkan, menerusi penguasan semua sanad 
yang masyhur di kalangan huffaz, yang terkandung dalam usul (buku-buku 
catatan), dan kenyatan-kenyataan mereka, sama ada sanad-sanad tersebut 
mengandungi ‘an ‘anah, ikhbar (kalimat akhbarana) ataupun tahdith 
(kalimat haddathand ). 585 

Justeru, apabila seorang pakar terdahulu telah menetapkan terputus atau bersambung 

sesebuah sanad, pengkaji hadith semasa tidak boleh membantah ucapan ini dengan ucapan 


583 Al-Malyabari, Su’alatHadithiyyah, 124. 

584 Al-Malyabarl, Md Hakadhd Turadu Yci Sa ’d al-Ibil, 259. 

585 Ibid., 259. 



seperti: “tidak, beliau telah menyebutkan sama ‘ dalam riwayat lain”. Sebaliknya, beliau 
mesti tunduk dan menerima ketetapan tersebut. 586 

Secara amnya, al-Malyabarl menetapkan bahawa sanad yang terputus tidak 
memenuhi syarat kesahihan. Namun begitu, kekuatan hujah sanad-sanad yang terputus ini 
bertingkat-tingkat mengikut kejelasan tokoh yang tergugur dalam sanad. Jika tokoh 
tersebut diketahui Thu/ah, maka sanad berkenaan memiliki kelayakan untuk hujah. Oleh 
sebab itu, hadith Mursal di sisi al-Malyabarl memiliki keistimewaan tersendiri. Beliau 
membezakan status kehujahan Mursal mengikut tokoh yang memursalkannya. Mursal 
tokoh-tokoh tabi‘in besar (Kibar al-Tabi 7n) lebih kuat berbanding tokoh-tokoh selepasnya 
kerana riwayat tersebut besar kemungkinan berasal daripada sahabat Nabi. Mursal Sa‘Id 
bin al-Musayyab dan Munqati ‘ Abu ‘Ubaydah daripada Ibn Mas‘ud turut dikuatkan kerana 
kejelasan sumber yang gugur dalam sanad. 587 


2.4.2.I. Sanad Mu‘an‘an 

Riwayat seorang perawi daripada seorang guru dengan lafaz ‘ananah ditafsirkan 
bersambung apabila beliau bukan Mudallis dan Mursil (sering meriwayatkan hadith secara 


586 Ibid., 260. 

587 Al-MalyabarT , Su’dlat Hadtthiyyah , 127. Sa‘Td bin al-Musayyab adalah penghulu tokoh tabiin. Riwayat beliau 
kebanyakkannya berasal daripada sahabat Nabi. Abu ‘Ubaydah bin ‘ Abd Allah bin Mas‘ud sangat sering meriwayatkan 
daripada ayahnya padahal tidak pernah mendengar daripadanya. Meski begitu, al-DaraqutnI mengatakan bahawa beliau 
menguasai hadith-hadith tersebut. 



mursal). Begitu juga riwayat seorang perawi yang tidak terbukti pernah berjumpa dengan 


guru tersebut. Ketiadaan bukti ini disebut juga sebagai keadaan samar ( ibliam ). Imam 
Muslim(m. 261 H/875 M) menyebutkanbahawadalamkesamaran tersebut, lafaz ‘an‘anah 
dihukum bersambung apabila kedua-dua perawi berada dalam zaman yang sama 
(mu ‘asarah ) dan berpeluang untuk berjumpa ( imkan liqa ’). Menurut al-Malyabarl, Muslim 
tidak silap apabila menetapkan ijmak ahli hadith dalam perkara ini sekaligus menafikan 
khilaf yang dikatakan berlaku antara dirinya dengan al-Bukharl atau tokoh lain. 588 Beliau 
berkata: 


Aku tidak tahu bagaimana tersebar di kalangan ulama bahawa madhhab 
Muslim adalah menghukum bersambung dengan mu ‘asarah, bukan 
perjumpaan antara dua perawi yang hidup semasa, adalah mutlak. Padahal 
Imam Muslim mengkaitkan perkara ini secara jelas dengan ucapan beliau 
di mukadimah (Sahih Muslim): adapun apabiiaperkara inisamar... yakni 
ketika dalam keadaan samar, bukan mutlak untuk semua ‘an ‘anah dua 
perawi yang hidup semasa. 589 

Beliau turut menyokong dapatan Hatim al-‘AwnI dalam perbahasan beliau berkenaan topik 
ini yang bertajuk Ijma ‘ al-Muhaddithln ‘ala ‘Adam isytirat al- ‘Ilm bi al-Sama ‘fi al-HadTth 
al-Mu ‘an ‘an bayna al-Muta ‘asirin. Dalam buku ini, al-‘Awnl menyebutkan pelbagai bukti 
yang menyokong dakwaan ijmak Imam Muslim sekaligus menafikan khilaf ahli hadith 
terdahulu dalam perkara ini. 


588 Al-Malyabari, ‘Ulum Hadith, 45. 

589 Al-Malyabarl, Su 'dldt HadTthiyyah , 42 dan 89. 


Dari sini, al-Malyaban sangat prihatin dengan sikap bermudah sesetengah pengkaji 


hadith semasa yang menetapkan hukum ke atas sanad hanya berpandukan pengiraan tarikh 
lahir dan tarikh wafat perawi. Terlebih lagi, mereka melakukan ini untuk membantah 
ketetapan pakar hadith terdahulu. Beliau menegaskan bahawa sekadar mu‘dsarah tidak 
cukup untuk menetapkan kesambungan sanad, melainkan apabila seorang pengkaji 
memiliki data-data sejarah yang teliti dan lengkap berkenaan diri perawi tersebut, 
perhubungannya dengan guru beliau, dan cara-cara beliau menerima hadith daripadanya. 
Data-data tersebut mesti diperolehi selepas menghimpun lalu melakukan analisis 
perbandingan terhadap semua riwayat, sekaligus mengkaji satu persatu pendapat ulama. 590 
Justeru, bersandarkan kepada ketetapan pakar-pakar hadith terdahulu, al-Malyabarl 
menghukum terputus sanad-sanad yang dinilai muttasil oleh ahli hadith moden seperti 
riwayat Mujahid daripada A’ishah, dan riwayat Sa‘Td bin al-Musayyab daripada ‘Umar. 591 


2.4.2.2. Sanad Mudallas 


Menurut al-Malyabari, ‘an ‘anah perawi mudallis tidak melemahkan hadith kecuali jika 
tidak dijumpai sama‘ dalam semua jalur sanad tersebut. Beliau mengingatkan bahawa lafaz 


590 Al-MalyabarT, ‘ Ulum al-Hadith, 51. 

591 Al-MalyabarT, Su’dldt HadTthiyyah, 126, 127 dan 128. Samd‘ Mujahid daripada ‘A’ishah dinafikan oleh Shu‘bah, 
Yahya al-Qattaan dan Ibn Ma‘In, namun ditetapkan oleh Ibn Hibban. Abu Ishaq al-Huwaynl menyokong pandangan Ibn 
Hibban dan berhujah dengan sebuah riwayat dalam al-Bukharl dan Muslim. lihat al-Wakll, Nathl al-Nibdl, 3:108. Al- 
Huwaynl turut menetapkan samd' Sa‘id bin al-Musayyab daripada ‘Umar bin al-Khattab meskipun dinafikan oleh Ibn 
Ma‘In, Abu Hatim, Ibn Abl Hatim dan al-Albanl. Lihat al-Wakll, ibid., 2:62-63. 



‘an ‘anah tersebut terkadang bukan berasal daripada perawi mudallis tersebut akan tetapi 
berasal daripada perawi selepas beliau. Perkara ini berlaku apabila perawi berkenaan 
meriwayatkan hadith ini dengan makna ( bi al-ma ‘na). 592 Penetapan status riwayat mudallis 
menuntut penguasaan semua sanad yang sebahagiannya tidak sampai kepada kita pada hari 
ini. Justeru, ketetapan bersambung atau terputus riwayat mudallis mesti dikembalikan 
kepada pakar-pakar hadith terdahulu. Jika pakar mensahihkan sebuah riwayat yang 
mengandungi ‘an ‘anah mudallis, pengkaji semasa tidak boleh membantah dengan alasan 
“perawinya mudallis dan beliau meriwayatkan secara ‘an ‘anah , \ 593 

Al-Malyabarl berpandangan bahawa para perawi mudallis tidak boleh diperlakukan 
dengan samarata. Sesetengah mereka sangat jarang, bahkan tidakpemah, melakukan tadlTs 
dalam riwayat-riwayat tertentu. Hushaym bin Bashlr misalnya hampir tidak pernah 
melakukan tadlTs apabila meriwayatkan daripada Husayn bin ‘Abd al-Rahman. Sufyan al- 
Thawrl tidak pernah melakukan tadlTs apabila meriwayatkan daripada Hablb bin Abl 
Thabit, Salamah bin Kuhayl, Mansur, al-A‘mash, Ibn Jurayj, Abu Ishaq al-SabI‘1, Ma‘mar 
dan Yahya bin Abl Kathlr. Begitu juga Sulayman al-A‘mash tidak melakukan tadlis apabila 
meriwayatkan daripada Ibrahlm, Abu Wa’il dan Abu Salih al-Samman. Begitu juga Ibn 
Jurayj apabila meriwayatkan daripada ‘Ata’ bin Rabah. Justeru, riwayat tokoh-tokoh 

592 Al-Malyabari, Su’alatHadtthiyyah, 63. 

593 Lihat al-Malyabari, al-Muwazanah, 275, al-Malyabari, Md Hakadha Turadu Yd Sa ’d al-Ibil, 260. Dalam kritikannya 
kepada al-Madkhali dalam perkara ini. al-Malyabari menulis: “Bagaimana al-ustadh mencetuskan kemusykilan sekitar 
‘an ‘anah Suiyan bin ‘Uyaynah dan al-Zuhri dalam sebuah hadith yang telah disahihkan oleh al-Bukhari dan Muslim, 
serta disepakati kesahihannya oleh semua pengkaji dan pakar?!” Al-Malyabari, Md Hakadha Tiiradu Ya Sa’d al-Ibil, 
260. 



mudallis di atas daripada tokoh-tokoh yang telah disebutkan tidak boleh dilemahkan 
walaupun dengan lafaz ‘an ‘anah. 

Beliau turut mengingatkan bahawa sesetengah murid tokoh-tokoh mudallis telah 
menjamin ketiadaan tadlTs dalam riwayat mereka. Justeru, apabila diriwayatkan menerusi 
tokoh-tokoh ini, maka riwayat tersebut mesti disahihkan walaupun tanpa kenyataan sama‘. 
Antara tokoh-tokoh mudallis yang memiliki murid-murid seperti ini ialah ‘Ikrimah bin 
‘Amrnar apabila diriwayatkan oleh Sufyan al-Thawrl. Begitu juga Qatadah, al-A‘mash dan 
Abu Ishaq apabila menerusi Shu‘bah. Menurut al-Malyabarl, semua ini menunjukkan 
bahawa penampilan zahir sanad tidak cukup untuk melemahkan sesebuah hadith. 594 


2.4.3. Kaedah Analisis ‘illah 

Persoalan pertama yang dijawab oleh al-Malyabarl dalam perbincangan ‘illah berkaitan 
dengan aspek bahasa. Adakah kalimat ma ‘lid yang digunakan ahli hadith dalam ucapan 
mereka: “A ‘allahu fulan (si fulan telah menetapkan ‘illah padanya)” tepat secara bahasa, 
ataukah satu kesilapan ( lahn ) sebagaimana pandangan sesetengah kalangan Muta’akhirTn? 
Menurut beliau, penggunaan kalimat ini sahih secara bahasa. Ibn Sldah (m. 458 H/1066 
M) menyatakan bahawa kalimat ini masyhur di kalangan pengkaji ilmu ‘Arud dan ilmu 


594 Al-Malyabari, al-Muwazanah, 277. 




Kalam walaupun jarang digunakan dalam pertuturan. Menurut Sibawayh (m.180 H/796 
M), kalimat majnun (gila) dan masliil (lumpuh) berasal daripada kalimat janantuhu (aku 
menetapkan sifat gila padanya) dan salaltuhu (aku menetapkan sifat lumpuh padanya). 
Apabila seseorang berkata: junna (seseorang telah gila) dan sulla (seseorang telah lumpuh), 
maka ucapan ini bennakna bahawa orang tersebut “telah menetapkan padanya sifat gila 
dan lumpuh (ja‘ala Jthi al-juniin wa al-silj\ Penjelasan ini disokong oleh ucapan al- 
Jawharl (m. 393 H/1002 M) dalam al-Sihah yang membenarkan penggunaan la a‘allaka 
Allah dengan makna: la asabaka bi ‘i/lah (semoga Allah tidak menimpakan penyakit 
kepadamu)”. Al-Malyabarl merumuskan: “Dengan demikian, kalimat ma ‘lul telah menjadi 
penggunaan yang sahih secara bahasa.” 595 

Kitab-kitab ‘ Ilal yang ditulis ahli hadith terdahulu membuktikan bahawa istilah ‘illah 
merujuk kepada kesilapan perawi secara umum. Justeru, istilah ini tidak boleh dihadkan 
kepada cacat dalam riwayat thiqah sahaja sebagaimana ketetapan kitab-kitab Mustalah. 596 
Oleh kerana ‘illah identik dengan kesilapan, maka tiada makna bagi istilah ‘illah ghayr 
qadihah (cacat yang tidak melemahkan), sebaliknya semua ‘illah adalah melemahkan 
walaupun dengan kesan yang bertingkat-tingkat mengikut kualiti dan posisi cacat tersebut. 
Sesetengah ‘illah merosak kesahihan satu sanad sahaja. Sesetengah yang lain menjejaskan 
seluruh hadith dengan semua sanadnya. 597 Kesilapan perawi hanya dapat dikesan selepas 


595 Al-Malyabari, Nazarat Jadidah, 106. 

596 lbid„ 107-114. 

597 Lihat ibid., 115. 



memastikan sama ada riwayat tersebut selari dengan realiti riwayat ataupun tidak, dan ber- 


tafarrud dengan asal ataupun tidak. Semua ini menuntut kajian sempurna berkenaan semua 
sanad hadith bersama pengamatan qannah dan konteks riwayat. Perkara ini sangat 
bergantung kepada hafalan, kefahaman dan kepakaran. Oleh sebab itu, ahli hadith selalu 
mengatakan bahawa kepakaran mereka ibarat kuasa ghaib atau ilham bagi orang yang tidak 
memahami pemikiran mereka. 598 

Menurut al-Malyabari, ahli hadith Muta’akhirin dan semasa seringkali kontradiktif 
dalam wacana ‘illah. Mereka sepakat menderinisikan ‘illah sebagai “faktor tersembunyi 
yang menjejaskan kesahihan hadith,” namun begitu mereka turut membahagi ‘illah 
menjadi qddihah (menjejaskan kesahihan) dan ghayr qadihah (tidak menjejaskan 
kesahihan). 599 Mereka mengehadkan konsep ‘illah hanya untuk riwayat thiqah, namun 
mereka selalu menafikan ucapan pakar hadith terdahulu apabila melemahkan riwayat 
thiqah yang mengandungi tanda-tanda ‘illah seperti tafarrud dan mukhalafah. Al- 
Malyabari berkata: 

Salah satu perkara yang mencolok perhatian, kalangan semasa 
mengkaitkan ‘illah dan shududh dengan riwayat-riwayat thiqah. Akan 
tetapi jika seorang pakar mengisyaratkan kewujudan ‘illah dalam riwayat 
thiqah kerana menyalahi riwayat yang lebih kuat atau kerana tafarrud, 
mereka menolaknya lalu berkata: beliau thiqah, mukhalafahnya tidak 
melemahkan hadith, atau tafarrud beliau tidak melemahkan hadith. 


598 Ibid., 128. 

599 Lihat ibid., 115-118. 



Sungguh menghairankan sikap ini! Dan (sungguh menghairankan) 
kontradiksi pelik antara teori dan praktik ini! ! 600 


2.4.3.I. Tafarrud 

Menurut al-Malyabarl, tafarrud memang bukan ‘illah yang melemahkan hadith, akan 
tetapi salah satu petunjuk kepada ‘illah apabila disokong oleh qarinah tertentu. 601 Relasi 
tafarrud dengan ‘illah sangat erat sehingga mustahil menetapkan kesahihan hadith tanpa 
mengamati fenomena ini terlebih dahulu. Untuk mengesan tafarrud, para pakar 
mengamalkan satu metode kajian yang disebut i‘tibar, iaitu mengumpul semua jalur sanad 
lalu membandingkan tiap-tiap jalur tersebut dengan teliti. 602 

Selepas mengamati ucapan dan praktik pakar-pakar hadith terdahulu, al-Malyabarl 
merumuskan bahawa ahli hadith terdahulu tidak menilai tafarrud mengikut status 
perawinya, akan tetapi mengikut konteks dan qarmah yang terdapat dalam riwayat 
tersebut. Tafarrud yang berlaku pada tabaqah sahabat dan kibar al-tdbhin diterima kerana 
fenomena ini normal dan tidak mencurigakan. Penyebaran hadith pada masa itu masih 
bersifat individual dan belum tersebar luas. Akan tetapi, tafarrud yang berlaku selepas 
kedua-dua tabaqah itu mesti dikaji dengan teliti. Penyebaran hadith pada masa itu yang 
telah meluas seiring gerakan tadwTn (pembukuan hadith). Justeru, tafarrud seorang perawi 

600 Al-Malyabari, al-Muwazanah, 239. 

601 Al-Malyabari, Su 'dldt Hadtthiyyah, 135. 

602 Al-Malyabari, al-Muwazanah, 72-73. 


daripada tokoh yang memiliki ramai murid mencetuskan kecurigaan di hati pakar. 


Dibimbangi tafarrud ini terbit akibat kesilapan walaupun perawi berkenaan berstatus 
thiqah. Untuk memastikan perkara ini, ahli hadith perlu meneliti pelbagai aspek seperti 
darjat ‘adalah dan dabt perawi, keakraban hubungan beliau dengan gurunya, dan factor- 
faktor lainnya, sebelum menetapkan status kelemahan riwayat tersebut. 603 

Al-MalyabarT merumuskan bahawa tafarrud terbahagi dua: tafarrud dengan asal 
(tafarrud bima lahu asl ) dan tafarrud dengan tanpa asal ( tafarrud bima laysa iahu asl). 
Tafarrud dalam kategori pertama disahihkan, sementara tafarrud dalam kategori kedua 
dilemahkan walau siapa dan apapun status perawinya. Membezakan kedua-dua kategori 
ini hanya dapat dilakukan oleh seorang pakar yang memiliki hafalan, kefahaman dan 
kepakaran yang tinggi. 604 Apabila seorang pakar melemahkan hadith kerana tafarrud, 
padahal perawi yang melakukan tafarrud itu thiqah, maka ucapan tersebut merujuk kepada 
cacat tersembunyi yang terkadang tidak dapat dikesan oleh selain pakar. Para pengkaji 
semasa sepatutnya mengkaji ucapan tersebut, bukan malah menolaknya dengan alasan 
semudah “perawi ini thiqah, justeru tafarrud beliau tidak melemahkan.” 605 

Satu perkara yang turut di kr itik oleh al-Malyabarl ialah kebiasaan pengkaji hadith 
Muta’akhirln dan semasa yang menalikan ketetapan tafarrud ahli hadith terdahulu dengan 


603 Ibid., h. 74-79, al-Malyabarl, Nazarat Jadidah, 232-238. 

604 Al-Malyabarl, Su’aldt Hadlthiyyah, 48. 

605 Al-Malyabarl, Narnrat Jadidah, 247. 


riwayat sokongan yang diambil daripada kitab-kitab yang khas menghimpun riwayat- 
riwayat gharlb. Kebanyakan riwayat tersebut tercipta daripada kesilapan. 606 Al-Malyabarl 
berkata: 


Sangat disayangkan para pengkaji semasa sering membantah tafarrud 
yang dijadikan ‘illah oleh pakar hadith dengan berkata: perawi ini tidak 
melakukan tafarrud, aku menemukan mutdba‘ah baginya. Beliau lalu 
menyebutkan sebuah riwayat daripada Tarikh Dimashq, Tarikh Baghdad, 
kitab-kitab fawa’id ataupun selainnya yang sejak asal memang ditujukan 
untuk menyebutkan hadith-hadith gharJb yang diriwayatkan secara 
tafarrud oleh kalangan belakangan yang tidak dimiliki oleh kalangan 
terdahulu.” 607 

Selain itu, sesetengah mereka sering mengambil riwayat-riwayat sokongan daripada kitab- 
kitab selepas fasa riwayat. Al-Malyabarl menegaskan bahawa sanad-sanad seperti ini tidak 
boleh menjadi asas dalam menentukan kesahihan hadith kerana tidak memenuhi piawaian 
yang ditetapkan ahli hadith terdahulu. 608 


2A.3.2. Mudtarib 


6°6 p cn gg Unaan sanad-sanad dalam kitab-kitab fawa ’id dan ghara ’ih adalah bahagian daripada metode kritik ahli hadith 
semasa seperti al-Albanl, al-Ghuman, Mamduh dan al-Huwaynl. Berkenaan metodologi al-Albanl, lihat kritikan Ahmad 
bin Muhammad al-Khalll, Mustadrak al-Ta 'lil 'ala Irwa al-Ghalll (Beirut: Dar Ibn al-JawzI, 2008), 1:50. Untuk melihat 
beberapa contoh pengamalan metode ini dalam kritik hadith Mamduh dan al-Huwaynl, lihat Mamduh, Raf’ al-Mandrah, 
156, al-Huwaynl, Tanblh al-Hdjid, 53. 

607 Al-Malyabarl, SiTdldt Hadtthiyyah, 76. 

608 Ibid.. h. 122. Al-Malyabari turut menulis sebuah kajian tentang status sanad-sanad Mutaakhirin yang terkandung 
dalam kitab-kitab al-ajza’ dan makna ucapan Ibn al-Salah yang menutup pintu tashih. Kajian itu telah diterbitkan dengan 
tajuk Tashth al-Hadtth ‘Ind Ibn al-Saldh: Dirasah Naqdiyyah (Beirut: Dar Ibn Hazm, 1997).. 



Definisi hadith mudtarib , menurut al-Malyabarl, adalah “hadith yang berlaku perselisihan 
perawi padanya meskipun merujuk kepada sumber yang sama, tanpa dapat dijamak 
ataupun ditarjih mengikut kaedah pakar-pakar hadith, walaupun perkara tersebut boleh 
dilakukan mengikut kaedah spekulasi rasional (tajwTz ‘aqli mujarrad ).” Beliau bersetuju 
menafikan istilah mudtarib apabila riwayat-riwayat yang bertembungan itu boleh dijamak 
atau ditarjih. Bagaimanapun, kaedah jamak dan tarjih yang diaplikasi mesti selari dengan 
kaedah ahli hadith, bukan andaian spekulatif yang biasa diamalkan oleh fuqaha ’ dan ahli 
usul. Beliau menegaskan: “Sekadar andaian imaginatif tidak boleh digunakan untuk 
menjamak pertembungan riwayat.” 609 

Kaedah jamak ahli hadith yang beliau maksudkan ialah kaedah-kaedah yang 
berpandukan pengamatan qarinah dan bukti riwayat. Misalnya sebuah pertembungan yang 
berlaku dalam hadith bekam riwayat Abu Qilabah. Sekumpulan perawi meriwayatkan 
daripada Abu Qilabah daripada Abu al-Ash‘ath daripada Shaddad bin Aws. Sekumpulan 
yang lain meriwayatkannya daripada Abu Qilabah daripada Abu Asma’ daripada Thawban. 
Perselisihan riwayat ini membuat seorang pakar bertanya-tanya: adakah Abu Qilabah 
meriwayatkan hadith ini daripada Abu al-Ash‘ath, Abu Asma’, ataukah daripada kedua- 
duanya sekali? Pakar hadith terdahulu seperti Ibn al-Madlnl (m. 234 H/849 M) dan al- 
Bukharl (m. 256 H/870 M) menjamak kedua-dua riwayat selepas mendapati Yahya bin Abl 
Kathlr meriwayatkan kedua-dua versi daripada Abu Qilabah. Al-Malyabarl mengulas: 


609 Al-Malyabari, Nazarat Jadidah, 228. al-Malyabari, ‘Ulian al-Hadith , 157. 




“Riwayat Yahya bin Abi Kathir daripada Abu Qilabah dengan kedua-dua versi ini menjadi 


qarinah kuat bahawa Abu Qilabah telah meriwayatkannya dengan kedua-dua sanad.” 610 

Sebagaimana kaedah jamak, tarjih yang dibenarkan juga hanyalah yang berpandukan 
kaedah-kaedah ahli hadith. Kaedah tarjih tersebut mengamati pelbagai qannah yang terlalu 
banyak dan halus untuk dihimpun dalam suatu kaedah atau prinsip umum. Tumpuan ahli 
hadith dalam perkara ini ialah hafalan dan kepakaran. Sesetengah qannah yang diambilkira 
oleh pakar terkadang tidak difahami oleh para pengkaji terkemudian yang tidak memiliki 
hafalan dan kepakaran seperti mereka. Apabila tidak dijumpai qarmah sama sekali, mereka 
merujuk kepada status perawi. Pada masa itu, riwayat perawi yang lebih thiqah 
dimenangkan ke atas perawi yang lebih lemah. 611 Al-Malyabarl berkata: “Berdasarkan 
realiti ini, apabila seorang pakar mentarjih riwayat yang menyalahi perawi yang lebih rapat 
(dengan gurunya) atau yang lebih thiqah, atau beliau mensahihkan dan melemahkan hadith 
tidak selari dengan zahir sanad, tiada yang dapat kita lakukan selain tunduk dan menerima. 
Tidak patut bagi kita menuduh mereka telah menyalahi kaedah.” 612 


610 Al-Malyabari, Nazarat Jadidah, 229. 

611 Al-Malyaban, Su’alat HadJthiyyah, 39. 
6l2 Ibid„ 108. 



2A.3.3. Ziyadah Thiqah 


Perbahasan ziyadah thiqah, menurut al-Malyabarl, berkait rapat dengan konsep tafarrud. 
Itu kerana ziyadah thiqah berkaitan dengan tambahan dalam sanad atau matan yang 
diriwayatkan seorang perawi secara bersendirian. Menurut pengamatan beliau, 
perbincangan tentang ziyadah thiqah dalam kitab-kitab Mustalah tidak selari dengan teori 
dan praktik pakar-pakar hadith terdahulu akibat dibincangkan terasing daripada topik-topik 
yang berkaitan seperti shadh, munkar dan ‘illah. Percampuran mctodc fuqahd ’ dan ahli 
usul ke dalam perbincangan semakin merumitkan perbahasan ini. 613 Sepertimana biasa, al- 
Malyabarl berpandangan bahawa pakar hadith terdahulu adalah satu-satunya rujukan yang 
sah dalam menetapkan tambahan yang diterima dan yang ditolak. 614 

Al-Malyabarl menjelaskan bahawa pakar hadith Mutaqaddimln selalu merujuk 
kepada qarinah tertentu untuk menetapkan kesahihan tambahan tersebut. Jika beliau 
melihat bahawa perawi yang meriwayatkan tambahan itu tidak tersilap, maka tambahan itu 
disahihkan. Jika beliau melihatnya tersilap kerana ikhtilat, lupa, meriwayatkan dengan 
makna dan lain-lain, maka tambahan tersebut ditetapkan ma‘lul. Istilah shadh, munkar, 
mudraj dan maqlub terkadang digunakan. Dalam ketiadaan qarinah sama sekali, tambahan 


613 Al-Malyabari, al-Muwazanah, 90. 

614 IbicL, 92. 




tersebut secara umumnya diterima kerana berasal daripada seorang perawi thicjah. Al- 


MalyabarT berkata: “Dengan begitu, kita boleh menjamak antara ucapan ahli hadith 
Mutaqaddimln yang secara zahirnya seolah-olah menerima (tambahan thiqah ) secara 
mutlak dan praktik amali mereka yang menerima dan menolak tambahan mengikut qannah 
dan petanda.” 615 

Menurut al-Malyabarl, kaedah yang menetapkan bahawa tambahan thiqah mesti 
diterima secara mutlak berasal daripada fuqaha ’ dan ahli hadith yang terpengaruh metode 
deduktif ahli mantiq dan ahli kalam. Antara tokoh hadith terawal yang menetapkan kaedah 
penerimaan tambahan secara mutlak ialah al- Khatlb al-Baghdadl (m. 463 H/1071 M) 
dalam al-Kifayah fi ‘Ilm al-Riwayah. Bagaimanapun, aplikasi beliau dalam kitab-kitab 
yang lain menyalahi teori ini dan mengamalkan kaedah ahli hadith. 616 Sebelum beliau, 
sesetengah ahli hadith yang disifatkan Mutasahil telah mengamalkan kaedah penerimaan 
tambahan secara mutlak seperti Ibn Hibban (m. 354 H/965 M) dan al-Hakim (m. 405 
H/1012 M). 617 Madhhab ini kemudian menjadi pilihan dan amalan ahli hadith Muta’akhirln 
dan semasa. Al-Malyabarl berkata: “Oleh kerana para fuqaha’ Muta’akhirln memandang 
ziyadah thiqah dengan pandangan rasional, justeru tambahan itu diterima secara mutlak 


615 Ibid., 93. Lihat juga al-Malyabarl, Nazarat JadJdah, 167. 

616 Al-Malyabarl, Nazarat Jadidah, 151. 

617 Ibid., 162. Menurut al-Malyabarl, al-Hakim memiliki sikap yang berbeza dalam al-Mustadrak dan Ma ’rifah ‘Ulum 
al-HadJth. Dalam kitab yang pertama, beliau memang beliau menerima ziyadah thiqah secara mutlak. Akan tetapi dalam 
kitab kedua, beliau akur dengan ahli hadith yang menerima ziyadah mengikut qarlnah. Lihat ibid., 163. 



selagimana tidak bertentangan dengan madhhab mereka. Dan di atas manhaj mereka ini, 
berjalan kebanyakan tokoh-tokoh semasa daripada kalangan ahli hadith dan fuqaha ’.” 618 


2.4.4. Kaedah NaikTaraf Hadith Lemah 

Perbincangan tentang kaedah naik taraf hadith lemah berbilang sanad adalah topik yang 
sangat halus dan sensitif. Selain berkaitan dengan doktrin akidah dan fiqh yang sensitif, 
permasalahan ini berkait rapat dengan ilmu ‘ilal yang sepatutnya hanya dibincangkan oleh 
pakar. Sayangnya, menurut al-Malyabarl, para pengkaji hadith semasa membincangkan 
topik ini dengan cara seolah-olah kaedah ini boleh diaplikasi oleh semua orang. 619 Sekali 
lagi, al-Malyabarl mengajak untuk merujuk kaedah-kaedah menaik taraf hadith lemah 
mengikut metodologi pakar hadith terdahulu. Menurut beliau, memahami konsep dan 
metodologi pakar hadith dalam perkara ini, secara terasing daripada metodologi fuqaha ’, 
dapat meleraikan pelbagai isu-isu yang dikhilafkan akibat sikap yang tidak menghormati 
kepakaran. 620 

Al-MalyabarT menjelaskan bahawa hadith lemah yang boleh terangkat dengan 
mutaba ‘ah dan shawahid hanya yang diriwayatkan oleh selain matruk dan bukan silap. 
Dan hanya hadith yang sebegini sahaja yang layak menjadi mutaba ‘ah ataupun shahid. Al- 


618 Al-Malyabari, aI-Muwdzanah, 95. 

619 Ibid., 99. 

620 Al-MalyabarT, ‘Ulum al-Hadith, 186. 




Malyabari berkata: “Oleh yang demikian, hadith yang telah dinilai ma ‘lul oleh pakar hadith 
kerana tafarrud, tiada sokongan, gharib dan munkar tidak boleh dijadikan sandaran untuk 
menguatkan hadith, tidak juga dijadikan mutaba ‘ah ataupun shahid, meskipun perawinya 
thiqah atau da T/ tidak matruk, ataupun ‘illah tersebut tidak dijelaskan.” 621 Menurut beliau, 
kaedah Ibn al-Salah yang menetapkan kelayakan semua perawi selain matriik untuk 
menjadi mutaba ‘ah dan shahid, mesti difahami di bawah kaedah-kaedah yang diaplikasi 
ahli hadith: Riwayat tersebut mestilah tidak dinilai silap oleh pakar hadith. 622 Apabila 
ditanya adakah hadith-hadith lemah kerana terputus sanad boleh terangkat kepada Hasan 
atau sahih dengan sokongan mutaba ‘ah dan shahid, al-Malyabari membenarkan perkara 
tersebut dan berkata: “Syaratnya, mutaba ‘ah dan shahid tersebut tidak mengandungi 
kesilapan perawi.” 623 


2.5. Kesimpulan 

Huraian di atas menunjukkan fenomena yang sangat menarik untuk dikaji. Menerusi 
pengamatan ke atas empat konsep asas dalam penentuan status kesahihan hadith, iaitu 
penilaian status perawi, kesambungan sand, analisis ‘illah, dan kaedah narik taraf hadith 
lemah, penulis mendapati beberapa kesamaan dan perbezaan metodologi dalam kritik 


621 Ibid., 187. 

622 Al-MalyabarT, al-Muwazanah, 117. 

623 Al-MalyabarT, Su’alat Hadtthiyyah, 77. 


hadith ketiga-tiga tokoh aliran semasa. Secara am penulis dapat melihat jurang metodologi 


antara Mamduh dan al-Malyabarl. Pada masa yang sama, penulis melihat al-Huwaynl 
berada dalam pihak pertengahan. Untuk lebih jelas, penulis mengajak pembaca merujuk 
jadual di bawah ini. 


Jadual 2.1. Persamaan dan Perbezaan Metode Kritik Tiga Tokoh Aliran 

Setuju 




Kaedah penetuan dabt i 
sabr 

Setuju 

Setuju 

Setuju 

Perawi yang disepakati 

Thiqah 

Thiqah 

Thiqah 

Perawi yang disepakati 

Lemah 

Lemah 

Lemah 

Jika berlaku khilaf, per 
atau tarjih 

Setuju 

Setuju 

Setuju 


Jadual 2.1. Sambungan 


Madhhab dan alira 

tidak berkesan dah 
penetapan status ‘c 
dabt 

Setuju 

Setuju 

Setuju 

Status perawi faktc 
status hadith 

Setuju 

Setuju 

Tidak bersetuju. Sebaliknya, s 
menentukan status perawi 

Tawthiq al-Dimm 

Bukan hujah 

Hujah 

Bukan hujah 

TawthTq bi al-Riwc 

Bukan hujah 

Hujah 

Bukan hujah 

Perawi majhul mei 
hadith 

Setuju 

Setuju 

Setuju 

Majhul terbahagi n 
Majhul al- ‘Ayn dai 
Hdl 

Setuju 

Setuju 

Setuju 





Majhul al- ‘Ayn ter 
kepada Majhul al-i 
dua perawi 

Setuju 

Setuju 

Setuju 

Majhiil al- ‘Ayn ter 
kepada Majhul al-i 
satu perawi 

Setuju 

Setuju 

Tidak setuju 

Perawi yang didiar 
Ibn Abl Hatim 

Majhul 

Maqbul 

Majhul 

Adakah TawthJq 11 
menafikan status A 

Tidak 

Ya 

Tidak 

Perawi mukhtalit n 
riwayat 

Setuju 

Setuju 

Setuju 

Status kesahihan ri 
perawi Mukhtalit d 
mengikut masa sai 
daripadanya 

Setuju 

Setuju 

Setuju 

Riwayat Mukhtalit 
Sahlhayn adalah sr 

Setuju 

Setuju 

Setuju 

Jika tidak diketahu 

samch 

Tawaqquf 

Diperkirakan samr 
mengamati tarikh ] 
dan lain-lain 

Diamati qarinah 


Jadual 2.1. sambungan 




Penetapan Kesamb 
sanad 




Sanad bersambung a 
syarat Sahih 

Setuju 

Setuju 

Setuju 

Adakah Mursal layal 
hujah? 

Tidak 

Ya 

Hanya Mursal kibar Taf 

Sama ‘ ditetapkan mc 
bukti riwayat dan ke 
pakar 

Setuju 

Setuju 

Setuju 

Jika berlaku pertemt 
antara ketetapan pak 
riwayat 

Pandangan pak 
dinafikan 

Padangan pakar dinafi 

Pandangan pakar mesti < 
dan bukti riwayat patut < 

Lafaz l an tidak men< 

sama ‘ 

Setuju 

Setuju 

Setuju 

Apakah Mu ‘asarah < 
menetapkan sama‘ y 
dinafikan pakar? 

Ya 

Ya 

Tidak 

Tadlis memutuskan : 
secara zahirnya bcrs: 

Setuju 

Setuju 

Setuju 

Perawi Mudalis bert: 
tingkat mengikut kel 
tadlis 

Setuju 

Setuju 

Setuju 

Status ‘an ‘anah Muc 

sanad 

Terputus selagi 
terbukti sama ‘ 

‘an ‘anah Mudalis han 
berstatus “kemungkin 
terputus”. 

Dbersambung selagimai 
terbukti terputus 

Jika pakar menetapk 
namun tidak disertai 

Tawaqquf 

Bersambung 

Bersambung 




Tashih Ibn Hibban d 

‘an ‘anah Mudalis 

Tidak menafik; 

Menafikan Tadlis 

Menafikan Tadlis 

Analisis ‘illah 

‘illah menjejaskan ki 
hadith 

Setuju 

Setuju 

Setuju 

Cakupan istilah ‘illa 

Untuk riwayat 
lemah sekaligu 

Untuk riwayat Thiqah 

Untuk riwayat Thiqah d 
sekaligus 

Apabila analisis pak; 
apabila menyalahi k; 

Boleh dinafika 

Boleh dinafikan 

Wajib diterima 


Jadual 2.1. sambungan 


Tafarrud 

Bukan ‘illah atai 
petunjuk lllah. K 
ditetapkan meng 
perawinya 

Bukan dllah ataupun p 
lllah. Kesahihan ditcta 
mengikut status peraw 

Isyarat kepada ‘illah. K 
ditetapkan mengikut Q; 
bukan status perawi 

Hadith Mudtarib t( 
kategori lemah 

Setuju 

Setuju 

Setuju 

Tidak disebut Mua 
boleh dijamak atar 

Setuju 

Setuju 

Setuju 

Kaedah jamak dan 
dibenarkan 

Boleh dengan sp 
tanpa bukti riwa; 

Boleh dengan spekulas 
bukti riwayat 

Tidak boleh dengan spe 
Wajib dengan bukti riw 
Qarlnah 

Penerimaan ziyada 

Diterima mengik 

Wajib diterima 

Diterima mengikut Qar 

Naik Taraf Hadith Lemah Berbilang Sanad 





Bolehkah hadith ler 
dinaiktaraf apabila 1 
sanad? 

Boleh 

Boleh 

Boleh 

Syarat hadith lemat 
boleh terangkat kep 
lebih tinggi 

Hanya hadith le 
kategori cacat ri 

Semua perawi yang tei 
dalam kategori mu ‘tab 
termasuk hadith-haditi 
mengandungi cacat bci 

Hanya yang tidak ditcU 
sahaja. 

Riwayat perawi ma 

Tidak dapat tera 

Perawi matruk boleh t( 
kepada lemah, bahkan 

Tidak dapat terangkat 

Hadith shadh dan n 

Boleh terangkat 

Boleh terangkat 

Tidak boleh terangkat 1< 
daripada kesilapan 

Sokongan Amal 

Tidak Mengang 
kesahihan 

Mengangkat status kes 

Tidak mengangkat stati 
kesahihan 


Jadual di atas menunjukkan bahawa perbezaan metodologi yang berlaku di antara 
ketiga-tiga tokoh meliputi aspek-aspek yang cukup banyak. Bagaimanapun, penulis 
berpendapat bahawa akar khilaf dapat dikembalikan kepada empat perkara: perbezaan 
dalam menetapkan rujukan, perbezaan dalam penetapan kaedah, perbezaan interpretasi, 
dan perbezaan dalam menentukan sempadan ijtihad. Perbezaan dalam menetapkan rujukan 
berlaku dalam perselisihan ketiga-tiga tokoh dalam menetapkan sama ada kalangan di luar 
pengkhususan hadith layak dirujuk dalam membincangkan kaedah-kaedah kritik hadith 
ataupun tidak. Perbezaan dalam penetapan kaedah ialah sesetengah tokoh menetapkan 


kaedah yang tidak dipersetujui oleh tokoh yang lain. Perbezaan ini misalnya dapat terlihat 




dalam perdebatan tentang tawthJq dimrn sama ada kaedah yang sah untuk menetapkan 
status perawi ataupun tidak, tentang ziyadah thic/ah antara kaedah menerima secara mutlak 
ataupun kaedah yang menerimanya secara selektif, dan lain-lain. Perbezaan interpretasi 
ialah sudut pandang yang berbeza dalam memaknai hakikat, fenomena, kaedah dan lain- 
lain. Perbezaan pentafsiran ini misalnya berlaku dalam perbincangan tentang perawi yang 
didiamkan Ibn Abi Hatim, adakah diam itu ditafsirkan sebagai penetapan Majhiil ataupun 
magbuU Perawi wuhdan (yang hanya memiliki seorang perawi sahaja) adakah mesti 
ditafsirkan Majhul ataupun tidak, tafarrud ditafsirkan sebagai petanda ‘illah ataupun tidak, 
dan lain-lain. Perbezaan dalam menentukan sempadan ijtihad berkaitan persepsi tokoh 
tentang sejauhmana beliau boleh menyalahi pandangan ahli hadith terdahulu. Apabila ahli 
hadith Mutaqaddimln telah menetapkan sesuatu, bolehkah ahli hadith semasa menyalahi 
pandangan tersebut? Kesan perbezaan ini misalnya terlihat dalam membincangkan 
pertembungan antara ucapan pakar hadith yang menatrkan sama’ dan bukti riwayat yang 
menetapkannya. Mamduh dan al-Huwaynl memilih untuk mengabaikan ucapan pakar dan 
memenangkan bukti riwayat, al-Malyabarl lebih mempercayai ketetapan pakar berbanding 
bukti sanad yang bolehjadi mengandungi ‘illah dan kesilapan. 

Dari ketiga-tiga tokoh aliran semasa, penulis melihat bahawa peluang mensahihkan 
hadith terbuka lebih luas dalam metode kritik Mamduh. Perkara ini jelas terlihat apabila 
tokoh Sufi ini menerima sekaligus meluaskan konsep Tawthiq al-Dimm dan TawthJq bi al- 
Riwayah, menerima Tawthiq Ibn Hibban dalam menguatkan status perawi lemah dan 



majhiil, menerima riwayat Mastur, mengaplikasi kaedah-kaedah tertentu untuk menerima 
riwayat Mukhtalit dan Mudallis, menerima Ziyadah al-Thiqah secara mutlak, dan menaik 
taraf riwayat perawi Matruk. Meluaskan peluang untuk mensahihkan hadith ini 
melayakkan beliau untuk dikategorikan sebagai mutasahil. Menurut penulis, pilihan 
metodologi ini adalah kelanjutan daripada dua perkara yang sangat penting. Pertama, 
Mamduh menerima dan mengamalkan metode kritik fuqaha’ dan ahli usul yang lebih 
longgar daripada metode kritik ahli hadith, sebagaimana yang disedari dan diperakui oleh 
Mamduh sendiri. 624 Dan kedua, posisi defensif dan apologetik aliran Sufi yang berusaha 
mempertahankan tradisi, madhhab atau aliran mereka. Sikap defensif ini seringkali 
membawa mereka untuk mempertahankan dengan pelbagai cara setiap hadith yang 
menjadi dalil madhhab dan aliran walaupun da ‘Tf. Wallahu a ‘lam. 


624 Lihat Mamduh, al-Ta ‘rif 1:187. 




BAB TIGA: MENIMBANG KEKUATAN KRITIK TOKOH TIGA ALIRAN 


3.1. Pengenalan 

Pada perbahasan sebelum ini, penulis telah menghuraikan metode kritik Abu Ishaq al- 
HuwaynT, Mahmud Sa‘Td Mamduh dan Hamzah al-Malyabarl. Dalam bab ini, penulis akan 
melakukan analisis komparatif yang lebih mendalam. Butiran-butiran perbahasan yang 
telah disebutkan dalam bab dua akan dihimpun semula untuk dipastikan kesamaan, 
perbezaan dan kekuatannya. Diskusi dibuka dengan perbincangan tentang konsep asas 
metode kritik ketiga-tiga tokoh sebelum berlanjut kepada analisis tentang empat kaedah 
penentu kesahihan hadith iaitu status perawi, kesambungan sanad, analisis ‘illah dan 
naiktaraf hadith da ‘if Contoh praktikal turut disebutkan untuk memperlihatkan impak 
perbezaan konsep dalam aplikasi kritik hadith. 


3.2. Konsep Asas 



Huraian metode kritik ketiga-tiga tokoh pada bab sebelum ini mendedahkan dua prinsip 


asas yang mendasari konsepsi mereka tentang ilmu kritik hadith. Prinsip asas yang pertama 
berkaitan dengan aspek autoriti: siapakah kalangan yang layak dan tidak layak menjadi 
rujukan dalam wacana kritik hadith? Ketiga-tiga tokoh sepakat menyedari kepelbagaian 
metodologi dalam penetapan status kesahihan di kalangan ulama. Selain ahli hadith, para 
ulama daripada kalangan fuqaha ’ dan ahli usul memiliki pandangan dan kaedah tersendiri 
dalam kritik riwayat. Mereka turut sepakat bahawa metode ahli hadith, terutama kalangan 
Mutaqaddimln adalah rujukan utama dalam perkara ini. Khilaf berlaku tentang sama ada 
pandangan tokoh-tokoh daripada luar pengkhususan hadith boleh diambilkira ataupun 
tidak? Mamduh mengamalkan pandangan yang paling terbuka. Selari dengan penolakan 
beliau terhadap “politik pemulauan (siyasah al-iqsa’y ’ ke atas mana-mana aliran atau 
madhhab, beliau menyertakan semua tokoh dalam perbincangan kritik hadith walaupun 
tidak memiliki pengkhususan dalam disiplin ilmu ini. 625 Berlawanan dengan sikap 
Mamduh, al-Malyabarl tegas mengehadkan autoriti dalam wacana kritik hadith hanya 
kepada para pakar hadith ( nuqqad) Mutaqaddimm sahaja. Beliau mengabaikan pandangan 
daripada luar pengkhususan hadith (seperti fuqaha ’, ahli usul dan ahli kalam ) dan ahli 
hadith yang terpengaruh dengan metodologi mereka. Al-Huwaynl secara umumnya 
bersetuju dalam kemestian merujuk hanya kepada ahli hadith, akan tetapi kritik hadith 


625 Lihat huraian beliau dalam Mamduh, al-Ta‘rif 1:181 dan seterusnya, Mamduh et. al, TakhrTj AhadTth 
Majma ‘ al-Zawd ’id , 1:23. 



beliau masih bercampur dengan metode bukan ahli hadith kerana tidak mengiktiraf 
dikotomi Mutaqaddimln dan Muta’akhirln. Posisi beliau dalam perkara ini berada di antara 
Mamduh dan al-Malyabarl. 

Perbezaan dalam aspek autoriti ini mengakibatkan perbezaan dalam memandang 
teori-teori kritik hadith yang terkandung dalam kitab-kitab Mustalah. Apabila Mamduh 
memandang literature hadith peninggalan ahli hadith Muta’akhirln ini sebagai rujukan 
muktamad, al-Malyabarl kritis mendiskusikan teori-teori yang terkandung dalam kitab- 
kitab tersebut. Setiap teori dan kaedah diuji dipandang kritis dan dibandingkan 
kesesuaiannya dengan aplikasi dan praktik ahli hadith terdahulu. Sikap al-Huwaynl selari 
dengan al-Malyabarl ketika membincangkan status Z iyadah al-Thiqah dan kaedah 
naiktaraf hadith Lemah. Bagaimanapun, sebahagian besar kritik beliau masih bersandar 
kepada teori-teori dalam kitab-kitab Mustalah seperti yang diamalkan oleh Mamduh. 

Menurut penulis, perbincangan tentang suatu ilmu mesti dikembalikan kepada 
kalangan pakar yang memiliki pengkhususan dalam ilmu tersebut. Pandangan-pandangan 
yang berasal daripada luar pengkhususan tidak boleh diambilkira apalagi jika menyalahi 
pandangan pakar ilmu tersebut. Oleh yang demikian, metode kritik yang telah ditetapkan 
ahli hadith mesti menjadi rujukan satu-satunya dalam setiap perbincangan yang 
bermatlamat untuk menetapkan status hadith. Pandangan tokoh-tokoh di luar 
pengkhususan hadith, walaupun sangat pakar dalam bidang keilmuan yang lain, tidak dapat 


diterima dalam diskusi ini. 



Prinsip di atas secara amnya telah ditetapkan dan ditegaskan oleh para ulama 


daripada kalangan Muta’akhirm sendiri. Dalam Minhaj al-Sunnah. Ibn Taymiyyah (m. 728 
H/1328 M) berkata: 


Saya hendak menyebutkan satu kaedah di sini: riwayat ( mancjidat) banyak 
yang jujur dan yang dusta. Rujukan untuk membezakan antara kedua- 
duanya adalah ulama hadith, sebagaimana kita merujuk kepada ahli nahwu 
dalam membezakan antara gramatika Arab dan selain Arab, kita merujuk 
kepada ulama bahasa dalam membezakan antara yang termasuk dalam 
bahasa (Arab) ataupun yang bukan, dan kita merujuk kepada ulama syair, 
perubatan dan lain-lain. Setiap ilmu memiliki tokoh-tokoh yang terkenal 
(pakar) dengannya. 626 

Merujuk pakar hadith dalam setiap perbincangan tentang status hadith turut menjadi 
amalan tokoh-tokoh fuqaha terdahulu. Menurut Ibn Hajar (m. 852 H/1448 M), Imam al- 
ShatiT selalu merujuk ahli hadith dalam menentukan status hadith meskipun ketokohan 
beliau dalam ilmu ini tidak diragukan. 627 Al-Sakhawl (m. 902 H/1497 M) mengatakan 
bahawa tiada yang menentang ketetapan ahli hadith melainkan tokoh fiqh dan usul yang 
tidak menguasai ilmu hadith. Tokoh-tokoh yang menguasai fiqh dan hadith tidak pernah 
mempersoalkan kritik ahli hadith, sebaliknya selalu tunduk kepada ketetapan mereka. 
Beliau lalu berkata: “Padahal para fuqaha’ sepakat merujuk kepada mereka (ahli hadith) 
berkenaan status jarh dan ta ‘dTl sepertimana kesepakatan para ulama untuk merujuk dalam 


626 Ahmad bin ‘Abd al-Halim Ibn Taymiyyah al-Harranl, Minhdj al-Sunnah al-Nabawiyyah (Riyad: Jami‘ah 
al-Imam Muhammad bin Sa‘ud al-Islamiyyah, 1986), 7:34. 

627 Ahmad bin ‘Ali bin Hajar al-‘AsqalanI, al-Nukat ‘ala Kitdb Ibn al-Saldh (Beirut: Dar al-Kutub al- 
‘Ilmiyyah, t.t.), 296. 



ilmu kepada ahlinya. Siapa yang menghuraikan suatu ilmu yang bukan keahliannya, maka 


ia telah memaksa diri.” 628 

Prinsip asas yang kedua berkaitan dengan seluasmana peluang ijtihad terbuka dalam 
wacana kritik hadith. Penulis mengamati bahawa perrbincangan ilmu hadith pada abad 
moden terpengaruh oleh semangat tajdid yang menjunjung ijtihad dan merendahkan 
taqlid. 629 Apabila Ibn al-Salah (m. 643 H/1245M) seolah-olah menutup peluang ijtihad 
dalam kritik hadith, Ahmad Shakir (m.1377 H/1957 M) berkata: “Pendapat yang melarang 
ijtihad adalah pendapat yang batil. Tiada bukti baginya dalam al-Quran dan Sunnah, dan 
tidak didapati dalil baginya sedikitpun.” 630 Pendirian ini selanjutnya menjustifikasi tokoh 
Salafi ini menyalahi penilaian tokoh-tokoh hadith terdahulu yang dilihat tidak selari dengan 
kaedah. 631 Semangat ini dilanjutkan oleh al-Albanl (1420 H/1999 M) yang tegas menafikan 
bahawa ilmu hadith telah “matang dan terbakar (nadij wa htaraq )” sekaligus membuka 
peluang ijtihad dalam kritik hadith. 632 Menurut beliau, menerima ucapan ahli hadith 


628 Al-Sakhawi, Fath al-Mughith, 1:274. 

629 Celaan terhadap taqlid disuarakan oleh tokoh-tokoh ulama abad moden seperti Muhammad Siddlq Hasan 
Khan QinnawjT (m,1307H/1890M), Ahmad al-Ghumarl (m,1380H/1960M), al-Albanl (m.1420 H/1999 M) 
dan lain-lain. Lihat Muhammad Siddlq Hasan Khan QinnawjT, al-DTn al-Khalis. Qatar: Wizarah al-Awqaf 
wa al-Shu’un al-Islamiyyah, 2007), 4:100-364, Dar al-Ghamam al-Raqiq bi Rasa’il al-Shaykh al-Sayyid 
Ahmad bin al-SiddTq (T.p.:t.p., 2000), 34, Muhammad Nasir al-Din al-Albanl, al-HadTth Hujjah bi Nafsihfi 
al- ‘Aqd’id wa al-Ahkdm (Riyad: Maktabah al-Ma‘arif, 2005), 71-90. 

630 Lihat Ahmad Muhammad Shakir, Al-Bd‘ith al-Hathith Sharh Ikhtisdr ‘Uliim al-Hadith (Beirut: Dar al- 
Kutub al-Tlmiyyah, t.t.), 26, Mutawalll al-Barajlll, Ma‘dlim Manhaj al-Shaykh Ahmad Shdkirfi Naqd al- 
Hadith (Kaherah: Maktabah al-Sunnah, 2013), 130. 

631 Lihat misalnya takhrij Ahmad Shakir dalam Ahrnad bin Hanbal, al-Musnad, (Kaherah: Dar al-Hadlth, 
1995), 2: 427, 6: 431 dan 546, 7:339, 8: 77. 

632 Lihat al-Albanl, Silsilah al-Ahadith al-Da ‘ifah , 3:160 dan 6: 4. 



terdahulu tanpa dalil menyalahi sikap ilmiah ( al-manhaj al- ‘ilmi) sekaligus termasuk 
dalam sikap taqlid yang tercela.” 633 Sikap seperti ini turut ditunjukkan oleh tokoh-tokoh 
aliran Sufi seperti Ahmad (m. 1380 H/1960 M) dan 'Abd Allah al-Ghumarl (1413 H/1993 
M). 634 Ahmad bahkan menghimpun kritikan terhadap ahli hadith terdahulu dalam sebuah 
buku bertajuk Laysa Kadhalik: fi al-Istidrak ‘ala al-Huffaz (Bukan Seperti Itu: Sebuah 
Bantahan ke atas tokoh-tokoh hafiz). 635 

Menurut penulis, sikap Mamduh dan al-Huwaynl yang membuka peluang untuk 
menyalahi kesimpulan kritik ahli hadith terdahulu adalah kelanjutan daripada semangat 
moden ini. Kemuncak semangat ijtihad ini tercermin dalam ucapan kontroversi Abu Ishaq 
al-Huwaynl apabila mengkritik analisis ‘Ali bin al-Madlnl (m. 234 H/849 M): “Bukan 
seperti ini sepatutnya membincangkan ‘ilal hadith!” 636 Sebagaimana beliau, Mamduh turut 
sering menyalahi penilaian ahli hadith, bahkan menuduh mereka menyimpan sentimen 
negatif kepada ahli bait dan terlampau ketat dalam mengamalkan kaedah-kaedah penapisan 
riwayat. Berbeza dengan kedua-dua tokoh ini, al-Malyabarl selalu mengingatkan untuk 
tidak bermudah menyalahi ketetapan pakar hadith Mutaqaddimln. Sebaliknya, tokoh ini 


633 Kenyataan ini seringkali beliau sebutkan dalam pelbagai bukunya. Lihat misalnya al-Albanl, Silsilah al- 
AhddTth al-Da ‘Tfah, 3:99-100 dan 4:323. Menurut Zakariya’ bin Ghulam Qadir, al-Albanl melihat rumusan 
kritik ahli hadith terdahulu sebagai ta ‘lil mujmal (penetapan ‘illah tanpa disertakan bukti). Justeru menerima 
ta‘lil seperti ini adalah taqlid yang dilarang. Lihat Zakariya’ bin Ghulam Qadir, al-AlbdnT wa Manhaj al- 
MutagaddimTn (Riyad: Maktabah al-Ma‘arif, 2010), 147. 

634 Berkenaan sikap Ahmad al-Ghumarl, lihat Banklran, Manhaj al-Naqd al-HadTthT, 245-246. 

635 Buku ini telah diterbitkan oleh Dar al-Kutub al-‘Ilmiyyah di Beirut pada tahun 2001. 

636 Al-Huwaynl, Junnah al-Murtdb, 1:262. 



menetapkan bahawa pengkaji hadith semasa tiada pilihan selain mentaqlid mereka dalam 
wacana kritik hadith. 

Perkara ini membawa kita kepada perbincangan tentang persoalan adakah peluang 
ijtihad dalam kritik hadith masih terbuka ataukah tertutup? Menurut penulis, peluang 
tersebut tidak sepenuhnya terbuka ataupun tertutup. Jika kita mengiktiraf kepakaran tokoh- 
tokoh hadith Mutaqaddimln dalam ilmu hadith, maka kita wajib menghormati ketetapan 
mereka. Hadith yang disepakati statusnya oleh semua kalangan ini, maka tiada pilihan bagi 
kita selain menerima ketetapan tersebut. Begitu juga apabila seorang pakar telah 
menetapkan sesuatu hukum tanpa penentangan daripada pakar yang lain. Peluang ijtihad 
bagaimanapun terbuka hanya apabila berlaku perselisihan pendapat di kalangan pakar yang 
menuntut untuk mentarjih salah satu pandangan. Pada saat itu kita dibenarkan untuk 
menyalahi salah satu pandangan untuk menerima yang lain. Adapun mencipta pandangan 
baharu yang tidak pemah mereka sebutkan, apalagi menyalahi pandangan mereka, maka 
ijtihad seperti ini tertutup sama sekali. Semua ini bukan hanya berlaku untuk ketetapan 
status hadith, akan tetapi turut meliputi semua kaedah yang berkaitan dengannya. 

Kewajiban menghormati pandangan pakar hadith Mutaqaddimln ditegaskan oleh al- 
Dhahabl (m. 748 H/1348 M), Ibn Kathlr (m. 774 H/1373 M), Ibn Hajar (m. 852 H/1448 
M) dan al-SakhawI (m. 902 H/1497 M) dan al-Mu‘allimI (m. 1386 H/1967 M). 637 Tokoh 

637 Lihat Isma‘Tl bin KathTr, lkhtisdr ‘Uliim al-Hadlth (Beirut: Dar al-Kutub al-‘tlmiyyah, tth), 90, Ibn Hajar, 
al-Nukat, 295, al-SakhawT, Fath al-Mughith , 1:237. 



hadith Salafi Yaman Muqbil HadT al-Wadi‘I (m. 1422 H/2001 M) 638 menyatakan bahawa 
ucapan ahli hadith terdahulu berkenaan status perawi dan hadith mesti diterima walau tidak 
disertai bukti. Beliau berkata: 


Aku tidak mengatakan bahawa imam-imam hadith itu maksum. Jika 
engkau membaca kitab-kitab ‘ilal, engkau akan mendapati kesilapan 
Shu‘bah, Sufyan dan imam-imam hadith lainnya, akan tetapi kesilapan- 
kesilapan itu telah dijelaskan oleh kalangan selepas mereka. Tiada segan 
silu di kalangan ahli hadith. Aku bukan mengajakmu untuk mentaqlid 
mereka kerana taqlid haram. Menerima ucapan ahli hadith bukan taqlid 
akan tetapi termasuk dalam menerima ucapan pihak yang terpercaya 
(thiqah ), sebagaimana firman Allah: Wahai orang yang beriman, jika 
datang seorang fasik kepadamu, maka selidiklah kebenarannya (al- 
Hujurat: 6), sebagaimana dalam Irshad al-Nuqqdd karya al-San‘anI. 639 

Al-Wadi‘1 turut menyatakan bahawa beliau menarik semula semua pandangan beliau yang 
menyalahi ahli hadith terdahulu. Beliau berkata: ”Kami tidak berani menyalahi imam- 
imam hadith dalam perkara apapun.” 640 Pandangan dan sikap ini dipersetujui oleh murid 
beliau Mustafa al-Sulaymanl 641 yang menegaskan “apabila ahli hadith telah bersepakat 


638 Seorang pakar hadith semasa sekaligus pengasas Dar al-Hadlth di Dammaj, Yaman. Beliau dilahirkan di 
Yaman pada tahun 1356 H/1937 M. Selepas memperoleh gelaran doktor falsafah dalam bidang hadith 
daripada Universiti Madinah, beliau kembali ke Yaman untuk menyebarkan ilmu dan berdakwah. Untuk 
biografi ringkas beliau, lihat Muhammad Khayr Ramadan Yusuf, Mujam al-Mu 'allijin al-Mu ‘asirin, 2:785, 
Ahmad bin Salim al-Misrl, Shajardt al-Baldtln min Siyar al- ‘Ulamd’ al-Mu ‘dsirin (Riyad: Dar al-Kayyan, 
20051,211-286. 

639 Nur al-DIn bin ‘Ali al-Wusabi, ed., al-Fatdwd al-Hadithiyyah li ‘Alldmah al-Diydr al-Yamaniyyah Abi 
‘Abd al-Rahmdn Muqbil bin Hadi al-Wadi‘i (Sanaa: Dar al-Athar, t.t.), 391-392. Pandangan ini turut 
dipersetujui oleh Abu al-Hasan Mustafa bin lsma‘Il al-Sulaymanl, Ithdf al-Nabil bi Ajwibah As ’ilah ‘Uliim 
al-Hadith wa al- ‘Ilal wa al-Jarh wa al-Ta ‘dil (‘Ajman: Maktabah al-Furqan, 2000), 1:100. 

640 Al-WusabT, al-Fatdwd al-Hadithiyyah, 391. 

641 Abu al-Hasan Mustata bin Isma‘Il al-Sulaymanl al-Ma’ribT, seorang pengkaji hadith Semasa. Beliau 
dilahirkan di Mesir pada tahun 1958. Antara guru-guru beliau ialah Nasir al-DTn al-Albanl dan Muqbil al- 
Wadi‘I. Pada masa ini, beliau mengasaskan sekolah Dar al-Hadlth di Ma’rib Yaman selain menerbitkan buku- 
buku yang berkaitan dengan ilmu hadith. Untuk biografi beliau, sila layari laman peribadi beliau 



dalam melemahkan sesebuah hadith, namun fuqaha’ dan usuliyun menyalahinya, maka 
tidak diterima pandangan fuqaha’ dan usuliyyun. Apabila mereka berselisih pendapat, 
maka kita kembali kepada kaedah dan mengamalkan kaedah yang lebih kuat.” 642 


3.2.1. Kaedah Penentuan Status Perawi 

Penulis melihat ketiga-tiga tokoh sepakat dalam kebanyakan kaedah-kaedah asas 
berkenaan penentuan status perawi. Mereka antaranya sepakat bahawa pada hari ini kaedah 
mengenalpasti ‘adalah dan dabt hanya dapat dilakukan dengan merujuk ketetapan imam- 
imam jarh wa ta ‘dil menerusi istilah-istilah yang mereka gunakan. Perawi yang disepakati 
lemah adalah lemah, dan perawi yang disepakati thiqah adalah thiqah. Jika berlaku 
perbezaan pendapat, maka kaedah-kaedah jamak dan tarjih diamalkan untuk mencapai 
penilaian yang terbaik. Antara kaedah tersebut ialah memenangkan ta ‘dil ke atas jarh 
mubham , memenangkan tokoh mu ‘tadil ke atas mutasahil atau mutashaddid, 
memenangkan pandangan majoriti ke atas segelintir, dan lain-lain. Ketiga-tiga tokoh turut 
sepakat bahawa latar belakang madhhab dan aliran tidak diambilkira dalam penilaian 
perawi. 


http://sulaymani.net/index.php?option=com_content&view=article&id=99:2009-07-03-15-20- 
57&catid=29&Itemid=59, dikunjungi pada 2 Mac 2017. 

642 Al-SulaymanT, Ithaf al-Nabil, 1:183. 



Perselisihan berlaku berkenaan kedudukan status jarh atau ta ‘dTl perawi dalam 
penilaian status kesahihan hadith. Menurut Huwaynl dan Mamduh, status perawi adalah 
penentu status hadith. Perawi berstatus thicjah akan menatijahkan penilaian sahih. Perawi 
saduq, hasan al-hadlth dan yang seumpamanya akan menatijahkan penilaian hasan. Perawi 
da ‘Tf dan seumpamanya akan menatijahkan hadith lemah. Pandangan mereka terbentuk 
daripada konsep dan definisi hadith sahih, hasan dan lemah dalam kitab-kitab Mustalah 
yang memberikan pemberatan kepada status perawi. Al-Malyabarl melihat bahawa status 
perawi tidak menentukan status hadith di sisi ahli hadith Mutaqaddimln. Sebaliknya, status 
perawi adalah sekadar rumusan umum ( al-hukm al-ijmalT) selepas kajian dan penilaian ke 
atas hadith-hadith yang beliau riwayatkan. Rumusan umum ini tidak boleh digunakan 
untuk menetapkan status hadith yang bersifat spesifik. Beliau seterusnya menegaskan 
bahawa kesahihan hadith ditentukan oleh Qanmh-qannah yang menandakan ketepatan 
atau kesilapan riwayat yang dapat diamati menerusi fenomena tafarrud, mukhalajah dan 
muwafaqah. 

Perbezaan perspektif ini mengakibatkan perbezaan dalam modus operandi ketiga- 
tiga tokoh dalam mengkaji status hadith. Mamduh dan al-Huwaynl memulakan kajian 
dengan mengenalpasti biografi dan status para perawi, lalu memastikan status 
kesambungan sanad, selepas itu memastikan ketiadaan shudhudh dan ‘illah dengan 
mengumpulkan semua jalur sanad. Kajian al-Malyabarl sebaliknya melakukan kajian 
perawi selepas mengumpul sanad dan menganalisis fenomena muwafaqah, mukhalafah 



dan tafarrud. Dalam muwafaqah, status perawi tidak lagi dipentingkan kerana fenomena 


sanad ini telah membuktikan ketepatan riwayat beliau. Walaupun status perawi itu lemah, 
namun riwayat ini tetap disahihkan. Dalam tafarrud dan mukhalafah, kajian status perawi 
sangat penting untuk memahami sebab-sebab dan implikasi kedua-dua fenomena sanad ini 
dalam kesahihan hadith. Walaupun status umum perawi yang melakukan tafarrud dan 
mukhalafah ini thiqah, namun fenomena ini perlu diteliti sama ada beliau tersilap ataupun 
tidak. 643 


Satu perkara yang mesti kita sedari dalam perbincangan ini ialah metode kritik ahli 
hadith bersifat induktif. Mereka mengkaji kesahihan hadith secara khas dan spesifik 
mengikut keadaan dan sifat-sifat hadith yang dikaji. Ibn Rajab (m.795 H/1393 M) 
menjelaskan: “Mereka (ahli hadith) memiliki kritik spesifik ( naqd khas ) dalam setiap 
hadith. Mereka tidak memiliki aturan-aturan umum yang mengatumya.” 644 Mustafa al- 
Sulaymanl menjelaskan: “Para ulama dalam setiap hadith mengamati Qarlnah -qarmah 
yang membuat mereka menerima atau melemahkannya.” 645 Oleh yang demikian, 
menjadikan status umum perawi dalam kitab-kitab jarh wa ta‘dTl sebagai asas untuk 
penetapan status spesifik sebuah hadith adalah kesan pemikiran deduktif fuqaha ’ dalam 


643 Bersama al-Malyabarl dalamperkara ini, ialah tokoh aliran Ihya’ Manhaj al-Mutaqaddimin di Mesir: ‘Amr 
‘Abd al-Mun‘im Sallm. Beliau menjadikan proses pengumpulan sanad sebagai langkah pertama yang mesti 
dilakukan oleh seorang pengkaji dalam menilai kesahihan hadith. Lihat ‘Amr ‘Abd al-Mun‘im Sallm, Al- 
Mu‘allimfi Ma‘rifah ‘Uliim al-Haditli wa Tatbiqatih al-Tlmiyyah wa al-‘Amaliyyah (Tanta: Dar al- Diya’, 
2004), 9 dan seterusnya. 

644 ‘Abd al-Rahman bin Ahmad Ibn Rajab al-Hanball, Sharh ‘Ilal al-Tirmidhi (Riyadh: Dar al-‘Ata’, 2001), 
1:353. 

645 Al-Sulaymanl, Ithdf al-Nabil, 2:75. 



ilmu hadith. Mereka menyamakan ilmu kritik hadith dengan ilmu fiqh yang 


mengembalikan hukum-hukum furuk kepada kaedah-kaedah usul yang bersifat umum. 
Perkara ini tidak berlaku melainkan apabila ilmu hadith telah beralih ke kalangan ahli 
hadith Muta’akhirln yang terkesan dengan metode deduktif fuqaha’. 


3.2.1.1. TawthTq Dimni 

Dari ketiga-tiga tokoh, Mamduh terlihat sangat aktif menetapkan status perawi menerusi 
TawthTq DimnT dan IjmalT. Beliau menggunakan kalimat-kalimat umum yang menetapkan 
bahawa tokoh-tokoh tertentu hanya meriwayatkan daripada thiqah sebagai kaedah untuk 
menguatkan perawi da ‘Tf dan Majhul. Bagaimanapun, aplikasi kaedah ini tidak disetujui 
oleh Abii Ishaq al-Huwaynl. Tokoh Salafi ini membuktikan bahawa ramai tokoh yang 
diperkatakan sedemikian ternyata sesetengah gurunya lemah bahkan sangat lemah. 
Menurut beliau, status da ‘Tf dan Majhul tidak terangkat hanya kerana perawi berkenaan 
pernah diriwayatkan oleh tokoh-tokoh seperti ini. 

Menurut penulis, kalimat-kalimat umum yang menetapkan bahawa tokoh-tokoh 
tertentu hanya meriwayatkan daripada kalangan thiqah tidak boleh diterima ataupun 
ditolak secara mutlak. Ucapan ini berguna untuk menetapkan status ‘ adalah perawi 
berkenaan namun tidak menetapkan status daht bcliau. Ringkasnya, perawi seperti ini tidak 
mencapai darjat thiqah walaupun tidak lagi berada dalam kategori Majhul. Jika ditemui 



seorang pakar hadith yang secara eksplisit melemahkan dabt beliau, maka ketetapan ini 


lebih kuat berbanding ketetapan yang dihasilkan daripada Tawthiq Dimni ini. 

Pandangan ini ditegaskan oleh tokoh-tokoh hadith semasa daripada kalangan Salafi 
dan Ihya’ Manhaj al-MutaqaddimIn. Menurut al-Sulaymanl, TawthTq IjmalT tidak 
menempatkan seseorang kepada darjat sahih ataupun hasan. Walaupun begitu, “status 
perawi yang pernah diriwayatkan oleh tokoh-tokoh yang sangat selektif berbeza dengan 
perawi yang lain”. Beliau selanjutnya merumuskan bahawa perawi berkenaan berstatus 
maqbul. Al-SulaymanT berkata: “Aku bertanya kepada al-Albanl berkenaan perkara ini. 
Beliau tidak memiliki jawapan yang pasti. Akan tetapi beliau cenderung mengambil kira 
perawi berkenaan selagimana tiada riwayat lain yang menyalahinya.” 646 Menurut 
Zakariya’ Qadir, al-Albanl melihat TawthTq DimnT ini sekadar Qarlnah bukan kaedah. 
Justeru konsep ini tidak boleh dimenangkan ke atas penilaian da Tf yang eksplisit. 647 

Hatim al-‘AwnI daripada aliran Ihya’ Manhaj al-MutaqaddimIn berpendapat bahawa 
TawthTq DimnT adalah salah satu kaedah yang sah untuk menetapkan ‘ adalah dan dabt 
perawi. Beliau berkata: “Ta‘dll dimnl semakin menunjukkan l adalah dalam ketiadaan jarh 
sarTh (eksplisit) terhadap perawi tersebut.” 648 Namun begitu, beliau mengingatkan bahawa 


646 Ibid., 2:81. 

647 Qadir, al-Albam wa Manhaj al-Mutaqaddimin, 246-247. 

648 Hatimbin ‘Arif al-‘AwnT, Khulasah al-Ta ’sTl li ‘Ilm al-Jarh wa al-Ta ‘dTl (Mekah: Dar ‘Alam al-Fawa’id, 
1421 H), 13. 



Tawtlvq ini mengandungi kelemahan. Justeru apabila dijumpai jarh bagi perawi berkenaan, 


maka jarh tersebut mesti didahulukan. 649 

Menurut penulis, penerimaan TawthTq DimnT seperti yang diaplikasi Mamduh 
mencerminkan minda deduktif fuqaha ’ dan ahli usul yang tidak selari dengan pemikiran 
ahli hadith yang bersifat induktif. Tokoh-tokoh penyokong kaedah ini berasal daripada 
kalangan ahli usul yang tidak memiliki kepakaran dalam kritik hadith seperti al-Juwaynl 
(m. 438 H/1047 M), al-GhazalI (m. 505 H/llll M), al-Amidl (m. 467 H/1075 M), Ibn al- 
Hajib (m. 646 H/1249 M), dan segelintir ahli hadith yang terkesan dengan pemikiran 
fuqaha ’. 650 Pandangan ini turut menjadi pilihan al-TahanawI (m. 1394 H/1974 M) yang 
menilai pandangan ahli hadith dalam perkara ini terlalu berhati-hati ( ahwat ), sedangkan 
pandangan ahli usul “lebih bersederhana dan pertengahan (a ‘dal wa awsat)”. 651 Tokoh 
terakhir ini memang memiliki kecenderungan yang sangat jelas kepada metode fuqaha ’ 
yang tidak selari dengan ahli hadith. 652 Berkenaan kaedah ini, Badl‘ al-Dln al-Rashidl (m. 


649 Hatim bin ‘Arif al-‘AwnT, Sharh Miiqizah al-DhahabT (Dammam: Dar Ibn al-JawzT, 1427H), 234. 

650 Lihat nukilan ucapan-ucapan mereka dalam Mamduh, al-Ihtifal, 1: 70-71. 

651 Al-TahanawT, Qawa‘id fi 'Ulum al-Hadlth, 215. 

652 Zafar Ahmad bin LatTf al-‘UthmanT al-TahanawT, seorang ulama Deoband. Beliau dilahirkan pada tahun 
1310 H/1892 M. Buku-buku karangan beliau meliputi ilmu hadith, tafsir, fiqh Hanafi dan lain-lain. Beliau 
meninggal dunia di Pakistan pada tahun 1394 H/1974 M. Lihat bioghrah beliau yang ditulis oleh ‘Abd al- 
Fattah Abu Ghuddah dalam mukadimah Qawd‘idfi ‘Ulum al-HadJth , 7-10. 


1416 H/1996 M) mengkritik beliau: “Engkau telah meninggalkan prinsip-prinsip ahli 


hadith. Sandaran dalam ilmu hadith adalah ucapan mereka, bukan ucapanmu.” 653 

Pandangan Mamduh dalam perkara ini ternyata tidak mencerminkan pandangan 
tokoh-tokoh hadith lain daripada aliran Sufi. Kebanyakan daripada mereka menegaskan 
bahawa lafaz umum yang terkandung dalam TawthTcj Dimrii hanya bersifat kebanyakan 
(i aghlabi ) bukan keseluruhan (kullT). Justeru, riwayat tokoh yang hanya meriwayatkan 
daripada thiqah bukan satu thiqah bagi tokoh yang beliau riwayatkan. Oleh sebab itu, 
ucapan ini tidak dapat menguatkan status perawi yang telah dilemahkan oleh ahli hadith. 
Demikian yang dinyatakan oleh ‘Abd al-Fattah Abu Ghuddah (m. 1417 H/1997 M), 654 
Muhamrnad ‘Awwamah, 655 Diya’ al-Rahman al-A‘zamT, 656 dan Faruq Hamadah. 657 

Termasuk dalam TawthTq DimriT ialah TawthTq bi al-Riwayah yang dibina di atas 
konsepsi yang menetapkan bahawa tashTh hadith adalah selari dengan TawthTq para perawi 
hadith tersebut. Apabila seorang pakar mensahihkan satu hadith, maka secara tidak 
langsung beliau menetapkan thiqah semua perawi dalam sanadnya. Sekali lagi, Mamduh 


653 Lihat Abu Muhammad Badi‘ al-Dm al-Rashidi, Naqd Qawa‘idfi ‘Ulum al-Hadith li al-Shaykh Zafar 
Ahmad al-Tahanawi bi TahqTq al-Shaykh ‘Abd al-Fattdh Abii Ghuddah (Kuwait: Dar Ghiras, 2003), 205- 
207. 

654 Lihat al-TahanawT, Qawa‘idfi ‘Uliim al-HadTth , 216 

655 Muhammad ‘Awwamah, “Bayna Yaday al-Kashif li al-Dhahabl wa Hashiatuh li Sibt Ibn al-‘AjamT”, 
dicetak bersama Abu ‘Abd Allah Muhammad bin Ahmad al-Dhahabl, al-Kashiffi Ma ‘rifah Man Lahu al- 
Riwdyah fi al-Kutub al-Sittah (Jeddah: Dar al-Qiblah, t.t.), 1:42. 

656 Muhammad Diya’ al-Rahman al-A‘zamT, Dirdsdtfi al-Jarh wa al-Ta ‘dTl (Beirut: ‘Alam al-Kutub 1995), 
178. 

657 Faruq Hamadah, Al-Manhaj al-IsldmTfi al-Jarh wa al-Ta‘dTl: Dirdsdh Manhajiyah fi ‘UlTan al-HadTth 
(Riyad: Dar al-Taybah, 1997), 194-198. 



sangat aktif mengamalkan kaedah ini untuk menguatkan perawi da ‘Tf dan mengangkat 
status perawi Majhul. Kali ini pandangan beliau disokong oleh Muhammad Awwamah, 
seorang tokoh hadith Sufi dari negeri Syam. 658 Sementara itu, al-Huwaynl menafikan 
kesahihan kaedah ini sebagai penentu status perawi meskipun memberikan nilai tambah 
tertentu. Dengan sokongan TawthTq tokoh mutasahil, TawthTq DimnT mengangkat status 
perawi da T/ kcpada hasan. Al-MalyabarT berpandangan bahawa tashTh memang bermakna 
TawthTq namun terhad untuk hadith yang disahihkan itu sahaja. Penilaian thiqah itu tidak 
boleh diumumkan kepada riwayat-riwayat perawi itu yang lain. 

Menurut penulis, penerimaan kaedah TawthTq bi al-Riwayah adalah natijah daripada 
penerimaan definisi sahih dan hasan yang ditetapkan oleh ahli hadith Muta’akhirTn. Siapa 
yang menerima definisi tersebut, maka secara prinsipnya beliau mesti menerima konsep 
TawthTq bi al-Riwayah. Bagaimanapun, jika diamati lebih mendalam, aplikasi kaedah ini 
tidak boleh dilakukan secara mutlak dan tanpa ikatan. Hal itu demikian kerana ahli hadith 
Muta’akhirln sendiri membahagi hadith sahih dan hasan menjadi dua iaitu lidhatih dan 
lighayrih. Jikaperawi thiqah adalah syarat terpenting dalam sahih lidhatih, sahih lighayrih 
menerima riwayat perawi da 7/ yang disokong oleh mutaba ‘ah dan shahid. Justeru, apabila 
seorang ahli hadith menilai sahih atau hasan sebuah hadith, terbuka kemungkinan beliau 
bermaksud sahih atau hasan lighayrih yang tidak selari dengan TawthTq. Pertimbangan ini 


658 Lihat ‘Awwamah, “Bayna Yaday al-Kashif’, 1:25. 




membuat al-Huwaynl dan sefahaman dengannya tidak menerima TawthTq bi al-Riwayah 
meskipun mengamalkan konsep sahih yang sama dengan Mamduh. Dalam bantahannya 
kepada Mamduh, ‘Amr ‘Abd Mun‘im mengatakan bahawa penilaian ke atas hadith lebih 
umum berbanding penilaian sanad. Apabila seseorang imam mensahihkan hadith, maka ini 
tidak bermakna bahawa beliau mensahihkan semua sanadnya termasuk yang menjadi 
mutaba ‘ah dan shahid. Boleh jadi sesetengah sanad tersebut lemah namun terangkat kerana 
sokongan riwayat lain. 659 Pandangan ini hampir serupa dengan konsep sahih al-Malyabarl 
yang tidak mengkaitkan kesahihan hadith dengan status Thiqah perawi akan tetapi dengan 
Qarlnah -qannah lain yang menentukan ketepatan riwayat. Tidak diragukan, pendirian al- 
Huwaynl dan al-Malyabarl lebih selari dengan ketelitian metode kritik ahli hadith. 


3.2.I.2. Perawi Majhul 

Ketiga-tiga tokoh sepakat bahawa perawi Majhul terbahagi menjadi Majhul al- ‘Ayn dan 
Majhul al-Hal. Seorang perawi yang berstatus Majhul al- ‘Ayn boleh terangkat kepada 
Majhul al-Hal apabila diriwayatkan oleh dua orang perawi masyhur. Al-Huwaynl dan 
Mamduh bahkan menyatakan bahawa riwayat satu orang perawi turut mengangkat status 


659 Lihat ‘Amr ‘Abd al-Mun‘im SalTm, Hadm al-Mandrah liman Sahhah Ahddith al-TawassuI wa al-Ziydrah 
(Tanta: Dar al-Diya’, 2001), 118. Perkara ini turut diamati oleh Muqbil al-Wadi‘T (m.1422 H/2001 M) yang 
berkata: “Hadith tersebut berkemungkinan disahihkan kerana jalur yang lain. Tashih hadith tidak bermakna 
bahawa para perawinya Thiqah.” Lihat Abu ‘Abd al-Rahman Muqbil bin HadT al-Wadi‘T, al-Muqtarah fi 
Ajwibah Ba ‘d As 'ilah al-Mustalah (Sanaa: Dar al-Athar, 2004), 52. 



tersebut. Perawi yang dikenali oleh ahli hadith namun tidak ditemui penilaian Thiqah atau 
Da ‘Tf ke atas dirinya termasuk dalam kategori Majhu/ al-Hal. Perbezaan pendapat berlaku 
berkenaan beberapa perkara dalam rincian kaedah ini, namun khilaf terpenting berkaitan 
dengan tiga perkara, iaitu status perawi yang didiamkan oleh Ibn Abl Hatim (m. 327 H/938 
M) dan ahli hadith lainnya, status perawi Wuhdan, dan status TawthTq Ibn Hibban (m. 354 
H/965 M) dalam menafikan sifat Majhu1. 

Berkenaan perkara yang pertama, al-Huwaynl dan al-Malyabarl mentafsirkan diam 
Ibn Abi Hatim ke atas perawi sebagai penetapan Majhid. Menurut Mamduh, perawi 
berkenaan tidak Majhul malah layak dinilai maqbul kerana ketiadaan jarh. Topik ini pernah 
dibahas secara khusus oleh ahli hadith Sufi dari Syria ‘Abd al-Fattah Abu Ghuddah (m. 
1417 H/1997 M) dalam sebuah artikel bertajuk Sukut al-MutakalimTn fi al-Rijal ‘an al- 
RawT AlladhT Lam Yujrah wa Lam Ya ’ti bi Matn Munkar: Yu ‘addu TawthTqan Lah. 660 
Beliau menetapkan bahawa diam Abu Hatim dan tokoh-tokoh jarh wa ta ‘dTl ke atas perawi 
adalah sebuah ta‘dTl dimnT (penetapan ‘adalah secara tersirat) kerana ketiaadaan jarh. 
Justeru riwayat beliau layak untuk diterima ( maqbfd ). Menurut beliau, ketetapan ini 
merupakan pendirian tokoh-tokoh hadith Muta’akhirln seperti Majd Ibn al-Barakat (m. 652 
H/1254 M), al-Haythaml (m. 807 H/1404 M), al-Mundhirl (m. 656 H/1258 M), Ibn Hajar 


660 Artikel itu diterbitkan oleh Jurnal Fakulti Usuluddin di Universiti al-Imam Muhammad bin Sa‘ud pada 
tahun 1400 H/1999 M. Sebahagian kandungan artikel tersebut kemudian diterbitkan semula dalam nota kaki 
buku Muhammad bin ‘Abd al-Hay al-LaknawT, al-Raf‘ wa al-Takmil fi al-Jarh wa al-Ta‘dil (Kaherah: Dar 
al-Salam, 2000), 230-248. 



(m. 852 H/1448 M), dan tokoh-tokoh hadith moden seperti Ahmad Shakir (m. 1377 H/1957 
M), al-TahanawI (m. 1394 H/1974 M), Hablb al-Rahman al-A‘zamI (m. 1412 H/1992 M) 
dan ‘Abd Allah al-Ghumarl (m. 1413 H/1993 M). 661 

Pandangan ini dibantah oleh ‘Adab Mahmud al-Hamash dalam artikel bertajuk 
Ruwat al-Hadlth AUadhma Sakata ‘Anhum A ’immah al-Jarh wa al-Ta ‘dil hayn al-Tawthiq 
wa al-Tajhil. Tokoh Salafi ini menegaskan bahawa tafsiran Abu Ghuddah adalah dakwaan 
tanpa bukti. Menyandarkan tafsiran tersebut kepada tokoh-tokoh hadith Muta’akhirln 
adalah satu kesalahan. Menurut beliau, kaedah ini sebaliknya berasal daripada fuqaha’ 
madhhab Hanafi Muta’akhirln untuk menjustifikasi penerimaan Majhul daripada kalangan 
tiga generasi pertama sekaligus menyokong penerimaan mursal. Selepas mengamati 
aplikasi ahli hadith dalam perkara ini, beliau merumuskan bahawa “para perawi yang 
didiamkan al-Bukharl dan Abu Hatim, serta tidak diperkatakan oleh ahli hadith selepas 
mereka, juga para perawi yang dinilai thiqah oleh Ibn Hibban dengan kaedah beliau, lebih 
dekat kepada Majhul al- ‘Ayn berbanding mastur apalagi thiqah .” 662 Meskipun meragukan 
implikasi kaedah ini dalam medan kritik semasa, ‘Ali Qasim al-‘UmarI cenderung kepada 
pandangan yang menetapkan Majhul ke atas perawi yang didiamkan oleh Ibn Abi Hatim. 


661 Lihat ibid., 235 dan seterusnya. 

662 ‘Adab Mahmud al-Hamash, Ruwdt al-Hadlth Alladhma Sakata ‘Anhum A ’immah al-Jarh wa al-Ta ‘dTl 
bayn al-Tawthiq wa al-Tajhil (Riyad: al-Ri’asah al-‘Ammah li tdarat al-Buhuth al-‘llmiyyah wa al-lfta’ wa 
al-Da‘wah wa al-Irshad, 1405 H), 135-136. Kandungan buku ini disokong oleh ramai ulama Salafi seperti 
Ibn Baz, Hammad al-Ansarl dan lain-lain. Hingga hari ini, tokoh-tokoh hadith aliran Salafi selalu merujuk 
kepada buku al-Hamash dalam mengukuhkan pandangan mereka berkenaan perkara ini. Lihat misalnya al- 
SulaimanT, Ithdjal-NabTl, 1:286. 



Status tersebut bagaimanapun boleh berubah jika ditemui pandangan ahli hadith lain yang 


menetapkan status perawi tersebut. 663 

Berkenaan status perawi Wuhdan, Mamduh berpandangan bahawa perawi tersebut 
tidak mesti dinilai Majhul. Menurut beliau, status perawi tidak ditentukan dengan bilangan 
perawi daripadanya, akan tetapi oleh darjat ‘adalah dan dabt- nya. Al-HuwaynT dan al- 
Malyabarl sebaliknya melihat perawi Wuhdan termasuk dalam kategori Majhul. Jika tidak 
disokong oleh ta ‘ddl yang muktamad, hadith yang diriwayatkan oleh tokoh seperti ini 
berstatus da ‘if. Khilaf dalam perkara ini, menurut penulis, berpunca daripada percampuran 
metode fuqaha’ dalam ilmu hadith. Sebagaimana penjelasan al-Khatlb al-Baghdadl (m. 
463 H/1071 M), ahli hadith menetapkan status Majhu/ bagi perawi yang hanya 
diriwayatkan oleh satu orang sahaja. 664 Namun begitu, sesetengah fuqaha’ terutama 
daripada kalangan Hanafi tidak membezakan status perawi berdasarkan bilangan orang 
yang meriwayatkan daripadanya. 665 Tokoh-tokoh semasa yang berusaha konsisten 
mengamalkan metode ahli hadith, seperti al-Mu‘allimI (m. 1386 H/1967 M) dan al-Albanl 
(m. 1420 H/1999 M), selanjutnya al-Huwaynl dan al-Malyabarl, menilai Majhu1 perawi 
wuhdan sepertimana pandangan ahli hadith. 666 Akan tetapi tokoh-tokoh yang selalu 
menyertakan pandangan fuqaha’ dalam wacana hadith mengabaikan kaedah ini. Al- 


663 Muhammad ‘Ali Qasim al-‘Umari, Dirasatji Manhaj al-Naqd, 276-280. 

664 Al-KhatTb al-Baghdadl, al-Kijayah, 88. 

665 Lihat Al-TahanawT, Qawd‘idfi ‘Ulitm al-Hadlth, 206. 

666 Mamduh, al-Ta ‘rif 1:252-263. 


Tahanawi (m. 1394 H/1974 M) menegaskan: “Adapun di sisi kami, satu orang perawi yang 


meriwayatkan daripadanya bukan suatu jarh. Perkara ini ditegaskan dalam Musallam al- 
Thubut dan syarahnya iaitu Fawatih al-Rahmut. ,,6( ’ 7 Pandangan ini lalu disetujui oleh 
Mamduh dan yang sefahaman dengannya. 668 

Hatim al-‘AwnI memiliki sudut pandang yang menghimpun kedua-dua pandangan. 
Dengan menyamakan riwayat dengan persaksian, beliau menyatakan bahawa seorang 
hakim menerima ataupun menolak persaksian kerana sifat-sifat yang terdapat dalam diri 
seorang saksi. Beliau berkata: 


Jika itu yang berlaku dalam persaksian, maka itu juga yang berlaku dalam 
periwayatan. Perawi yang diriwayatkan oleh seorang tokoh terkenal 
berilmu dan menjaga agama seperti al-Thawrl, maka riwayat beliau sama 
dengan riwayat dua orang. Bahkan riwayat seseorang tokoh yang sangat 
berhati-hati dalam riwayat seperti Malik, Shu‘bah dan al-Qattan, maka 
riwayat tersebut dikira sebagai ta‘dTl dan Tawthiq. Adapun riwayat 
seseorang yang bukan imam, maka diperlukan sokongan daripada perawi 
lain sebab berkemungkinan beliau bermudah dalam riwayat. Orang yang 
terbiasa meriwayatkan daripada kalangan Majhul, sekalipun ‘adl, maka 
riwayat tersebut tidak berguna dalam menetapkan ‘adalah zahir dan batin 
walaupun disokong perawi lain. Kita menggantung riwayat beliau hingga 
terdapat saksi yang lain. Itu kerana perawi tersebut selalu meriwayatkan 
daripada kalangan Majhul 669 


667 Al-TahanawT, Qawa‘idfi ‘Uliim al-HadTth, 207. Kedua-dua kitab yang beliau rujuk itu ialah kitab Usul 
Fiqh madhhab Hanati. 

668 Antara penyokong pemikiran ini ialah tokoh hadith Sufi dari Syria Faruq Hamadah, al-Manhaj al-Islami, 
366. 

669 Al-‘AwnI, Sharh Muqizah, 202. 



Implikasi perbezaan kaedah dalam berinteraksi dengan perawi Wuhdan terlihat 


dalam pelbagai diskusi yang membincangkan kesahihan hadith. Salah satunya ialah 
perbincangan tentang riwayat Ibn Shihab al-ZuhrI daripada Abu al-Ahwas daripada Abu 
Dhar, Rasulullah bersabda: 


'W* 4^\y "*>-)\ OLi p^S\ d pJL>-l 


Terjemahan: Jika salah seorang kamu bangkit untuk solat, maka 
rahmat tengah menghadap kepadanya, justeru janganlah ia 
mengusap batu-batu kerikil. 

Fokus diskusi tertuju kepada Abu al-Ahwas. Beliau termasuk dalam kategori Wuhdan 
kerana tiada yang meriwayatkan daripada beliau selain Ibn Shihab. 670 Al-Huwaynl tegas 
menilai Abu al-Ahwas Majhul al- ‘Ayn wa al-Hal. 611 Mamduh menafikan sifat Majhiil 
daripada Abu al-Ahwas kerana seorang sebesar Ibn Shihab al-ZuhrI telah meriwayatkan 
hadith daripadanya. 672 

Menurut penulis, walaupun ketokohan Ibn Shihab tidak dapat dinatikan dalam 
hadith, akan tetapi beliau tidak selektif dalam riwayat. Beliau terbukti sering meriwayatkan 


670 Muhammad bin Ahmad al-Dhahabi, Mizan al-l’tidalfi Nacjd cil-Rijal (Beirut: Dar al-Fikr, 1999), 4:446. 

671 Al-HuwaynT, al-Fatdwd al-Hadithiyyah, 1:199. 

672 Mamduh, al-Ta ‘rif 3:466. 



daripada kalangan da ‘Tf dan Majhul , 673 justeru riwayat beliau daripada seseorang perawi 
tidak menafikan sifat Majhul perawi tersebut. Oleh sebab itu, Abu al-Ahwas kekal Majhul 
di sisi Sa‘d bin Ibrahhn (m. 125 H/743 M), Ibn al-Qattan (m .628 H/1230 M) dan al- 
Dhahabl (m. 748 H/1348 M). 674 

Berkenaan dengan TawthTcj Ibn Hibban, al-Huwaynl dan al-Malyabarl sepakat 
menilainya sangat longgar ( tasahul ). Justeru, tanpa sokongan daripada yang lain, TawthTq 
tersebut tidak menguatkan perawi Da ‘Tf ataupun mengangkat perawi Majhu/. Mamduh 
sebaliknya berpandangan bahawa Ibn Hibban tidak mutasahil dalam menilai perawi, 
justeru TawthTq beliau patut diterima. 

Perselisihan tentang status TawthTq Ibn Hibban tidak dinafikan adalah salah satu 
topik terpenting dalam khilaf kritik di antara ketiga-tiga aliran semasa. Perselisihan 
berpunca daripada prinsip Ibn Hibban dalam menilai perawi yang menyalahi jumhur ahli 
hadith kerana menilai Thiqah setiap perawi yang tidak da‘Tf 675 Al-Mu‘alliml (m. 1386 
H/1967 M) daripada aliran Salafi melemahkan prinsip ini lalu membahagi kualiti TawthTq 


673 Perkara ini pernah ditegaskan oleh Imam al-Shafii apabila beliau menolak Mursal al-Zuhri kerana sering 
meriwayatkan daripada perawi-perawi matriik seperti Sulayman bin Arqam. Lihat Muhammad bin Idris al- 
Shafi‘T, al-Risalah (Beirut: Dar al-Kutub al-‘Ilmiyyah, t.t.), 470, al-BayhaqI, Ma'rifat al-Sunan , 1:143, al- 
Baghdadl, al-Kifdyah, 386, Ibn Rajab, Sharh 'Ilal al-Tirmidhi, 1:284. 

674 Lihat al-Dhahabl, Mizdn al-Ttiddl, 4:446, Muhammad bin Ahmad al-Dhahabl, TdrTkh al-lsldm wa 
Wafaydt al-MashdhTr wa al-A ‘tdm (Beirut: Dar al-Kitab al-‘ArabT, 1990), 6:225. 

675 Berkata Ibn Hajar: “Beliau (lbn Hibban) menyebutkan dalam kitab al-Thiqdt setiap perawi Majhiil yang 
diriwayatkan oleh Thiqah, tidak dicacatkan, dan hadith yang diriwayatkannya tidak munkar. Ini merupakan 
kaedah beliau sebagaimana yang dingatkan oleh al-Hafiz Salah al-DIn al-‘AlaT, al-Hafiz Shams al-Din Ibn 
‘Abd al-Hadl dan ramai lagi.” Ahmad bin ‘Ali Ibn Hajar al-‘AsqalanI, Lisdn al-MTzdn (Beirut: Maktab al- 
Matbikat al-Islamiyyah, t.t.), 2:260. 



Ibn Hibban menjadi lima darjat. Darjat pertama dan kedua diakui setaraf dengan pakar 
hadith lainnya, darjat ketiga dan keempat bertaraf maqbul dan salih. Selebihnya 
dilemahkan kerana disyaki mengandungi cacat. 676 Pandangan ini disokong sepenuhnya 
oleh tokoh-tokoh hadith Salafi selepas beliau seperti al-Albanl (m. 1420 H/1999 M), al- 
Huwaynl dan al-Malyabarl. 677 

Pada masa yang sama, tokoh-tokoh hadith aliran Sufi seperti Hablb al-Rahman al- 
A‘zaml (m. 1412 H/1992 M) dan ‘Abd Allah al-Ghumarl (m. 1413 H/1993 M) menyokong 
prinsip yang menjadi pegangan Ibn Hibban sekaligus TawthTq yang terbina di atasnya. 
Menurut mereka, ijtihad Ibn Hibban mesti diambilkira dan dipandang sama seperti ahli 
hadith yang lain. 678 Metode kritik Mamduh berkenaan perkara ini adalah kelanjutan legasi 
tokoh-tokoh hadith Sufi ini. Bersama beliau, tokoh hadith Sufi dari Halab Muhammad 
‘Awwamah yang “menerima TawthTq Ibn Hibban jika tidak bertentangan dengan jarh 
daripada tokoh yang lain.” 679 


676 ‘Abd al-Rahman bin Yahya al-Mu‘allimT, al-Tankil bima fi Ta’nTb al-Kawtharl min al-AbatTl (Riyad: 
Maktabah al-Ma‘arif li al-Nashr wa al-TawzT’, 2001), 1:438. 

677 Lihat al-Wadi‘T, al-Muqtarah, 48 dan 65, al-SulaymanT, Ithaf al-Nabll, 2:5-31. Di antara tokoh hadith 
Salafi, hanya Ahmad Shakir yang selalu menerima TawthTq Ibn Hibban. Sikap ini dinilai sebagai salah satu 
tanda tasahul beliau. Lihat al-BarajTlT, Manhaj Ahmad Shdkir, 225, al-HuwaynT, Badhl al-Ihsdn, 1:152. 

678 Lihat Muhammad ‘Awwamah, “Bayna Yaday al-Kashif,” 1:33 dan 55. Penulis sukar memastikan sikap 
beberapa tokoh hadith Sufi yang lain seperti Ahmad al-GhumarT dan al-KawtharT berkenaan TawthTq Ibn 
Hibban. Kedua-duanya terkadang menerima dan menolak TawthTq tersebut. Berkenaan sikap al-KawtharT, 
lihat kritikan al-HuwaynT dalam Nathl al-Nibdl, 1:388. Berkenaan sikap al-GhumarT, lihat Bankiran, Manhaj 
aI-Naqd al-HadTthi, 293. 

679 Menurut ‘Awwamah, jika TawthTq Ibn Hibban bertembung dengan jarh tokoh hadith yang lain, maka 
TawthTq beliau diabaikan. Namun jika bertembung dengan ketetapan majhid, maka Tawthiq Ibn Hibban lebih 
diutamakan. Lihat Muhammad ‘Awwamah, “Bayna Yaday al-Musannaf wa al-‘Amal ‘Alayh”, dicetak 



Implikasi perbezaan dalam menerima Tawthiq Ibn Hibban terlihat dalam perdebatan 
tentang kesahihan beberapa hadith. Salah satunya ialah hadith yang diriwayatkan oleh 
Sa‘Id bin Abl Hilal, daripada Khuzaymah, daripada ‘A’ishah binti Sa‘d, daripada ayahnya: 


jJ Aj jl tsj Ohj jJ—‘A p aSiI aJjI JjAj aJI 

U Sjip i)l OUUU : Jlii ? ^pait j! iJu ^ 4UU jrJt ji Lc : Jlii ^ 
*ULJS U Sjlp i)l OUUUj t J jIa U Sjlp Ai OUUUy C ^UiJl J jIa 

S/j ^ JJSS ^ju AU wUAlj C JJJS Ju jSS”"l Ai)lj C jjJlA y* SSU Aiil OUtAiJ C 

. JJJS ju Al ^i sji Sj Jy~ Sj c dJJs ju iiii yi 


Terjemah: Beliau (yakni Sa‘d bin Abl Waqqas) masuk bersama 
Rasulullah ke rumah seorang perempuan. Di hadapan perempuan itu 
beberapa biji kurma atau batu kerikil yang digunakan untuk bertasbih. 
Baginda bersabda: “Aku akan mengajarkan cara yang lebih mudah atau 
lebih baik daripada ini.” Baginda bersabda: “ Subhanallah sebanyak 
ciptaan-Nya di langit. Subhanallah sebanyak ciptaan-Nya di bumi. 
Subhdnallah sebanyak apa-apa yang di antara kedua-duanya. 
Alhamdulillah seperti itu juga. Lailaha illallah sebanyak itu juga. La 
hawla wa la quwwata ‘illa billah sebanyak itu juga.” 


bersama Abu Bakr Abd Allah bin Muhammad bin Abi Shaybah, al-Musannaf li Ibn Abi Shaybah (Jeddah: 
Dar al-Qiblah, 2006), 1:76. 



Hadith ini salah satu dalil untuk hukum penggunaan biji tasbih yang hangat 
diperdebatkan di kalangan Salafi dan Sufi semasa. 680 Menurut al-Huwaynl, hadith ini da ‘Tf 
kerana mengandungi beberapa kecacatan, salah satunya status Majhul Khuzaymah. 681 
Mahmud menguatkan status Khuzaymah dengan dua kaedah yang tidak diiktiraf oleh al- 
Huwaynl dan aliran Salafi, iaitu TawthTq Ibn Hibban dan TawthTq DimriT. Beliau berkata: 
“Khuzaymah hadithnya maqbul dan tidak dihukumkan Majhul. Ibn Hibban menilainya 
thiqah, dan al-Tirmidhl menghasankan hadithnya; ini bermakna bahawa beliau saduq di 
sisi beliau.” 682 


3.2.I.3. Perawi Mukhtalit 


Ketiga-tiga tokoh sepakat bahawa ikhtilat adalah cacat yang menjejaskan kualiti riwayat. 
Status riwayat Mukhtalit ditentukan mengikut periode samci ‘ murid-muridnya. Hadith yang 


680 Para ulama Sufi seperti ‘Atiyyah Saqr, ‘Ali Juma‘ah, al-Hafnaw! dan lain-lain berhujah dengan hadith ini 
untuk menetapkan sunat penggunaan biji tasbih untuk zikir. Pandangan ini tidak dipersetujui oleh tokoh- 
tokoh Salafi kerana kelemahan hadith ini dan semua hadith marjTT yang semakna dengannya. Bagaimanapun 
mereka berselisih pandangan tentang kebidaahan perkara ini. Menurut al-Albanl, perkara ini bidaah yang 
mematikan Sunnah, menyerupai bukan Islam dan merosak keikhlasan. tbn Baz dan Ibn al-Uthaymln tidak 
menghukumnya bid‘ah bahkan mengharuskan meskipun menggantikannya dengan jari adalah lebih baik. 
Lihat pendapat tokoh-tokoh Sufi dalam ‘ Atiyyah Saqr, Mawsu ’ah Ahsan al-Kalamji al-Fatawa wa al-Ahkam 
(Kaherah: Maktabah Wahbah, 2011), 4:515, ‘Ali Juma‘ah, al-Kalim al-Tayyib: Patawa 'Asriyyah (Kaherah: 
Dar al-Salam, 2010), 1:139-144, Muhammad Ibrahlm al-HafnawT, Patawd Shar‘iyyah al-Mu‘dsirah 
(Kaherah: Dar al-Hadlth, 2009), 554. Untuk pandangan tokoh-tokoh Salafi, lihat Bakr bin ‘Abd Allah Abu 
Zayd, al-Subhah: TdrTkhuhd wa Hukmuha (Riyad: Dar al-‘Asimah, 1998), 16, al-Albanl, al-Ahadith al- 
Da ‘Tfah, 1:110 dan 117, Khalid bin ‘ Abd al-Rahman al-JuraysT, Patdwd Ulamd ’ al-Balad al-Haram: Patdwd 
Syariiyyahji Masd’il al-Asriyyah. Riyad: t.p., 2012), 412. 

681 Al-WakTl, Nathl al-Nibdl, 1:549 dan 2:59. 

682 Lihat Mamduh, Wusiil al-TahdnT, 18. 



diriwayatkan oleh murid-murid yang mendengar sebelum ikhtilat disahihkan. Hadith- 
hadith yang diriwayatkan oleh murid-murid yang mendengar selepas ikhtilat secara 
umumnya dilemahkan. Riwayat Mukhtalit yang terdapat dalam Sahlh al-Bukharl dan 
Muslim bagaimanapun disepakati sahih. 

Khilaf berlaku berkaitan perawi yang tidak diketahui sama ada mendengar sebelum 
atau selepas ikhtilat. Dalam perkara ini, Mamduh selalu berusaha memperkirakan tempoh 
sama dengan mengamati usia dan tarikh wafat perawi. Al-Huwaynl memilih sikap 
tawaquf. Al-Malyabarl mengajak untuk mendalami dan mengkaji riwayat-riwayat perawi 
Mukhtalit. Pandangan beliau tidak terfokus kepada penentuan tempoh sama \ akan tetapi 
tanda-tanda ketepatan dan kesilapan dalam riwayat tersebut. 

Menurut penulis, sikap ahli hadith dalam riwayat Mukhtalit mengamalkan kaedah 
seleksi (. intiqa ’) untuk memisahkan riwayat yang silap daripada yang tepat. Pembahagian 
murid perawi tersebut mengikut tempoh sama hanya sebuah panduan umum untuk 
mengetahui kesilapan dalam hadith. Riwayat sebelum ikhtilat biasanya mengandungi 
kesilapan yang lebih sedikit berbanding selepas ikhtilat. Bagaimanapun, fokus utama ahli 
hadith dalam perkara ini bukan pembahagian tersebut, akan tetapi kesilapan dan ketepatan 
riwayat. 683 Justeru, riwayat yang silap adalah da ‘Tf meskipun diriwayatkan oleh murid- 

683 Al-DhahabT pernah menyatakan bahawa ikhtildt sebelum kematian bukan satu cacat kerana perkara ini 
berlaku pada semua orang. Beliau berkata: “Yang perlu diwaspadai ialah ikhtildt yang menimpa seorang 
Thiqah, lalu beliau meriwayatkan ketika ikhtildt sesuatu yang celaru ( yadtarib ) dalam sanad dan matan 
sehingga berlaku mukhdlafah padanya.” Al-DhahabT, SiyarA ‘lam al-Nubala ’ (Beirut: Muassasah ar-Risalah, 



murid lama. Riwayat yang tepat adalah sahih meskipun diriwayatkan oleh murid-murid 


selepas ikhtilat. 

Hakikat ini menjelaskan mengapa kedua-dua kitab Sahlhayn mengandungi hadith- 
hadith yang diriwayatkan selepas ikhtilat. Al-Bukharl dan Muslim memilih hadith-hadith 
tersebut daripada hadith-hadith perawi Mukhtalit yang kebanyakannya silap. Perkara ini 
sama seperti beliau memilih hadith-hadith sahih yang diriwayatkan oleh perawi Da ‘Tf. 
Perkara ini dijelaskan oleh Ibn Hajar (m .852 H/1448 M) apabila menjelaskan status 
riwayat Sa Id bin Abl ‘Arubah dalam $ahlh al-Bukharl. Beliau berkata: “Beliau (al- 
Bukharl) meriwayatkan sedikit daripada kalangan yang mendengar selepas ikhtilat seperti 
Muhammad bin ‘Abd Allah al-Ansarl, Rawh bin ‘Ubadah dan Ibn Abl ‘Adi. Apabila 
meriwayatkan daripada mereka, beliau memilih ( intaqa) riwayat-riwayat yang memiliki 
sokongan.” 684 Oleh kerana periwayatan ini dilakukan secara selektif, kita tidak boleh 
menjadikan perkara ini satu kaedah umum untuk diaplikasi dalam riwayat yang lain. 
Penulis tidak bersetuju dengan pandangan Mamduh yang mensahihkan semua riwayat 
Mukhtalit selepas ikhtilat hanya kerana sanad serupa pernah disahihkan oleh al-Bukharl 


1986), 10:254. Ucapan ini menunjukkan bahawa riwayat mukhtalit dilemahkan hanya apabila mengandungi 
tanda-tanda kesilapan. 

684 Ahmad bin ‘Ali Ibn Hajar al-‘AsqalanI, Hady al-SdrlMuqaddimah Fath al-BdrTSharh Sahlh al-BukhdrT 
(Riyad: Dar al-Salam, 2000), 576. Penjelasan ini lebih memuaskan berbanding ucapan Ibn al-Salah yang 
mentafsirkan bahawa secara umum hadith-hadith tersebut diriwayatkan sebelum ikhtilat. Ucapan ini musykil 
kerana beberapa hadith terbukti diriwayatkan oleh tokoh-tokoh yang mendengar selepas ikhtilat. Oleh kerana 
itu, Burhan al-Din al-Halabi dan Ibn Kayyal mentafsirkan ucapan Ibn al-Salah sekadar sangka baik ( husn al- 
zan ) kepada al-Bukharl dan Muslim. Lihat “Ala al-DIn ‘Ali Rida, Nihdyah al-Ightibdt bi Man Rumiya min 
al-Ruwdt bi al-Ikhtildt (Kaherah: Dar al-Hadlth, 1988), 27, Ibn al-Kayyal, al-Kawdkib, 62. 



dan Muslim. 685 Pandangan ini sama sahaja dengan mensahihkan semua hadith yang 
diriwayatkan oleh seorang perawi da ‘Tf hanya kerana al-Bukharl atau Muslim pernah 
mensahihkan satu hadithnya yang tepat. 

Justeru, selari dengan kaedah intiqa' yang diamalkan ahli hadith, kajian tentang 
tokoh yang tidak diketahui mendengar sebelum atau selepas ikhtilat bukan ditujukan 
kepada kepastian tempoh sama‘ seperti pendapat Mamduh, ataupun dibiarkan tawaquf 
seperti sikap al-Huwaynl. Menurut penulis, fokus kajian dalam perkara ini mesti dialihkan 
daripada fokus perawi (sama ada mendengar sebelum atau selepas ikhtilat) kepada fokus 
riwayat (sama ada tepat ataupun silap). Pengkaji patut meneliti status riwayat tersebut dan 
memastikan ketepatan atau kesilapan sebagaimana yang dicadangkan al-Malyabarl. 


3.2.2. Kaedah Kesambungan Sanad 


Ketiga-tiga tokoh sepakat bahawa kesambungan sanad adalah salah satu syarat utama 
kesahihan. Hadith yang diriwayatkan menerusi sanad yang terputus secara prinsipnya da ‘Tf 


685 Pandangan ini diambil daripada Al-TahanawT. Tokoh HanaTi ini menyatakan bahawa hadith Mukhtalit 
menerusi tokoh-tokoh yang diriwayatkan oleh al-Bukharl dan Muslim adalah hujah. Riwayat kedua-duanya 
menunjukkan bahawa sama‘ perawi tersebut berlaku sebelum ikhtilat. Lihat al-TahanawT, Qawa‘idfi ‘Uliim 
al-Hadith, 280. Pandangan ini tidak ditentang oleh al-Rashidl namun ditetapkan sebagai pandangan Ibn al- 
Salah, al-NawawI dan al-Suyutl. Lihat, Naqd Qawd ‘idfi ‘Uliim al-HadTth, 230. Menurut penulis, pandangan 
ini satu kesilapan. Ibn al-Salah, al-NawawI dan al-Suyutl hanya menetapkan kesahihan riwayat Mukhtalit 
yang terkandung dalam Sahlhayn. Mereka tidak mengatakan bahawa riwayat para perawi tersebut di luar 
Sahlhayn turut layak disahihkan. 



dan bukan hujah. Status kehujahan hadith mursal diperselisihkan oleh ketiga-tiga tokoh 
kerana kedekatannya dengan masa Nabi dan kemungkinan berasal daripada kalangan 
thiqah, iaitu para sahabat. Menurut Mamduh, mursal semua tokoh tcihi ‘in adalah hujah, al- 
Huwaynl tegas melemahkan dan menolak kehujahan mursal, dan al-Malyabarl menerima 
mursal tokoh tabi‘in besar sebagai hujah dan menolak mursal selain kalangan ini. 

Khilaf tentang kesahihan dan kehujahan mursal sekali lagi berkait rapat dengan 
perbezaan perspektif antara fuqaha’ dan muhaddithm , 686 Menurut Ibn Rajab (m. 795 
H/1393 M), kedua-dua pandangan sebenarnya tidak bertentangan akan tetapi hanya 
berbeza tumpuan. Tumpuan ahli hadith tertuju kepada kondisi sanad yang tidak memenuhi 
syarat kesambungan, justeru mereka tidak mensahihkannya. Para fuqaha’ sebaliknya 
memandang kepada kandungan matan yang dapat disahihkan apabila disokong dalil-dalil 
lain. 687 Kecenderungan Mamduh kepada kalangan /«c/<://?7 ’ membuat beliau memilih untuk 
menerima mursal secara mutlak. Al-Huwaynl lebih cenderung kepada kalangan 
Muhaddithm, justeru beliau melemahkan semua bentuk mursal. Meskipun al-Malyabarl 
secara prinsipnya bersama ahli hadith yang menolak mursal, akan tetapi beliau mengamati 
sesetengah mursal memiliki keistimewaan tertentu. Mursal tersebut diterima ahli hadith 
dan fuqaha ’ kerana diketahui sumbemya. Pandangan ini selari dengan pendapat terpilih di 


686 ‘Abd Allah Sha‘ban ‘Ali, Ikhtilajatal-MuhaddithTn wa a\-Fuqahd’, 122. 

687 Ibn Rajab, Sharh ‘Ilal, 1:297. Pihak-pihak yang terlibat dalam perselisihan pendapat tentang status 
kehujahan mursal sebenarnya lebih daripada dua pendapat ini. Untuk huraian pelbagai pendapat dan hujah- 
hujahnya, rujuk al-‘Ala’I, Jdmi' al-TahsTl, 33-86. 



sisi al-‘Ala’T (m.761 H/1359 M) dalam Jami‘ al-TahsTl. Selepas menghuraikan hujah 
pelbagai pihak, beliau memutuskan untuk menerima mursal tokoh yang hanya 
memursalkan daripada kalangan ‘adl dan thiqah sahaja. Menurut beliau, pandangan ini 
adalah madhhab yang paling “bersederhana dan menghimpun hujah semua pihak.” 688 

Meskipun ketiga-tiga tokoh bersetuju bahawa bukti sama‘ adalah penentu 
kesambungan riwayat, khilaf berlaku dalam pertembungan antara bukti samd ‘ dan penafian 
pakar hadith ( ndqid ). Jika seorang pakar menafikan sama ‘ seorang perawi daripada perawi 
yang lain, namun sebuah ucapan dalam sanad membuktikan sebaliknya, maka Mamduh 
dan al-Huwaynl sepakat menetapkan sama‘ sekaligus mengabaikan ketetapan pakar. 
Menurut mereka, bukti sama adalah asas ucapan pakar itu sendiri. Penafian beliau 
berkemungkinan berpunca daripada kesilapan ataupun tidak mengetahui kewujudan sanad 
tersebut. Al-Malyabarl sebaliknya lebih cenderung kepada pandangan pakar. Menurut 
beliau, penafian pakar dibina di atas kajian holistik dan komprehensif yang meliputi semua 
sanad yang terdapat pada masa itu. Bukti sama‘ yang tidak selari dengan ketetapan pakar 
sangat berkemungkinan adalah tidak sahih kerana mengandungi kesilapan atau ‘illah yang 
sangat halus. 

Pandangan penulis dalam perkara ini ialah bukti sama adalah riwayat yang 
disampaikan menerusi sanad. Justeru, kesahihan bukti tersebut mesti dipastikan seperti 

688 Lihat al-‘Ala’T, Jdmi' al-TahsTl, 86, ‘Abd Allah Sha‘ban ‘Ali, Ikhtildjdt aTMuhaddithm wa al-Fuqahd’, 
116-150. 



kesahihan sebuah hadith. Penafian seorang pakar bagi sama ‘ perawi adalah sama dengan 
penafian kewujudan hadith sahih dalam bdb (tema atau topik) tertentu. 689 Penafian seorang 
pakar hadith dirumuskan selepas kajian komprehensif yang melibatkan semua hadith dan 
riwayat dalam bab tersebut. Jika ditemui sebuah hadith yang zahirnya sahih dan menyalahi 
penafian tersebut, seorang pengkaji tidak boleh terus merumuskan bahawa hadith tersebut 
terluput daripada pandangan pakar. Sebaliknya, hadith itu berkemungkinan diabaikan oleh 
pakar berkenaan kerana kelemahannya. Kemungkinan ini sangat besar memandangkan 
ketekunan dan ketelitian ahli hadith terdahulu. Dalam penetapan sama pun seperti itu. 
Seorang pakar sering mengabaikan lafaz sama‘ yang terdapat dalam sanad kerana 
mengandungi kesilapan dan kelemahan. 690 Justeru penafian seorang pakar mesti 
didahulukan daripada bukti sama‘. Tentang perkara ini, Mustafa al-Sulaymanl 
menegaskan: 


Ketahuilah bahawa prinsip asas dalam perkara ini ialah penafian sama ‘ 
daripada ulama didahulukan daripada kenyataan sama‘ yang terdapat 
dalam sesetengah jalur riwayat hadith kerana mengandungi kemungkinan 
tashif dan tahnf dalam sesetengah manuskrip, kesilapan sesetengah murid 
yang merubah ‘ananah dalam sanad kepada kenyataan sama‘ tanpa 
menyedari implikasi perkara tersebut. Terlebih lagi jika perawi tersebut 
biasa meriwayatkan daripada seorang tokoh menerusi satu perantara atau 


689 Beberapa buku telah dihasilkan untuk menghimpun tema-tema yang tiada hadith sahih padanya. Tokoh 
pertama yang menghimpun tema-tema tersebut dalam buku tersendiri ialah Muhammad bin Badr al-Musill 
(m.622H/1225M) dalam bukunya al-Mughm ‘an al-Hifz wa al-Kitdb fi Qawlihim Ld Yasih Shay’ fi Hddha 
al-Bdb. Selepas beliau, ramai ulama yang mengikuti jejak langkahnya. Lihat Bakr ‘Abd Allah Abu Zayd, al- 
TahdTth Bimd QTl Ld Yasih FThi HadTth (Riyad: Dar al-Hijrah, 1991), 9-10. 

690 Lihat huraian kaedah ini berserta contoh dalam Ibn Rajab, Sharh ‘Ilal al-TirmidhT, 2:369-371, Nur al-DIn 
‘Itr, Lamahdt Mujazah fi Usul ‘Ilal al-HadTth (T.t: t.p., 2005), 142, al-Fahd, Manhaj al-Mutaqaddimm fi at- 
TadlTs, 137-151. 



lebih. Perkara ini menjadi bukti kuat untuk mengabaikan kenyataan sama 
dalam sanad. 691 


3.2.2.I. Sanad Mu‘an‘an 

Ketiga-tiga tokoh sepakat bahawa lafaz ‘an (daripada) tidak mencerminkan sama 
(penerimaan hadith secara langsung). Lafaz ini boleh jadi bersambung ataupun terputus 
bergantung kepada perawi yang menyebutkannya. Jika diucapkan oleh seorang perawi 
yang bukan Mudallis dalam meriwayatkan hadith daripada tokoh yang sezaman 
dengannya, maka lafaz tersebut disepakati bersambung, sama ada terdapat bukti pertemuan 
ataupun tidak. 

Mamduh dan al-Huwaynl sepakat mengembangkan konsep ini sehingga mencakupi 
para perawi yang ditetapkan ahli hadith tidak berjumpa dengan guru-guru tertentu. 
Akibatnya, kedua-dua tokoh sering menghukum muttasil sanad-sanad yang dihukum 
mursal oleh ahli hadith terdahulu. Mereka turut mendakwa bahawa kaedah ini adalah 
madhhab Muslim yang menyalahi madhhab al-Bukharl. Pada masa yang sama, al- 
Malyabarl menafikan dakwaan khilaf antara Muslim dan al-Bukharl dalam perkara ini 
sekaligus menetapkan ijmak ahli hadith bahawa sama‘ dan liqa’ satu kemestian dalam 
sanad muttasil. Kaedah Mu ‘asarah yang disebutkan Muslim hanya berkaitan dengan 


691 Al-Sulaymam, Ithaf al-Nabil, 1:155. 




perawi-perawi yang tidak ditemui maklumat yang menetapkan mahupun menafikan 
pertemuan. Kaedah ini sama sekali tidak berkaitan dengan para perawi yang telah 
dipastikan status pertemuan mereka. Justeru, apabila ahli hadith telah menghukum terputus 
sesuatu riwayat, kaedah mu‘asarah tidak boleh diaplikasi untuk membantahnya. 

Menurut penulis, khilaf dalam perkara ini berkaitan dengan pertembungan antara 
penafian pakar dan bukti riwayat. Seperti sanad, Mu ‘asarah adalah salah satu bukti yang 
digunakan untuk menetapkan sama. Kaedah ini boleh diamalkan hanya apabila tidak 
ditemui apa-apa ketetapan daripada pakar hadith berkenaan status sama ‘ tersebut. Dalam 
kes-kes yang telah dipastikan statusnya, kaedah Mu ‘asarah tidak boleh digunakan untuk 
menentang kepastian tersebut. Menurut IbrahTm al-Lahim, adalah satu kesilapan apabila 
pengkaji membantah ucapan pakar yang menafikan sama‘ perawi dengan tokoh yang 
semasa dan senegeri dengannya. Kesilapan ini berpunca daripada persepsi silap yang 
membayangkan tradisi riwayat pada masa-masa terdahulu adalah sama dengan tradisi yang 
berlaku selepas penyebaran hadith dan aktiviti rihlah secara besar-besaran. Sebelum hadith 
tersebar luas, seorang pelajar hadith menuntut ilmu atas minat tersendiri. Beliau terkadang 
memulakan pengajiannya selepas dewasa bahkan selepas berusia. Justeru, walaupun dua 
orang tokoh berkongsi negeri yang sama bertahun-tahun, kedua-duanya boleh sahaja tidak 
berjumpa kerana ketiadaan minat. Walau berlaku perjumpaan sekalipun, sama ‘ tetap boleh 



tidak berlaku kerana sebab yang sama. 692 Justeru, menurut penulis, pandangan al- 
Malyabarl lebih kuat dalam perkara ini. 


3.2.I.2. Sanad Mudallas 

Ketiga-tiga tokoh sepakat bahawa tadlis adalah cacat yang memutuskan sanad. Riwayat 
seorang Mudallis diperlakukan secara berbeza mengikut status perawi dan kekerapan tadlis 
yang beliau lakukan. Riwayat seorang perawi yang jarang melakukan tadlis tidak sama 
dengan riwayat seseorang yang sangat sering melakukan tadlis. Dalam perkara ini, 
tingkatan ( maratib) para perawi Mudallis yang ditetapkan Ibn Hajar adalah dirujuk. 
Mereka turut sepakat bahawa riwayat murid-murid rapat dan yang selalu memastikan 
sama ‘ menafikan tadlis dalam sanad. Tashih al-Bukharl dan Muslim bagi sesuatu hadith 
turut disepakati telah menjamin ketiadaan tadlis dalam sanad hadith tersebut. 

Perbezaan berlaku berkenaan kaedah yang menetapkan asas berinteraksi dengan 
‘an ‘anah Mudallis. Menurut al-Huwaynl, riwayat tersebut dihukum da 7/ selagimana tidak 
ditemui bukti sama‘ pada jalur yang lain. Al-Malyabarl sebaliknya berpandangan bahawa 
riwayat tersebut dihukumkan bersambung melainkan telah pasti tidak ditemui scund ‘ dalam 
semua jalumya. Oleh kerana sesetengah sanad telah pupus pada hari ini, kepastian itu 


692 lbrahim al-Lahim, al-Ittisal wa al-Inqita ’ (Riyad: Maktabah al-Rushd, 1425 H), 145. 



hanya dapat dilakukan menerusi ketetapan pakar hadith terdahulu. Mamduh berpandangan 
bahawa ‘an ‘anah Mudallis hanya menunjukkan kemungkinan terputus. Seorang pengkaji 
tidak boleh segera melemahkan riwayat tersebut sebelum mencari tanda-tanda 
kesambungan terlebih dahulu. Selain kenyataan samci ‘ dalam sanad, tashTh Ibn Khuzaymah 
dan Ibn Hibban ataupun penerimaan para ulama dilihat sebagai jaminan kesambungan 
sanad. 

Menurut penulis, ‘an ’anah Mudallis memang bukan kepastian terputus, akan tetapi 
hanya menunjukkan kemungkinan terputus. Ketiga-tiga tokoh sepakat atas perkara ini 
apabila menggalakkan untuk mencari lafaz sama dalam pelbagai jalur riwayat. 
Bagaimanapun, memastikan lafaz yang diucapkan seseorang yang telah wafat ratusan 
tahun yang lalu bukan perkara mudah. Al-Dhahabl (m. 748 H/1348 M) berkata: “Perkara 
ini di zaman kita sangat sukar dikaji oleh seorang ahli hadith. Sesungguhnya imam-imam 
terdahulu seperti al-Bukharl, Abu Hatim dan Abu Dawud melihat sendiri usul (kitab-kitab 
asal milik perawi) dan mengetahui cacat-cacatnya. Adapun kita, sanad terlalu panjang dan 
ucapan yang meyakinkan telah pupus.” 693 Jika perkara ini sukar dipastikan pada masa al- 
Dhahabl, maka terlebih lagi pada masa moden ini. Justeru, ketetapan hukum ke atas 
‘an ‘anah Mudallis mesti diserahkan kepada pakar-pakar hadith terdahulu yang menguasai 
bidang kepakaran ini. Sanad yang mereka sahihkan dihukum bersambung walaupun tidak 


693 Muhammad bin Ahmad al-Dhahabi, Al-Muqizahfi ‘Ilm Mustalah al-Hadith (Beirut: Maktab al-Matbu‘at 
al-Islamlyyah, 1425 H), 46. 



dijumpai kenyataan sama ‘ dalam sanad-sanad yang wujud pada hari ini. Jika ditemui sanad 
yang didiamkan oleh ahli hadith tanpa ketetapan ataupun penafian tadlTs, maka kita 
bertawaquf. Sanad tersebut secara prinsipnya terputus melainkan apabila dibuktikan 
sama ‘. 

Kaedah Mamduh yang menghukum bersambung setiap ‘an ‘anah Mudallis dalam 
Sahlh Ibn Hibban selari dengan pandangan ‘Abd al-Razzaq al-Shayijl dan Nur al-Dln ‘Itr. 
Mereka menetapkan bahawa tashlh Ibn Hibban menandakan ketiadaan tadlis dalam 
riwayat tersebut meskipun tidak ditemui sama ‘ dalam mana-mana sanad. Sandaran mereka 
ialah jaminan yang telah ditetapkan Ibn Hibban dalam mukadimah kitab Sahlh. 694 Penulis 
bagaimanapun melihat kaedah ini mengandungi kelemahan. Ucapan Ibn Hibban dalam 
mukadimah Sahlh sering tidak selari dengan aplikasi beliau dalam perbahasan kitab ini. 
Meskipun menyatakan akan selalu memastikan kesambungan sanad, beliau didapati 
mensahihkan sanad-sanad yang secara jelas terputus. Salah satunya ialah riwayat Abu 
Salamah bin ‘Abd al-Rahman daripada Ibn Mas‘ud padahal Abu Salamah tidak pemah 
mendengar daripada ayah kandungnya sendiri (‘Abd al-Rahman bin ‘Awf) yang wafat 
sebelum beliau lahir. Justeru tidak mungkin beliau mendengar daripada Ibn Mas‘ud yang 
wafat sebelum ‘Abd al-Rahman bin ‘Awf. 695 Oleh yang demikian, mensahihkan ‘an ‘anah 


694 Lihat ‘Itr, Lamahat Mujazah, 141. 

695 Lihat penjelasan ‘Abd Allah al-Sa‘d, Kayfa Takiinu Muhaddithan, 146-147. 



Mudallis hanya kerana bersandar kepada jaminan Ibn Hibban bukan pandangan yang 


meyakinkan menurut penulis. 


3.2.3. Kaedah Analisis ‘illah 

Meskipun ketiga-tiga tokoh sepakat bahawa ‘illah menjejaskan kesahihan hadith, namun 
mereka berbeza pandangan dalam cakupan definisi ‘illah. Menurut Mamduh, istilah ‘illah 
khas hanya untuk cacat tersembunyi yang terdapat dalam riwayat thiqah sahaja. Oleh sebab 
itu, beliau berpandangan bahawa tadlis bukan ‘illah kerana kecacatannya dapat diamati 
oleh bukan pakar. Menurut al-Huwaynl dan al-Malyabarl, istilah ‘illah turut digunakan 
untuk cacat yang nyata dan yang terkandung dalam riwayat perawi da ‘Tf. Rujukan mereka 
dalam perkara ini adalah praktik ahli hadith terdahulu dalam kitab-kitab ‘ilal. 

Khilaf dalam perkara ini tidak memberi kesan dalam kritik hadith. Definisi yang 
mengehadkan istilah ‘illah hanya untuk cacat yang tersembunyi dan dalam riwayat thiqah 
adalah rumusan Ibn al-Salah (m. 643 H/1245 M). Di akhir perbahasan, beliau menjelaskan 
bahawa istilah ‘illah dalam kitab-kitab ‘ ilal lebih luas daripada definisi tersebut. 696 Oleh 
yang demikian, penggunaan istilah ‘illah dengan kedua-dua makna dibenarkan. Muqbil 
Hadl al-Wadi‘I (m. 1422 H/2001 M) menjelaskan bahawa ‘illah pada asalnya memang 


696 Lihat Ibn al-Salah, ’Ulum al-Hadith, 89-93. 




ditujukan untuk cacat tersembunyi dalam riwayat thiqah. Namun ahli hadith terkadang 


turut menyebutkan cacat nyata (‘illah zahirah ) dalam perbahasan kitab-kitab ‘ilal. Beliau 
lalu membenarkan kedua-dua penggunaan istilah ini dan merumuskan bahawa definisi Ibn 
al-Salah bersifat kebanyakan (, aghlabi) bukan keseluruhan ( kulli ). 697 

Mengamati pelbagai ucapan dan praktik Mamduh dan al-Huwaynl, penulis dapat 
melihat bahawa kedua-dua tokoh membuka pintu ijtihad yang sangat luas dalam kritik 
hadith. Kedua-duanya sering menyalahi ketetapan pakar hadith terdahulu atau mentarjih 
pandangan ahli hadith Muta’akhirln ke atas pandangan mereka. Al-Malyabarl sebaliknya 
melarang bermudah menyalahi pakar hadith terdahulu dalam perbincangan ‘ilal yang 
sangat halus dan teliti ini. Pandangan pakar hadith terdahulu mesti selalu didahulukan 
kerana hafalan dan ketajaman analisis mereka. 

Menurut penulis, cadangan al-Malyabarl lebih tepat memandangkan karakter ilmu 
‘ilal yang disepakati sangat halus, sukar dan menuntut kepakaran. 698 Menurut Muqbil al- 
Wadi‘I (m.1422 H/2001 M), kepakaran dalam menyingkap ‘illah hanya dimiliki oleh 
imam-imam terdahulu seperti Ahmad bin Hanbal (m. 241 H/855 M), al-Nasa’I (m. 303 
H/915 M), al-Bazzar (m. 292 H/905 M), al-Thawrl (m. 161 H/778 M), Abu Dawud (m. 
275 H/889 M), Ibn Mahdl (m. 198 H/814 M), ‘Ali bin al-Madlnl (m. 234 H/849 M), al- 


697 Abu ‘Abd al-Rahman Muqbil bin Hadl al-Wadi‘I, Gharah al-Fasl ‘ala al-Mu ‘tadin ‘ala Kutub al- ‘Ilal 
(Sanaa: Dar al-Athar, 2004), 43-62. 

698 Lihat ucapan al-‘Ala’T tentang kehalusan dan kesamaran ilmu ‘ilal yang dinukilkan oleh Ibn Hajar, al- 
Nukat, 331. 



Bukhan (m. 256 H/870 H), al-Tirmidhi (m. 279 H/892 M), Muslim (m. 261 H/875 M), 


Yahya al-Qattan (m. 198 H/813 M), Ya‘qub bin Shaybah (m. 262 H/875 M), Abu Hatim 
(m. 277 H/890 M), Abu Zur‘ah (m. 264 H/878 M) dan al-DaraqutnI (m. 385 H/995 M). 
Ahli hadith kalangan mutakhirin dan semasa hanya sekadar “penukil ( naqil )'’ atau 
“pengkaji ( bahith )” sahaja. Pandangan mereka tidak boleh ditempatkan setaraf apalagi 
lebih tinggi daripada pakar-pakar terdahulu. 699 Jika seseorang daripada kalangan ini 
menghukum ma ‘lul sebuah hadith mengikut ijtihad mereka sendiri dan tidak 
menyandarkannya kepada pakar ‘ ilal , maka ucapan itu hanya mencetuskan “keraguan di 
dalam hati”. 700 Al-Wadi‘T lalu berkata: “Orang terbaik (dalam hadith) pada zaman ini ialah 
Syeikh Nasir al-Dln al-Albanl, semoga Allah menjaganya, namun beliau tetap dikira hanya 
pengkaji bukan hafiz. Allah memberinya kepakaran yang tidak dimiliki oleh orang lain, 
beliau satu-satunya tokoh dalam bidang ini, namun begitu beliau tidak mencapai darjat 
tokoh-tokoh hadith terdahulu.” 701 

Berkenaan sikap sesetengah pengkaji hadith semasa yang sering menyalahi pakar- 
pakar hadith terdahulu, Muqbil menulis sebuah buku bertajuk Gharah aI-Fasl ‘ala al- 
Mu ‘tadm ‘ala Kutub al- ‘Ilal. Meskipun secara khas buku ini ditujukan untuk membantah 
‘Ali Rida, akan tetapi bantahan tersebut secara umum dimaksudkan untuk “tokoh-tokoh 


699 Lihat al-Wusabl, al-Fatawa al-Hadithiyyah, 1:389. 

700 Ibid.. Muqbil mengakui pernah menyalahi pandangan pakar ‘ilal dalam kitab-kitab beliau yang terdahulu. 
Justeru beliau menyatakan menarik semula pendapat-pendapat tersebut selepas menyedari kadar dirinya. 
Ibid ., 1:391. 

701 Al-Wadi‘T, al-Muqtarah, 40. 



semasa yang sering meremehkan ucapan imam-imam ‘z7r//.” 702 Beliau menegaskan bahawa 
kitab-kitab ‘ilal terlalu tinggi untuk darjat keilmuan kita. Justeru beliau berkali-kali 
menggalakkan untuk menerima ketetapan pakar-pakar ‘ilal terdahulu sebab “mereka 
adalah ahli ilmu ini dan lebih pakar berkenaan ilmu mereka.” 703 


3.2.3.I. Tafarrud 

Al-HuwaynT dan Mamduh sepakat tidak melihat tafarrud sebagai ‘illah. Status sanad yang 
mengandungi tafarrud ditentukan mengikut status perawinya. Justeru, selain tafarrud 
perawi da 7f tafarrud diterima sebagai hujah. Kedua-dua tokoh dalam perkara ini berjalan 
di atas garis panduan para fuqaha ’ dan kebanyakan ahli hadith Muta’akhirln. Pemikiran ini 
masuk ke dalam ilmu kritik hadith menerusi Ibn Hazm (m. 456 H/1063 M) dan Ibn al- 
Qattan (m. 628 H/1230 M), lalu ditetapkan sebagai kaedah muktamad dalam kitab-kitab 
Mustalah oleh Ibn al-Salah (m. 643 H/1245 M) dan para ulama selepasnya. Sejak saat itu, 
semua tokoh takhrij dan kritik “tidak mengkaji aspek tafarrud dalam sanad bahkan tidak 
mengendahkannya sama sekali.” 704 Al-Tahanawl (m. 1394 H/1974 M) menambahkan 


702 Al-Wadi‘i, Gharah aI-Fasl. 1. 

703 Ibid., 85 dan 92. 

704 Lihat al-Lahim, al-Ittisdl wa al-lnqitd’, 1:309. Ibn Hazm ialah Abu Muhammad ‘Ali bin Ahmad bin Sa‘Id 
bin Hazm, salah seorang ulama besar di Andalus yang terkenal pakar dalam hadith, fiqh, sejarah dan sastera. 
Ibn al-Qattan ialah Abu al-Hasan ‘Ali bin Muhammad bin ‘Abd al-Malik al-Himyarl al-FasT, salah seorang 
pakar dalam hadith dan ilmu-ilmu yang berkaitan dengannya. Salah satu buku beliau yang menunjukan 
perkara ini ialah Baydn al-Wahm wa al-Ihdm al-Waqi‘aynfiKitdb al-Ahkdm. 



bahawa tafarrud bukan hanya diterima daripada perawi thiqah dan saduq, namun juga 
daripada perawi yang diperselisihkan statusnya. Menurut beliau, madhhab Hanafi menilai 
hasan tafarrud perawi seperti ini. 705 

Al-Malyabarl mengakui bahawa tafarrud memang bukan ‘illah, akan tetapi ia adalah 
petunjuk kepada ‘illah. Apabila seorang pakar mempersoalkan sebuah hadith kerana 
tafarrud perawinya, padahal perawi tersebut thiqah, maka ucapan tersebut menadakan 
kewujudan cacat tersembunyi yang patut diteliti. Status kesahihan tafarrud tidak 
ditetapkan berasaskan status perawi, akan tetapi ditentukan oleh konteks dan Qarlnah yang 
meliputi riwayat tersebut. 


Perbezaan perspektif dalam melihat fenomena tafarrud dalam sanad mengakibatkan 
perbezaan pandangan dalam menilai kesahihan banyak hadith. Salah satunya ialah hadith 
Muhamtnad bin ‘Abd Allah bin al-Hasan, daripada Abu al-Zinnad, daripada al-A‘raj, 
daripada Abu Hurayrah: Rasulullah bersabda: 


jlS us'iiji pju 




705 Al-Tahanawi, Qawa‘id fi ‘Ulum al-Hadith, 347. 



Terjemahan: Apabila salah seorang kamu sujud, maka janganlah ia 


duduk sepertimana duduknya unta. Hendaklah ia meletakkan kedua- 
dua tangannya sebelum kedua-dua lututnya. 

Para pakar hadith terdahulu menetapkan berlakunya tafarrud dalam sanad hadith ini. 706 Al- 
HuwaynT menegaskan bahawa “sekadar tafarrud bukanlah cacat (‘ illah ) terutama apabila 
perawi yang ber tafarrud tersebut tidak dilemahkan oleh sesiapa.” 707 Bersama beliau dalam 
kenyataan ini ialah kebanyakan ahli hadith aliran Salafi dan Sufi yang mengulas tentang 
hadith ini seperti al-Shawkanl (m. 1255 H/1839 M), 708 al-MubarakfurI (m. 1353 H/1934 
M), 709 Ahmad al-Ghumarl (m. 1380 H/1960 M), 710 al-Albanl (m. 1420 H/1999 M), 711 dan 
lain-lain. 

Menurut al-Malyabarl, apabila seorang pakar menyebutkan tafarrud dalam sanad, 
ucapan ini mengisyaratkan sebuah dimensi yang patut dikaji. Abu al-Zinnad adalah 
seorang tokoh besar di Madinah yang memiliki ramai murid. Sanad beliau daripada ‘Abd 


706 Lihat misalnya Muhammad bin Isma‘il al-Bukhari, al-TdrTkh al-Kablr (Beirut: Dar al-Kutub al-‘ilmiyyah, 
t.t.), 1:139, Muhammad bin ‘Isa al-Tirmidhl, al-Jdmi ' al-Tirmidhl (Riyad: Dar al-Salam, 1999), 74. Mereka 
mengatakan bahawa tiada yang menyokong Muhammad bin ‘Abdullah bin al-Hasan dalam meriwayatkan 
hadith ini daripada Abu al-Zinad. 

707 Al-Huwaynl, al-Fatdwd al-Hadithiyyah, 1:113. 

708 Muhammad bin ‘Ali al-Shawkanl, Nayl al-Awtdr Sharh Muntaqa al-Akhbdr min Ahadith Sayyid al- 
Akhydr (Mesir: Mustafa al-Babi al-Halabl, t.t.), 2:285. 

709 Berkata al-MubarakfurI: “Adapun ucapan al-Bukhari: tidak disokong maka ia tidak mencacatkan sebab 
beliau (Muhammad) thiqah, dan hadithnya memiliki shahid daripada Ibn ‘Umar.” Lihat Muhammad ‘Abd 
al-Rahman bin ‘Abd al-Rahim al-Mubarakfuri, Tuhfah al-Ahwazi Sharh Jdmi' al-Tirmidhl (Beirut: Dar al- 
Kutub al-Tlmiyyah, t.t.), 2:122. 

710 Beliau berkata: “Kalaupun beliau (Muhammad bin al-Hasan) tidak disokong oleh sesiapa, apakah 
menjejaskan dirinya?” lihat al-Ghumari, Al-MuddwT, 1:343. 

711 Al-Albanl, Irwa’ al-GhalTl, 2:78. 



al-Rahman al-A‘raj daripada Abu Hurayrah mengandungi hadith-hadith sahih yang 
diminati ramai. Pada masa yang sama, Muhammad bin ‘Abd Allah bin al-Hasan tidak 
dikenali sebagai murid Abu al-Zinnad, malah beliau jarang meriwayatkan hadith dan hidup 
jauh daripada keramaian. Justeru, apabila beliau meriwayatkan daripada Abu al-Zinnad 
sebuah hadith yang tidak diriwayatkan oleh murid-murid Abu al-Zinnad yang lain, pakar 
hadith mencurigai riwayat ini dan menilainya gharib (pelik). Secara logik, tidak mungkin 
orang yang diragukan status perhubungannya dengan Abu al-Zinnad memiliki hadith yang 
tidak diketahui oleh murid-murid rapat beliau sendiri. Justeru, riwayat ini hampir 
dipastikan lahir daripada kesilapan. 712 

Pandangan ini turut disokong oleh Ahmad al-Khalll, seorang tokoh sealiran dengan 
al-Malyabarl, dalam kritikannya ke atas al-Albanl. Menurut beliau, tafarrucl Muhammad 
bin ‘Abd Allah daripada Abu al-Zinnad menjejaskan kesahihan hadith. Hal itu demikian 
kerana beliau bukan seorang tokoh yang terkenal sebagai ahli hadith. Ibn Sa‘ad (m. 168 
H/785 M) mengatakan bahawa beliau “memiliki sedikit hadith (qalll al-Hadith). Beliau 
tinggal di padang pasir dan menyukai kesendirian.” Pada masa yang sama, hadith ini 
mengandungi sebuah hukum yang penting dalam solat dan diriwayatkan menerusi salah 
satu rangkaian yang sangat digemari ahli hadith. Sekiranya Abu al-Zinnad benar-benar 
meriwayatkan hadith ini, tidak mungkin murid-murid beliau yang sangat berminat kepada 


712 Al-Malyabari, al-Muwazanah , 128-129. 




hadith mengabaikannya, namun pada masa yang sama seseorang yang jarang menulis 
hadith mengambil dan menghafalnya. Dengan demikian, tafarrucl Muhammad bin ‘Abd 
Allah bin Hasan ini mestilah berpunca daripada kesilapan. Al-KhalTl lalu merumuskan: 
“Jika engkau memikirkan qarinah dan konteks ini, engkau akan menyedari kedalaman 
ilmu ulama Salaf apabila mereka menilai ma ‘liil hadith ini kerana (ajarrud.” 111 ' 

Penjelasan di atas mendedahkan dimensi penting dalam perbincangan tentang 
tafarrud yang seringkali diabaikan dalam waca kritik hadith Semasa. Dalam sebuah 
penelitian yang khas mengkaji metodologi ahli hadith tentang tafarrud, ‘Abd al-Jawad 
Hamam menjelaskan bahawa tafarrud selalu dipinggirkan dalam metode kritik 
Muta’akhirln dan semasa. Aspek ini tidak diambilkira apabila tokoh perawi yang 
melakukan tafarrud berstatus thicjah ataupun saduq. Padahal pandangan ini tidak selari 
dengan praktik kalangan pakar hadith terdahulu yang sering melemahkan atau menerima 
tafarrud mengikut faktor-faktor tertentu yang tidak berkaitan dengan status perawi. Beliau 
menegaskan bahawa tafarrud memang bukan ‘illah, akan tetapi salah satu faktor 
penyingkap ‘illah yang terpenting. Kajian beliau lalu mendedahkan beberapa faktor yang 
menentukan penerimaan tafarrucl di sisi ahli hadith antaranya tafarrucl berlaku di peringkat 
sahabat dan tabi‘in, perawi yang melakukan tafarrud memiliki hubungan rapat dengan 


713 Al-Khahl, Mustadrak al-Ta ‘hl, 1:238. 



pihak yang beliau riwayatkan, dan lain-lain. 714 Penulis melihat dapatan penelitian ini 
mengukuhkan pandangan kontroversi al-Malyabarl. 


3.2.3.2. Hadith Mudtarib 

Ketiga-tiga tokoh sepakat menetapkan mudtarib dalam kategori hadith da‘Tf- Sebuah 
pertembungan tidak dihukum mudtarib selagimana dapat dijamak ataupun ditaijih. 
Bagaimanapun, khilaf berlaku tentang kaedah yang boleh diaplikasi dalam proses jamak 
atau tarjih tersebut. Al-Huwaynl dan Mamduh sangat sering melakukan jamak berasaskan 
pengandaian spekulatif (ihtimdl ‘aqlT). Kedua-duanya mensahihkan riwayat-riwayat yang 
bertentangan dengan pelbagai interpretasi yang menghilangkan pertembungan makna. 
Pada masa yang sama al-Malyabarl menetapkan bahawa kaedah jamak dan tarjih tersebut 
mesti selari dengan metodologi ahli hadith. Oleh kerana ahli hadith tidak mengamalkan 
andaian spekulatif, akan tetapi berpandukan pengamatan Qarlnah dan bukti riwayat, maka 
jamak dan tarjih yang dibina di atas andaian spekulatif bukan metodologi yang diterima 
dalam menafikan idtirab dalam sanad ataupun matan hadith. 

Penggunaan pengandaian spekulatif dalam jamak dan tarjih dapat ditemui dalam 
kajian kritik hadith tokoh-tokoh Sufi dan Salafi lainnya. Salah satunya dalam perbincangan 


714 Sila rujuk ‘Abd al-Jawad Hamam. al-Tafarrud fi Riwayah al-Hadith wa Manhaj al-Muhaddithin fi 
Qabiilih aw Raddih (Damsyik: Dar al-Nawadir, 2008), 575 dan seterusnya. 



tentang dua hadith yang bertentangan tentang hukum mengangkat tangan bersamaan 
dengan takbir perpindahan (takbirat al-intiqdl ) dalam solat. Sebuah hadith daripada Ibn 
Mas‘ud menetapkan bahawa Rasulullah tidak mengangkat tangan melainkan ketika 
takbiratul ihram sahaja. Riwayat ini bertentangan dengan sebuah hadith sahih daripada Ibn 
‘Umar yang menceritakan bahawa baginda mengangkat tangan ketika takbiratul ihram, 
rukuk dan iktidal. Tokoh-tokoh pakar hadith Mutaqaddimln seperti Ibn al-Mubarak (m.181 
H/797 M), Ahmad (m. 241 H/855 M), al-Daraqutm (m. 385 H/995 M) dan lain-lain 
melemahkan hadith Ibn Mas‘ud. Beberapa tokoh Muta’akhirTn dan Semasa membantah 
penilaian tersebut dan berusaha mensahihkan kedua-dua hadith. Dalam mempertahankan 
kesahihan hadith Ibn Mas‘ud, Muhammad ‘Awwamah daripada aliran Sufi membuka 
peluang jamak dengan mentafsirkan bahawa Rasulullah terkadang mengangkat tangan 
ketika takbir rukuk dan iktidal, dan terkadang meninggalkannya untuk menunjukkan 
keharusan dua perkara. 715 Al-Malyabarl mengulas: “Ini, sebagaimana engkau lihat sendiri, 
adalah pengandaian spekulatif (tajwTz ‘aqli) yang mengabaikan realiti hadith dan konteks 
riwayat, serta tidak dibina di atas kaedah-kaedah ilmiah yang kuat.” 716 

Penggunaan andaian spekulatif dalam jamak ataupun tarjih riwayat adalah praktik 
fuqaha ’ dan ahli hadith yang terpengaruh metode fuqaha ’. Kerangka pemikiran ahli hadith 
sangat mementingkan bukti atau Qarlnah. Sekadar andaian logik tidak diterima dalam 

715 Lihat ucapan beliau dalam nota kaki ‘Abd Allah bin Yusuf al-Zayla’T al-HanafT, Nasb al-Rdyah li Ahadith 
al-Hiddyah (Jeddah: Dar al-Qiblah, t.t.), 1:394. 

716 Al-Malyabari, al-Muwdzanah , 207. 



analisis riwayat sebagaimana yang dinyatakan oleh Ibn Hajar (m. 852 H/1448 M) dalam 


Fath al-Bari. Beliau menyatakan bahawa sebuah hadith tidak dihukum mudtarib 
melainkan apabila tidak dapat ditarjih salah satu sanadnya ataupun dijamak “dengan 
mengamalkan kaedah-kaedah ahli hadith ( ‘ala qawa‘id al-Muhaddithiri)" , 717 Ucapan ini 
memberi kefahaman bahawa metode jamak atau tarjih yang tidak selari dengan kaedah ahli 
hadith tidak sah untuk diaplikasi sebagai solusi bagi pertembungan riwayat. Mafhum ini 
disokong oleh pelbagai bantahan Ibn Hajar kepada al-Kirmanl (m. 786 H/1384 M) yang 
selalu menyebutkan kemungkinan-kemungkinan dalam analisis sanad. Ibn Hajar berkali- 
kali menegaskan: “Kemungkinan-kemungkinan spekulatif murni ( al-ihtimdlat al- 
‘aq\iyyah al-mujarraclah ) tiada kaitan dengan ilmu ini.” 718 


3.2.3.3. Ziyadah al-Thiqah 

Kajian tentang Ziyddah al-Thiqah sangat halus kerana berkaitan dengan sepatah perkataan 
dalam matan atau nama dalam sanad yang sering luput daripada perhatian namun 
meninggalkan kesan besar dalam kritik hadith dan istinbat hukum. Mamduh berpandangan 
bahawa tambahan perawi thiqah dalam sanad wajib diterima. Begitu juga tambahan dalam 
matan selagimana tidak menafikan riwayat yang lebih kuat. Sebaliknya, al-Huwaynl dan 


717 Ibn Hajar, Hady al-Sari. 509. 

718 Ibn Hajar, Fath al-Bari, 1:45, 193 dan 476. 


al-Malyabarl sepakat menafikan pandangan tersebut. Menurut mereka, kaedah dalam 
kitab-kitab Mustalah yang menetapkan penerimaan mutlak bagi Ziyadah al-Thiqah bukan 
praktik ahli hadith, akan tetapi berasal daripada kalangan fuqaha ’ dan ahli hadith yang 
terpengaruh pemikiran fuqaha ’. Menurut kedua-dua tokoh, tambahan Thiqah dalam sanad 
dan matan tidak boleh diterima ataupun ditolak secara mutlak. Sebaliknya, tambahan 
tersebut mesti dikaji secara teliti dengan mengamati pelbagai Qarlnah dan konteks yang 
menunjukkan kesahihan tambahan tersebut. 

Salah satu implikasi khilaf dalam kaedah ini terlihat dalam perdebatan panjang 
berkenaan status hadith pembentangan amal ( l ard al-a ‘mal). Hadith ini diriwayatkan oleh 
‘Abd al-Majld bin ‘Abd al-‘Aziz bin Abl Rawad, daripada Sufyan al-Thawrl, daripada 
‘Abd Allah bin al-Sa’ib, daripada Zadhan, daripada Ibn Mas‘ud secara marfTT\ 

au l)I 

Terjemahan: Sesungguhnya Allah memiliki para malaikat yang 
berpusing ke seluruh dunia untuk menyampaikan salam umatku 
kepadaku. 


Baginda turut bersabda: 

Terjemahan: Hidupku lebih baik bagimu: kamu bercakap kepadaku dan 
aku bercakap kepadamu. Kewafatanku lebih baik untukmu: amalanmu 
akan dibentangkan kepadaku. Jika aku melihatnya baik, maka aku 
bersyukur dan memuji Allah. Jika aku melihatnya buruk, aku 
memintakan ampun untukmu.” 719 


Hadith ini terdiri daripada dua bahagian yang terasing satu sama lain. Bahagian 
pertama hadith ini disepakati sahih. Namun kesahihan bahagian yang kedua 
diperselisihkan oleh para pengkaji hadith daripada kalangan Salafi dan Sufi. Mamduh 
menilainya “sangat sahih” dan “sahih tanpa ragu.” 720 Menurut beliau, status Thiqah Ibn 
Abl Rawad sebagai Rijal Muslim menatijahkan tambahannya mesti disahihkan. 721 Al- 
Huwaynl menentang penetapan Ibn Abl Rawad sebagai Rijdl Muslim kerana riwayat beliau 
hanya disebutkan secara beriringan ( maqrun ). 722 Selain itu, seramai 14 perawi daripada 


719 Diriwayatkan oleh Abu Bakr Ahmad bin ‘Umar bin ‘Abd al-Khaliq al-Bazzar, al-Bahr al-Zakhar al- 
Ma ’rufbi Musnad al-Bazzar (Beirut: Muassasah ‘Ulum al-Qur’an, 1988), 5:308. 

720 Mamduh, Raf’ al-Mandrah, 157 dan 160. 

721 Ibid., 163 dan 167. 

722 Menurut al-Huwaynl, kalaupun benar Imam Muslim berhujah dengannya, maka itu berkenaan dengan 
riwayat beliau daripada Ibn Jurayj sahaja. Hadith yang tengah diperbincangkan ini ialah riwayat beliau 
daripada Sufyan, justeru hukumnya berbeza. Lihat Abu Ishaq al-Huwaynl, Fatdwa AbT Ishdg al-Huwaynl 



Sufyan al-Thawri hanya menyebutkan bahagian pertama daripada hadith ini. Dan tiada 
yang menyebutkan bahagian yang kedua selain Ibn Abl Rawad. 723 Oleh kerana status Ibn 
Abl Rawad yang tidak cukup kuat, al-Huwaynl menilai riwayat ini munkar. Beliau berkata: 
“Jika beliau tidak diperkatakan oleh para ulama, (tambahan ini) mungkin boleh diterima. 
Akan tetapi ramai ulama yang melemahkan beliau seperti al-Humaydl, Abu Hatim, al- 
Daraqutnl, Abu Zur‘ah, Ibn Sa‘d dan Ibn Abl ‘Umar. Ibn Hibban melampau hingga 
menilainya matruk. Sebahagian ulama yang lain menilainya Thiqah.” 124 

Hadith ini menjadi salah satu dalil terpenting aliran Sufi dalam menetapkan 
keharusan istighathah (meminta bantuan) kepada Rasulullah selepas kewafatan baginda. 725 
Muhamtnad bin ‘Alwl al-Malikl (m. 1425 H/2004 M) berkata: “Hadith ini sahih tiada 


(Shubra: Dar al-Taqwa, 2008), 1:28. Penulis bersama Abu lshaq dalam menafikan status Rijal Muslim 
daripada Ibn Abl Rawad. Para perawi yang hanya digunakan sebagai dalil sokongan ( mutdba ‘ah dan shahid) 
atau diriwayatkan secara beriringan (maqrun) dengan perawi lain, tidak layak disebut Rijal Muslim. Ibn al- 
Salah menjelaskan: “Dalam apa yang saya jelaskan tadi terdapat dalil bahawasanya orang yang menetapkan 
seorang perawi sebagai syarat sahih di sisi Muslim hanya kerana Muslim meriwayatkan dalam Sahih-nya, 
telah silap dan melakukan kesalahan.’’ Lihat Abu ‘Amr Uthman bin ‘Abd al-Rahman Ibn al-Salah al- 
Shahrazuri, Siydnah SahTh Muslim min al-Ikhlal wa al-Ghalat wa Himayatuh min al-Isqdt wa al-Saqt (Beirut: 
Dar al-Kutub al-Tlmiyyah, 2003), 31. Pandangan ini turut diamalkan oleh Ibn Hajar dalam kritik beliau ke 
atas metode tashTh al-Hakim dalam al-Mustadrak. Lihat Ibn Hajar, al-Nukat, 83. 

723 Al-Huwaynl, Fatdwa AbTIshdq al-Huwayril, 1:28. 

124 Ibid. Kesimpulan ini disokong oleh riwayat Al-A‘mash dan Husayn al-KhulqanI yang meriwayatkan 
hadith ini daripada ‘Abd Allah bin al-Sa’ib dengan sanad dan matan yang sama namun tidak menyebutkan 
bahagian yang kedua. Menurut penulis, pandangan ini lebih kuat berbanding pendapat Mamduh yang 
memisahkan kedua-dua bahagian hadith dan melihat kedua-duanya sebagai hadith yang terasing. Lihat 
Mamduh, Raf‘ al-Manbrah, 162. 

725 Lihat ‘Abd Allah al-Ghumarl, Husn al-Tafahhum wa al-Dark, 66, ‘Abd Allah al-Ghumarl, al-Radd al- 
Muhkam al-Matm ‘alaKithb al-Qawl al-Mubln (Kaherah: Maktabah al-Qahirah, 1986), 181-182, ‘Abd Allah 
al-Ghumarl, Juz’fihi al-Rad ‘ala al-AIbdnl (T.tp.: Dar al-Masha’ri’, 2004), 60, Ahmad bin Zaynl Dahlan, al- 
Durar al-Saniyyah fi al-Radd ‘ala al-Wahhdbiyyah (Damsyik: Maktabah al-Ahbab, 2003), 59, Hasanayn 
Makhluf, Pathwa ‘Asriyyah (Kaherah: Dar al-Ptisam, t.t.), 103, Muhammad bin ‘AlwT al-Malikl, Majahim 
Yajib an Tusahhah Beirut: Dar al-Kutub al-Tlmiyyah, 2009), 256, Hasan bin ‘ Ali al-Saqqaf, Majmu' Rasd ’il 
al-Saqqdf 1:146, Mamduh, Kasyf al-Sutur, 174, Mamduh, Rqf al-Mandrah, 77. 



celaan padanya. Ini menunjukkan bahawa Nabi mengetahui amalan kita menerusi 


pembentangan amal kepada baginda dan memintakan ampun bagi dosa dan amalan buruk 
kita. Jika begitu keadaaannya, maka hams bagi kita untuk bertawasul dengan baginda dan 
meminta syafaat daripadanya.” 726 Pada masa yang sama, tokoh-tokoh Salafi berpandangan 
bahawa istighathah kepada orang mati, sama ada Rasulullah ataupun para wali, adalah 
syirik terbesar. 727 Meskipun aliran ini menetapkan bahawa baginda hidup di dalam 
kuburnya, namun kehidupan tersebut bersifat hayah barzakhiyyah yang berbeza dengan 
kehidupan duniawi ataupun kehidupan selepas hari kebangkitan. Justeru baginda tidak 
mendengar seruan, panggilan dan ucapan orang yang menyeru dan bercakap kepadanya. 
Hadith Sahih hanya menceritakan selawat dan salam sahaja yang disampaikan kepada 
baginda. 728 

Diskusi di atas membuktikan bahawa topik liyadah al-Thiqah meninggalkan impak 
yang signifikan dalam wacana akidah dan hukum. Tidak hairan apabila kalangan fuqaha ’ 
dan ahli usul turut serta dalam perbincangan dengan membawa kecenderungan madhhab 
masing-masing. Mereka lalu menetapkan bahawa semua tambahan daripada thiqah mesti 
diterima kerana tambahan tersebut ibarat sebuah hadith baharu yang diriwayatkan secara 


726 Al-MalikT, Majahim Yajib an Tusahhah, 256. 

727 Lihat al-JuraysT, Fatawa Ulamd’ al-Balad al-Haram, 74-76, Fahd bin Nasir al-Sulayman, Patdwd Arkdn 
al-Isldm li-Fadilah al-Shaykh Muhammad bin Sdlih al- ‘Uthaymm (Beirut: Muassasah al-Risalah Nashirun, 
2009), 101, ‘Abd al-Rahman bin Nasir al-Sa‘dI, al-Fatdwa al-Sa‘diyyah (Kaherah: Maktabah al- 
TawfTqiyyah, t.t.), 24. 

728 Lihat al-JuraysT, Patdwd Ulama’ al-Balad al-Haram, 455-457. 



terasing. Kaedah ini lalu diterima dan diaplikasi oleh tokoh-tokoh hadith Muta’akhirin 


dalam kritik hadith mereka seperti al-Hakim (m. 405 H/1012 M), al-Khallll (m. 466 H/1054 
M), Ibn Hazm (m. 456 H/1063 M), al-KhatTb al-BaghdadT (m. 463 H/1071 M). Apabila Ibn 
al-Salah (m. 643 H/1245 M) menghimpun kaedah-kaedah ilmu hadith, beliau turut 
menetapkan pandangan ini dalam kitabnya selanjutnya menjadi pandangan muktamad di 
kebanyakan kitab-kitab Mustalah. 129 Al-TahanawT (m. 1394 H/1974 M) menambahkan 
bahawa Ziyadah perawi berstatus Hasan turut diterima. 730 Demikian adalah sejarah ringkas 
yang menjadi latar belakang pembentukan metode kritik Mamduh. 

Sesetengah pengkaji hadith semasa mula menyedari kemusyilan yang terkandung 
dalam kaedah ini. Dalam medan aplikasi, kaedah ini selalu menghasilkan pandangan- 
pandangan kritik yang menyalahi kritik hadith MutaqaddimTn. Pakar-pakar hadith 
kalangan MutaqaddimTn sering melemahkan tambahan dalam sanad dan matan meskipun 
diriwayatkan oleh perawi Thiqah apabila tidak disokong QarTnah yang menafikan 
kesilapan. Sikap ini dijelaskan secara ringkas dan tepat oleh tokoh Salafi Yaman Muqbil 
HadT al-Wadi‘T (m. 1422 H/2001 M): 


Semua itu kerana ulama terdahulu adalah huffaz (penghafal hadith). 
Mereka menghafal riwayat seorang tokoh berserta riwayat murid-murid 
dan guru-gurunya sekaligus. Aku tidak bermaksud satu riwayat sahaja, 
akan tetapi mereka menghafal semua hadith yang diriwayatkan oleh 
seorang shaykh, yang diriwayatkan murid-muridnya, dan yang 
diriwayatkan oleh murid daripada murid-muridnya. Apabila seseorang 


729 Lihat al-Muhammadi, al-Shadh wa al-Munkar , 155-166. 

730 Al-TahanawT, Qawd‘idfi ‘Ulum al-HadTth, 122. 



daripada mereka menambahkan satu tambahan, dan mereka mengetahui 
bahawa tambahan itu bukan bahagian daripada hadith shaykh tersebut, 
maka mereka tidak menerimanya. Apabila seseorang menambah satu 
riwayat secara bersendirian, dan mereka mengetahui bahawa tambahan itu 
bahagian daripada hadith shaykh tersebut, maka mereka menerimanya. 731 

Pandangan ini disokong oleh murid beliau Mustafa al-Sulaymanl yang menegaskan 
bahawa menerima Ziyadah al-Thiqah secara mutlak adalah madhhab jumhur ahli usul, 
fuqaha’ dan segelintir ahli hadith. Madhhab jumhur ahli hadith sebaliknya bertumpu 
kepada pengamatan Qannah-Qannah yang terdapat dalam hadith tersebut. Beliau 
selanjutnya mengajak untuk merujuk dan mengamalkan metode kritik ahli hadith dalam 
perkara ini. 732 


3.2.4. Kaedah Naik Taraf Hadith Lemah 

Secara amnya ketiga-tiga tokoh menerima konsep naiktaraf hadith da ‘Tf yang berbilang 
sanad. Khilaf berlaku dalam penetapkan kriteria yang mesti terdapat dalam hadith da ‘Tf 
tersebut dan riwayat penyokongnya. Menurut al-Huwaynl, hadith da‘Tf yang layak 
terangkat kepada hasan ataupun sahih terhad untuk cacat yang ringan sahaja seperti 
kelemahan hafalan dan terputus sanad. Sebaliknya, Mamduh membuka peluang ini untuk 
semua perawi yang termasuk dalam kategori mu ‘tabar bih, bahkan perawi matruk 


731 Al-Wadi‘i, al-Muqtarah, 150. 

732 Al-SulaymanT, Ithaf al-Nabil , 1:227, 318, 2:164. 



sekalipun. Selain sokongan riwayat, sokongan amal dan fatwa ulama turut berguna dalam 


mengangkat darjat hadith da ‘Tf. Al-Malyabarl seperti biasa tidak menjadikan status perawi 
sebagai fokus utama dalam perbincangan. Menurut beliau, hadith da ‘Tf yang berpeluang 
terangkat kepada hasan ataupun sahih hanyalah yang tidak ditetapkan silap oleh ahli hadith. 
Hadith silap (seperti munkar, shadh, ma ‘lul dan palsu) tidak dapat terangkat walaupun 
perawinya Thiqah. 

Pandangan al-Huwaynl selari dengan ketetapan Ibn al-Salah (m. 643 H/1245M) 
yang menetapkan bahawa kaedah naiktaraf hadith da ‘Tf hanya berkaitan dengan cacat 
ringan sahaja. Hadith da 7/ kcrana cacat yang terlalu parah seperti dusta dan shadh tidak 
dapat dinaiktaraf. Ketetapan ini kemudian menjadi pegangan muktamad kebanyakan tokoh 
hadith moden seperti Ahmad Shakir (m. 1377 H/1957 M), al-Kawtharl (m. 1371 H/1952 
M), al-Albanl (m. 1420 H/1999 M), dan ramai lagi. 733 Dalam kajian khas tentang 
metodologi ahli hadith tentang perkara ini, Murtada al-Zayn menjelaskan: 


Jalur yang banyak dan sumber yang berbeza dapat menguatkan hadith. 
Tidak memadai hanya berbilang sanad sahaja, akan tetapi mesti 
diperhatikan martabat penyokong ( mutdbi j dan yang disokong ( mutaba ‘). 
Tidak semua yang menyokong riwayat lain boleh menjadi penguat. Hadith 
hasan lidhatih misalannya hanya dikuatkan dengan yang sempa 
dengannya ( hasan lidhatih), atau yang lebih tinggi daripadanya (sahih). 
Hadith da ‘Tf dengan cacat ringan kerana lemah hafalan perawinya boleh 
dikuatkan dan terangkat dengan hadith da ‘Tf kerana lemah hafalan 
perawinya, Mursal, Mu ‘dal, Mungati ‘, atau perawi Majhid al-Hal, Majhul 


733 Al-Barajlll, Ma ‘alim Manhaj al-Shaykh Ahmad Shdkir, 133, Muhammad Zahid al-Kawthari, Maqdldt al- 
Kawthan, (Kaherah: Dar al-Salam, 1998), 42, Qadir, al-Albdni wa Manhaj al-Mutaqaddimin, 91-99, al- 
SulaymanT, Ithdf al-Nabil, 1:219-220. 



al- ‘Ayn, Mubham, Mudallis, Mursal Khafi, Mukhtalit, menerima talqin, 
dan lain-lain. Hadith da 7/'juga boleh terangkat dengan yang lebih tinggi 
daripadanya iaitu Hasan lidhatih atau Sahih. 734 


Mamduh meluaskan cakupan konsep ini sehingga meliputi hadith-hadith yang sangat 
da ‘Tf seperti munkar dan matruk. Sandaran beliau dalam perkara ini ialah praktik al-Suyutl 
(m. 911 H/1505 M) dalam bantahan beliau ke atas kitab Mawdu‘at Ibn al-JawzI (m. 597 
H/1201 M). Pandangan al-Suyutl kemudian disokong oleh Ahmad al-Ghumarl (m. 1380 
H/1960 M), tokoh hadith Sufi yang sangat dikagumi oleh Mamduh. Dalam kitab beliau 
yang bertajuk Fath al-Malik al- ‘Aliy, Al-Ghumarl menetapkan: “Hadith yang sangat da ‘Tf 
dan munkar jika berbilang sanadnya terangkat kepada darjat perawi Mastur yang lemah 
hafalannya. Justeru jika diketemukan jalan lain bagi riwayat itu, maka hadith tersebut 
terangkat daripada munkar kepada Hasan secara kolektif.” 735 

Menurut Penulis, pendapat al-Suyutl dalam perkara ini tidak sepatutnya dijadikan 
sandaran. Bantahan beliau kepada Ibn al-JawzI seringkali melampaui had sederhana dan 
cenderung kepada tasahul (bermudah) yang berakhir dengan menaiktaraf hadith palsu dan 
sangat da ‘Tf Perkara ini terlalu jelas untuk dinafikan sebagaimana pengamatan ramai 
pengkaji seperti al-Mu‘allimI (m.1386 H/1967 M), ‘Abd al-Fattah Abu Ghuddah (m.1417 


734 Murtada al-Zayn Ahmad, Mandhij al-Muhaddithm fi Taqwiyat al-Ahadith al-Hasanah wa al-Da ‘Tfah 
(Riyad: Maktabah al-Rushd, 1994), 22. 

735 Ahmad bin Siddlq al-Ghumarl, Fath al-Malik al- ‘Aliyy bi Sihhah HadTth Bdb MadTnah al- ‘Ihn ‘Aliyy 
(T.tp.: t.p., 2007), 63. 



H/1997 M), dan Ahmad al-Ghumarl sendiri. 736 Justeru sungguh pelik jika al-Ghumarl 
mengkritik sikap tasahul al-Suyuti namun mengambil metode kritik beliau untuk 
diaplikasi. 

Selepas mengamati teori dan praktik ahli hadith terdahulu dalam menaiktaraf hadith 
da ‘Tf berbilang sanad, al-Malyabarl mendapati bahawa perhatian mereka tidak tertuju 
kepada status perawi, akan tetapi kepada status riwayat. Riwayat yang telah dinilai silap 
tidak dapat terangkat dengan cara apapun. Pandangan ini dikuatkan oleh dapatan Tariq 
Twad Allah dalam sebuah kajian khas berkenaan topik ini. Beliau menjelaskan bahawa 
hadith da ‘Tf yang berpeluang untuk naiktaraf hanyalah yang termasuk dalam kategori 
“berkemungkinan silap ( al-khata’ al-muhtamil)”, justeru sokongan mutaba‘ah dan 
shawahid berfungsi sebagai penutup kemungkinan tersebut lalu mengangkatnya kepada 
taraf yang lebih tinggi. Hadith-hadith yang telah “dipastikan silap ( al-khata ’ al-rajih )” 
adalah fiktif dan tidak wujud, justeru tidak dapat dikuatkan ataupun menguatkan. 737 


736 Lihat pengamatan dan kajian al-Mu‘allimT dalam Ibrahim bin Sa‘Id al-Subayhl, Mawsu‘ah al-Mu ‘allimT 
al-Yamam wa Atharuhji ‘Ilm al-Hadith (Riyad: Dar al-Taybah, 1431H), 2:475-487. Dalam sebuah ulasan 
berkenaan status sebuah hadith yang dikuatkan oleh al-Suyutl, ‘Abd al-Fattah berkata: “Semoga Allah 
mengampuni tasahul (sifat bermudah) al-Hafiz al-Suyutl yang menguatkan hadith palsu dengan hadith 
palsu.” ‘Abd al- al-Fattah Abli Ghuddah, Lamahat min Tarikh al-Sunnah wa ‘Uliim al-Hadith (Halab: 
Maktab al-Matbu‘at Al-lslamiah, 2008), 90. Ahmad al-Ghumarl, al-Mughir ‘ala al-Ahadith aI-Mawdu‘ah fi 
al-Jdmi' al-Saghir (Kaherah: Maktabah al-Qahirah, 1998), 3. 

737 Lihat Tariq ‘Iwad Allah, al-Irshdddt, 43. Pandangan ini disetujui oleh Al-Malyabarl, al-Muwdzanah , 117. 



Perbezaan konsep ini menyebabkan khilaf menilai kesahihan beberapa hadith. Salah 
satunya ialah hadith basmalah sebelum wuduk yang diriwayatkan menerusi dua belas orang 
sahabat, Rasulullah bersabda: 

iii /k jii S 

Terjemahan: Tiada wuduk bagi sesiapa yang tidak menyebut nama 
Allah ke atasnya. 

Setiap satu daripada sanad-sanad tersebut mengandungi kelemahan. Menurut al-Huwaynl, 
sanad-sanad tersebut saling menguatkan dan mengangkat hadith berkenaan kepada hasan 
secara kolektif (bi majmu ‘ al-turuq ). 738 Menaiktaraf hadith ini adalah juga adalah pendapat 
tokoh-tokoh Salatr dan Sufi semasa seperti Ibn Baz (m. 1420 H/1999 M), al-Albanl (m. 
1420 H/1999 M), ‘Abd Allah al-Ghumarl (m.1413 H/1993 M) dan Nur al-DTn ‘Itr. 739 

Al-MalyabarT dan tokoh-tokoh sealiran dengannya berpendapat bahawa kumpulan 
sanad da T/ tcrsebut tidak mengangkat daijat hadith. Beliau merujuk kepada ucapan Imam 
Ahmad dan Ishaq bin Rahuyah yang melemahkan semua sanad lalu mentarjih salah 
satunya. 740 Ucapan ini menandakan bahawa semua riwayat yang disangka mutaba ‘ah dan 


738 Al-Huwaynl, Kashjal-Makhbu ’, 37, al-Huwaynl, Junnah al-Murtab, 186. 

739 Lihat ‘Abd al-Az!z bin Ibrahlm bin Qasim, Hdshiah Samdhah al-Shaykh ‘Abd al-Aziz bin ‘Abd Allah bin 
Bdz ‘ala Buliigh al-Maram min Adillah al-Ahkdm (Riyad: Dar al-lmtiyaz, 2004), al-Albanl, Irwa’ al-GhalTl, 
1:122, Abd Allah bin al-Sidd!q al-Ghumarl, al-Hdwili al-FatdwT (Kaherah: Maktabah al-Qahirah, 2008), 98, 
Nur al-DTn ‘Itr, I’ldm al-Andm Syarh Buliigh al-Mardm fi Adillat al-Ahkam (Damsyik: t.p., 1998), 1:162. 

740 Al-MalyabarT, ‘Ulum al-Hadith , 192. Abd Allah al-Saad mengatakan bahawa kalangan Mutaqaddimin 
hampir sepakat menghukum hadith ini ma ‘lul. Lihat al-Saad, Kayfa Takunu Muhaddithan, 68. 



shahid sebenamya bukan sokongan akan tetapi ilusi ( wahmiyyah ) yang tercipta daripada 
kesilapan. Ahmad al-Khalll, seorang tokoh sealiran dengan al-Malyabarl, menambahkan 
bahawa antara tanda-tanda yang menunjukkan kelemahan hadith ini ialah para sahabat 
yang sangat mengambil berat sifat wuduk Nabi tidak satu kalipun menyebutkan basmalah 
dalam hadith-hadith wuduk. Beliau berkata: 


Perkara penting yang berkaitan dengan tiang agama ini mengapa diabaikan 
dalam hadith-hadith sahih dan masyhur, lalu tidak diriwayatkan melainkan 
menerusi sanad-sanad yang mengandungi perawi-perawi MajMl dan da ‘lf 
yang ber -ta/arrud padanya? Perkara ini benar-benar menghalangi tashlh 
hadith ini walaupun berbilang sanadnya, apalagi kelemahan yang terdapat 
dalam sanad-sanad ini menghalangi daripada menguatkan satu sama 
lain. 741 


Adapun kaedah menguatkan status hadith dengan penerimaan seluruh umat 
(.talacjathu al-ummah bi al-qabul), sebagaimana yang diamalkan oleh Mamduh, maka 
bersama beliau dalam perkara ini ialah tokoh-tokoh hadith aliran Sufi seperti Anwar Shah 
al-Kashmlrl (m. 1352 H/1933 M), Husayn bin Muhsin al-Ansarl (m. 1327 H/1909 M) dan 
‘Abd al-Fattah Abu Ghuddah (m. 1417 H/1997 M). 742 Sesetengah tokoh Salafi turut 


741 Al-Khalll, Mustadrak al-Ta ‘III, 1:70. 

742 Lihat ‘Abd al-Fattah Abu Ghuddah, “Wujub al-‘Amal bi al-Hadlth al-Da‘ifIdha Talaqqahu al-Nas bi al- 
Qabiil wa ‘AmilCi bi MadlCdih wa Yakunu dhalika TashThan Lah", lampiran akhir Muhammad bin ‘Abd al- 
Hay al-Laknawi, al-Ajwibah al-Fadilah ‘ala al-As’ilah al-’Ashrah al-Kamilah , Halab: Maktab al-Matbu’ah 
al-Islamlah, t.t.), 228-238, al-Ahdab, Asbdb Ikhtildj al- Muhaddithm, 2:595-604. Meskipun menyokong 
kaedah ini, Abu al-Layth mengakui bahawa kaedah ini tidak pernah ditetapkan oleh kalangan ahli hadith 
terdahulu. Lihat Muhammad Abu al-Layth al-Khayrabadl, ‘Uliim al-HadTth: AsTluhd wa Mu‘dsiruhd 
(Malaysia: Dar al-Shakir, 2001), 261-264. 



menerima kaedah ini untuk menaiktaraf hadith da ‘if kepada hasan ataupun sahih. 743 
Sebaliknya, Muqbil al-Wadi‘T (m. 1422 H/2001 M) menafikan kaedah ini dan menegaskan 
bahawa tumpuan utama dalam kesahihan hadith ialah sanad. Menurut beliau, “terlalu 
banyak dakwaan ahli usul, tokoh-tokoh madhhab dan lain-lain untuk (menguatkan) hadith- 
hadith yang tidak sahih, dan mengatakan: seluruh umat telah menerimanya.” 744 

Penulis berpandangan kedua-dua pihak telah mencampurkan antara dua konsep yang 
sebenamya berbeza, iaitu TashJh (penetapan status kesahihan) dan Ihtijaj (penetapan status 
penghujahan). TashTh berkaitan dengan kaedah-kaedah yang digunakan untuk memastikan 
keautentikan sumber asal riwayat tersebut sama ada Nabi ataupun bukan. Sementara 
penetapan adakah sesebuah dalil boleh diterima dan diamalkan adalah kajian fuqaha’ dan 
ahli usul yang lebih luas daripada praktik ahli hadith. Sumber-sumber rujukan hukum di 
sisi fuqaha ’ bukan hanya hadith sahih, akan tetapi pelbagai dalil lain yang disepakati dan 
dikhilafkan. Justeru, pandangan yang tepat dalam perkara ini menurut penulis ialah 
menafikan kaedah ini sebagai penguat status kesahihan hadith namun pada masa yang sama 
menerimanya sebagai penguat hujah sebagaimana pendapat ‘Amr ‘Abd al-Mun‘im Sallm, 
Murtada al-Zayn dan Mahir al-Fahl. 745 


743 Antaranya ialah al-Sulaymanl, Ithdf al-NabTl, 2:246. 

744 Al-WusabT, al-Fatdwd al-HadTthiyyah, 1:155. 

745 Lihat Mahir Yasln al-Fahl, Athar ‘Ilal al-Hadithji Ikhtilaf al-Fuqaha ’ (Amman: Dar ‘ Amman, 2000), 42, 
‘Amr ‘Abd al-Mun‘im Sallm, al-Hasan bi Majmu ‘ al-Turuq fi Mizdn al-Ihtijdj Bayn al-Mutaqaddimin wal 
a-Muta 'akhirin (Tanta: Dar al-Diya’, t.t.), 112 dan 131, Murtada al-Zayn, Mandhij al-Muhaddithin, 22. 



3.3. Kesimpulan 

Diskusi di atas mendedahkan kepada kita melihat persamaan dan perbezaan yang terdapat 
dalam metode kritik ketiga-tiga tokoh yang mewakili tiga aliran. Penulis melihat ketiga- 
tiga tokoh bersepakat dalam prinsip-prinsip asas yang menentukan kesahihan hadith. 
Penulis turut melihat bahawa metode kritik yang diamalkan oleh Mamduh, al-Huwaynl 
dan al-Malyabarl secara umumnya mewakili aliran mereka masing-masing. Kebanyakan 
kaedah dan konsep yang mereka tetapkan disepakati oleh tokoh-tokoh aliran sebelum 
ataupun semasa dengan mereka. 

Dalam menimbang kekuatan metode kritik ketiga-tiga tokoh aliran semasa, penulis 
mengamalkan salah satu prinsip terpenting dalam Islam yang mewajibkan untuk merujuk 
pakar dalam setiap perbincangan. Oleh kerana perbincangan ini berkaitan dengan kaedah 
menapis dan menilai riwayat, maka tokoh-tokoh utama yang mesti dirujuk adalah kalangan 
ahli hadith. Penulis melihat bahawa secara amnya ketiga-tiga tokoh sepakat mewajibkan 
merujuk ahli hadith sekaligus menolak kaedah-kaedah kritik yang menyimpang daripada 
metode kritik ahli hadith seperti mensahihkan hadith kerana kashf dan mimpi. Namun 
begitu, dua daripada tiga tokoh ini (iaitu al-Huwaynl dan Mamduh) masih aktif 
mengamalkan metode kritik fuqaha’ yang berakhir dengan kesimpulan yang menyalahi 



ahli hadith. Perkara ini jelas terlihat dalam perbincangan tentang TawthTq Dimm dan Ijmali, 
penerimaan TawthTq Ibn Hibban, kehujahan Mursal, pengabaian Tafarrud, penggunaan 
pengandain spekulatif dalam menjamak dan mentarjih riwayat mudtarib, penerimaan 
liyadah al-Thiqah secara mutlak, dan menarik taraf hadith lemah dengan sokongan amal. 
Hanya al-Malyabarl yang sangat berhati-hati meninggalkan kesan-kesan pemikiran 
deduktif fuqaha ’ ini dalam kritik hadith beliau. 

Selepas mengamati dan menimbang metode kritik ketiga-tiga tokoh aliran, penulis 
berani merumuskan bahawa metode kritik al-Malyabarl paling dekat dengan teori dan 
aplikasi ahli hadith. Komitmen beliau untuk memumikan ilmu hadith daripada pengaruh 
asing dan pemikiran deduktif fuqaha, ahli usul dan ahli kalam membuat analisis kritik 
hadith beliau menghampiri ketelitian ahli hadith yang mengambil berat aspek l illah dan 
Qarlnah. Selepas beliau adalah metode kritik al-Huwaynl yang aktif mengamalkan teori- 
teori yang terkandung dalam kitab-kitab Mustalah namun juga merujuk aplikasi ahli hadith 
dalam kitab-kitab ‘ Ilal . Penulis menempatkan Mamduh dalam posisi terakhir kerana sikap 
beliau yang secara sedar mencampurkan antara metode kritik ahli hadith dengan ahli UsUl 
dan fuqaha ’. Wallahu a ‘lam. 



BAB EMPAT: KAEDAH BERINTERAKSI DENGAN KHILAF KRITIK SEMASA 


4.1. Pengenalan 

Khilaf dalam kritik hadith adalah realiti yang tidak dapat dinafikan. Fenomena ini semakin 
nyata dalam perbincangan kritik hadith pada masa ini. Justeru, bab ini akan mencadangkan 
beberapa kaedah yang perlu diperhatikan dan diaplikasi setiapkali berdepan dengan 
perbezaan pendapat tentang status kesahihan hadith. Perbincangan dimulai dengan 
penjelasan latar belakang kaedah yang meliputi objektif, kepentingan dan rujukan. Setiap 
kaedah selanjutnya disebutkan satu persatu disertai huraian dan contoh praktikal yang 
memadai. 


4.2. Latar Belakang Kaedah 

Pada zaman ini, penentuan sikap yang tepat dalam khilaf kritik hadith telah menjadi satu 
kemestian. Dalam era kebebasan bersuara seperti hari ini, setiap orang bebas mengajukan 
pandangan mengikut nilai-nilai subjektif mereka. Sebuah hadith yang telah disahihkan 
terkadang dilemahkan ataupun sebaliknya. Apabila kaedah-kaedah berinteraksi dengan 



ikhtilaf dalam fiqh diperbincangkan secara meluas dalam kitab-kitab Usul Fiqh, 746 kaedah 
berinteraksi dengan khilaf kritik sangat sukar dijumpai dalam kitab-kitab usul hadith. 
Topik ini hampir tidak tersentuh padahal perbezaan pandangan dalam kalangan ahli hadith 
terlalu nyata untuk diabaikan. Setakat kajian penulis, tokoh terawal yang membincangkan 
perkara ini ialah ‘Abd al-Hay al-LaknawI (m. 1304 H/1886 M) dalam dua buku iaitu Zafar 
al-Amam dan al-Ajwibah al-Fadilah . 747 Selepas beliau, tokoh-tokoh hadith semasa turut 
membincangkan topik ini secara ringkas dalam bentuk jawapan atas soalan yang diajukan 
kepada mereka. 

Fenomena ini mendorong penulis untuk menghasilkan beberapa kaedah praktikal 
untuk berdepan dengan khilaf dalam kritik hadith. Kaedah-kaedah tersebut ditujukan untuk 
memudahkan para pengkaji dan orang awam dalam mentarjih pendapat dan menentukan 
sikap dalam kepelbagaian pendapat yang berlaku dalam diskusi hadith semasa. Sebahagian 
besar kaedah ini dirumuskan daripada perbincangan yang telah dilalui dalam bab-bab 
sebelum ini. Kaedah-kaedah tersebut mencakupi aspek-aspek autoriti, pembahagian darjat 
dan kategori ahli hadith, juga kepentingan menyelami faktor-faktor yang menjadi akar 
khilaf. Penjelasan tiap-tiap kaedah dilengkapi dengan contoh kes yang diambil daripada 


746 Lihat misalnya Abu Ishaq Ibrahim bin Musa al-Shatibi, al-Muwafaqdt (Beirut: Muassasah al-Risalah Nashirun, 2011), 
4:576 dan Abu al-Hasan ‘Ali bin Abi ‘Ali al-Tha‘labI al-Amidl, al-Ihkam fi Usul al-Ahkdm (Beirut: al-Maktab al-Islaml, 
t.t.), 4:237. 

747 Lihat al-Ahdab, Asbdb Ikhtildf al- Muhaddithm, 2:580-583. 



diskusi kritik hadith pelbagai aliran untuk memperjelas aspek praktikal dan aplikasi kaedah 


tersebut. 


4.2.1. Kaedah pertama: Ahli Hadith adalah Satu-satunya Rujukan 

Merujuk kalangan yang tepat adalah salah satu prinsip utama dalam setiap ilmu sekaligus 
perlaksanaan perintah agama. Rasulullah menyuruh kita menyerahkan urusan kepada 
kalangan yang pakar dalam perkara tersebut dalam sabda baginda: 


&lLi\ jJaijli aU! jJ> Jl jJ^Jl J&j 


Terjemahan: Apabila diserahkan satu perkara kepada bukan 
ahlinya, maka tunggulah masa (kehancurannya). 748 

Sayangnya, ilmu hadith pada masa moden seringkali diperbincangkan oleh tokoh- 
tokoh luar pengkhususan tanpa kelayakan ilmu yang memadai. Fenomena ini pemah 
diamati dan diingatkan oleh al-Albanl (m. 1420 H/1999 M) sebagaimana berikut: 


Pada kesempatan ini, saya menasihatkan para pembaca untuk tidak 
mudah percaya dengan perbahasan ilmiah yang ditulis pada hari ini dalam 
majalah-majalah popular dan buku-buku yang tersebar, terutama yang 
berkaitan dengan ilmu hadith, melainkan oleh penulis yang diyakini 
kesalehan, keilmuan dan kepakarannya. Terlalu ramai yang tertipu 
daripada ahli zaman ini, terutama yang membawa gelaran doktor, mereka 


748 Muhammad bin Isma‘il al-Bukhari, Sahih al-Bukhcin (Riyad: Dar al-Salam,1999), 14 (Kitab al-‘Ilm, bab man su’ila 
‘ilman wa huwa mushtaghil fi hadlthih fa atamma al-hadlth thumma ajab al-sa’il, no. hadith 59). 



sering menulis tentang sesuatu yang bukan kepakaran mereka dan tidak 
mereka miliki ilmu tentangnya. 749 


Para ulama sepakat bahawa perbincangan tentang hadith mesti merujuk kepada 
kalangan yang pakar dalam bidang ini. Walau setinggi mana darjat keilmuan seseorang 
tokoh dalam bidang ilmu yang lain, keilmuan beliau dalam hadith seringkali tidak lebih 
tinggi daripada orang awam. Oleh sebab itu, para ulama selalu mengingatkan untuk tidak 
mengambil ketetapan status hadith daripada kitab-kitab fuqaha’. Tokoh hadith Sufi dari 
India ‘Abd al-Hay al-LaknawI (m. 1304 H/1886 M) menyatakan bahawa hadith yang 
terkandung dalam kitab fiqh tidak boleh dikira sahih sebelum dimuktamadkan oleh ahli 
hadith, walaupun para pengarang kitab tersebut adalah ahli fiqh yang berwibawa dan tokoh 
muktamad dalam wacana halal dan haram. 750 Penegasan yang sama dapat dijumpai dalam 
Qawa‘id al-TahdTth karya tokoh hadith Salali di Damsyik: Jamal al-Dln al-QasimI (m. 
1332 H/1914 M). 751 

Kegagalan dalam meneliti pengkhususan ulama menjadi salah satu penyebab 
kecelaruan kritik hadith pada masa moden. Sebagaimana pengamatan al-Albanl (m. 1420 
H/1999 M), kebanyakan umat Islam pada hari ini tidak membezakan antara faqih (ahli fiqh) 


749 Al-Albam, Silsilah al-Ahadith al-Sahihah, 1:101, al-Wakil, Nathl al-Nibdl, 4:385. Fenomena yang diutarakan oleh al- 
Albanl turut diamati oleh Ibrahlm Mulla Kliatir, Makanah al-Sahlhayn (Kaherah: al-Matba‘ah al-‘Arabiyyah al- 
Hadlthah, 1402 H), 470-472. 

750 Al-Laknawl, al-Ajwibah, 29. 

751 Lihat Jamal al-DIn al-QasimI, Qawa‘id al-Tahdtth min Funun Mustalah al-Hadith (Kaherah: Dar Ihya’ al-Kutub al- 
‘Arabiyyah, 1961). 182. 


dan muhadclith (ahli hadith). Mereka menyangka setiap faqdi adalah muhaddith. Mereka 


tidak dapat menerima apabila dikatakan: hadith ini lemah di sisi ahli hadith walaupun 
dijadikan hujah oleh fuqaha’. 752 Apabila mengulas status kesahihan hadith Qiyas, al- 
Albanl berkata: 

Janganlah engkau tertipu dengan kemasyhuran hadith ini di sisi ulama 
usul, dan sikap mereka yang berhujah dengan hadith ini untuk menetapkan 
qiyas. Kebanyakan daripada mereka tidak menguasai ilmu hadith dan rijal 
serta tidak mampu membezakan antara hadith sahih dan lemah. Keadaan 
mereka dalam perkara ini (kritik hadith) sama seperti keadaan fuqaha’ 
furuk melainkan segelintir sahaja. 753 

Atas dasar itu, tokoh hadith Salafi ini sering mengulas darjat keilmuan tokoh-tokoh moden 
yang berbicara tentang hadith. Beberapa tokoh dinilai tidak memiliki kepakaran dalam 
ilmu hadith seperti Muhammad al-GhazalI (m. 1416 H/1996 M), 754 Muhammad ‘Abd Allah 
al-Samman (m. 1428 H/2007 M), Syeikh al-Azhar Mahmud Shaltut (m. 1383 H/1963 
M), 755 Muhammad ‘Abduh (m. 1323 H/1905 M), 756 dan ramai lagi. Sikap ini diteruskan 
oleh Abu Ishaq al-Huwaynl yang menilai ‘ Abduh “sangat fakir dalam ilmu hadith,” 757 dan 


752 Al-Wakll, Nathl al-Nibal, 4:415. 

753 Ibid., 4:414. Hadith Qiyas adalah yang dimaksudkan ialah hadith yang mengandungi soalan Nabi s.a.w. kepada 
Mu‘adh berkenaan kaedah yang belum gunakan apabila memutuskan sesuatu perkara. Mu‘adh menjawab bahawa beliau 
menetapkannya dengan al-Quran, lalu Sunnah, lalu Qiyas (ijtihad). Hadith ini diriwayatkan oleh Abu Dawud, kitab al- 
Aqdiyah, bab Ijtihad al-Ra’y fi al-Qada’, no. hadith 3119. 

754 Muhammad Nasir al-DIn al-Albanl, TahrTm Aldt al-Tarb (Beirut: Dar al-Rayyan, 2005), 54. Al-Ghazall yang 
dimaksudkan di sini ialah Sheikh Muhammad al-GhazalI, seorang tokoh dakwah moden sekaligus penulis buku 
kontroversi al-Sunnah al-Nabawiyyah bayn Ahl al-Fiqh wa Ahl al-Hadtth. 

755 Muhammad Nasir al-DIn al-Albanl, Tamdm al-Minnah fi al-Ta‘lTq 'ala Fiqh al-Sunnah (Giza: Dar al-Rayah, 1409 
H), 78-79. 

756 Al-Albanl menilai tokoh pembaharu ini sebagai “ulama semasa yang paling jauh daripada ilmu hadith”. Lihat 
Muhammad Nasir al-DIn al-Albanl, Qissah al-MasTh al-Dajjdl wa Nuziil ‘Isd a.s. wa Qatluh Iyyah (Amman: Maktabah 
al-Islamiyyah, 1421 H), 9. 

757 Al-WakH, Nathl al-Nibdl, 3:298. 



mengatakan bahawa al-Ghazali “tidak memiliki sentuhan sama sekali dengan ilmu hadith” 


walaupun seorang tokoh dakwah yang hebat. 758 

Penekanan tentang kepentingan merujuk tokoh yang tepat dalam hadith turut 
dijumpai dalam ucapan tokoh-tokoh aliran Sufi. Mereka sering mendedahkan kualiti dan 
darjat keilmuan tokoh-tokoh semasa yang berbincang tentang hadith. Ahmad al-Ghumarl 
(m. 1380 H/1960 M) pernah berkata: “Guru kami Bakhlt, walaupun sangat ‘alim dalam 
pelbagai ilmu, namun sangat lemah dalam ilmu hadith seperti ulama-ulama al-Azhar 
Muta’akhirln.” 759 Adik beliau ‘Abd Allah (m. 1413 H/1993 M) mencela tokoh sejarahwan 
Mesir ‘Abd al-Wahhab al-Najjar (m. 1360 H/1941 M) yang sering melemahkan hadith- 
hadith sahih tanpa ilmu, 760 dan Muhammad Hablb Allah al-Shinq!tI (m. 1363 H/1944 M) 
yang “tidak menguasai hadith sama sekali walaupun masyhur sebagai tokoh hadith”. 761 
Tentang Rashld Rida’ (m. 1354 H/1935 M), ‘Abd Allah berkata: “Beliau tidak menguasai 
ilmu hadith melainkan sekadar mencarinya dalam al-Jami ‘ al-SaghTr atau salah satu Kutub 
Sittah. Ramai yang menyangka beliau seorang muhaddith. Ini adalah sangkaan yang 


758 Ibid., 3:117. 

759 Ahmad bin al-Sidd!q al-Ghumarl, Ju‘nah al- ‘Attarji Turafal-Fawa ’id wa Nawadir al-Akhbdr (T.t: t.p, t.t.), 73. Tokoh 
yang beliau maksudkan ialah mufti Mesir sekaligus ulama mazhab HanaĔ abad moden: Muhammad Bakhlt bin Husein 
al-MutTI (m. 1854 H /1935 M). Lihat biograĔ ringkas beliau dalam Khayr al-DIn bin Mahmud al-ZirkilI, al-ATam 
(Beirut: Dar al-Tlm li al-Malayln, 2002), 6:50. 

760 ‘Abd Allah bin Siddlq al-Ghuman, “ITam al-Raki‘ al-Sajid bi Ma‘na Ittikliadh al-Qubur Masajid”, dicetak bersama 
‘ Abd Allah al-Ghuman, Juz Nihdyah al-Amdlfi Sihah wa Sharh ‘Ard al-A 'mal (Beimt: Dar al-Kutub al-Tlmiyyah, 2009), 
62. ‘Abd al-Wahhab al-Najjar seorang pengkaji sekaligus sejarahwan dan ahli fiqh Mesir. Lihat al-ZirkilI, al-ATdm, 
4:182. 

761 Al-Ghumarl, Sabtl al-Tawftq , 37. Muhammad Hablb Allah bin ‘Abdillah bin Alimad al-Jakanl al-Syinq!tI, seorang 
tokoh hadith yang dilahirkan di Syinqlt, lalu menetap di Kaherah selepas berpindah ke pelbagai tempat. Beliau seorang 
pensyarah di Fakulti Usul al-DIn di Universiti al-Azhar. Antara buku-buku karangan beliau ialah Zad al-Muslim jimd 
ttafaqa ‘Alayh al-Bukhan wa Muslim, Dalll al-Sdlik ila Muwattd Malik. AsnAsah md Warada ji al-Mahdl wa ‘Isd. Lihat 
al-ZirkilI, al-A ‘Idm, 6:79. 



salah.” 762 Tokoh Sufi yang lain iaitu ‘Abd Allah al-Hararl (m. 1389 H/1969 M) mengatakan 
bahawa tokoh Sufi Lubnan Yusuf al-Nabhanl “bukan ulama hadith, justeru ucapan beliau 
dalam kritik hadith tidak boleh diambilkira.” 763 Sikap ini dilanjutkan oleh Mahmud Sa‘Td 
Mamduh yang sering mengingatkan bahawa tokoh-tokoh tertentu tidak boleh dirujuk 
dalam kritik hadith seperti Ibn Hajar al-Haytaml (m. 974 H/1566 M), ‘Ali al-QarT (m. 1014 
H/1606 M) dan al-Saghanl (m. 650 H/1252 M). 764 

Kemestian untuk hanya merujuk pakar hadith dalam penetapan status hadith, dengan 
demikian, telah disepakati oleh tokoh-tokoh hadith semasa daripada pelbagai aliran. 76 ' 1 Dari 
sini, penulis merumuskan sebuah kaedah: apabila berlaku pertembungan pendapat antara 


762 Ibid., 37. 

763 ‘Abd Allah al-Haran, Al-Risdlah ji Butlan, 52. Yusuf bin Isma‘Il bin Yusuf al-Nabhanl seorang ulama Syam yang 
menulis banyak buku berkenaan Tasawuf, Syair, dan lain-lain. Antara buku-buku karangan beliau adalah Jdmi' Kardmdt 
al-Awliya’ dan al-Majmu‘ah al-Nabhaniyyah ji al-Mada’ih al-Nabawiyyah. Beliau wafat di Beirut pada tahun 1350 
H/1932 M. Lihat al-ZirkilI, al-A ‘Idm, 8:218. 

764 Lihat Mamduh, al-Ittijahat, 328, Mahmud Sa‘Td Mamduh, Bishdrah al-Mu 'min bi Tashih HadTth Ittaqu Pirasah al- 
Mu 'min (T.tp.: t.p., 1995), 41. Ibn Hajar al-Haytaml ialah Shihab al-DIn Abu al-’Abbas Alnnad bin Muhammad bin ‘Ali 
bin Hajar al-Sa‘adI al-Ansarl, seorang ulama dan muhaqqiq Madhdhab ShafTI. Buku-buku beliau sangat banyak, 
antaranya Tuhjat al-Muhtaj Li Sharh al-Minhaj, al-Sawa ’iq al-Muhriqah, al-Zawajir ’an Qtiraf al-Kaba ’ir, dan banyak 
lagi. Lihat al-ZirkilI, aI-A‘ldm, 1:234. Nur al-Din Mulla ‘Ali bin Sultan Muhammad al-QarI, seorang ulama yang 
menguasai banyak ilrnu sekaligus pakar fiqh mazhab Hanafi. Beliau berasal daripada Afghanistan lalu menetap di Mekah. 
Buku-buku beliau dalam bidang hadith antaranya ialah Sharh Mishkdt al-Masdbth, Sharh aI-Shamd’il, Sharh al-Shija ', 
dan banyak lagi. Lihat al-ZirkilI, aI-A‘ldm, 5:12. Adapun al-$aghanl, maka beliau ialah Radly al-DIn al-Hasan bin 
Muhammad bin al-Hasan bin Haydar al-‘AdawI al-‘Uman al-HanalT. Beliau seorang ulama yang sangat pakar dalam 
Bahasa, Fiqh dan Hadith. Beliau dilahirkan di Baghdad, lalu berhijrah ke Baghdad dan Yaman, lalu wafat di Baghdad. 
Jenazah beliau lalu bawa dan dikuburkan di Mekah atas wasiat daripada beliau. Antara buku-buku karangan beliau dalam 
ilmu hadith ialah Mashariq al-Anwar, Sharh SahTh al-Bukhan, dan Dar al-Sahdbah ji Mawadi' Wa/ayat al-Sahabah. 
Lihat al-ZirkilI, al-A ‘Idm, 2:214. 

765 Hatim al-‘AwnI daripada aliran Ihya’ Manhaj al-MutaqaddimIn menetapkan ijmakumat Islam atas kesahihan metode 
kritik ahli hadith dan kewajiban untuk merujuk mereka dalam penetapan status kesahihan hadith. Lihat hujah beliau 
dalam al-Sharif Hatim bin ‘Arif al-‘ Awnl, Ikhtilajal-Muftm wa al-Mawqif al-Matlub Tijdhah Min ‘Umum al-Muslimln 
(Riyad: Dar al-$ayma‘I, 2008), 100-115. 



dua orang tokoh, salah satunya berpengkhususan hadith dan yang lain bukan, maka 


pandangan tokoh yang berpengkhususan hadith mesti dimenangkan. 

Aplikasi kaedah ini sangat berguna dalam menghuraikan pelbagai kecelaruan kritik 
yang berpunca daripada mengabaikan kepakaran dan pengkhususan. Salah satunya ialah 
polemik tentang kesahihan hadith berkenaan usia ‘A’ishah apabila menjadi isteri baginda 
antara ‘Abbas Mahmud al-‘Aqqad (m. 1383 H/1964 M) yang melemahkan dan Ahmad 
Shakir (m.1377 H/1957 M) yang mensahihkan. 766 Pandangan Ahmad Shakir mesti 
dimenangkan kerana beliau seorang ulama hadith yang terbukti dan diiktiraf keilmuannya 
dalam ilmu ini. Sebaliknya, al-‘Aqqad tidak mengetahui ilmu hadith walaupun terkenal 
sebagai tokoh pemikir dan sasterawan ulung. 767 

Aplikasi kaedah ini turut berkaitan dengan semua perdebatan tentang status hadith 
antara tokoh-tokoh hadith semasa seperti ‘Abd al-Rahman al-Mu‘allimI (m. 1386 H/1967 
M), Mustafa al-Siba’i (m. 1384 H/1967 M) dan Abu Ishaq al-Huwaynl dengan kalangan 
modenis seperti Mahmud Abu Rayyah (m. 1970 M), Muhammad al-GhazalT (m. 1416 
H/1996 M), Khalid al-Jundl dan lain-lain. Jika tokoh-tokoh modenis ini mensahihkan 


766 Lihat ‘Abbas Mahmud al-‘Aqqad, cil-Siddiqah bint al-Siddiq (Kalierah: Muassasah HindawT, 2013), 39, Ahmad 
Shakir, Jamharah Maqdldt al-‘Alldmah al-Shaykh Ahmad Shakir (Giza: Dar al-Riyad, 2005), 1:353. Abu Ishaq al- 
Huwaynl mengulas perkara ini dalam sebuah kuliah. Lihat Abu Ishaq al-Huwaynl, “al-Radd ‘ala al-Ustadh Khalid al- 
Jundl wa Zuwaj al-Nabi s.a.w. min ‘A’ishah Wahiya Saghlrah”, laman sesawang Islamway , dicapai 10 November 2008, 
http://www.islamway.net/?iw_s=Lesson&iw_a=view&lesson_id=86106. 

767 Lihat biograti al-‘Aqqad dalam al-ZirkilI, al-A ‘lam, 3:266. 



hadith yang dilemahkan oleh tokoh-tokoh hadith tersebut, atau melemahkan hadith-hadith 
yang mereka sahihkan, maka pandangan tokoh-tokoh hadith mesti selalu dimenangkan. 768 


4.2.2. Kaedah Kedua: Tingkat Kepakaran Ahli Hadith 

Walaupun kalangan ahli hadith adalah satu-satunya rujukan dalam penetapan status hadith, 
kita mesti menyedari bahawa kepakaran ahli hadith bertingkat-tingkat. Mereka tidak sama 
rata dalam hatalan, keluasaan riwayat, ketelitian dan kedalaman analisis. Sesetengah ahli 
hadith memang diiktiraf memiliki kepakaran yang tinggi dalam bidang ini. Bagaimanapun, 
ramai dalam kalangan mereka yang hanya meriwayatkan hadith tanpa memiliki kepakaran 
memadai untuk melakukan kritik hadith. 

Tingkat keilmuan ahli hadith secara umum ditandai dengan gelaran-gelaran ilmiah 
yang ditetapkan ke atas mereka seperti al-Hadithi (pemula), al-Musnid, ‘Alirn al-Hadith, 
al-Muhaddith, al-Mufid, al-Hafiz dan Amir al-Mu ’'mininji al-Hadith. 169 Kelayakan dalam 
menilai perawi dan hadith hanya boleh dilakukan oleh seseorang yang telah mencapai 


768 Tokoh-tokoh aliran modenis sangat sering menyentuh perbincangan tentang kritik hadith dalam buku-buku mereka, 
akan tetapi kaedah yang mereka gunakan seringkali menyalahi pandangan ahli hadith. Untuk ulasan ringkas dan padat 
berkenaan kritik kalangan Modemis terhadap Sunnah dan perdebatan yang tercetus daripadanya, lihat Brown, Hadith, 
243-250. Lihat juga diskusi seorang tokoh al-Azhar ‘Abd al-Mawjud ‘Abd al-LatTf tentang pemikiran kritis tokoh-tokoh 
modenis terhadap Sunnah, yang beliau istilahkan dengan Ad‘iya’ al-‘Ilm (pseudo ulama), dalam ‘Abd al-Mawjud 
Muhammad ‘Abd al-LatTf, al-Sunnah al-Nabawiyyah Bayna Du ‘at al-Fitnah wa Ad‘iya’ al- ‘Ilm (Kaherah: t.p., 1991), 
117-236. 

769 Untuk diskusi berkenaan definisi dan tingkatan gelaran-gelaran ini, sila rujuk al-Suyutl, TadrTb al-RawT, 27-34, 
Mamduh, al-Ittijdhdt al-HadTthiyyah, 17-24. 



darjat hafiz dan muhaddith naqid sahaja. Ucapan tokoh yang hanya bergelar Musnid, atau 


gelaran-gelaran yang lebih rendah daripada itu, tidak diambilkira dalam perbincangan 
ini. 770 Perkara ini pernah diisyaratkan oleh Ibn Mandah (m. 395 H/1005 M) apabila pakar 
hadith ini menegaskan bahawa “Allah mengkhaskan segelintir orang sahaja dalam 
mengetahui (ilmu) berkenaan hadith-hadith ini daripada kebanyakan kalangan yang 
mendakwa dirinya ahli hadith.” 771 

Memastikan darjat keilmuan seorang tokoh hadith sangat penting untuk mengetahui 
nilai pandangan beliau dalam kritik hadith. Ingatan tentang perkara ini dijumpai dalam 
kajian-kajian tokoh-tokoh hadith semasa daripada kalangan Sufi dan Salafi sekaligus. 
Dalam kajiannya tentang status hadith basmalah, Ahmad al-Ghumarl (m. 1380 H/1960 M) 
mengingatkan untuk tidak mengambil begitu sahaja ucapan tokoh-tokoh hadith 
Muta’akhirln, para penulis shuruh dan hawashi, yang menetapkan hadith ini Mutawatir, 
Mashhur, Hasan ataupun Sahih. 772 Beliau turut sering mengkritik ‘Abd al-Ra’uf al- 


770 Mamduh. Al-Ittijdhdt al-Hadtthiyyah, 17. Lihat juga al-Hararl, Al-Risdlah fi Butlan, h. 50-52. 

771 Ibn Rajab, Sharh ‘Ilal, 1:34. Ibn al-Athlr (m. 606 H/1210 M) menceritakan bahawa kebanyakan ahli hadith di zaman 
beliau adalah orang awam yang tidak pernah menimba ilmu daripada ulama. Mereka hanya mengambil riwayat daripada 
orang awam yang sama dengan mereka. Lihat ucapan beliau yang dinukilkan oleh Abu ‘Abd Allah Muhammmad bin 
Jamal al-DIn ‘Abd Allah bin Bahadur al-ZarkashI, al-Nukat ‘ala Muqaddimah Ibn al-Saldh (Riyad: Adwa’ al-Salaf, 
1998), 1:46. 

772 Ahrnad bin Siddlq al-Ghuman, al-Isti ‘cidhah wa al-Hasbalah Miman Sahhah Hadlth al-Basmalah: Kull Amr Dln Bd! 
la Yubda ’u jihi Bibismiiiah ai-Rahmdn al-Rahim Fahuwa Aqta ‘ (Riyad: Maktabah Tabariyyah, t.t.), 3. 



Munawi (m. 1031 H/1622 M), seorang tokoh hadith dari Mesir dan pensyarah kitab al- 


Jami ‘ al-Saghir, yang dinilai sangat lemah dalam kritik hadith. 773 

Sikap yang sama dapat ditemui dalam ucapan al-Albanl (m. 1420 H/1999 M) yang 
sering mengkritik dan menilai kadar keilmuan tokoh-tokoh hadith sebelumnya. Beliau 
misalnya mengatakan bahawa ahli hadith Sufi dari Maghribi ‘Abd al-Hay al-Kattanl (m. 
1382 H/1962 M) memiliki hafalan yang kuat beliau namun lemah dalam kritik hadith. 774 
Perkara yang sama terlihat dalam kritikan Abu Ishaq al-Huwaynl ke atas Ibn Hiinmat al- 
Dimashql (m. 1145 H/1761 M), Nur al-Dln al-Haythaml (m. 807 H/1404 M), dan Al-Buslrl 
(m. 840 H/1436 M). Beliau mengatakan bahawa ketiga-tiga tokoh sering disangka pakar 
hadith padahal sangat lemah dalam kritik. 775 

Daripada huraian di atas, kita dapat merumuskan bahawa pertembungan pendapat 
yang berlaku antara dua tokoh hadith atau lebih menuntut pengamatan darjat kepakaran 
tokoh-tokoh tersebut. Pandangan tokoh yang memiliki kepakaran kritik mesti 
dimenangkan ke atas tokoh yang tidak memilikinya. 


773 Al-Wakll, Nathl al-Nibdl, 1:484 dan 2:451. Muhammad ‘Abd al-Ra’iif bin Taj al-‘Aritln bin ‘Ali bin Zayn al-‘Abidln 
al-Haddadl al-MunawI. Buku-buku karangan beliau melebihi 80 tajuk. Antaranya ialah al-TaysTr Sharh al-Jami‘ al- 
SaghTr, Fayd al-KabTr, Sharh aI-Shamd’il, dan banyak lagi. Beliau wafat di KAherah pada tahun 1031 H/1622 M. 

774 Al-Albanl, Silsilah Al-AhadTth AI-Da ’Tfah, 5:33. ‘Abd al-Hay bin ‘Abd al-Kablr bin Muhammad bin ‘Abd al-Kablr 
al-Kattanl adalah penulis kitab Pahras aI-Faharis yang sangat masyhur. 

775 Al-Wakll, Nathl al-Nibdl, 4:552, 557 dan 561. 



Sebagai contoh bentuk aplikasi kaedah ini, penulis mengajukan polemik tentang 
kesahihan hadith ‘Abd al-Rahman bin Zayd bin Aslam daripada ayahnya daripada 
datuknya daripada Umar bin al-Khattab, Rasulullah bersabda: 


. J UJ dJJbt t : Jll &L3-I 1 UJ 

Terjemahan: Apabila Adam melakukan dosa, beliau berkata: Wahai 
tuhan, aku meminta dengan hak Muhammad, ampunkanlah aku. 776 


Tokoh hadith beraliran Sufi Muhammad bin ‘AlwT al-Malikl (m. 1425 H/2004 M) 
menetapkan bahawa hadith ini sahih lalu berhujah dengannya sebagai dalil keharusan 
tawasul. Beliau menisbahkan tashih tersebut kepada al-Hakim (m. 405 H/1012 M), al- 
Bayhaql (m. 458 H/1066 M), al-Subkl (m. 756 H/1355 M), al-Suyutl (m. 911 H/1505 M), 
al-QastallanI (m. 923 H/1517 M) dan al-ZarqanI (m. 1122 H/1710 M). 777 Pandangan ini 
dikritik oleh tokoh-tokoh Salafi yang menilai hadith ini batil dan palsu. 778 Menurut Sallh 
bin ‘Abd al-‘AzTz A1 al-Shaykh, menisbahkan penilaian Sahih kepada al-BayhaqI dan al- 
Suyutl adalah satu kesilapan. Kedua-duanya tidak mensahihkan hadith ini secara tersurat. 
Begitu juga al-Subkl yang hanya menukil dan menuruti tashih al-Hakim. Adapun al- 
Qastallanl dan al- Zarqanl, kedua-duanya tidak memiliki kepakaran dalam kritik hadith, 


776 Hadith ini diriwayatkan oleh al-Hakim, al-Mustadrak, Kitab Tawarikh al-MutaqaddimTn min al-Anbiya’ wa al- 
Mursalln, wa min kitab ayat Rasulillah allatl hiya dala’il al-nubuwwah, no. hadith 4228. 

777 ‘Alwl al-Malikl, Majahim Yajib an Tusahhah, 121 dan seterusnya. 

778 Lihat al-Albanl, Silsilah Al-AhadTth Al-Da ’Tfah, 1:88. 



justeru tiada pemberatan dalam tashih mereka. 779 Selepas membandingkan hujah al-Malikl 
dan pengkritiknya, penulis berpandangan bahawa SalTh Al al-Shaykh memiliki darjat 
kepakaran yang lebih tinggi berbanding al-Malikl. 780 Justeru, kritik hadith beliau menurut 
penulis mesti lebih didahulukan. 


4.2.3. Kaedah Ketiga: Keunggulan Ahli Hadith Mutaqaddimln 

Pembahagian ahli hadith menjadi kalangan Mutaqaddimln dan Muta’akhirln sering 
dijumpai dalam kitab-kitab Mustalah. iu Meskipun terdapat perdebatan tentang garis masa 
yang memisahkan kedua-dua kalangan, akan tetapi ahli hadith Mutaqaddimln diiktiraf 
memiliki kelebihan ke atas kalangan selepasnya. Pandangan ini lebih kuat berbanding 
pendapat sesetengah ulama yang menafikan kelebihan ahli hadith terdahulu ke atas 
kalangan terkemudian. Menurut al-San‘anI (m. 1182 H/1768 M), tiada perbezaan antara 
kalangan terdahulu dan terkemudian selain bilangan perantara ( al-wasa ’it ) dalam sanad. 
Kalangan terkemudian malah memiliki kelebihan kerana kemudahan buku-buku rujukan 
yang tidak dimiliki oleh kalangan terdahulu. 782 Seperti beliau, ‘Abd al-Hay al-LaknawT 


779 Lihat ulasan SalTh bin ‘Abd al-‘AzTz A1 al-Shaykh, Hadhihi Majahimurta (Riyad: al-Ri’asah al-‘Ammah li Idarat al- 
Buhuth al-‘Ilmiyyah wa al-Ifta’ wa al-Da‘wah wa al-Irshad, t.t.), 20-28. 

780 Tidak dinafikan beliau adalah seorang ahli hadith bergelar musnid dan memiliki doktor falsafah dalam ilmu hadith. 
Untuk biografi beliau, lihat Yusuf al-Mar‘ashlT, ‘Iqd al-Jauhar ft ‘Ulama’ al-Ruh‘ al-Awwal min al-Qarn al-Khamis 
‘Ashar (Beirut: Dar al-Ma’rifah, 2006), 2:2037-2041. 

781 Lihat tempat-tempat penggunaan kedua-dua istilah ini dalam kitab-kitab Mustalah dalam al-MalyabarT, al- 
Muwazanah, 47-58. 

782 Lihat Muhammad bin Isma‘il al-San‘anT, Irshcid aI-Nuqqad ild Tayslr al-Ijtihad (Kuwait: Dar al-Salafiyyah, 1985), 
103-107. 



(m.1304 H/1886 M) menafikan keawalan masa sebagai faktor penilaian dalam tarjih. 


Beliau menegaskan bahawa kalangan terkemudian seringkali menemukan ‘illah yang 
terluput dari pandangan tokoh-tokoh terdahulu. 783 

Tidak dinafikan bahawa sekadar keterdahuluan memang bukan faktor pemberat bagi 
sesuatu pendapat. Kelebihan ahli hadith MutaqaddimTn ke atas ahli hadith Muta’akhirln 
bukan senioriti, akan tetapi kepakaran dan keistimewaan yang tidak dimiliki oleh kalangan 
selepas mereka. Menurut Hamd bin Ibrahnn al-‘Uthman, faktor-faktor utama yang 
membuat kritik hadith Mutaqaddimln lebih tepat berbanding Muta’akhirTn ialah keawalan 
masa ( tacjadclum ), ketinggian sanad, kejelasan terminologi ( istilah ), peluang melihat 
sendiri usul (buku-buku catatan) perawi dan menguji secara langsung hafalan mereka, 
peluang untuk menyaksikan secara langsung indikasi dan petanda (qard ’in ), peluang untuk 
berjumpa dan bermuzakarah dengan pakar. 784 Semua faktor ini menempatkan kritik hadith 
kalangan Mutaqaddimln lebih tepat dan teliti berbanding kritik hadith Muta’akhirTn dan 
semasa. Oleh kerana mengiktiraf kelebihan ini, tokoh-tokoh hadith Muta’akhirTn sendiri 
menegaskan kemestian untuk tunduk kepada ketetapan palsu, ma ’lul dan sahih daripada 
ahli hadith Mutaqaddimln. 785 Kemampuan kalangan Muta’akhirTn untuk melihat ‘illah 


783 Al-Laknawl, al-Ajwibah al-Fadilah, 180. 

784 Hamd bin Ibrahlm al-‘Uthman, al-Muharrar fi Mustalah al-Hadllh (Amman: al-Dar al-Athariyyah, 2008), 308 dan 
seterusnya. 

785 Mereka adalah al-‘Ala’I (m.761 H/1359 M), Ibn Hajar (m .852 H/1448 M), al-SakhawI (m. 902 H/1497 M) dan lain- 
lain. Lihat nukilan ucapan mereka dalam al-Malyabarl, al-Muwazanah, 34-35. al-Sulaymanl, Ithaf al-Nabll, 2:68. 



yang terluput daripada pemerhatian ahli hadith kalangan Mutaqaddimin adalah dakwaan 


tanpa bukti. 786 

Menurut Hatim al-‘AwnT, tingkat kepakaran ahli hadith dapat disamakan dengan 
hierarki kelayakan ijtihad fuqaha’ yang terbahagi menjadi Mujtahid Mutlaq Mustaqil, 
Mujtahid Mutlaq Ghayr Mustaqil, Mujtahid Muqayyad, Muttabi ‘ dan Muqallid. Setiap 
tokoh yang berada dalam tingkat yang lebih rendah tidak boleh menyalahi yang lebih tinggi 
daripadanya. Sebagaimana dalam fiqh, darjat Mujtahid Mutlaq Mustaqil dalam hadith 
hanya dimiliki oleh tokoh-tokoh pakar (, nuqqad ) dan huffaz terdahulu sahaja. 787 

Pengelasan yang lebih jelas terdapat dalam kenyataan Muqbil bin Hadl al-Wadi‘I. 
Menurut beliau, ahli hadith terbahagi menjadi tiga: pakar ( naqid ), penukil ( naqil ) dan 
pengkaji ( bahith). Pakar ialah kalangan yang memiliki kemampuan menyingkap dan 
menetapkan ‘illah dan shudhudh dalam hadith. Menurut Muqbil, kelayakan ini hanya 
dimiliki oleh imam-imam terdahulu sahaja seperti Ahmad (m. 241 H/855 M), al-Nasa’1 (m. 
303 H/915 M), ‘Ali bin al-Madlnl (m. 234 H/849 M), al-Bukharl (m. 256 H/870 H), Abu 
Hatim (m. 277 H/890 M), Abu Zur‘ah (m. 264 H/878 M) dan seumpamanya. Kalangan 
penukil ialah tokoh-tokoh yang tidak berkelayakan untuk menyingkap ‘illah dan shudhudh 
selain meriwayatkan daripada kalangan pakar sebelum mereka. Mereka adalah kebanyakan 


786 Lihat al-Wadi‘I, al-Muqtarah, 39. 

787 Hatim al-‘AunI, Ida’at Bahthiyyah, 359. Kesimpulan ini selari dengan penegasan Ibn Rajab al-Hanbali yang 
menetapkan bahawa ilmu ‘ilal telah “telah dilipat sejak lama.” Ibn Rajab, Sharh ‘ Ilal, 2:467. 



ahli hadith Muta’akhirm seperti al-Bayhaqi (m. 458 H/1066 M), Ibn Rajab (m.795 H/1393 


M), al-‘Ala’I (m. 761 H/1359 M) dan Ibn Hajar (m. 852 H/1448 M). 788 Kalangan pengkaji 
ialah tokoh-tokoh hadith moden dan semasa yang melakukan penelitian dan kajian dalam 
kritik hadith. Mereka tidak memiliki hafalan dan kepakaran yang melayakkan dirinya 
mencapai darjat hafiz. Justeru ucapan mereka tidak boleh ditempatkan sama atau lebih 
tinggi daripada ucapan pakar. 789 

Daripada penjelasan di atas, penulis merumuskan sebuah kaedah: apabila berlaku 
pertembungan kritik antara tokoh hadith Mutaqaddimln dan Mutaakhirin, maka penilaian 
ahli hadith Mutaqaddimln mesti dimenangkan. Bukan kerana aspek senioriti mereka, akan 
tetapi kerana kepakaran dan pengetahuan tentang sebab-sebab kesahihan dan kelemahan 
yang lebih mendalam. Bagaimanapun, kaedah ini terikat dengan syarat tokoh 
Mutaqaddimln itu tidak Mutasahil. Kalangan Mutasahil dikecualikan kerana mereka 
mengamalkan metode kritik yang berbeza dengan jumhur ahli hadith Mutaqaddimln. 

Pengukuhan kaedah ini dapat dijumpai dalam banyak ucapan tokoh-tokoh hadith 
semasa. ‘Abd al-Rahman al-Mu‘allimI (m. 1386 H/1967 M) menegaskan bahawa kalangan 
Mutaqaddimln “lebih berwibawa dan lebih sempurna berbanding Muta’akhirTn. Meskipun 


788 Al-Wusabi, al-Fatawa al-HadTthiyyah, 1:392. 

789 Lihat ibid., 1:389. Pandangan ini dipersetujui oleh murid beliau Abu al-Hasan al-Sulaymanl yang menegaskan bahawa 
Ai-Dhahabl dan Ibn Hajar tidak termasukkalangan imam yang berbincang tentang perawi. Kedua-duanya hanya mujtahid 
dalam mentarjih ucapan-ucapan ulama berkenaan perawi (mujtahid fi aqwdl al-a ’immah fi al-ruwat). Ijtihad mereka 
terdedah kepada benar dan salah. Justeru, jika Imam Ahmad melemahkan perawi, namun al-Dhahabl menilainya Thiqah, 
maka ucapan al-Dhahabl tidak diterima. Lihat al-Sulaymanl, lthdf al-NabTl. 1:79-80, 239. 




kalangan Muta’akhirin memiliki ilmu yang luas, akan tetapi kami melihat mereka sering 
bermudah ( tasahul) dalam menilai sahih ataupun hasan.” 790 Apabila ditanya tentang 
sebuah hadith yang dilemahkan oleh imam-imam MutaqaddimTn namun disahihkan oleh 
tokoh-tokoh Muta’akhirTn, Muqbil al-Wadi‘T (m. 1422 H/2001 M) tegas menjawab bahawa 
“ulama terdahulu mesti didahulukan dalam perkara ini sebab mereka, sebagaimana yang 
telah kami jelaskan, mengetahui semua jalur-jalur sanad tersebut”. 791 

Aplikasi kaedah ini mendedahkan cacat dalam banyak kajian kritik hadith semasa. 
Kajian-kajian tersebut sering mengabaikan darjat kepakaran ahli hadith dan menyamakan 
antara pandangan pakar dan bukan pakar. Salah satunya sebuah kajian tentang hadith solat 
tasbih yang bertajuk al-TanqTh lima Ja’a Ji Salah al-Tasblh oleh Jasim bin Sulayman al- 
Dusari. Beliau menetapkan dua kumpulan ahli hadith yang berbeza pandangan dalam 
hadith ini. 792 Kumpulan yang mensahihkan hadith ini ialah al-Hakim (m. 405 H/1012 M), 
al-BayhaqT (m. 458 H/1066 M), al-Mundhiri (m. 656 H/1258 M), al-SubkT (m. 756 H/1355 
M), al-‘Ala’T (m. 761 H/1359 M), dan tokoh-tokoh semasa seperti Shu‘ayb al-Ama’ut dan 
Nur al-DTn ‘Itr. Kumpulan yang melemahkan ialah Ahmad bin Hanbal (m. 241 H/855 M), 
al-TirmidhT (m. 279 H/892 M), al-‘UqaylT (m. 322 H/934 M), Ibn Khuzaymah (m. 311 
H/923 M), Ibn Taymiyyah (m. 728 H/1328 M), Ibn al-JawzT (m. 597 H/1201 M), dan lain- 


790 Al-‘Uthmani, al-Muharrar , 335. 

791 Al-Wadi‘I, al-Muqtarah, 39. 

792 Lihat Jasim bin Sulayman al-Dusarl, al-TanqJh limd Jd’afi Saldh al-Tasblh (Beirut: Dar al-Basha’ir al-Islamiyyah, 
1986), 64-85. 


lain. Menurut penulis, pembahagian ini satu bentuk pengabaian tingkat kepakaran ahli 


hadith. Tokoh-tokoh dalam kumpulan kedua sebahagian besamya ialah para pakar yang 
sangat menguasai ilmu kritik hadith. Ucapan mereka tidak sepatutnya diletakkan setaraf 
dengan para penukil dan pengkaji yang disebutkan dalam kumpulan pertama. 

Sebuah kes pertembungan yang lain terlihat dalam diskusi tentang status hadith: 

3 aJLp auI ^ Lp 3 ddp ^Lp ilr 0 

Terjemahan: Siapa yang memberi keluasan bagi ahli keluarganya 
pada hari ‘Asyura maka Allah akan memberi keluasan (rezeki) 
baginya hingga ke akhir tahun. 793 

Meskipun diriwayatkan menerusi tujuh jalur sanad, namun hadith ini dinilai lemah bahkan 
palsu oleh ramai ahli hadith terdahulu seperti Ahmad bin Hanbal (m. 241 H/855 M), Abu 
Zur‘ah (m. 264 H/878 M), al-‘UqaylT (m. 322 H/934 M) dan al-DaraqutnT (m. 385 H/995 
M). 794 Namun begitu, status hadith ini dikuatkan oleh beberapa tokoh hadith Muta’akhirln 
dan Semasa. Sesetengah daripada mereka mensahihkannya seperti al-‘IraqT (m. 806 
H/1404 M) dan Ahmad al-GhumarT (m. 1380 H/1960 M). Beberapa yang lain menilainya 
Hasan kerana kumpulan sanadnya seperti al-BayhaqT (m. 458 H/1066 M), Ibn al-Qattan 


793 Diriwayatkan oleh al-Tabaranl, al-Mu‘jam al-Awsat, dhikr man ismuh Hashim, no. hadith 9302. 

794 Lihat ‘Abd al-Rahman bin ‘Ali Ibn al-JawzI, Kitdb al-Mawdii ‘dt min al-Ahdidllh al-Marfu ‘dt (Beirut: Dar Ibn Hazm, 
2008), 450, Ibn al- Jawzl, A\-‘Ilal al-Mutanahiyah (Pakistan: Idarah al-‘Ulum al-Athariyyah, 1981), 2:63, Ahmad bin 
‘ Abd al-Halim Ibn Taymiyyah, AhadJth al-Qassas (Kaherah: Dar al-Misriyyah al-Lubnaniyyah, 1993), 89. 


(m. 628 H/1230 M) dan ‘Abd Allah al-Ghumarl (m. 1413 H/1993 M). 795 Sekali lagi, 
ketetapan ahli hadith terdahulu mesti diutamakan kerana kelebihan ilmu dan kepakaran 
yang mereka miliki. 


4.2.4. Kaedah Keempat: Klasifikasi Mutasahil, Mutashaddid dan Mu‘tadil 

Salah satu cara yang dapat dilakukan dalam pertembungan kritik ialah mengamati 
kecenderungan semua tokoh yang terlibat sama ada termasuk dalam kategori Mutasahil 
(bermudah), Mutashaddid (sukar) dan Mu ‘tadil (bersederhana), lalu mentarjih pandangan 
Mu ‘tadil ke atas kedua-dua kategori yang lain. Kaedah ini dicadangkan ‘ Abd al-Hay al- 
LaknawT (m. 1304 H/1886 M) dan Sa‘ad Al al-Humayd. 796 Secara ringkas, Mutasahil 
adalah sifat yang diberikan kepada tokoh yang sering menetapkan status perawi atau hadith 
lebih tinggi daripada yang sepatutnya. Mutashaddid adalah sebaliknya. Sifat ini diberikan 
kepada tokoh yang sering menetapkan status perawi atau hadith lebih rendah daripada yang 
sepatutnya. Mu ‘tadil berada di antara kedua-duanya: beliau menetapkan status perawi atau 
hadith dalam tingkatan yang sepatutnya tanpa lebih ataupun kurang. 

Menurut al-San‘anI (m. 1182 H/1768 M), ikhtilaf dalam kritik adalah salah satu 
bentuk perbezaan dalam riwayat. Apabila seorang tokoh mensahihkan hadith, hakikatnya 


795 Lihat al-Juban, al-Ijtihcid al-FiqhT, 202-204. 

796 Lihat al-LaknawI, al-Ajwibah al-Fadilah, 161-162, Saad A1 al-Humayd, aI-Fatawa al-Hadllhiyyah, 112. 



beliau sedang mengkhabarkan bahawa para perawi hadith berkenan thiqah, sanadnya 
bersambung, dan tiada ‘illah ataupun shudhudh padanya. Status tokoh-tokoh penilai hadith 
adalah seperti para perawi hadith juga. Sebahagian mereka bertaraf imam hujjah, ada juga 
yang memiliki kelemahan dan tergesa-gesa dalam menilai status hadith. Beliau lalu 
berkata: “Oleh yang demikian, para pengkaji yang tinggi semangat wajib mengkaji 
keadaan para imam seperti mengkaji keadaan para perawi dan selalu merujuk sejarah. 
Dengan begitu, ia akan mengetahui hakikat tokoh-tokoh ilmu ini, lalu melihat siapa yang 
wajib digantung ucapannya, diterima, ataupun ditolak.” 797 

Mustafa al-Sulaymanl menjelaskan bahawa status tokoh hadith diketahui menerusi 
kenyataan ulama yang sezaman dan terkemudian daripadanya, atau menerusi kaedah 
istiqra ’, iaitu membandingkan setiap ucapan beliau dengan praktik ahli hadith Mu ‘tadil. 
Jika ucapan beliau sering menyebelahi mereka, maka beliau termasuk dalam kalangan 
Mu ‘tadil. Jika sering menyalahi, maka beliau dihukum sebagai Mutasahil atau 
Mutashaddid mengikut bentuk-bentuk penyalahan tersebut. 798 Beliau seterusnya 
menyebutkan bahawa tokoh-tokoh yang terkenal Mu ‘tadil dalam menilai hadith ialah al- 
Bukharl (m. 256 H/870 H), Muslim (m. 261 H/875 M), Abu Hatim (m. 277 H/890 M), Abu 
Zur‘ah (m. 264 H/878 M), Abu Dawud (m. 275 H/889 M), al-Nasa’1 (m. 303 H/915 M), 
al-DaraqutnI (m. 385 H/995 M), al-BayhaqI (m.458 H/1066 M) dan Ibn ‘Abd al-Bar (m. 


797 Al-San‘am, Irshad al-Nuqqdd, 123. 

798 Al-Sulaymanl, Ithdf al-Nabil, 1:168. 




463 H/1071 M). Adapun tokoh-tokoh sering dinilai Mutasahil ialah al-Tirmidhl (m. 279 
H/892 M), Ibn Khuzaymah (m. 311 H/923 M), Ibn Hibban (m. 354 H/965 M) dan al-Hakim 
(m. 405 H/1012 M). 799 Sebaliknya, Ibn al-Jawzr (m. 597 H/1201 M), al-JawzaqanI (m. 259 
H/873 M) dan al-Saghanl (tn. 650 H/1252 M) sering dinilai Mutashacldid kerana sukar 
mensahihkan hadith dan bermudah menilai palsu. 800 

Perlu diingatkan bahawa penetapan dalam salah satu kategori di atas bersifat relatif. 
‘Abd al-Rahman al-Mu‘allitnI (m. 1386 H/1967 M) berkata: “Gelaran masyhur bahawa 
seseorang imam tertentu Mutasahil atau Mutashaddid tidak bersifat mutlak. Sebahagian 
mereka Mutasahil dalam satu aspek, Mutashaddid pada aspek yang lain mengikut keadaan 
dirinya.” 801 Sifat Tasahul yang ditetapkan ke atas al-DaraqutnI tnisalnya hanya berkaitan 
dengan sikap beliau terhadap perawi majhul sahaja. 802 Ketetapan tersebut tidak berkaitan 
dengan semua aspek kritik hadith. Selain itu, ketetapan Mutasahil ataupun Mutashadid 
bukan bermakna menolak semua pandangan tokoh berkenaan. Sebaliknya, pandangan 
beliau tetap diterima dan diambilkira selagimana tidak bertentangan dengan pandangan 
tokoh Mu ‘tadil atau hadith berkenaan terbukti mengandungi ‘illah. Apabila mengulas 
tasahul al-Hakim, Ibn al-Salah (m. 643 H/1245 M) menetapkan bahawa hadith yang beliau 
sahihkan namun tidak dijumpai sokongan ataupun bantahan daripada ahli hadith yang lain 


799 Lihat Ibn al-Salah, ‘ Ulum cil-Hadlth, 22, al-LaknawI, al-Ajwibah aI-Fadilah, 160-181. 

800 Al-Laknawl, ibid., 164. 

801 ‘Abd al-Rahman bin Yahya al-Mu‘allimI, “Mukadimah al-Muhaqqiq”, dalam Muhammad bin ‘Ali al-Shaukanl, Nayl 
al-Awtdr Sharh Muntaqd al-Akhbdr min Ahdidllh Sayyid al-Akhyar (Mesir: Mustala al-Babi al-Halabl, 1987), 8. Ueapan 
ini disetujui oleh Mustafa al-Sulaymanl, Ithaf al-Nabll, 1:168. 

802 Al-‘UthmanI, al-Muharrar, 304. 



adalah hasan melainkan jika mengandungi ‘illah yang melemahkannya. 803 Prinsip ini 
disetujui oleh tokoh-tokoh hadith semasa seperti al-Sulaymanl dan Hassan ‘Abd al- 
Mannan. 804 

Dari sini, kita boleh merumuskan kaedah: apabila berlaku perselisihan antara tokoh 
Mutasahil atau Mutashadclid dengan tokoh Mu ‘tadil berkenaan status kesahihan hadith, 
maka pandangan tokoh Mu ‘tadil mesti didahulukan. 805 Aplikasi kaedah ini sangat banyak 
ditemui dalam setiap diskusi kritik hadith ulama Muta’akhirln. Bagaimanapun, 
pengamalan kaedah ini dalam pertembungan kritik hadith semasa tidak mudah bahkan 
sangat sensitif. Setiap tokoh selalu berkaitrapat dengan aliran dan mazhab tertentu. Justeru 
menempatkan seseorang tokoh dalam kategori Mutasahil ataupun Mutashaddid selalu 
mencetuskan protes daripada penyokong aliran atau mazhab tersebut. Meski begitu, 
penulis berpandangan pengkategorian ini wajar dilakukan untuk memudahkan tarjih dan 
menimbang pandangan yang terkuat. Berikut ini adalah pengkategorian penulis bagi 
beberapa tokoh hadith semasa berpandukan ketetapan para pengkaji yang hidup sezaman 
dan yang terkemudian daripada mereka. Kajian ditujukan kepada tokoh-tokoh yang paling 
aktif dan berpengaruh dalam wacana kritik hadith moden iaitu Ahmad Shakir, Ahmad al- 
GhumarT dan Nasir al-Dln al-Albanl. 


803 Ibn al-Salah, ‘Ulum al-Hadith, 22. 

804 Lihat al-Sulaymanl, Ithdf al-Nahll, 1:81, Hassan ‘Abd al-Mannan, Hiwar Ma ‘a al-Shaykh al-Albam fi Munaqashah 
LiHadJth ‘Irbadbin Sariyah (Beirut: al-Manhaj al-‘Ilmi, t.t.), 120. 

805 Lihat al-LaknawI, al-Ajwibah al-Fadilah, 161-162. 



Ahmad Shakir layak disebut sebagai tokoh kebangkitan hadith di Mesir. Kajian 
terhadap metode kritik hadith beliau mendapati bahawa Ahmad Shakir termasuk dalam 
kategori Mutasahil. Beliau didapati sering bermudah mensahihkan hadith-hadith yang 
tidak mencukupi syarat-syarat kesahihan. Perkara ini ditegaskan Abu Ishaq al-Huwaynl, 
Mahmud Sa‘Id Mamduh, Shu‘ayb al-Arna’ut dan Mustala al-‘Adawi. 806 Apabila 
menceritakan tokoh-tokoh hadith di zamannya, ‘Abd Allah al-Ghumarl berkata: “Di antara 
mereka ialah Sheikh Ahmad bin Muhammad Shakir. Beliau menguasai ilmu hadith dengan 
baik sebagaimana yang terlihat dalam kitab-kitab yang beliau tahqiq. Hanya sahaja beliau 
tidak menguasai dan mengambil berat l ilal (cacat-cacat tersembunyi dalam hadith). Beliau 
mensahihkan hadith-hadith Ibn Lahi’ah meski mengetahui ucapan (ahli hadith) perihal 
dirinya. Beliau memiliki pandangan tersendiri tentangnya.” 807 Seorang pengkaji kritik 
hadith Ahmad Shakir, Mutawalli al-Barajili merumuskan: “Mengikut klasilikasi pengkaji 
hadith menjadi Mutashadid, Mu ‘tadil dan Mutasahil, Syeikh termasuk dalam kumpulan 
pengkaji hadith yang Mutasahi /,” 808 

Dunia moden turut menyaksikan kemunculan seorang tokoh Sufi dari Maghribi yang 
aktif dalam kajian hadith, iaitu Abu al-Fayd Ahmad bin Siddlq al-Ghumarl. Di mata tokoh- 
tokoh Sufi, beliau adalah satu-satunya ahli hadith moden yang telah mencapai darjat hafiz 


806 Lihat al-Wakll, Nathl al-Nibal. 1: 184-193, Mamduh, al-Ittijahat al-Hadlthiyyah, 87-105, Mustafa al-‘Adawi, Sharh 
‘Ilal Al-Hadith Ma 'a As ’ilah wa Ajwibah fi Mustalah al-Hadith (Dimyat: Dar Ibn Rajab, t.t.), 68. 

807 ‘Abd Allah al-Ghuman, Sabtl al-Tawjiq, 37. 

808 Al-Barajlll, Ma 'dlim Manhaj al-Shaykh Ahmad Shdkir, 450. 



dan memiliki kelayakan ijtihad. 809 Namun begitu, pelbagai karya tulis tokoh ini 
menunjukkan sikap tasahul dalam menilai hadith. Beliau didapati sering menguatkan 
hadith-hadith lemah dan palsu, dan melemahkan hadith-hadith sahih. 810 Sikap tersebut 
sebahagian besarnya didasari oleh semangat ijtihad dan kebencian kepada taqlid yang 
melampau. Kajian Fadwa Bankiran tentang metode kritik al-Ghumari dalam kitab al- 
Mudawi mendapati bahawa tokoh ini memiliki beberapa metodologi yang tidak selari 
dengan ahli hadith. 811 

Tokoh hadith yang paling masyhur di dunia moden tidak dinafikan adalah 
Muhaimnad Nasir al-Dln al-Albanl. Kepakaran beliau dalam ilmu hadith diakui oleh pihak 
kawan dan lawan sekaligus. 812 Menurut penulis, pandangan moderat tentang tokoh ini 
mesti merujuk tokoh-tokoh Salafi yang mengenal dan mengkaji kritik hadith beliau secara 
objektif. Menurut Mustafa al-‘AdawI, seorang tokoh Salafi Mesir, kritik hadith al-Albanl 
lebih tinggi berbanding Ahmad Shakir. Walaupun begitu, beliau sering mengabaikan 
aspek-aspek ‘illah selain bermudah menaiktaraf hadith lemah yang berbilang sanad. 813 
Pandangan ini dipersetujui oleh Sa‘ad bin ‘Abd Allah Al Humayd, tokoh hadith Salafi dari 
Saudi, yang menilai tashih dan tad‘if al-Albanl secara amnya adalah Mu ‘tadil, akan tetapi 


809 Lihat al-Haran, Al-Risalcih ji Butlan, 56, Mahmud Sa‘Id Mamduh, Tazyln al-Alfaz bi Tatmun Dhuyiil Tadhkirah al- 
Huffaz (Kaherah: Dar al-Basa’ir, 2009), 92-98. 

810 Lihat Mustaia al-Yusufl, Tanbih al-Qdri ila Fada ’ih Ahmad al-Ghumdri (t.tp.:t.p., t.t.), 115-132. 

811 Lihat Bankiran, Manhaj al-Naqd al-Hadithi, 384-385. 

812 Keilmuan al-Albanl dalam hadith diikitiraf oleh Ahmad dan ‘Abd Allah al-Ghuman walaupun berbeza aliran. Lihat 
ucapan Abu al-Fadl Badr al-‘UmranI, ed., al-Jawdb al-Mujid li al-Sd’il al-Mustajid (Beirut: Dar al-Kutub al-‘Ilmiyyah, 
2009), 60. Untukucapan ‘Abd Allah, lihat ‘Abd Allah al-Ghumarl, Sabil al-Tawjiq, 37. 

813 Al-‘Adawi, Sharh ‘ilal , 68. 



ketetapan Hasan beliau mengandungi kelemahan. Beliau sering bermudah dalam 
menaiktaraf hadith lemah berbilang sanad kepada hasan lighayrih , 814 Apabila ditanyakan 
kepada Muqbil Wadi‘T, tokoh Salafi Yaman ini enggan menetapkan sifat Mutasahil ke atas 
al-Albanl. Bagaimanapun, beliau menegaskan bahawa al-Albanl tidak mencapai darjat 
keilmuan ahli hadith Mutaqaddimln. Justeru, pandangan beliau yang bertembung dengan 
pandangan mereka mesti dikalahkan. 815 


4.2.6. Kaedah Kelima: Mendalami Akar dan Sebab Khilaf 

Salah satu cara yang dapat dilakukan apabila berlaku pertembungan kritik ialah mendalami 
dalil pihak-pihak yang terlibat, lalu mentarjih yang terkuat. Kaedah ini dicadangkan oleh 
‘Abd al-Hay al-LaknawI (m. 1304 H/1886 M), Muqbil al-Wadi‘I (m. 1422 H/2001 M) dan 
Mustafa al-Sulaymanl. 816 Dalam Kashf al-Makhbu’, Abu Ishaq al-Huwaynl menyatakan 
bahawa perselisihan dalam kritik hadith mesti berpandukan pertimbangan dalil. Beliau 
berkata: 


Diskusi tentang kesahihan hadith adalah bersifat ijtihadi...tiada halangan 
untuk berlaku khilaf, dengan syarat pihak penentang mengajukan dalil 


814 Lihat Sa‘ad A1 al-Humayd, al-Fatawa al-Hadithiyyah , 105 dan 111. Tasdhul al-Albanl dalam menghasankan hadith 
lemah berbilang sanad turut diamati oleh ‘Abd Allah al-Ghumarl. Lihat al-Ghuman, Sabil al-Tawfiq , 37. Dakwaan 
tasahul ke atas al-Albanl bagaimanapun cuba dibantah oleh para penyokong beliau. Untuk melihat beberapa bantahan 
tersebut, lihat ‘Ali bin Hasan bin ‘Ali al-Halabl, Ma ‘a Muhadclith al- ‘Asr al-Imdm al-Shaykh Muhammad Nasir al-Din 
al-Albani: Hiwar ‘IlmiHaula Manhajih. Madinah: Ddr al-Imdm Muslim, 2011), 75, Walld bin Mustafa al-Misrl, Dahd 
al-Iftird’dt al- ‘Ashr ‘an al-Imdm al-Albdni (Mesir: Dar Ibn ‘Abbas, 2010), 31-45. 

815 Al-Wadi‘I, al-Muqtarah, 40. 

816 Lihat al-LaknawI, al-Ajwibah al-FadiIah, 180, al-Wadi‘I, Gharah al-Fasl , 108, al-Sulaymanl, Ithdf al-Nabil, 1:264. 



yang boleh diterima mengikut prinsip-prinsip (ilmu hadith). Pandangan 
penentang tidak diendahkah dalam dua perkara. Pertama, menyalahi 
semua orang dan bersendirian dengan satu pendapat. Kedua, pendapatnya 
memang memiliki asal di sisi sesetengah ulama, akan tetapi pandangan 
tersebut marjuh kerana menyalahi pendapat yang mapan di sisi pakar. 817 

Menurut penulis, meneliti hujah dan dalil adalah kaedah yang paling tepat dan sepatutnya 
dilakukan oleh seorang pengkaji apabila berdepan khilaf kritik dalam kalangan ahli hadith 
terdahulu dan semasa. Berbanding semua kaedah-kaedah yang telah disebutkan sebelum 
ini, kaedah ini akan memberikan pandangan yang lebih meyakinkan dalam tarjih. Akan 
tetapi, bukan setiap pengkaji dapat melakukannya. Perkara ini menuntut penguasaan sebab- 
sebab kesahihan dan kelemahan hadith yang sangat halus. 

Aplikasi kaedah ini sebahagiannya telah penulis lakukan dalam bab tiga. Dalam 
menganalisis metode kritik hadith Mamduh, al-Huwaynl dan al-Malyabarl, penulis 
menyebutkan kaedah-kaedah yang diperselisihkan lalu mentarjih pandangan yang terkuat. 
Penulis antara lain telah menetapkan bahawa TawthJq Dimnl dan Ijmali bukan kaedah yang 
sah dalam penetapan perawi, Tawthiq Ibn Hibban tidak dapat menguatkan perawi lemah 
dan Majhul, tafarrud adalah petanda ‘illah, dan lain-lain. Justeru, apabila berlaku 
pertembungan kritik yang melibatkan salah satu daripada kaedah-kaedah tersebut, kita 
dapat segera menentukan pandangan yang mesti dimenangkan. 


817 al-Huwaym, Kashf al-Makhbu 4. 




Salah satu contohnya ialah sebuah polemik antara al-Albanl dan Hassan ‘Abd al- 
Mannan berkait status kesahihan hadith ‘Irbad bin Sariyah yang menceritakan wasiat Nabi 
untuk berpegang kepada Sunnah dan menjauhi bid‘ah. Hadith ini disahihkan oleh al-Albanl 
namun dilemahkan oleh Hassan. Salah satu asas khilaf yang utama ialah status perawi 
hadith tersebut iaitu ‘Abd al-Rahman bin ‘Amr al-Sulaml yang tidak dinilai Thiqah 
melainkan oleh Ibn Hibban sahaja. 818 Al-Albanl berkata: “Ibn Hibban menyebutnya dalam 
kitab al-Thiqat. Sekumpulan perawi thiqat meriwayatkan daripadanya. Al-Tirmidhl, Ibn 
Hibban dan al-Hakim mensahihkan hadithnya sebagaimana dalam al-TahdhTb . ,m9 Hassan 
sebaliknya membuktikan bahawa “Abd al-Rahman bin ‘Amr al-Sulaml Majhul al-Hal 
seperti ketetapan Ibn al-Qattan. Tidak diambilkira ramai perawi yang meriwayatkan 
daripadanya dan Tawthlq Ibn Hibban untuknya.” 820 

Kita dapat melihat bahawa pandangan al-Albanl dibina di atas Tawthlq Dimm dan 
Tawthiq Ibn Hibban. Kedua-dua kaedah ini sangat tidak memadai untuk menguatkan 
perawi. Beliau sendiri menafikan kaedah ini dalam pelbagai kitabnya. 821 Oleh yang 
demikian, kita dapat menyimpulkan bahawa pandangan Hassan dalam hal ini patut 
dimenangkan. 


818 Al-Mannan, HiwarMa ‘a al-Albam, 85. 

819 Al-Albanl, Silsilah al-AhadTth al-SahThah, 2:610. 

820 Al- Mannan, Hiwar Ma ‘a al-Albam, 100. Untuk kritikan balas al-Albanl ke atas beliau, lihat al-Albanl, SilsiJah al- 
AhadTth al-SahThah, 7:16-21. 

821 Sikap al-Albanl yang tidak konsiten dalam kaedah ini dikritik oleh Hassan, Mannan. HiwarMa ‘a al-Albdm, 103 dan 
seterusnya. 



Salah seorang pengkaji hadith semasa yang aktif mengkaji akar khilaf dalam 


pertembungan kritik semasa ialah Salih bin ‘Abd Allah al-‘UsaymT. Beliau menulis 
beberapa buku yang menghuraikan status hadith-hadith yang diperselisihkan oleh ahli 
hadith semasa. Salah satunya ialah perselisihan pendapat antara al-Albanl (m.1420 H/1999 
M) dan Isma‘Il al-Ansarl (m. 1417 H/1997 M) tentang kesahihan hadith Abu Sa‘Id al- 
Khudrl dan Bilal yang menyebutkan doa berjalan ke masjid yang mengandungi tawassul. 822 
Al-Albanl melemahkan hadith ini namun al-Ansarl menguatkannya. 823 Al-‘UsaymI 
menjelaskan bahawa hadith Bilal mengandungi tiga kecacatan iaitu kelemahan perawinya, 
tajarud dan idtirab. Hadith Abu Sa‘Id turut mengandungi tiga kecacatan iaitu 
pertembungan marju ‘ dan mawquf idtirab dalam matan dan kelemahan perawinya. 824 Oleh 
kerana hujah pihak-pihak yang menguatkan tidak dapat menutupi semua cacat ini, beliau 


822 Hadith tersebut diriwayatkan oleh Ibn Majah yang bermaksud: “Siapa yang keluar dari rumahnya ke masjid lalu 
berkata: Ya Allah, aku meminta kepada-Mu dengan hak orang-orang yang meminta, dan aku meminta kepada-Mu dengan 
hak jalanku ini, sesungguhnya aku tidak keluar kerana sombong, angkuh, riya dan sum‘ah, akan tetapi aku keluar kerana 
menghindari murka-Mu dan mengharapkan reda-Mu. Aku meminta agar Engkau melindungiku daripada neraka dan 
Engkau ampunkan dosaku. Sesungguhnya tiada yang mengampuni dosa melainkan Engkau. Niscaya Allah menghadap 
kepadanya dengan wajah-Nya dan 70 ribu malaikat memintakan ampun untuknya.” Lihat Muhammad bin Yazld Ibn 
Majah, Sunan Ibn Majah (Beirut: Dar al-Salam, 1999), 110 (Kitab al-Masajid wa al-Jama‘at, bab al-Mashy ila al-Masjid, 
no. hadith 778). 

823 Lihat al-Albanl, Silsilah Al-AhadJth Al-Da ’Jfah, 1:87. Isma‘Il al-Ansarlmenulis sebuah buku kecil untuk mensahihkan 
hadith ini bertajuk al-Intisar li Shaykh al-Isldm Muhammad bin ‘Abd al-Wahhab bi al-Rad ‘ala Mujanabat al-AlbdnJjihi 
al-Sawab. Pendapat al-Albanl disokong dan dibela oleh Ali bin al-Hasan al-Halabi dalam al-Kashfwa al-TabyJn li ‘Ilal 
HadJth: Allahumma InnJAs ’aluka bi Haq ai-Sd 'ilJn (Dammam: Dar al-Hijrah, 1989). Pandangan al-Ansarl disokong oleh 
Mahmud Sa‘Id Mamduh dalam Mubdhathah al-Sa 'irin bi HadJth Allahumma InnJAs 'aluka bi Haq al-Sa ’ilJn (T.tp.: t.p., 
1995). Sayid bin Muhammad al-Munyawi kemudian menulis sebuah bantahan Mamduh bertajuk Madarij al-Sdlikin fi 
TahqJq HadJth Allahumma InnJAs ’aluka bi Haq al-Sd 'ilJn (T.tp.: t.p., 1425H). 

824 Lihat Salih bin ‘Abd Allah al-‘UsaymI, ai-Fasl Bayna al-Mutanazi ‘Jn Ji HadJth Allahumma InnJAs ’aluka bi Haq al- 
Sd 'ilJn. T.tp.: Dar Ahl al-Hadlth, 141311). 17-28. 



menyimpulkan bahawa “pandangan yang melemahkan hadith ini adalah kebenaran yang 


tidak dapat dihindari.” 825 


4.2.7. Kaedah Keenam: Kesepakatan Ahli Hadith 

Seperti ilmu-ilmu yang lain, kritik hadith terdedah untuk perselisihan dan kesepakatan. 
Pakar-pakar hadith berbeza pandangan tentang status kesahihan hadith akibat perbezaan 
dalam prinsip dan aplikasi kaedah. Namun begitu, seringkali dijumpai di mana semua ahli 
hadith sepakat atas status kesahihan hadith. Fenomena ini membuat al-BayhaqI (m. 458 
H/1066 M) membahagi hadith menjadi tiga kategori: yang disepakati kesahihannya, yang 
disepakati kelemahannya, dan yang diperselisihkan statusnya. 826 Ibn al-Salah (m. 643 
H/1245 M) turut menetapkan bahawa hadith sahih terbahagi dua: yang disepakati 
kesahihannya dan yang diperselisihkan. 827 Jika ahli hadith telah sepakat atas sesuatu, maka 
kesepakatan tersebut adalah hujah yang tidak boleh diperselisih. Abu Hatim (m. 277 H/890 
M) berkata: “Kesepakatan ahli hadith berkenaan sesuatu adalah hujah.” 828 

Dari sini, kita dapat menarik satu kaedah: apabila berlaku pertembungan pendapat 
antara dua tokoh hadith atau lebih, dan salah satu pendapat itu selari dengan ijmak ahli 


825 Ibid. 37. 

826 Al-Bayhaql, Ma ‘rifah al-Sunan , 1:182. 

827 Ibn al-Salah, ‘Ulum al-Hadith, 14. 

828 ‘Abd al-Rahman bin Abl Hatim al-RazI, al-Marasil (Beirut: Muassasah al-Risalah, 1983), 192. 


hadith, maka pendapat tersebut mesti dimenangkan. Pengukuhan kaedah ini dapat dijumpai 


dalam pelbagai ucapan ahli hadith semasa. Sebagaimana yang telah penulis nukilkan 
sebelum ini, Abu Ishaq al-Huwaynl menetapkan bahawa pandangan yang menyalahi 
semua ulama adalah tertolak. Muqbil al-Wadi‘T (m. 1422 H/2001 M) berkata: “Apabila 
Abu Hatim berkata: Hadith ini lemah dan tidak disalahi oleh ulama pada masanya dan 
selepasnya hingga al-DaraqutnI, maka kita wajib mengambil ucapan ini.” 829 Abu al-Hasan 
al-Sulaymanl menegaskan bahawa jika ahli hadith sepakat melemahkan sesebuah hadith, 
maka tashih fuqaha ’ dan ahli usul tidak boleh diterima. 830 

Aplikasi kaedah ini dapat kita dijumpai dalam pelbagai ucapan ahli hadith 
Muta’akhirln dan Semasa. Antara tokoh hadith Muta’akhirTn yang selalu mengamalkan 
kaedah ini ialah al-NawawI dalam al-Majmu‘ Sharh al-Muhaddhab. Beliau sering 
melemahkan atau mensahihkan hadith dengan menyebutkan kesepakatan ahli hadith. 831 
Aplikasi kaedah ini juga terlihat dalam ucapan al-Albanl ketika melemahkan hadith Ibn 
Abbas yang menetapkan bahawa tidur tidak membatalkan wuduk melainkan jika 
berbaring. Beliau mengkritik ucapan tokoh Sufi ‘Abd al-Fattah Abu Ghuddah yang 
mengesankan seolah-olah perselisihan tentang kesahihan hadith ini hanya berlaku antara 


829 Lihat al-Wusabl, al-Fatdwd al-Hadtthiyyah, 1:387. Beliau turut menyatakan bahawa apabila seorang tokoh hafiz besar 
(al-hafiz al-kabir ) telah mensahihkan hadith, dan tidak dilemahkan oleh tokoh hafiz yang setaraf dengannya, maka hukum 
tersebut mesti diterima (maqbul). Tokoh-tokoh hafiz besar yang beliau maksudkan ialah al-Bukharl dan yang setaraf 
dengannya seperti Alnnad bin Hanbal, Ibn Ma‘In, Ibn al-Madlnl dan lain-lain. Lihat al-Wadi‘1, al-Muqtarah, 38. 

830 Al-Sulaymanl, lthaf al-Nabll, 1:183 dan 263. 

831 Lihat misalnya Yahya bin Sharaf al-NawawI, al-Majmu‘ Sharh al-Muhaddhab (Beirut: Ihya’ al-Turath al-‘ArabI, 
2001), 2:19,52,4: 112 dan 5:161. Sesetengah dakwaan sepakat yang disebutkan al-NawawI diperdebatkan. Walau begitu, 
perkara ini tidak menggugurkan asal kaedah bahawa kesepakatan ahli hadith adalah hujah yang wajib diterima. 



al-Bayhaqi dan Ibn al-Turkmam. Beliau berkata: “Yang sebenarnya ialah perselisihan 


berlaku antara pihak imam-imam ahli hadith yang sepakat melemahkan hadith ini dan 
pihak pentaksub mazhab Hanafi seperti Ibn al-Turkmanl, al-QarT dan seumpamanya.” 832 
Al-AlbanT turut melemahkan pandangan ‘ Abd Allah al-Ghumarl yang melemahkan hadith 
‘A’ishah berkenaan bilangan rakaat solat musalir kerana “kaum muslimin telah sepakat 
atas kesahihan hadith tersebut”. 833 


Cakupan aplikasi kaedah ini turut meliputi setiap perbincangan yang menyentuh 
status hadith-hadith dalam Sahlh al-Bukharl dan Muslim. Sedia maklum, hadith-hadith 
yang dijadikan hujah dalam $ahlhayn disepakati kesahihannya melainkan sedikit hadith 
yang diperkatakan ahli hadith. Ahmad Shakir (m.1377 H/1957 M) berkata: 


Kebenaran yang tiada keraguan padanya di sisi ulama hadith yang mantap 
( muhaqqiqm ) dan yang mengikuti jejak langkah mereka: hadith-hadith 
$ahlhayn adalah sahih seluruhnya. Tiada satupun yang layak dicela 
ataupun lemah. Kritik al-DaraqutnI dan pakar-pakar lain atas sesetengah 
hadith bermakna bahawa hadith-hadith yang dikritik itu tidak mencapai 
darjat tertinggi yang disyaratkan oleh kedua-dua kitab. Adapun kesahihan 
hadith, maka tiada yang menyalahi perkara ini. 834 

Pandangan ini cerminan pendirian jumhur ulama sebelum dan selepas Ibn al-$alah (m. 643 

H/1245 M). 835 Justeru dapat dirumuskan bahawa jika seorang tokoh hadith terkemudian 


832 Lihat al-Albanl, Silsilah Ahadlth al-Da ‘Ifah, 9:372-375. 

833 Al-Albanl, Tamdm al-Minnah, 319. 

834 Ahmad Shakir, al-Bdith al-Hathlth, 35. 

835 Untuk nukilan ucapan para ulama berkenaan perkara ini, lihat Mulla Khatir, Makcmah al-Sahlhayn, 111-128. 


melemahkan salah satu hadith yang disahihkan dalam Sahihayn , maka pandangan tersebut 


tertolak. 836 

Semangat ijtihad yang menguasai tokoh-tokoh hadith moden mendorong sesetengah 
mereka untuk mengkritik hadith-hadith dalam Sahlhayn. Al-Albanl membenarkan 
mengkaji semula hadith-hadith dalam kedua-dua kitab walau belum pernah diperkatakan 
oleh pakar hadith terdahulu. Pandangan ini mencetuskan kontroversi yang berakhir dengan 
pengeluaran beliau dari Arab Saudi. 837 Selain beliau, pandangan ini turut diamalkan tokoh- 
tokoh hadith Sufi seperti ‘Abd Allah Al-Ghumarl (m. 1413 H/1993 M) dan al-Kawtharl 
(m. 1371 H/1952 M). 838 Ahmad al-Ghumarl bahkan (m. 1380 H/1960 M) menyatakan 
bahawa kedua-dua kitab mengandungi hadith batil (maqtu bi butlanih), “justeru jangan 
segan menghukum palsu hadith tersebut hanya kerana pandangan yang mengatakan telah 
berlaku ijmak atas kesahihan kandungan kedua-dua kitab tersebut. Sesungguhnya 
(pandangan itu) hanyalah dakwaan kosong yang tidak bertahan apabila diuji dan 
diteliti.” 839 Menerusi kaedah yang kita bincangkan ini, pandangan yang melemahkan 


836 Lihat pembelaan al-Sulaymanl terhadap hadith-hadith dalam Sahlhayn walaupun diriwayatkan menerusi sanad yang 
mengandungi ‘an ‘anah mudalis dalam Ithdf al-Nabll, 1:99-101. 

837 Pandangan dan sikap al-Albanl ini disahkan oleh Mustafa al-Sulaymanl dan Isma‘Il al-Ansarl. Lihat al-Sulaymanl, 
Ithaf al-Nabll , 1:102, ‘Abd al-‘Az!z bin Faysal al-Rajihl, Hady al-Scin ila Asanid al-Shaykh Ismd‘11 al-Ansan (Riyad: 
Maktabah al-Rushd, 2001), 125. 

838 Lihat hadith-hadith yang mereka lemahkan dalam Tariq ‘Iwad Allah, Rad' al-Jant al-Muta ‘addt 'ala al-Albain (Abu 
Dabi: Dar al-Mahajjah, 2009), 44-58 

839 Ahmad bin $iddlq al-Ghuman, al-Mughtr ‘ala al-Ahadtth al-Mawudu‘ahfi al-Jdmi' al-Saghtr (Kaherah: Maktabah 
al-Qahirah, 1998), 104. 



hadith-hadith yang telah disepakati kesahihannya adalah pandangan yang lemah dan 


tertolak. 


4.2.8. Kaedah Ketujuh: Waspada Kaedah Menyimpang 

Kaedah ini sebenarnya masih berkaitan dengan kepentingan untuk menyelami akar khilaf 
dalam kritik hadith. Tema ini dikhususkan kerana menyentuh beberapa aspek yang 
menuntut perbahasan tersendiri. Pengamatan penulis tentang pelbagai diskusi dalam 
wacana hadith semasa mendapati sesetengah perselisihan berpunca daripada aplikasi 
kaedah menyimpang. 

Salah satunya ialah mensahihkan hadith apabila kandungannya dibenarkan oleh 
AY/.v/z/'(penyingkapan alam ghaib yang dialami oleh seorang wali). Kaedah ini pertama kali 
diungkapkan oleh Ibn ‘Arabl (m .638 H/1240 M) lalu disambut oleh tokoh-tokoh 
Muta’akhirln dan semasa yang terpengaruh dengan tradisi tasawuf seperti IsmaTl al- 
‘Ajlunl (m. 1162 H/1748 H), ‘Abd al-Hay al-LaknawI (m. 1304 H/1886 M), Muhammad 
bin Ja‘far al-Kattanl (m. 1345 H/1927 M), Ahmad al-Ghumarl (m. 1380 H/1960 M) dan 
lain-lain. 840 Selain asing daripada tradisi ahli hadith, kaedah ini sangat subjektif dan tidak 


840 Lihat Isma‘Il bin Muhammad al-‘AjlunI, Kashf al-Khaja’ wa Muzil al-Ilbas ‘Amma Shtahara min al-Ahadllh ‘ala 
Alsinah al-Nas (Mesir: Maktabah al-QudsI, 1351H), 1:10, Muhammad bin Ja‘far al-Kattanl, Nazm al-Mutanathir min al- 
HadJth al-Mutawdtir (Mesir: Dar al-Kutub al-Salafiyyah, t.t.), 24, Ahmad bin al-Sidd!q al-Ghuman, ‘Ali bin AbJ Tdlib 
Imdm al-‘Arifln (Kaherah: Maktabah al-Qahirah, 2009), 49, Mamduh, al-Ittijdhdt al-HadJthiyyah , 331, Muhammad 
Akhtar Rida al-QadirI, al-Sahdbah Nujum al-Ihtidd’ (Kaherah: Dar al-Muqattam, 2009), 45. Lihat ulasan yang 
menjelaskan dan mempertahankan perspektif Sufi ini dalam Adnan Zahhar, “Tashlh al-Hadlth ‘Ind al-Sadah al- 



dapat dibuktikan. Tokoh-tokoh hadith semasa daripada aliran Salafi dan Sufi sepakat 


menolak kaedah ini seperti Jamal al-DTn al-QasimT (m. 1332 H/1914 M), al-Albanl (m. 
1420 H/1999 M), ‘Abd al-Fattah Abu Ghuddah (m. 1417 H/1997 M), Abu Ishaq al- 
HuwaynT dan lain-lain. Mereka tegas mengatakan bahawa aplikasi kaedah ini sangat 
berbahaya dan berpeluang meruntuhkan ilmu hadith. 841 

Kaedah menyimpang yang lain ialah mensahihkan hadith apabila kandungannya 
dibuktikan oleh penemuan sains. Setiap hadith yang seperti ini dihukum sahih walaupun 
dilemahkan dan dihukum palsu oleh ahli hadith. Sebaliknya, hadith yang menyalahi 
penemuan sains adalah lemah walaupun disahihkan oleh ahli hadith. Pandangan ini 
disuarakan oleh tokoh-tokoh moden di Mesir, Pakistan dan lain-lain yang terpesona dengan 
kemajuan tamadun dan teknologi Barat. 842 Dalam bantahannya terhadap pandangan ini, 
Murtada al-Zayn menyatakan bahawa penemuan sains bukan hakikat yang meyakinkan. 
Penemuan saintifik pada hari ini bolehjadi dibatalkan pada masa yang akan datang. 


Sutiyyah,” dalam sesawang al-Tariaah al-Tijaniyyah, dikunjunei 15 Febmari 2017, http://www.tidjania.fr/fikh- 
tariqa/512-2013-05-04-19-07-37. 

841 Lihat Jamal al-DIn al-Qasirm, Qawa‘id al-Tahdllh, 183, al-Albanl, Silsilah al-Ahddith al-Da‘Ifah, 1:145, komentar 
Abd al-Fattah Abu Ghuddah dalam ‘ Ali al-QarI al-HarawI al-Makkl, al-Masnu ‘ fi Ma ‘rifah al-Mawdu ‘ (Beimt: Dar al- 
Basha’ir al-Islamiyyah, 1994), 215 dan 273, al-Huwaynl, al-Najilah, 17, al-Wakll, Nathl al-Nibdl, 4:490. Lihat ulasan 
tentang perkara ini dalam Murtada al-Zayn, Manahij al-Muhaddithln, 29-31, Abu al-Layth, ‘Ulum al-Hadlth, 270. 

842 Mereka antaranya ialah Alnnad Amln, Muhammad al-Mubarak, dan Muhammad Shafi ‘ kadi Mahkamah Tinggi di 
Pakistan. Lihat Murtada al-Zayn, Mandhij al-Muhaddithln, 32, Sabbah, al-Hadlth al-Sahlh, 233-236, Muhammad bin 
Isma‘11 al-SalafI, Al-Sala/I, Muhammad bin Ismd Tl. Hujjiyah al-Hadlth al-NabawI: Majmu ‘ Maqdldt NaJIsah fi al-Difa' 
‘an al-Sunnah al-Shanfah, terj. Muqtada Hasan al-AzharI (Kuwait: Ghiras, 2007), 92. 


“Justeru bagaimana kita boleh menetapkan sebuah ucapan lemah dan palsu kepada 


Rasulullah hanya kerana berasaskan hipotesis seperti itu?” 843 

Sesetengah penyokong kaedah ini berhujah: jika hadith yang sahih sanadnya namun 
menyalahi realiti dan pembuktian (his, mushahadah wa tajribah) adalah tanda-tanda 
kedustaan, mengapa apabila realiti tersebut selari dengan kandungan hadith lemah dengan 
kecacatan yang ringan tidak menandakan kesahihan? 844 Menurut penulis, persoalan retorik 
ini tidak memiliki asas yang kuat. Perbincangan tentang hadith sahih yang menyalahi fakta 
realiti adalah sekadar teori yang tidak pernah terbukti. Selain itu, ucapan ini telah 
menyimpang daripada orientasi dan objektif ilmu hadith. Matlamat kritik hadith bukan 
memastikan sama ada seseuatu ucapan benar atau tidak. Akan tetapi natijah akhir sebuah 
kritik hadith ialah memastikan sumber ucapan tersebut sama ada berasal daripada 
Rasulullah ataupun bukan. Oleh yang demikian, tiada cara lain untuk memastikan 
kesahihan hadith selain mengamati aspek-aspek periwayatan hadith menerusi kajian status 
keperibadian dan hafalan perawi, kebersambungan sanad dan ketiadaan shudhudh dan 
‘illah. Ketetapan kandungan matan dengan fakta, realiti dan lain-lain tidak memastikan 
ucapan tersebut berasal dari Nabi. Semua yang berasal daripada baginda adalah satu 
kebenaran, namun tidak semua ucapan yang benar berasal daripada baginda. 845 


843 Murtada al-Zayn, Manahij al-Muhaddithtn, 34. 

844 Abu al-Layth, ‘Ulum al-Hadith, 268. 

845 Sabbah, al-Hadith al-Sahih, 228. 



Jika penemuan saintifik bukan rujukan dalam kritik hadith, maka teriebih lagi 


pembuktian menerusi pengalaman peribadi. Kaedah ini tidak boleh digunakan dalam 
menguatkan hadith lemah walaupun pemah diaplikasi oleh sesetengah ulama 
Muta’akhirin. 846 Aspek keberkesanan tidak dapat dijadikan asas untuk menetapkan 
kesahihan hadith kerana bersifat subjektif. Kalaupun petua yang terkandung dalam hadith 
terbukti berkesan, perkara ini sama sekali bukan bukti bahawa hadith tersebut benar-benar 
berasal daripada Nabi. Berapa banyak petua-petua yang terbukti berkesan walaupun ia 
bukan hadith? Al-Shawkanl (m. 1255 H/1839 M) berkata: “Sunnah bukan ditetapkan 
menerusi pengalaman. Keberkesanan ( tajribah ) tidak mengeluarkan pelakunya daripada 
bid‘ah kepada Sunnah.” 847 Penolakan kaedah ini turut dinyatakan oleh al-Mu‘allimI 
(m.1386 H/1967 M), al-Albanl (m.1420 H/1999 M), Ibn ‘Ulaysh (m. 1299 H/1882 M) dan 
Abu Ghuddah (m. 1417 H/1997 M). 848 

Sesetengah ulama mensahihkan hadith lemah apabila kandungannya menyebutkan 
peristiwa-peristiwa yang terbukti telah menjadi kenyataan pada hari ini. Pada zaman 
moden, antara penyokong kaedah ini ialah tokoh hadith Sufi Ahmad al-Ghumarl (m.1380 
H/1960 M) yang menyatakan bahawa “kelemahan sanad tidak mesti mengakibatkan 


846 Lihat antaranya Muhammad bin Idrls Al-Qadirl, Izalah al-Dahsh wa al-Walah ‘an al-Mutahayyirfi Sihhah al-Hadllh 
Ma’ Zamzam limd Shuriba lah (Beirut: al-Maktab al-Islaml, t.t.), 123. 

847 Muhammad bin ‘Ali al-Shawkanl, Tuhfah al-Dhakirln bi ‘Uddah Hisn al-HasIn min Kaldm Sayyid al-Mursalln 
(Mesir: Mustafa al-Babl al-Halabl, 1955), 164. 

848 Lihat komentar al-Mu‘allimI dalam Muhammad bin ‘Ali al-Shawkanl, Fawa’id al-Majmu‘ah fi al-Ahadlth al- 
Mawdu ‘ah (Beirut: al-Maktab al-Islaml, 1987), 38, al-Albanl, Silsilah al-Ahadlth al-Da‘Ifah, 2:109, ‘Abd Allah bin 
Muhammad al-Hamadl, AI-Asinnah al-Mushra 'ah fi al-Tahdhlr min al-Salawat al-Mubtada ‘ah (Sharjah: Maktabah al- 
Sahabah, 2002), 118, komentar Abd al-Fattah Abu Ghuddah dalam ‘ Ali al-QarI, al-Masnu ‘,215. 



kelemahan hadith. Realiti membuktikan kebenaran hadith ini.” 849 Kaedah ini turut 
ditetapkan oleh tokoh hadith Salafi Hainmud al-TuwayjirT (m. 1413 H/1993 M). Beliau 
berkata: “Sesetengah perkara diceritakan dalam hadith menerusi sanad yang lemah, namun 
kebenaran hadith itu dibuktikan oleh realiti zaman sekarang. Ini menunjukkan kandungan 
hadith tersebut sahih. Cukuplah realiti menjadi bukti kesahihan hadith dan kepastian 
bahawa ia berasal daripada pelita kenabian.” 850 Menurut penulis, kaedah kritik ini adalah 
produk moden yang tidak selari dengan metode kritik ahli hadith. Kebanyakan ahli hadith 
Semasa menafikan kaedah ini seperti al-Albanl (m. 1420 H/1999 M), al-Huwaynl dan lain- 
lain. 851 Sejak dahulu Yahya bin SaTd al-Qattan (m. 198 H/813 M) berkata: “Jangan tertipu 
dengan kandungan hadith, akan tetapi telitilah sanadnya. Jika sahih sanad tersebut, maka 
sahihlah hadith itu. Jika tidak, maka janganlah tertipu dengan kandungan hadith apabila 
sanadnya tidak sahih.” 852 

Kaedah-kaedah menyimpang yang telah disebutkan di atas tidak sah untuk diaplikasi 
dalam kritik hadith. Semua kaedah ini cerminan kritik hadith cetek yang bertumpu kepada 
kandungan matan dan mengabaikan sanad. Justeru, jika dijumpai seorang pengkaji 
menggunakan salah satu daripada kaedah tersebut untuk menentang penilaian hadith 
daripada pihak lain, maka pandangannya tertolak. Salah satunya ialah perbincangan 

849 Lihat kajian tentang penggunaan metode kritik ini dalam karya al-Ghumarl dalam Banklran, Manhaj aI-Naqd al- 
HadTthT, 251-254. 

850 Hammud al-Tuwayjirl, Ithaf al-Jamd'ah bimd Jd’a fi al-Fitan wa al-Malahim wa Ashrat al-Sd‘ah (Riyad: Dar al- 
Sayma‘1, 1414 H), 1:12. 

851 Lihat al-Albanl, Silsilah al-AhadTth al-Da ‘Tfah, 3:378 dan 4:36, al-Wakll, Nathl al-Nibdl, 3:533. 

852 Al-Dhahabi, Siyar A ‘Idm al-Nubala’, 9:188. 



tentang status kesahihan hadith yang menceritakan kebangkitan ibubapa Nabi daripada 


kubur lalu menyatakan iman kepada baginda. Hadith ini dinilai palsu oleh ramai ahli hadith 
namun Ibrahlm al-Bajuri (m .1277 H/1860 M) menyatakan: “Berkemungkinan hadith ini 
sahih di sisi ahli hakikat menerusi kashf ” 853 Ucapan serupa disebutkan oleh Mansur Nasif 
(m. selepas 1371 H/1951 M) yang mengatakan bahawa “telah diriwayatkan dan sahih di 
sisi ahli kashf bahawa Allah menghidupkan ibubapa Nabi selepas kenabian baginda lalu 
beriman kepadanya.” 854 Ucapan kedua-dua tokoh ini jelas lemah dan tidak boleh menjadi 
pegangan. 


4.3. Kesimpulan 

Demikianlah tujuh kaedah yang diharapkan dapat membantu pengkaji dan orang awam 
untuk memilih pandangan yang tepat dalam pertembungan pendapat berkenaan status 
hadith di antara tokoh-tokoh semasa. Tiap-tiap kaedah bersandarkan kepada pandangan 
tokoh-tokoh hadith terdahulu dan semasa, serta menyentuh semua aspek yang wajib 
diambilkira dalam kritik hadith. Kaedah pertama hingga keempat berkaitan dengan aspek 
autoriti, menghargai kepakaran dan kepentingan menentukan rujukan yang tepat. Kaedah 


853 Ibrahlm al-Bajurl, Hdshiah al-Imdm al-BayjurT 'ala Jauharah al-TauhTd (Kaherah: Dar al-Salam, 2002), 69. 

854 Mansur ‘Ali Nasif. AI-Tdj al-Jdmi' li al-TJsul fi AhadJth al-Rasul (Beirut: Dar al-JIl, t.t.), 1:382. Kelemahan buku ini 
pernah diulas secara meluas oleh al-Albanl dalam artikel bertajuk Naqd Kitcib al-Tdj fi al-HadTth. Lihat artikel tersebut 
dalam Nur al-DIn Talib, ed., Maqdldt al-Albdm: Tunshar Majmu 'ah li AwwalMarrah (Riyad: Dar Atlas, 2000), 55 dan 
seterusnya. 


kelima dan ketujuh berkaitan dengan kepentingan meneliti hujah dan dalil. Dan kaedah 
keenam berkaitan dengan kemestian menetapkan sempadan ijtihad yang tidak boleh 
dicerobohi. Dengan mengamalkan semua kaedah ini, seorang pengkaji diharapkan dalam 
melakukan penetapan pandangan yang selari dengan metodologi ilmu. 



BAB LIMA: RUMUSAN DAN CADANGAN 


5.1. Pengenalan 

Daripada bab-bab terdahulu, kita dapat melihat kepelbagaian metodologi dalam 
perbincangan kritik hadith. Perbezaan pendapat sering berlaku dalam konsep dan aplikasi 
sekaligus. Peluang khilaf semakin melebar apabila faktor-faktor subjektif akibat madhhab 
dan aliran mempengaruhi tokoh-tokoh yang terlibat dalam wacana ini. Dalam konteks 
semasa di mana ilmu hadith baru sahaja bangkit semula selepas kejumudan selama tujuh 
abad, khilaf dalam kritik hadith menjadi satu realiti yang terlalu nyata untuk diabaikan. 
Umat Islam Sunni, satu-satunya aliran yang kekal memelihara tradisi dan metodologi ahli 
hadith, telah terpecah dalam aliran-aliran. Tiga daripada aliran tersebut meninggalkan 
kesan secara langsung dalam wacana kritik hadith moden, iaitu Salafi, Sufi dan Ihya’ 
Manhaj al-MutaqaddimIn. Selain membuktikan bahawa ketiga-tiga aliran mengaplikasi 
metode kritik hadith yang berbeza, kajian ini menguji dan mengulas kekuatan tiap-tiap 
kaedah yang diperselisihkan pada bab-bab sebelum ini. Pada bab terakhir ini penulis akan 
merumuskan dapatan penyelidikan selanjutnya diikuti dengan beberapa cadangan. 



5.2. Rumusan 


Sebagaimana yang telah disebutkan dalam bahagian pendahuluan, penyelidikan ini 
bermula daripada pemerhatian penulis terhadap realiti dan fenomena semasa. Pemerhatian 
tersebut melahirkan beberapa persoalan yang menuntut jawapan yang dibina di atas sebuah 
kajian dan penyelidikan ilmiah. Penulis kemudian memulakan sebuah penyelidikan yang 
menetapkan empat objektif yang hendak dicapai. Oleh sebab itu, rumusan yang akan 
dibentangkan di bahagian penutup ini akan dikaitkan dengan empat objektif tersebut untuk 
membuktikan pencapaian kajian. 


5.2.1. Pencapaian Objektif Pertama: Mendeskripsikan hakikat dan sejarah aliran 
Salafi, Sufi dan Ihya’ Manhaj al-MutaqaddimIn. 

Penulis berusaha menjawab persoalan: bagaimana terbentuk aliran Salafi, Sufi dan Ihya’ 
Manhaj al-MutaqaddimIn? Penelitian ini menjelaskan bahawa pembentukan ketiga-tiga 
aliran berkaitan dengan faktor sejarah, pemikiran dan kecenderungan tokoh. Fahaman yang 
dibawa oleh aliran Salafi lahir daripada keperihatinan terhadap penyebaran bid‘ah dan 
kondisi umat yang telah menjauh daripada Sunnah. Tokoh-tokoh aliran ini berusaha 


mengembalikan umat kepada sumber-sumber yang mumi menerusi pemikiran yang 



menggalakkan ijtihad dan tajdid sekaligus mengecam taqlid. Akar sejarah pemikiran ini 
bermula pada abad 7 H/13 M, lalu berkembang pada abad 12 H/18 M, dan terus mendapat 
sambutan hingga hari ini. Tokoh-tokoh Salafi moden mendakwa satu-satunya pihak yang 
paling berhak ke atas gelaran ahli Sunnah wal Jamaah kerana tunduk kepada literal teks, 
tidak mengamalkan takwil dan menerima hadith ahad yang sahih dalam semua aspek 
termasuk akidah. Mereka menolak majaz, mengabaikan hadith lemah, menentang semua 
bentuk bid‘ah dan mengharamkan taksub madhhab. Perhatian tokoh-tokoh Salafi terhadap 
ilmu hadith sebahagian besarnya bertumpu kepada aspek dirayah. Antara tokoh-tokoh 
Salafi yang mendedikasi usaha dan masa mereka untuk kritik hadith ialah Ahmad Shakir 
(m. 1377 H/1957 M), al-Mu‘allimT (m. 1386 H/1967 M), al-AlbanT (m. 1420 H/1999 M), 
Bakr Abu Zayd (m. 1393 H/2008 M), Abu Ishaq al-Huwaynl dan ramai lagi. 

Fahaman Salafi selalu dipandang sebagai anti-tesis kepada aliran Sufi yang 
mencerminkan pegangan majoriti Sunni. Fahaman Sufi adalah gabungan daripada tiga 
elemen penting: akidah Ash‘arT-maturIdT, fiqh empat madhhab dan tasawuf. Aliran ini 
membenarkan takwil, beramal dengan hadith lemah dengan syarat-syarat tertentu dan 
membahagi bid‘ah menjadi hasanah dan sayyi’ah. Menurut mereka, hadith ahad tidak 
diterima dalam penetapan prinsip akidah. Dalam konteks moden, gabungan ketiga-tiga 
elemen menjadi pandangan rasmi universiti al-Azhar dan diistilahkan dengan nama al- 
Manhaj al-AzharJ. Terdorong oleh keperihatinan untuk menjaga dan mempertahankan 
tradisi daripada agresi Salafi, sesetengah tokoh aliran Sufi memberikan tumpuan kepada 



bidang kritik hadith. Mereka ialah Ahmad al-Ghumarl (m. 1380 H/1960 M), ‘Abd Allah 
al-Ghumarl (m. 1413 H/1993 M), al-Kawtharl (m. 1371 H/1952 M), ‘Abd al-Fattah Abu 
Ghuddah (m. 1417 H/1997 M), Mahmud Sa‘Td Mamduh dan ramai lagi. 

Aliran ketiga iaitu Ihya’ Manhaj al-MutaqaddimIn lahir daripada rahim Salafi. 
Keperihatinan tokoh-tokoh aliran ini bukan aspek-aspek akidah dan fiqh, akan tetapi 
metode kritik ahli hadith moden yang dilihat telah menyimpang daripada konsep dan 
praktik ahli hadith terdahulu. Menurut mereka, ulama hadith terbahagi menjadi dua, iaitu 
kalangan Mutaqaddimln yang mengaplikasi metode kritik hadith yang mumi, dan kalangan 
Muta’akhirTn yang telah mencampur metode fuqaha’ dengan metode ahli hadith. Jika 
berlaku pertembungan pendapat antara kalangan MutaqaddimTn dan Muta’akhirln, maka 
pandangan MutaqaddimTn mesti selalu dimenangkan. Tokoh-tokoh aliran ini sangat aktif 
mengkritik dan mendedahkan cacat metodologi yang terdapat dalam kajian-kajian hadith 
semasa, sekaligus mengajak untuk kembali kepada metode kritik MutaqaddimTn. Aliran ini 
diterajui oleh Hamzah al-MalyabarT, ‘Abd Allah al-Sa‘d, Hatim al-‘AwnT, IbrahTm al- 
Lahim dan lain-lain. 


5.2.2. Pencapaian Objektif Kedua: Mengenal pasti metode kritik Abu Ishaq al- 
Huwaynl, Mahmud Sa‘Id Mamduh, dan Hamzah al-Malyabari dalam menetapkan 


status kesahihan hadith. 



Perbezaan aliran pemikiran biasanya menyebabkan perbezaan dalam melihat dan menilai 
sesuatu. Sejauh pengamatan penulis terhadap wacana ilmu kritik hadith pada hari ini, 
tokoh-tokoh aliran Salafi, Sufi dan Ihya’ Manhaj al-MutaqaddimTn sering berbeza 
pendapat tentang status kesahihan hadith. Sebuah hadith yang disahihkan oleh tokoh satu 
aliran terkadang dilemahkan oleh tokoh daripada aliran lain, dan sebaliknya. Fenomena ini 
mencetuskan persoalan kedua di minda penulis: bagaimana sebenarnya tokoh-tokoh 
daripada ketiga-tiga aliran menilai status kesahihan hadith? Untuk menjawab persoalan ini, 
penulis memilih tiga tokoh yang diambil daripada tiap-tiap aliran untuk menganalisis 
konsep mereka dalam kritik hadith. Ketiga-tiga tokoh itu ialah Mahmud Sa‘Id Mamduh 
daripada aliran Sufi, Abu Ishaq al-Huwaynl daripada aliran Salafi, dan Hamzah al- 
MalyabarT daripada aliran Ihya’ Manhaj al-MutaqaddimIn. 

Apabila mengamati metode kritik al-Huwaynl, kajian ini mendapati bahawa konsep 
kesahihan hadith tokoh Salafi ini dibina di atas teori-teori yang terkandung dalam kitab- 
kitab Mustcilah. Bagaimanapun, interaksi beliau dengan kitab-kitab ahli hadith terdahulu 
mendedahkan kewujudan jurang metodologi antara teori dan praktik. Jika berlaku 
pertembungan antara teori yang terkandung dalam kitab-kitab Mustalah dan praktik ahli 
hadith terdahulu, maka al-Huwaynl memenangkan praktik ahli hadith. Penglibatan ahli 
fiqh dan ahli usul dalam wacana kritik hadith sangat jarang dijumpai dalam kritik hadith 
beliau. Walaupun begitu, kesan metode fuqaha’ turut terdapat dalam metode kritik beliau 
menerusi tokoh-tokoh Muta’akhirln yang terpengaruh metode fuqaha\ Justeru, beliau 



tetap melihat status perawi adalah asas penentuan status hadith. Status perawi itu beliau 
hanya boleh ditentukan dengan merujuk ucapan kalangan Jarh wa Ta ‘dTl sahaja. TawthJq 
dimm, Tawthiq IjmalT dan TawthTq bi al-Riwayah bukan kaedah yang sah untuk 
menetapkan status perawi. TawthTq Ibn Hibban dan kalangan Mutasahil seumpamanya 
tidak menguatkan status perawi lemah ataupun mengangkat perawi Majhul. Perawi yang 
yang didiamkan oleh ahli hadith dan yang hanya memiliki seorang perawi sahaja (W uhdanj 
adalah MajhTtl. Status riwayat perawi Mukhtalit ditentukan oleh tempoh sama‘ 
(penerimaan hadith) murid yang meriwayatkan daripadanya. Jika tidak tempoh scunci ‘ itu 
tidak diketahui, maka riwayat beliau digantung ( tawaqquf) sehingga dijumpai maklumat 
yang meyakinkan. 

Hadith Mursal menurut al-Huwaynl tidak sahih kerana terputus sanadnya. Beliau 
turut berpandangan bahawa ‘An ‘anah perawi Mudallis dihukumkan munqati ‘ (terputus) 
melainkan terdapat kenyataan sama‘ dalam riwayat yang lain. Riwayat Mudallis dalam 
Sahlh al-Bukharl dan Muslim ditetapkan Sahih, namun tidak begitu dengan riwayat 
Mudallis dalam Sahlh Ibn Khuzaimah dan Ibn Hibban. Dalam menetapkan kesambungan 
sanad, al-Huwaynl merujuk kepada ucapan pakar hadith, bukti riwayat dan Mu ‘asarah 
(kesemasaan). Bukti riwayat atau Mu ‘asarah menurut beliau lebih kuat berbanding ucapan 
pakar. Justeru penafian sama‘ yang ditetapkan pakar dapat dibantah dengan mengajukan 
bukti riwayat ataupun kaedah Mu ‘asarah. Pandangan ini cerminan minda yang membuka 
pintu ijtihad dalam kritik hadith. Sikap ini turut terserlah dalam perbincangan tentang 



analisis ‘illah. Menurut beliau, ucapan pakar hadith terdahulu boleh disalahi apabila 
menyalahi kaedah. Justeru, beliau sering menyalahi pandangan ahli hadith yang 
melemahkan tafarrud perawi Thiqah dan ketetapan Mudtarib sebuah pertembungan 
riwayat yang dapat dijamak ataupun ditaijih. 

Bagaimanapun, al-Huwaynl memihak kepada ahli hadith terdahulu apabila 
berbincang tentang penerimaan Ziyadah Thiqah dan naik taraf hadith lemah. Meskipun 
kitab-kitab Mustalah karya kalangan Muta’akhirln kebanyakannya menerima Ziyadah 
Thiqah secara mutlak, beliau berpandangan bahawa kaedah ini adalah metode kritik 
fuqaha’ yang menyalahi metodologi ahli hadith. Menurut beliau, Ziyadah Thiqah 
terkadang mesti dilemahkan apabila terdapat QarTnah (petunjuk) yang menunjukkan 
kesilapan. Beliau turut mengkritik sikap bermudah kalangan Muta’akhirln yang sering 
bermudah menaiktaraf hadith lemah berbilang sanad. Menurut beliau, konsep ini hanya 
untuk hadith-hadith yang mengandungi kelemahan ringan sahaja. Justeru riwayat perawi 
Matruk tidak terangkat ataupun mengangkat riwayat lain. Beliau turut menegaskan bahawa 
sokongan fatwa dan amal ulama tidak mengangkat status hadith lemah kepada hasan 
apalagi sahih. 

Beralih kepada metode kritik Mamduh, kajian ini mendapati bahawa konsep 
kesahihan hadith dalam metode kritik beliau mencampurkan pandangan ahli hadith dengan 
pandangan fuqaha’ dan Ahli Usul. Kecenderungan beliau kepada metode kritik fuqaha’ 
terkadang lebih dominan berbanding metode ahli hadith sendiri. Sebagaimana yang 



ditegaskan oleh ramai ulama, metode kritik fuqaha ’ kurang mengambil berat aspek ‘illah 
dan shudhiidh. Oleh sebab itu, konsep kesahihan Mamduh sangat terfokus kepada 
penampilan zahir sanad iaitu status perawi dan kesambungan. Menurut beliau, status hadith 
sangat bergantung dengan status perawinya. Jika perawi tersebut berstatus thiqah dan 
seumpamanya, maka hadith tersebut sahih. Jika saduq, hasan al-hadlth dan yang 
seumpamanya, maka hadith tersebut hasan. Jika da ‘If dan seumpamanya, maka hadith 
tersebut lemah, begitu seterusnya. Selain merujuk ucapan ulama Jarh wa Ta ‘dll, penentuan 
status perawi dapat dilakukan menerusi Tawthlq Dimnl dan Tawthlq bi al-Riwayah. Beliau 
menerima Tawthlq Ibn Hibban sekaligus menafikan tuduhan tasahul daripada dirinya. 
Menurut beliau, perawi yang didiamkan oleh ahli hadith berstatus Maqbul dan perawi 
W uhdan tidak selalu Majhul. Semua kaedah ini seringkali digunakan untuk 
mempertahankan perawi-perawi yang dilemahkan ahli hadith terdahulu. 

Berkenaan perawi Mukhtalit, Mamduh menetapkan status riwayatnya mengikut 
tempoh sama ‘ murid-muridnya. Perawi yang menerima sebelum ikhtilat disahihkan. Yang 
menerima selepasnya, dilemahkan. Jika tidak dijumpai maklumat berkenaan tempoh sama ‘ 
itu, beliau berusaha memastikannya dengan pelbagai cara seperti mengkaji tarikh lahir, 
tar ik h wafat dan lain-lain. 

Dalam menentukan status kesambungan sanad, Mamduh berpandangan bahawa 
kepastian samd ‘ perawi ditetapkan dengan bukti riwayat, Mu ‘asarah dan ucapan pakar. 
Bukti riwayat dan Mu ‘asarah menurut beliau lebih kuat berbanding ucapan pakar, justeru 



kedua-duanya mesti dimenangkan apabila berlaku pertembungan. Meskipun kesambungan 
sanad adalah syarat kesahihan, namun Mursal tokoh-tokoh tabiin menurut beliau adalah 
hujah. Istilah Mursal sahih sering digunakan untuk menegaskan kehujahan tersebut. Beliau 
turut menyatakan bahawa ‘An ‘anah Mudallis tidak boleh dihukum munqati ‘ (terputus) 
selagimana terbuka peluang untuk dihukum muttasil (bersambung). ‘An ‘anah tersebut 
dipastikan muttasil apabila dijumpai kenyataan sama‘ dalam sanad yang lain, pernah 
disahihkan oleh al-Bukharl (m. 256 H/870 M), Muslim (m. 261 H/875 M), Ibn Khuzaymah 
(m. 311 H/923 M) dan Ibn Hibban (m. 354 H/965 M), atau kandungannya diterima oleh 
kalangan ulama (walaupun bukan ahli hadith). 

Dalam analisis ‘illah, Mamduh selalu mengabaikan fenomena tafarrud yang 
diisyaratkan oleh ahli hadith terdahulu. Menurut beliau, tafarrud bukan ‘illah. Justeru 
penilaian ahli hadith terdahulu yang melemahkan hadith-hadith yang mengandungi 
tafarrud sering dinafikan jika perawi berkenaan thiqah, saduq, dan yang seumpama 
dengannya. Ucapan beliau yang sering menentang ketetapan ‘i/lah pakar-pakar hadith 
terdahulu menunjukkan sikap yang membuka pintu ijtihad dengan luas. Beliau sering 
menafikan analisis pakar hadith terdahulu apabila dilihat menyalahi kaedah yang 
terkandung dalam kitab-kitab Mustalah. Beliau turut menerima secara mutlak tambahan 
(Ziyadah ) perawi-perawi thiqah, saduq dan yang seumpamanya. 

Jika berlaku pertembungan riwayat, Mamduh tidak menetapkan Mudtarib sebelum 
menjamak semua riwayat ataupun mentarjih salah satunya. Kaedah jamak dan tarjih yang 



beliau lakukan sangat luas sehingga meliputi pelbagai spekulasi (tajwTz ‘aqlT) yang tidak 
disokong bukti riwayat. Beliau turut berpandangan bahawa hadith lemah boleh dinaiktaraf 
kepada darjat hasan atau sahih apabila disokong oleh riwayat lain. Cakupan konsep ini 
bukan hanya untuk hadith-hadith yang mengandungi kelemahan ringan, namun turut 
meliputi hadith-hadith yang mengandungi cacat berat seperti perawi Matruk, Shadh dan 
Ma ‘lul. Beliau sering mensahihkan hadith lemah apabila kandungannya disokong oleh 
fatwa ulama, atau kandungannya diamalkan oleh (sebahagian ataupun keseluruhan) umat. 

Sebuah metode kritik yang lebih fundamental terlihat dalam konsep dan aplikasi 
Hamzah al-Malyabarl daripada aliran Ihya’ Manhaj al-MutaqaddimTn. Menurut beliau, 
perbincangan tentang kritik hadith wajib mennjadikan ucapan dan praktik ahli hadith 
sebagai satu-satunya rujukan. Kalangan fuqaha’ dan ahli hadith yang terpengaruh dengan 
pemikiran fuqaha’ tidak boleh dirujuk dalam perbahasan yang sangat halus ini. Beliau 
menegaskan bahawa kalangan yang wajib dirujuk itu ialah pakar-pakar hadith kalangan 
Mutaqaddimln yang disepakati memiliki hafalan, kepakaran dan ketelitian yang sangat 
tinggi. Ucapan mereka wajib diterima walaupun tidak menyebutkan dalil. Pandangan ahli 
hadith terkemudian, terlebih lagi fuqaha’ dan Ahli Usul, yang menyalahi kalangan 
MutaqaddimTn mesti ditinggalkan. Konsep ini mendasari kritik hadith al-Malyabarl yang 
terlihat kesannya dalam seluruh perbahasan dan perbincangan beliau. 

Berkenaan status perawi, al-Malyabarl menegaskan bahawa status jarh atau ta ‘ddl 
perawi tidak menentukan status kesahihan hadith. Sebagaimana riwayat perawi Thiqah 



terkadang dilemahkan, riwayat perawi lemah terkadang disahihkan. Penentu kesahihan dan 
kelemahan tersebut ialah ketepatan atau kesilapan riwayat menerusi pengamatan Qarlnah- 
Qannah. Konsepsi ini membuat kritik hadith al-Malyabarl kurang memberi pemberatan 
kepada perbincangan tentang status perawi. Sebaliknya, kritik beliau selalu terfokus 
kepada tanda-tanda yang menunjukkan kesilapan dan ketepatan riwayat. Oleh sebab itu, 
beliau berpandangan bahawa riwayat Majhul mesti dinilai dengan membandingkannya 
dengan riwayat-riwayat yang lain. Jika selari dengan riwayat Thicjah, maka riwayat 
tersebut boleh disahihkan. Jika tidak, maka dilemahkan. Meskipun TawthTq bi al-Riwayah 
menetapkan status perawi dalam sesuatu riwayat, akan tetapi ketetapan itu bersifat spesifik 
dan tidak boleh ditilakkan kepada riwayat-riwayat lain. Setiap riwayat mesti dikaji secara 
tersendiri dan terasing. Kaedah yang menetapkan status riwayat Mukhtalit mengikut 
tempoh sama ‘ muridnya hanyalah salah satu kaedah untuk menyingkap kesilapan riwayat. 
Kaedah ini mesti diaplikasi secara teliti kerana terkadang riwayat sebelum ikhtilat 
sekalipun mengandungi kesilapan. 

Dalam memastikan kesambungan sanad, al-Malyabarl menjadikan ucapan pakar 
sebagai rujukan yang tertinggi. Sikap ini selari dengan pandangan beliau yang 
mengehadkan peluang ijtihad dalam kritik hadith. Walaupun tidak menafikan bukti riwayat 
dan Mu ‘asarah , namun jika kedua-dua kaedah ini bertentangan dengan ketetapan pakar, 
maka ucapan pakar mesti didahulukan. Hal itu kerana bukti riwayat terkadang 
mengandungi kesilapan yang sangat halus, dan kaedah Mu‘asarah menuntut rincian 



maklumat yang telah hilang pada masa ini. Beliau turut menetapkan bahawa ucapan pakar 
yang menghukum muttasil ‘an ‘anah Mudallis mesti diterima walaupun tidak dijumpai 
kenyataan sama‘ dalam mana-mana riwayat. Ketetapan tersebut menandakan bahawa 
beliau telah menjumpai kenyataan sama dalam riwayat yang telah pupus pada hari ini. 
Berkenaan kehujahan Mursal, al-Malyabarl secara prinsipnya melihat Mursal sebagai 
hadith lemah. Akan tetapi sesetengah Mursal disahihkan apabila diketahui sumbernya 
seperti Mursal Sa‘Id bin al-Musayyab. 

Menurut al-Malyabarl, tafarrud bukan ‘illah akan tetapi petanda dan isyarat kepada 
‘illah. Apabila pakar hadith mempermasalahkan tafarrud dalam sanad, itu bermakna beliau 
sedang mengingatkan kewujudan ‘illah dalam riwayat tersebut walaupun perawinya 
thiqah. Ucapan tersebut mesti dikaji dengan mengamati tingkat hafalan perawi berkenaan, 
keakraban hubungan antara beliau dan gurunya, dan lain sebagainya. Begitu juga yang 
mesti dilakukan apabila seorang perawi thiqah meriwayatkan tambahan (Z iyadali) dalam 
sanad atau matan. Tambahan tersebut tidak boleh diterima ataupun ditolak secara mutlak. 
Akan tetapi mesti dikaji mengikut pengamatan Qannah-Qannah dalam riwayat tersebut. 

Meskipun hadith Mudtarib boleh dijamak dan ditarjih, namun al-Malyabarl 
mengingatkan bahawa kaedah jamak dan tarjih itu mesti mengamalkan kaedah ahli hadith 
yang mementingkan bukti riwayat dan Qannah, bukan spekulasi dan andaian belaka. 
Berkenaan naik taraf hadith lemah, al-Malyabarl mengalihkan perbincangan daripada 
darjat kecacatan (ringan ataupun parah) kepada status kesilapan (silap yang telah pasti 



ataupun silap yang disyaki). Menurut beliau, hadith lemah yang berpeluang terangkat 


kepada hasan dan sahih terhad bagi hadith-hadith lemah yang berkemungkinan silap 
sahaja. Adapun hadith-hadith yang telah dipastikan silap seperti Shadh, Ma ‘lul dan palsu, 
maka tidak boleh dinaiktaraf walaupun status perawinya Thiqah. 


5.2.3. Pencapaian Objektif Ketiga: Menganalisis dan membandingkan kekuatan 
metode kritik ketiga-tiga tokoh. 

Selepas mengenalpasti metode kritik dan kaedah penilaian status hadith yang diamalkan 
oleh ketiga-tiga tokoh, penulis mengajukan soalan yang lebih mendalam: Sejauhmanakah 
persamaan, perbezaan dan kekuatan kritik hadith ketiga-tiga tokoh aliran semasa ini? 
Menurut penulis, soalan ini paling berat dijawab. Untuk menjawabnya, penulis perlu 
melakukan analisis perbandingan terhadap metode kritik ketiga-tiga tokoh dan menguji 
pandangan mereka dengan teori-teori mapan dalam ilmu hadith. 

Kajian analisis tersebut membawa penulis kepada empat dapatan penting. Pertama, 
penulis mendapati bahawa ketiga-tiga tokoh bersepakat dalam prinsip-prinsip asas dan 
kaedah-kaedah utama dalam ilmu kritik hadith. Perbincangan tentang status perawi 
mendedahkan kesepakatan ketiga-tiga tokoh dalam dikotomi ‘adalah dan daht perawi, 
kaedah penentuan kedua-dua aspek tersebut, kemestian merujuk kepada imam-imam Jarh 
wa Ta ‘dTl, mengambilkira kesepakatan dan perbezaan di kalangan mereka, sifat jahdlah 



dan ikhtilat menjejaskan kesahihan, pembahagian majhul menjadi Majhul al- ‘Ayn dan 
Majhul al-Hal, menentukan status riwayat Mukhtalit dengan mengamati tempoh sama‘ 
murid-muridnya, dan lain-lain. Dalam aspek kesambungan sanad, ketiga-tiga tokoh 
bersepakat bahawa kesambungan sanad adalah salah satu syarat terpenting dalam 
kesahihan hadith. Kesambungan tersebut ditandai dengan kenyataan sama‘ yang 
menghubungkan antara seorang perawi dengan perawi yang lain. Ketiga-tiga tokoh turut 
bersetuju bahawa sama ‘ diketahui menerusi ketetapan pakar, bukti riwayat dan Mu ‘asarah. 
Kesepakatan turut berlaku tentang ‘an ‘anah Muclallis yang mesti diperlakukan secara 
berhati-hati dan penerimaan bahawa riwayat SahThayn menafikan tadlis. Dalam analisis 
‘illah, ketiga-tiga tokoh sepakat bahawa ‘iilah menjejaskan kesahihan hadith, hadith 
Mudtarib termasuk kategori lemah apabila tidak dapat dijamak ataupun ditarjih. Mereka 
turut bersetuju bahawa hadith lemah berbilang sanad berpeluang terangkat kepada darjat 
Hasan ataupun Sahih dengan syarat-syaratnya. 

Kedua, ketiga-tiga tokoh jelas berbeza pandangan dalam banyak perkara. Menurut 
penulis, akar perbezaan tersebut dapat dikembalikan kepada percanggahan dalam tiga 
perkara: menetapkan rujukan, menetapkan kaedah dan menentukan sempadan ijtihad. 
Perbezaan dalam menetapkan rujukan berlaku dalam perselisihan ketiga-tiga tokoh dalam 
menerima pandangan selain ahli hadith dalam perbincangan tentang kritik hadith. Menurut 
Mamduh, tokoh yang berautoriti dalam kritik hadith bukan hanya ahli hadith sahaja, akan 
tetapi juga ahli usul dan fuqaha’ ’. Al-Huwaynl berpandangan bahawa rujukan dalam ilmu 



hadith hanya ahli hadith sahaja tanpa membezakan antara Mutaqaddimln dan 
Muta’akhirln. Al-Malyabarl menyempitkan peluang dan tegas menetapkan bahawa hanya 
Ahli Hadith Mutaqaddimln sahaja yang layak menjadi rujukan. 

Perbezaan dalam menetapan kaedah ialah percanggahan yang berpunca daripada 
sesetengah pihak menafikan kaedah yang ditetapkan oleh pihak yang lain. Perkara ini 
terlihat dalam perbincangan tentang TawthTq dimrii dan TawthTq bi al-Riwayah, status 
perawi yang didiamkan Ibn Abl Hatim, status wuhdan dan kekuatan TawthTq Ibn Hibban. 
Mamduh menetapkan TawthTq dimriT dan TawthTq bi al-Riwayah sebagai salah satu cara 
untuk menguatkan status perawi. Al-Huwaynl dan al-Malyabarl sebaliknya tidak 
mengiktiraf kaedah ini. Mamduh menetapkan bahawa perawi yang didiamkan Ibn Abl 
Hatim berstatus maqbul, namun kedua-dua tokoh menetapkan bahawa perawi tersebut 
berstatus Majhiil. 

Perbezaan kaedah turut berlaku dalam konsep tajarrud. Mamduh dan al-Huwaynl 
tidak melihatnya sebagai tanda ‘illah, namun al-Malyabarl selalu menjadikan aspek 
tafarrud asas melemahkan hadith apabila disokong oleh Qannah tertentu. Begitu juga 
kaedah berinteraksi dengan Ziyadah Thiqah antara Mamduh yang menerimanya secara 
mutlak dan kedua-dua tokoh yang lain menerimanya secara selektif. Dan kaedah naiktaraf 
hadith lemah yang mesti ditetapkan mengikut darjat kelemahan, sebagaimana yang 
diamalkan oleh al-Huwaynl dan Mamduh, ataukah mengikut kepastian silap seperti 
pandangan al-Malyabarl. 



Perbezaan dalam penentuan sempadan ijtihad yang penulis maksudkan ialah persepsi 
ketiga-tiga tokoh tentang sejauhmana pengkaji semasa berpeluang untuk menyalahi pakar 
hadith terdahulu. Apabila ahli hadith Mutaqaddimln telah menetapkan sesuatu, bolehkah 
ahli hadith semasa menyalahi pandangan tersebut? Penulis melihat Mamduh dan al- 
Huwaynl membuka peluang ijtihad dengan luas. Mereka tidak segan menyalahi pandangan 
ahli hadith terdahulu, termasuk kalangan Mutaqaddimln, dalam perbincangan tentang 
status perawi dan hadith. Sebaliknya, al-Malyabarl mengehadkan peluang tersebut dan 
selalu tunduk kepada pandangan ahli hadith Mutaqaddimln dalam semua aspek. Perbezaan 
dalam menentukan sempadan ijtihad terlihat kesannya dalam beberapa perkara. Apabila 
pakar hadith menafikan sama ‘ namun bukti riwayat atau Mu ‘asarah menetapkannya, 
Mamduh dan al-Huwaynl melemahkan ucapan pakar, namun al-Malyabarl 
memenangkannya. Apabila seorang pakar menetapkan ‘illah tanpa menyebutkan bukti, al- 
Huwaynl dan Mamduh mengabaikan ucapan pakar, al-Malyabarl menerimanya. 

Ketiga, sejauh pengamatan penulis, metode kritik yang diamalkan oleh ketiga-tiga 
tokoh secara umumnya mewakili aliran mereka masing-masing. Perbezaan antara mereka 
dengan tokoh-tokoh sesama aliran sangat terhad. Kaedah yang ditetapkan Mamduh 
berkenaan TawthTq bi al-riwayah, TawthTq Ibn Hibban, perawi yang didiamkan Ibn Abi 
Hatim dan lain-lain selari dengan pandangan tokoh-tokoh hadith aliran Sufi seperti Ahmad 
al-Ghumarl, ‘Abd Allah al-Ghumarl, al-TahanawI dan ‘Abd al-Fattah Abu Ghuddah. 
Perbezaan antara beliau dan tokoh-tokoh ini hanya berkenaan dengan kaedah TawthTq 



DimnT dan menaiktaraf perawi Matruk. Perkara yang sama berlaku pada metode kritik al- 
Huwaynl. Penulis melihat beliau secara umum berjalan di atas panduan metodologi yang 
telah ditetapkan oleh tokoh-tokoh Salafi seperti al-Mu‘allimI, al-Albanl dan lain-lain. 
Begitu juga metode kritik al-Malyabarl yang secara umum selalu selari dengan cara 
pandang tokoh-tokoh aliran Ihya’ Manhaj al-MutaqaddimIn seperti ‘Abd Allah al-Sa‘d, 
Ibrahlm al-Lahim, dan lain-lain. Meski begitu, tidak dinafikan bahawa sesetengah tokoh 
dalam aliran terkadang memiliki pilihan metodologi yang menyalahi pandangan umum 
aliran tersebut. Al-Kawtharl misalnya menyalahi pandangan tokoh-tokoh aliran Sufi 
berkenaan TawthTq Ibn Hibban. Ahmad Shakir dinilai Mutasahil oleh tokoh-tokoh sealiran 
dengannya kerana kaedah-kaedah yang menjadi pilihan beliau sering menyalahi 
pandangan mereka. 

Keempat, selain mengamati persamaan dan perbezaan, penulis turut menguji 
kekuatan metode kritik ketiga-tiga tokoh, terutama yang berkaitan dengan kaedah-kaedah 
yang diperselisihkan. Selari dengan prinsip Islam yang menyuruh untuk merujuk sesuatu 
perkara kepada pakarnya, kayu ukur yang menjadi asas penilaian adalah konsep dan praktik 
ahli hadith. Penulis mendapati bahawa Mamduh mengamalkan kaedah-kaedah yang tidak 
selari dengan ketelitian ahli hadith dalam menyaring riwayat. Kaedah-kaedah tersebut 
membuka peluang untuk mensahihkan ataupun menghasankan hadith-hadith yang 
dilemahkan oleh al-Huwaynl dan al-Malyabarl. Dengan kata lain, Mamduh Mutasahil 
dalam menilai dan menerima hadith. Menurut penulis, metode kritik Mutasahil ini adalah 



kelanjutan daripada dua perkara. Pertama, penerimaan metode kritik fuqaha ’ dan ahli usul 


yang lebih longgar daripada metode kritik ahli hadith. Peluang penerimaan hadith di sisi 
ahli fiqh lebih luas berbanding ahli hadith, sebagaimana yang disedari dan diperakui oleh 
Mamduh sendiri. Dan kedua, posisi defensif aliran Sufi yang berusaha mempertahankan 
tradisi daripada kritikan aliran Salafi. Sikap defensif ini seringkali mendorong mereka 
untuk mempertahankan setiap hadith yang menjadi dalil madhhab dan aliran dengan 
pelbagai cara. 


5.2.4. Pencapaian Objektif Keempat: Memformulasi kaedah-kaedah praktikal 
sebagai panduan pengkaji dalam berinteraksi dengan pertembungan kritik hadith 
semasa. 

Menyedari perbezaan adalah satu perkara yang penting, namun cara kita menyikapi 
perbezaan adalah lebih penting. Oleh yang demikian, selepas deskripsi dan analisis metode 
kritik ketiga-tiga tokoh aliran, soalan selanjutnya ialah: Bagaimanakah sepatutnya sikap 
kita apabila berdepan dengan pertembungan kritik hadith semasa secara objektif? Dalam 
usaha penulis menjawab soalan ini, penulis menghadapi kesukaran dalam mendapatkan 
rujukan yang komprehensif. Perbincangan tentang kaedah berinteraksi dengan ikhtilaf 
sangat banyak dalam kitab-kitab usul fiqh, namun jarang dijumpai dalam buku-buku ilmu 
hadith. Padahal kaedah ini sangat diperlukan pada masa moden ini di mana setiap orang 



bebas menyuarakan pandangan tentang status dan kandungan hadith mengikut nilai-nilai 
subjektif mereka. Fenomena ini mendorong penulis untuk mencadangkan tujuh kaedah 
praktikal yang boleh diamalkan oleh para pengkaji dan orang awam dalam mentarjih 
pendapat dan menentukan sikap. Tiap-tiap kaedah dirumuskan daripada ucapan dan 
pandangan tokoh-tokoh hadith terdahulu dan semasa. 

Kaedah pertama berkaitan dengan memastikan kelayakan untuk berbicara tentang 
kritik hadith. Satu-satunya kalangan yang berkelayakan adalah ahli hadith sahaja. 
Pandangan pihak-pihak yang tidak termasuk dalam kalangan ahli hadith tidak diterima 
dalam penentuan status hadith. Justeru, apabila berlaku pertembungan pendapat antara dua 
tokoh, salah satunya berpengkhususan hadith dan yang lain bukan, maka pandangan tokoh 
yang berpengkhususan hadith mesti dimenangkan. Kaedah ini pemah dicadangkan dan 
ditetapkan oleh al-LaknawI (m. 1304 H/1886 M), al-QasimI (m. 1332 H/1914M), al-Albanl 
(m. 1420 H/1999 M) dan lain-lain. 

Kaedah kedua mengingatkan tentang darjat kepakaran ahli hadith. Meskipun mereka 
adalah rujukan satu-satunya kalangan yang mesti dimjuk dalam kritik hadith, akan tetapi 
tidak semua ahli hadith berkelayakan untuk berbincang tentang status kesahihan hadith. 
Kelayakan tersebut hanya dimiliki oleh para ulama yang memiliki kepakaran dan ketelitian 
yang tinggi. Kepentingan memastikan darjat keilmuan ahli hadith telah diisyarat oleh ahli 
hadith terdahulu menerusi gelaran-gelaran khas seperti musnid, hafiz, dan lain-lain. 
Memastikan darjat kepakaran ahli hadith dapat dijumpai dalam ucapan tokoh-tokoh hadith 



moden seperti Ahmad al-Ghumarl (m. 1380 H/1960 M), al-Albanl (m. 1420 H/1999 M) 
dan lain-lain. Justeru, jika berlaku pertembungan pendapat antara dua tokoh hadith atau 
lebih, maka wajib diamati darjat kepakaran tokoh-tokoh tersebut. Ucapan tokoh yang 
memiliki kepakaran kritik mesti dimenangkan ke atas tokoh yang tidak memilikinya. 

Kaedah ketiga berbincang tentang pembahagian ahli hadith menjadi kalangan 
Mutaqaddimln dan Muta’akhirln. Meskipun kedua-dua kalangan memiliki keistimewaan 
tersendiri, namun kalangan Mutaqaddimln lebih unggul dalam hafalan, kepakaran dan 
ketelitian. Dalam kritik hadith, kalangan Mutaqaddimln adalah para pakar yang mampu 
menyingkap ‘illah. Kalangan Muta’akhirln dan semasa hanya sekadar penukil dan 
pengkaji sahaja. Oleh yang demikian, apabila berlaku pertembungan kritik antara tokoh 
hadith Mutaqaddimln dan Muta’akhirln atau semasa, maka ucapan Mutaqaddimln mesti 
didahulukan. Bukan kerana keterdahuluan mereka, akan tetapi kerana kepakaran dan 
pengetahuan mereka tentang sebab-sebab kesahihan dan kelemahan hadith. Sokongan 
kaedah ini terdapat dalam ucapan al-Mu‘allimI (m. 1386 H/1967 M), Muqbil al-Wadi‘T 
(m.1422 H/2001 M) dan lain-lain. 

Kaedah keempat mengingatkan kepentingan pengelasan ahli hadith menjadi 
mutasahil, mutashacldid dan mu ‘tadil. Pengelasan ini dapat dijumpai dalam pelbagai buku- 
buku Mustalah hadith terdahulu dan semasa. Dalam perselisihan kritik yang melibatkan 
ketiga-tiga kalangan ini, maka pandangan kalangan mu ‘tadil mesti selalu dimenangkan. 



Pengukuhan kaedah ini dapat dijumpai dalam penjelasan al-Laknawi (m. 1304 H/1886 M), 
Sa‘d Al Humayd dan lain-lain. 

Kaedah kelima mencadangkan untuk mendalami akar perselisihan dan mengkaji 
hujah semua pihak yang terlibat. Pandangan yang dibina di atas hujah dan dalil terkuat 
dimenangkan ke atas pandangan yang berasaskan hujah yang lebih lemah. Kaedah ini 
dicadangkan oleh al-LaknawI (m. 1304 H/1886 M), Muqbil al-Wadi‘I (m. 1422 H/2001 
M), Mustafa al-Sulaymanl, al-Huwaynl dan ramai lagi. Berbanding semua kaedah-kaedah 
yang telah disebutkan sebelum ini, kaedah ini akan memberikan pandangan yang lebih 
meyakinkan. Bagaimanapun, tidak setiap pengkaji, apalagi orang awam yang bukan 
pengkhususan hadith, dapat melakukannya kerana menuntut penguasaan sebab-sebab 
kesahihan dan kelemahan hadith. 

Kaedah keenam mengingatkan kepentingan mengambilkira kesepakatan ahli hadith 
dalam perkara-perkara tertentu. Jika ahli hadith telah sepakat atas status kesahihan hadith, 
maka kesepakatan tersebut adalah hujah yang wajib diterima dan tidak boleh disalahi. 
Justeru, apabila berlaku pertembungan pendapat antara dua tokoh hadith atau lebih, dan 
salah satu pendapat itu selari dengan ijmak ahli hadith, maka pendapat tersebut mesti 
dimenangkan. Pengukuhan kaedah ini dapat dijumpai dalam pelbagai ucapan ahli hadith 
terdahulu dan terkemudian seperti Ibn Abl Hatim (m. 327 H/938 M), al-NawawI (m. 676 
H/1277 M), al-Wadi‘I (m .1422 H/2001 M), al-Huwaynl, al-Sulaymanl dan lain-lain. 



Kaedah ketujuh masih berkaitan dengan kepentingan untuk menyelami akar khilaf 
dalam kritik hadith. Penulis mengkhususkan diskusi tentang perkara ini kerana menyentuh 
beberapa aspek yang menuntut perbahasan tersendiri. Pengamatan penulis ke atas pelbagai 
perdebatan semasa mendapati bahawa sebahagian perselisihan berpunca daripada 
pengamalan kaedah yang menyimpang daripada metode kritik ahli hadith terdahulu seperti 
mensahihkan hadith yang disokong oleh kashf\ terbukti oleh temuan saintifik, realiti 
semasa dan lain-lain. Kaedah-kaedah ini tidak sah untuk mensahihkan ataupun 
melemahkan hadith. Justeru, jika dijumpai seorang pengkaji menggunakan salah satu 
daripada kaedah tersebut untuk menentang penilaian hadith daripada pihak lain, maka 
pandangannya lemah dan tidak dapat dimenangkan. Sokongan untuk kaedah ini dapat 
dijumpai dalam ucapan tokoh-tokoh hadith moden seperti Jamal al-Dln al-QasimI (m. 1332 
H/1914 M), al-Mu‘allimI (m. 1386 H/1967 M), al-Albanl (m. 1420 H/1999 M), Ibn ‘Ulaysh 
(m.1299 H/1882 M), ‘Abd al-Fattah Abu Ghuddah (m. 1417 H/1997 M) dan ramai lagi. 


5.3. Cadangan 

Salah satu tugasan terpenting seorang intelektual Islam ialah menyumbang pemikiran dan 
solusi bagi permasalahan yang dihadapi umat Islam. Siapa yang mengamati keadaan umat 
Islam hari ini akan melihat bahawa cabaran terbesar umat Islam ialah perpecahan aliran 


dan madhhab akibat perbezaan ideologi yang sangat kompleks. Pelbagai projek pendekatan 



( taqnb ) telah dilakukan untuk merapatkan jurang seperti yang dicadangkan oleh RashTd 
Rida (m.1354 H/1935 M), Jamal al-DTn al-Qasimi (m. 1332 H/1914 M), Hasan al-Banna 
(m. 1368 H/1949 M), dan ramai lagi. Yusuf al-QaradawT menyokong usaha tersebut dan 
berkata: “Ini ialah tugasan para mujadid dan refonnis, iaitu usaha untuk menyatukan 
kekuatan umat yang terpecah, mendekatkan yang jauh dan mendamaikan yang bermusuhan 
selagi ada peluang.” 855 

Menurut penulis, solusi yang berkesan bermula daripada konsepsi yang jelas 
berkenaan akar masalah. Tiada yang menafikan bahawa status kesahihan hadith adalah 
salah satu aspek terpenting yang menyumbang dalam perbezaan pendapat antara madhhab 
dan aliran. Penulis berharap kajian tesis ini sedikit sebanyak membantu dalam memahami 
salah satu aspek dan akar khilaf di antara aliran-aliran Ahli Sunnah pada hari ini. Selain 
menyediakan analisis, kajian ini turut menghasilkan kaedah-kaedah praktikal untuk 
diaplikasi apabila menghadapi khilaf dalam kritik hadith semasa. Bagaimanapun, penulis 
sedar bahawa usaha ini terlalu kerdil untuk menjadi sebuah solusi bagi permasalahan umat 
yang mendalam dan kompleks. Justeru, usaha kolektif dan berterusan sangat diperlukan 
untuk menyempurnakan langkah ini, selain tindakan nyata daripada pelbagai pihak untuk 
merapatkan barisan sekaligus memartabatkan ilmu hadith. Oleh yang demikian, penulis 


855 Yusuf al-Qaradawi, Fusulfi al- ‘Aqidah bayna al-Salafwa al-Khalaf (Kaherah: Maktabah Wahbah, 2005), 
155. 



mengajukan beberapa cadangan yang ditujukan kepada kalangan penyelidik, ahli akademik 
di institusi pengajian tinggi Islam, dan masyarakat awam. 


5.3.1. Cadangan Untuk Penyelidik 

Penulis mencadangkan sebuah penyelidikan yang mengkaji metode kritik yang diamalkan 
oleh tokoh-tokoh lain daripada ketiga-tiga aliran. Penyelidik misalnya boleh memilih ‘Ali 
al-Halabl daripada aliran Salafi, Hasan al-Saqqaf daripada aliran Sufi, dan Hatim al-‘AwnI 
daripada aliran Ihya’ Manhaj al-MutaqaddimIn. Data yang terkandung dalam karya tulis 
ketiga-tiga tokoh sangat memadai untuk bahan analisis dan perbandingan. Penulis 
menjangkakan penyelidikan ini akan mengukuhkan dapatan tesis ini sekaligus memberikan 
deskripsi yang lebih komprehensif berkenaan metodologi kritik hadith tiga aliran yang 
sangat berpengaruh dalam perbincangan ilmu hadith pada hari ini. 

Sebuah kajian yang lebih mendalam berkenaan pembaharuan yang dicadangkan oleh 
aliran Ihya’ Manhaj al-MutaqaddimIn dan kesannya dalam kritik hadith semasa juga sangat 
digalakkan. Penulis mengamati bahawa pemikiran reformatif aliran ini masih kurang 
didedahkan dan diperkenalkan di kalangan akademik terlebih lagi masyarakat awam di 
negeri kita. Sangat sedikit di kalangan pengkaji yang melihat aliran ini sebagai sebuah 
kumpulan independen yang memiliki metodologi tersendiri. Padahal, menurut penulis, 


aliran ini menawarkan sebuah perspektif yang baharu dan terlepas daripada kesan-kesan 



taqlid dan kejumudan pemikiran. Oleh kerana kebanyakan tokoh-tokoh utama aliran ini 


masih hidup, gabungan metode kajian dokumentasi dan temu bual sangat tepat diaplikasi 
untuk penyelidikan ini. 

Penulis turut mencadangkan sebuah penyelidikan yang lebih khusus mengkaji 
bagaimana tokoh-tokoh hadith Sufi dan Salafi di Nusantara menilai kesahihan hadith dan 
sejauhmana implikasinya dalam isu-isu akidah dan fiqh yang sering diperdebatkan di 
kalangan masyarakat. Antara tokoh yang boleh dikaji ialah Hasan Bandung, Abdul Hakim 
bin Amir Abdat, ‘Ali Mustafa Ya’qub, dan lain-lain. Menurut penulis, penyelidikan ini 
sangat penting untuk memberi kefahaman kepada masyarakat negeri kita berkenaan sebab- 
sebab percanggahan pendapat yang telah menjadi bahagian tak terpisahkan dalam hidup 
mereka. 


5.3.2. Cadangan Untuk Ahli Akademik di Institusi Pengajian Islam 

Ahli akademik di pengajian tinggi adalah kalangan yang paling tepat dan sesuai untuk 
memulakan pembaharuan pemikiran. Daripada kumpulan ini, pemikiran reformatif 
diharapkan dapat menyebar ke seluruh lapisan umat Islam. Justeru, penulis mencadangkan 
kepada ahli akademik, terutamanya yang mengambil pengkhususan dalam pengajian 
Islam, agar kesedaran tentang kepelbagaian metode kritik hadith menjadi salah satu subjek 
wajib yang didedahkan kepada mahasiswa. Kepelbagaian metode kritik itu meliputi 



perbezaan antara kalangan Mutaqaddimln dan Muta’akhirln, antara kalangan ahli hadith 
dan fuqaha \ dan juga antara aliran Sufi, Salafi dan Ihya’ Manhaj al-MutaqaddimIn. Para 
mahasiswa mesti digalakkan untuk melihat dan membuktikan sendiri kepelbagaian 
tersebut menerusi tugasan-tugasan praktikal yang membandingkan pandangan dua orang 
tokoh daripada dua aliran yang berbeza berkenaan kaedah-kaedah tertentu dalam ilmu 
hadith. Fokus kajian mesti diberatkan kepada contoh-tokoh praktikal agar mahasiswa 
terbiasa memahami topik ini tanpa prejudis. 

Penulis turut mencadangkan lebih banyak pendedahan tentang riwayat hidup, 
kepakaran dan keunggulan tokoh-tokoh hadith terdahulu di kalangan mahasiswa dan 
pelajar. Pastikan mereka menyedari keistimewaan yang dimiliki kalangan ini dalam 
menghimpun, menjaga dan memelihara hadith-hadith Nabi s.a.w. Dengan pendedahan itu, 
diharapkan terlahir kecintaan, penghormatan dan penghargaan di hati mereka kepada 
pakar-pakar hadith terdahulu. Cadangan ini pernah disampaikan oleh seorang tokoh hadith 
terkemuka di abad moden ini iaitu Muqbil al-Wadi‘T (m. 1422 H/2001 M). Beliau berkata: 
“Aku menasihatkan kalangan semasa (mu ‘asinri) agar memperbanyak membaca biografi 
ulama-ulama hadith seperti Iinam Malik, Yahya bin Sa‘Td al-Qattan, ‘Abd al-Rahman bin 
MahdT, ‘Ali bin al-MadTnT, Yahya bin Ma‘Tn, Ahmad bin Hanbal, al-BukharT, Abu Hatim, 
Abu Zur‘ah, Muslim bin al-Hajjaj, al-‘UqaylT, Ibn ‘Adi, Ibn Hibban, al-DaraqutnT, al- 
Hakim, al-KhatTb, Ibn ‘Abd al-Bar, supaya kalangan semasa mengetahui kadar dirinya dan 



tidak lancang kepada tokoh-tokoh imam ini.” 856 Hamd al-‘Uthman, seorang tokoh hadith 
Kuwait, turut berkata: “Seorang pelajar ilmu (tdlib ‘ilm ) wajib menyebarkan perasaan 
segan dan hormat kepada ahli hadith terdahulu, serta menempatkan mereka pada tempat 
yang selayaknya. Sikap ini adalah sebahagian daripada sikap berterima kasih kepada jerih 
payah dan usaha mereka dalam memelihara hadith Nabi dan menjaga Syariah agar tidak 
dimasuki oleh perkara asing.” 857 


5.3.3. Cadangan Untuk Masyarakat Awam 

Penulis mencadangkan kepada seluruh tokoh dan kalangan awam daripada umat Islam 
muslimin untuk selalu memupuk sikap keterbukaan dan menjauhi sikap taksub. Peluang 
dialog dan diskusi mesti selalu dibuka untuk mencari persamaan dalam perbezaan. Sedapat 
mungkin kurangkan peluang-peluang polemik yang dapat menyebabkan kekeliruan dan 
melebarkan perbezaan. Cabaran sosio-politik yang tengah dihadapi oleh umat Islam di 
seluruh dunia menuntut kita untuk bersatu dan menjauhi perpecahan. Sejarah telah 
membuktikan bahawa setiapkali kita berpecah, maka musuh-musuh Islam semakin 
berpeluang untuk menjajah tanah, tubuh dan minda umat Islam. Muhammad Hayat al-Sindl 
(m. 1163 H/1750 M) pemah berkata: “Salah satu sebab mengapa Allah membiarkan bangsa 


856 Al- Wadi‘I, Ghdrah al-Fasl, 107. 

857 Al-‘UthmanI, al-Muharrar, 303. 



Eropa menguasai negeri-negeri Arab, dan bangsa Tatar menguasai sesetengah negeri 
(Islam) bahagian timur, ialah terlalu banyak taksub, perpecahan dan pergaduhan kerana 
madhhab di kalangan mereka.” 858 


5.4. Penutup 

Akhir kata, penulis memohon kepada Allah s.w.t. agar menjadikan kajian dalam tesis ini 
sebagai amal ibadah yang dapat menyelamatkan penulis daripada fitnah dunia dan akhirat, 
serta menuliskannya sebagai amal saleh yang dapat menutupi dosa dan kesilapan penulis. 
Juga untuk ibubapa, guru-guru, ahli keluarga, dan seluruh kaum muslimin. Sesungguhnya 
Allah Maha Pemurah dan Maha Mendengar permohonan hamba-Nya. Segala puji bagi 
Allah. Selawat dan salam semoga tercurah kepada Rasulullah. Juga kepada ahli keluarga 
baginda, para sahabat dan tabiin, serta seluruh ulama daripada kalangan ahli hadith, 
fuqaha ’ dan semua kaum muslimin. 


858 Muhammad Hayat al-Sindi, Tuhfah al-Anam fi al- ‘Amal bi Hadith al-Nabi s.a.w. (Beirut: Dar Ibn 
Hazm, 1993), 31. 

